# mtrm

fic: 2509
nru: ו
thu:
ו  הַשּׁוֹשַׁנָּה וְחִלְפֵי הַיָּם, מְבָרְכִין עֲלֵיהֶם בּוֹרֵא עֲצֵי בְשָׂמִים.  נַרְגִּיס שֶׁלַּגִּנָּה, בּוֹרֵא עֲצֵי בְשָׂמִים; וְשֶׁלַּשָּׂדֶה, בּוֹרֵא עִשְׂבֵּי בְשָׂמִים.  הַוֶּרֶד, וּמֵי הַוֶּרֶד, וְהַלְּבוֹנָה, וְהַמַּצְתִּכֵּי, וְכַיּוֹצֶא בָּהֶן--בּוֹרֵא עֲצֵי בְשָׂמִים.</P>


fic: 2509
nru: ז
thu:
ז  שְׁלוֹשָׁה מִינֵי רֵיחַ טוֹב, אֵין מְבָרְכִין עֲלֵיהֶן; וְאֵלּוּ הֶן--רֵיחַ טוֹב שֶׁאָסוּר לְהָרִיחַ בּוֹ, וְרֵיחַ טוֹב הֶעָשׂוּי לְהַעְבִּיר רֵיחַ רָע, וְרֵיחַ טוֹב שֶׁלֹּא נַעֲשָׂה לְהָרִיחַ בְּעַצְמוֹ שֶׁלְּרֵיחַ זֶה.</P>


fic: 2509
nru: ח
thu:
ח  כֵּיצַד:  בְּשָׂמִים שֶׁלַּעֲבוֹדָה זָרָה, וּבְשָׂמִים שֶׁעַל עֶרְוָה מִן הָעֲרָיוֹת--אֵין מְבָרְכִין עֲלֵיהֶן, לְפִי שֶׁאָסוּר לְהָרִיחַ בָּהֶן.  בְּשָׂמִים שֶׁלַּמֵּתִים, וּבְשָׂמִים שֶׁלְּבֵית הַכִּסֵּא, וְשֶׁמֶן הֶעָשׂוּי לְהַעְבִּיר אֶת הַזֻּהְמָה--אֵין מְבָרְכִין עֲלֵיהֶן, לְפִי שֶׁנַּעֲשׂוּ לְהַעְבִּיר רֵיחַ רָע.  מֻגְמָר שֶׁמְּגַמְּרִין בּוֹ אֶת הַכֵּלִים וְאֶת הַבְּגָדִים--אֵין מְבָרְכִין עָלָיו, לְפִי שֶׁלֹּא נַעֲשָׂה לְהָרִיחַ בְּעַצְמוֹ שֶׁלַּמֻּגְמָר.  וְכֵן הַמֵּרִיחַ בִּבְגָדִים הַמְּגֻמָּרִין, אֵינוּ מְבָרֵךְ, לְפִי שְׁאֵין שָׁם עִיקַר בֹּשֶׂם, אֵלָא רֵיחַ בְּלֹא עִיקָר.</P>


fic: 2509
nru: ט
thu:
ט  בְּשָׂמִים שֶׁבִּמְסִבָּה שֶׁלַּגּוֹיִים--אֵין מְבָרְכִין עֲלֵיהֶם, שֶׁסְּתָם מְסִבַּת גּוֹיִים לַעֲבוֹדָה זָרָה.  הָיָה מְהַלֵּךְ חוּץ לַכְּרָךְ וְהֵרִיחַ רֵיחַ טוֹב--אִם רֹב הָעִיר גּוֹיִים, אֵינוּ מְבָרֵךְ; וְאִם רֹב יִשְׂרָאֵל, מְבָרֵךְ:  נִתְעָרַב רֵיחַ שֶׁמְּבָרְכִין עָלָיו, בְּרֵיחַ שְׁאֵין מְבָרְכִין עָלָיו--הוֹלְכִין אַחַר הָרֹב.
<BR>


fic: 2510
nru: א
thu:
א  בְּרָכוֹת אֲחֵרוֹת וּדְבָרִים שְׁאֵין בָּהֶן פְּתִיחָה וְלֹא חֲתִימָה, תִּקְּנוּ חֲכָמִים דֶּרֶךְ שְׁבָח וְהוֹדָיָה לְהַקָּדוֹשׁ בָּרוּךְ הוּא, כְּמוֹ בִּרְכוֹת הַתְּפִלָּה שֶׁכְּבָר כְּתַבְנוּם; וְהֶם אֵלּוּ:  הַבּוֹנֶה בַּיִת חָדָשׁ, וְהַקּוֹנֶה כֵּלִים חֲדָשִׁים בֵּין יֵשׁ לוֹ כַּיּוֹצֶא בָּהֶן בֵּין אֵין לוֹ--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, שֶׁהֶחֱיָנוּ וְקִיְּמָנוּ וְהִגִּיעָנוּ לַזְּמָן הַזֶּה.</P>


fic: 2510
nru: ב
thu:
ב  וְכֵן הָרוֹאֶה חֲבֵרוֹ לְאַחַר שְׁלוֹשִׁים יוֹם, מְבָרֵךְ שֶׁהֶחֱיָנוּ; וְאִם רָאָהוּ לְאַחַר שְׁנֵים עָשָׂר חֹדֶשׁ, מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, מְחַיֶּה הַמֵּתִים.  הָרוֹאֶה פְּרִי הַמִּתְחַדֵּשׁ מִשָּׁנָה לְשָׁנָה בִּתְחִלַּת רְאִיָּתוֹ, מְבָרֵךְ שֶׁהֶחֱיָנוּ.</P>


fic: 2510
nru: ג
thu:
ג  שָׁמַע שְׁמוּעָה טוֹבָה, מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, הַטּוֹב וְהַמֵּטִיב; שָׁמַע שְׁמוּעָה רָעָה, מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, דַּיָּן הָאֱמֶת:  וְחַיָּב אָדָם לְבָרַךְ עַל הָרָעָה בְּטוֹבַת נֶפֶשׁ, כְּדֶרֶךְ שֶׁמְּבָרֵךְ עַל הַטּוֹבָה בְּשִׂמְחָה--שֶׁנֶּאֱמָר "וְאָהַבְתָּ, אֵת ה' אֱלֹהֶיךָ . . . וּבְכָל-מְאֹדֶךָ" (<A HREF="t/a0506.htm#5">דברים ו,ה</A>), וּבִכְלַל אַהֲבָה זוֹ הַיְּתֵרָה שֶׁנִּצְטַוִּינוּ בָּהּ, שֶׁאַפִלּוּ בָּעֵת שֶׁיֵּצַר לוֹ, יוֹדֶה וִישַׁבַּח בְּשִׂמְחָה.</P>


fic: 2510
nru: ד
thu:
ד  הִגִּיעָה אֵלָיו טוֹבָה, אוֹ שֶׁשָּׁמַע שְׁמוּעָה טוֹבָה--אַף עַל פִּי שֶׁהַדְּבָרִים מַרְאִים, שֶׁטּוֹבָה זוֹ תִּגְרֹם לוֹ רָעָה--מְבָרֵךְ הַטּוֹב וְהַמֵּטִיב; וְכֵן אִם נָגְעָה אֵלָיו רָעָה, אוֹ שֶׁשָּׁמַע שְׁמוּעָה רָעָה--אַף עַל פִּי שֶׁהַדְּבָרִים מַרְאִין, שֶׁרָעָה זוֹ גּוֹרֶמֶת לוֹ טוֹבָה--מְבָרֵךְ דַּיָּן הָאֱמֶת:  שְׁאֵין מְבָרְכִין עַל הָעֲתִיד לִהְיוֹת, אֵלָא עַל מַה שֶׁאֵרַע עַתָּה.</P>


fic: 2510
nru: ה
thu:
ה  יָרְדוּ גְּשָׁמִים רַבִּים--אִם יֵשׁ לוֹ שָׂדֶה, מְבָרֵךְ שֶׁהֶחֱיָנוּ; וְאִם הָיְתָה שֶׁלּוֹ וְשֶׁלַּאֲחֵרִים, מְבָרֵךְ הַטּוֹב וְהַמֵּטִיב.  וְאִם אֵין לוֹ שָׂדֶה, מְבָרֵךְ:  מוֹדִים אֲנַחְנוּ לָךְ ה' אֱלֹהֵינוּ, עַל כָּל טִפָּה וְטִפָּה שֶׁהוֹרַדְתָּ לָנוּ; וְאִלּוּ פִינוּ מָלֵא שִׁירָה כַיָּם, וּלְשׁוֹנֵנוּ רִנָּה כַּהֲמוֹן גַּלָּיו, וְשִׂפְתוֹתֵינוּ שְׁבָח כְּמֶרְחֲבֵי הָרָקִיעַ, וְעֵינֵינוּ מְאִירוֹת כַּשֶּׁמֶשׁ וְכַיָּרֵחַ, וְיָדֵינוּ פְרוּסוֹת כְּנִשְׁרֵי שָׁמָיִם, וְרַגְלֵינוּ קַלּוֹת כָּאַיָּלוֹת--אֵין אָנוּ מַסְפִּיקִין לְהוֹדוֹת לְךָ ה' אֱלֹהֵינוּ, וּלְבָרֵךְ אֶת שִׁמְךָ מַלְכֵּנוּ, עַל אַחַת מֵאֶלֶף אַלְפֵי אֲלָפִים וְרֹב רִבְבֵי רְבָבוֹת פְּעָמִים הַטּוֹבוֹת, שֶׁעָשִׂיתָ עִמָּנוּ וְעִם אֲבוֹתֵינוּ.  מִלְּפָנִים--מִמִּצְרַיִם גְּאַלְתָּנוּ ה' אֱלֹהֵינוּ, מִבֵּית עֲבָדִים פְּדִיתָנוּ, בָּרָעָב זַנְתָּנוּ, וּבְשֹׂבַע כִּלְכַּלְתָּנוּ, וּמֵחֶרֶב הִצַּלְתָּנוּ, וּמִדֶּבֶר מִלַּטְתָּנוּ, וּמֵחֳלָאִים רָעִים רַבִּים דִּלִּיתָנוּ; וְעַד הֵנָּה--עֲזָרוּנוּ רַחֲמֶיךָ ה' אֱלֹהֵינוּ, וְלֹא עֲזָבוּנוּ חֲסָדֶיךָ.  עַל כֵּן אֵבָרִים שֶׁפִּלַּגְתָּ בָּנוּ, וְרוּחַ וּנְשָׁמָה שֶׁנָּפַחְתָּ בְּאַפֵּינוּ, וְלָשׁוֹן אֲשֶׁר שַׂמְתָּ בְּפִינוּ--הֵן הֶן יוֹדוּ לְךָ, וִיבָרְכוּ אֶת שִׁמְךָ ה' אֱלֹהֵינוּ.  בָּרוּךְ אַתָּה ה', רֹב הַהוֹדָיוֹת אֵל הַתֻּשְׁבָּחוֹת.</P>


fic: 2510
nru: ו
thu:
ו  מֵאֵימָתַי מְבָרְכִין עַל הַגְּשָׁמִים--מִשֶּׁיִּרְבּוּ הַמַּיִם עַל הָאָרֶץ, וַיַּעֲלוּ אֲבַעְבּוּעוֹת מִן הַמָּטָר עַל פְּנֵי הַמַּיִם, וְיֵלְכוּ הֲאַבַעְבּוּעוֹת זֶה לִקְרַאת זֶה.</P>


fic: 2510
nru: ז
thu:
ז  אָמְרוּ לוֹ מֵת אָבִיו וִירַשְׁתּוֹ--אִם יֵשׁ עִמּוֹ אַחִים--מְבָרֵךְ בַּתְּחִלָּה דַּיָּן הָאֱמֶת, וְאַחַר כָּךְ מְבָרֵךְ הַטּוֹב וְהַמֵּטִיב; וְאִם אֵין עִמּוֹ אַחִים, מְבָרֵךְ שֶׁהֶחֱיָנוּ.  קִצְבּוֹ שֶׁלַּדָּבָר--שֶׁכָּל טוֹבָה שְׁהִיא לוֹ וְלַאֲחֵרִים, מְבָרֵךְ הַטּוֹב וְהַמֵּטִיב; וְטוֹבָה שְׁהִיא לוֹ לְבַדּוֹ, מְבָרֵךְ שֶׁהֶחֱיָנוּ.</P>


fic: 2510
nru: ח
thu:
ח  אַרְבָּעָה צְרִיכִין לְהוֹדוֹת--חוֹלֶה שֶׁנִּתְרַפָּא, וְחָבוּשׁ שֶׁיָּצָא מִבֵּית הָאֲסוּרִים, וְיוֹרְדֵי הַיָּם כְּשֶׁיַּעֲלוּ, וְהוֹלְכֵי דְּרָכִים כְּשֶׁיַּגִּיעוּ לַיִּשּׁוּב; וּצְרִיכִין לְהוֹדוֹת בִּפְנֵי עֲשָׂרָה, וּשְׁנַיִם מֵהֶן חֲכָמִים, שֶׁנֶּאֱמָר "וִירוֹמְמוּהוּ, בִּקְהַל-עָם; וּבְמוֹשַׁב זְקֵנִים, יְהַלְלוּהוּ" (<A HREF="t/t26a7.htm#32">תהילים קז,לב</A>).  וְכֵיצַד מוֹדֶה--עוֹמֵד בֵּינֵיהֶן וּמְבָרֵךְ, בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, הַגּוֹמֵל לַחַיָּבִין טוֹבוֹת שֶׁגְּמָלַנִי כָּל טוֹב; וְכָל הַשּׁוֹמְעִים אוֹמְרִים, שֶׁגְּמָלְךָ טוֹב, הוּא יִגְמָלְךָ, סֶלָה.</P>


fic: 2510
nru: ט
thu:
ט  הָרוֹאֶה מְקוֹם שֶׁנַּעֲשָׂה בּוֹ נִסִּים לְיִשְׂרָאֵל, כְּגוֹן יַם סוּף וּמַעְבְּרוֹת הַיַּרְדֵּן--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, שֶׁעָשָׂה נִסִּים לַאֲבוֹתֵינוּ בַּמָּקוֹם הַזֶּה; וְכֵן כָּל מָקוֹם שֶׁנַּעֲשָׂה בּוֹ נֵס, לָרַבִּים.  אֲבָל מְקוֹם שֶׁנַּעֲשָׂה בּוֹ נֵס לַיָּחִיד--אוֹתוֹ הַיָּחִיד וּבְנוֹ וּבֶן בְּנוֹ מְבָרֵךְ כְּשֶׁרוֹאֶה אוֹתוֹ מָקוֹם, בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, שֶׁעָשָׂה לִי נֵס בַּמָּקוֹם הַזֶּה; אוֹ, שֶׁעָשָׂה לְאָבִי נֵס בַּמָּקוֹם הַזֶּה.  הָרוֹאֶה גּוֹב אֲרָיוֹת, וְכִבְשָׁן הָאֵשׁ--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, שֶׁעָשָׂה נֵס לַצַּדִּיקִים בַּמָּקוֹם הַזֶּה.</P>


fic: 2510
nru: י
thu:
י  הָרוֹאֶה מְקוֹם שֶׁעוֹבְדִין בּוֹ עֲבוֹדָה זָרָה--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, שֶׁנָּתַן אֶרֶךְ אַפַּיִם לְעוֹבְרֵי רְצוֹנוֹ.  מְקוֹם שֶׁנֶּעְקְרָה מִמֶּנּוּ עֲבוֹדָה זָרָה--אִם בְּאֶרֶץ יִשְׂרָאֵל--הוּא מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, שֶׁעָקַר עֲבוֹדָה זָרָה מֵאַרְצֵנוּ; וְאִם בְּחוּצָה לָאָרֶץ, הוּא מְבָרֵךְ שֶׁעָקַר עֲבוֹדָה זָרָה מִן הַמָּקוֹם הַזֶּה; וְאוֹמֵר בִּשְׁתֵּיהֶן, כְּשֵׁם שֶׁעָקַרְתָּ מִן הַמָּקוֹם הַזֶּה, כָּךְ תַּעְקֹר מִכָּל הַמְּקוֹמוֹת, וְתָשִׁיב לֵב עוֹבְדֵיהֶן לְעָבְדָךְ.</P>


fic: 2510
nru: יא
thu:
יא  [י] הָרוֹאֶה בָּתֵּי יִשְׂרָאֵל בְּיִשּׁוּבָן--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, מַצִּיב גְּבוּל אַלְמָנָה; בְּחָרְבָּנָן, מְבָרֵךְ דַּיָּן הָאֱמֶת.</P>


fic: 2510
nru: יב
thu:
יב  הָרוֹאֶה קִבְרֵי יִשְׂרָאֵל--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, אֲשֶׁר יָצַר אֶתְכֶם בַּדִּין, וְזָן אֶתְכֶם בַּדִּין, וְכִלְכַּל אֶתְכֶם בַּדִּין, וְהֶחֱיָה אֶתְכֶם בַּדִּין, וְהֵמִית אֶתְכֶם בַּדִּין, וַעֲתִיד לְהָקִים אֶתְכֶם לְחַיֵּי הָעוֹלָם הַבָּא בַּדִּין; בָּרוּךְ אַתָּה ה', מְחַיֶּה הַמֵּתִים.</P>


fic: 2510
nru: יג
thu:
יג  [יא] הָרוֹאֶה שֵׁשׁ מֵאוֹת אֶלֶף בְּנֵי אָדָם עוֹמְדִין כְּאֶחָד--אִם גּוֹיִים הֶם--אוֹמֵר "בּוֹשָׁה אִמְּכֶם מְאֹד, חָפְרָה יוֹלַדְתְּכֶם; הִנֵּה אַחֲרִית גּוֹיִם, מִדְבָּר צִיָּה וַעֲרָבָה" (<A HREF="t/t1150.htm#12">ירמיהו נ,יב</A>); וְאִם יִשְׂרָאֵל הֶם וּבְאֶרֶץ יִשְׂרָאֵל--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, חֲכַם הָרָזִים.  הָרוֹאֶה חַכְמֵי אֻמּוֹת הָעוֹלָם--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, שֶׁנָּתַן מֵחָכְמָתוֹ לְבָשָׂר וָדָם; חַכְמֵי יִשְׂרָאֵל, מְבָרֵךְ שֶׁנָּתַן מֵחָכְמָתוֹ לִירֵאָיו; מַלְכֵי אֻמּוֹת הָעוֹלָם, מְבָרֵךְ שֶׁנָּתַן מִכְּבוֹדוֹ לְבָשָׂר וָדָם; מַלְכֵי יִשְׂרָאֵל, מְבָרֵךְ שֶׁנָּתַן מִכְּבוֹדוֹ לִירֵאָיו.</P>


fic: 2510
nru: יד
thu:
יד  [יב] הָרוֹאֶה אֶת הַכּוּשִׁי, וְאֶת הַמְּשֻׁנִּין בְּצוּרַת פְּנֵיהֶם אוֹ בְּאֵבָרֵיהֶם--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, מְשַׁנֶּה הַבְּרִיּוֹת.  רָאָה סוֹמֶה, אוֹ קִטֵּעַ, וּמֻכֵּי שְׁחִין, וּבַהְקָנִין, וְכַיּוֹצֶא בָּהֶן--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, דַּיָּן הָאֱמֶת; וְאִם נֻלְּדוּ כֵּן מִמְּעֵי אִמָּן, מְבָרֵךְ מְשַׁנֶּה הַבְּרִיּוֹת.  וְכֵן הָרוֹאֶה פִּיל וְקוֹף וְקִיפוּף, מְבָרֵךְ בָּרוּךְ מְשַׁנֶּה הַבְּרִיּוֹת.</P>


fic: 2510
nru: טו
thu:
טו  [יג] הָרוֹאֶה בְּרִיּוֹת טוֹבוֹת וּמְתֻקָּנוֹת בְּיוֹתֵר, וְאִילָנוֹת טוֹבוֹת--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, שֶׁכָּכָה לוֹ בְּעוֹלָמוֹ.  הַיּוֹצֶא לַשָּׂדוֹת וְלַגִּנּוֹת בְּיוֹמֵי נִיסָן, וְרָאָה אִילָנוֹת פּוֹרחוֹת וְנִצָּנִים עוֹלִים--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, שֶׁלֹּא חִסַּר בְּעוֹלָמוֹ כְּלוּם, וּבָרָא בוֹ בְּרִיּוֹת טוֹבוֹת נָאוֹת, כְּדֵי לְהִתְנָאוֹת בָּהֶם בְּנֵי אָדָם.</P>


fic: 2510
nru: טז
thu:
טז  [יד] עַל הָרוּחוֹת שֶׁיְּנַשְּׁבוּ בְּזַעַף, וְעַל הַבְּרָקִים, וְעַל הָרְעָמִים, וְעַל קוֹל הַהֲבָרָה שֶׁתִּשָּׁמַע בָּאָרֶץ כְּמוֹ רֵחַיִם גְּדוֹלִים, וְעַל הָאוֹר שֶׁבָּאַוֵּיר שֶׁיֵּרָאוּ כְּאִלּוּ הֶם כּוֹכָבִים נוֹפְלִים וְרָצִים מִמָּקוֹם לְמָקוֹם, אוֹ כְּמוֹ כּוֹכָבִים שֶׁיֵּשׁ לָהֶן זָנָב--עַל כָּל אֶחָד מֵאֵלּוּ--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, שֶׁכּוֹחוֹ מָלֵא עוֹלָם; וְאִם רָצָה--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, עוֹשֶׂה בְּרֵאשִׁית.</P>


fic: 2510
nru: יז
thu:
יז  [טו] עַל הֶהָרִים, וְעַל הַגְּבָעוֹת, וְעַל הַמִּדְבָּרוֹת, וְעַל הַיַּמִּים, וְעַל הַנְּהָרוֹת--אִם רָאָה אֶחָד מֵהֶן אַחַר שְׁלוֹשִׁים יוֹם--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, עוֹשֶׂה בְּרֵאשִׁית.  הָרוֹאֶה אֶת הַיָּם הַגָּדוֹל, מִשְּׁלוֹשִׁים יוֹם לִשְׁלוֹשִׁים יוֹם אוֹ יָתֵר--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, הָעוֹשֶׂה אֶת הַיָּם הַגָּדוֹל.</P>


fic: 2510
nru: יח
thu:
יח  [טז] הָרוֹאֶה קֶשֶׁת בֶּעָנָן--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, זוֹכֵר הַבְּרִית, נֶאֱמָן בִּבְרִיתוֹ, וְקַיָּם בְּמַאֲמָרוֹ.  הָרוֹאֶה לְבָנָה בְּחִדּוּשָׁה--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, אֲשֶׁר בְּמַאֲמָרוֹ בָּרָא שְׁחָקִים, וּבְרוּחַ פִּיו כָּל צְבָאָם, חֹק וּזְמָן נָתַן לָהֶם שֶׁלֹּא יְשַׁנּוּ אֶת תַּפְקִידָתָם, שָׂשִׂים וּשְׂמֵחִים לַעֲשׂוֹת רְצוֹן קוֹנֵיהֶם, פּוֹעֲלֵי אֱמֶת שֶׁפְּעֻלָּתָן אֱמֶת; וְלַלְּבָנָה אָמַר שֶׁתִּתְחַדֵּשׁ לִהְיוֹת עֲטֶרֶת תִּפְאֶרֶת לַעֲמוּסֵי בֶטֶן, שְׁהֶן עֲתִידִין לְהִתְחַדֵּשׁ כְּמוֹתָהּ, וּלְפָאֵר לְיוֹצְרָם עַל כְּבוֹד מַלְכוּתוֹ; בָּרוּךְ אַתָּה ה', מְחַדֵּשׁ חֳדָשִׁים.</P>


fic: 2510
nru: יט
thu:
יט  [יז] וְצָרִיךְ לְבָרַךְ בְּרָכָה זוֹ מֵעוֹמֵד, שֶׁכָּל הַמְּבָרֵךְ עַל הַחֹדֶשׁ בִּזְמַנּוֹ, כְּאִלּוּ הִקְבִּיל פְּנֵי שְׁכִינָה.  וְאִם לֹא בֵרַךְ עָלָיו בַּלַּיְלָה הָרִאשׁוֹן--יֵשׁ לוֹ לְבָרַךְ עָלָיו עַד שִׁשָּׁה עָשָׂר יוֹם בַּחֹדֶשׁ, עַד שֶׁתִּתְמַלֵּא פְּגִימָתוֹ.</P>


fic: 2510
nru: כ
thu:
כ  [יח] הָרוֹאֶה אֶת הַחַמָּה בְּיוֹם תְּקוּפַת נִיסָן שֶׁלִּתְחִלַּת הַמַּחְזוֹר שֶׁלִּשְׁמוֹנֶה וְעֶשְׂרִים, שֶׁהַתְּקוּפָה בִּתְחִלַּת לֵיל רְבִיעִי--כְּשֶׁרוֹאֶה אוֹתָהּ בְּיוֹם רְבִיעִי בַּבֹּקֶר, מְבָרֵךְ עוֹשֶׂה בְּרֵאשִׁית.  וְכֵן כְּשֶׁתַּחְזֹר הַלְּבָנָה לִתְחִלַּת מַזָּל טָלֶה בִּתְחִלַּת הַחֹדֶשׁ, וְלֹא תִהְיֶה נוֹטָה לֹא לַצָּפוֹן וְלֹא לַדָּרוֹם; וְכֵן כְּשֶׁיַּחְזְרוּ כָּל כּוֹכָב וְכוֹכָב מֵחֲמֵשֶׁת הַכּוֹכָבִים הַנִּשְׁאָרִים לִתְחִלַּת מַזָּל טָלֶה, וְלֹא יִהְיֶה נוֹטֶה לֹא לַצָּפוֹן וְלֹא לַדָּרוֹם; וְכֵן בְּכָל עֵת שֶׁיֵּרָאֶה מַזָּל טָלֶה עוֹלֶה מִקְּצֵה הַמִּזְרָח:  עַל כָּל אֶחָד מֵאֵלּוּ, מְבָרֵךְ עוֹשֶׂה בְּרֵאשִׁית.</P>


fic: 2510
nru: כא
thu:
כא  [יט] הָרוֹאֶה בָּתֵּי אֻמּוֹת הָעוֹלָם בְּיִשּׁוּבָן, אוֹמֵר "בֵּית גֵּאִים, יִסַּח ה'" (<A HREF="t/t2815.htm#25">משלי טו,כה</A>); בְּחָרְבָּנָן, אוֹמֵר "אֵל-נְקָמוֹת ה'" (<A HREF="t/t2694.htm#1">תהילים צד,א</A>).  רָאָה אֶת קִבְרֵי אֻמּוֹת הָעוֹלָם, אוֹמֵר "בּוֹשָׁה אִמְּכֶם מְאֹד . . ." (<A HREF="t/t1150.htm#12">ירמיהו נ,יב</A>).</P>


fic: 2510
nru: כב
thu:
כב  [כ] הַנִּכְנָס לַמַּרְחֵץ--אוֹמֵר יְהִי רָצוֹן מִלְּפָנֶיךָ ה' אֱלֹהַי, שֶׁתַּכְנִיסֵנִי לְשָׁלוֹם, וְתוֹצִיאֵנִי לְשָׁלוֹם; וְתַצִּילֵנִי מִזֶּה וּמִכַּיּוֹצֶא בּוֹ, לָעֲתִיד לָבוֹא.  וּכְשֶׁיָּצָא מִן הַמַּרְחֵץ, אוֹמֵר מוֹדֶה אֲנִי לְפָנֶיךָ ה' אֱלֹהַי, שֶׁהִצַּלְתַּנִי מִן הָאוּר.</P>


fic: 2510
nru: כג
thu:
כג  [כא] הַנִּכְנָס לְהַקִּיז דָּם--אוֹמֵר יְהִי רָצוֹן מִלְּפָנֶיךָ ה' אֱלֹהַי, שֶׁיְּהֶא עֲסָק זֶה לִי לִרְפוּאָה, כִּי רוֹפֵא שֶׁלְּחִנָּם אָתָּה; וּכְשֶׁיָּצָא, אוֹמֵר בָּרוּךְ רוֹפֵא חַיִּים.</P>


fic: 2510
nru: כד
thu:
כד  [כב] הַהוֹלֵךְ לָמֹד אֶת גָּרְנוֹ--אוֹמֵר יְהִי רָצוֹן מִלְּפָנֶיךָ ה' אֱלֹהַי, שֶׁתִּשְׁלַח בְּרָכָה בְּמַעֲשֵׂה יָדַי; הִתְחִיל לָמֹד, אוֹמֵר בָּרוּךְ הַשּׁוֹלֵחַ בְּרָכָה בַּכֳּרִי הַזֶּה.  מָדַד וְאַחַר כָּךְ בִּקַּשׁ רַחֲמִים, הֲרֵי זוֹ תְּפִלַּת שָׁוְא; וְכָל הַצּוֹעֵק לְשֶׁעָבַר, הֲרֵי זוֹ תְּפִלַּת שָׁוְא.</P>


fic: 2510
nru: כה
thu:
כה  [כג] הַנִּכְנָס לְבֵית הַמִּדְרָשׁ--אוֹמֵר יְהִי רָצוֹן מִלְּפָנֶיךָ ה' אֱלֹהַי, שֶׁלֹּא אֶכָּשֵׁל בִּדְבַר הֲלָכָה, שֶׁלֹּא אוֹמַר עַל טָמֵא טָהוֹר, וְעַל טָהוֹר טָמֵא, וְעַל מֻתָּר אָסוּר, וְעַל אָסוּר מֻתָּר; וְאַל אֶכָּשֵׁל בִּדְבַר הֲלָכָה, וְיִשְׂמְחוּ בִּי חֲבֵרַי; וְאַל יִכָּשְׁלוּ חֲבֵרַי בִּדְבַר הֲלָכָה, וְאֶשְׂמַח בָּהֶם.</P>


fic: 2510
nru: כו
thu:
כו  [כד] וּבִיצִיאָתוֹ מִבֵּית הַמִּדְרָשׁ, אוֹמֵר מוֹדֶה אֲנִי לְפָנֶיךָ ה' אֱלֹהַי, שֶׁשַּׂמְתָּ חֶלְקִי מִיּוֹשְׁבֵי בֵּית הַמִּדְרָשׁ, וְלֹא שַׂמְתָּ חֶלְקִי מִיּוֹשְׁבֵי קְרָנוֹת:  שֶׁאֲנִי מַשְׁכִּים, וְהֵם מַשְׁכִּימִין--אֲנִי מַשְׁכִּים לְדִבְרֵי תּוֹרָה, וְהֵם מַשְׁכִּימִין לִדְבָרִים בְּטֵלִים; אֲנִי עָמֵל, וְהֵם עֲמֵלִין--אֲנִי עָמֵל וּמְקַבֵּל שָׂכָר, וְהֵם עֲמֵלִים וְאֵין מְקַבְּלִין שָׂכָר; אֲנִי רָץ, וְהֵם רָצִים--אֲנִי רָץ לְחַיֵּי הָעוֹלָם הַבָּא, וְהֵם רָצִים לִבְאֵר שַׁחַת.</P>


fic: 2510
nru: כז
thu:
כז  [כה] הַנִּכְנָס לִכְּרָךְ--אוֹמֵר יְהִי רָצוֹן מִלְּפָנֶיךָ ה' אֱלֹהַי, שֶׁתַּכְנִיסֵנִי לִכְּרָךְ זֶה לְשָׁלוֹם; וְאִם נִכְנַס בְּשָׁלוֹם--אוֹמֵר מוֹדֶה אֲנִי לְפָנֶיךָ ה' אֱלֹהַי, שֶׁהִכְנַסְתַּנִי בְּשָׁלוֹם.  וּכְשֶׁיְּבַקַּשׁ לָצֵאת--אוֹמֵר יְהִי רָצוֹן מִלְּפָנֶיךָ ה' אֱלֹהַי, שֶׁתּוֹצִיאֵנִי מִכְּרָךְ זֶה בְּשָׁלוֹם; וְאִם יָצָא בְּשָׁלוֹם--אוֹמֵר מוֹדֶה אֲנִי לְפָנֶיךָ ה' אֱלֹהַי, שֶׁהוֹצֵאתַנִי מִכְּרָךְ זֶה לְשָׁלוֹם, וּכְשֵׁם שֶׁהוֹצֵאתַנִי בְשָׁלוֹם, כָּךְ תּוֹלִיכֵנִי לְשָׁלוֹם, וְתִסְמְכֵנִי לְשָׁלוֹם, וְתַצְעִידֵנִי לְשָׁלוֹם, וְתַצִּילֵנִי מִכַּף אוֹיֵב וְאוֹרֵב בַּדֶּרֶךְ.</P>


fic: 2510
nru: כח
thu:
כח  [כו] כְּלָלוֹ שֶׁלַּדָּבָר:  לְעוֹלָם יִצְעַק אָדָם עַל הָעֲתִיד לָבוֹא, וִיבַקַּשׁ רַחֲמִים; וְיִתֵּן הוֹדָיָה עַל שֶׁעָבַר, וְיוֹדֶה וִישַׁבַּח כְּפִי כּוֹחוֹ.  וְכָל הַמַּרְבֶּה לְהוֹדוֹת אֶת הַשֵּׁם וּלְשַׁבְּחוֹ תָּמִיד, הֲרֵי זֶה מְשֻׁבָּח.
<BR>


fic: 2511
nru: א
thu:
א  כָּל הַבְּרָכוֹת כֻּלָּן--פּוֹתֵחַ בָּהֶן בְּבָרוּךְ, וְחוֹתֵם בָּהֶן בְּבָרוּךְ:  חוּץ מִבְּרָכָה אַחֲרוֹנָה שֶׁלְּקִרְיַת שְׁמַע, וּבְרָכָה הַסְּמוּכָה לַחֲבִרְתָּהּ, וּבִרְכַת הַפֵּרוֹת וְהַדּוֹמֶה לָהּ, וּבִרְכַת עֲשִׂיַּת הַמִּצְווֹת.  וְאֵלּוּ הַבְּרָכוֹת שֶׁאָמַרְנוּ שְׁהֶן דֶּרֶךְ שְׁבָח וְהוֹדָיָה--שֶׁיֵּשׁ מֵהֶן שְׁהוּא פּוֹתֵחַ בְּבָרוּךְ, וְאֵינוּ חוֹתֵם, וְיֵשׁ מֵהֶן שְׁהוּא חוֹתֵם בְּבָרוּךְ, וְאֵינוּ פּוֹתֵחַ.  אֵלָא מְעַט מִבִּרְכַת הַמִּצְווֹת כְּגוֹן בִּרְכַת סֵפֶר תּוֹרָה, וּכְגוֹן רוֹאֶה קִבְרֵי יִשְׂרָאֵל--מֵאֵלּוּ שְׁהֶן דֶּרֶךְ שְׁבָח וְהוֹדָיָה.  אֲבָל שְׁאָר בִּרְכוֹת הַמִּצְווֹת כֻּלָּן--פּוֹתֵחַ בָּהֶן בְּבָרוּךְ, וְאֵינוּ חוֹתֵם.</P>


fic: 2511
nru: ב
thu:
ב  יֵשׁ מִצְוַת עֲשֵׂה שֶׁאָדָם חַיָּב לְהִשְׁתַּדַּל וְלִרְדֹּף עַד שֶׁיַּעֲשֶׂה אוֹתָהּ, כְּגוֹן תְּפִלִּין וְסֻכָּה וְלוֹלָב וְשׁוֹפָר; וְאֵלּוּ הֶן הַנִּקְרָאִין חוֹבָה, לְפִי שֶׁאָדָם חַיָּב עַל כָּל פָּנִים לַעֲשׂוֹתָן.  וְיֵשׁ מִצְווֹת שְׁאֵינָן חוֹבָה אֵלָא דּוֹמִין לִרְשׁוּת, כְּגוֹן מְזוּזָה וּמַעֲקֶה--שְׁאֵין אָדָם חַיָּב לִשְׁכֹּן בְּבַיִת הַחַיָּב בִּמְזוּזָה, כְּדֵי שֶׁיַּעֲשֶׂה מְזוּזָה, אֵלָא אִם רָצָה לִשְׁכֹּן כָּל יָמָיו בְּאֹהֶל אוֹ בִּסְפִינָה, יֵשֵׁב; וְכֵן אֵינוּ חַיָּב לִבְנוֹת בַּיִת, כְּדֵי לַעֲשׂוֹת מַעֲקֶה.  וְכָל מִצְוַת עֲשֵׂה שֶׁבֵּין אָדָם לְבֵין הַקָּדוֹשׁ בָּרוּךְ הוּא, בֵּין מִצְוָה שְׁהִיא חוֹבָה, בֵּין מִצְוָה שְׁאֵינָהּ חוֹבָה--מְבָרֵךְ עָלֶיהָ, קֹדֶם לַעֲשִׂיָּתָהּ.</P>


fic: 2511
nru: ג
thu:
ג  וְכֵן כָּל הַמִּצְווֹת שְׁהֶן מִדִּבְרֵי סוֹפְרִים--בֵּין מִצְווֹת שְׁהֶן חוֹבָה מִדִּבְרֵיהֶם כְּגוֹן מִקְרָא מְגִלָּה וְהַדְלָקַת נֵר שַׁבָּת וְהַדְלָקַת נֵר חֲנֻכָּה, בֵּין מִצְווֹת שְׁאֵינָן חוֹבָה כְּגוֹן עֵרוּב וּנְטִילַת יָדַיִם--מְבָרֵךְ עַל הַכֹּל קֹדֶם לַעֲשִׂיָּתָן, אֲשֶׁר קִדְּשָׁנוּ בְּמִצְווֹתָיו וְצִוָּנוּ לַעֲשׂוֹת.  וְהֵיכָן צִוָּנוּ, בַּתּוֹרָה שֶׁכָּתוּב בָּהּ "אֲשֶׁר-יֹאמְרוּ לְךָ--תַּעֲשֶׂה" (<A HREF="t/a0517.htm#11">דברים יז,יא</A>).  נִמְצָא עִנְיַן הַדְּבָרִים וְהֶסֵּעָן, כָּךְ הוּא--אֲשֶׁר קִדְּשָׁנוּ בְּמִצְווֹתָיו, שֶׁצִּוָּה בָּהֶן לִשְׁמֹעַ מֵאֵלּוּ שֶׁצִּוּוּ לִקְרוֹת אֶת הַמְּגִלָּה, אוֹ לְהַדְלִיק נֵר שֶׁלַּחֲנֻכָּה; וְכֵן שְׁאָר כָּל הַמִּצְווֹת שֶׁמִּדִּבְרֵי סוֹפְרִים.</P>


fic: 2511
nru: ד
thu:
ד  וְלָמָּה אֵין מְבָרְכִין עַל נְטִילַת יָדָיִם בָּאַחֲרוֹנָה--מִפְּנֵי שֶׁלֹּא חִיְּבוּ בְּדָבָר זֶה אֵלָא מִפְּנֵי הַסַּכָּנָה, וּדְבָרִים שְׁהֶן מִשּׁוֹם סַכָּנָה, אֵין מְבָרְכִין עַל עֲשִׂיָּתָן.  הַא לְמַה זֶה דּוֹמֶה--לְמִי שֶׁסִּנַּן אֶת הַמַּיִם וְאַחַר כָּךְ שָׁתָה בַּלַּיְלָה, מִפְּנֵי סַכָּנַת עֲלוּקָה, שְׁאֵינוּ מְבָרֵךְ וְצִוָּנוּ לְסַנַּן אֶת הַמַּיִם; וְכֵן כָּל כַּיּוֹצֶא בְּזֶה.</P>


fic: 2511
nru: ה
thu:
ה  הָעוֹשֶׂה מִצְוָה, וְלֹא בֵרַךְ--אִם מִצְוָה שֶׁעֲדַיִן עֲשִׂיָּתָהּ קַיֶּמֶת, מְבָרֵךְ אַחַר עֲשִׂיָּה; וְאִם דָּבָר שֶׁעָבַר הוּא, אֵינוּ מְבָרֵךְ.  כֵּיצַד:  הֲרֵי שֶׁנִּתְעַטַּף בַּצִּיצִית, אוֹ שֶׁלָּבַשׁ תְּפִלִּין, אוֹ שֶׁיָּשַׁב בַּסֻּכָּה, וְלֹא בֵרַךְ תְּחִלָּה--חוֹזֵר וּמְבָרֵךְ אַחַר שֶׁנִּתְעַטַּף, אֲשֶׁר קִדְּשָׁנוּ בְּמִצְווֹתָיו וְצִוָּנוּ לְהִתְעַטֵּף בַּצִּיצִית; וְכֵן מְבָרֵךְ אַחַר שֶׁלָּבַשׁ, אֲשֶׁר קִדְּשָׁנוּ בְּמִצְווֹתָיו וְצִוָּנוּ לְהַנִּיחַ תְּפִלִּין, וְאַחַר שֶׁיָּשַׁב, אֲשֶׁר קִדְּשָׁנוּ בְּמִצְווֹתָיו וְצִוָּנוּ לֵישֵׁב בַּסֻּכָּה.  וְכֵן כָּל כַּיּוֹצֶא בְּאֵלּוּ.</P>


fic: 2511
nru: ו
thu:
ו  אֲבָל אִם שָׁחַט בְּלֹא בְּרָכָה, אֵינוּ חוֹזֵר אַחַר שְׁחִיטָה וּמְבָרֵךְ אֲשֶׁר קִדְּשָׁנוּ בְּמִצְווֹתָיו וְצִוָּנוּ עַל הַשְּׁחִיטָה; וְכֵן אִם כִּסָּה הַדָּם בְּלֹא בְּרָכָה, אוֹ הִפְרִישׁ תְּרוּמָה וּמַעַשְׂרוֹת, אוֹ שֶׁטָּבַל, וְלֹא בֵרַךְ--אֵינוּ חוֹזֵר וּמְבָרֵךְ אַחַר עֲשִׂיָּה.  וְכֵן כָּל כַּיּוֹצֶא בְּאֵלּוּ.</P>


fic: 2511
nru: ז
thu:
ז  אֵין לָךְ מִצְוָה שֶׁמְּבָרְכִין עָלֶיהָ אַחַר עֲשִׂיָּתָהּ לְעוֹלָם, אֵלָא טְבִילַת הַגֵּר בִּלְבָד--שְׁאֵינוּ יָכוֹל לוֹמַר, אֲשֶׁר קִדְּשָׁנוּ בְּמִצְווֹתָיו וְצִוָּנוּ, שֶׁעֲדַיִן לֹא נִתְקַדַּשׁ וְלֹא נִצְטַוָּה, עַד שֶׁיִּטְבֹּל; לְפִיכָּךְ אַחַר שֶׁיִּטְבֹּל, מְבָרֵךְ עַל הַטְּבִילָה, מִפְּנֵי שֶׁהָיָה דָּחוּי מֵעִיקָרוֹ, וְלֹא הָיָה רָאוּי לַבְּרָכָה.</P>


fic: 2511
nru: ח
thu:
ח  כָּל מִצְוָה שֶׁעֲשִׂיָּתָהּ הוּא גְּמָר חִיּוּבָהּ, מְבָרֵךְ עָלֶיהָ בְּשָׁעַת עֲשִׂיָּה; וְכָל מִצְוָה שֶׁיֵּשׁ אַחַר עֲשִׂיָּתָהּ צִוּוּי אַחֵר, אֵינוּ מְבָרֵךְ אֵלָא בְּשָׁעָה שֶׁעוֹשֶׂה הַצִּוּוּי הָאַחֲרוֹן.  כֵּיצַד:  הָעוֹשֶׂה סֻכָּה, אוֹ לוֹלָב, אוֹ שׁוֹפָר, אוֹ צִיצִית, אוֹ תְּפִלִּין, אוֹ מְזוּזָה--אֵינוּ מְבָרֵךְ בְּשָׁעַת עֲשִׂיָּה אֲשֶׁר קִדְּשָׁנוּ בְּמִצְווֹתָיו וְצִוָּנוּ לַעֲשׂוֹת סֻכָּה, אוֹ לִכְתֹּב תְּפִלִּין, מִפְּנֵי שֶׁיֵּשׁ אַחַר עֲשִׂיָּתָן צִוּוּי אַחֵר.  וְאֵימָתַי מְבָרֵךְ--בְּשָׁעָה שֶׁיֵּשֵׁב בַּסֻּכָּה, אוֹ כְּשֶׁיְּנַעְנַע הַלּוֹלָב, אוֹ כְּשֶׁיִּשְׁמַע קוֹל הַשּׁוֹפָר, אוֹ כְּשֶׁיִּתְעַטַּף בַּצִּיצִית, וּבְשָׁעַת לְבִישַׁת תְּפִלִּין, וּבְשָׁעַת קְבִיעַת מְזוּזָה.  אֲבָל אִם עָשָׂה מַעֲקֶה--מְבָרֵךְ בְּשָׁעַת עֲשִׂיָּה, אֲשֶׁר קִדְּשָׁנוּ בְּמִצְווֹתָיו וְצִוָּנוּ לַעֲשׂוֹת מַעֲקֶה; וְכֵן כָּל כַּיּוֹצֶא בְּזֶה.</P>


fic: 2511
nru: ט
thu:
ט  כָּל מִצְוָה שְׁהִיא מִזְּמָן לִזְמָן, כְּגוֹן שׁוֹפָר וְסֻכָּה וְלוֹלָב וּמִקְרָא מְגִלָּה וְנֵר חֲנֻכָּה, וְכֵן כָּל מִצְוָה שְׁהִיא קִנְיָן לוֹ, כְּגוֹן צִיצִית וּתְפִלִּין וּמְזוּזָה וּמַעֲקֶה, וְכֵן מִצְוָה שְׁאֵינָהּ תְּדִירָה וְאֵינָהּ מְצוּיָה בְּכָל עֵת, שֶׁהֲרֵי הִיא דּוֹמָה לְמִצְוָה שְׁהִיא מִזְּמָן לִזְמָן, כְּגוֹן מִילַת בְּנוֹ וּפִדְיוֹן בְּנוֹ--מְבָרֵךְ עָלֶיהָ בְּשָׁעַת עֲשִׂיָּה, שֶׁהֶחֱיָנוּ.  וְאִם לֹא בֵרַךְ עַל סֻכָּה וְלוֹלָב וְכַיּוֹצֶא בָּהֶן שֶׁהֶחֱיָנוּ בְּשָׁעַת עֲשִׂיָּה, מְבָרֵךְ עֲלֵיהֶן שֶׁהֶחֱיָנוּ בְּשָׁעָה שֶׁיֵּצֵא יְדֵי חוֹבָתוֹ בָּהֶן; וְכֵן כָּל כַּיּוֹצֶא בְּזֶה.</P>


fic: 2511
nru: י
thu:
י  אֶחָד הָעוֹשֶׂה מִצְוָה לְעַצְמוֹ, וְאֶחָד הָעוֹשֶׂה אוֹתָהּ לַאֲחֵרִים--מְבָרֵךְ קֹדֶם עֲשִׂיָּתָהּ, אֲשֶׁר קִדְּשָׁנוּ בְּמִצְווֹתָיו וְצִוָּנוּ לַעֲשׂוֹת; אֲבָל אֵינוּ מְבָרֵךְ שֶׁהֶחֱיָנוּ, אֵלָא עַל מִצְוָה שֶׁעָשָׂה לְעַצְמוֹ.  הָיוּ לְפָנָיו מִצְווֹת הַרְבֵּה, אֵינוּ מְבָרֵךְ אֲשֶׁר קִדְּשָׁנוּ בְּמִצְווֹתָיו וְצִוָּנוּ עַל הַמִּצְווֹת--אֵלָא מְבָרֵךְ עַל כָּל אַחַת וְאַחַת, בִּפְנֵי עַצְמָהּ.</P>


fic: 2511
nru: יא
thu:
יא  כָּל הָעוֹשֶׂה מִצְוָה, בֵּין שֶׁהָיְתָה חוֹבָה עָלָיו בֵּין שְׁאֵינָהּ חוֹבָה עָלָיו--אִם עָשָׂה אוֹתָהּ לְעַצְמוֹ, מְבָרֵךְ לַעֲשׂוֹת; עָשָׂה אוֹתָהּ לַאֲחֵרִים, מְבָרֵךְ עַל הָעֲשִׂיָּה.</P>


fic: 2511
nru: יב
thu:
יב  כֵּיצַד:  לָבַשׁ תְּפִלִּין, מְבָרֵךְ לְהַנִּיחַ תְּפִלִּין; נִתְעַטַּף בַּצִּיצִית, מְבָרֵךְ לְהִתְעַטֵּף בַּצִּיצִית; יָשַׁב בַּסֻּכָּה, מְבָרֵךְ לֵישֵׁב בַּסֻּכָּה.  וְכֵן הוּא מְבָרֵךְ לְהַדְלִיק נֵר שַׁבָּת, וְלִגְמֹר אֶת הַלֵּל.  וְכֵן אִם קָבַע מְזוּזָה לְבֵיתוֹ, מְבָרֵךְ לִקְבֹּעַ מְזוּזָה; עָשָׂה מַעֲקֶה לְגַגּוֹ, מְבָרֵךְ אֲשֶׁר קִדְּשָׁנוּ בְּמִצְווֹתָיו וְצִוָּנוּ לַעֲשׂוֹת מַעֲקֶה; הִפְרִישׁ תְּרוּמָה וּמַעַשְׂרוֹת לְעַצְמוֹ, מְבָרֵךְ לְהַפְרִישׁ; מָל אֶת בְּנוֹ, מְבָרֵךְ לָמוּל אֶת הַבֵּן; שָׁחַט פִּסְחוֹ וַחֲגִיגָתוֹ, מְבָרֵךְ לִשְׁחֹט.</P>


fic: 2511
nru: יג
thu:
יג  אֲבָל אִם קָבַע מְזוּזָה לַאֲחֵרִים, מְבָרֵךְ עַל קְבִיעַת מְזוּזָה; עָשָׂה לָהֶן מַעֲקֶה, מְבָרֵךְ עַל עֲשִׂיַּת מַעֲקֶה; הִפְרִישׁ לָהֶן תְּרוּמָה, מְבָרֵךְ עַל הַפְרָשַׁת תְּרוּמָה; מָל אֶת בֶּן חֲבֵרוֹ, מְבָרֵךְ עַל הַמִּילָה.  וְכֵן כָּל כַּיּוֹצֶא בְּאֵלּוּ.</P>


fic: 2511
nru: יד
thu:
יד  עָשָׂה הַמִּצְוָה לוֹ וְלַאֲחֵרִים כְּאֶחָד--אִם הָיְתָה מִצְוָה שְׁאֵינָהּ חוֹבָה, מְבָרֵךְ עַל הָעֲשִׂיָּה; לְפִיכָּךְ הוּא מְבָרֵךְ עַל מִצְוַת עֵרוּב.  הָיְתָה חוֹבָה וְנִתְכַּוַּן לְהוֹצִיא עַצְמוֹ מִידֵי חוֹבָה, וּלְהוֹצִיא אֲחֵרִים--מְבָרֵךְ לַעֲשׂוֹת; לְפִיכָּךְ הוּא מְבָרֵךְ לִשְׁמֹעַ קוֹל שׁוֹפָר.</P>


fic: 2511
nru: טו
thu:
טו  נָטַל אֶת הַלּוֹלָב--מְבָרֵךְ עַל נְטִילַת לוֹלָב, שֶׁכֵּיוָן שֶׁהִגְבִּיהוֹ, יָצָא יְדֵי חוֹבָתוֹ; אֲבָל אִם בֵּרַךְ קֹדֶם שֶׁיִּטֹּל--מְבָרֵךְ לִטֹּל אֶת הַלּוֹלָב, כְּמוֹ לֵישֵׁב בַּסֻּכָּה.  וּמִכָּאן אַתָּה לָמֵד, שֶׁהַמְּבָרֵךְ אַחַר שֶׁעָשָׂה בְּלֹא בְּרָכָה, מְבָרֵךְ עַל הָעֲשִׂיָּה.  אֲבָל נְטִילַת יָדַיִם וּשְׁחִיטָה, הוֹאִיל וּבְדִבְרֵי הָרְשׁוּת הֶן--אַפִלּוּ שָׁחַט לְעַצְמוֹ--מְבָרֵךְ עַל הַשְּׁחִיטָה וְעַל כִּסּוּי הַדָּם, וְעַל נְטִילַת יָדָיִם.  וְכֵן הוּא מְבָרֵךְ עַל בֵּעוּר חָמֵץ, בֵּין שֶׁבָּדַק לְעַצְמוֹ בֵּין שֶׁבָּדַק לַאֲחֵרִים--שֶׁמֵּעֵת שֶׁגָּמַר בְּלִבּוֹ לְבַטַּל, נַעֲשָׂת מִצְוַת הַבֵּעוּר, קֹדֶם שֶׁיִּבְדֹּק, כְּמוֹ שֶׁיִּתְבָּאֵר בִּמְקוֹמוֹ.</P>


fic: 2511
nru: טז
thu:
טז  כָּל דָּבָר שְׁהוּא מִנְהָג--אַף עַל פִּי שֶׁמִּנְהַג נְבִיאִים הוּא, כְּגוֹן נְטִילַת עֲרָבָה בַּשְּׁבִיעִי שֶׁלֶּחָג, וְאֵין צָרִיךְ לוֹמַר מִנְהַג חֲכָמִים, כְּגוֹן קְרִיאַת הַהַלֵּל בְּרָאשֵׁי חֳדָשִׁים וּבְחֻלּוֹ שֶׁלַּפֶּסַח--אֵין מְבָרְכִין עָלָיו.  וְכֵן כָּל דָּבָר שֶׁיִּסְתַּפַּק לָךְ אִם טָעוּן בְּרָכָה אִם לָאו, עוֹשִׂין אוֹתוֹ בְּלֹא בְּרָכָה.  וּלְעוֹלָם יִזָּהֵר אָדָם מִבְּרָכָה שְׁאֵינָהּ צְרִיכָה, וְיַרְבֶּה בִּבְרָכוֹת הַצְּרִיכוֹת; וְכֵן דָּוִיד אוֹמֵר "בְּכָל-יוֹם אֲבָרְכֶךָּ; וַאֲהַלְלָה שִׁמְךָ, לְעוֹלָם וָעֶד" (<A HREF="t/t26e5.htm#2">תהילים קמה,ב</A>).
<BR>


fic: 2601
nru: א
thu:
א  מִילָה--מִצְוַת עֲשֵׂה שֶׁחַיָּבִין עָלֶיהָ כָּרֵת, שֶׁנֶּאֱמָר "וְעָרֵל זָכָר, אֲשֶׁר לֹא-יִמּוֹל אֶת-בְּשַׂר עָרְלָתוֹ--וְנִכְרְתָה הַנֶּפֶשׁ הַהִיא" (<A HREF="t/a0117.htm#14">בראשית יז,יד</A>).  וּמִצְוָה עַל הָאָב לָמוּל אֶת בְּנוֹ, וְעַל הָרָב לָמוּל אֶת כָּל עֲבָדָיו "יְלִיד בָּיִת--וּמִקְנַת-כֶּסֶף" (<A HREF="t/a0117.htm#12">בראשית יז,יב</A>).  עָבַר הָאָב אוֹ הָאָדוֹן וְלֹא מָל אוֹתָן, בִּטַּל מִצְוַת עֲשֵׂה; וְאֵינוּ חַיָּב כָּרֵת, שְׁאֵין הַכָּרֵת תָּלוּי אֵלָא בֶּעָרֵל עַצְמוֹ.  וּבֵית דִּין מְצֻוִּין לָמוּל אֶת אוֹתוֹ הַבֵּן אוֹ הָעֶבֶד, בִּזְמַנּוֹ; וְלֹא יַנִּיחוּ עָרֵל לֹא בְּיִשְׂרָאֵל, וְלֹא בְּעַבְדֵיהֶם.</P>


fic: 2601
nru: ב
thu:
ב  אֵין מוֹלִין בְּנוֹ שֶׁלָּאָדָם שֶׁלֹּא מִדַּעְתּוֹ, אֵלָא אִם כֵּן עָבַר וְנִמְנַע לְמוּלוֹ, שֶׁבֵּית דִּין מָלִין אוֹתוֹ, בְּעַל כָּרְחוֹ.  נִתְעַלַּם מִבֵּית דִּין, וְלֹא מָלוּ אוֹתוֹ--כְּשֶׁיַּגְדִּיל, הוּא חַיָּב לָמוּל אֶת עַצְמוֹ:  וְכָל יוֹם וָיוֹם שֶׁיַּעֲבֹר עָלָיו מִשֶּׁיַּגְדִּיל וְלֹא יָמוּל אֶת עַצְמוֹ, הֲרֵי הוּא מְבַטֵּל מִצְוַת עֲשֵׂה; אֲבָל אֵינוּ חַיָּב כָּרֵת, עַד שֶׁיָּמוּת וְהוּא עָרֵל, בְּמֵזִיד.</P>


fic: 2601
nru: ג
thu:
ג  אֶחָד עֶבֶד שֶׁנֻּלַּד בִּרְשׁוּת יִשְׂרָאֵל, וְאֶחָד עֶבֶד הַנִּלְקָח מִן הַגּוֹיִים--הַכֹּל, חַיָּב הָרָב לְמוּלָן:  אֵלָא שֶׁיְּלִיד בַּיִת, נִמּוֹל לִשְׁמוֹנָה; וּמִקְנַת כֶּסֶף, נִמּוֹל בְּיוֹם שֶׁנִּלְקַח--אַפִלּוּ לְקָחוֹ בְּיוֹם שֶׁנֻּלַּד, נִמּוֹל בְּיוֹמוֹ.</P>


fic: 2601
nru: ד
thu:
ד  יֵשׁ מִקְנַת כֶּסֶף, שֶׁנִּמּוֹל לִשְׁמוֹנָה; וְיֵשׁ יְלִיד בַּיִת, שֶׁנִּמּוֹל בְּיוֹם שֶׁיֻּלַּד.  כֵּיצַד:  לָקַח שִׁפְחָה וְלָקַח עֻבְרָהּ עִמָּהּ וְיָלְדָה, הֲרֵי זֶה נִמּוֹל לִשְׁמוֹנָה; וְאַף עַל פִּי שֶׁלָּקַח הָעֹבֶר בִּפְנֵי עַצְמוֹ, וַהֲרֵי הָעֹבֶר עַצְמוֹ מִקְנַת כֶּסֶף, הוֹאִיל וְקָנָה אִמּוֹ קֹדֶם שֶׁתֵּלֵד, נִמּוֹל לִשְׁמוֹנָה.</P>


fic: 2601
nru: ה
thu:
ה  לָקַח שִׁפְחָה לְעֻבְרֶיהָ, אוֹ שֶׁלָּקַח שִׁפְחָה עַל מְנָת שֶׁלֹּא לְהַטְבִּילָהּ לְשֵׁם עַבְדוּת--אָף עַל פִּי שֶׁנֻּלַּד בִּרְשׁוּתוֹ, נִמּוֹל בְּיוֹם שֶׁיֻּלַּד:  שֶׁהֲרֵי הַנּוֹלָד הַזֶּה כְּאִלּוּ הוּא מִקְנַת כֶּסֶף לְבַדּוֹ, וּכְאִלּוּ הַיּוֹם קָנָהוּ, שְׁאֵין אִמּוֹ בִּכְלַל שִׁפְחוֹת יִשְׂרָאֵל, כְּדֵי שֶׁיִּהְיֶה הַבֵּן יְלִיד בַּיִת.  וְאִם טָבְלָה אִמּוֹ אַחַר שֶׁיָּלְדָה, הֲרֵי זֶה נִמּוֹל לִשְׁמוֹנָה.</P>


fic: 2601
nru: ו
thu:
ו  לָקַח עֶבֶד גָּדוֹל מִן הַגּוֹיִים, וְלֹא רָצָה הָעֶבֶד לִמּוֹל--מְגַלְגְּלִין עִמּוֹ, כָּל שְׁנֵים עָשָׂר חֹדֶשׁ; יָתֵר עַל כֵּן, אָסוּר לְקַיְּמוֹ כִּשְׁהוּא עָרֵל, אֵלָא חוֹזֵר וּמוֹכְרוֹ לַגּוֹיִים.  וְאִם הִתְנָה עָלָיו מִתְּחִלָּה, וְהוּא אֵצֶל רִבּוֹ הַגּוֹי, שֶׁלֹּא יָמוּל אוֹתוֹ--מֻתָּר לְקַיְּמוֹ וְהוּא עָרֵל:  וּבִלְבָד שֶׁיְּקַבַּל עָלָיו שֶׁבַע מִצְווֹת, וְיִהְיֶה כְּגֵר תּוֹשָׁב; אֲבָל אִם לֹא קִבַּל עָלָיו שֶׁבַע מִצְווֹת, יֵהָרֵג מִיָּד.  וְאֵין מְקַבְּלִין גֵּר תּוֹשָׁב, אֵלָא בִּזְמָן שֶׁהַיּוֹבֵל נוֹהֵג.</P>


fic: 2601
nru: ז
thu:
ז  גֵּר שֶׁנִּכְנָס לִקְהַל יִשְׂרָאֵל, חַיָּב מִילָה תְּחִלָּה; וְאִם מָל כְּשֶׁהָיָה גּוֹי, צָרִיךְ לְהַטִּיף מִמֶּנּוּ דַּם בְּרִית כְּשֶׁנִּתְגַּיַּר.  וְכֵן קָטָן שֶׁנֻּלַּד כִּשְׁהוּא מָהוּל, צָרִיךְ לְהַטִּיף מִמֶּנּוּ דַּם בְּרִית בַּיּוֹם הַשְּׁמִינִי.  אַנְדְּרֻגִּינוֹס, וְהוּא הַיִּלּוֹד שֶׁיֵּשׁ לוֹ זַכְרוּת כַּזָּכָר וְנַקְבוּת כַּנְּקֵבָה--צָרִיךְ לָמוּל אוֹתוֹ בַּשְּׁמִינִי; וְכֵן יוֹצֵא דֹּפֶן.  וּמִי שֶׁיֵּשׁ לוֹ שְׁתֵּי עֲרָלוֹת, מָלִין אֶת שְׁתֵּיהֶן בַּשְּׁמִינִי.</P>


fic: 2601
nru: ח
thu:
ח  אֵין מוֹלִין לְעוֹלָם אֵלָא בַּיּוֹם, אַחַר עֲלוֹת הַשֶּׁמֶשׁ--בֵּין בַּיּוֹם הַשְּׁמִינִי, שְׁהוּא זְמַנָּהּ, בֵּין שֶׁלֹּא בִּזְמַנָּהּ, שְׁהוּא מִתְּשִׁיעִי וָהָלְאָה:  שֶׁנֶּאֱמָר "וּבַיּוֹם, הַשְּׁמִינִי" (<A HREF="t/a0312.htm#3">ויקרא יב,ג</A>)--"בַּיּוֹם", וְלֹא בַּלַּיְלָה.  וְאִם מָל מִשֶּׁעָלָה עַמּוּד הַשַּׁחַר, כָּשֵׁר.  וְכָל הַיּוֹם, כָּשֵׁר לַמִּילָה; וְאַף עַל פִּי כֵן, מִצְוָה לְהַקְדִּים בִּתְחִלַּת הַיּוֹם--זְרִיזִין, מַקְדִּימִין לַמִּצְווֹת.</P>


fic: 2601
nru: ט
thu:
ט  מִילָה בִּזְמַנָּהּ, דּוֹחָה אֶת הַשַּׁבָּת; וְשֶׁלֹּא בִּזְמַנָּהּ--אֵינָהּ דּוֹחָה לֹא אֶת הַשַּׁבָּת, וְלֹא אֶת יוֹם טוֹב.  וּבֵין בִּזְמַנָּהּ בֵּין שֶׁלֹּא בִּזְמַנָּהּ, דּוֹחָה אֶת הַצָּרַעַת.  כֵּיצַד--שְׁאִם הָיְתָה בַּהֶרֶת בְּעוֹר הֶעָרְלָה, חוֹתְכָהּ עִם הֶעָרְלָה:  אַף עַל פִּי שֶׁקְּצִיצַת נֶגַע הַצָּרַעַת, בְּלֹא תַעֲשֶׂה, יָבוֹא עֲשֵׂה, וְיִדְחֶה אֶת לֹא תַעֲשֶׂה.</P>


fic: 2601
nru: י
thu:
י  כְּשֵׁם שֶׁמִּילַת הַבָּנִים, דּוֹחָה אֶת הַשַּׁבָּת; כָּךְ מִילַת הָעֲבָדִים שְׁהֶן נִמּוֹלִין לִשְׁמוֹנָה--דּוֹחָה אֶת הַשַּׁבָּת, אִם חָל שְׁמִינִי שֶׁלָּהֶן בַּשַּׁבָּת:  חוּץ מִיְּלִיד בַּיִת שֶׁלֹּא טָבְלָה אִמּוֹ עַד שֶׁיָּלְדָה--שֶׁאַף עַל פִּי שֶׁנִּמּוֹל לִשְׁמוֹנָה, אֵינוּ דּוֹחֶה אֶת הַשַּׁבָּת.</P>


fic: 2601
nru: יא
thu:
יא  קָטָן שֶׁנֻּלַּד כִּשְׁהוּא מָהוּל, וּמִי שֶׁנֻּלַּד בַּחֹדֶשׁ הַשְּׁמִינִי לְעִבּוּרוֹ קֹדֶם שֶׁתִּגָּמֵר בְּרִיָּתוֹ שְׁהוּא כְּנֵפֶל מִפְּנֵי שְׁאֵינוּ חַי, וְיוֹצֵא דֹּפֶן, וְאַנְדְּרֻגִּינוֹס, וּמִי שֶׁיֵּשׁ לוֹ שְׁתֵּי עֲרָלוֹת--אֵינָן דּוֹחִין אֶת הַשַּׁבָּת, אֵלָא נִמּוֹלִין הֶן בְּאֶחָד בַּשַּׁבָּת, שְׁהוּא יוֹם תְּשִׁיעִי שֶׁלָּהֶן.</P>


fic: 2601
nru: יב
thu:
יב  מִי שֶׁנֻּלַּד בֵּין הַשְּׁמָשׁוֹת, סְפֵק בַּיּוֹם סְפֵק בַּלַּיְלָה--מוֹנִין מִן הַלַּיְלָה, וְנִמּוֹל בַּתְּשִׁיעִי שְׁהוּא סְפֵק שְׁמִינִי.  וְאִם נֻלַּד עֶרֶב שַׁבָּת בֵּין הַשְּׁמָשׁוֹת--אֵינוּ דּוֹחֶה אֶת הַשַּׁבָּת, אֵלָא נִמּוֹל בְּאֶחָד בַּשַּׁבָּת:  שְׁאֵין דּוֹחִין אֶת הַשַּׁבָּת מִסָּפֵק.</P>


fic: 2601
nru: יג
thu:
יג  מִי שֶׁנֻּלַּד בַּחֹדֶשׁ הַשְּׁמִינִי--אִם הָיָה שָׁלֵם בִּשְׂעָרוֹ וּבְצִפָּרְנָיו--הֲרֵי זֶה וֶלֶד שָׁלֵם וּבֶן שִׁבְעָה הוּא, אֵלָא שֶׁנִּשְׁתָּהָה; וּמֻתָּר לְטַלְטְלוֹ בַּשַּׁבָּת וְאֵינוּ כְּאֶבֶן, וּמוֹלִין אוֹתוֹ בַּשַּׁבָּת.  אֲבָל אִם נֻלַּד וּשְׂעָרוֹ לָקוּי, וְאֵין צִפָּרְנָיו שְׁלֵמִין בִּבְרִיָּתָן--הֲרֵי זֶה בֶּן שְׁמוֹנָה וַדַּאי שֶׁלֹּא הָיָה רָאוּי לְהִוָּלֵד אֵלָא בְּתִשְׁעָה, וְיָצָא קֹדֶם שֶׁיִּגָּמֵר; וּלְפִיכָּךְ הוּא חָשׁוּב כְּאֶבֶן, וְאָסוּר לְטַלְטְלוֹ.  וְאַף עַל פִּי כֵן, אִם שָׁהָה שְׁלוֹשִׁים יוֹם--הֲרֵי הוּא וֶלֶד שֶׁלְּקַיָּמָה, וַהֲרֵי הוּא כִּשְׁאָר הַנּוֹלָדִים לְכָל דָּבָר:  שֶׁכֹּל שֶׁשָּׁהָה שְׁלוֹשִׁים יוֹם בָּאָדָם, אֵינוּ נֵפֶל.</P>


fic: 2601
nru: יד
thu:
יד  מִי שֶׁנֻּלַּד בַּחֹדֶשׁ הַשְּׁבִיעִי לְעִבּוּרוֹ--אִם נֻלַּד שָׁלֵם--הֲרֵי זֶה וֶלֶד שֶׁלְּקַיָּמָה, וּמוֹלִין אוֹתוֹ בַּשַּׁבָּת.  סְפֵק בֶּן שִׁבְעָה, סְפֵק בֶּן שְׁמוֹנָה--נִמּוֹל בַּשַּׁבָּת מִכָּל פָּנִים:  אִם בֶּן שִׁבְעָה הוּא וְשָׁלֵם הוּא, בַּדִּין הוּא שֶׁיִּדְחֶה שַׁבָּת; וְאִם בֶּן שְׁמוֹנָה הוּא, זֶה שֶׁמָּל כִּמְחַתֵּךְ בָּשָׂר הוּא, לְפִי שֶׁזֶּה נֵפֶל, אִם הוּא בֶּן שְׁמוֹנָה.</P>


fic: 2601
nru: טו
thu:
טו  הוֹצִיא הָעֹבֶר רֹאשׁוֹ חוּץ לִמְעֵי אִמּוֹ בֵּין הַשְּׁמָשׁוֹת--אַף עַל פִּי שֶׁלֹּא יָצָא כֻּלּוֹ אֵלָא בְּלֵילֵי שַׁבָּת, אֵין מוֹלִין אוֹתוֹ בַּשַּׁבָּת.  וְכָל מִי שְׁאֵינוּ דּוֹחֶה אֶת הַשַּׁבָּת--אֵינוּ דּוֹחֶה אֶת יוֹם טוֹב רִאשׁוֹן, וְדוֹחֶה יוֹם טוֹב שֵׁנִי:  וּבִשְׁנֵי יָמִים טוֹבִים שֶׁלְּרֹאשׁ הַשָּׁנָה, אֵינוּ דּוֹחֶה לֹא אֶת הָרִאשׁוֹן וְלֹא אֶת הַשֵּׁנִי; וְכֵן מִילָה שֶׁלֹּא בִּזְמַנָּהּ, אֵינָהּ דּוֹחָה שֵׁנִי שֶׁלְּרֹאשׁ הַשָּׁנָה.</P>


fic: 2601
nru: טז
thu:
טז  חוֹלֶה, אֵין מוֹלִין אוֹתוֹ עַד שֶׁיַּבְרִיא; וּמוֹנִין לוֹ מֵעֵת שֶׁיְּחִי מְחָלְיוֹ, שִׁבְעַת יָמִים מֵעֵת לְעֵת, וְאַחַר כָּךְ מוֹלִין אוֹתוֹ.  בַּמֶּה דְּבָרִים אֲמוּרִים, בְּשֶׁחֲלָצַתּוּ חַמָּה, וְכַיּוֹצֶא בְּחֹלִי זֶה; אֲבָל אִם כָּאֲבוּ לוֹ עֵינָיו בְּעֵת שֶׁיִּתְפָּתְחוּ עֵינָיו, וְיֵרָפְאוּ--מוֹלִין אוֹתוֹ מִיָּד.  וְכֵן כָּל כַּיּוֹצֶא בְּזֶה.</P>


fic: 2601
nru: יז
thu:
יז  קָטָן שֶׁנִּמְצָא בַּשְּׁמִינִי שֶׁלּוֹ יָרֹק בְּיוֹתֵר--אֵין מוֹלִין אוֹתוֹ, עַד שֶׁיִּפֹּל בּוֹ דָּם וְיַחְזְרוּ מַרְאָיו כְּמַרְאֵה הַקְּטַנִּים הַבְּרִיאִים.  וְכֵן אִם הָיָה אָדֹם בְּיוֹתֵר כְּמִי שֶׁצְּבָעוֹ--אֵין מוֹלִין אוֹתוֹ, עַד שֶׁיִּבָּלַע בּוֹ דָּמוֹ וְיַחְזְרוּ מַרְאָיו כִּשְׁאָר הַקְּטַנִּים:  מִפְּנֵי שֶׁזֶּה חֹלִי הוּא.  וְצָרִיךְ לְהִזָּהֵר בִּדְבָרִים אֵלּוּ הַרְבֵּה, וְאֵין מוֹלִין אֵלָא וֶלֶד שְׁאֵין בּוֹ שֵׁם חֹלִי:  שֶׁסַּכָּנַת נְפָשׁוֹת דּוֹחָה אֶת הַכֹּל, וְאִפְשָׁר לָמוּל לְאַחַר זְמָן; וְאֵי אִפְשָׁר לְהַחְזִיר נֶפֶשׁ אַחַת מִיִּשְׂרָאֵל, לְעוֹלָם.</P>


fic: 2601
nru: יח
thu:
יח  אִשָּׁה שֶׁמָּלָה בְּנָהּ רִאשׁוֹן וּמֵת מֵחֲמַת הַמִּילָה שֶׁהִכְשִׁילָה אֶת כּוֹחוֹ, וְכֵן מָלָה הַשֵּׁנִי וּמֵת מֵחֲמַת הַמִּילָה, בֵּין מִבַּעַל זֶה, בֵּין מִבַּעַל אַחֵר--הֲרֵי זוֹ לֹא תָמוּל אֶת הַשְּׁלִישִׁי בִּזְמַנּוֹ, אֵלָא מַמְתִּינִין לוֹ עַד שֶׁיַּגְדִּיל מְעַט וְיִתְחַזַּק כּוֹחוֹ.
<BR>


fic: 2602
nru: א
thu:
א  הַכֹּל, כְּשֵׁרִים לָמוּל:  וְאַפִלּוּ הֶעָרֵל וְעֶבֶד וְקָטָן וְאִשָּׁה מוֹלִין, בִּמְקוֹם שְׁאֵין שָׁם אִישׁ.  אֲבָל גּוֹי, לֹא יָמוּל כְּלָל; וְאִם מָל, אֵינוּ צָרִיךְ לַחְזֹר וּלְמוּלוֹ שְׁנִיָּה.  וּבַכֹּל מוֹלִין, אַפִלּוּ בְּצֹר וּבִזְכוֹכִית, וּבְכָל דָּבָר שֶׁכּוֹרֵת; וְלֹא יָמוּל בִּקְרוֹמִית שֶׁלְּקָנֶה, מִפְּנֵי הַסַּכָּנָה.  וּמִצְוָה מִן הַמֻּבְחָר לָמוּל בְּבַרְזֶל, בֵּין בְּסַכִּין בֵּין בְּמִסְפְּרַיִם; וְנָהֲגוּ כָּל יִשְׂרָאֵל, בְּסַכִּין.</P>


fic: 2602
nru: ב
thu:
ב  כֵּיצַד מוֹהֲלִין:  חוֹתְכִין אֶת כָּל הָעוֹר הַחוֹפֶה אֶת הָעֲטָרָה, עַד שֶׁתִּתְגַלֶּה כָּל הָעֲטָרָה; וְאַחַר כָּךְ פּוֹרְעִין אֶת הַקְּרוֹם הָרַךְ שֶׁלְּמַטָּה מִן הָעוֹר בְּצִפֹּרֶן, וּמַחְזִירוֹ לְכָאן וּלְכָאן, עַד שֶׁיֵּרָאֶה בְּשַׂר הָעֲטָרָה.  וְאַחַר כָּךְ מוֹצֵץ הַמִּילָה, עַד שֶׁיֵּצֵא הַדָּם מִמְּקוֹמוֹת רְחוֹקִים, כְּדֵי שֶׁלֹּא יָבוֹא לִידֵי סַכָּנָה; וְכָל מָל שְׁאֵינוּ מוֹצֵץ, מַעְבִּירִין אוֹתוֹ.  וְאַחַר שֶׁמּוֹצֵץ, נוֹתֵן עָלֶיהָ אַסְפְּלוֹנִית אוֹ רְטִיָּה וְכַיּוֹצֶא בָּהֶן.</P>


fic: 2602
nru: ג
thu:
ג  יֵשׁ צִיצִין מְעַכְּבִין אֶת הַמִּילָה, וְיֵשׁ צִיצִין שְׁאֵין מְעַכְּבִין.  כֵּיצַד:  אִם נִשְׁאָר מֵעוֹר הֶעָרְלָה, עוֹר הַחוֹפֶה אֶת רֹב גָּבְהָהּ שֶׁלָּעֲטָרָה--הֲרֵי זֶה עָרֵל כְּמוֹת שֶׁהָיָה; וְזֶה הָעוֹר הוּא צִיץ הַמְּעַכֵּב.  וְאִם לֹא נִשְׁאָר מִמֶּנּוּ אֵלָא מְעַט, שְׁאֵינוּ חוֹפֶה רֹב גָּבְהָהּ שֶׁלָּעֲטָרָה--זֶה הוּא צִיץ שְׁאֵינוּ מְעַכֵּב.</P>


fic: 2602
nru: ד
thu:
ד  הַמָּל--כָּל זְמָן שֶׁעוֹסֵק בַּמִּילָה--חוֹזֵר בֵּין עַל צִיצִין הַמְּעַכְּבִין, בֵּין עַל צִיצִין שְׁאֵין מְעַכְּבִין.  פֵּרַשׁ--עַל צִיצִין הַמְּעַכְּבִין, חוֹזֵר; וְעַל צִיצִין שְׁאֵינָן מְעַכְּבִין, אֵינוּ חוֹזֵר.  מָל וְלֹא פָרַע אֶת הַמִּילָה, כְּאִלּוּ לֹא מָל.</P>


fic: 2602
nru: ה
thu:
ה  קָטָן שֶׁבְּשָׂרוֹ רַךְ וּמְדֻלְדָל, אוֹ שֶׁהָיָה בַּעַל בָּשָׂר עַד שֶׁיֵּרָאֶה כְּאִלּוּ אֵינוּ מָהוּל--רוֹאִין אוֹתוֹ בְּעֵת שֶׁיִּתְקַשֶּׁה:  אִם נִרְאֶה שְׁהוּא נִמּוֹל, אֵינוּ צָרִיךְ כְּלוּם; וְצָרִיךְ לְתַקַּן הַבָּשָׂר מִכָּאן וּמִכָּאן, מִפְּנֵי מַרְאִית הָעַיִן.  וְאִם בְּעֵת שֶׁיִּתְקַשֶּׁה לֹא יֵרָאֶה שְׁהוּא נִמּוֹל--חוֹזְרִין וְקוֹצְצִין מִן הַבָּשָׂר הַמְּדֻלְדָּל מִכָּאן וּמִכָּאן, עַד שֶׁתֵּרָאֶה הָעֲטָרָה גְּלוּיָה בְּשָׁעַת קִשּׁוּי.  וְדָבָר זֶה, מִדִּבְרֵי סוֹפְרִים; אֲבָל מִן הַתּוֹרָה, אַף עַל פִּי שְׁהוּא נִרְאֶה כְּעָרֵל, הוֹאִיל וּמָל, אֵינוּ צָרִיךְ לָמוּל פַּעַם שְׁנִיָּה.</P>


fic: 2602
nru: ו
thu:
ו  עוֹשִׂין כָּל צָרְכֵּי מִילָה בַּשַּׁבָּת, מוֹלִין וּפוֹרְעִין וּמוֹצְצִין, וְחוֹזֵר עַל צִיצִין הַמְּעַכְּבִין, אַף עַל פִּי שֶׁפֵּרַשׁ; וְעַל צִיצִין שְׁאֵין מְעַכְּבִין, כָּל זְמָן שֶׁלֹּא פֵרַשׁ; וְנוֹתֵן עָלֶיהָ אַסְפְּלוֹנִית.  אֲבָל מַכְשִׁירֵי מִילָה, אֵינָן דּוֹחִין אֶת הַשַּׁבָּת.  כֵּיצַד:  הֲרֵי שֶׁלֹּא מָצְאוּ סַכִּין--אֵין עוֹשִׂין סַכִּין בַּשַּׁבָּת, וְלֹא מְבִיאִין אוֹתוֹ מִמָּקוֹם לְמָקוֹם; וְאַפִלּוּ בְּמָבוֹי שְׁאֵינוּ מְעֹרָב, אֵין מְבִיאִין אוֹתוֹ מֵחָצֵר לְחָצֵר, וְאֵין עֵרוּב דְּדִבְרֵיהֶם נִדְחֶה מִפְּנֵי הֲבָאַת הַסַּכִּין, הוֹאִיל וְאִפְשָׁר לַהֲבִיאוֹ מֵעֶרֶב שַׁבָּת.</P>


fic: 2602
nru: ז
thu:
ז  וְכֵן אֵין שׁוֹחֲקִין לָהּ סַמָּמְנִין, וְאֵין מְחִמִּין לָהּ חַמִּין, וְאֵין עוֹשִׂין לָהּ אַסְפְּלוֹנִית, וְאֵין טוֹרְפִין יַיִן וְשֶׁמֶן.  לֹא שָׁחַק כַּמּוֹן מֵעֶרֶב שַׁבָּת, לוֹעֵס בְּשִׁנָּיו וְנוֹתֵן; לֹא טָרַף לָהּ יַיִן וְשֶׁמֶן, נוֹתֵן זֶה לְעַצְמוֹ וְזֶה לְעַצְמוֹ.  זֶה הַכְּלָל:  כָּל שֶׁאִפְשָׁר לַעֲשׂוֹתוֹ מֵעֶרֶב שַׁבָּת, אֵינוּ דּוֹחֶה אֶת הַשַּׁבָּת; אֵלָא אִם שָׁכְחוּ וְלֹא הֵכִינוּ הַמַּכְשִׁירִין, תִּדָּחֶה הַמִּילָה לַתְּשִׁיעִי.</P>


fic: 2602
nru: ח
thu:
ח  מָלוּ אֶת הַקָּטָן בַּשַּׁבָּת, וְאַחַר כָּךְ נִשְׁפְּכוּ הַחַמִּין אוֹ נִתְפַּזְּרוּ הַסַּמָּמְנִין--עוֹשִׂין לוֹ הַכֹּל בַּשַּׁבָּת, מִפְּנֵי שֶׁסַּכָּנָה הִיא לוֹ.  מְקוֹם שֶׁדַּרְכָּן לְהַרְחִיץ אֶת הַקָּטָן, מַרְחִיצִין אוֹתוֹ בַּשַּׁבָּת:  בְּיוֹם הַמִּילָה בֵּין לִפְנֵי הַמִּילָה בֵּין לְאַחַר הַמִּילָה, אוֹ בַּשְּׁלִישִׁי שֶׁלַּמִּילָה שֶׁחָל לִהְיוֹת בַּשַּׁבָּת, בֵּין רְחִיצַת כָּל גּוּפוֹ בֵּין רְחִיצַת מִילָה, בֵּין בְּחַמִּין שֶׁהוּחַמּוּ מֵעֶרֶב שַׁבָּת בֵּין בְּחַמִּין שֶׁמְּחִמִּין לוֹ בַּשַּׁבָּת--מִפְּנֵי שֶׁסַּכָּנָה הִיא לוֹ.</P>


fic: 2602
nru: ט
thu:
ט  שָׁכְחוּ וְלֹא הֵבִיאוּ סַכִּין מֵעֶרֶב שַׁבָּת, אוֹמְרִין לַגּוֹי לְהָבִיא סַכִּין בַּשַּׁבָּת, וּבִלְבָד שֶׁלֹּא יָבִיא אוֹתוֹ, דֶּרֶךְ רְשׁוּת הָרַבִּים.  כְּלָלוֹ שֶׁלַּדָּבָר:  כָּל דָּבָר שֶׁעֲשִׂיָּתוֹ בַּשַּׁבָּת אֲסוּרָה עָלֵינוּ מִשּׁוֹם שְׁבֹת, מֻתָּר לָנוּ לוֹמַר לַגּוֹי לַעֲשׂוֹת אוֹתוֹ כְּדֵי לַעֲשׂוֹת מִצְוָה בִּזְמַנָּהּ; וְדָבָר שֶׁעֲשִׂיָּתוֹ בַּשַּׁבָּת אֲסוּרָה עָלֵינוּ מִשּׁוֹם מְלָאכָה, אָסוּר לָנוּ לוֹמַר לַגּוֹי לַעֲשׂוֹתוֹ בַּשַּׁבָּת.</P>


fic: 2602
nru: י
thu:
י  מַכְשִׁירֵי מִילָה, אַפִלּוּ בִּזְמַנָּהּ--אֵינָן דּוֹחִין אֶת יוֹם טוֹב, הוֹאִיל וְאִפְשָׁר לַעֲשׂוֹתָן מֵעֶרֶב יוֹם טוֹב; וְקַל וְחֹמֶר הַדְּבָרִים, אִם לֹא דָחוּ מַכְשִׁירֵי מִילָה שְׁבֹת שְׁהוּא מִדִּבְרֵיהֶם, הֵיאַךְ יִדְחוּ לֹא תַעֲשֶׂה שֶׁלַּתּוֹרָה.  אֲבָל שׁוֹחֲקִין לָהּ סַמָּמְנִין בְּיוֹם טוֹב, הוֹאִיל וּרְאוּיִין לַקְּדֵרָה; וְטוֹרְפִין לָהּ יַיִן וְשֶׁמֶן.
<BR>


fic: 2603
nru: א
thu:
א  הַמָּל--מְבָרֵךְ קֹדֶם שֶׁיָּמוּל, בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, אֲשֶׁר קִדְּשָׁנוּ בְּמִצְווֹתָיו וְצִוָּנוּ עַל הַמִּילָה, אִם הָיָה מָל בֶּן חֲבֵרוֹ; וְאִם מָל בְּנוֹ, מְבָרֵךְ וְצִוָּנוּ לָמוּל אֶת הַבֵּן.  וַאֲבִי הַבֵּן--מְבָרֵךְ בְּרָכָה אַחֶרֶת, בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, אֲשֶׁר קִדְּשָׁנוּ בְּמִצְווֹתָיו וְצִוָּנוּ לְהַכְנִיסוֹ בִּבְרִיתוֹ שֶׁלְּאַבְרָהָם אָבִינוּ:  שֶׁמִּצְוָה עַל הָאָב לָמוּל אֶת בְּנוֹ, יָתֵר עַל הַמִּצְוָה שֶׁמְּצֻוִּין כָּל יִשְׂרָאֵל שֶׁיָּמוּלוּ כָּל עָרֵל שֶׁבֵּינֵיהֶן; לְפִיכָּךְ אִם אֵין שָׁם אָבִיו, אֵין מְבָרְכִין אֲחֵרִים בְּרָכָה זוֹ.  וְיֵשׁ מִי שֶׁהוֹרָה שֶׁיְּבָרְכוּ אוֹתָהּ בֵּית דִּין, אוֹ אֶחָד מִן הָעָם; וְאֵין רָאוּי לַעֲשׂוֹת כָּךְ.</P>


fic: 2603
nru: ב
thu:
ב  וְאִם הָיוּ שָׁם עוֹמְדִין--אוֹמְרִין כְּשֵׁם שֶׁהִכְנַסְתּוֹ לַבְּרִית, כָּךְ תַּכְנִיסֵהוּ לַתּוֹרָה וְלַחֻפָּה וּלְמַעֲשִׂים טוֹבִים.</P>


fic: 2603
nru: ג
thu:
ג  וְאַחַר כָּךְ מְבָרֵךְ אֲבִי הַבֵּן, אוֹ הַמָּל, אוֹ אֶחָד מִן הָעוֹמְדִין שָׁם בְּרָכָה זוֹ--בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, אֲשֶׁר קִדַּשׁ יָדִיד מִבֶּטֶן, וְחֹק בִּשְׁאֵרוֹ שָׂם, וְצֶאֱצָאָיו חָתַם בְּאוֹת בְּרִית קֹדֶשׁ; עַל כֵּן בִּשְׂכַר זֹאת אֵל חַי חֶלְקֵנוּ לָעַד, צוּרֵנוּ צַוֵּה בְּצַוָּאַת קְדוֹשִׁים לְהַצִּיל יְדִידוּת שְׁאֵרֵנוּ מִשַּׁחַת; בָּרוּךְ אַתָּה ה', כּוֹרֵת הַבְּרִית.  וַאֲבִי הַבֵּן, מְבָרֵךְ שֶׁהֶחֱיָנוּ.</P>


fic: 2603
nru: ד
thu:
ד  הַמָּל אֶת הַגֵּרִים--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, אֲשֶׁר קִדְּשָׁנוּ בְּמִצְווֹתָיו וְצִוָּנוּ לָמוּל אֶת הַגֵּרִים וּלְהַטִּיף מֵהֶן דַּם בְּרִית, שֶׁאִלְמָלֵא דַּם בְּרִית, לֹא נִתְקַיְּמוּ שָׁמַיִם וָאָרֶץ:  שֶׁנֶּאֱמָר "אִם-לֹא בְרִיתִי יוֹמָם וָלָיְלָה--חֻקּוֹת שָׁמַיִם וָאָרֶץ, לֹא-שָׂמְתִּי" (<A HREF="t/t1133.htm#25">ירמיהו לג,כה</A>).</P>


fic: 2603
nru: ה
thu:
ה  הַמָּל אֶת עַבְדּוֹ--מְבָרֵךְ בָּרוּךְ אַתָּה ה' אֱלֹהֵינוּ מֶלֶךְ הָעוֹלָם, אֲשֶׁר קִדְּשָׁנוּ בְּמִצְווֹתָיו וְצִוָּנוּ לָמוּל אֶת הָעֲבָדִים וּלְהַטִּיף מֵהֶן דַּם בְּרִית, שֶׁאִלְמָלֵא דַּם בְּרִית, לֹא נִתְקַיְּמוּ שָׁמַיִם וָאָרֶץ:  שֶׁנֶּאֱמָר "אִם-לֹא בְרִיתִי יוֹמָם וָלָיְלָה--חֻקּוֹת שָׁמַיִם וָאָרֶץ, לֹא-שָׂמְתִּי" (<A HREF="t/t1133.htm#25">ירמיהו לג,כה</A>).  וְאִם מָל עֶבֶד שֶׁלַּאֲחֵרִים, מְבָרֵךְ עַל מִילַת הָעֲבָדִים.  וְהַמָּל אָדָם גָּדוֹל--צָרִיךְ לְכַסּוֹת עֶרְוָתוֹ עַד שֶׁיְּבָרַךְ, וְאַחַר כָּךְ מְגַלֵּהוּ וּמָל אוֹתוֹ.</P>


fic: 2603
nru: ו
thu:
ו  גֵּר שֶׁמָּל קֹדֶם שֶׁיִּתְגַּיַּר, וְקָטָן שֶׁנֻּלַּד מָהוּל--כְּשֶׁמַּטִּיפִין מֵהֶן דַּם בְּרִית, אֵינָן צְרִיכִין בְּרָכָה.  וְכֵן אַנְדְּרֻגִּינוֹס--אֵין מְבָרְכִין עַל מִילָתוֹ, מִפְּנֵי שְׁאֵינוּ וַדַּאי.</P>


fic: 2603
nru: ז
thu:
ז  גּוֹי שֶׁצָּרִיךְ לַחְתֹּךְ עָרְלָתוֹ מִפְּנֵי מַכָּה, אוֹ שְׁחִין שֶׁנֻּלַּד בָּהּ--אָסוּר לְיִשְׂרָאֵל לַחְתֹּךְ לוֹ אוֹתָהּ:  שֶׁהַגּוֹיִים--לֹא מַעֲלִין אוֹתָן מִידֵי מִיתָה, וְלֹא מוֹרִידִין אוֹתָן אֵלֶיהָ, וְאַף עַל פִּי שֶׁנַּעֲשֵׂית מִצְוָה בִּרְפוּאָה זוֹ, שֶׁהֲרֵי לֹא נִתְכַּוַּן לְמִצְוָה.  לְפִיכָּךְ אִם נִתְכַּוַּן הַגּוֹי לַמִּילָה, מֻתָּר לְיִשְׂרָאֵל לָמוּל אוֹתוֹ.</P>


fic: 2603
nru: ח
thu:
ח  מְאוּסָה הִיא הֶעָרְלָה שֶׁנִּתְגַּנּוּ בָּהּ הָרְשָׁעִים, שֶׁנֶּאֱמָר "כִּי כָל-הַגּוֹיִם עֲרֵלִים" (<A HREF="t/t1109.htm#25">ירמיהו ט,כה</A>).  וּגְדוֹלָה הִיא מִילָה, שֶׁלֹּא נִקְרָא אַבְרָהָם אָבִינוּ שָׁלֵם, עַד שֶׁמָּל, שֶׁנֶּאֱמָר "הִתְהַלֵּךְ לְפָנַי, וֶהְיֵה תָמִים.  וְאֶתְּנָה בְרִיתִי, בֵּינִי וּבֵינֶךָ" (<A HREF="t/a0117.htm#1">בראשית יז,א-ב</A>).  וְכָל הַמֵּפֵר בְּרִיתוֹ שֶׁלְּאַבְרָהָם אָבִינוּ, וְהִנִּיחַ עָרְלָתוֹ, אוֹ מְשָׁכָהּ--אַף עַל פִּי שֶׁיֵּשׁ בְּיָדוֹ תּוֹרָה וּמַעֲשִׂים טוֹבִים הַרְבֵּה, אֵין לוֹ חֵלֶק לָעוֹלָם הַבָּא.</P>


fic: 2603
nru: ט
thu:
ט  בּוֹא וּרְאֵה כַּמָּה חֲמוּרָה מִילָה, שֶׁלֹּא נִתְלָה לְמֹשֶׁה רַבֵּנוּ עָלֶיהָ אַפִלּוּ שָׁעָה אַחַת, אַף עַל פִּי שֶׁהָיוּ בַּדֶּרֶךְ.  וְכָל מִצְווֹת הַתּוֹרָה נִכְרְתוּ עֲלֵיהֶן שָׁלוֹשׁ בְּרִיתוֹת בִּלְבָד, שֶׁנֶּאֱמָר "אֵלֶּה דִבְרֵי הַבְּרִית אֲשֶׁר-צִוָּה ה' אֶת-מֹשֶׁה, לִכְרֹת אֶת-בְּנֵי יִשְׂרָאֵל--בְּאֶרֶץ מוֹאָב:  מִלְּבַד הַבְּרִית, אֲשֶׁר-כָּרַת אִתָּם בְּחֹרֵב" (<A HREF="t/a0528.htm#69">דברים כח,סט</A>); וְשָׁם הוּא אוֹמֵר "אַתֶּם נִצָּבִים הַיּוֹם . . . לְעָבְרְךָ, בִּבְרִית ה' אֱלֹהֶיךָ" (<A HREF="t/a0529.htm#9">דברים כט,ט-יא</A>).  הֲרֵי שָׁלוֹשׁ בְּרִיתוֹת.  וְעַל הַמִּילָה, נִכְרְתוּ שְׁלוֹשׁ עֶשְׂרֵה בְּרִיתוֹת עִם אַבְרָהָם אָבִינוּ:  "וְאֶתְּנָה בְרִיתִי, בֵּינִי וּבֵינֶךָ" (<A HREF="t/a0117.htm#2">בראשית יז,ב</A>), "אֲנִי, הִנֵּה בְרִיתִי אִתָּךְ" (<A HREF="t/a0117.htm#4">בראשית יז,ד</A>), "וַהֲקִמֹתִי אֶת-בְּרִיתִי בֵּינִי וּבֵינֶךָ" (<A HREF="t/a0117.htm#7">בראשית יז,ז</A>), "לִבְרִית עוֹלָם" (שם), "אֶת-בְּרִיתִי תִשְׁמֹר" (<A HREF="t/a0117.htm#9">בראשית יז,ט</A>), "זֹאת בְּרִיתִי" (<A HREF="t/a0117.htm#10">בראשית יז,י</A>), "וְהָיָה לְאוֹת בְּרִית" (<A HREF="t/a0117.htm#11">בראשית יז,יא</A>), "וְהָיְתָה בְרִיתִי" (<A HREF="t/a0117.htm#13">בראשית יז,יג</A>), "לִבְרִית עוֹלָם" (שם), "אֶת-בְּרִיתִי, הֵפַר" (<A HREF="t/a0117.htm#14">בראשית יז,יד</A>), "וַהֲקִמֹתִי אֶת-בְּרִיתִי אִתּוֹ" (<A HREF="t/a0117.htm#19">בראשית יז,יט</A>), "לִבְרִית עוֹלָם" (שם), "וְאֶת-בְּרִיתִי, אָקִים אֶת-יִצְחָק" (<A HREF="t/a0117.htm#21">בראשית יז,כא</A>).
<BR> </P>


fic: 2700
nru: א
thu:
א  נָהֲגוּ הָעָם לִקְרוֹת בְּכָל יוֹם בַּשַּׁחַר, אַחַר שֶׁקּוֹרִין פָּרָשַׁת צַו וּבִרְכַת כּוֹהֲנִים; קוֹרְאִין מִשְׁנָה זוֹ:</P>

<P>אֵלּוּ דְּבָרִים שְׁאֵין לָהֶן שֵׁעוּר--הַפֵּאָה, וְהַבִּכּוּרִים, וְהָרֵאָיוֹן, וּגְמִילוּת חֲסָדִים; אֵלּוּ דְּבָרִים שֶׁאָדָם אוֹכֵל פֵּרוֹתֵיהֶן בָּעוֹלָם הַזֶּה, וְהַקֶּרֶן קַיֶּמֶת לוֹ לָעוֹלָם הַבָּא--כִּבּוּד אָב וָאֵם, וּגְמִילוּת חֲסָדִים, וַהֲבָאַת שָׁלוֹם בֵּין אָדָם לַחֲבֵרוֹ:  וְתַלְמוּד תּוֹרָה, כְּנֶגֶד כֻּלָּם.</P>

<P>אָמַר רִבִּי זֵירָא, בְּנוֹת יִשְׂרָאֵל הֶם הִחְמִירוּ עַל עַצְמָן, שֶׁאַפִלּוּ רוֹאוֹת דָּם טִפָּה כַּחַרְדָּל, יוֹשְׁבוֹת עָלֶיהָ שִׁבְעַת יְמֵי נְקִיִּים.</P>

<P>תָּנָא דְּבֵי אֵלִיָּהוּ, כָּל הַשּׁוֹנֶה הֲלָכוֹת, מֻבְטָח לוֹ שְׁהוּא בֶּן הָעוֹלָם הַבָּא:  שֶׁנֶּאֱמָר הֲלִיכוֹת עוֹלָם לוֹ--אַל תִּקְרֵי הֲלִיכוֹת, אֵלָא הֲלָכוֹת.</P>

<P>אָמַר רִבִּי אֶלְעָזָר אָמַר רִבִּי חֲנִינָה, תַּלְמִידֵי חֲכָמִים מַרְבִּים שָׁלוֹם בָּעוֹלָם:  שֶׁנֶּאֱמָר וְכָל בָּנַיִךְ, לִמּוּדֵי יְהוָה; וְרַב, שְׁלוֹם בָּנָיִךְ.</P>


fic: 2700
thu:
ב  לְעוֹלָם יְהֶא אָדָם יָרֵא שָׁמַיִם בַּסֵּתֶר, וּמוֹדֶה עַל הָאֱמֶת, וְדוֹבֵר אֱמֶת בִּלְבָבוֹ; יַשְׁכִּים וְיֹאמַר, רִבּוֹן כָּל הָעוֹלָמִים--לֹא עַל צִדְקוֹתֵינוּ אֲנַחְנוּ מַפִּילִים תַּחֲנוּנֵינוּ לְפָנֶיךָ, כִּי עַל רַחֲמֶיךָ הָרַבִּים.  מַה אָנוּ, מַה חַיֵּינוּ, מַה חַסְדֵּנוּ, מַה צִּדְקֵנוּ, מַה מַּעֲשֵׂינוּ, מַה נֹּאמַר לְפָנֶיךָ, יְהוָה אֱלֹהֵינוּ.  הֲלוֹא הַגִּבּוֹרִים כְּאַיִן לְפָנֶיךָ, וְאַנְשֵׁי הַשֵּׁם כְּלֹא הָיוּ, וַחֲכָמִים כִּבְלִי מַדָּע, וּנְבוֹנִים כִּבְלִי הַשְׂכֵּל.  כִּי כָּל מַעֲשֵׂינוּ תֹּהוּ, וִימֵי חַיֵּינוּ הֶבֶל לְפָנֶיךָ; כְּמוֹ שֶׁכָּתוּב בְּדִבְרֵי קָדְשְׁךָ, וּמוֹתַר הָאָדָם מִן-הַבְּהֵמָה אָיִן, כִּי הַכֹּל הָבֶל.</P>

<P>אֲבָל אֲנַחְנוּ עַמְּךָ, בְּנֵי בְרִיתֶךָ:  בְּנֵי אַבְרָהָם--אוֹהַבֶךָ, שֶׁנִּשְׁבַּעְתָּ לּוֹ בְּהַר הַמּוֹרִיָּה; זֶרַע יִצְחָק--עֲקִידֶךָ, שֶׁנֶּעְקָד עַל גַּבֵּי מִזְבַּחֶךָ; עֲדַת יַעֲקֹב--בִּנְךָ, בְּכוֹרֶךָ, שֶׁמֵּאַהֲבָתְךָ שֶׁאָהַבְתָּ אוֹתוֹ וְשִׂמְחָתְךָ שֶׁשָּׂמַחְתָּ בּוֹ, קָרָאתָ אוֹתוֹ יִשְׂרָאֵל וִישׁוּרוּן.</P>

<P>לְפִיכָּךְ אָנוּ חַיָּבִין לְהוֹדוֹת לָךְ, וּלְשַׁבְּחֶךָ וּלְפָאֲרֶךָ, וּלִתֶּן הוֹדָיָה וּשְׁבָח לִשְׁמֶךָ.  חַיָּבִין אָנוּ לוֹמַר לְפָנֶיךָ בְּכָל יוֹם עֶרֶב וָבֹקֶר, שְׁמַע, יִשְׂרָאֵל:  יְהוָה אֱלֹהֵינוּ, יְהוָה אֶחָד.  אַשְׁרֵינוּ, מַה טּוֹב חֶלְקֵנוּ, מַה נָּעִים גּוֹרָלֵנוּ, מַה יָּפָה מְאוֹד יְרֻשָּׁתֵנוּ.  אַשְׁרֵינוּ שֶׁאָנוּ מַשְׁכִּימִין וּמַעֲרִיבִין וְאוֹמְרִין, שְׁמַע, יִשְׂרָאֵל:  יְהוָה אֱלֹהֵינוּ, יְהוָה אֶחָד.</P>

<P>אַתָּה הוּא קֹדֶם שֶׁנִּבְרָא הָעוֹלָם, אַתָּה הוּא אַחַר שֶׁנִּבְרָא הָעוֹלָם; אַתָּה הוּא בָּעוֹלָם הַזֶּה, וְאַתָּה הוּא לָעוֹלָם הַבָּא; אַתָּה הוּא רִאשׁוֹן, וְאַתָּה הוּא אַחֲרוֹן.  קַדֵּשׁ אֶת שְׁמָךְ הַגָּדוֹל וְהַקָּדוֹשׁ, בְּעוֹלָמֶךָ; וּבִישׁוּעָתְךָ, תָּרִים וְתַגְבִּיהַּ קַרְנֵנוּ.  בָּרוּךְ מְקַדֵּשׁ שְׁמוֹ, בָּרַבִּים.</P>

<P>אַתָּה הוּא יְהוָה, לְבַדֶּךָ.  אַתָּה עָשִׂיתָ אֶת הַשָּׁמַיִם שְׁמִי הַשָּׁמַיִם וְכָל צְבָאָם, הָאָרֶץ וְכָל אֲשֶׁר עָלֶיהָ הַיַּמִּים וְכָל אֲשֶׁר בָּהֶם, וְאַתָּה מְחַיֶּה אֶת כֻּלָּם, וּצְבָא הַשָּׁמַיִם לְךָ מִשְׁתַּחֲוִים.  אַתָּה-הוּא, יְהוָה הָאֱלֹהִים, אֲשֶׁר בָּחַרְתָּ בְּאַבְרָם, וְהוֹצֵאתוֹ מֵאוּר כַּשְׂדִּים; וְשַׂמְתָּ שְּׁמוֹ, אַבְרָהָם.  אַתָּה-הוּא; וּשְׁנוֹתֶיךָ, לֹא יִתָּמּוּ.  יְהוָה מֶלֶךְ, יְהוָה מָלָךְ; יְהוָה יִמְלֹךְ, לְעֹלָם וָעֶד.  בָּרוּךְ יְהוָה לְעוֹלָם, אָמֵן וְאָמֵן.</P>


fic: 2700
thu:
ג  בְּרָכָה רִאשׁוֹנָה שֶׁמְּבָרְכִין לִפְנֵי פְּסוּקֵי הַזְּמִירוֹת, זֶה הוּא נָסְחָהּ:</P>

<P>בָּרוּךְ שֶׁאָמַר וְהָיָה הָעוֹלָם, בָּרוּךְ הוּא.  בָּרוּךְ אוֹמֵר וְעוֹשֶׂה, בָּרוּךְ גּוֹזֵר וּמְקַיֵּם; בָּרוּךְ מְרַחֵם עַל הָאָרֶץ, בָּרוּךְ מְרַחֵם עַל הַבְּרִיּוֹת; בָּרוּךְ מַעֲבִיר אֲפֵלָה וּמֵבִיא אוֹרָה, בָּרוּךְ מְשַׁלֵּם שָׂכָר טוֹב לִירֵאָיו.  בָּרוּךְ שְׁאֵין לְפָנָיו, לֹא עַוְלָה וְלֹא שִׁכְחָה, לֹא כָזָב וְלֹא מִרְמָה, לֹא מַשּׂוֹא פָנִים וְלֹא מִקַּח שֹׁחַד.  בָּרוּךְ אֵל חַי לָעַד, וְקַיָּם לָנֶצַח.  בָּרוּךְ אַתָּה יְהוָה אֱלֹהֵינוּ מֶלֶךְ הָעוֹלָם, הָאֵל הַמְהֻלָּל בְּפִי עַמּוֹ, מְשֻׁבָּח וּמְפֹאָר בִּלְשׁוֹן כָּל חֲסִידָיו וַעֲבָדָיו; וּבְשִׁירֵי דָוִיד בֶּן יִשַׁי עַבְדְּךָ מְשִׁיחֶךָ, נְהַלֶּלְךָ יְהוָה אֱלֹהֵינוּ בִּשְׁבָחוֹ וּבְזִמְרוֹ, נוֹדָךְ נְשַׁבְּחָךְ נְפָאֲרָךְ נַמְלִיכָךְ, נַזְכִּיר שְׁמָךְ מַלְכֵּנוּ אֱלֹהֵינוּ יַחַד.  יָחִיד, חֵי הָעוֹלָמִים, מְשֻׁבָּח וּמְפֹאָר, עֲדֵי עַד שְׁמוֹ.  בָּרוּךְ אַתָּה יְהוָה, מֶלֶךְ מְהֻלָּל בַּתֻּשְׁבָּחוֹת.</P>


fic: 2700
thu:
ד  וְקוֹרֶא פְּסוּקִים אֵלּוּ:</P>

<P>יְהִי כְבוֹד יְהוָה, לְעוֹלָם; יִשְׂמַח יְהוָה, בְּמַעֲשָׂיו.  יְהִי שֵׁם יְהוָה, מְבֹרָךְ--מֵעַתָּה, וְעַד-עוֹלָם.  מִמִּזְרַח-שֶׁמֶשׁ עַד-מְבוֹאוֹ--מְהֻלָּל, שֵׁם יְהוָה.  רָם עַל-כָּל-גּוֹיִם יְהוָה; עַל הַשָּׁמַיִם כְּבוֹדוֹ.  יְהוָה, שִׁמְךָ לְעוֹלָם; יְהוָה, זִכְרְךָ לְדֹר-וָדֹר.  יְהוָה--בַּשָּׁמַיִם, הֵכִין כִּסְאוֹ; וּמַלְכוּתוֹ, בַּכֹּל מָשָׁלָה.  יִשְׂמְחוּ הַשָּׁמַיִם, וְתָגֵל הָאָרֶץ--וְיֹאמְרוּ בַגּוֹיִם, יְהוָה מָלָךְ.  יְהוָה מֶלֶךְ.  יְהוָה יִמְלֹךְ, לְעֹלָם וָעֶד.  יְהוָה מֶלֶךְ, עוֹלָם וָעֶד; אָבְדוּ גוֹיִם, מֵאַרְצוֹ.  יְהוָה, הֵפִיר עֲצַת-גּוֹיִם; הֵנִיא, מַחְשְׁבוֹת עַמִּים.  עֻצוּ עֵצָה, וְתֻפָר; דַּבְּרוּ דָבָר וְלֹא יָקוּם, כִּי עִמָּנוּ אֵל.  רַבּוֹת מַחֲשָׁבוֹת בְּלֶב-אִישׁ; וַעֲצַת יְהוָה, הִיא תָקוּם.  עֲצַת יְהוָה, לְעוֹלָם תַּעֲמֹד; מַחְשְׁבוֹת לִבּוֹ, לְדֹר וָדֹר.  כִּי הוּא אָמַר וַיֶּהִי; הוּא-צִוָּה, וַיַּעֲמֹד.  כִּי-בָחַר יְהוָה בְּצִיּוֹן; אִוָּהּ, לְמוֹשָׁב לוֹ.  כִּי-יַעֲקֹב, בָּחַר לוֹ יָהּ; יִשְׂרָאֵל, לִסְגֻלָּתוֹ.  כִּי, לֹא-יִטֹּשׁ יְהוָה עַמּוֹ; וְנַחֲלָתוֹ, לֹא יַעֲזֹב.  וְהוּא רַחוּם, יְכַפֵּר עָו&zwj;ֹן--וְלֹא-יַשְׁחִית:  וְהִרְבָּה, לְהָשִׁיב אַפּוֹ; וְלֹא-יָעִיר, כָּל-חֲמָתוֹ.  יְהוָה הוֹשִׁיעָה:  הַמֶּלֶךְ, יַעֲנֵנוּ בְיוֹם-קָרְאֵנוּ.  אַשְׁרֵי, יוֹשְׁבֵי בֵיתֶךָ--עוֹד, יְהַלְלוּךָ סֶּלָה.  אַשְׁרֵי הָעָם, שֶׁכָּכָה לּוֹ:  אַשְׁרֵי הָעָם, שֱׁיְהוָה אֱלֹהָיו.</P>


fic: 2700
thu:
ה  וְקוֹרֶא מִתְּהִלָּה, לְדָוִד:  אֲרוֹמִמְךָ אֱלוֹהַי הַמֶּלֶךְ . . ., עַד סוֹף סֵפֶר תִּלִּים.  וְאַחַר כָּךְ, קוֹרֶא פְּסוּקִים אֵלּוּ:</P>

<P>בָּרוּךְ יְהוָה לְעוֹלָם:  אָמֵן וְאָמֵן.  יִמְלֹךְ יְהוָה לְעוֹלָם, אָמֵן וְאָמֵן.  וַיְבָרֶךְ דָּוִיד אֶת-יְהוָה, לְעֵינֵי כָּל-הַקָּהָל; וַיֹּאמֶר דָּוִיד, בָּרוּךְ אַתָּה יְהוָה אֱלֹהֵי יִשְׂרָאֵל אָבִינוּ, מֵעוֹלָם, וְעַד-עוֹלָם.  לְךָ יְהוָה הַגְּדֻלָּה וְהַגְּבוּרָה וְהַתִּפְאֶרֶת, וְהַנֵּצַח וְהַהוֹד, כִּי-כֹל, בַּשָּׁמַיִם וּבָאָרֶץ:  לְךָ יְהוָה הַמַּמְלָכָה, וְהַמִּתְנַשֵּׂא לְכֹל לְרֹאשׁ.  וְהָעֹשֶׁר וְהַכָּבוֹד, מִלְּפָנֶיךָ, וְאַתָּה מוֹשֵׁל בַּכֹּל, וּבְיָדְךָ כֹּחַ וּגְבוּרָה; וּבְיָדְךָ, לְגַדֵּל וּלְחַזֵּק לַכֹּל.  וְעַתָּה אֱלֹהֵינוּ, מוֹדִים אֲנַחְנוּ לָךְ; וּמְהַלְלִים, לְשֵׁם תִּפְאַרְתֶּךָ.  וִיבָרְכוּ שֵׁם כְּבֹדֶךָ, וּמְרוֹמַם עַל-כָּל-בְּרָכָה וּתְהִלָּה.</P>


fic: 2700
nru: ב
thu:
ו  בְּרָכָה אַחֲרוֹנָה שֶׁלְּאַחַר פְּסוּקֵי הַזְּמִירוֹת, זֶה הוּא נָסְחָהּ:</P>

<P>יִשְׁתַּבַּח שִׁמְךָ לָעַד מַלְכֵּנוּ, הַמֶּלֶךְ הַגָּדוֹל וְהַקָּדוֹשׁ בַּשָּׁמַיִם וּבָאָרֶץ:  כִּי לְךָ נָאֶה יְהוָה אֱלֹהֵינוּ, שִׁיר וּשְׁבָח, הַלֵּל וְזִמְרָה, בְּרָכוֹת וְהוֹדָאוֹת, נֶצַח גְּבוּרָה גְּדֻלָּה תְּהִלָּה וְתִפְאֶרֶת, עֹז מַלְכוּת וּמֶמְשָׁלָה, מֵעַתָּה וְעַד עוֹלָם.  בָּרוּךְ אַתָּה יְהוָה אֱלֹהֵינוּ מֶלֶךְ הָעוֹלָם, מֶלֶךְ גְּדוֹל הַתֻּשְׁבָּחוֹת, אֵל הַהוֹדָיוֹת, אֲדוֹן כָּל הַמַּעֲשִׂים, הַבּוֹחֵר בְּשִׁירֵי זִמְרָה, חֵי הָעוֹלָמִים.</P>

<P>וְקוֹרֶא הַשִּׁירָה עַד סוֹפָהּ, כְּמִנְהַג הַמָּקוֹם.</P>


fic: 2700
thu:
ז  בַּשַּׁבָּת, נָהֲגוּ כָּל הָעָם לְהוֹסִיף לִפְנֵי בְּרָכָה זוֹ, נֹסַח זֶה:</P>

<P>נִשְׁמַת כָּל חַי תְּבָרֵךְ אֶת שִׁמְךָ, יְהוָה אֱלֹהֵינוּ; וְרוּחַ כָּל בָּשָׂר, לְךָ תְּפָאֵר וּתְרוֹמֵם אֶת זִכְרְךָ מַלְכֵּנוּ תָּמִיד.  לְדוֹר וָדוֹר מֵעוֹלָם וְעַד עוֹלָם, אַתָּה הוּא הָאֵל וּמִבַּלְעָדֶיךָ אֵין אֱלֹהִים; וְאֵין לָנוּ מֶלֶךְ גּוֹאֵל וּמוֹשִׁיעַ בְּכָל עֵת צָרָה וְצוּקָה, אֵלָא אָתָּה.  פּוֹדֶה וּמַצִּיל מְפַרְנֵס וּמְרַחֵם, אֱלוֹהַּ כַּל הַבְּרִיּוֹת; אֲדוֹן הַתּוֹלָדוֹת הַמְּהֻלָּל בַּתֻּשְׁבָּחוֹת, הַמְּנַהֵג עוֹלָמוֹ בְּחֶסֶד וּבִרְיוֹתָיו בְּרַחֲמִים רַבִּים.  וַיהוָה אֱלֹהִים אֱמֶת, לֹא יָנוּם וְלֹא יִישָׁן; הַמְּעוֹרֵר יְשֵׁנִים הַמֵּקִיץ רְדוּמִים, סוֹמֵךְ נוֹפְלִים וְרוֹפֵא חוֹלִים וּמַתִּיר אֲסוּרִים--וּלְךָ, אֲנַחְנוּ מוֹדִים.  וְאִלּוּ פִינוּ מָלֵא שִׁירָה כַיָּם, וּלְשׁוֹנֵנוּ רִנָּה כַּהֲמוֹן גַּלָּיו, וְשִׂפְתוֹתֵינוּ שְׁבָח כְּמֶרְחֲבֵי הָרָקִיעַ, וְעֵינֵינוּ מְאִירוֹת כַּשֶּׁמֶשׁ וְכַיָּרֵחַ, וְיָדֵינוּ פְרוּסוֹת כְּנִשְׁרֵי שָׁמָיִם, וְרַגְלֵינוּ קַלּוֹת כָּאַיָּלוֹת--אֵין אָנוּ מַסְפִּיקִין לְהוֹדוֹת לְךָ יְהוָה אֱלֹהֵינוּ, וּלְבָרֵךְ אֶת שִׁמְךָ מַלְכֵּנוּ, עַל אַחַת מֵאֶלֶף אַלְפֵי אֲלָפִים וְרֹב רִבְבֵי רְבָבוֹת פְּעָמִים הַטּוֹבוֹת, שֶׁעָשִׂיתָ עִמָּנוּ וְעִם אֲבוֹתֵינוּ, מִלְּפָנִים:  מִמִּצְרַיִם גְּאַלְתָּנוּ יְהוָה אֱלֹהֵינוּ, מִבֵּית עֲבָדִים פְּדִיתָנוּ, בָּרָעָב זַנְתָּנוּ, וּבְשֹׂבַע כִּלְכַּלְתָּנוּ, וּמֵחֶרֶב הִצַּלְתָּנוּ, וּמִדֶּבֶר מִלַּטְתָּנוּ, וּמֵחֳלָאִים רָעִים רַבִּים דִּלִּיתָנוּ; וְעַד הֵנָּה עֲזָרוּנוּ רַחֲמֶיךָ יְהוָה אֱלֹהֵינוּ, וְלֹא עֲזָבוּנוּ חֲסָדֶיךָ.  עַל כֵּן אֵבָרִים שֶׁפִּלַּגְתָּ בָּנוּ, וְרוּחַ וּנְשָׁמָה שֶׁנָּפַחְתָּ בְּאַפֵּינוּ, וְלָשׁוֹן אֲשֶׁר שַׂמְתָּ בְּפִינוּ--הֵן הֶן יוֹדוּ וִיבָרְכוּ אֶת שִׁמְךָ יְהוָה אֱלֹהֵינוּ, עַל רֹב נִסֵּי פְלָאֶיךָ.  כִּי כָל פֶּה לְךָ יוֹדֶה וְכָל לָשׁוֹן לְךָ תְשַׁבֵּחַ, וְכָל עַיִן לְךָ תְצַפֶּה; וְכָל בֶּרֶךְ לְךָ תִכְרַע, וְכָל קוֹמָה לְפָנֶיךָ תִשְׁתַּחֲוֶה, וְכָל הַלְּבָבוֹת יִירָאוּךָ, וְהַקְּרָבִים וְהַכְּלָיוֹת יְזַמְּרוּ לִשְׁמֶךָ, כְּדָבָר שֶׁנֶּאֱמָר כָּל עַצְמוֹתַי, תֹּאמַרְנָה--יְהוָה, מִי כָמוֹךָ:  מַצִּיל עָנִי, מֵחָזָק מִמֶּנּוּ; וְעָנִי וְאֶבְיוֹן, מִגֹּזְלוֹ.  וְנֶאֱמָר רַנְּנוּ צַדִּיקִים, בַּיהוָה; לַיְשָׁרִים, נָאוָה תְהִלָּה.  בְּפִי יְשָׁרִים תִּתְרוֹמַם, וּבְדִבְרֵי צַדִּיקִים תִּתְבָּרַךְ, וּבִלְשׁוֹן כָּל חֲסִידִים תִּתְקַדָּשׁ, וּבְקֶרֶב קְדוֹשִׁים תִּתְהַלָּל, וּבְמִקְהֲלוֹת רִבְבוֹת עַמְּךָ כָל בֵּית יִשְׂרָאֵל, יִתְפָּאַר שִׁמְךָ יְהוָה אֱלֹהֵינוּ--שֶׁכֵּן חוֹבַת כָּל הַיְצוּרִים לְפָנֶיךָ יְהוָה אֱלֹהֵינוּ, לְהוֹדוֹת לְהַלֵּל, לְשַׁבֵּחַ לְפָאֶר, לְרוֹמַם לְגַדֶּל, וּלְהַדֶּר עַל כָּל דִּבְרֵי זְמִירוֹת שִׁירוֹת תֻּשְׁבְּחוֹת דָּוִיד בֶּן יִשַׁי עַבְדְּךָ מְשִׁיחֶךָ.  יִשְׁתַּבַּח שִׁמְךָ לָעַד מַלְכֵּנוּ, הַמֶּלֶךְ הַגָּדוֹל וְהַקָּדוֹשׁ בַּשָּׁמַיִם וּבָאָרֶץ:  כִּי לְךָ נָאֶה, יְהוָה אֱלֹהֵינוּ . . .</P>

<P>וְכֵן נָהֲגוּ לִקְרוֹת מִזְמוֹר שִׁיר לְיוֹם הַשַּׁבָּת, כָּל הַמִּזְמוֹר, קֹדֶם שֶׁיַּתְחִילוּ פְּסוּקֵי הַזְּמִירוֹת בְּיוֹם הַשַּׁבָּת, וּבְיוֹם הַכִּפּוּרִים.  וְיֵשׁ מְקוֹמוֹת שֶׁנָּהֲגוּ לִקְרוֹת הַלֵּל הַגָּדוֹל בַּשַּׁבָּתוֹת קֹדֶם פְּסוּקֵי הַזְּמִירוֹת, וְיֵשׁ מְקוֹמוֹת שֶׁנָּהֲגוּ לִקְרוֹת שִׁיר הַמַּעֲלוֹת--הַכֹּל כְּמִנְהֲגָם.</P>


fic: 2700
thu:
ח  בְּרָכָה רִאשׁוֹנָה שֶׁלִּפְנֵי קִרְיַת שְׁמַע בַּשַּׁחַר, זֶה הוּא נָסְחָהּ:</P>

<P>בָּרוּךְ אַתָּה יְהוָה אֱלֹהֵינוּ מֶלֶךְ הָעוֹלָם, יוֹצֵר אוֹר וּבוֹרֵא חֹשֶׁךְ עוֹשֶׂה שָׁלוֹם וּבוֹרֵא אֶת הַכֹּל; הַמֵּאִיר לָאָרֶץ וְלַדָּרִין עָלֶיהָ, הַמְחַדֵּשׁ בְּכָל יוֹם תָּמִיד מַעֲשֵׂה בְרֵאשִׁית.  מָה רַבּוּ מַעֲשֶׂיךָ יְהוָה, כֻּלָּם בְּחָכְמָה עָשִׂיתָ; מָלְאָה הָאָרֶץ, קִנְיָנֶיךָ.  הַמֶּלֶךְ הַמְּרוֹמָם שְׁמוֹ לְבַדּוֹ מֵאָז, הַמְּשֻׁבָּח הַמְּפֹאָר הַמִּתְנַשֵּׂא וְטוֹב מִיְּמוֹת עוֹלָם.  אֱלֹהֵי עוֹלָם מַלְכֵּנוּ, בְּרַחֲמֶיךָ הָרַבִּים רַחֵם עָלֵינוּ, אֲדוֹן עֻזֵּנוּ צוּר מִשְׂגַּבֵּנוּ, מָגֵן יִשְׁעֵנוּ מִשְׂגָּב בַּעֲדֵנוּ.  אֵל בָּרוּךְ גְּדוֹל דֵּעָה הִתְקִין וּפָעַל זָהֳרֵי חַמָּה, טוֹב יָצַר כָּבוֹד לִשְׁמוֹ, מְאוֹרוֹת נָתַן סְבִיבוֹת עֻזּוֹ, פִּנּוֹת צִבְאוֹת קְדוֹשִׁים רוֹמְמֵי שַׁדַּי תָּמִיד יְסַפְּרוּ לָאֵל קְדֻשָּׁתוֹ.  תִּתְבָּרַךְ יְהוָה אֱלֹהֵינוּ, בַּשָּׁמַיִם מִמַּעַל וְעַל הָאָרֶץ מִתָּחַת; וְעַל כָּל שְׁבָח מַעֲשֵׂה יָדֶיךָ, וּמְאוֹרוֹת אֲשֶׁר יָצַרְתָּ--הֵמָּה יְפָאֲרוּךָ, סֶלָה.  תִּתְבָּרַךְ לָעַד צוּרֵנוּ, מַלְכֵּנוּ, גּוֹאֲלֵנוּ, בּוֹרֵא קְדוֹשִׁים.  יִשְׁתַּבַּח שִׁמְךָ לָעַד מַלְכֵּנוּ, יוֹצֵר מְשָׁרְתִים, אֲשֶׁר מְשָׁרְתָיו עוֹמְדִים בְּרוּם עוֹלָם, וּמַשְׁמִיעִים אֶת קוֹלָם יַחַד בְּדִבְרֵי אֱלֹהִים חַיִּים וּמֶלֶךְ עוֹלָם.  כֻּלָּם אֲהוּבִים, כֻּלָּם בְּרוּרִים, כֻּלָּם גִּבּוֹרִים, עוֹשִׂים בְּאֵימָה רְצוֹן קוֹנֵיהֶם בְּאַהֲבָה.  כֻּלָּם מְקַבְּלִים עֲלֵיהֶם עֹל מַלְכוּת שָׁמַיִם זֶה מִזֶּה, וְנוֹתְנִים רְשׁוּת זֶה לָזֶה לְהַקְדִּישׁ לְצוּרָם בְּנַחַת רוּחַ, בְּשָׂפָה בְּרוּרָה, וּבִנְעִימָה טְהוֹרָה.  כֻּלָּם כְּאֶחָד עוֹנִים בְּיִרְאָה, וְאוֹמְרִים:  קָדוֹשׁ קָדוֹשׁ קָדוֹשׁ יְהוָה צְבָאוֹת; מְלֹא כָל-הָאָרֶץ, כְּבוֹדוֹ.  וְהָאוֹפַנִּים וְחַיּוֹת הַקֹּדֶשׁ, יַחַד מִתְנַשְּׂאִים לְעֻמָּתָם:  מְשַׁבְּחִים וְאוֹמְרִים--בָּרוּךְ כְּבוֹד-יְהוָה, מִמְּקוֹמוֹ.  לְאֵל בָּרוּךְ נְעִימוֹת יִתֵּנוּ, לְמֶלֶךְ אֵל חַי וְקַיָּם זְמִירוֹת יֹאמֵרוּ וְתֻשְׁבָּחוֹת יַשְׁמִיעוּ, כִּי הוּא לְבַדּוֹ פּוֹעֵל גְּבוּרוֹת עוֹשֶׂה חֲדָשׁוֹת זוֹרֵעַ צְדָקוֹת מַצְמִיחַ יְשׁוּעוֹת, אֲדוֹן נִפְלָאוֹת מְחַדֵּשׁ בְּכָל יוֹם תָּמִיד מַעֲשֵׂה בְרֵאשִׁית--כָּאָמוּר לְעֹשֵׂה, אוֹרִים גְּדֹלִים:  כִּי לְעוֹלָם חַסְדּוֹ--, הִתְקַנְתָּ מְאוֹרוֹת, לְשַׂמֵּחַ עוֹלָם.  בָּרוּךְ אַתָּה יְהוָה, יוֹצֵר הַמְּאוֹרוֹת.</P>


fic: 2700
thu:
ט  בְּרָכָה שְׁנִיָּה:</P>

<P>אַהֲבַת עוֹלָם אֲהַבְתָּנוּ, יְהוָה אֱלֹהֵינוּ; חֶמְלָה גְדוֹלָה יְתֵרָה, חָמַלְתָּ עָלֵינוּ.  אָבִינוּ מַלְכֵּנוּ, בַּעֲבוּר שְׁמָךְ וּבַעֲבוּר אֲבוֹתֵינוּ אֲשֶׁר בָּטְחוּ בָךְ, וַתְּלַמְּדֵנוּ חֻקֵּי חַיִּים, כֵּן תְּחָנֵּנוּ אָבִינוּ אָב הָרַחֲמָן.  הַמְרַחֵם רַחֵם נָא עָלֵינוּ, וְתֶן בְּלִבֵּנוּ לְהָבִין לְהַשְׂכִּיל לִשְׁמֹעַ לִלְמֹד וּלְלַמֵּד לִשְׁמֹר וְלַעֲשׂוֹת וּלְקַיֵּם אֶת כָּל דִּבְרֵי תַלְמוּד תּוֹרָתְךָ בְּאַהֲבָה; וְהָאֵר עֵינֵינוּ בְּמִצְווֹתֶיךָ וְדַבֵּק בְּלִבֵּנוּ יִרְאָתֶךָ, וְיַחֵד לְבָבֵנוּ לְאַהֲבָה אֶת שְׁמֶךָ.  וּמְלֹךְ עָלֵינוּ מְהֵרָה אַתָּה לְבַדֶּךָ, כִּי שֵׁם קָדְשְׁךָ בֱּאֱמֶת נִקְרָא עָלֵינוּ; בַּעֲבוּר שְׁמָךְ הָאֵל הַגָּדוֹל הַגִּבּוֹר וְהַנּוֹרָא, מְהֵרָה בְּאַהֲבָה תָרִים קַרְנֵנוּ וְתוֹשִׁיעֵנוּ לְמַעַן שְׁמֶךָ.  בָּךְ בָּטַחְנוּ לֹא נֵבוֹשׁ, וּבְשִׁמְךָ חָסִינוּ לֹא נִכָּלֵם וְלֹא נִכָּשֵׁל עַד עוֹלְמֵי עַד:  כִּי אָבִינוּ מַלְכֵּנוּ אָתָּה, נָגִילָה וְנִשְׂמְחָה בִּישׁוּעָתֶךָ.  רַחֲמֶיךָ יְהוָה אֱלֹהֵינוּ וַחֲסָדֶיךָ, אַל יַעַזְבוּנוּ נֵצַח סֶלָה וָעֶד; וְהָבֵא עָלֵינוּ בְּרָכָה וְשָׁלוֹם מֵאַרְבַּע כַּנְפוֹת הָאָרֶץ, וְהוֹלִיכֵנוּ מְהֵרָה קוֹמְמִיּוּת לְאַרְצֵנוּ.  כִּי בָנוּ בָחַרְתָּ מִכָּל עָם וְלָשׁוֹן, וְקֵרַבְתָּנוּ לְשִׁמְךָ הַגָּדוֹל, לְהוֹדוֹת לָךְ וּלְיַחֲדָךְ וּלְרוֹמְמָךְ, וּלְאַהֲבָה אֶת שְׁמָךְ.  בָּרוּךְ אַתָּה יְהוָה, הַבּוֹחֵר בְּעַמּוֹ יִשְׂרָאֵל בְּאַהֲבָה.</P>


fic: 2700
thu:
י  בְּרָכָה אַחֲרוֹנָה שֶׁלְּאַחַר קִרְיַת שְׁמַע בַּשַּׁחַר, זֶה הוּא נָסְחָהּ:</P>

<P>אֱמֶת וְיַצִּיב, נָכוֹן וְקַיָּם, יָשָׁר וְנֶאֱמָן, אָהוּב וְחַבִּיב, נֶחְמָד וְנָעִים, נוֹרָא וְאַדִּיר, מְתֻקָּן וּמְקֻבָּל, טוֹב וְיָפֶה הַדָּבָר הַזֶּה עָלֵינוּ--לְעוֹלָם וָעֶד.  אֱמֶת--אֱלֹהֵי עוֹלָם מַלְכֵּנוּ, צוּר יַעֲקֹב מָגֵן יִשְׁעֵנוּ; לְדוֹר וָדוֹר הוּא קַיָּם וּשְׁמוֹ קַיָּם, כִּסְאוֹ נָכוֹן וּמַלְכוּתוֹ וֶאֱמוּנָתוֹ קַיֶּמֶת.  וּדְבָרָיו חַיִּים וְנֶאֱמָנִים לָעַד, וּלְעוֹלְמֵי עוֹלָמִים:  עָלֵינוּ וְעַל אֲבוֹתֵינוּ עַל בָּנֵינוּ וְעַל כָּל דּוֹרוֹתֵינוּ; עַל הָרִאשׁוֹנִים, וְעַל הָאַחֲרוֹנִים--דָּבָר טוֹב וְקַיָּם בֶּאֱמֶת, חֹק וְלֹא יַעֲבֹר.  אֱמֶת--שֶׁאַתָּה הוּא יְהוָה אֱלֹהֵינוּ וֵאלֹהֵי אֲבוֹתֵינוּ, מַלְכֵּנוּ וּמֶלֶךְ אֲבוֹתֵינוּ, גּוֹאֲלֵנוּ וְגוֹאֵל אֲבוֹתֵינוּ, יוֹצְרֵנוּ וְצוּר יְשׁוּעָתֵנוּ, פּוֹדֵנוּ וּמַצִּילֵנוּ מֵעוֹלָם הוּא שְׁמֶךָ, וְאֵין לָנוּ אֱלֹהִים עוֹד זוּלָתֶךָ.  עֶזְרַת אֲבוֹתֵינוּ אַתָּה הוּא מֵעוֹלָם, מָגֵן וּמוֹשִׁיעַ לִבְנֵיהֶם אַחֲרֵיהֶם בְּכָל דּוֹר וָדוֹר.  בְּרוּם עוֹלָם מוֹשָׁבֶךָ, וּמִשְׁפָּטֶיךָ וְצִדְקָתְךָ עַד אַפְסֵי אָרֶץ.  אֱמֶת--אַשְׁרֵי אִישׁ אֲשֶׁר יִשְׁמַע אֶל מִצְווֹתֶיךָ, וְתוֹרָתְךָ וּדְבָרְךָ יָשִׂים עַל לִבּוֹ; אֱמֶת--אַתָּה הוּא אָדוֹן לְעַמָּךְ, וּמֶלֶךְ גִּבּוֹר לָרִיב רִיבָם לְאָבוֹת וּבָנִים; אֱמֶת--אַתָּה הוּא רִאשׁוֹן וְאַתָּה הוּא אַחֲרוֹן, וּמִבַּלְעָדֶיךָ אֵין לָנוּ מוֹשִׁיעַ.  אֱמֶת--מִמִּצְרַיִם גְּאַלְתָּנוּ, יְהוָה אֱלֹהֵינוּ:  מִבֵּית עֲבָדִים פְּדִיתָנוּ, וְכָל בְּכוֹרֵי מִצְרַיִם בַּדֶּבֶר הָרַגְתָּ, וּבְכוֹרְךָ גָּאַלְתָּ, וְיַם סוּף בָּקַעְתָּ, וְזֵדִים טִבַּעְתָּ, וִידִידִים עָבְרוּ מִיָּם, וַיְכַסּוּ מַיִם צָרֵיהֶם עַד אֶחָד מֵהֶם לֹא נוֹתָר.  וְעַל זֹאת שִׁבְּחוּ גְאוּלִים, וְרוֹמְמוּ לָאֵל; וְנָתְנוּ יְדִידִים שִׁירוֹת זְמִירוֹת, תֻּשְׁבָּחוֹת לְמֶלֶךְ אֵל חַי וְקַיָּם.  רָם וְנִשָּׂא, גָּדוֹל גִּבּוֹר וְנוֹרָא, מַשְׁפִּיל גֵּאִים, עֲדֵי אָרֶץ.  מַגְבִּיהַּ שְׁפָלִים עַד מָרוֹם, מוֹצִיא אֲסִירִים, וּפוֹדֶה עֲנָוִים, וְעוֹזֵר דַּלִּים, וְעוֹנֶה לְעַמּוֹ יִשְׂרָאֵל בְּעֵת שַׁוְּעָם אֵלָיו; תְּהִלָּה לְאֵל עֶלְיוֹן, בָּרוּךְ הוּא.  מֹשֶׁה וְכָל בְּנֵי יִשְׂרָאֵל, לְךָ אָמְרוּ שִׁירָה--בְּשִׂמְחָה רַבָּה, אָמְרוּ כֻלָּם:  מִי-כָמֹכָה בָּאֵלִם יְהוָה, מִי כָּמֹכָה נֶאְדָּר בַּקֹּדֶשׁ; נוֹרָא תְהִלֹּת, עֹשֵׂה פֶלֶא.  יְהוָה יִמְלֹךְ, לְעֹלָם וָעֶד.  וְנֶאֱמָר גֹּאֲלֵנוּ, יְהוָה צְבָאוֹת שְׁמוֹ--קְדוֹשׁ, יִשְׂרָאֵל.  בָּרוּךְ אַתָּה יְהוָה, גָּאַל יִשְׂרָאֵל.</P>


fic: 2700
nru: ג
thu:
יא  בְּרָכָה רִאשׁוֹנָה שֶׁלִּפְנֵי קִרְיַת שְׁמַע שֶׁלְּעַרְבִּית, זֶה הוּא נָסְחָהּ:</P>

<P>בָּרוּךְ אַתָּה יְהוָה אֶלֹהֵינוּ מֶלֶךְ הָעוֹלָם, אֲשֶׁר בִּדְבָרוֹ מַעֲרִיב עֲרָבִים, בְּחָכְמָה פּוֹתֵחַ שְׁעָרִים, בִּתְבוּנָה מְשַׁנֶּה עִתִּים, מַחֲלִיף אֶת הַזְּמַנִּים, מְסַדֵּר אֶת הַכּוֹכָבִים בְּמִשְׁמְרוֹתֵיהֶם בָּרָקִיעַ כִּרְצוֹנוֹ.  בּוֹרֵא יוֹמָם וָלַיְלָה, גּוֹלֵל אוֹר מִפְּנֵי חֹשֶׁךְ וְחֹשֶׁךְ מִפְּנֵי אוֹר, מַעֲבִיר יוֹם וּמֵבִיא לַיְלָה, מַבְדִּיל בֵּין יוֹם לַלַּיְלָה:  יְהוָה צְבָאוֹת שְׁמוֹ--קְדוֹשׁ, יִשְׂרָאֵל.  בָּרוּךְ אַתָּה יְהוָה, הַמַּעֲרִיב עֲרָבִים.</P>


fic: 2700
thu:
יב  בְּרָכָה שְׁנִיָּה:</P>

<P>אַהֲבַת עוֹלָם, עַמְּךָ יִשְׂרָאֵל אָהַבְתָּ--תּוֹרָה וּמִצְווֹת חֻקִּים וּמִשְׁפָּטִים, אוֹתָם לִמַּדְתָּ.  עַל כֵּן יְהוָה אֱלֹהֵינוּ, בְּשָׁכְבֵּנוּ וּבְקוּמֵנוּ נָשִׂיחַ בְּחֻקֵּי רְצוֹנֶךָ, וְנִשְׂמַח וְנַעֲלֹז בְּדִבְרֵי תוֹרָתְךָ, לְעוֹלָם וָעֶד--כִּי הֵם חַיֵּינוּ וְאֹרֶךְ יָמֵינוּ, וּבָהֶם נֶהְגֶּה יוֹמָם וָלַיְלָה.  וְאַהֲבָתְךָ לֹא תָסוּר מִמֶּנּוּ לְעוֹלָם וָעֶד, כִּי הִיא עֲטֶרֶת רֹאשֵׁנוּ.  בָּרוּךְ אַתָּה יְהוָה, אוֹהֵב אֶת עַמּוֹ יִשְׂרָאֵל לָעַד.</P>


fic: 2700
nru: ד
thu:
יג  בְּרָכָה רִאשׁוֹנָה שֶׁלְּאַחַר קִרְיַת שְׁמַע שֶׁלְּעַרְבִּית, זֶה הוּא נָסְחָהּ:</P>

<P>אֱמֶת אֱמוּנָה כָּל זֹאת קִיַּם עָלֵינוּ, כִּי הוּא יְהוָה אֱלֹהֵינוּ וַאֲנַחְנוּ יִשְׂרָאֵל עַמּוֹ; אֱמֶת מַלְכֵּנוּ, וְאֶפֶס זוּלָתוֹ--הַפּוֹדֵנוּ מִיַּד מְלָכִים, הַגּוֹאֲלֵנוּ מִכַּף עָרִיצִים, הָאֵל הַנִּפְרָע לָנוּ מִצָּרֵינוּ, וְהַמְשַׁלֵּם גְּמוּל לְכָל אוֹיְבֵי נַפְשֵׁנוּ, הַשָּׂם נַפְשֵׁנוּ בַּחַיִּים וְלֹא נָתַן לַמּוֹט רַגְלֵנוּ, הַמַּדְרִיכֵנוּ עַל בָּמוֹת אוֹיְבֵינוּ, וַיָּרֶם קַרְנֵנוּ עַל כָּל שׂוֹנְאֵינוּ.  הָעוֹשֶׂה לָנוּ נְקָמָה בְּפַרְעֹה, אוֹתוֹת וּמוֹפְתִים בְּאַדְמַת בְּנֵי חָם, הַמַּכֶּה בְּעֶבְרָתוֹ כָּל בְּכוֹרֵי מִצְרַיִם, וַיּוֹצֵא אֶת יִשְׂרָאֵל מִתּוֹכָם לְחֵרוּת עוֹלָם; הַמַּעֲבִיר בָּנָיו בֵּין גִּזְרֵי יַם סוּף, וְאֶת רוֹדְפֵיהֶם וְאֶת שׂוֹנְאֵיהֶם בִּתְהוֹמוֹת טִבַּע.  רָאוּ בָנִים אֶת גְּבוּרָתוֹ, וְהוֹדוּ וְשִׁבְּחוּ לִשְׁמוֹ; וּמַלְכוּתוֹ בְרָצוֹן קִבְּלוּ עֲלֵיהֶם, וְעָנוּ כֻלָּם בְּשִׂמְחָה רַבָּה אָמְרוּ כֻלָּם:  מִי-כָמֹכָה בָּאֵלִם יְהוָה, מִי כָּמֹכָה נֶאְדָּר בַּקֹּדֶשׁ; נוֹרָא תְהִלֹּת, עֹשֵׂה פֶלֶא.  יְהוָה יִמְלֹךְ, לְעֹלָם וָעֶד.  וְנֶאֱמָר גֹּאֲלֵנוּ, יְהוָה צְבָאוֹת שְׁמוֹ--קְדוֹשׁ, יִשְׂרָאֵל.  בָּרוּךְ אַתָּה יְהוָה, גּוֹאֵל יִשְׂרָאֵל.</P>


fic: 2700
thu:
יד  בְּרָכָה אַחֲרוֹנָה שֶׁלְּאַחַר קִרְיַת שְׁמַע שֶׁלְּעַרְבִּית, זֶה הוּא נָסְחָהּ:</P>

<P>הַשְׁכִּיבֵנוּ יְהוָה אֱלֹהֵינוּ לְשָׁלוֹם, וְהַעֲמִידֵנוּ מַלְכֵּנוּ לְחַיִּים וּלְשָׁלוֹם, וּפְרֹס עָלֵינוּ סֻכַּת שְׁלוֹמֶךָ, וְתַקְּנֵנוּ בְּעֵצָה טוֹבָה מִלְּפָנֶיךָ.  וְהָגֵן בַּעֲדֵנוּ וְשָׁמְרֵנוּ, וְהַצִּילֵנוּ מִכָּל דָּבָר רָע וּמִפַּחַד לָיְלָה, וּשְׁבֹר הַשָּׂטָן מִלְּפָנֵינוּ וּמֵאֲחוֹרֵינוּ, וּשְׁמֹר צֵאתֵנוּ וּבוֹאֵנוּ--כִּי שׁוֹמְרֵנוּ וּמַצִּילֵנוּ אָתָּה.  וּבְצֵל כְּנָפֶיךָ תַסְתִּירֵנוּ, כְּדָבָר שֶׁנֶּאֱמָר הִנֵּה לֹא-יָנוּם, וְלֹא יִישָׁן--שׁוֹמֵר, יִשְׂרָאֵל.  בָּרוּךְ שׁוֹמֵר עַמּוֹ יִשְׂרָאֵל, לָעַד.  בָּרוּךְ יְהוָה לְעוֹלָם:  אָמֵן וְאָמֵן.  יִמְלֹךְ יְהוָה לְעוֹלָם, אָמֵן וְאָמֵן.  וַיַּרְא, כָּל-הָעָם, וַיִּפְּלוּ, עַל-פְּנֵיהֶם; וַיֹּאמְרוּ--יְהוָה הוּא הָאֱלֹהִים, יְהוָה הוּא הָאֱלֹהִים.  בָּרוּךְ, שֵׁם כְּבוֹדוֹ--לְעוֹלָם וָעֶד:  וְיִמָּלֵא כְבוֹד יְהוָה, אֶת-כֹּל הָאָרֶץ.  בָּרוּךְ יְהוָה בַּיּוֹם בָּרוּךְ יְהוָה בַּלָּיְלָה, בָּרוּךְ יְהוָה בַּבֹּקֶר בָּרוּךְ יְהוָה בָּעָרֶב, בָּרוּךְ יְהוָה בְּשָׁכְבֵּנוּ בָּרוּךְ יְהוָה בְּקוּמֵנוּ.  הָאֵל אֲשֶׁר בְּיָדוֹ נַפְשׁוֹת הַחַיִּים וְהַמֵּתִים--אֲשֶׁר בְּיָדוֹ, נֶפֶשׁ כָּל-חָי, וְרוּחַ, כָּל-בְּשַׂר-אִישׁ--בְּיָדְךָ, אַפְקִיד רוּחִי:  פָּדִיתָ אוֹתִי יְהוָה--אֵל אֱמֶת.  יִרְאוּ עֵינֵינוּ וְיִשְׂמַח לִבֵּנוּ וְתָגֵל נַפְשֵׁנוּ, בִּישׁוּעָתֶךָ; בֶּאֱמֹר לְצִיּוֹן, מָלַךְ אֱלֹהָיִךְ.  יְהוָה מֶלֶךְ, יְהוָה מָלָךְ; יְהוָה יִמְלֹךְ, לְעֹלָם וָעֶד.  בָּרוּךְ אַתָּה יְהוָה, הַמּוֹלֵךְ בִּכְבוֹדוֹ חַי וְקַיָּם תָּמִיד יִמְלֹךְ לְעוֹלָם וָעֶד.</P>


fic: 2700
nru: ה
thu:
טו  וְנָהֲגוּ מִקְצַת הָעָם לְהוֹסִיף פְּסוּקִין בְּאֶמְצַע בְּרָכָה זוֹ, וְקוֹרְאִין בְּנֹסַח זֶה:</P>

<P>וַיַּרְא, כָּל-הָעָם, וַיִּפְּלוּ, עַל-פְּנֵיהֶם; וַיֹּאמְרוּ--יְהוָה הוּא הָאֱלֹהִים, יְהוָה הוּא הָאֱלֹהִים.  הוֹשִׁיעֵנוּ, יְהוָה אֱלֹהֵינוּ, וְקַבְּצֵנוּ, מִן-הַגּוֹיִם:  לְהֹדוֹת, לְשֵׁם קָדְשֶׁךָ; לְהִשְׁתַּבֵּחַ, בִּתְהִלָּתֶךָ.  כִּי לֹא-יִטֹּשׁ יְהוָה, אֶת-עַמּוֹ--בַּעֲבוּר, שְׁמוֹ הַגָּדוֹל:  כִּי הוֹאִיל יְהוָה, לַעֲשׂוֹת אֶתְכֶם לוֹ לְעָם.  וְעָלוּ מוֹשִׁעִים בְּהַר צִיּוֹן, לִשְׁפֹּט אֶת-הַר עֵשָׂו; וְהָיְתָה לַיהוָה, הַמְּלוּכָה.  וְהָיָה יְהוָה לְמֶלֶךְ, עַל-כָּל-הָאָרֶץ; בַּיּוֹם הַהוּא, יִהְיֶה יְהוָה אֶחָד--וּשְׁמוֹ אֶחָד.  אֱלֹהֵינוּ שֶׁבַּשָּׁמַיִם, קַיֵּם שִׁמְךָ וּמַלְכוּתְךָ עָלֵינוּ תָּמִיד.  בְּיָדְךָ נֶפֶשׁ הַחַיִּים וְנֶפֶשׁ הַמֵּתִים.  אֲשֶׁר בְּיָדוֹ, נֶפֶשׁ כָּל-חָי, וְרוּחַ, כָּל-בְּשַׂר-אִישׁ--בְּיָדְךָ, אַפְקִיד רוּחִי:  פָּדִיתָ אוֹתִי יְהוָה--אֵל אֱמֶת.  וַאֲנַחְנוּ עַמְּךָ, וְצֹאן מַרְעִיתֶךָ--נוֹדֶה לְּךָ, לְעוֹלָם:  לְדוֹר וָדֹר--נְסַפֵּר, תְּהִלָּתֶךָ.  יְהוָה--הַצִּילָה נַפְשִׁי, מִשְּׂפַת-שֶׁקֶר:  מִלָּשׁוֹן רְמִיָּה.  יִשְׂרָאֵל נוֹשַׁע בַּיהוָה, תְּשׁוּעַת עוֹלָמִים:  לֹא-תֵבֹשׁוּ וְלֹא-תִכָּלְמוּ, עַד-עוֹלְמֵי עַד.  יְהִי יְהוָה אֱלֹהֵינוּ עִמָּנוּ, כַּאֲשֶׁר הָיָה עִם-אֲבֹתֵינוּ:  אַל-יַעַזְבֵנוּ, וְאַל-יִטְּשֵׁנוּ.  לְהַטּוֹת לְבָבֵנוּ, אֵלָיו--לָלֶכֶת בְּכָל-דְּרָכָיו, לִשְׁמֹר מִצְו&zwj;ֹתָיו וְחֻקָּיו וּמִשְׁפָּטָיו, אֲשֶׁר צִוָּה, אֶת-אֲבֹתֵינוּ.  כֹּל הַנְּשָׁמָה, תְּהַלֵּל יָהּ:  הַלְלוּ-יָהּ.  בָּרוּךְ יְהוָה בַּיּוֹם בָּרוּךְ יְהוָה בַּלָּיְלָה, בָּרוּךְ יְהוָה בַּבֹּקֶר בָּרוּךְ יְהוָה בָּעָרֶב, בָּרוּךְ יְהוָה בְּשָׁכְבֵּנוּ בָּרוּךְ יְהוָה בְּקוּמֵנוּ.  תָּמִיד נְהַלֶּלְךָ, סֶלָה; וְנָשִׂיחַ, בֶּאֱמוּנָתֶךָ.  בָּרוּךְ אַתָּה יְהוָה, הַמּוֹלֵךְ בִּכְבוֹדוֹ חַי וְקַיָּם תָּמִיד יִמְלֹךְ לְעוֹלָם וָעֶד.</P>


fic: 2700
thu:
טז  נֹסַח בִּרְכוֹת הַתְּפִלָּה וְסִדּוּרָן:</P>

<P>(א) בָּרוּךְ אַתָּה יְהוָה, אֱלֹהֵינוּ וֵאלֹהֵי אֲבוֹתֵינוּ, אֱלֹהֵי אַבְרָהָם אֱלֹהֵי יִצְחָק וֵאלֹהֵי יַעֲקֹב, הָאֵל הַגָּדוֹל הַגִּבּוֹר וְהַנּוֹרָא.  אֵל עֶלְיוֹן, גּוֹמֵל חֲסָדִים טוֹבִים וְקוֹנֵה הַכֹּל, וְזוֹכֵר חַסְדֵי אָבוֹת וּמֵבִיא גוֹאֵל לִבְנֵי בְנֵיהֶם, מֶלֶךְ רַחֲמָן מוֹשִׁיעַ וּמָגֵן.  בָּרוּךְ אַתָּה יְהוָה, מָגֵן אַבְרָהָם.<BR>
(ב) אַתָּה גִּבּוֹר לְעוֹלָם יְהוָה, מְחַיֶּה מֵתִים אַתָּה רַב לְהוֹשִׁיעַ, מַשִּׁיב הָרוּחַ מוֹרִיד הַגֶּשֶׁם, מְכַלְכֵּל חַיִּים בְּחֶסֶד.  מְחַיֶּה מֵתִים בְּרַחֲמִים רַבִּים, רוֹפֵא חוֹלִים, וְסוֹמֵךְ נוֹפְלִים וּמַתִּיר אֲסוּרִים, וּמְקַיֵּם אֱמוּנָתוֹ לִישֵׁנֵי עָפָר.  מִי כָמוֹךָ בַּעַל גְּבוּרוֹת, וּמִי דוֹמֶה לָךְ מֵמִית וּמְחַיֶּה, וְנֶאֱמָן אַתָּה, לְהַחֲיוֹת מֵתִים.  בָּרוּךְ אַתָּה יְהוָה, מְחַיֶּה הַמֵּתִים.<BR>
(ג) אַתָּה קָדוֹשׁ, וְשִׁמְךָ קָדוֹשׁ, וּקְדוֹשִׁים בְּכָל יוֹם יְהַלְלוּךָ, סֶלָה.  בָּרוּךְ אַתָּה יְהוָה, הָאֵל הַקָּדוֹשׁ.<BR>
(ד) אַתָּה חוֹנֵן לָאָדָם דַּעַת, וּמְלַמֵּד לֶאֱנוֹשׁ בִּינָה; חָנֵּנוּ מֵאִתָּךְ דֵּעָה, וּבִינָה וְהַשְׂכֵּל.  בָּרוּךְ אַתָּה יְהוָה, חוֹנֵן הַדַּעַת.<BR>
(ה) הֲשִׁיבֵנוּ אָבִינוּ לְתוֹרָתֶךָ, וְקָרְבֵנוּ מַלְכֵּנוּ לַעֲבוֹדָתֶךָ, וְהַחְזִירֵנוּ בִּתְשׁוּבָה שְׁלֵמָה, לְפָנֶיךָ.  בָּרוּךְ אַתָּה יְהוָה, הָרוֹצֶה בַּתְּשׁוּבָה.<BR>
(ו) סְלַח לָנוּ אָבִינוּ כִּי חָטָאנוּ, מְחֹל לָנוּ מַלְכֵּנוּ כִּי פָשָׁעְנוּ, כִּי אֵל טוֹב וְסַלָּח, אָתָּה.  בָּרוּךְ אַתָּה יְהוָה, חַנּוּן וּמַרְבֶּה לִסְלֹחַ.<BR>
(ז) רְאֵה בְעָנְיֵנוּ, וְרִיבָה רִיבֵנוּ, וּמַהֵר לְגָאֳלֵנוּ, כִּי אֵל מֶלֶךְ גּוֹאֵל חָזָק אָתָּה.  בָּרוּךְ אַתָּה יְהוָה, גּוֹאֵל יִשְׂרָאֵל.<BR>
(ח) רְפָאֵנוּ יְהוָה אֱלֹהֵינוּ וְנֵרָפֵא, הוֹשִׁיעֵנוּ וְנִוָּשֵׁעָה, וְהַעֲלֵה רְפוּאָה שְׁלֵמָה לְכָל תַּחֲלוּאֵינוּ, כִּי אֵל רוֹפֵא רַחֲמָן אָתָּה.  בָּרוּךְ אַתָּה יְהוָה, רוֹפֵא חוֹלֵי עַמּוֹ יִשְׂרָאֵל.<BR>
(ט) בָּרְכֵנוּ יְהוָה אֱלֹהֵינוּ בְּכָל מַעֲשֵׂה יָדֵינוּ, וּבָרֵךְ אֶת שְׁנוֹתֵינוּ וְתֶן טָל וּמָטָר עַל פְּנֵי הָאֲדָמָה, וְשַׂבַּע אֶת הָעוֹלָם כֻּלּוֹ מִטּוּבָךְ, וְרַוֵּה פְּנֵי תֵבֵל מֵעֹשֶׁר מַתְּנוֹת יָדֶיךָ.  וְשָׁמְרָה וְהַצִּילָה יְהוָה אֱלֹהֵינוּ אֶת הַשָּׁנָה הַזֹּאת וְאֶת כָּל מִינֵי תְבוּאָתָהּ, מִכָּל מִינֵי מַשְׁחִית וּמִכָּל מִינֵי פֻרְעָנוּת; וְתֶן לָהּ אַחֲרִית וְתִקְוָה שֹׂבַע וְשָׁלוֹם וּבְרָכָה, כַּשָּׁנִים הַטּוֹבוֹת.  בָּרוּךְ אַתָּה יְהוָה, מְבָרֵךְ הַשָּׁנִים.<BR>
(י) תְּקַע בְּשׁוֹפָר גָּדוֹל לְחֵרוּתֵנוּ, וְשָׂא נֵס לְקַבֵּץ אֶת כָּל גָּלִיּוֹתֵינוּ, מֵאַרְבַּע כַּנְפוֹת הָאָרֶץ, לְאַרְצֵנוּ.  בָּרוּךְ אַתָּה יְהוָה, מְקַבֵּץ נִדְחֵי עַמּוֹ יִשְׂרָאֵל.<BR>
(יא) הָשִׁיבָה שׁוֹפְטֵינוּ כְּבָרִאשׁוֹנָה, וְיוֹעֲצֵינוּ כְּבַתְּחִלָּה, וְהָסֵר מִמֶּנּוּ יָגוֹן וַאֲנָחָה, וּמְלֹךְ עָלֵינוּ אַתָּה לְבַדֶּךָ בְּרַחֲמִים בְּצֶדֶק וּבְמִשְׁפָּט.  בָּרוּךְ אַתָּה יְהוָה, מֶלֶךְ אוֹהֵב צְדָקָה וּמִשְׁפָּט.<BR>
(יב) לַמְּשֻׁמָּדִים אַל תְּהִי תִקְוָה, כָּל הַמִּינִים כְּרֶגַע יֹאבֵדוּ, וּמַלְכוּת זָדוֹן תַּעֲקֹר וְתִשְׁבֹּר, מְהֵרָה בְּיָמֵינוּ.  בָּרוּךְ אַתָּה יְהוָה, שׁוֹבֵר אוֹיְבִים וּמַכְנִיעַ זֵדִים.<BR>
(יג) עַל הַצַּדִּיקִים וְעַל הַחֲסִידִים וְעַל גֵּרֵי הַצֶּדֶק, וְעַל שְׁאֵרִית עַמְּךָ בֵּית יִשְׂרָאֵל, יֶהֱמוּ רַחֲמֶיךָ יְהוָה אֱלֹהֵינוּ, וְתֶן שָׂכָר טוֹב לְכָל הַבּוֹטְחִים בְּשִׁמְךָ בֶּאֱמֶת; וְשִׂים חֶלְקֵנוּ עִמָּהֶם לְעוֹלָם, לֹא נֵבוֹשׁ, כִּי בְשִׁמְךָ בָּטַחְנוּ, וְלִישׁוּעָתְךָ נִשְׁעַנּוּ.  בָּרוּךְ אַתָּה יְהוָה, מִשְׁעָן וּמִבְטָח לַצַּדִּיקִים.<BR>
(יד) תִּשְׁכֹּן בְּתוֹךְ יְרוּשָׁלַיִם עִירָךְ, כַּאֲשֶׁר דִּבַּרְתָּ, וּבְנֵה אוֹתָהּ בִּנְיַן עוֹלָם, בִּמְהֵרָה בְּיָמֵינוּ.  בָּרוּךְ אַתָּה יְהוָה, בּוֹנֵה יְרוּשָׁלָיִם.<BR>
(טו) אֶת צֶמַח דָּוִיד, מְהֵרָה תַצְמִיחַ, וְקַרְנוֹ, תָּרוּם בִּישׁוּעָתֶךָ.  בָּרוּךְ אַתָּה יְהוָה, מַצְמִיחַ קֶרֶן הַיְשׁוּעָה.<BR>
(טז) שְׁמַע קוֹלֵנוּ יְהוָה אֱלֹהֵינוּ, חוּס וְרַחֵם עָלֵינוּ וְקַבֵּל בְּרַחֲמִים וְרָצוֹן אֶת תְּפִלָּתֵנוּ; מִלְּפָנֶיךָ מַלְכֵּנוּ, רֵיקָם אַל תְּשִׁיבֵנוּ:  כִּי אַתָּה, שׁוֹמֵעַ תְּפִלַּת כָּל פֶּה.  בָּרוּךְ אַתָּה יְהוָה, שׁוֹמֵעַ הַתְּפִלָּה.<BR>
(יז) רְצֵה יְהוָה אֱלֹהֵינוּ בְּעַמְּךָ יִשְׂרָאֵל וְלִתְפִלָּתָם שְׁעֵה, וְהָשֵׁב הָעֲבוֹדָה לִדְבִיר בֵּיתֶךָ, וְאִשֵּׁי יִשְׂרָאֵל וּתְפִלָּתָם מְהֵרָה בְּאַהֲבָה תְקַבֵּל בְּרָצוֹן, וּתְהִי לְרָצוֹן תָּמִיד עֲבוֹדַת יִשְׂרָאֵל עַמֶּךָ.  וְתִרְצֵנוּ, וְתֶחֱזֶינָה עֵינֵינוּ בְּשׁוּבְךָ לְנָוְךָ, לְצִיּוֹן בְּרַחֲמִים, כְּמֵאָז.  בָּרוּךְ אַתָּה יְהוָה, הַמַּחְזִיר שְׁכִינָתוֹ לְצִיּוֹן.<BR>
(יח) מוֹדִים אֲנַחְנוּ לָךְ:  שֶׁאַתָּה הוּא יְהוָה אֱלֹהֵינוּ, צוּר חַיֵּינוּ מָגֵן יִשְׁעֵנוּ, אַתָּה הוּא, לְדוֹר וָדוֹר.  נוֹדֶה לָךְ וּנְסַפֵּר תְּהִלָּתֶךָ עַל חַיֵּינוּ הַמְּסוּרִין בְּיָדֶיךָ, וְעַל נִשְׁמוֹתֵינוּ הַפְּקוּדוֹת לָךְ, עַל נִסֶּיךָ וְנִפְלְאוֹתֶיךָ שֶׁבְּכָל עֵת וָעֵת, עֶרֶב וָבֹקֶר וְצָהֳרָיִם.  הַטּוֹב כִּי לֹא כָלוּ רַחֲמֶיךָ, הַמְרַחֵם כִּי לֹא תַמּוּ חֲסָדֶיךָ, כָּל הַחַיִּים יְהַלְלוּ אֶת שְׁמָךְ הַגָּדוֹל, כִּי טוֹב הָאֵל הַטּוֹב.  בָּרוּךְ אַתָּה יְהוָה, הַטּוֹב שִׁמְךָ וּלְךָ נָאֶה לְהוֹדוֹת.<BR>
(יט) שִׂים שָׁלוֹם טוֹבָה וּבְרָכָה, חֵן וְחֶסֶד וְרַחֲמִים עָלֵינוּ וְעַל יִשְׂרָאֵל עַמֶּךָ, וּבָרְכֵנוּ כֻּלָּנוּ, מִמְּאוֹר פָּנֶיךָ:  כִּי מִמְּאוֹר פָּנֶיךָ נָתַתָּ לָּנוּ יְהוָה אֱלֹהֵינוּ, תּוֹרָה וְחַיִּים אַהֲבָה וְחֶסֶד צְדָקָה וְשָׁלוֹם, וְטוֹב בְּעֵינֶיךָ, לְבָרֵךְ אֶת עַמְּךָ יִשְׂרָאֵל בְּכָל עֵת בַּשָּׁלוֹם.  בָּרוּךְ אַתָּה יְהוָה, הַמְּבָרֵךְ אֶת עַמּוֹ יִשְׂרָאֵל בַּשָּׁלוֹם.</P>


fic: 2700
nru: ו
thu:
יז  בִּימוֹת הַחַמָּה, אוֹמֵר בִּבְרָכָה שְׁנִיָּה רַב לְהוֹשִׁיעַ, מוֹרִיד הַטָּל, מְכַלְכֵּל חַיִּים בְּחֶסֶד . . .; וּמְבָרֵךְ בְּרָכָה תְּשִׁיעִית, בְּנֹסַח זֶה:</P>

<P>בָּרְכֵנוּ יְהוָה אֱלֹהֵינוּ, בְּכָל מַעֲשֵׂה יָדֵינוּ, וּבָרֵךְ אֶת שְׁנוֹתֵינוּ בְּטַלְלֵי רָצוֹן בְּרָכָה וּנְדָבָה, כַּשָּׁנִים הַטּוֹבוֹת.  בָּרוּךְ אַתָּה יְהוָה, מְבָרֵךְ הַשָּׁנִים.</P>


fic: 2700
thu:
יח  בְּלֵילֵי מוֹצָאֵי שַׁבָּת וּמוֹצָאֵי יוֹם הַכִּפּוּרִים וּמוֹצָאֵי יָמִים טוֹבִים, מְבָרֵךְ בְּרָכָה רְבִיעִית בְּנֹסַח זֶה:</P>

<P>אַתָּה חוֹנֵן לָאָדָם דַּעַת, וּמְלַמֵּד לֶאֱנוֹשׁ בִּינָה; וְאַתָּה הִבְדַּלְתָּ בֵּין קֹדֶשׁ לַחֹל, וּבֵין אוֹר לַחֹשֶׁךְ, וּבֵין יִשְׂרָאֵל לַגּוֹיִים, וּבֵין יוֹם הַשְּׁבִיעִי לְשֵׁשֶׁת יְמֵי הַמַּעֲשֶׂה.  כְּשֵׁם שֶׁהִבְדַּלְתָּ בֵּין קֹדֶשׁ לַחֹל, כָּךְ פְּדֵנוּ וְהַצִּילֵנוּ מִכָּל מִינֵי מַשְׁחִית וּמִכָּל מִינֵי פֻרְעָנִיּוֹת הַמִּתְרַגְּשׁוֹת לָבוֹא בָּעוֹלָם; וְשָׁמְרֵנוּ מִן הַכֹּל, וְחָנֵּנוּ מֵאִתְּךָ דֵּעָה וּבִינָה וְהַשְׂכֵּל.  בָּרוּךְ אַתָּה יְהוָה, חוֹנֵן הַדַּעַת.</P>


fic: 2700
thu:
יט  בְּרָאשֵׁי חֳדָשִׁים, וּבְחֻלּוֹ שֶׁלַּמּוֹעֵד, מוֹסִיף בְּבִרְכַת שְׁבַע עֶשְׂרֵה בְּעַרְבִּית וְשַׁחְרִית וּמִנְחָה, וּמְבָרֵךְ אוֹתָהּ בְּנֹסַח זֶה:</P>

<P>רְצֵה יְהוָה אֱלֹהֵינוּ בְּעַמְּךָ יִשְׂרָאֵל וְלִתְפִלָּתָם שְׁעֵה, וְהָשֵׁב הָעֲבוֹדָה לִדְבִיר בֵּיתֶךָ, וְאִשֵּׁי יִשְׂרָאֵל וּתְפִלָּתָם מְהֵרָה בְּאַהֲבָה תְקַבֵּל בְּרָצוֹן, וּתְהִי לְרָצוֹן תָּמִיד עֲבוֹדַת יִשְׂרָאֵל עַמֶּךָ.  אֱלֹהֵינוּ וֵאלֹהֵי אֲבוֹתֵינוּ, יַעֲלֶה וְיָבוֹא יַגִּיעַ יֵרָאֶה יֵרָצֶה יִשָּׁמַע יִפָּקֵד יִזָּכֵר לְפָנֶיךָ זִכְרוֹנֵנוּ, זִכְרוֹן אֲבוֹתֵינוּ, זִכְרוֹן יְרוּשָׁלַיִם עִירָךְ, זִכְרוֹן מָשִׁיחַ בֶּן דָּוִיד עַבְדָּךְ, זִכְרוֹן כָּל עַמְּךָ בֵּית יִשְׂרָאֵל לְפָנֶיךָ, לִפְלֵטָה לְטוֹבָה לְחֵן לְחֶסֶד וּלְרַחֲמִים--בְּיוֹם רֹאשׁ הַחֹדֶשׁ הַזֶּה, לְרַחֵם בּוֹ עָלֵינוּ וּלְהוֹשִׁיעֵנוּ.  זָכְרֵנוּ יְהוָה אֱלֹהֵינוּ בּוֹ לְטוֹבָה, פָּקְדֵנוּ בוֹ לִבְרָכָה, הוֹשִׁיעֵנוּ בוֹ לְחַיִּים, בִּדְבַר יְשׁוּעָה וְרַחֲמִים; חוּס וְחָנֵּנוּ, וְרַחֵם עָלֵינוּ, וּמַלְּטֵנוּ בוֹ מִכָּל צָרָה וְיָגוֹן, וְשַׂמְּחֵנוּ בוֹ שִׂמְחָה שְׁלֵמָה.  וְתִרְצֵנוּ, וְתֶחֱזֶינָה עֵינֵינוּ בְּשׁוּבְךָ לְנָוְךָ, לְצִיּוֹן בְּרַחֲמִים, כְּמֵאָז.  בָּרוּךְ אַתָּה יְהוָה, הַמַּחְזִיר שְׁכִינָתוֹ לְצִיּוֹן.</P>


fic: 2700
nru: ז
thu:
כ  וּבְחֻלּוֹ שֶׁלַּמּוֹעֵד אוֹמֵר:</P>

<P>בְּיוֹם מִקְרָא קֹדֶשׁ הַזֶּה, בְּיוֹם מוֹעֵד חַג הַמַּצּוֹת הַזֶּה--אוֹ, בְּיוֹם מוֹעֵד חַג הַסֻּכּוֹת הַזֶּה, לְרַחֵם בּוֹ עָלֵינוּ וּלְהוֹשִׁיעֵנוּ . . .</P>


fic: 2700
thu:
כא  בְּיוֹם תַּעְנִית, מְבָרֵךְ בִּרְכַת שֵׁשׁ עֶשְׂרֵה הַיָּחִיד בְּנֹסַח זֶה:</P>

<P>שְׁמַע קוֹלֵנוּ יְהוָה אֱלֹהֵינוּ, חוּס וְרַחֵם עָלֵינוּ וְקַבֵּל בְּרַחֲמִים וְרָצוֹן אֶת תְּפִלָּתֵנוּ; מִלְּפָנֶיךָ מַלְכֵּנוּ, רֵיקָם אַל תְּשִׁיבֵנוּ.  עֲנֵנוּ יְהוָה אֱלֹהֵינוּ, עֲנֵנוּ בְּיוֹם צוֹם הַתַּעְנִית הַזֶּה--כִּי בְצָרָה גְדוֹלָה אֲנָחְנוּ.  אַל תַּסְתֵּר פָּנֶיךָ מִמֶּנּוּ, וְאַל תַּעְלֵם אָזְנְךָ מִשְּׁמֹעַ תְּפִלָּתֵנוּ, וֶהְיֵה קָרוֹב, לְשַׁוְעֵנו:  טֶרֶם נִקְרָא, וְאַתָּה תַעֲנֶה; נְדַבֵּר, וְאַתָה תִשְׁמָע.  כְּדָבָר שֶׁנֶּאֱמָר וְהָיָה טֶרֶם-יִקְרָאוּ, וַאֲנִי אֶעֱנֶה; עוֹד הֵם מְדַבְּרִים, וַאֲנִי אֶשְׁמָע.  כִּי אַתָּה, שׁוֹמֵעַ תְּפִלַּת כָּל פֶּה.  בָּרוּךְ אַתָּה יְהוָה, שׁוֹמֵעַ תְּפִלָּה.</P>


fic: 2700
thu:
כב  וּשְׁלִיחַ צִבּוּר אוֹמֵר נֹסַח זֶה, בְּרָכָה בִּפְנֵי עַצְמָהּ; אַחַר בְּרָכָה שְׁבִיעִית, אוֹמֵר:</P>

<P>עֲנֵנוּ יְהוָה אֱלֹהֵינוּ . . . עוֹד הֵם מְדַבְּרִים, וַאֲנִי אֶשְׁמָע.  כִּי אַתָּה עוֹנֶה, בְּכָל עֵת צָרָה וְצוּקָה; פּוֹדֶה, וּמָצִיל.  בָּרוּךְ אַתָּה יְהוָה, הָעוֹנֶה בְּעֵת צָרָה.</P>


fic: 2700
nru: ח
thu:
כג  בְּתִשְׁעָה בְּאָב, מְבָרֵךְ בִּרְכַת אַרְבַּע עֶשְׂרֵה בְּנֹסַח זֶה:</P>

<P>רַחֵם יְהוָה אֱלֹהֵינוּ, עָלֵינוּ, וְעַל יִשְׂרָאֵל עַמָּךְ, וְעַל יְרוּשָׁלַיִם עִירָךְ:  הָעִיר הָאֲבֵלָה הַחֲרֵבָה הַשּׁוֹמֵמָה, הַנְּתוּנָה בְיַד זָרִים, הַיּוֹשֶׁבֶת וְרֹאשׁ לָהּ חָפוּי, כְּאִשָּׁה עֲקָרָה שֶׁלֹּא יָלָדָה.  וַיְבַלְּעוּהָ לִגְיוֹנִים, וַיִּירָשׁוּהָ עוֹבְדֵי פְסִילִים; וַיִּתְּנוּ אֶת נִבְלַת עֲבָדֶיךָ, מַאֲכָל לְעוֹף הַשָּׁמַיִם וּלְבֶהֱמַת הָאָרֶץ.  עַל כֵּן צִיּוֹן בִּמְרָר תִּבְכֶּה, וִירוּשָׁלַיִם תִּתֵּן קוֹלָהּ:  לִבִּי לִבִּי עַל חַלְלֵיהֶם, מֵעַי מֵעַי עַל הֲרוּגֵיהֶם.  רְאֵה יְהוָה וְהַבִּיטָה, וְרַחֵם שׁוֹמְמוֹתֶיהָ וְנַחֲמֶהָ--כִּי אַתָּה יְהוָה בָּאֵשׁ יְסַדְתָּהּ, וּבָאֵשׁ אַתָּה עֲתִיד לִבְנוֹתָהּ:  כַּכָּתוּב וַאֲנִי אֶהְיֶה-לָּהּ נְאֻם-יְהוָה, חוֹמַת אֵשׁ סָבִיב; וּלְכָבוֹד, אֶהְיֶה בְתוֹכָהּ.  בָּרוּךְ אַתָּה יְהוָה, בּוֹנֵה יְרוּשָׁלָיִם.</P>


fic: 2700
thu:
כד  בַּפּוּרִים, מְבָרֵךְ בִּרְכַת שְׁמוֹנֶה עֶשְׂרֵה בְּנֹסַח זֶה:</P>

<P>מוֹדִים אֲנַחְנוּ לָךְ:  שֶׁאַתָּה הוּא יְהוָה אֱלֹהֵינוּ, צוּר חַיֵּינוּ מָגֵן יִשְׁעֵנוּ, אַתָּה הוּא, לְדוֹר וָדוֹר.  נוֹדֶה לָךְ וּנְסַפֵּר תְּהִלָּתֶךָ עַל חַיֵּינוּ הַמְּסוּרִין בְּיָדֶיךָ, וְעַל נִשְׁמוֹתֵינוּ הַפְּקוּדוֹת לָךְ, עַל נִסֶּיךָ שֶׁבְּכָל יוֹם וָיוֹם, וְעַל נִפְלְאוֹתֶיךָ שֶׁבְּכָל עֵת וָעֵת, עַל הַנִּסִּים וְעַל הַגְּבוּרוֹת וְעַל הַתְּשׁוּעוֹת, שֶׁעָשִׂיתָ עִמָּנוּ וְעִם אֲבוֹתֵינוּ בַּיָּמִים הָהֵם בַּזְּמָן הַזֶּה:  בִּימֵי מָרְדֳּכַי וְאֶסְתֵּר, כְּשֶׁעָמַד הָמָן הָרָע עַל עַמְּךָ בֵּית יִשְׂרָאֵל, וּבִקֵּשׁ לְהַשְׁמִיד לַהֲרֹג וּלְאַבֵּד אֶת כָּל הַיְּהוּדִים, מִנַּעַר וְעַד זָקֵן טַף וְנָשִׁים בְּיוֹם אֶחָד, וּשְׁלָלָם לָבֹז; וְאַתָּה בְּרַחֲמֶיךָ הָרַבִּים עָמַדְתָּ לָהֶם בְּעֵת צָרָתָם, וְדַנְתָּ אֶת דִּינָם, וְרַבְתָּ אֶת רִיבָם, וְנָקַמְתָּ אֶת נִקְמָתָם; וְהֵפַרְתָּ אֶת עֲצָתוֹ, וְקִלְקַלְתָּ אֶת מַחֲשַׁבְתּוֹ, וַהֲשֵׁבוֹתָ לוֹ גְּמוּלוֹ בְּרֹאשׁוֹ, וְתָלוּ אוֹתוֹ וְאֶת בָּנָיו עַל הָעֵץ; וְעָשִׂיתָ לְךָ שֵׁם גָּדוֹל בְּעוֹלָמֶךָ, וּלְעַמְּךָ יִשְׂרָאֵל עָשִׂיתָ פֶלֶא וְנִסִּים.  כְּשֵׁם שֶׁעָשִׂיתָ עִמָּהֶן פֶּלֶא וְנִסִּים, כָּךְ עֲשֵׂה עִמָּנוּ נִסִּים וּגְבוּרוֹת בָּעֵת וּבָעוֹנָה הַזֹּאת.  וְעַל כֻּלָּם יְהוָה אֱלֹהֵינוּ, אָנוּ מוֹדִים לָךְ.  הַטּוֹב כִּי לֹא כָלוּ רַחֲמֶיךָ.</P>


fic: 2700
nru: ט
thu:
כה  בַּחֲנֻכָּה, מְבָרֵךְ בְּרָכָה זוֹ בְּנֹסַח זֶה:</P>

<P>מוֹדִים אֲנַחְנוּ לָךְ . . . עַל נִפְלְאוֹתֶיךָ שֶׁבְּכָל עֵת וָעֵת, עַל הַנִּסִּים וְעַל הַגְּבוּרוֹת וְעַל הַמִּלְחָמוֹת וְעַל הַתְּשׁוּעוֹת וְעַל הַפְּדוּת וְעַל הַפֻּרְקָן, שֶׁעָשִׂיתָ עִמָּנוּ וְעִם אֲבוֹתֵינוּ בַּיָּמִים הָהֵם בַּזְּמָן הַזֶּה:  בִּימֵי מַתִּתְיָה בֶּן יוֹחָנָן כּוֹהֵן גָּדוֹל חַשְׁמֻנַּאי וּבָנָיו, כְּשֶׁעָמְדָה מַלְכוּת יָוָן הָרִשְׁעָה עַל עַמְּךָ בֵּית יִשְׂרָאֵל, לְבַטְּלָם מִתּוֹרָתֶךָ, וּלְהַעֲבִירָם מֵחֻקֵּי רְצוֹנֶךָ; וְאַתָּה בְּרַחֲמֶיךָ הָרַבִּים עָמַדְתָּ לָהֶם בְּעֵת צָרָתָם, וְדַנְתָּ אֶת דִּינָם, וְרַבְתָּ אֶת רִיבָם, וְנָקַמְתָּ אֶת נִקְמָתָם; וּמָסַרְתָּ גִּבּוֹרִים בְּיַד חַלָּשִׁים, וְרַבִּים בְּיַד מְעוּטִים, וּטְמֵאִים בְּיַד טְהוֹרִים, וּרְשָׁעִים בְּיַד צַדִּיקִים וּפוֹשְׁעִים בְּיַד עוֹשֵׂי תוֹרָתֶךָ; וְעָשִׂיתָ לְךָ שֵׁם גָּדוֹל בְּעוֹלָמֶךָ, וּלְעַמְּךָ יִשְׂרָאֵל עָשִׂיתָ פֶלֶא וְנִסִּים.  כְּשֵׁם שֶׁעָשִׂיתָ עִמָּהֶם נִסִּים וּגְבוּרוֹת, כָּךְ עֲשֵׂה עִמָּנוּ נִסִּים וּגְבוּרוֹת בָּעֵת וּבָעוֹנָה הַזֹּאת.  וְעַל כֻּלָּם יְהוָה אֱלֹהֵינוּ, אָנוּ מוֹדִים לָךְ.</P>


fic: 2700
thu:
כו  שְׁלִיחַ צִבּוּר, מְבָרֵךְ לְעוֹלָם בְּרָכָה שְׁלִישִׁית בְּנֹסַח זֶה:</P>

<P>נַקְדִּישָׁךְ וְנַעֲרִיצָךְ, וּנְשַׁלֵּשׁ לָךְ קְדֻשָּׁה מְשֻׁלֶּשֶׁת, כַּדָּבָר הָאָמוּר עַל יְדֵי נְבִיאָךְ וְקָרָא זֶה אֶל-זֶה וְאָמַר, קָדוֹשׁ קָדוֹשׁ קָדוֹשׁ יְהוָה צְבָאוֹת; מְלֹא כָל-הָאָרֶץ, כְּבוֹדוֹ.  כְּבוֹדוֹ וּגָדְלוֹ, מָלֵא עוֹלָם; וּמְשָׁרְתָיו שׁוֹאֲלִים, אַיֵּה מְקוֹם כְּבוֹדוֹ.  מְשַׁבְּחִים וְאוֹמְרִים, בָּרוּךְ כְּבוֹד-יְהוָה, מִמְּקוֹמוֹ.  מִמְּקוֹמְךָ מַלְכֵּנוּ תּוֹפִיעַ וְתִמְלֹךְ עַלֵינוּ, כִּי מְחַכִּים אָנוּ לָךְ.  מָתַי תִּמְלֹךְ בְּצִיּוֹן, בְּחַיֵּינוּ וּבְיָמֵינוּ.  תִּשְׁכֹּן תִּתְגַּדַּל וְתִתְקַדַּשׁ בְּתוֹךְ יְרוּשָׁלַיִם עִירָךְ, לְדוֹר וָדוֹר וּלְנֵצַח נְצָחִים.  וְעֵינֵינוּ תִרְאֶינָה בְּמַלְכוּת עֻזָּךְ, כַּדָּבָר הָאָמוּר בְּשִׁירֵי קָדְשָׁךְ עַל יְדֵי דָּוִיד עַבְדָּךְ מְשִׁיחַ צִדְקָךְ:  יִמְלֹךְ יְהוָה, לְעוֹלָם--אֱלֹהַיִךְ צִיּוֹן, לְדֹר וָדֹר:  הַלְלוּ-יָהּ.  לְדוֹר וָדוֹר נַגִּיד גָּדְלָךְ, וּלְנֵצַח נְצָחִים קְדֻשָּׁתָךְ נַקְדִּישׁ; וּשְׁבָחָךְ אֱלֹהֵינוּ מִפִּינוּ לֹא יָמוּשׁ, כִּי אֵל מֶלֶךְ גָּדוֹל וְקָדוֹשׁ אָתָּה.  בָּרוּךְ אַתָּה יְהוָה, הָאֵל הַקָּדוֹשׁ.</P>

<P>בָּעֵת שֶׁשְּׁלִיחַ צִבּוּר אוֹמֵר בִּבְרָכָה זוֹ וְקָרָא זֶה אֶל-זֶה וְאָמַר, כָּל הָעָם עוֹנִין:  קָדוֹשׁ קָדוֹשׁ קָדוֹשׁ יְהוָה צְבָאוֹת; מְלֹא כָל-הָאָרֶץ, כְּבוֹדוֹ.  וְכִשְׁהוּא אוֹמֵר אַיֵּה מְקוֹם כְּבוֹדוֹ, כָּל הָעָם עוֹנִין:  מְשַׁבְּחִים וְאוֹמְרִים, בָּרוּךְ כְּבוֹד-יְהוָה, מִמְּקוֹמוֹ.  וְכִשְׁהוּא אוֹמֵר בְּחַיֵּינוּ וּבְיָמֵינוּ, כָּל הָעָם עוֹנִין אָמֵן.  וְכִשְׁהוּא אוֹמֵר עַל יְדֵי דָּוִיד מְשִׁיחַ צִדְקָךְ, כָּל הָעָם עוֹנִין:  יִמְלֹךְ יְהוָה, לְעוֹלָם--אֱלֹהַיִךְ צִיּוֹן, לְדֹר וָדֹר:  הַלְלוּ-יָהּ.  וְכָל אֵלּוּ הַדְּבָרִים שֶׁעוֹנִין הַצִּבּוּר, הוּא קוֹרֶא עִמָּהֶן; וְלֹא יַגְבִּיהַּ קוֹלוֹ, בָּעֵת שְׁהֶן עוֹנִין עִמּוֹ.</P>

<P>וְאֶחָד הַיָּחִיד וְאֶחָד הַצִּבּוּר, בַּעֲשֶׂרֶת יָמִים שֶׁמֵּרֹאשׁ הַשָּׁנָה וְעַד יוֹם הַכִּפּוּרִים, אוֹמֵר בְּסוֹף בְּרָכָה זוֹ, כָּאָמוּר וַיִּגְבַּהּ יְהוָה צְבָאוֹת, בַּמִּשְׁפָּט; וְהָאֵל, הַקָּדוֹשׁ, נִקְדָּשׁ, בִּצְדָקָה.  בָּרוּךְ אַתָּה יְהוָה, הַמֶּלֶךְ הַקָּדוֹשׁ.</P>


fic: 2700
nru: י
thu:
כז  שְׁלִיחַ צִבּוּר אוֹמֵר קַדִּישׁ לְעוֹלָם קֹדֶם כָּל תְּפִלָּה, וְאַחַר כָּל תְּפִלָּה; וְאַחַר שֶׁאוֹמֵר סֵדֶר הַיּוֹם, בְּכָל עֵת שֶׁיֹּאמַר סֵדֶר הַיּוֹם, יִתְחַנַּן מְעַט, וְיֹאמַר קַדִּישׁ; וּכְשֶׁיַּשְׁלִים לִקְרוֹת בַּתּוֹרָה, וּבְכָל עֵת שֶׁיִּתְחַנַּן בְּדִבְרֵי תַּחֲנוּנִים, כְּשֶׁיִּגְמֹר תַּחֲנוּנָיו, יֹאמַר קַדִּישׁ.</P>


fic: 2700
thu:
כח  נֹסַח הַקַּדִּישׁ:</P>

<P>יִתְגַּדַּל וְיִתְקַדַּשׁ שְׁמֵיהּ רַבָּה.  בְּעָלְמָא דִּי בְרָא כִרְעוּתֵיהּ, וְיַמְלִיךְ מַלְכוּתֵיהּ, וְיַצְמַח פֻּרְקָנֵיהּ, וִיקָרֵב מְשִׁיחֵיהּ, וְיִפְרֹק עַמֵּיהּ, בְּחַיֵּיכוֹן וּבְיוֹמֵיכוֹן וּבְחַיֵּיהוֹן דְּכָל בֵּית יִשְׂרָאֵל, בַּעֲגַלָא וּבִזְמָן קָרִיב; וְאִמְרוּ אָמֵן.  יְהֶא שְׁמֵיהּ רַבָּה מְבָרַךְ לְעָלְמָא וּלְעָלְמֵי עָלְמַיָּא.  יִתְבָּרַךְ.  יִשְׁתַּבַּח יִתְפָּאַר, יִתְרוֹמַם יִתְעַלֶּה, יִתְהַדַּר יִתְהַלַּל, וְיִתְנַשֵּׂא שְׁמֵיהּ דְּקֻדְשָׁא בְּרִיךְ הוּא.  לְעֵילָא לְעֵילָא מִכָּל בִּרְכָתָא שִׁירָתָא וְתֻשְׁבְּחָתָא וְנֶחָמָתָא, דַּאֲמִירָן בְּעָלְמָא; וְאִמְרוּ אָמֵן.</P>

<P>בָּעֵת שֶׁיֹּאמַר שְׁלִיחַ צִבּוּר יִתְגַּדַּל וְיִתְקַדַּשׁ שְׁמֵיהּ רַבָּה, כָּל הָעָם עוֹנִין אָמֵן.  וּבְעֵת שְׁהוּא אוֹמֵר תְּחִלָּה וְאִמְרוּ אָמֵן, כָּל הָעָם עוֹנִין אָמֵן יְהֶא שְׁמֵיהּ רַבָּה מְבָרַךְ לְעָלְמָא וּלְעָלְמֵי עָלְמַיָּא; וּמִצְוַת חֲכָמִים הָרִאשׁוֹנִים לַעֲנוֹת אָמֵן יְהֶא שְׁמֵיהּ רַבָּה מְבָרַךְ, בְּכָל כּוֹחוֹ שֶׁלָּאָדָם.  וְכִשְׁהוּא אוֹמֵר יִתְבָּרַךְ, כָּל הָעָם עוֹנִין אָמֵן.  וְכִשְׁהוּא אוֹמֵר בְּרִיךְ הוּא, כָּל הָעָם עוֹנִין אָמֵן.  וְכִשְׁהוּא אוֹמֵר בַּסּוֹף וְאִמְרוּ אָמֵן, כָּל הָעָם עוֹנִין אָמֵן.  וְכַסֵּדֶר הַזֶּה עוֹנִין, בְּכָל קַדִּישׁ וְקַדִּישׁ.</P>


fic: 2700
nru: יא
thu:
כט  קַדִּישׁ בַּתְרָא.  כָּל קַדִּישׁ שֶׁאוֹמֵר שְׁלִיחַ צִבּוּר אַחַר שֶׁגּוֹמֵר הַתְּפִלָּה, שְׁאֵינוּ אוֹמֵר אַחֲרָיו כְּלוּם, אֵלָא כָּל הָעָם שׁוֹמְעִין אוֹתוֹ וְיוֹצְאִין וְנִפְטָרִין--נָהֲגוּ הָעָם כֻּלָּם, לְהוֹסִיף בְּסוֹפוֹ נֹסַח זֶה:</P>

<P>תִּתְקַבַּל צְלוֹתְכוֹן וְתִתְעֲבֵיד בָּעוּתְכוֹן וּצְלוֹתְהוֹן וּבָעוּתְהוֹן דְּכָל בֵּית יִשְׂרָאֵל, קֳדָם אֲבוּהוֹן דִּי בִשְׁמַיָּא; יְהֶא שְׁלָמָא רַבָּא מִשְּׁמַיָּא וְסִיַּעְתָּא וּפֻרְקָנָא עֲלֵיכוֹן וַעֲלַנָא, וְעַל כָּל קְהָלְהוֹן דְּיִשְׂרָאֵל; וְאִמְרוּ אָמֵן.  עוֹשֶׂה שָׁלוֹם בִּמְרוֹמָיו, הוּא בְרַחֲמָיו יַעֲשֶׂה שָׁלוֹם עַל כָּל יִשְׂרָאֵל.</P>


fic: 2700
thu:
ל  קַדִּישׁ דְּרַבָּנַן.  כָּל עֲשָׂרָה מִיִּשְׂרָאֵל אוֹ יָתֵר שֶׁהָיוּ עוֹסְקִין בְּתַלְמוּד תּוֹרָה שֶׁבְּעַל פֶּה, וְאַפִלּוּ בַּמִּדְרָשׁוֹת אוֹ בַּהַגָּדוֹת--כִּשְׁהֶן מְסַיְּמִין, אוֹמֵר אֶחָד מֵעוֹמֵד קַדִּישׁ בְּנֹסַח זֶה:</P>

<P>יִתְגַּדַּל וְיִתְקַדַּשׁ שְׁמֵיהּ רַבָּה.  דַּעֲתִיד לְחַדָּתָא עָלְמָא, וּלְאַחָאָה מִיתַיָּא וּלְמִפְרַק חַיַיָּא, וּלְמִבְנֵי קַרְתָּא דִירֻשְׁלֶם וּלְשַׁכְלָלָא הֵיכְלָא קַדִּישָׁא, וּלְמִעְקַר פֻּלְחָנָא נֻכְרָאָה מִן אַרְעָא וּלְאָתָבָא פֻלְחָנָא דִּי שְׁמֵיהּ לְאַתְרֵיהּ בְּזִיוֵיהּ וּבִיקָרֵיהּ, וְיַמְלִיךְ מַלְכוּתֵיהּ וְיַצְמַח פֻּרְקָנֵיהּ, וְיַבַּע מְשִׁיחֵיהּ וְיִפְרֹק עַמֵּיהּ, בְּחַיֵּיכוֹן וּבְיוֹמֵיכוֹן וּבְחַיֵּיהוֹן דְּכָל בֵּית יִשְׂרָאֵל, בַּעֲגַלָא וּבִזְמָן קָרִיב; וְאִמְרוּ אָמֵן.  יְהֶא שְׁמֵיהּ רַבָּה מְבָרַךְ לְעָלְמָא וּלְעָלְמֵי עָלְמַיָּא.  יִתְבָּרַךְ.  יִשְׁתַּבַּח יִתְפָּאַר, יִתְרוֹמַם יִתְעַלֶּה, יִתְהַדַּר יִתְהַלַּל, וְיִתְנַשֵּׂא שְׁמֵיהּ דְּקֻדְשָׁא בְּרִיךְ הוּא.  לְעֵילָא לְעֵילָא מִכָּל בִּרְכָתָא שִׁירָתָא תֻּשְׁבְּחָתָא וְנֶחָמָתָא, דַּאֲמִירָן בְּעָלְמָא; וְאִמְרוּ אָמֵן.  עַל רַבָּנַן וְעַל תַּלְמִידֵיהוֹן וְעַל תַּלְמִידֵי תַּלְמִידֵיהוֹן דַּעֲסֵקִין בְּאוֹרָיְתָא דִּי בְאַתְרָא הָדֵין וְדִי בְכָל אֲתַר וַאֲתַר, יְהֵי לְכוֹן וּלְהוֹן חִנָּא וְחִסְדָּא וְרַחֲמֵי וְסִיַּעְתָּא וּרְוַחָא מִקֳּדָם אֲבוּהוֹן דִּי בִשְׁמַיָּא, וְאִמְרוּ אָמֵן.  יְהֶא שְׁלָמָא רַבָּא מִשְּׁמַיָּא וְסִיַּעְתָּא וּפֻרְקָנָא . . .  עוֹשֶׂה שָׁלוֹם בִּמְרוֹמָיו, הוּא בְרַחֲמָיו יַעֲשֶׂה שָׁלוֹם עַל כָּל יִשְׂרָאֵל.  וְזֶה הוּא הַנִּקְרָא קַדִּישׁ דְּרַבָּנַן.</P>


fic: 2700
nru: יב
thu:
לא  נָהֲגְנוּ לְהִתְחַנַּן בִּנְפִילַת פָּנִים בִּדְבָרִים וּבִפְסוּקִים אֵלּוּ--פְּעָמִים בְּכֻלָּן, וּפְעָמִים בְּמִקְצָתָן:</P>

<P>לְפָנֶיךָ, אֲנִי כּוֹרֵעַ וּמִשְׁתַּחֲוֶה וּמִתְחַנֵּן--אֲדוֹן הָעוֹלָם, אֱלֹהֵי הָאֱלֹהִים וַאֲדוֹנֵי הָאֲדוֹנִים:  כִּי לֹא עַל-צִדְקֹתֵינוּ, אֲנַחְנוּ מַפִּילִים תַּחֲנוּנֵינוּ לְפָנֶיךָ--כִּי, עַל-רַחֲמֶיךָ הָרַבִּים.  מַה-נֹּאמַר לַיהוָה, מַה-נְּדַבֵּר, וּמַה-נִּצְטַדָּק.  חָטָאנוּ וְעָוִינוּ, וְהִרְשַׁעְנוּ וּמָרָדְנוּ; וְסוֹר מִמִּצְו&zwj;ֹתֶךָ, וּמִמִּשְׁפָּטֶיךָ.  לְךָ אֲדֹנָי הַצְּדָקָה, וְלָנוּ בֹּשֶׁת הַפָּנִים.  הָשְׁחָרוּ פָנֵינוּ מִפְּנֵי אַשְׁמָתֵנוּ, וְנִכְפְּפָה קוֹמָתֵנוּ מִפְּנֵי עֲווֹנוֹתֵינוּ; אֵין לָנוּ פֶּה לְהָשִׁיב, וְלֹא מֵצַח לְהָרִים רֹאשׁ.  אֱלֹהַי בֹּשְׁתִּי וְנִכְלַמְתִּי--לְהָרִים אֱלֹהַי פָּנַי, אֵלֶיךָ:  כִּי עֲו&zwj;ֹנֹתֵינוּ רָבוּ לְמַעְלָה רֹּאשׁ, וְאַשְׁמָתֵנוּ גָדְלָה עַד לַשָּׁמָיִם.  אֵין בָּנוּ מַעֲשִׂים.  עֲשֵׂה עִמָּנוּ צְדָקָה לְמַעַן שְׁמֶךָ, כְּמוֹ שֶׁהִבְטַחְתָּנוּ עַל יְדֵי נְבִיאֶיךָ:  לְמַעַן שְׁמִי אַאֲרִיךְ אַפִּי, וּתְהִלָּתִי אֶחֱטָם-לָךְ--לְבִלְתִּי, הַכְרִיתֶךָ.  לֹא לְמַעַנְכֶם אֲנִי עֹשֶׂה, בֵּית יִשְׂרָאֵל:  כִּי אִם-לְשֵׁם-קָדְשִׁי.  לֹא לָנוּ יְהוָה, לֹא-לָנוּ:  כִּי-לְשִׁמְךָ, תֵּן כָּבוֹד--עַל-חַסְדְּךָ, וְעַל-אֲמִתֶּךָ.  לָמָּה, יֹאמְרוּ הַגּוֹיִם:  אַיֵּה-נָא, אֱלֹהֵיהֶם.  אָנָּא יְהוָה, אַל-תֵּפֶן, אֶל-קְשִׁי הָעָם הַזֶּה, וְאֶל-רִשְׁעוֹ, וְאֶל-חַטָּאתוֹ.  סְלַח-נָא, לַעֲו&zwj;ֹן הָעָם הַזֶּה--כְּגֹדֶל חַסְדֶּךָ; וְכַאֲשֶׁר נָשָׂאתָה לָעָם הַזֶּה, מִמִּצְרַיִם וְעַד-הֵנָּה.  לְמַעַן-שִׁמְךָ יְהוָה; וְסָלַחְתָּ לַעֲו&zwj;ֹנִי, כִּי רַב-הוּא.  אֲדֹנָי שְׁמָעָה, אֲדֹנָי סְלָחָה, אֲדֹנָי הַקְשִׁיבָה וַעֲשֵׂה, וְאַל-תְּאַחַר:  לְמַעַנְךָ אֱלֹהַי--כִּי-שִׁמְךָ נִקְרָא, עַל-עִירְךָ וְעַל-עַמֶּךָ.</P>


fic: 2700
thu:
לב  נָהֲגוּ הָעָם לְהִתְחַנַּן אַחַר נְפִילַת פָּנִים, כְּשֶׁמַּגְבִּיהַּ פָּנָיו מִן הַקַּרְקָע; בִּפְסוּקִים אֵלּוּ, אוֹמֵר:</P>

<P>וַאֲנַחְנוּ, לֹא נֵדַע מַה-נַּעֲשֶׂה--כִּי עָלֶיךָ, עֵינֵינוּ.  זְכֹר-רַחֲמֶיךָ יְהוָה, וַחֲסָדֶיךָ:  כִּי מֵעוֹלָם הֵמָּה.  אַל-תִּזְכָּר-לָנוּ, עֲו&zwj;ֹנֹת רִאשֹׁנִים:  מַהֵר, יְקַדְּמוּנוּ רַחֲמֶיךָ--כִּי דַלּוֹנוּ מְאֹד.  קוּמָה, עֶזְרָתָה לָּנוּ; וּפְדֵנוּ, לְמַעַן חַסְדֶּךָ.  יְהִי-חַסְדְּךָ יְהוָה עָלֵינוּ:  כַּאֲשֶׁר, יִחַלְנוּ לָךְ.  אִם-עֲו&zwj;ֹנוֹת תִּשְׁמָר-יָהּ--אֲדֹנָי, מִי יַעֲמֹד.  כִּי-עִמְּךָ הַסְּלִיחָה--לְמַעַן, תִּוָּרֵא.  יְהוָה הוֹשִׁיעָה:  הַמֶּלֶךְ, יַעֲנֵנוּ בְיוֹם-קָרְאֵנוּ.  כִּי-הוּא, יָדַע יִצְרֵנוּ; זָכוּר, כִּי-עָפָר אֲנָחְנוּ.  עָזְרֵנוּ, אֱלֹהֵי יִשְׁעֵנוּ--עַל-דְּבַר כְּבוֹד-שְׁמֶךָ; וְהַצִּילֵנוּ וְכַפֵּר עַל-חַטֹּאתֵינוּ, לְמַעַן שְׁמֶךָ.</P>


fic: 2700
nru: יג
thu:
לג  וְכֵן נָהֲגוּ הָעָם לְהִתְחַנַּן אַחַר סֵדֶר הַיּוֹם תָּמִיד, בְּתַחֲנוּנִים אֵלּוּ:</P>

<P>יְהוָה, אֱלֹהֵי אַבְרָהָם יִצְחָק וְיִשְׂרָאֵל אֲבֹתֵינוּ, שָׁמְרָה-זֹּאת לְעוֹלָם, לְיֵצֶר מַחְשְׁבוֹת לְבַב עַמֶּךָ; וְהָכֵן לְבָבָם, אֵלֶיךָ.  וְהוּא רַחוּם, יְכַפֵּר עָו&zwj;ֹן--וְלֹא-יַשְׁחִית:  וְהִרְבָּה, לְהָשִׁיב אַפּוֹ; וְלֹא-יָעִיר, כָּל-חֲמָתוֹ.  כִּי-אַתָּה אֲדֹנָי, טוֹב וְסַלָּח; וְרַב-חֶסֶד, לְכָל-קֹרְאֶיךָ.  צִדְקָתְךָ צֶדֶק לְעוֹלָם; וְתוֹרָתְךָ אֱמֶת.  מִי-אֵל כָּמוֹךָ, נֹשֵׂא עָו&zwj;ֹן וְעֹבֵר עַל-פֶּשַׁע, לִשְׁאֵרִית, נַחֲלָתוֹ:  לֹא-הֶחֱזִיק לָעַד אַפּוֹ, כִּי-חָפֵץ חֶסֶד הוּא.  יָשׁוּב יְרַחֲמֵנוּ, יִכְבֹּשׁ עֲו&zwj;ֹנֹתֵינוּ; וְתַשְׁלִיךְ בִּמְצֻלוֹת יָם, כָּל-חַטֹּאותָם.  תִּתֵּן אֱמֶת לְיַעֲקֹב, חֶסֶד לְאַבְרָהָם, אֲשֶׁר-נִשְׁבַּעְתָּ לַאֲבֹתֵינוּ, מִימֵי קֶדֶם.  בָּרוּךְ אֲדֹנָי, יוֹם יוֹם:  יַעֲמָס-לָנוּ--הָאֵל יְשׁוּעָתֵנוּ סֶלָה.  יְהוָה צְבָאוֹת עִמָּנוּ; מִשְׂגָּב-לָנוּ אֱלֹהֵי יַעֲקֹב סֶלָה.  יְהוָה צְבָאוֹת--אַשְׁרֵי אָדָם, בֹּטֵחַ בָּךְ.  בָּרוּךְ אֱלֹהֵינוּ בָּרוּךְ אֲדוֹנֵינוּ, בָּרוּךְ בּוֹרְאֵנוּ שֶׁבְּרָאָנוּ לִכְבוֹדוֹ, שֶׁהִבְדִּילָנוּ מִן הַתּוֹעִים וְנָתַן לָנוּ תּוֹרַת אֱמֶת עַל יְדֵי מֹשֶׁה רַבֵּנוּ, חַיֵּי עוֹלָם נְטָעָהּ בְּתוֹכֵנוּ.  הָרַחֲמָן יִפְתַּח לִבֵּנוּ לְתַלְמוּד תּוֹרָתוֹ, וְיִתֵּן בְּלִבֵּנוּ אַהֲבָתוֹ וְיִרְאָתוֹ, לַעֲשׂוֹת רְצוֹנוֹ כִּרְצוֹנוֹ, וּלְעָבְדוֹ בְּלֵבָב שָׁלֵם וּבְנֶפֶשׁ חֲפֵצָה--לְמַעַן לֹא נִיגַע לָרִיק, וְלֹא נֵלֵד לַבֶּהָלָה.  כֵּן יְהִי רָצוֹן וְרַחֲמִים מִלְּפָנֶיךָ יְהוָה אֱלֹהֵינוּ, שֶׁנִּחְיֶה לִשְׁמֹר חֻקֶּיךָ בָּעוֹלָם הַזֶּה וְלִימוֹת הַמָּשִׁיחַ, כְּדֵי שֶׁנִּזְכֶּה וְנִירַשׁ טוֹב לְחַיֵּי הָעוֹלָם הַבָּא.  לְמַעַן, יְזַמֶּרְךָ כָבוֹד--וְלֹא יִדֹּם:  יְהוָה אֱלֹהַי, לְעוֹלָם אוֹדֶךָּ.  יִהְיוּ לְרָצוֹן אִמְרֵי-פִי, וְהֶגְיוֹן לִבִּי לְפָנֶיךָ:  יְהוָה, צוּרִי וְגֹאֲלִי.</P>


fic: 2700
thu:
לד  וְנָהֲגוּ מִקְצַת הָעָם, לִקְרוֹת בְּכָל יוֹם אַחַר תַּחֲנוּנִים אֵלּוּ, שִׁיר מִזְמוֹר שֶׁהָיוּ הַלְּוִיִּים אוֹמְרִים בְּבֵית הַמִּקְדָּשׁ בְּאוֹתוֹ הַיּוֹם.  וְקוֹרְאִין לְדָוִד:  אֵלֶיךָ יְהוָה, נַפְשִׁי אֶשָּׂא, כָּל הַמִּזְמוֹר.  וְקוֹרְאִין אָמַר רִבִּי אֶלְעָזָר אָמַר רִבִּי חֲנִינָה, תַּלְמִידֵי חֲכָמִים מַרְבִּים שָׁלוֹם בָּעוֹלָם:  שֶׁנֶּאֱמָר וְכָל בָּנַיִךְ, לִמּוּדֵי יְהוָה; וְרַב, שְׁלוֹם בָּנָיִךְ.  אֵין כֵּאלֹהֵינוּ, אֵין כַּאדוֹנֵינוּ, אֵין כְּמַלְכֵנוּ, אֵין כְּמוֹשִׁיעֵנוּ; מִי כֵּאלֹהֵינוּ, מִי כַּאדוֹנֵינוּ, מִי כְּמַלְכֵנוּ, מִי כְּמוֹשִׁיעֵנוּ; נוֹדֶה לֵאלֹהֵינוּ, נוֹדֶה לַאדוֹנֵינוּ, נוֹדֶה לְמַלְכֵנוּ, נוֹדֶה לְמוֹשִׁיעֵנוּ; בָּרוּךְ אלֹהֵינוּ, בָּרוּךְ אֲדוֹנֵינוּ, בָּרוּךְ מַלְכֵנוּ, בָּרוּךְ מוֹשִׁיעֵנוּ; אַתָּה הוּא אֱלֹהֵינוּ, אַתָּה הוּא אֲדוֹנֵינוּ, אַתָּה הוּא מַלְכֵנוּ, אַתָּה הוּא מוֹשִׁיעֵנוּ.  אַתָּה תָקוּם, תְּרַחֵם צִיּוֹן:  כִּי-עֵת לְחֶנְנָהּ, כִּי-בָא מוֹעֵד.  אַךְ צַדִּיקִים, יוֹדוּ לִשְׁמֶךָ; יֵשְׁבוּ יְשָׁרִים, אֶת-פָּנֶיךָ.  וְיִבְטְחוּ בְךָ, יוֹדְעֵי שְׁמֶךָ:  כִּי לֹא-עָזַבְתָּ דֹרְשֶׁיךָ יְהוָה.  כִּי, כָּל-הָעַמִּים, יֵלְכוּ, אִישׁ בְּשֵׁם אֱלֹהָיו; וַאֲנַחְנוּ, נֵלֵךְ בְּשֵׁם-יְהוָה אֱלֹהֵינוּ--לְעוֹלָם וָעֶד.</P>


fic: 2700
nru: יד
thu:
לה  כְּבָר אָמַרְנוּ בְּסֵפֶר זֶה שֶׁבִּימֵי הַשַּׁבָּתוֹת וְיָמִים טוֹבִים, מִתְפַּלֵּל אָדָם בְּכָל תְּפִלָּה שֶׁבַע בְּרָכוֹת--שָׁלוֹשׁ רִאשׁוֹנוֹת וְשָׁלוֹשׁ אַחֲרוֹנוֹת, וּבְרָכָה אַחַת אֶמְצָעִית מֵעֵין הַיּוֹם.  וּבְרֹאשׁ הַשָּׁנָה וּבְיוֹם הַכִּפּוּרִים שֶׁלַּיּוֹבֵל, מִתְפַּלֵּל בָּאֶמְצָע שָׁלוֹשׁ בְּרָכוֹת וּבִתְפִלַּת מוּסָף בִּלְבָד; וְנִמְצָא מִתְפַּלֵּל בַּמּוּסָף בִּשְׁנֵי יָמִים אֵלּוּ, תֶּשַׁע בְּרָכוֹת.  וּבְמוּסַף רֹאשׁ חֹדֶשׁ וּבְמוּסַף חֻלּוֹ שֶׁלַּמּוֹעֵד, מִתְפַּלֵּל שֶׁבַע--שָׁלוֹשׁ רִאשׁוֹנוֹת וְשָׁלוֹשׁ אַחֲרוֹנוֹת, וּבְרָכָה אַחַת בָּאֶמְצָע.  וְזֶה הוּא נֹסַח כָּל הַבְּרָכוֹת הָאֶמְצָעִיּוֹת:</P>


fic: 2700
thu:
לו  בְּרָכָה אֶמְצָעִית שֶׁלְּלֵילֵי שַׁבָּת:</P>

<P>אַתָּה קִדַּשְׁתָּ אֶת יוֹם הַשְּׁבִיעִי לִשְׁמָךְ, תַּכְלִית מַעֲשֵׂה שָׁמַיִם וָאָרֶץ, וּבֵרַכְתּוֹ מִכָּל הַיָּמִים, וְקִדַּשְׁתּוֹ מִכָּל הַזְּמַנִּים:  כָּאָמוּר וַיְבָרֶךְ אֱלֹהִים אֶת יוֹם הַשְּׁבִיעִי, וַיְקַדֵּשׁ אֹתוֹ, כִּי בוֹ שָׁבַת מִכָּל מְלַאכְתּוֹ, אֲשֶׁר בָּרָא אֱלֹהִים לַעֲשׂוֹת.  אֱלֹהֵינוּ וֵאלֹהֵי אֲבוֹתֵינוּ--רְצֵה נָא בִּמְנוּחָתֵנוּ, וְקַדְּשֵׁנוּ בְּמִצְווֹתֶיךָ וְתֶן חֶלְקֵנוּ בְּתוֹרָתָךְ, וְשַׂמַּח נַפְשֵׁנוּ בִּישׁוּעָתָךְ וְשַׂבְּעֵנוּ מִטּוּבָךְ, וְטַהֵר לִבֵּנוּ לְעָבְדָךְ בֶּאֱמֶת; וְהַנְחִילֵנוּ בְּאַהֲבָה וּבְרָצוֹן שַׁבְּתוֹת קָדְשָׁךְ, וְיָנוּחוּ בָם כָּל יִשְׂרָאֵל אוֹהֲבֵי שְׁמֶךָ.  בָּרוּךְ אַתָּה יְהוָה, מְקַדֵּשׁ הַשַּׁבָּת.</P>


fic: 2700
nru: טו
thu:
לז  בְּרָכָה אֶמְצָעִית שֶׁלְּשַׁחְרִית שַׁבָּת:</P>

<P>יִשְׂמַח מֹשֶׁה בְּמַתְּנַת חֶלְקוֹ, כִּי עֶבֶד נֶאֱמָן קָרָאתָ לּוֹ, כְּלִיל תִּפְאֶרֶת בְּרֹאשׁוֹ נָתַתָּ בְּעָמְדוֹ לְפָנֶיךָ עַל הַר סִינַי, שְׁנֵי לוּחוֹת אֲבָנִים הוֹרִיד בְּיָדוֹ וְכָתוּב בָּהֶן שְׁמִירַת שַׁבָּת.  וְכֵן כָּתוּב בְּתוֹרָתֶךָ, וְשָׁמְרוּ בְנֵי-יִשְׂרָאֵל, אֶת-הַשַּׁבָּת, לַעֲשׂוֹת אֶת-הַשַּׁבָּת לְדֹרֹתָם, בְּרִית עוֹלָם.  בֵּינִי, וּבֵין בְּנֵי יִשְׂרָאֵל--אוֹת הִיא, לְעֹלָם:  כִּי-שֵׁשֶׁת יָמִים, עָשָׂה יְהוָה אֶת-הַשָּׁמַיִם וְאֶת-הָאָרֶץ, וּבַיּוֹם הַשְּׁבִיעִי, שָׁבַת וַיִּנָּפַשׁ.  יִשְׂמְחוּ בְמַלְכוּתְךָ שׁוֹמְרֵי שַׁבָּת קוֹרְאֵי עֹנֶג, עַם מְקַדְּשֵׁי שְׁבִיעִי.  אֱלֹהֵינוּ וֵאלֹהֵי אֲבוֹתֵינוּ--רְצֵה נָא בִּמְנוּחָתֵנוּ, וְקַדְּשֵׁנוּ בְּמִצְווֹתֶיךָ . . .  בָּרוּךְ אַתָּה יְהוָה, מְקַדֵּשׁ הַשַּׁבָּת.</P>


fic: 2700
thu:
לח  בְּרָכָה אֶמְצָעִית שֶׁלְּמוּסַף שַׁבָּת:</P>

<P>לְמֹשֶׁה צִוִּיתָ עַל הַר סִינַי מִצְוַת שַׁבָּת, זָכוֹר וְשָׁמוֹר, וּבוֹ צִוִּיתָנוּ יְהוָה אֱלֹהֵינוּ, לְהַקְרִיב לָךְ קָרְבַּן מוּסָף כָּרָאוּי.  יְהִי רָצוֹן מִלְּפָנֶיךָ יְהוָה אֱלֹהֵינוּ, שֶׁתַּעֲלֵנוּ לְאַרְצֵנוּ וְתִטָּעֵנוּ בִּגְבוּלֵנוּ; וְשָׁם נַעֲשֶׂה לְפָנֶיךָ אֶת קָרְבְּנוֹת חוֹבַתֵנוּ, תְּמִידִין כְּסִדְרָן וּמוּסָפִין כְּהִלְכָּתָן, וְאֶת מוּסָפֵי יוֹם הַמָּנוֹחַ הַזֶּה נַעֲשֶׂה וְנַקְרִיב לְפָנֶיךָ בְּאַהֲבָה כְּמִצְוַת רְצוֹנָךְ, כְּמוֹ שֶׁכָּתַבְתָּ עָלֵינוּ בְּתוֹרָתָךְ עַל יְדֵי מֹשֶׁה עַבְדָּךְ.  לֹא נְתַתּוֹ מַלְכֵּנוּ לְגוֹיֵי הָאֲרָצוֹת, וְלֹא הִנְחַלְתּוֹ מַלְכֵּנוֹ לְעוֹבְדֵי פְסִילִים, גַּם בִּמְנוּחָתוֹ, לֹא יִשְׁכְּנוּ עֲרֵלִים:  לְבֵית יִשְׂרָאֵל נְתַתּוֹ, זֶרַע יְשׁוּרוּן אֲשֶׁר בָּם בָּחָרְתָּ; חֶמְדַּת יָמִים, אוֹתוֹ קָרָאתָ.  אֱלֹהֵינוּ וֵאלֹהֵי אֲבוֹתֵינוּ--רְצֵה נָא בִּמְנוּחָתֵנוּ . . .  בָּרוּךְ אַתָּה יְהוָה, מְקַדֵּשׁ הַשַּׁבָּת.</P>


fic: 2700
nru: טז
thu:
לט  בְּרָכָה אֶמְצָעִית שֶׁלְּמִנְחַת שַׁבָּת:</P>

<P>אַתָּה אֶחָד, וְשִׁמְךָ אֶחָד; וּמִי כְּעַמְּךָ יִשְׂרָאֵל, גּוֹי אֶחָד בָּאָרֶץ.  עֲטֶרֶת תְּהִלָּה וְתִפְאֶרֶת יְשׁוּעָה, לְעַמְּךָ נָתַתָּ; אַבְרָהָם יָגֵל, יִצְחָק יְרַנֵּן, יַעֲקֹב וּבָנָיו יָנוּחוּ בוֹ, מְנוּחָה שְׁלֵמָה שֶׁאַתָּה רוֹצֶה בָהּ.  יַכִּירוּ בָנֶיךָ וְיֵדְעוּ, כִּי מֵאִתָּךְ הִיא מְנוּחָתָם; הָנַח לָנוּ אָבִינוּ, וְאַל תְּהִי צָרָה וְיָגוֹן בְּיוֹם מְנוּחָתֵנוּ.  אֱלֹהֵינוּ וֵאלֹהֵי אֲבוֹתֵינוּ--רְצֵה נָא בִּמְנוּחָתֵנוּ . . .  בָּרוּךְ אַתָּה יְהוָה, מְקַדֵּשׁ הַשַּׁבָּת.</P>


fic: 2700
thu:
מ  בְּרָכָה אֶמְצָעִית שֶׁלְּמוּסַף רֹאשׁ חֹדֶשׁ:</P>

<P>רָאשֵׁי חֳדָשִׁים לְעַמְּךָ נָתַתָּ, זְמָן כַּפָּרָה לְכָל תּוֹלְדוֹתָם, לִהְיוֹתָם מַקְרִיבִין לְפָנֶיךָ זִבְחֵי רָצוֹן, וּשְׂעִירֵי חַטָּאת לְכַפֵּר בַּעֲדָם; זִכָּרוֹן לְכֻלָּם יִהְיֶה, תְּשׁוּעַת נַפְשָׁם מִיַּד שׂוֹנֵא.  מִזְבֵּחַ חָדָשׁ בְּצִיּוֹן תָּכִין, וְעוֹלַת רֹאשׁ חֹדֶשׁ נַעֲלֶה עָלָיו; שִׁירֵי דָוִיד נִשְׁמַע בְּעִירָךְ, הָאֲמוּרִים לִפְנֵי מִזְבְּחָךְ לְרָצוֹן.  אַהֲבַת עוֹלָם תָּבִיא לָהֶם, וּבְרִית אָבוֹת לַבָּנִים תִּזְכֹּר.  אֱלֹהֵינוּ וֵאלֹהֵי אֲבוֹתֵינוּ, מִפְּנֵי חֲטָאֵינוּ, גָּלִינוּ מֵאַרְצֵנוּ, וַנִּתְרַחַק מֵעַל אַדְמָתֵנוּ.  יְהִי רָצוֹן מִלְּפָנֶיךָ יְהוָה אֱלֹהֵינוּ, שֶׁתַּעֲלֵנוּ לְאַרְצֵנוּ וְתִטָּעֵנוּ בִּגְבוּלֵנוּ; וְשָׁם נַעֲשֶׂה לְפָנֶיךָ אֶת קָרְבְּנוֹת חוֹבַתֵנוּ, תְּמִידִין כְּסִדְרָן וּמוּסָפִין כְּהִלְכָּתָן, וְאֶת מוּסָפֵי יוֹם רֹאשׁ הַחֹדֶשׁ הַזֶּה נַעֲשֶׂה וְנַקְרִיב לְפָנֶיךָ בְּאַהֲבָה כְּמִצְוַת רְצוֹנָךְ, כְּמוֹ שֶׁכָּתַבְתָּ עָלֵינוּ בְּתוֹרָתָךְ עַל יְדֵי מֹשֶׁה עַבְדָּךְ.  יְהִי רָצוֹן מִלְּפָנֶיךָ יְהוָה אֱלֹהֵינוּ וֵאלֹהֵי אֲבוֹתֵינוּ, שֶׁתְּחַדֵּשׁ עָלֵינוּ אֶת רֹאשׁ הַחֹדֶשׁ הַזֶּה לְטוֹבָה לִבְרָכָה, לְחֵן לְחֶסֶד וּלְרַחֲמִים, לְחַיִּים וּלְשָׁלוֹם; וִיהִי רֹאשׁ הַחֹדֶשׁ הַזֶּה סוֹף וְקֵץ לְכָל חַטֹּאותֵינוּ וְצָרוֹתֵינוּ, תְּחִלָּה וָרֹאשׁ לִפְדוּת נַפְשֵׁנוּ--כִּי בְעַמְּךָ יִשְׂרָאֵל מִכָּל הָאֻמּוֹת בָּחַרְתָּ, וְרָאשֵׁי חֳדָשִׁים לָהֶם נָתַתָּ.  בָּרוּךְ אַתָּה יְהוָה, מְקַדֵּשׁ יִשְׂרָאֵל וְרָאשֵׁי חֳדָשִׁים.</P>


fic: 2700
thu:
מא  בְּרָכָה אֶמְצָעִית שֶׁלְּמוּסַף רֹאשׁ חֹדֶשׁ שֶׁחָל לִהְיוֹת בַּשַּׁבָּת:</P>

<P>אַתָּה יָצַרְתָּ עוֹלָמָךְ מִקֶּדֶם, כִּלִּיתָ מְלַאכְתְּךָ בַּיּוֹם הַשְּׁבִיעִי; וּבָחַרְתָּ בָּנוּ מִכָּל הָעַמִּים וְרָצִיתָ בָּנוּ מִכָּל הַלְּשׁוֹנוֹת, וְקִדַּשְׁתָּנוּ בְּמִצְווֹתֶיךָ וְקֵרַבְתָּנוּ מַלְכֵּנוּ לַעֲבוֹדָתֶךָ, וְשִׁמְךָ הַגָּדוֹל וְהַקָּדוֹשׁ, עָלֵינוּ קָרָאתָ.  וַתִּתֵּן לָנוּ יְהוָה אֱלֹהֵינוּ שַׁבָּתוֹת לִמְנוּחָה, וְיוֹם רֹאשׁ הַחֹדֶשׁ הַזֶּה לְכַפֵּר בַּעֲדֵנוּ.  וּמִפְּנֵי חֲטָאֵינוּ, גָּלִינוּ מֵאַרְצֵנוּ וְנִתְרַחַקְנוּ מֵעַל אַדְמָתֵנוּ, וְאֵין אָנוּ יְכוּלִין לַעֲשׂוֹת לְפָנֶיךָ, קָרְבְּנוֹת חוֹבוֹתֵינוּ.  יְהִי רָצוֹן מִלְּפָנֶיךָ יְהוָה אֱלֹהֵינוּ, שֶׁתַּעֲלֵנוּ לְאַרְצֵנוּ וְתִטָּעֵנוּ בִּגְבוּלֵנוּ; וְשָׁם נַעֲשֶׂה לְפָנֶיךָ אֶת קָרְבְּנוֹת חוֹבוֹתֵינוּ, תְּמִידִין כְּסִדְרָן וּמוּסָפִין כְּהִלְכָּתָן, וְאֶת מוּסָפֵי יוֹם הַמָּנוֹחַ הַזֶּה וְיוֹם רֹאשׁ הַחֹדֶשׁ הַזֶּה, נַעֲשֶׂה וְנַקְרִיב לְפָנֶיךָ בְּאַהֲבָה כְּמִצְוַת רְצוֹנָךְ כְּמוֹ שֶׁכָּתַבְתָּ עָלֵינוּ בְּתוֹרָתָךְ עַל יְדֵי מֹשֶׁה עַבְדָּךְ.  יְהִי רָצוֹן מִלְּפָנֶיךָ יְהוָה אֱלֹהֵינוּ וֵאלֹהֵי אֲבוֹתֵינוּ, שֶׁתְּחַדֵּשׁ עָלֵינוּ אֶת רֹאשׁ הַחֹדֶשׁ הַזֶּה לְטוֹבָה . . . לִפְדוּת נַפְשֵׁנוּ.  וּרְצֵה נָא בִּמְנוּחָתֵנוּ, וְקַדְּשֵׁנוּ בְּמִצְווֹתֶיךָ . . . וְיָנוּחוּ בָם כָּל יִשְׂרָאֵל אוֹהֲבֵי שְׁמֶךָ.  בָּרוּךְ אַתָּה יְהוָה, מְקַדֵּשׁ הַשַּׁבָּת וְיִשְׂרָאֵל וְרָאשֵׁי חֳדָשִׁים.</P>


fic: 2700
thu:
מב  בְּרָכָה אֶמְצָעִית שֶׁלְּיוֹם טוֹב שֶׁלַּפֶּסַח, בְּעַרְבִּית וְשַׁחְרִית וּמִנְחָה:</P>

<P>אַתָּה בְחַרְתָּנוּ מִכָּל הָעַמִּים וְרָצִיתָ בָּנוּ מִכָּל הַלְּשׁוֹנוֹת, וְקִדַּשְׁתָּנוּ בְּמִצְווֹתֶיךָ וְקֵרַבְתָּנוּ מַלְכֵּנוּ לַעֲבוֹדָתֶךָ; וְשִׁמְךָ הַגָּדוֹל וְהַקָּדוֹשׁ, עָלֵינוּ קָרָאתָ.  וַתִּתֵּן לָנוּ יְהוָה אֱלֹהֵינוּ, מוֹעֲדִים לְשִׂמְחָה, חַגִּים וּזְמַנִּים לְשָׂשׂוֹן, אֶת יוֹם טוֹב מִקְרָא קֹדֶשׁ הַזֶּה, אֶת יוֹם חַג הַמַּצּוֹת הַזֶּה, זְמָן חֵרוּתֵנוּ בְּאַהֲבָה--זֵכֶר לִיצִיאַת מִצְרָיִם.  אֱלֹהֵינוּ וֵאלֹהֵי אֲבוֹתֵינוּ, יַעֲלֶה וְיָבוֹא יַגִּיעַ יֵרָאֶה יֵרָצֶה יִשָּׁמַע יִפָּקֵד יִזָּכֵר לְפָנֶיךָ זִכְרוֹנֵנוּ, זִכְרוֹן אֲבוֹתֵינוּ, זִכְרוֹן יְרוּשָׁלַיִם עִירָךְ, זִכְרוֹן מָשִׁיחַ בֶּן דָּוִיד עַבְדָּךְ, זִכְרוֹן כָּל עַמְּךָ בֵּית יִשְׂרָאֵל לְפָנֶיךָ, לִפְלֵטָה לְטוֹבָה לְחֵן לְחֶסֶד וּלְרַחֲמִים--בְּיוֹם טוֹב מִקְרָא קֹדֶשׁ הַזֶּה, בְּיוֹם חַג הַמַּצּוֹת הַזֶּה, לְרַחֵם בּוֹ עָלֵינוּ וּלְהוֹשִׁיעֵנוּ.  זָכְרֵנוּ יְהוָה אֱלֹהֵינוּ בּוֹ לְטוֹבָה, פָּקְדֵנוּ בוֹ לִבְרָכָה, הוֹשִׁיעֵנוּ בוֹ לְחַיִּים, בִּדְבַר יְשׁוּעָה וְרַחֲמִים; חוּס וְחָנֵּנוּ, וְרַחֵם עָלֵינוּ, וּמַלְּטֵנוּ בוֹ מִכָּל צָרָה וְיָגוֹן, וְשַׂמְּחֵנוּ בוֹ שִׂמְחָה שְׁלֵמָה, כִּי אֵל מֶלֶךְ רַחוּם וְחַנּוּן אָתָּה.  וְהַשִּׂיאֵנוּ יְהוָה אֱלֹהֵינוּ, אֶת בִּרְכַּת מוֹעֲדֶיךָ לְחַיִּים לְשִׂמְחָה וּלְשָׁלוֹם, כַּאֲשֶׁר רָצִיתָ וְאָמַרְתָּ לְבָרְכֵנוּ כֵּן תְּבָרְכֵנוּ, סֶלָה.  וְקַדְּשֵׁנוּ בְּמִצְווֹתֶיךָ וְתֶן חֶלְקֵנוּ בְּתוֹרָתָךְ, וְשַׂמַּח נַפְשֵׁנוּ בִּישׁוּעָתָךְ וְשַׂבְּעֵנוּ מִטּוּבָךְ, וְטַהֵר לִבֵּנוּ לְעָבְדָךְ בֶּאֱמֶת; וְהַנְחִילֵנוּ בְּשִׂמְחָה וּבְשָׂשׂוֹן מוֹעֲדֵי קָדְשָׁךְ, וְיִשְׂמְחוּ בָם כָּל יִשְׂרָאֵל אוֹהֲבֵי שְׁמֶךָ.  בָּרוּךְ אַתָּה יְהוָה, מְקַדֵּשׁ יִשְׂרָאֵל וְהַזְּמַנִּים.</P>


fic: 2700
thu:
מג  בְּרָכָה אֶמְצָעִית שֶׁלְּמוּסַף הַפֶּסַח:</P>

<P>אַתָּה בְחַרְתָּנוּ מִכָּל הָעַמִּים . . . זֵכֶר לִיצִיאַת מִצְרָיִם.  וּמִפְּנֵי חֲטָאֵינוּ, גָּלִינוּ מֵאַרְצֵנוּ וַנִּתְרַחַק מֵעַל אַדְמָתֵנוּ; וְאֵין אָנוּ יְכוּלִין לַעֲלוֹת לְהֵרָאוֹת לְהִשְׁתַּחֲווֹת לְפָנֶיךָ בְּבֵית בְּחִירָתָךְ, בִּנְוֵה הֲדָרָךְ בַּבַּיִת הַגָּדוֹל וְהַקָּדוֹשׁ שֶׁנִּקְרָא שִׁמְךָ עָלָיו--מִפְּנֵי הַיָּד שֶׁנִּשְׁתַּלְּחָה בְּמִקְדָּשָׁךְ.  יְהִי רָצוֹן מִלְּפָנֶיךָ יְהוָה אֱלֹהֵינוּ, שֶׁתָּשׁוּב וּתְרַחֵם עָלָיו וְעָלֵינוּ בְּרַחֲמֶיךָ הָרַבִּים, וּתְקַבֵּץ פְּזוּרֵינוּ מִבֵּין הַגּוֹיִים וּנְפוּצוֹתֵינוּ כַּנֵּס מִיַּרְכְּתֵי אָרֶץ, וַהֲבִיאֵנוּ לְצִיּוֹן עִירָךְ בְּרִנָּה וְלִירוּשָׁלַיִם בֵּית מִקְדָּשָׁךְ בְּשִׂמְחַת עוֹלָם.  וְשָׁם נַעֲשֶׂה לְפָנֶיךָ אֶת קָרְבְּנוֹת חוֹבַתֵנוּ, תְּמִידִין כְּסִדְרָן וּמוּסָפִין כְּהִלְכָּתָן, וְאֶת מוּסָפֵי יוֹם טוֹב מִקְרָא קֹדֶשׁ הַזֶּה, יוֹם חַג הַמַּצּוֹת הַזֶּה, נַעֲשֶׂה וְנַקְרִיב לְפָנֶיךָ כְּמִצְוַת רְצוֹנָךְ, כְּמוֹ שֶׁכָּתַבְתָּ עָלֵינוּ בְּתוֹרָתָךְ עַל יְדֵי מֹשֶׁה עַבְדָּךְ.  מֶלֶךְ רַחֲמָן, רַחֵם עָלֵינוּ; טוֹב וּמֵטִיב, הִדָּרֵשׁ לָנוּ; שׁוּבָה עָלֵינוּ בַּהֲמוֹן רַחֲמֶיךָ, בִּגְלַל אֲבוֹתֵינוּ שֶׁעָשׂוּ רְצוֹנָךְ.  בְּנֵה בֵיתָךְ כְּבַתְּחִלָּה, וְכוֹנֵן מִקְדְשָׁךְ עַל מְכוֹנוֹ, וְהַרְאֵנוּ בְּבִנְיָנוֹ, וְשַׂמְּחֵנוּ בְּתִקּוּנוֹ; וְהָשֵׁב יִשְׂרָאֵל אֶל נָוֵהוּ--וְכוֹהֲנִים לַעֲבוֹדָתָם, וּלְוִיִּים לְדוּכָנָן, וְיִשְׂרָאֵל לְמַעְמָדָן, וְאַרְמוֹן עַל מִשְׁפָּטוֹ יֵשֵׁב.  וְשָׁם נַעֲלֶה וְנֵרָאֶה לְפָנֶיךָ בְּשָׁלוֹשׁ פַּעֲמֵי רְגָלֵינוּ, כַּכָּתוּב בְּתוֹרָתֶךָ:  שָׁלוֹשׁ פְּעָמִים בַּשָּׁנָה יֵרָאֶה כָל-זְכוּרְךָ אֶת-פְּנֵי יְהוָה אֱלֹהֶיךָ, בַּמָּקוֹם אֲשֶׁר יִבְחָר--בְּחַג הַמַּצּוֹת וּבְחַג הַשָּׁבֻעוֹת, וּבְחַג הַסֻּכּוֹת; וְלֹא יֵרָאֶה אֶת-פְּנֵי יְהוָה, רֵיקָם.  אִישׁ, כְּמַתְּנַת יָדוֹ, כְּבִרְכַּת יְהוָה אֱלֹהֶיךָ, אֲשֶׁר נָתַן-לָךְ.  וְהַשִּׂיאֵנוּ יְהוָה אֱלֹהֵינוּ, אֶת בִּרְכַּת מוֹעֲדֶיךָ . . .  בָּרוּךְ אַתָּה יְהוָה, מְקַדֵּשׁ יִשְׂרָאֵל וְהַזְּמַנִּים.</P>


fic: 2700
thu:
מד  וּכְנֹסַח זֶה הוּא מִתְפַּלֵּל בְּחַג הַשָּׁבוּעוֹת וּבְחַג הַסֻּכּוֹת, בְּלֹא חֶסְרוֹן וְלֹא יָתֵר:  אֵלָא שֶׁבְּחַג הַשָּׁבוּעוֹת, הוּא אוֹמֵר אֶת יוֹם טוֹב מִקְרָא קֹדֶשׁ הַזֶּה, אֶת יוֹם חַג הַשָּׁבוּעוֹת הַזֶּה, זְמָן מַתַּן תּוֹרָתֵנוּ בְּאַהֲבָה--זֵכֶר לִיצִיאַת מִצְרָיִם.  וְכֵן הוּא אוֹמֵר, בְּיוֹם טוֹב מִקְרָא קֹדֶשׁ הַזֶּה, בְּיוֹם חַג הַשָּׁבוּעוֹת הַזֶּה, לְרַחֵם בּוֹ עָלֵינוּ . . .  וּבַמּוּסָף, הוּא אוֹמֵר וְאֶת מוּסָפֵי יוֹם טוֹב מִקְרָא קֹדֶשׁ הַזֶּה, יוֹם חַג הַשָּׁבוּעוֹת הַזֶּה.  וְכֵן בְּחַג הַסֻּכּוֹת, הוּא אוֹמֵר אֶת יוֹם טוֹב מִקְרָא קֹדֶשׁ הַזֶּה, יוֹם חַג הַסֻּכּוֹת הַזֶּה, זְמָן שִׂמְחָתֵנוּ . . .  וְכֵן בִּשְׁמִינִי עֲצֶרֶת, אוֹמֵר אֶת יוֹם טוֹב מִקְרָא קֹדֶשׁ הַזֶּה, אֶת יוֹם חַג שְׁמִינִי עֲצֶרֶת הַזֶּה, זְמָן שִׁמְחָתֵנוּ . . .  וְכֵן בַּמּוּסָף, אוֹמֵר וְאֶת מוּסָפֵי יוֹם טוֹב מִקְרָא קֹדֶשׁ הַזֶּה, יוֹם חַג שְׁמִינִי עֲצֶרֶת הַזֶּה, נַעֲשֶׂה וְנַקְרִיב לְפָנֶיךָ.  וְאִם חָל יוֹם טוֹב לִהְיוֹת בַּשַּׁבָּת, אוֹמֵר אַתָּה בְחַרְתָּנוּ . . .  וַתִּתֵּן לָנוּ יְהוָה אֱלֹהֵינוּ שַׁבָּתוֹת לִמְנוּחָה, מוֹעֲדִים לְשִׂמְחָה וְחַגִּים וּזְמַנִּים לְשָׂשׂוֹן, אֶת יוֹם הַמָּנוֹחַ הַזֶּה, אֶת יוֹם טוֹב מִקְרָא קֹדֶשׁ הַזֶּה, אֶת יוֹם חַג פְּלוֹנִי הַזֶּה . . .  וְכֵן בַּמּוּסָף, אוֹמֵר וְאֶת מוּסָפֵי יוֹם הַמָּנוֹחַ הַזֶּה, יוֹם טוֹב מִקְרָא קֹדֶשׁ הַזֶּה, יוֹם חַג פְּלוֹנִי . . .  וְעַל דֶּרֶךְ זוֹ הוּא מַזְכִּיר הַשַּׁבָּת בְּרֹאשׁ הַשָּׁנָה, וּבְיוֹם הַכִּפּוּרִים, אִם חָלוּ לִהְיוֹת בַּשַּׁבָּת, בֵּין בִּשְׁאָר תְּפִלּוֹת בֵּין בַּמּוּסָף.  וְחוֹתֵם בְּכָל הַתְּפִלּוֹת שֶׁלִּשְׁלוֹשָׁה רְגָלִים, מְקַדֵּשׁ הַשַּׁבָּת וְיִשְׂרָאֵל וְהַזְּמַנִּים; וּבְרֹאשׁ הַשָּׁנָה, הוּא חוֹתֵם מֶלֶךְ עַל כָּל הָאָרֶץ, מְקַדֵּשׁ הַשַּׁבָּת וְיִשְׂרָאֵל וְיוֹם הַזִּכָּרוֹן.  וּבְיוֹם הַכִּפּוּרִים, הוּא חוֹתֵם מֶלֶךְ עַל כָּל הָאָרֶץ, מְקַדֵּשׁ הַשַּׁבָּת וְיִשְׂרָאֵל וְיוֹם הַכִּפּוּרִים.</P>


fic: 2700
thu:
מה  נָהֲגוּ רֹב הָעָם מֵרֹאשׁ הַשָּׁנָה וְעַד יוֹם הַכִּפּוּרִים, לְהוֹסִיף בְּכָל תְּפִלָּה בַּעֲשֶׂרֶת הַיָּמִים:  בִּבְרָכָה רִאשׁוֹנָה, מוֹסִיפִין זָכְרֵנוּ לְחַיִּים אֵל מֶלֶךְ חָפֵץ בַּחַיִּים, כָּתַבְנוּ בְּסֵפֶר חַיִּים לְמַעֲנָךְ אֱלֹהִים חַיִּים, מֶלֶךְ רַחֲמָן, וּמוֹשִׁיעַ וּמָגֵן; בָּרוּךְ אַתָּה יְהוָה, מָגֵן אַבְרָהָם.  וּמוֹסִיפִין בִּבְרָכָה שְׁנִיָּה, מִי כָמוֹךָ אָב הָרַחֲמָן, זוֹכֵר יְצוּרָיו בְּרַחֲמִים לְחַיִּים, וְנֶאֱמָן אַתָּה, לְהַחֲיוֹת מֵתִים.  בָּרוּךְ אַתָּה יְהוָה, מְחַיֶּה הַמֵּתִים.  וּמוֹסִיפִין בְּבִרְכַת שְׁמוֹנֶה עֶשְׂרֵה, זְכֹר רַחֲמֶיךָ יְהוָה אֱלֹהֵינוּ, וּכְבֹשׁ כַּעַסְךָ, וּכְתֹב לְחַיִּים, כָּל בְּנֵי בְרִיתָךְ.  בָּרוּךְ אַתָּה יְהוָה, הַטּוֹב שִׁמְךָ וּלְךָ נָאֶה לְהוֹדוֹת.  וּמוֹסִיפִין בִּבְרָכָה אַחֲרוֹנָה, וּבְסֵפֶר חַיִּים בְּרָכָה וְשָׁלוֹם, וְנִזָּכֵר וְנִכָּתֵב לְפָנֶיךָ, אָנוּ וְכָל עַמְּךָ בֵּית יִשְׂרָאֵל, לְחַיִּים וּלְשָׁלוֹם.  בָּרוּךְ אַתָּה יְהוָה, הַמְּבָרֵךְ אֶת עַמּוֹ יִשְׂרָאֵל בַּשָּׁלוֹם.  וּבִתְפִלַּת נְעִילָה יוֹם הַצּוֹם, אוֹמֵר בִּבְרָכוֹת אֵלּוּ מְקוֹם זָכְרֵנוּ לְחַיִּים, חָתְמֵנוּ לְחַיִּים.  וְכָל הַתּוֹסָפוֹת הָאֵלּוּ, מִנְהַג מְקוֹמוֹת; וְיֵשׁ מְקוֹמוֹת שֶׁנָּהֲגוּ שֶׁלֹּא יוֹסִיפוּ דָּבָר.</P>

<P>מִנְהָג פָּשׁוּט שֶׁמְּבָרְכִין בְּרָכָה שְׁלִישִׁית בְּנֹסַח זֶה, בִּשְׁנֵי יָמִים שֶׁלְּרֹאשׁ הַשָּׁנָה בְּכָל תְּפִלָּה וּתְפִלָּה מֵאַרְבַּע הַתְּפִלּוֹת; וְכֵן נָהֲגוּ מִקְצָת, לְבָרֵךְ אוֹתָהּ בְּאוֹתוֹ הַנֹּסַח בְּכָל תְּפִלָּה וּתְפִלָּה מֵחָמֵשׁ תְּפִלּוֹת שֶׁלְּיוֹם הַכִּפּוּרִים; וְזֶה הוּא נָסְחָהּ:</P>

<P>אַתָּה קָדוֹשׁ, וְשִׁמְךָ קָדוֹשׁ, וּקְדוֹשִׁים בְּכָל יוֹם יְהַלְלוּךָ, סֶלָה.  וּבְכֵן תֵּן פַּחְדְּךָ יְהוָה אֱלֹהֵינוּ עַל כָּל מַעֲשֶׂיךָ, וְאֵימָתְךָ עַל כָּל מַה שֶׁבָּרָאתָ; וְיִירָאוּךָ כָּל הַמַּעֲשִׂים, וְיִשְׁתַּחֲווּ לְפָנֶיךָ כָּל הַבְּרוּאִים, וְיֵעָשׂוּ כֻּלָּם אֲגֻדָּה אַחַת, לַעֲשׂוֹת רְצוֹנָךְ בְּלֵבָב שָׁלֵם--כְּמוֹ שֶׁיָּדַעְנוּ יְהוָה אֱלֹהֵינוּ, שֶׁהַשִּׁלְטוֹן מִלְּפָנֶיךָ, עֹז בְּיָדָךְ וּגְבוּרָה בִּימִינָךְ, וּשְׁמָךְ נוֹרָא עַל כָּל מַה שֶּׁבָּרָאתָ.  וּבְכֵן תֵּן כָּבוֹד לְעַמֶּךָ תְּהִלָּה לִירֵאֶיךָ, תִּקְוָה לְדוֹרְשֶׁיךָ פִּתְחוֹן פֶּה לַמְיַחֲלִים לָךְ; שִׂמְחָה לְאַרְצָךְ שָׂשׂוֹן לְעִירָךְ, וּצְמִיחַת קֶרֶן לְדָוִיד עַבְדָּךְ וַעֲרִיכַת נֵר לְבֶן יִשַׁי מְשִׁיחָךְ.  וְאָז צַדִּיקִים יִרְאוּ וְיִשְׂמָחוּ וִישָׁרִים יַעֲלֹזוּ, וַחֲסִידִים בְּרִנָּה יָגִילוּ וְעוֹלָתָה תִּקְפֹּץ פִּיהָ; וְכָל הָרִשְׁעָה כֻּלָּהּ כֶּעָשָׁן תִּכְלֶה, כִּי תַּעֲבִיר מֶמְשֶׁלֶת זָדוֹן מִן הָאָרֶץ.  וּמַלְכוּת הָעַלִּיזָה מְהֵרָה תַּעֲקֹר וְתִשְׁבֹּר, וְתִמְלֹךְ אַתָּה הוּא יְהוָה אֱלֹהֵינוּ מְהֵרָה עַל כָּל מַעֲשֶׂיךָ, בִּירוּשָׁלַיִם עִירָךְ, וּבְהַר צִיּוֹן מִשְׁכַּן כְּבוֹדָךְ וְנֶגֶד זְקֵנֶיךָ כָּבוֹד.  כַּכָּתוּב וְחָפְרָה הַלְּבָנָה, וּבוֹשָׁה הַחַמָּה:  כִּי-מָלַךְ יְהוָה צְבָאוֹת, בְּהַר צִיּוֹן וּבִירוּשָׁלִַם, וְנֶגֶד זְקֵנָיו, כָּבוֹד.  וְנֶאֱמָר יְהוָה יִמְלֹךְ, לְעֹלָם וָעֶד.  וְנֶאֱמָר וַיִּגְבַּהּ יְהוָה צְבָאוֹת, בַּמִּשְׁפָּט; וְהָאֵל, הַקָּדוֹשׁ, נִקְדָּשׁ, בִּצְדָקָה.  בָּרוּךְ אַתָּה יְהוָה, הַמֶּלֶךְ הַקָּדוֹשׁ.</P>


fic: 2700
thu:
מו  בְּרָכָה אֶמְצָעִית שֶׁלְּרֹאשׁ הַשָּׁנָה, בְּעַרְבִּית וְשַׁחְרִית וּמִנְחָה:</P>

<P>אַתָּה בְחַרְתָּנוּ מִכָּל הָעַמִּים וְרָצִיתָ בָּנוּ מִכָּל הַלְּשׁוֹנוֹת, וְקִדַּשְׁתָּנוּ בְּמִצְווֹתֶיךָ וְקֵרַבְתָּנוּ מַלְכֵּנוּ לַעֲבוֹדָתֶךָ; וְשִׁמְךָ הַגָּדוֹל וְהַקָּדוֹשׁ, עָלֵינוּ קָרָאתָ.  וַתִּתֵּן לָנוּ יְהוָה אֱלֹהֵינוּ, אֶת יוֹם טוֹב מִקְרָא קֹדֶשׁ הַזֶּה, אֶת יוֹם הַזִּכָּרוֹן הַזֶּה, זִכְרוֹן תְּרוּעָה בְּאַהֲבָה--זֵכֶר לִיצִיאַת מִצְרָיִם.  אֱלֹהֵינוּ וֵאלֹהֵי אֲבוֹתֵינוּ, יַעֲלֶה וְיָבוֹא . . . כִּי אֵל מֶלֶךְ רַחוּם וְחַנּוּן אָתָּה.  אֱלֹהֵינוּ וֵאלֹהֵי אֲבוֹתֵינוּ, מְלֹךְ עַל כָּל הָעוֹלָם כֻּלּוֹ בִּכְבוֹדָךְ, וְהִנָּשֵׂא עַל כָּל הָאָרֶץ בִּיקָרָךְ, וְהוֹפַע בַּהֲדַר גְּאוֹן עֻזָּךְ עַל כָּל יוֹשְׁבֵי תֵבֵל אַרְצָךְ; וְיֵדַע כָּל פְּעוּל כִּי אַתָּה פְעַלְתּוֹ, וְיָבִין כָּל יְצוּר כִּי אַתָּה יְצַרְתּוֹ, וְיֹאמְרוּ כֹּל אֲשֶׁר נְשָׁמָה בְּאַפּוֹ, יְהוָה אֱלֹהֵי יִשְׂרָאֵל מָלָךְ וּמַלְכוּתוֹ בַּכֹּל מָשָׁלָה.  קַדְּשֵׁנוּ בְּמִצְווֹתֶיךָ . . . וּדְבָרְךָ אֱמֶת וְקַיָּם לָעַד.  בָּרוּךְ אַתָּה יְהוָה, מֶלֶךְ עַל כָּל הָאָרֶץ, מְקַדֵּשׁ יִשְׂרָאֵל וְיוֹם הַזִּכָּרוֹן.</P>


fic: 2700
thu:
מז  בְּרָכָה רִאשׁוֹנָה מִשָּׁלוֹשׁ בְּרָכוֹת אֶמְצָעִיּוֹת שֶׁלְּמוּסַף רֹאשׁ הַשָּׁנָה:</P>

<P>אַתָּה בְחַרְתָּנוּ מִכָּל הָעַמִּים . . . זֵכֶר לִיצִיאַת מִצְרָיִם.  וּמִפְּנֵי חֲטָאֵינוּ, גָּלִינוּ מֵאַרְצֵנוּ . . . תְּמִידִין כְּסִדְרָן וּמוּסָפִין כְּהִלְכָּתָן, וְאֶת מוּסָפֵי יוֹם טוֹב מִקְרָא קֹדֶשׁ הַזֶּה, יוֹם הַזִּכָּרוֹן הַזֶּה, נַעֲשֶׂה וְנַקְרִיב לְפָנֶיךָ כְּמִצְוַת רְצוֹנָךְ, כְּמוֹ שֶׁכָּתַבְתָּ עָלֵינוּ בְּתוֹרָתָךְ עַל יְדֵי מֹשֶׁה עַבְדָּךְ.  עָלֵינוּ לְשַׁבֵּחַ לַאֲדוֹן הַכֹּל, לָתֵת גְּדֻלָּה לְיוֹצֵר בְּרֵאשִׁית:  שֶׁלֹּא עֲשָׂנוּ כְּגוֹיֵי הָאֲרָצוֹת, וְלֹא שָׂמָנוּ כְּכָל מִשְׁפְּחוֹת הָאֲדָמָה, שֶׁלֹּא שָׂם חֶלְקֵנוּ כָּהֵם, וְלֹא גוֹרָלֵנוּ כְּכָל הֲמוֹנָם--שֶׁהֵם מִשְׁתַּחֲוִים לְהֶבֶל וְרִיק, וּמִתְפַּלְלִים לְאֵל לֹא יוֹשִׁיעַ.  וְאָנוּ מִשְׁתַּחֲוִים לִפְנֵי מֶלֶךְ מַלְכֵי הַמְּלָכִים בָּרוּךְ הוּא, שְׁהוּא נוֹטֶה שָׁמַיִם וְיוֹסֵד אָרֶץ; מוֹשַׁב יְקָרוֹ בַּשָּׁמַיִם מִמַּעַל, וּשְׁכִינַת עֻזּוֹ בְּגָבְהֵי מְרוֹמִים.  הוּא אֱלֹהֵינוּ, וְאֵין עוֹד; אֱמֶת מַלְכֵּנוּ, וְאֵין זוּלָתוֹ.  כַּכָּתוּב בְּתוֹרָתֶךָ וְיָדַעְתָּ הַיּוֹם, וַהֲשֵׁבֹתָ אֶל-לְבָבֶךָ, כִּי יְהוָה הוּא הָאֱלֹהִים, בַּשָּׁמַיִם מִמַּעַל וְעַל-הָאָרֶץ מִתָּחַת:  אֵין, עוֹד.  אוֹחִילָה לָאֵל אֲחַלֶּה פָנָיו, אֶשְׁאֲלָה מִמֶּנּוּ מַעֲנֵה לָשׁוֹן, אֲשֶׁר בִּקְהַל עָם אָשִׁיר עֻזּוֹ, אַבִּיעָה רְנָנוֹ בְּעַד מִפְעָלָיו.  לְאָדָם מַעַרְכֵי-לֵב; וּמֵיְהוָה, מַעֲנֵה לָשׁוֹן.  אֲדֹנָי, שְׂפָתַי תִּפְתָּח; וּפִי, יַגִּיד תְּהִלָּתֶךָ.  בָּרוּךְ אַתָּה יְהוָה--לַמְּדֵנִי חֻקֶּיךָ.  עַל כֵּן נְקַוֶּה לָּךְ יְהוָה אֱלֹהֵינוּ, לִרְאוֹת מְהֵרָה בְּתִפְאֶרֶת עֻזָּךְ, לְהַעֲבִיר גִּלּוּלִים מִן הָאָרֶץ וְהָאֱלִילִים כָּרוֹת יִכָּרֵתוּן, לְתַכֶּן עוֹלָם בְּמַלְכוּת שַׁדַּי.  וְכָל בְּנֵי בָשָׂר יִקְרְאוּ בִשְׁמֶךָ, לְהַפְנוֹת אֵלֶיךָ כָּל רִשְׁעֵי אָרֶץ; יַכִּירוּ וְיֵדְעוּ כָּל יוֹשְׁבֵי תֵבֵל, כִּי לְךָ תִּכְרַע כָּל בֶּרֶךְ תִּשָּׁבַע כָּל לָשׁוֹן.  לְפָנֶיךָ יְהוָה אֱלֹהֵינוּ יִכְרְעוּ וְיִפֹּלוּ, וְלִכְבוֹד שְׁמָךְ הַגָּדוֹל יְקָר יִתֵּנוּ, וִיקַבְּלוּ כֻלָּם עֹל מַלְכוּתֶךָ, וְתִמְלֹךְ עֲלֵיהֶם לְעוֹלָם וָעֶד.  כִּי הַמַּלְכוּת, שֶׁלָּךְ הִיא; וּלְעוֹלְמֵי עַד, תִּמְלֹךְ בְּכָבוֹד.  כַּכָּתוּב בְּתוֹרָתֶךָ, יְהוָה יִמְלֹךְ, לְעֹלָם וָעֶד.  וְכָתוּב לֹא-הִבִּיט אָוֶן בְּיַעֲקֹב, וְלֹא-רָאָה עָמָל בְּיִשְׂרָאֵל; יְהוָה אֱלֹהָיו עִמּוֹ, וּתְרוּעַת מֶלֶךְ בּוֹ.  וְכָתוּב וַיְהִי בִישֻׁרוּן, מֶלֶךְ, בְּהִתְאַסֵּף רָאשֵׁי עָם, יַחַד שִׁבְטֵי יִשְׂרָאֵל.  וּבְדִבְרֵי קָדְשְׁךָ כָּתוּב לֵאמֹר, כִּי לַיהוָה, הַמְּלוּכָה; וּמֹשֵׁל, בַּגּוֹיִם.  וְכָתוּב יְהוָה מָלָךְ, גֵּאוּת לָבֵשׁ:  לָבֵשׁ יְהוָה, עֹז הִתְאַזָּר; אַף-תִּכּוֹן תֵּבֵל, בַּל-תִּמּוֹט.  וְכָתוּב יִמְלֹךְ יְהוָה, לְעוֹלָם--אֱלֹהַיִךְ צִיּוֹן, לְדֹר וָדֹר:  הַלְלוּ-יָהּ.  וְכָתוּב שְׂאוּ שְׁעָרִים, רָאשֵׁיכֶם . . .  וְעַל יְדֵי עֲבָדֶיךָ הַנְּבִיאִים נֶאֱמָר, כֹּה-אָמַר יְהוָה מֶלֶךְ-יִשְׂרָאֵל וְגֹאֲלוֹ, יְהוָה צְבָאוֹת:  אֲנִי רִאשׁוֹן וַאֲנִי אַחֲרוֹן, וּמִבַּלְעָדַי אֵין אֱלֹהִים.  וְכָתוּב וְעָלוּ מוֹשִׁעִים בְּהַר צִיּוֹן, לִשְׁפֹּט אֶת-הַר עֵשָׂו; וְהָיְתָה לַיהוָה, הַמְּלוּכָה.  וְכָתוּב וְהָיָה יְהוָה לְמֶלֶךְ, עַל-כָּל-הָאָרֶץ; בַּיּוֹם הַהוּא, יִהְיֶה יְהוָה אֶחָד--וּשְׁמוֹ אֶחָד.  וּבְתוֹרָתְךָ, כָּתוּב לֵאמֹר--שְׁמַע, יִשְׂרָאֵל:  יְהוָה אֱלֹהֵינוּ, יְהוָה אֶחָד.  אֱלֹהֵינוּ וֵאלֹהֵי אֲבוֹתֵינוּ, מְלֹךְ עַל כָּל הָעוֹלָם כֻּלּוֹ בִּכְבוֹדָךְ . . . וּמַלְכוּתוֹ בַּכֹּל מָשָׁלָה.  קַדְּשֵׁנוּ בְּמִצְווֹתֶיךָ . . . וּדְבָרְךָ אֱמֶת וְקַיָּם לָעַד.  בָּרוּךְ אַתָּה יְהוָה, מֶלֶךְ עַל כָּל הָאָרֶץ, מְקַדֵּשׁ יִשְׂרָאֵל וְיוֹם הַזִּכָּרוֹן.</P>

<P>הַיּוֹם הֲרַת עוֹלָם, הַיּוֹם יַעֲמִיד בַּמִּשְׁפָּט כָּל יְצוּרֵי עוֹלָמִים, אִם כַּבָּנִים, אוֹ כָעֲבָדִים:  אִם כַּבָּנִים--רַחֲמֵנוּ, כְּרַחֵם אָב עַל בָּנִים; וְאִם כָּעֲבָדִים--עֵינֵינוּ לְךָ תְלוּיוֹת עַד שֶׁתְּחָנֵּנוּ וְתוֹצִיא לָאוֹר מִשְׁפָּטֵנוּ, קָדוֹשׁ.</P>


fic: 2700
thu:
מח  בָּרָכָה שְׁנִיָּה:</P>

<P>אַתָּה זוֹכֵר מַעֲשֵׂה עוֹלָם, וּפוֹקֵד כָּל יְצוּרֵי קֶדֶם; לְפָנֶיךָ נִגְלוּ כָּל תַּעֲלוּמוֹת, וַהֲמוֹן נִסְתָּרוֹת שֶׁמִּבְּרֵאשִׁית:  כִּי אֵין שִׁכְחָה לִפְנֵי כִסֵּא כְבוֹדָךְ, וְאֵין נִסְתָּר מִנֶּגֶד עֵינֶיךָ; אַתָּה זוֹכֵר אֶת כָּל הַמִּפְעָל, וְגַם כָּל הַיְצוּר לֹא נִכְחַד מִמֶּךָּ.  הַכֹּל גָּלוּי לְפָנֶיךָ יְהוָה אֱלֹהֵינוּ, צוֹפֶה וּמַבִּיט עַד סוֹף כָּל הַדּוֹרוֹת:  כִּי תָבִיא חֹק זִכָּרוֹן לְהִפָּקֵד כָּל רוּחַ וָנֶפֶשׁ, וּלְהִזָּכֵר מַעֲשִׂים רַבִּים וַהֲמוֹן בְּרִיּוֹת לְאֵין תַּכְלִית.  מֵרֵאשִׁית, כָּזֹאת הוֹדָעְתָ; וּמִלְּפָנִים, אוֹתָהּ גִּלִּיתָ.  זֶה הַיּוֹם תְּחִלַּת מַעֲשֶׂיךָ, זִכָּרוֹן לְיוֹם רִאשׁוֹן:  כִּי חֹק לְיִשְׂרָאֵל הוּא; מִשְׁפָּט, לֵאלֹהֵי יַעֲקֹב.  וְעַל הַמְּדִינוֹת--בּוֹ יֵאָמֵר אֵיזוֹ לְחֶרֶב אֵיזוֹ לְשָׁלוֹם, אֵיזוֹ לְרָעָב אֵיזוֹ לָשֹׂבַע.  וּבְרִיּוֹת--בּוֹ יִפָּקֵדוּ לְהַזְכִּירָם לַחַיִּים, וְלַמָּוֶת.  מִי לֹא נִפְקַד בַּיּוֹם הַזֶּה, כִּי זֵכֶר כָּל הַיְצוּר לְפָנֶיךָ בָּא:  מַעֲשֵׂה אִישׁ וּפְקֻדָּתוֹ, וַעֲלִילוֹת מִצְעֲדֵי גֶבֶר, מַחְשְׁבוֹת אָדָם וְתַחְבּוּלוֹתָיו, וְיִצְרֵי כָּל מַעַלְלֵי אִישׁ.  אַשְׁרֵי אִישׁ שֶׁלֹּא יִשְׁכָּחָךְ, וּבֶן אָדָם יִתְאַמֶּץ בָּךְ:  כִּי דוֹרשֶׁיךָ לְעוֹלָם לֹא יִכָּשֵׁלוּ, וְגַם לֹא תַכְלִים לָנֶצַח כָּל הַחוֹסִים בָּךְ.  הֲלוֹא אֶת נוֹחַ בְּאַהֲבָה זָכַרְתָּ, וַתִּפְקְדֵהוּ בַּהֲמוֹן רַחֲמֶיךָ בַּהֲבִיאֲךָ אֶת מֵי הַמַּבוּל לְשַׁחֵת כָּל בָּשָׂר מִפְּנֵי רוֹעַ מַעַלְלֵיהֶם.  עַל כֵּן זִכְרוֹנוֹ בָּא לְפָנֶיךָ יְהוָה אֱלֹהֵינוּ, לְהַרְבּוֹת זַרְעוֹ כְּעַפְרוֹת תֵּבֵל, וְצֶאֱצָאָיו כְּחוֹל הַיָּם.  כַּכָּתוּב בְּתוֹרָתֶךָ, וַיִּזְכֹּר אֱלֹהִים, אֶת-נֹחַ, וְאֵת כָּל-הַחַיָּה וְאֶת-כָּל-הַבְּהֵמָה, אֲשֶׁר אִתּוֹ בַּתֵּבָה; וַיַּעֲבֵר אֱלֹהִים רוּחַ עַל-הָאָרֶץ, וַיָּשֹׁכּוּ הַמָּיִם.  וְכָתוּב וַיִּשְׁמַע אֱלֹהִים, אֶת-נַאֲקָתָם; וַיִּזְכֹּר אֱלֹהִים אֶת-בְּרִיתוֹ, אֶת-אַבְרָהָם אֶת-יִצְחָק וְאֶת-יַעֲקֹב.  וְכָתוּב וְזָכַרְתִּי, אֶת-בְּרִיתִי יַעֲקוֹב; וְאַף אֶת-בְּרִיתִי יִצְחָק וְאַף אֶת-בְּרִיתִי אַבְרָהָם, אֶזְכֹּר--וְהָאָרֶץ אֶזְכֹּר.  וּבְדִבְרֵי קָדְשְׁךָ כָּתוּב לֵאמֹר, זֵכֶר עָשָׂה, לְנִפְלְאוֹתָיו; חַנּוּן וְרַחוּם יְהוָה.  טֶרֶף, נָתַן לִירֵאָיו; יִזְכֹּר לְעוֹלָם בְּרִיתוֹ.  וְנֶאֱמָר זָכַר לְעוֹלָם בְּרִיתוֹ; דָּבָר צִוָּה, לְאֶלֶף דּוֹר.  וְנֶאֱמָר וַיִּזְכֹּר לָהֶם בְּרִיתוֹ; וַיִּנָּחֵם, כְּרֹב חֲסָדָו.  וְעַל יְדֵי עֲבָדֶיךָ הַנְּבִיאִים כָּתוּב לֵאמֹר, הָלֹךְ וְקָרָאתָ בְאָזְנֵי יְרוּשָׁלִַם לֵאמֹר, כֹּה אָמַר יְהוָה, זָכַרְתִּי לָךְ חֶסֶד נְעוּרַיִךְ, אַהֲבַת כְּלוּלֹתָיִךְ--לֶכְתֵּךְ אַחֲרַי בַּמִּדְבָּר, בְּאֶרֶץ לֹא זְרוּעָה.  וְכָתוּב וְזָכַרְתִּי אֲנִי אֶת-בְּרִיתִי אוֹתָךְ, בִּימֵי נְעוּרָיִךְ; וַהֲקִימוֹתִי לָךְ, בְּרִית עוֹלָם.  וְכָתוּב הֲבֵן יַקִּיר לִי אֶפְרַיִם, אִם יֶלֶד שַׁעֲשֻׁעִים--כִּי-מִדֵּי דַבְּרִי בּוֹ, זָכֹר אֶזְכְּרֶנּוּ עוֹד; עַל-כֵּן, הָמוּ מֵעַי לוֹ--רַחֵם אֲרַחֲמֶנּוּ, נְאֻם-יְהוָה.  אֱלֹהֵינוּ וֵאלֹהֵי אֲבוֹתֵינוּ, יַעֲלֶה וְיָבוֹא יַגִּיעַ יֵרָאֶה . . . כִּי אֵל מֶלֶךְ רַחוּם וְחַנּוּן אָתָּה.  וְזָכְרֵנוּ בְּזִכָּרוֹן טוֹב מִלְּפָנֶיךָ, וּפָקְדֵנוּ בִּפְקֻדַּת יְשׁוּעָה וְרַחֲמִים מִשְּׁמֵי שְׁמֵי קֶדֶם.  וּזְכֹר לָנוּ יְהוָה אֱלֹהֵינוּ אֶת הַבְּרִית וְאֶת הַחֶסֶד וְאֶת הַשְּׁבוּעָה, אֲשֶׁר נִשְׁבַּעְתָּ לְאַבְרָהָם אָבִינוּ בְּהַר הַמּוֹרִיָּה.  וְתֵרָאֶה לְפָנֶיךָ הָעֲקִידָה שֶׁעָקַד אֶת יִצְחָק בְּנוֹ עַל גַּבֵּי הַמִּזְבֵּחַ, וְכָבַשׁ רַחֲמָיו לַעֲשׂוֹת רְצוֹנָךְ בְּלֵבָב שָׁלֵם.  כֵּן יִכְבְּשׁוּ רַחֲמֶיךָ אֶת כַּעֲסֶךָ, וְיִגָּלוּ רַחֲמֶיךָ עַל מִדּוֹתֶיךָ, וְתִתְנַהֵג עִמָּנוּ בְּמִדַּת רַחֲמִים, וְאַל תִּתְנַהֵג עִמָּנוּ בְּמִדַּת הַדִּין.  וּבַעֲבוּר שְׁמָךְ הַגָּדוֹל, יָשׁוּב אַפְּךָ מֵעַמְּךָ יִשְׂרָאֵל, וּמֵעִירְךָ, וּמִנַּחֲלָתֶךָ.  וְקַיֵּם לָנוּ יְהוָה אֱלֹהֵינוּ, אֶת הַדָּבָר שֶׁהִבְטַחְתָּנוּ בְּתוֹרָתָךְ עַל יְדֵי מֹשֶׁה עַבְדָּךְ:  וְזָכַרְתִּי לָהֶם, בְּרִית רִאשֹׁנִים:  אֲשֶׁר הוֹצֵאתִי-אֹתָם מֵאֶרֶץ מִצְרַיִם לְעֵינֵי הַגּוֹיִם, לִהְיוֹת לָהֶם לֵאלֹהִים--אֲנִי יְהוָה.  כִּי זוֹכֵר כָּל הַנִּשְׁכָּחוֹת אַתָּה מֵעוֹלָם, כִּי אֵין שִׁכְחָה לִפְנֵי כִסֵּא כְבוֹדָךְ; וַעֲקִידַת יִצְחָק אָבִינוּ, לְזַרְעוֹ הַיּוֹם תִּזְכֹּר.  בָּרוּךְ אַתָּה יְהוָה, זוֹכֵר הַבְּרִית.</P>

<P>הַיּוֹם הֲרַת עוֹלָם, הַיּוֹם יַעֲמִיד בַּמִּשְׁפָּט כָּל יְצוּרֵי עוֹלָמִים, אִם כַּבָּנִים, אוֹ כָעֲבָדִים:  אִם כַּבָּנִים--רַחֲמֵנוּ, כְּרַחֵם אָב עַל בָּנִים; וְאִם כָּעֲבָדִים--עֵינֵינוּ לְךָ תְלוּיוֹת עַד שֶׁתְּחָנֵּנוּ וְתוֹצִיא לָאוֹר מִשְׁפָּטֵנוּ, קָדוֹשׁ.</P>


fic: 2700
thu:
מט  בְּרָכָה שְׁלִישִׁית:</P>

<P>אַתָּה נִגְלֵיתָ בַּעֲנַן כְּבוֹדָךְ עַל עַם קָדְשָׁךְ, לְדַבֵּר עִמָּהֶם; מִן הַשָּׁמַיִם הִשְׁמַעְתָּם קוֹלָךְ, וְנִגְלֵיתָ עֲלֵיהֶם בְּעַרְפְּלֵי טֹהַר.  גַּם כָּל הָעוֹלָם כֻּלּוֹ חָל מִלְּפָנֶיךָ, וּבְרִיּוֹת בְּרֵאשִׁית חָרְדוּ מִמֶּךָּ, בְּהִגָּלוֹתְךָ מַלְכֵּנוּ עַל הַר סִינַי, לְלַמֵּד לְעַמְּךָ תּוֹרָה וּמִצְווֹת.  וַתַּשְׁמִיעֵם אֶת הוֹד קוֹלָךְ, וְדִבְּרוֹת קָדְשָׁךְ מִלַּהֲבֵי אֵשׁ; בְּקוֹלוֹת וּבְרָקִים עֲלֵיהֶם נִגְלֵיתָ, וּבְקוֹל שׁוֹפָר עֲלֵיהֶם הוֹפָעְתָּ.  כַּכָּתוּב בְּתוֹרָתֶךָ, וַיְהִי בַיּוֹם הַשְּׁלִישִׁי בִּהְיֹת הַבֹּקֶר, וַיְהִי קֹלֹת וּבְרָקִים וְעָנָן כָּבֵד עַל-הָהָר, וְקֹל שֹׁפָר, חָזָק מְאֹד; וַיֶּחֱרַד כָּל-הָעָם, אֲשֶׁר בַּמַּחֲנֶה.  וְכָתוּב וַיְהִי קוֹל הַשֹּׁפָר, הוֹלֵךְ וְחָזֵק מְאֹד; מֹשֶׁה יְדַבֵּר, וְהָאֱלֹהִים יַעֲנֶנּוּ בְקוֹל.  וְכָתוּב וְכָל-הָעָם רֹאִים אֶת-הַקּוֹלֹת וְאֶת-הַלַּפִּידִם, וְאֵת קוֹל הַשֹּׁפָר, וְאֶת-הָהָר, עָשֵׁן; וַיַּרְא הָעָם וַיָּנֻעוּ, וַיַּעַמְדוּ מֵרָחֹק.  וּבְדִבְרֵי קָדְשְׁךָ כָּתוּב לֵאמֹר, עָלָה אֱלֹהִים, בִּתְרוּעָה; יְהוָה, בְּקוֹל שׁוֹפָר.  וְכָתוּב בַּחֲצֹצְרוֹת, וְקוֹל שׁוֹפָר--הָרִיעוּ, לִפְנֵי הַמֶּלֶךְ יְהוָה.  וְכָתוּב הַלְלוּ-יָהּ:  הַלְלוּ-אֵל בְּקָדְשׁוֹ . . . תְּהַלֵּל יָהּ:  הַלְלוּ-יָהּ.  וְעַל יְדֵי עֲבָדֶיךָ הַנְּבִיאִים נֶאֱמָר, כָּל-יֹשְׁבֵי תֵבֵל, וְשֹׁכְנֵי אָרֶץ, כִּנְשֹׂא-נֵס הָרִים תִּרְאוּ, וְכִתְקֹעַ שׁוֹפָר תִּשְׁמָעוּ.  וְכָתוּב וְהָיָה בַּיּוֹם הַהוּא, יִתָּקַע בְּשׁוֹפָר גָּדוֹל, וּבָאוּ הָאֹבְדִים בְּאֶרֶץ אַשּׁוּר, וְהַנִּדָּחִים בְּאֶרֶץ מִצְרָיִם; וְהִשְׁתַּחֲווּ לַיהוָה בְּהַר הַקֹּדֶשׁ, בִּירוּשָׁלִָם.  וְכָתוּב וַיהוָה עֲלֵיהֶם יֵרָאֶה, וְיָצָא כַבָּרָק חִצּוֹ; וַאדֹנָי יְהוִה בַּשּׁוֹפָר יִתְקָע, וְהָלַךְ בְּסַעֲרוֹת תֵּימָן.  יְהוָה צְבָאוֹת, יָגֵן עֲלֵיהֶם; כֵּן תָּגֵן עַל עַמְּךָ, בִּשְׁלוֹמֶךָ.  תְּקַע בְּשׁוֹפָר גָּדוֹל לְחֵרוּתֵנוּ, וְשָׂא נֵס לְקִבּוּץ גָּלִיּוֹתֵינוּ, וְקָרֵב פְּזוּרֵינוּ מִבֵּין הַגּוֹיִים, וּנְפוּצוֹתֵינוּ כַּנֵּס מִיַּרְכְּתֵי אָרֶץ; וַהֲבִיאֵנוּ לְצִיּוֹן עִירָךְ בְּרִנָּה, וְלִירוּשָׁלַיִם בֵּית מִקְדָּשָׁךְ בְּשִׂמְחַת עוֹלָם.  וְשָׁם נַעֲשֶׂה לְפָנֶיךָ, כִּמְצֻוָּה עָלֵינוּ בְּתוֹרָתָךְ עַל יְדֵי מֹשֶׁה עַבְדָּךְ:  וּבְיוֹם שִׂמְחַתְכֶם וּבְמוֹעֲדֵיכֶם, וּבְרָאשֵׁי חָדְשֵׁיכֶם--וּתְקַעְתֶּם בַּחֲצֹצְרֹת עַל עֹלֹתֵיכֶם, וְעַל זִבְחֵי שַׁלְמֵיכֶם; וְהָיוּ לָכֶם לְזִכָּרוֹן לִפְנֵי אֱלֹהֵיכֶם, אֲנִי יְהוָה אֱלֹהֵיכֶם.  כִּי שׁוֹמֵעַ קוֹל שׁוֹפָר אַתָּה מֵעוֹלָם, וּמַאֲזִין תְּרוּעָה וְאֵין דּוֹמֶה לָךְ.  בָּרוּךְ אַתָּה יְהוָה, שׁוֹמֵעַ קוֹל תְּרוּעַת עַמּוֹ יִשְׂרָאֵל הַיּוֹם בְּרַחֲמִים.</P>

<P>הַיּוֹם הֲרַת עוֹלָם, הַיּוֹם יַעֲמִיד בַּמִּשְׁפָּט כָּל יְצוּרֵי עוֹלָמִים, אִם כַּבָּנִים, אוֹ כָעֲבָדִים:  אִם כַּבָּנִים--רַחֲמֵנוּ, כְּרַחֵם אָב עַל בָּנִים; וְאִם כָּעֲבָדִים--עֵינֵינוּ לְךָ תְלוּיוֹת עַד שֶׁתְּחָנֵּנוּ וְתוֹצִיא לָאוֹר מִשְׁפָּטֵנוּ, קָדוֹשׁ.</P>


fic: 2700
thu:
נ  בְּרָכָה אֶמְצָעִית שֶׁלְּיוֹם צוֹם הַכִּפּוּרִים, בְּעַרְבִּית וְשַׁחְרִית וּמִנְחָה וּנְעִילָה:</P>

<P>אַתָּה בְחַרְתָּנוּ . . .  וַתִּתֵּן לָנוּ יְהוָה אֱלֹהֵינוּ, אֶת יוֹם מִקְרָא קֹדֶשׁ הַזֶּה, אֶת יוֹם הַכִּפּוּרִים הַזֶּה, לִמְחִילָה וְלִסְלִיחָה וּלְכַפֵּר בּוֹ עַל כָּל עֲווֹנוֹתֵינוּ בְּאַהֲבָה--זֵכֶר לִיצִיאַת מִצְרָיִם.  אֱלֹהֵינוּ וֵאלֹהֵי אֲבוֹתֵינוּ, יַעֲלֶה וְיָבוֹא . . . כִּי אֵל מֶלֶךְ רַחוּם וְחַנּוּן אָתָּה.  אֱלֹהֵינוּ וֵאלֹהֵי אֲבוֹתֵינוּ, מְחֹל לַעֲווֹנוֹתֵינוּ בְּיוֹם צוֹם הַכִּפּוּרִים הַזֵּה, מְחֵה וְהַעֲבֵר פְּשָׁעֵינוּ מִנֶּגֶד עֵינֶיךָ--כָּאָמוּר אָנֹכִי אָנֹכִי הוּא מֹחֶה פְשָׁעֶיךָ, לְמַעֲנִי:  וְחַטֹּאתֶיךָ, לֹא אֶזְכֹּר.  וְכָתוּב מָחִיתִי כָעָב פְּשָׁעֶיךָ, וְכֶעָנָן חַטֹּאותֶיךָ; שׁוּבָה אֵלַי, כִּי גְאַלְתִּיךָ.  וְכָתוּב כִּי-בַיּוֹם הַזֶּה יְכַפֵּר עֲלֵיכֶם, לְטַהֵר אֶתְכֶם:  מִכֹּל, חַטֹּאתֵיכֶם, לִפְנֵי יְהוָה, תִּטְהָרוּ.  כִּי אַתָּה סַלְחָן לְיִשְׂרָאֵל מִן הָעוֹלָם, וּמַחְלָן לְשִׁבְטֵי יְשׁוּרוּן; וּמִבַּלְעָדֶיךָ, אֵין לָנוּ מֶלֶךְ מוֹחֵל וְסוֹלֵחַ.  אֱלֹהֵינוּ וֵאלֹהֵי אֲבוֹתֵינוּ, מְלֹךְ עַל כָּל הָעוֹלָם כֻּלּוֹ בִּכְבוֹדָךְ . . . וּמַלְכוּתוֹ בַּכֹּל מָשָׁלָה.  קַדְּשֵׁנוּ בְּמִצְווֹתֶיךָ וְתֶן חֶלְקֵנוּ בְּתוֹרָתָךְ, וְשַׂבְּעֵנוּ מִטּוּבָךְ וְשַׂמַּח נַפְשֵׁנוּ בִּישׁוּעָתָךְ; וְטַהֵר לִבֵּנוּ לְעָבְדָךְ בֶּאֱמֶת, וּדְבָרְךָ אֱמֶת וְקַיָּם לָעַד.  בָּרוּךְ אַתָּה יְהוָה, מֶלֶךְ עַל כָּל הָאָרֶץ, מוֹחֵל וְסוֹלֵחַ לַעֲווֹנוֹת עַמּוֹ בֵּית יִשְׂרָאֵל, מְקַדֵּשׁ יִשְׂרָאֵל וְיוֹם הַכִּפּוּרִים.</P>


fic: 2700
thu:
נא  בְּרָכָה אֶמְצָעִית שֶׁלַּמּוּסָף:</P>

<P>אַתָּה בְחַרְתָּנוּ מִכָּל הָעַמִּים . . . זֵכֶר לִיצִיאַת מִצְרָיִם.  וּמִפְּנֵי חֲטָאֵינוּ . . . תְּמִידִין כְּסִדְרָן וּמוּסָפִין כְּהִלְכָּתָן, וְאֶת מוּסָפֵי יוֹם מִקְרָא קֹדֶשׁ הַזֶּה, יוֹם צוֹם הַכִּפּוּרִים הַזֶּה, נַעֲשֶׂה וְנַקְרִיב לְפָנֶיךָ כְּמִצְוַת רְצוֹנָךְ, כְּמוֹ שֶׁכָּתַבְתָּ עָלֵינוּ בְּתוֹרָתָךְ עַל יְדֵי מֹשֶׁה עַבְדָּךְ.  אֱלֹהֵינוּ וֵאלֹהֵי אֲבוֹתֵינוּ, מְחֹל לַעֲווֹנוֹתֵינוּ בְּיוֹם הַזֵּה . . . וּמִבַּלְעָדֶיךָ, אֵין לָנוּ מֶלֶךְ מוֹחֵל וְסוֹלֵחַ.  אֱלֹהֵינוּ וֵאלֹהֵי אֲבוֹתֵינוּ, מְלֹךְ עַל כָּל הָעוֹלָם . . . וּמַלְכוּתוֹ בַּכֹּל מָשָׁלָה.  קַדְּשֵׁנוּ . . . מְקַדֵּשׁ יִשְׂרָאֵל וְיוֹם הַכִּפּוּרִים.</P>


fic: 2700
thu:
נב  נָהֲגוּ הָעָם בְּכָל תְּפִלּוֹת הַמּוּסָפִין, כִּשְׁהוּא אוֹמֵר כְּמוֹ שֶׁכָּתַבְתָּ עָלֵינוּ בְּתוֹרָתָךְ עַל יְדֵי מֹשֶׁה עַבְדָּךְ, מַזְכִּיר קָרְבָּנוֹת אוֹתוֹ הַיּוֹם כְּמוֹ שְׁהֶן כְּתוּבִין בַּתּוֹרָה, וְקוֹרֶא אוֹתָן הַפְּסוּקִים; וְאִם לֹא הִזְכִּיר, כֵּיוָן שֶׁאָמַר כְּמוֹ שֶׁכָּתַבְתָּ עָלֵינוּ בְּתוֹרָתָךְ, שׁוּב אֵינוּ צָרִיךְ.</P>


fic: 2700
thu:
נג  נֹסַח הַוִּדּוּי:</P>

<P>אָנָּא אֱלֹהֵינוּ, וֵאלֹהֵי אֲבוֹתֵינוּ--תָּבוֹא לְפָנֶיךָ תְּפִלָּתֵנוּ, וְאַל תִּתְעַלַּם מַלְכֵּנוּ מִתְּחִנָּתֵנוּ:  שְׁאֵין אָנוּ עַזֵּי פָנִים וּקְשֵׁי עֹרֶף, שֶׁנֹּאמַר לְפָנֶיךָ, צַדִּיקִים אֲנַחְנוּ, וְלֹא חָטָאנוּ.  אֲבָל חָטָאנוּ אֲנַחְנוּ, וַאֲבוֹתֵינוּ:  אָשַׁמְנוּ, בָּגַדְנוּ, גָּזַלְנוּ, דִּבַּרְנוּ דֹּפִי, הֶעֱוִינוּ, וְהִרְשָׁעְנוּ, זַדְנוּ, חָמַסְנוּ, טָפַלְנוּ שֶׁקֶר, יָעַצְנוּ רָע, כִּזַּבְנוּ, לַצְנוּ, מָרַדְנוּ, נִאַצְנוּ, סָרַרְנוּ, עָוִינוּ, פָּשַׁעְנוּ, צֵרַרְנוּ, קִשִּׁינוּ עֹרֶף, רָשַׁעְנוּ, שִׁחַתְנוּ, תָּעִינוּ תִּעַבְנוּ תִּעְתָּעְנוּ; סַרְנוּ מִמִּצְווֹתֶיךָ וּמִמִּשְׁפָּטֶיךָ הַטּוֹבִים, וְלֹא שָׁוָה לָנוּ.  וְאַתָּה צַדִּיק, עַל כָּל הַבָּא עָלֵינוּ:  כִּי אֱמֶת עָשִׂיתָ, וַאֲנַחְנוּ הִרְשָׁעְנוּ.  מַה נֹּאמַר לְפָנֶיךָ, יוֹשֵׁב מָרוֹם; מַה נְּסַפֵּר לְפָנֶיךָ, שׁוֹכֵן שְׁחָקִים.  הֲלוֹא הַנִּסְתָּרוֹת וְהַנִּגְלוֹת, אַתָּה יוֹדֵעַ.  אַתָּה יוֹדֵעַ רָזֵי עוֹלָם, וְתַעֲלוּמוֹת סִתְרֵי כָל חָי; אַתָּה חוֹפֵשׂ כָּל חַדְרֵי בֶטֶן, וְרוֹאֶה כְלָיוֹת וָלֵב.  וְאֵין כָּל דָּבָר נֶעְלָם מִמֶּךָּ, וְאֵין נִסְתָּר מִנֶּגֶד עֵינֶיךָ.  יְהִי רָצוֹן וְרַחֲמִים מִלְּפָנֶיךָ, יְהוָה אֱלֹהֵינוּ וֵאלֹהֵי אֲבוֹתֵינוּ, שֶׁתִּמְחֹל לָנוּ עַל כָּל חַטֹּאתֵינוּ, וּתְכַפֵּר לָנוּ עַל כָּל עֲווֹנוֹתֵינוּ, וְתִסְלַח לְכָל פְּשָׁעֵינוּ:  וְעַל חֵטְא שֶׁחָטָאנוּ לְפָנֶיךָ בִּשְׁגָגָה, וְעַל חֵטְא שֶׁחָטָאנוּ לְפָנֶיךָ בְּזָדוֹן, וְעַל חֵטְא שֶׁחָטָאנוּ לְפָנֶיךָ בַּסֵּתֶר, וְעַל חֵטְא שֶׁחָטָאנוּ לְפָנֶיךָ בַּגָּלוּי, וְעַל חֵטְא שֶׁחָטָאנוּ לְפָנֶיךָ בְּאֹנֶס, וְעַל חֵטְא שֶׁחָטָאנוּ לְפָנֶיךָ בְּרָצוֹן; וְעַל חֲטָאִים שֶׁאָנוּ חַיָּבִין עֲלֵיהֶן עֲשֵׂה, וְעַל חֲטָאִים שֶׁאָנוּ חַיָּבִין עֲלֵיהֶן לֹא תַעֲשֶׂה שֶׁנִּתַּק לַעֲשֵׂה, וְעַל חֲטָאִים שֶׁאָנוּ חַיָּבִין עֲלֵיהֶן לֹא תַעֲשֶׂה, וְעַל חֲטָאִים שֶׁאָנוּ חַיָּבִין עֲלֵיהֶן קָרְבָּן, וְעַל חֲטָאִים שֶׁאָנוּ חַיָּבִין עֲלֵיהֶן מַלְקוּת אַרְבָּעִים, וְעַל חֲטָאִים שֶׁאָנוּ חַיָּבִין עֲלֵיהֶן מִיתָה בִּידֵי שָׁמָיִם, וְעַל חֲטָאִים שֶׁאָנוּ חַיָּבִין עֲלֵיהֶן כָּרֵת, וְעַל חֲטָאִים שֶׁאָנוּ חַיָּבִין עֲלֵיהֶם אַרְבַּע מִיתוֹת בֵּית דִּין, חָנֵק וְהֶרֶג שְׂרֵפָה וּסְקֵלָה.  עַל הַגְּלוּיִים לָנוּ, וְעַל שְׁאֵינָן גְּלוּיִין לָנוּ:  הַגְּלוּיִים לָנוּ, כְּבָר אֲמַרְנוּם לְפָנֶיךָ יְהוָה אֱלֹהֵינוּ; וּשְׁאֵינָן גְּלוּיִין לָנוּ, חָטָאנוּ עַל כֻּלָּם.  וְאַתָּה יוֹדֵעַ כָּל הַנִּסְתָּרוֹת, כַּכָּתוּב הַנִּסְתָּרֹת--לַיהוָה, אֱלֹהֵינוּ; וְהַנִּגְלֹת לָנוּ וּלְבָנֵינוּ, עַד-עוֹלָם--לַעֲשׂוֹת, אֶת-כָּל-דִּבְרֵי הַתּוֹרָה הַזֹּאת.  כִּי אַתָּה סַלְחָן לְיִשְׂרָאֵל מִן הָעוֹלָם, וּמַחְלָן לְשִׁבְטֵי יְשׁוּרוּן; וּמִבַּלְעָדֶיךָ, אֵין לָנוּ מֶלֶךְ מוֹחֵל וְסוֹלֵחַ.  אֱלֹהַי, עַד שֶׁלֹּא נוֹצַרְתִּי, אֵינִי כְּדַאי; וְעַכְשָׁו שֶׁנּוֹצַרְתִּי, כְּאִלּוּ לֹא נוֹצַרְתִּי.  עָפָר אֲנִי בְּחַיַּי, קַל וְחֹמֶר בְּמִיתָתִי.  הֲרֵי אֲנִי לְפָנֶיךָ יְהוָה אֱלֹהַי, כִּכְלִי מָלֵא בוּשָׁה וּכְלִמָּה.  יְהִי רָצוֹן מִלְּפָנֶיךָ, שֶׁלֹּא אֶחֱטָא, וּמַה שֶּׁחָטָאתִי מְרֹק בְּרַחֲמֶיךָ הָרַבִּים, אֲבָל לֹא עַל יְדֵי יִסּוּרִין.  וְיִהְיוּ לְרָצוֹן אִמְרֵי-פִי, וְהֶגְיוֹן לִבִּי לְפָנֶיךָ:  יְהוָה, צוּרִי וְגֹאֲלִי.</P>

<P>כַּסֵּדֶר הַזֶּה, מִתְוַדֶּה בְּעַרְבִּית וְשַׁחְרִית וּמוּסָף וּמִנְחָה, בֵּין יָחִיד, בֵּין שְׁלִיחַ צִבּוּר.  וְהַיָּחִיד אוֹמֵר וִדּוּי זֶה, אַחַר תְּפִלָּתוֹ, אַחַר שֶׁגּוֹמֵר שִׂים שָׁלוֹם, קֹדֶם שֶׁיִּפְסֹעַ שָׁלוֹשׁ פְּסִיעוֹת.  וּשְׁלִיחַ צִבּוּר אוֹמְרוֹ בְּאֶמְצַע בְּרָכָה אֶמְצָעִית--קֹדֶם שֶׁיֹּאמַר אֱלֹהֵינוּ וֵאלֹהֵי אֲבוֹתֵינוּ, מְחֹל לַעֲווֹנוֹתֵינוּ . . . מִתְוַדֶּה וִדּוּי כַּסֵּדֶר הַזֶּה; וְאַחַר כָּךְ אוֹמֵר מְחֹל לַעֲווֹנוֹתֵינוּ בְּיוֹם צוֹם הַכִּפּוּרִים . . .</P>


fic: 2700
thu:
נד  בַּנְּעִילָה מִתְוַדֶּה כַּסֵּדֶר הַזֶּה, אוֹמֵר:</P>

<P>מַה נֹּאמַר לְפָנֶיךָ, יוֹשֵׁב מָרוֹם; מַה נְּסַפֵּר לְפָנֶיךָ, שׁוֹכֵן שְׁחָקִים.  כִּי עֲווֹנוֹתֵינוּ רַבּוּ מִלִּמְנוֹת, וְחַטֹּאתֵינוּ עָצְמוּ מִלִּסְפֹּר:  מַה אָנוּ, מַה חַיֵּינוּ, מַה חַסְדֵּנוּ, מַה צִּדְקֵנוּ, מַה מַּעֲשֵׂינוּ, מַה נֹּאמַר לְפָנֶיךָ, יְהוָה אֱלֹהֵינוּ.  הֲלוֹא כָּל הַגִּבּוֹרִים כְּאַיִן לְפָנֶיךָ, וְאַנְשֵׁי הַשֵּׁם כְּלֹא הָיוּ, וַחֲכָמִים כִּבְלִי מַדָּע, וּנְבוֹנִים כִּבְלִי הַשְׂכֵּל.  כִּי כָּל מַעֲשֵׂינוּ תֹּהוּ, וִימֵי חַיֵּינוּ הֶבֶל לְפָנֶיךָ; כַּכָּתוּב בְּדִבְרֵי קָדְשְׁךָ, וּמוֹתַר הָאָדָם מִן-הַבְּהֵמָה אָיִן, כִּי הַכֹּל הָבֶל.  אֲבָל אַתָּה הִבְדַּלְתָּ אֱנוֹשׁ מֵרֹאשׁ, וַתַּכִּירֵהוּ לַעֲמֹד לְפָנֶיךָ:  כִּי מִי יֹאמַר לְךָ, מַה תַּעֲשֶׂה; וְאִם יִצְדַּק, מַה יִּתֶּן לָךְ.  וַתִּתֵּן לָנוּ יְהוָה אֱלֹהֵינוּ, אֶת יוֹם הַכִּפּוּרִים הַזֶּה קֵץ מְחִילָה לְכָל חַטֹּאתֵינוּ, לְמַעַן נֶחְדַּל מֵעֹשֶׁק יָדֵינוּ, וְנָשׁוּב לַעֲשׂוֹת חֻקֵּי רְצוֹנֶךָ בְּלֵבָב שָׁלֵם--כְּדָבָר שֶׁנֶּאֱמָר, דִּרְשׁוּ יְהוָה, בְּהִמָּצְאוֹ; קְרָאֻהוּ, בִּהְיוֹתוֹ קָרוֹב.  יַעֲזֹב רָשָׁע דַּרְכּוֹ, וְאִישׁ אָוֶן מַחְשְׁבֹתָיו; וְיָשֹׁב אֶל-יְהוָה וִירַחֲמֵהוּ, וְאֶל-אֱלֹהֵינוּ כִּי-יַרְבֶּה לִסְלֹחַ.  וְאַתָּה אֱלוֹהַּ סְלִיחוֹת, טוֹב וּמֵטִיב, חַנּוּן וְרַחוּם, אֶרֶךְ אַפַּיִם וְרַב חֶסֶד; מַרְבֶּה לְהָשִׁיב, רוֹצֶה בִּתְשׁוּבָתָן שֶׁלָּרְשָׁעִים.  וְאֵין אַתָּה חָפֵץ בְּמִיתָתָן, כַּכָּתוּב חַי-אָנִי נְאֻם אֲדֹנָי יְהוִה, אִם-אֶחְפֹּץ בְּמוֹת הָרָשָׁע, כִּי אִם-בְּשׁוּב רָשָׁע מִדַּרְכּוֹ, וְחָיָה:  שׁוּבוּ שׁוּבוּ מִדַּרְכֵיכֶם הָרָעִים, וְלָמָּה תָמוּתוּ--בֵּית יִשְׂרָאֵל.  הֲשִׁיבֵנוּ וְקַבְּלֵנוּ וּמְחֹל לָנוּ וּסְלַח, כְּגֹדֶל חַסְדֶּךָ.  יִהְיוּ לְרָצוֹן אִמְרֵי-פִי, וְהֶגְיוֹן לִבִּי לְפָנֶיךָ:  יְהוָה, צוּרִי וְגֹאֲלִי.</P>


fic: 2700
thu:
נה  נֹסַח בִּרְכַת הַמָּזוֹן:</P>

<P>בָּרוּךְ אַתָּה יְהוָה אֱלֹהֵינוּ מֶלֶךְ הָעוֹלָם, הַזָּן אֶת הָעוֹלָם כֻּלּוֹ בְּטוֹב בְּחֶסֶד וּבְרַחֲמִים.  וְטוּבוֹ הַגָּדוֹל לֹא חָסַר לָנוּ וְאַל יֶחְסַר לָנוּ לְעוֹלָם וָעֶד, כִּי הוּא זָן וּמְפַרְנֵס לַכֹּל--כָּאָמוּר פּוֹתֵחַ אֶת-יָדֶךָ; וּמַשְׂבִּיעַ לְכָל-חַי רָצוֹן--, וּמֵכִין מָזוֹן לְכָל בִּרְיוֹתָיו אֲשֶׁר בָּרָא.  בָּרוּךְ אַתָּה יְהוָה, הַזָּן אֶת הַכֹּל.</P>

<P>נוֹדֶה לָךְ יְהוָה אֱלֹהֵינוּ, וּנְבָרֶכְךָ מַלְכֵּנוּ, כִּי הִנְחַלְתָּ אֶת אֲבוֹתֵינוּ אֶרֶץ חֶמְדָּה טוֹבָה וּרְחָבָה, בְּרִית וְתוֹרָה; עַל שֶׁהוֹצֵאתָנוּ מֵאֶרֶץ מִצְרַיִם וּפְדִיתָנוּ מִבֵּית עֲבָדִים, עַל תּוֹרָתָךְ שֶׁלִּמַּדְתָּנוּ עַל חֻקֵּי רְצוֹנָךְ שֶׁהוֹדַעְתָּנוּ.  עַל כֻּלָּם יְהוָה אֱלֹהֵינוּ, אָנוּ מוֹדִים לָךְ וּמְבָרְכִים אֶת שְׁמָךְ--כָּאָמוּר וְאָכַלְתָּ, וְשָׂבָעְתָּ--וּבֵרַכְתָּ אֶת-יְהוָה אֱלֹהֶיךָ, עַל-הָאָרֶץ הַטֹּבָה אֲשֶׁר נָתַן-לָךְ.  בָּרוּךְ אַתָּה יְהוָה, עַל הָאָרֶץ וְעַל הַמָּזוֹן.</P>

<P>רַחֵם יְהוָה אֱלֹהֵינוּ עַל יִשְׂרָאֵל עַמָּךְ, וְעַל יְרוּשָׁלַיִם עִירָךְ וְעַל צִיּוֹן מִשְׁכַּן כְּבוֹדָךְ, וְעַל הַבַּיִת הַגָּדוֹל וְהַקָּדוֹשׁ שֶׁנִּקְרָא שִׁמְךָ עָלָיו, וּמַלְכוּת בֵּית דָּוִיד מְשִׁיחָךְ תַּחְזִיר לִמְקוֹמָהּ בְּיָמֵינוּ.  וּבְנֵה אֶת יְרוּשָׁלַיִם בְּקָרוֹב, כַּאֲשֶׁר דִּבַּרְתָּ.  בָּרוּךְ אַתָּה יְהוָה, בּוֹנֵה בְרַחֲמָיו אֶת יְרוּשָׁלַיִם.</P>

<P>בָּרוּךְ אַתָּה יְהוָה אֱלֹהֵינוּ מֶלֶךְ הָעוֹלָם, הָאֵל, אָבִינוּ, מַלְכֵּנוּ, אַדִּירֵנוּ, בּוֹרְאֵנוּ, קְדוֹשֵׁנוּ, קְדוֹשׁ יַעֲקֹב, הַמֶּלֶךְ הַטּוֹב וְהַמֵּטִיב, שֶׁבְּכָל יוֹם וָיוֹם הוּא גּוֹמְלֵנוּ חֵן וְחֶסֶד וְרַחֲמִים, וְכָל טוֹב.  הָרַחֲמָן יִשְׁתַּבַּח לְדוֹרֵי דוֹרִים.  הָרַחֲמָן יִתְפָּאַר לְנֵצַח נְצָחִים.  הָרַחֲמָן יְפַרְנְסֵנוּ בְּכָבוֹד.  הָרַחֲמָן יְזַכֵּנוּ לִימוֹת הַמָּשִׁיחַ, וּלְבִנְיַן בֵּית הַמִּקְדָּשׁ, וּלְחַיֵּי הָעוֹלָם הַבָּא.  מִגְדּוֹל, יְשׁוּעוֹת מַלְכּוֹ; וְעֹשֶׂה-חֶסֶד לִמְשִׁיחוֹ לְדָוִד וּלְזַרְעוֹ, עַד-עוֹלָם.  כְּפִירִים, רָשׁוּ וְרָעֵבוּ; וְדֹרְשֵׁי יְהוָה, לֹא-יַחְסְרוּ כָל-טוֹב.  הוֹדוּ לַיהוָה כִּי-טוֹב:  כִּי לְעוֹלָם חַסְדּוֹ.</P>


fic: 2700
thu:
נו  הַמַּפְטִיר בַּנָּבִיא, מְבָרֵךְ לְפָנֶיהָ:</P>

<P>בָּרוּךְ אַתָּה יְהוָה אֱלֹהֵינוּ מֶלֶךְ הָעוֹלָם, אֲשֶׁר בָּחַר בִּנְבִיאִים טוֹבִים, וְרָצָה בְדִבְרֵיהֶם, הַנֶּאֱמָרִים בֶּאֱמֶת.  בָּרוּךְ אַתָּה יְהוָה--הַבּוֹחֵר בַּתּוֹרָה, וּבְמֹשֶׁה עָבְדוֹ, וּביִשְׂרָאֵל עֲמוֹ, וּבִנְבִיאֵי הָאֱמֶת וְהַצֶּדֶק.</P>

<P>וּמְבָרֵךְ לְאַחֲרֶיהָ:</P>

<P>בָּרוּךְ אַתָּה יְהוָה אֶלֹהֵינוּ מֶלֶךְ הָעוֹלָם, צוּר כָּל הָעוֹלָמִים צַדִּיק בְּכָל הַדּוֹרוֹת.  הָאֵל הַנֶּאֱמָן--הָאוֹמֵר וְעוֹשֶׂה מְדַבֵּר וּמְקַיֵּם, אֲשֶׁר כָּל דְּבָרָיו הָאֱמֶת וְהַצֶּדֶק; נֶאֱמָן הוּא יְהוָה אֱלֹהֵינוּ, וְנֶאֱמָנִים דְּבָרֶיךָ, וְדָבָר מִדְּבָרֶיךָ אָחוֹר לֹא יָשׁוּב רֵיקָם, כִּי אֵל נֶאֱמָן אָתָּה.  בָּרוּךְ אַתָּה יְהוָה, הָאֵל הַנֶּאֱמָן בְּכָל דְּבָרָיו.  רַחֵם עַל צִיּוֹן, כִּי הִיא בֵית חַיֵּינוּ, וְלַעֲגוּמַת נֶפֶשׁ תִּנְקֹם נָקָם מְהֵרָה בְּיָמֵינוּ, וְתִבָּנֶה מְהֵרָה.  בָּרוּךְ אַתָּה יְהוָה, בּוֹנֵה יְרוּשָׁלָיִם.  אֶת צֶמַח דָּוִיד מְהֵרָה תַצְמִיחַ, וְקַרְנוֹ תָרוּם בִּישׁוּעָתֶךָ.  בָּרוּךְ אַתָּה יְהוָה, מָגֵן דָּוִיד.  עַל הַתּוֹרָה וְעַל הַנְּבִיאִים, וְעַל יוֹם הַמָּנוֹחַ הַזֶּה שֶׁנָּתַתָּ לָנוּ יְהוָה אֶלֹהֵינוּ לִקְדֻשָּׁה לְכָבוֹד וּלְתִפְאֶרֶת--עַל הַכֹּל, אָנוּ מְבָרְכִין אֶת שְׁמָךְ.  בָּרוּךְ אַתָּה יְהוָה, מְקַדֵּשׁ הַשַּׁבָּת.</P>

<P>וּבְיוֹם טוֹב, הוּא אוֹמֵר:  וְעַל יוֹם טוֹב מִקְרָא קֹדֶשׁ הַזֶּה שֶׁנָּתַתָּ לָנוּ יְהוָה אֱלֹהֵינוּ לְשָׂשׂוֹן וּלְשִׂמְחָה.  בָּרוּךְ אַתָּה יְהוָה, מְקַדֵּשׁ יִשְׂרָאֵל וְהַזְּמַנִּים.</P>

<P>וְאִם הָיָה שַׁבָּת וְיוֹם טוֹב, כּוֹלֵל שְׁנֵיהֶן וְחוֹתֵם מְקַדֵּשׁ הַשַּׁבָּת וְיִשְׂרָאֵל וְהַזְּמַנִּים:  כַּנֹּסַח שְׁהוּא חוֹתֵם בַּתְּפִלָּה בִּבְרָכָה אֶמְצָעִית בְּאוֹתוֹ הַיּוֹם, כָּךְ הוּא חוֹתֵם בִּבְרָכָה אַחֲרוֹנָה זוֹ.<BR></P>


fic: 2700
thu:
נז  הָעִנְיָנוֹת שֶׁנָּהֲגוּ רֹב הָעָם לִקְרוֹת מִן הַנְּבִיאִים בְּכָל שַׁבָּת וְשַׁבָּת, וּמַפְטִירִין בָּהֶן; וְאֵלּוּ הֶן:</P>

<P>בְּרֵאשִׁית--"הֵן עַבְדִּי אֶתְמָךְ-בּוֹ" (<A HREF="t/t1042.htm#1">ישעיהו מב,א</A>) עַד "אֵלֶּה הַדְּבָרִים, עֲשִׂיתִם וְלֹא עֲזַבְתִּים" (<A HREF="t/t1042.htm#16">ישעיהו מב,טז</A>) בִּישַׁעְיָה;<BR>
אֵלֶּה תּוֹלְדֹת נֹחַ--"רָנִּי עֲקָרָה, לֹא יָלָדָה" (<A HREF="t/t1054.htm#1">ישעיהו נד,א</A>) בִּישַׁעְיָה עַד "הַטּוּ אָזְנְכֶם וּלְכוּ אֵלַי" (<A HREF="t/t1055.htm#3">ישעיהו נה,ג</A>);<BR>
לֵךְ לְךָ--"וְאֶל-מִי תְדַמְּיוּנִי, וְאֶשְׁוֶה" (<A HREF="t/t1040.htm#25">ישעיהו מ,כה</A>) עַד "אֲנִי ה' אֶעֱנֵם, אֱלֹהֵי יִשְׂרָאֵל לֹא אֶעֶזְבֵם" (<A HREF="t/t1041.htm#17">ישעיהו מא,יז</A>) בִּישַׁעְיָה;<BR>
וַיֵּרָא אֵלָיו--"וְאִשָּׁה אַחַת מִנְּשֵׁי . . ." (<A HREF="t/t09b04.htm#1">מלכים ב ד,א</A>) עַד "וַתִּשָּׂא אֶת-בְּנָהּ, וַתֵּצֵא" (<A HREF="t/t09b04.htm#37">מלכים ב ד,לז</A>) בִּמְלָכִים;<BR>
וַיִּהְיוּ חַיֵּי שָׂרָה--תְּחִלַּת מְלָכִים עַד "יְחִי אֲדֹנִי הַמֶּלֶךְ דָּוִד, לְעֹלָם" (<A HREF="t/t09a01.htm#31">מלכים א א,לא</A>);<BR>
וְאֵלֶּה תּוֹלְדֹת יִצְחָק--"מַשָּׂא דְבַר-ה', אֶל-יִשְׂרָאֵל, בְּיַד, מַלְאָכִי" (<A HREF="t/t2401.htm#1">מלאכי א,א</A>) עַד "וְעָרְבָה, לַה' . . ." (<A HREF="t/t2403.htm#4">מלאכי ג,ד</A>), בִּתְרֵי עָשָׂר;<BR>
וַיֵּצֵא יַעֲקֹב--"וְעַמִּי תְלוּאִים, לִמְשׁוּבָתִי" (<A HREF="t/t1311.htm#7">הושע יא,ז</A>) עַד "וּבְנָבִיא, הֶעֱלָה . . ." (<A HREF="t/t1312.htm#14">הושע יב,יד</A>), בִּתְרֵי עָשָׂר;<BR>
וַיִּשְׁלַח יַעֲקֹב--"חֲזוֹן, עֹבַדְיָה" (<A HREF="t/t1601.htm#1">עובדיה א,א</A>) עַד סוֹף סִפְרוֹ, בִּתְרֵי עָשָׂר;<BR>
וַיֵּשֶׁב יַעֲקֹב--"עַל-שְׁלֹשָׁה פִּשְׁעֵי יִשְׂרָאֵל . . ." (<A HREF="t/t1502.htm#6">עמוס ב,ו</A>) עַד "אַרְיֵה שָׁאָג, מִי לֹא יִירָא . . ." (<A HREF="t/t1503.htm#8">עמוס ג,ח</A>), בִּתְרֵי עָשָׂר;<BR>
וַיְהִי מִקֵּץ--"וַיִּקַץ שְׁלֹמֹה, וְהִנֵּה חֲלוֹם . . ." (<A HREF="t/t09a03.htm#15">מלכים א ג,טו</A>) עַד "וַיְהִי הַמֶּלֶךְ שְׁלֹמֹה, מֶלֶךְ עַל-כָּל-יִשְׂרָאֵל" (<A HREF="t/t09a04.htm#1">מלכים א ד,א</A>), בִּמְלָכִים;<BR>
וַיִּגַּשׁ אֵלָיו--"וְאַתָּה בֶן-אָדָם, קַח-לְךָ עֵץ אֶחָד . . ." (<A HREF="t/t1237.htm#16">יחזקאל לז,טז</A>) עַד "וְיָדְעוּ, הַגּוֹיִם, כִּי אֲנִי ה' . . ." (<A HREF="t/t1237.htm#28">יחזקאל לז,כח</A>), בִּיחֶזְקֵאל;<BR>
וַיְּחִי יַעֲקֹב--"וַיִּקְרְבוּ יְמֵי-דָוִד, לָמוּת . . ." (<A HREF="t/t09a02.htm#1">מלכים א ב,א</A>) עַד "וּשְׁלֹמֹה--יָשַׁב, עַל-כִּסֵּא דָּוִד . . ." (<A HREF="t/t09a02.htm#12">מלכים א ב,יב</A>), בִּמְלָכִים.</P>


fic: 2700
thu:
נח  וְאֵלֶּה שְׁמוֹת--"בֶּן-אָדָם, הוֹדַע אֶת . . ." (<A HREF="t/t1216.htm#2">יחזקאל טז,ב</A>) עַד "וַיֵּצֵא לָךְ שֵׁם בַּגּוֹיִם . . ." (<A HREF="t/t1216.htm#14">יחזקאל טז,יד</A>), בִּיחֶזְקֵאל;<BR>
וָאֵרָא--"וְלֹא-יִהְיֶה עוֹד לְבֵית יִשְׂרָאֵל, סִלּוֹן מַמְאִיר . . ." (<A HREF="t/t1228.htm#24">יחזקאל כח,כד</A>) עַד "בַּיּוֹם הַהוּא, אַצְמִיחַ קֶרֶן . . ." (<A HREF="t/t1229.htm#21">יחזקאל כט,כא</A>), בִּיחֶזְקֵאל;<BR>
בֹּא אֶל פַּרְעֹה--"מַשָּׂא, מִצְרָיִם . . ." (<A HREF="t/t1019.htm#1">ישעיהו יט,א</A>) עַד "אֲשֶׁר בֵּרְכוֹ ה' צְבָאוֹת" (<A HREF="t/t1019.htm#25">ישעיהו יט,כה</A>), בִּישַׁעְיָה;<BR>
וַיְהִי בְּשַׁלַּח--שִׁירַת דְּבוֹרָה, מִן "וַיַּכְנַע אֱלֹהִים בַּיּוֹם הַהוּא . . ." (<A HREF="t/a0704.htm#23">שופטים ד,כג</A>) עַד "וַתִּשְׁקֹט הָאָרֶץ, אַרְבָּעִים שָׁנָה" (<A HREF="t/a0705.htm#31">שופטים ה,לא</A>);<BR>
וַיִּשְׁמַע יִתְרוֹ--"בִּשְׁנַת-מוֹת הַמֶּלֶךְ עֻזִּיָּהוּ . . ." (<A HREF="t/t1006.htm#1">ישעיהו ו,א</A>) עַד "לְמַרְבֵּה הַמִּשְׂרָה . . ." (<A HREF="t/t1009.htm#6">ישעיהו ט,ו</A>), בִּישַׁעְיָה;<BR>
וְאֵלֶּה הַמִּשְׁפָטִים--"הַדָּבָר אֲשֶׁר-הָיָה אֶל-יִרְמְיָהוּ . . ." (<A HREF="t/t1134.htm#1">ירמיהו לד,א</A>; <A HREF="t/t1134.htm#8">ירמיהו לד,ח</A>; <A HREF="t/t1135.htm#1">ירמיהו לה,א</A>) עַד "לֹא-יִכָּרֵת אִישׁ לְיוֹנָדָב בֶּן-רֵכָב . . ." (<A HREF="t/t1135.htm#19">ירמיהו לה,יט</A>);<BR>
וְיִקְחוּ לִי תְּרוּמָה--"וַה', נָתַן חָכְמָה לִשְׁלֹמֹה . . ." (<A HREF="t/t09a05.htm#26">מלכים א ה,כו</A>) עַד "וְשָׁכַנְתִּי, בְּתוֹךְ בְּנֵי יִשְׂרָאֵל . . ." (<A HREF="t/t09a06.htm#13">מלכים א ו,יג</A>), בִּמְלָכִים;<BR>
וְאַתָּה תְּצַוֶּה--"הַגֵּד אֶת-בֵּית-יִשְׂרָאֵל . . ." (<A HREF="t/t1243.htm#10">יחזקאל מג,י</A>) עַד "וְרָצִאתִי אֶתְכֶם . . ." (<A HREF="t/t1243.htm#27">יחזקאל מג,כז</A>), בִּיחֶזְקֵאל;<BR>
כִּי תִשָּׂא--"וּדְבַר-ה' הָיָה אֶל-אֵלִיָּהוּ . . ." (<A HREF="t/t09a18.htm#1">מלכים א יח,א</A>) עַד "וַיִּרְכַּב אַחְאָב, וַיֵּלֶךְ יִזְרְעֶאלָה" (<A HREF="t/t09a18.htm#45">מלכים א יח,מה</A>), בִּמְלָכִים;<BR>
וַיַּקְהֵל--"וַיִּשְׁלַח הַמֶּלֶךְ שְׁלֹמֹה, וַיִּקַּח אֶת-חִירָם מִצֹּר" (<A HREF="t/t09a07.htm#13">מלכים א ז,יג</A>) עַד "וַתִּתֹּם, מְלֶאכֶת הָעַמּוּדִים" (<A HREF="t/t09a07.htm#22">מלכים א ז,כב</A>), בִּמְלָכִים;<BR>
אֵלֶּה פְקוּדֵי--"וַיַּעַשׂ חִירוֹם--אֶת-הַכִּיֹּרוֹת . . ." (<A HREF="t/t09a07.htm#40">מלכים א ז,מ</A>) עַד "וְהַפֹּתוֹת לְדַלְתוֹת הַבַּיִת הַפְּנִימִי . . ." (<A HREF="t/t09a07.htm#50">מלכים א ז,נ</A>), בִּמְלָכִים.</P>


fic: 2700
thu:
נט  וַיִּקְרָא--"עַם-זוּ יָצַרְתִּי לִי . . ." (<A HREF="t/t1043.htm#21">ישעיהו מג,כא</A>) עַד "כֹּה-אָמַר ה' מֶלֶךְ-יִשְׂרָאֵל וְגֹאֲלוֹ . . ." (<A HREF="t/t1044.htm#6">ישעיהו מד,ו</A>), בִּישַׁעְיָה;<BR>
צַו אֶת אַהֲרֹן--"עֹלוֹתֵיכֶם סְפוּ עַל-זִבְחֵיכֶם . . ." (<A HREF="t/t1107.htm#21">ירמיהו ז,כא</A>) עַד "כִּי-בְאֵלֶּה חָפַצְתִּי, נְאֻם-ה'" (<A HREF="t/t1109.htm#23">ירמיהו ט,כג</A>), בְּיִרְמְיָה;<BR>
וַיְהִי בַּיּוֹם הַשְּׁמִינִי--"וַיֹּסֶף עוֹד דָּוִד אֶת-כָּל-בָּחוּר . . ." (<A HREF="t/t08b06.htm#1">שמואל ב ו,א</A>) עַד "כֹּל אֲשֶׁר בִּלְבָבְךָ לֵךְ עֲשֵׂה" (<A HREF="t/t08b07.htm#3">שמואל ב ז,ג</A>), בִּשְׁמוּאֵל;<BR>
אִשָּׁה כִּי תַזְרִיעַ--"וְאִישׁ בָּא מִבַּעַל שָׁלִשָׁה . . ." (<A HREF="t/t09b04.htm#42">מלכים ב ד,מב</A>) עַד "וַיֵּלֶךְ מֵאִתּוֹ, כִּבְרַת-אָרֶץ" (<A HREF="t/t09b05.htm#19">מלכים ב ה,יט</A>), בִּמְלָכִים;<BR>
זֹאת תִּהְיֶה--"וַיֹּאמֶר אֱלִישָׁע . . ." (<A HREF="t/t09b07.htm#1">מלכים ב ז,א</A>), "וְאַרְבָּעָה אֲנָשִׁים . . ." (<A HREF="t/t09b07.htm#3">מלכים ב ז,ג</A>), וּמְדַלֵּג עַד "וְלֹא-הִשְׁלִיכָם מֵעַל-פָּנָיו . . ." (<A HREF="t/t09b13.htm#23">מלכים ב יג,כג</A>), בִּמְלָכִים;<BR>
אַחֲרֵי מוֹת--"הֲתִשְׁפֹּט הֲתִשְׁפֹּט . . ." (<A HREF="t/t1222.htm#2">יחזקאל כב,ב</A>) עַד "וְנִחַלְתְּ בָּךְ, לְעֵינֵי גוֹיִם . . ." (<A HREF="t/t1222.htm#16">יחזקאל כב,טז</A>), בִּיחֶזְקֵאל;<BR>
קְדֹשִׁים תִּהְיוּ--"בָּאוּ אֲנָשִׁים מִזִּקְנֵי יִשְׂרָאֵל . . ." (<A HREF="t/t1220.htm#1">יחזקאל כ,א</A>) עַד "צְבִי הִיא, לְכָל-הָאֲרָצוֹת" (<A HREF="t/t1220.htm#15">יחזקאל כ,טו</A>), בִּיחֶזְקֵאל;<BR>
אֱמֹר אֶל-הַכֹּהֲנִים--"וְהַכֹּהֲנִים הַלְוִיִּם בְּנֵי צָדוֹק . . ." (<A HREF="t/t1244.htm#15">יחזקאל מד,טו</A>) עַד "כָּל-נְבֵלָה . . ." (<A HREF="t/t1244.htm#31">יחזקאל מד,לא</A>), בִּיחֶזְקֵאל;<BR>
בְּהַר סִינַי--"ה' עֻזִּי וּמָעֻזִּי, וּמְנוּסִי . . ." (<A HREF="t/t1116.htm#19">ירמיהו טז,יט</A>) עַד "רְפָאֵנִי ה' וְאֵרָפֵא" (<A HREF="t/t1117.htm#14">ירמיהו יז,יד</A>), בְּיִרְמְיָה;<BR>
אִם בְּחֻקֹּתַי--"הִנָּבֵא עַל-רוֹעֵי יִשְׂרָאֵל . . ." (<A HREF="t/t1234.htm#2">יחזקאל לד,ב</A>) עַד "וְהִצַּלְתִּים, מִיַּד הָעֹבְדִים בָּהֶם" (<A HREF="t/t1234.htm#27">יחזקאל לד,כז</A>), בִּיחֶזְקֵאל.</P>


fic: 2700
thu:
ס  בְּמִדְבַּר סִינַי--"וְהָיָה מִסְפַּר בְּנֵי-יִשְׂרָאֵל . . ." (<A HREF="t/t1302.htm#1">הושע ב,א</A>) עַד "וְאֵרַשְׂתִּיךְ לִי, בֶּאֱמוּנָה . . ." (<A HREF="t/t1302.htm#22">הושע ב,כב</A>), בִּתְרֵי עָשָׂר;<BR>
נָשֹׂא--"וַיְהִי אִישׁ אֶחָד מִצָּרְעָה . . ." (<A HREF="t/a0713.htm#2">שופטים יג,ב</A>) עַד "וַיִּגְדַּל הַנַּעַר, וַיְבָרְכֵהוּ ה'" (<A HREF="t/a0713.htm#24">שופטים יג,כד</A>), בְּשׁוֹפְטִים;<BR>
בְּהַעֲלֹתְךָ--"רָנִּי וְשִׂמְחִי, בַּת-צִיּוֹן . . ." (<A HREF="t/t2302.htm#14">זכריה ב,יד</A>) עַד "יְדֵי זְרֻבָּבֶל, יִסְּדוּ . . ." (<A HREF="t/t2304.htm#9">זכריה ד,ט</A>), בִּתְרֵי עָשָׂר;<BR>
שְׁלַח לְךָ--"וַיִּשְׁלַח יְהוֹשֻׁעַ-בִּן-נוּן . . ." (<A HREF="t/a0602.htm#1">יהושוע ב,א</A>) עַד "וְגַם-נָמֹגוּ כָּל-יֹשְׁבֵי הָאָרֶץ, מִפָּנֵינוּ" (<A HREF="t/a0602.htm#24">יהושוע ב,כד</A>), בִּיהוֹשׁוּעַ;<BR>
וַיִּקַּח קֹרַח--"וַיֹּאמֶר שְׁמוּאֵל אֶל-הָעָם, לְכוּ וְנֵלְכָה הַגִּלְגָּל . . ." (<A HREF="t/t08a11.htm#14">שמואל א יא,יד</A>) עַד "כִּי לֹא-יִטֹּשׁ ה' . . ." (<A HREF="t/t08a12.htm#22">שמואל א יב,כב</A>), בִּשְׁמוּאֵל;<BR>
זֹאת חֻקַּת--"וְיִפְתָּח הַגִּלְעָדִי . . ." (<A HREF="t/a0711.htm#1">שופטים יא,א</A>) עַד "מִיָּמִים יָמִימָה . . ." (<A HREF="t/a0711.htm#40">שופטים יא,מ</A>), בְּשׁוֹפְטִים;<BR>
וַיַּרְא בָּלָק--"וְהָיָה שְׁאֵרִית יַעֲקֹב . . ." (<A HREF="t/t1805.htm#6">מיכה ה,ו</A>; <A HREF="t/t1805.htm#7">מיכה ה,ז</A>) עַד "וְהַצְנֵעַ לֶכֶת, עִם-אֱלֹהֶיךָ" (<A HREF="t/t1806.htm#8">מיכה ו,ח</A>), בִּתְרֵי עָשָׂר;<BR>
פִּינְחַס--"וְיַד-ה', הָיְתָה אֶל-אֵלִיָּהוּ . . ." (<A HREF="t/t09a18.htm#46">מלכים א יח,מו</A>) עַד "וַיָּקָם, וַיֵּלֶךְ אַחֲרֵי אֵלִיָּהוּ" (<A HREF="t/t09a19.htm#21">מלכים א יט,כא</A>), בִּמְלָכִים;<BR>
רָאשֵׁי הַמַּטּוֹת--"וַיִּתֵּן מֹשֶׁה, לְמַטֵּה בְנֵי-רְאוּבֵן . . ." (<A HREF="t/a0613.htm#15">יהושוע יג,טו</A>) עַד "וַיַּחְלְקוּ, אֶת-הָאָרֶץ" (<A HREF="t/a0614.htm#5">יהושוע יד,ה</A>), בִּיהוֹשׁוּע;<BR>
אֵלֶּה מַסְעֵי--"אֵלֶּה הַנְּחָלֹת . . ." (<A HREF="t/a0619.htm#51">יהושוע יט,נא</A>) עַד "וַיִּתְּנוּ בְנֵי-יִשְׂרָאֵל לַלְוִיִּם" (<A HREF="t/a0621.htm#3">יהושוע כא,ג</A>; <A HREF="t/a0621.htm#8">יהושוע כא,ח</A>), בִּיהוֹשׁוּע.</P>


fic: 2700
thu:
סא  אֵלֶּה הַדְּבָרִים--"וְאֵלֶּה הַדְּבָרִים, אֲשֶׁר דִּבֶּר ה' אֶל-יִשְׂרָאֵל--וְאֶל-יְהוּדָה . . ." (<A HREF="t/t1130.htm#4">ירמיהו ל,ד</A>) עַד "וִהְיִיתֶם לִי, לְעָם" (<A HREF="t/t1130.htm#22">ירמיהו ל,כב</A>), בְּיִרְמְיָה;<BR>
וָאֶתְחַנַּן--"וָאֶתְפַּלֵּל, אֶל-ה', אַחֲרֵי תִתִּי . . ." (<A HREF="t/t1132.htm#16">ירמיהו לב,טז</A>) עַד "שָׂדוֹת בַּכֶּסֶף יִקְנוּ . . ." (<A HREF="t/t1132.htm#44">ירמיהו לב,מד</A>), בְּיִרְמְיָה;<BR>
וְהָיָה עֵקֶב--"הָלֹךְ וְקָרָאתָ בְאָזְנֵי יְרוּשָׁלִַם . . ." (<A HREF="t/t1102.htm#2">ירמיהו ב,ב</A>) עַד "וְהִתְבָּרְכוּ בוֹ גּוֹיִם, וּבוֹ יִתְהַלָּלוּ" (<A HREF="t/t1104.htm#2">ירמיהו ד,ב</A>), בְּיִרְמְיָה;<BR>
רְאֵה אָנֹכִי--"הִנֵּה יָמִים בָּאִים נְאֻם-ה', וַהֲקִמֹתִי לְדָוִד צֶמַח צַדִּיק . . ." (<A HREF="t/t1123.htm#5">ירמיהו כג,ה</A>) עַד "אִם-יִסָּתֵר אִישׁ בַּמִּסְתָּרִים" (<A HREF="t/t1123.htm#24">ירמיהו כג,כד</A>), בְּיִרְמְיָה;<BR>
שֹׁפְטִים--"וַיְהִי, כַּאֲשֶׁר זָקֵן שְׁמוּאֵל . . ." (<A HREF="t/t08a08.htm#1">שמואל א ח,א</A>) עַד "וַיֹּאמֶר שְׁמוּאֵל אֶל-אַנְשֵׁי יִשְׂרָאֵל . . ." (<A HREF="t/t08a08.htm#22">שמואל א ח,כב</A>), בִּשְׁמוּאֵל;<BR>
כִּי תֵצֵא--"וַיַּאַסְפוּ פְלִשְׁתִּים אֶת-מַחֲנֵיהֶם . . ." (<A HREF="t/t08a17.htm#1">שמואל א יז,א</A>) עַד "וַיְהִי דָוִד לְכָל-דְּרָכָו, מַשְׂכִּיל; וַה', עִמּוֹ" (<A HREF="t/t08a18.htm#14">שמואל א יח,יד</A>), בִּשְׁמוּאֵל;<BR>
וְהָיָה כִּי תָבֹא--"אָז יִבְנֶה יְהוֹשֻׁעַ מִזְבֵּחַ . . ." (<A HREF="t/a0608.htm#30">יהושוע ח,ל</A>) עַד "וְלֹא הָיָה כַּיּוֹם הַהוּא . . ." (<A HREF="t/a0610.htm#14">יהושוע י,יד</A>), בִּיהוֹשׁוּע;<BR>
אַתֶּם נִצָּבִים--"וַיֶּאֱסֹף יְהוֹשֻׁעַ אֶת-כָּל-שִׁבְטֵי יִשְׂרָאֵל . . ." (<A HREF="t/a0624.htm#1">יהושוע כד,א</A>) עַד "כְּרָמִים וְזֵיתִים אֲשֶׁר לֹא-נְטַעְתֶּם . . ." (<A HREF="t/a0624.htm#13">יהושוע כד,יג</A>), בִּיהוֹשׁוּע;<BR>
הַאֲזִינוּ--"וְלָקַחְתִּי אָנִי מִצַּמֶּרֶת הָאֶרֶז . . ." (<A HREF="t/t1217.htm#22">יחזקאל יז,כב</A>) עַד "וְהָשִׁיבוּ, וִחְיוּ" (<A HREF="t/t1218.htm#32">יחזקאל יח,לב</A>), בִּיחֶזְקֵאל;<BR>
וְזֹאת הַבְּרָכָה--"וַיְהִי, אַחֲרֵי מוֹת מֹשֶׁה--עֶבֶד ה' . . ." (<A HREF="t/a0601.htm#1">יהושוע א,א</A>), וּמְדַלֵּג עַד "וַיְהִי ה', אֶת-יְהוֹשֻׁעַ . . ." (<A HREF="t/a0606.htm#27">יהושוע ו,כז</A>).</P>


fic: 2700
thu:
סב  כָּל שַׁבָּת שֶׁקּוֹרִין בָּהּ שְׁתֵּי פָּרָשִׁיּוֹת, מַפְטִירִין בָּהּ מֵעִנְיַן פָּרָשָׁה אַחֲרוֹנָה; וְזֶה הוּא הַמִּנְהָג, בְּרֹב הַמְקוֹמוֹת.</P>


fic: 2700
thu:
סג  וְכֵן נָהֲגוּ רֹב הָעָם, לִהְיוֹת מַפְטִירִין בְּנֶחָמוֹת יְשַׁעְיָה, מֵאַחַר תִּשְׁעָה בְּאָב עַד רֹאשׁ הַשָּׁנָה:


fic: 3101
nru: א
thu:
א  שְׁבִיתָה בַּשְּׁבִיעִי מִמְּלָאכָה--מִצְוַת עֲשֵׂה, שֶׁנֶּאֱמָר "וּבַיּוֹם הַשְּׁבִיעִי תִּשְׁבֹּת" (<A HREF="t/a0223.htm#12">שמות כג,יב</A>; <A HREF="t/a0234.htm#21">שמות לד,כא</A>).  וְכָל הָעוֹשֶׂה בּוֹ מְלָאכָה, בִּטַּל מִצְוַת עֲשֵׂה, וְעָבַר עַל לֹא תַעֲשֶׂה, שֶׁנֶּאֱמָר "לֹא-תַעֲשֶׂה כָל-מְלָאכָה" (<A HREF="t/a0220.htm#9">שמות כ,ט</A>; <A HREF="t/a0505.htm#13">דברים ה,יג</A>).  וּמַה הוּא חַיָּב עַל עֲשִׂיַּת מְלָאכָה--אִם עָשָׂה בִּרְצוֹנוֹ בְּזָדוֹן, חַיָּב כָּרֵת, וְאִם הָיוּ שָׁם עֵדִים וְהַתְרָאָה, נִסְקָל; וְאִם עָשָׂה בִּשְׁגָגָה, חַיָּב קָרְבַּן חַטָּאת קְבוּעָה.</P>


fic: 3101
nru: ב
thu:
ב  כָּל מָקוֹם שֶׁנֶּאֱמָר בְּהִלְכּוֹת שַׁבָּת שֶׁהָעוֹשֶׂה דָּבָר זֶה חַיָּב--הֲרֵי זֶה חַיָּב כָּרֵת, וְאִם הָיוּ שָׁם עֵדִים וְהַתְרָאָה, חַיָּב סְקֵלָה; וְאִם הָיָה שׁוֹגֵג, חַיָּב חַטָּאת.</P>


fic: 3101
nru: ג
thu:
ג  וְכָל מָקוֹם שֶׁנֶּאֱמָר שֶׁהָעוֹשֶׂה דָּבָר זֶה פָּטוּר--הֲרֵי זֶה פָּטוּר מִן הַכָּרֵת, וּמִן הַסְּקֵלָה, וּמִן הַקָּרְבָּן; אֲבָל אָסוּר לַעֲשׂוֹת אוֹתוֹ דָּבָר בַּשַּׁבָּת:  וְאִסּוּרוֹ מִדִּבְרֵי סוֹפְרִים, הַרְחָקָה מִן הַמְּלָאכָה; וְהָעוֹשֶׂה אוֹתוֹ בְּזָדוֹן, מַכִּין אוֹתוֹ מַכַּת מַרְדּוּת.  וְכֵן כָּל מָקוֹם שֶׁנֶּאֱמָר אֵין עוֹשִׂין כָּךְ וְכָּךְ, אוֹ אָסוּר לַעֲשׂוֹת כָּךְ וְכָּךְ בַּשַּׁבָּת--הָעוֹשֶׂה אוֹתוֹ דָּבָר בְּזָדוֹן, מַכִּין אוֹתוֹ מַכַּת מַרְדּוּת.</P>


fic: 3101
nru: ד
thu:
ד  וְכָל מָקוֹם שֶׁנֶּאֱמָר מֻתָּר לַעֲשׂוֹת כָּךְ וְכָּךְ, הֲרֵי זֶה מֻתָּר לְכַתְּחִלָּה.  וְכֵן כָּל מָקוֹם שֶׁנֶּאֱמָר אֵינוּ חַיָּב כְּלוּם, אוֹ פָּטוּר מִכְּלוּם--אֵין מַכִּין אוֹתוֹ כְּלָל.</P>


fic: 3101
nru: ה
thu:
ה  דְּבָרִים הַמֻּתָּרִים לַעֲשׂוֹתָן בַּשַּׁבָּת, וּבְשָׁעַת עֲשִׂיָּתָן אִפְשָׁר שֶׁתֵּעָשֶׂה בִּגְלָלָן מְלָאכָה וְאִפְשָׁר שֶׁלֹּא תֵעָשֶׂה--אִם לֹא נִתְכַּוַּן לְאוֹתָהּ מְלָאכָה, הֲרֵי זֶה מֻתָּר.  כֵּיצַד:  גּוֹרֵר אָדָם מִטָּה וְכִסֵּא וּמִגְדָּל וְכַיּוֹצֶא בָּהֶן בַּשַּׁבָּת, וּבִלְבָד שֶׁלֹּא יִתְכַּוַּן לַחְפֹּר חָרִיץ בַּקַּרְקָע בְּשָׁעַת גְּרִירָתָן; וּלְפִיכָּךְ אִם חָפְרוּ הַקַּרְקָע, אֵינוּ חוֹשֵׁשׁ בְּכָּךְ--לְפִי שֶׁלֹּא נִתְכַּוַּן.  וְכֵן מְהַלֵּךְ אָדָם עַל גַּבֵּי עֲשָׂבִים בַּשַּׁבָּת, וּבִלְבָד שֶׁלֹּא יִתְכַּוַּן לַעְקֹר אוֹתָן; לְפִיכָּךְ אִם נֶעְקְרוּ, אֵינוּ חוֹשֵׁשׁ.  וְרוֹחֵץ יָדָיו מֵעָפָר הַפֵּרוֹת וְכַיּוֹצֶא בּוֹ, וּבִלְבָד שֶׁלֹּא יִתְכַּוַּן לְהַשִּׁיר הַשֵּׂעָר; לְפִיכָּךְ אִם נָשַׁר, אֵינוּ חוֹשֵׁשׁ.  פִּרְצָה דְּחוּקָה--מֻתָּר לְהִכָּנֵס לָהּ בַּשַּׁבָּת, אַף עַל פִּי שֶׁמַּשִּׁיר צְרוֹרוֹת.  וְכֵן כָּל דָּבָר שְׁאֵינוּ מִתְכַּוֵּן כְּגוֹן זֶה.</P>


fic: 3101
nru: ו
thu:
ו  עָשָׂה מַעֲשֶׂה, וְנַעֲשָׂת בִּגְלָלוֹ מְלָאכָה שֶׁוַּדַּאי תֵּעָשֶׂה בִּשְׁבִיל אוֹתוֹ מַעֲשֶׂה--אַף עַל פִּי שֶׁלֹּא נִתְכַּוַּן לָהּ, חַיָּב:  שֶׁהַדָּבָר יָדוּעַ, שְׁאֵי אִפְשָׁר שֶׁלֹּא תֵעָשֶׂה אוֹתָהּ מְלָאכָה.  כֵּיצַד:  הֲרֵי שֶׁצָּרַךְ לְרֹאשׁ עוֹף לְשַׂחַק בּוֹ לְקָטָן, וְחָתַךְ רֹאשׁוֹ בַּשַּׁבָּת--אַף עַל פִּי שְׁאֵין סוֹף מְגַמָּתוֹ לַהֲרִיגַת הָעוֹף בִּלְבָד, חַיָּב:  שֶׁהַדָּבָר יָדוּעַ, שְׁאֵי אִפְשָׁר שֶׁיֵּחָתֵךְ רֹאשׁ הַחַי אֵלָא וְהַמָּוֶת בָּא בִּשְׁבִילוֹ.  וְכֵן כָּל כַּיּוֹצֶא בְּזֶה.</P>


fic: 3101
nru: ז
thu:
ז  כָּל הָעוֹשֶׂה מְלָאכָה בַּשַּׁבָּת--אַף עַל פִּי שְׁאֵינוּ צָרִיךְ לְגוּף הַמְּלָאכָה, חַיָּב עָלֶיהָ.  כֵּיצַד:  הֲרֵי שֶׁכִּבָּה אֶת הַנֵּר מִפְּנֵי שְׁהוּא צָרִיךְ לַשֶּׁמֶן כְּדֵי שֶׁלֹּא יֹאבַד, אוֹ כְּדֵי שֶׁלֹּא יִשָּׂרֵף חֶרֶס שֶׁלַּנֵּר--חַיָּב:  מִפְּנֵי שֶׁהַכִּבּוּי מְלָאכָה, וַהֲרֵי נִתְכַּוַּן לְכַבּוֹת, וְאַף עַל פִּי שְׁאֵינוּ צָרִיךְ לְגוּף הַכִּבּוּי, וְלֹא כִבָּה אֵלָא מִפְּנֵי הַשֶּׁמֶן אוֹ מִפְּנֵי הַחֶרֶס אוֹ מִפְּנֵי הַפְּתִילָה--הֲרֵי זֶה חַיָּב.  וְכֵן הַמַּעְבִּיר אֶת הַקּוֹץ אַרְבַּע אַמּוֹת בִּרְשׁוּת הָרַבִּים, אוֹ הַמְּכַבֶּה אֶת הַגַּחֶלֶת, כְּדֵי שֶׁלֹּא יֻזְּקוּ בָּהֶן רַבִּים--חַיָּב:  אַף עַל פִּי שְׁאֵינוּ צָרִיךְ לְגוּף הַכִּבּוּי, אוֹ לְגוּף הַהַעְבָּרָה, אֵלָא לְהַרְחִיק הַהֶזֵּק--הֲרֵי זֶה חַיָּב.  וְכֵן כָּל כַּיּוֹצֶא בְּזֶה.</P>


fic: 3101
nru: ח
thu:
ח  כָּל הַמִּתְכַּוֵּן לַעֲשׂוֹת מְלָאכָה, וְנַעֲשָׂת לוֹ מְלָאכָה אַחֶרֶת שֶׁלֹּא נִתְכַּוַּן לָהּ--פָּטוּר עָלֶיהָ, לְפִי שֶׁלֹּא נַעֲשָׂת מַחְשַׁבְתּוֹ.  כֵּיצַד:  זָרַק אֶבֶן אוֹ חֵץ בַּחֲבֵרוֹ אוֹ בַּבְּהֵמָה, כְּדֵי לְהָרְגָן, וְהָלַךְ וְעָקַר אִילָן בַּהֲלִיכָתוֹ, וְלֹא הָרַג--הֲרֵי זֶה פָּטוּר.  קַל וְחֹמֶר, אִם נִתְכַּוַּן לְאִסּוּר קַל, וְנַעֲשָׂה אִסּוּר חָמוּר, כְּגוֹן שֶׁנִּתְכַּוַּן לִזְרֹק בְּכַרְמְלִית, וְעָבְרָה הָאֶבֶן לִרְשׁוּת הָרַבִּים--שְׁהוּא פָּטוּר.  וְכֵן כָּל כַּיּוֹצֶא בְּזֶה.  נִתְכַּוַּן לַעֲשׂוֹת דָּבָר הַמֻּתָּר, וְנַעֲשָׂת מְלָאכָה--כְּגוֹן שֶׁנִּתְכַּוַּן לַחְתֹּךְ אֶת הַתָּלוּשׁ, וְחָתַךְ אֶת הַמְּחֻבָּר--אֵינוּ חַיָּב כְּלוּם.  וְכֵן כָּל כַּיּוֹצֶא בְּזֶה.</P>


fic: 3101
nru: ט
thu:
ט  נִתְכַּוַּן לִלְקֹט תְּאֵנִים שְׁחוֹרוֹת, וְלִקַּט לְבָנוֹת, אוֹ שֶׁנִּתְכַּוַּן לִלְקֹט עֲנָבִים וְאַחַר כָּךְ תְּאֵנִים, וְנֶהְפַּךְ הַדָּבָר וְלִקַּט הַתְּאֵנִים בַּתְּחִלָּה וְאַחַר כָּךְ עֲנָבִים--פָּטוּר.  אַף עַל פִּי שֶׁלִּקַּט כָּל שֶׁחָשַׁב--הוֹאִיל וְלֹא לִקַּט כַּסֵּדֶר שֶׁחָשַׁב, פָּטוּר:  שֶׁלֹּא אָסְרָה תּוֹרָה אֵלָא מְלֶאכֶת מַחְשֶׁבֶת, וַהֲרֵי הוּא כְּמִתְעַסֵּק שֶׁהֲרֵי לֹא יָדַע בָּעֵת שֶׁלִּקַּט שֶׁעָבַר עַל מַחְשַׁבְתּוֹ.</P>


fic: 3101
nru: י
thu:
י  הָיוּ לְפָנָיו שְׁתֵּי נֵרוֹת דּוֹלְקוֹת, אוֹ כָּבוֹת, וְנִתְכַּוַּן לְכַבּוֹת זוֹ וְכִבָּה אֶת זוֹ, אוֹ לְהַדְלִיק זוֹ וְהִדְלִיק אֶת זוֹ--חַיָּב:  שֶׁהֲרֵי עָשָׂה מִין הַמְּלָאכָה שֶׁחָשַׁב לַעֲשׂוֹתָהּ.  הַא לְמַה זֶה דּוֹמֶה, לְמִי שֶׁנִּתְכַּוַּן לְלַקַּט תְּאֵנָה זוֹ, וְלִקַּט תְּאֵנָה אַחֶרֶת, אוֹ לְמִי שֶׁנִּתְכַּוַּן לַהֲרֹג אֶת זֶה, וְהָרַג אֶת זֶה--שֶׁהֲרֵי נַעֲשָׂת מְלָאכָה שֶׁחָשַׁב לַעֲשׂוֹתָהּ.</P>


fic: 3101
nru: יא
thu:
יא  אֲבָל אִם נִתְכַּוַּן לְהַדְלִיק רִאשׁוֹנָה, וּלְכַבּוֹת שְׁנִיָּה אַחֲרֶיהָ, וְנֶהְפַּךְ הַדָּבָר וְכִבָּה רִאשׁוֹנָה, וְאַחַר כָּךְ הִדְלִיק שְׁנִיָּה אַחֲרֶיהָ--פָּטוּר.  כִּבָּה זוֹ וְהִדְלִיק זוֹ בִּנְשִׁימָה אַחַת, חַיָּב--שֶׁאַף עַל פִּי שֶׁלֹּא הִקְדִּים הַהַדְלָקָה, הֲרֵי לֹא אֵחַר אוֹתָהּ, אֵלָא שְׁתֵּיהֶן כְּאַחַת, וּלְפִיכָּךְ חַיָּב.  וְכֵן כָּל כַּיּוֹצֶא בְּזֶה.  וְכָל הָעוֹשֶׂה מְלָאכָה כְּמִתְעַסֵּק, וְלֹא נִתְכַּוַּן לָהּ--פָּטוּר.</P>


fic: 3101
nru: יב
thu:
יב  כָּל הַמִּתְכַּוֵּן לַעֲשׂוֹת מְלָאכָה, וְנַעֲשָׂת בְּיוֹתֵר עַל כַּוָּנָתוֹ--חַיָּב; בְּפָחוּת מִכַּוָּנָתוֹ, פָּטוּר.  כֵּיצַד:  הֲרֵי שֶׁנִּתְכַּוַּן לְהוֹצִיא מַשָּׂא לְאַחֲרָיו וּבָא לוֹ לְפָנָיו, חַיָּב--שֶׁהֲרֵי נִתְכַּוַּן לִשְׁמִירָה פְּחוּתָה, וְנַעֲשָׂת שְׁמִירָה מְעֻלָּה.  אֲבָל אִם נִתְכַּוַּן לְהוֹצִיא לְפָנָיו וּבָא לוֹ לְאַחֲרָיו, פָּטוּר--שֶׁהֲרֵי נִתְכַּוַּן לְהוֹצִיא בִּשְׁמִירָה מְעֻלָּה, וְהוֹצִיא בִּשְׁמִירָה פְּחוּתָה.  וְכֵן כָּל כַּיּוֹצֶא בְּזֶה.</P>


fic: 3101
nru: יג
thu:
יג  הָיָה חָגוּר בְּסֵינָר, וְהִשְׁלִיךְ הַמַּשָּׂא בֵּין בְּשָׂרוֹ וַחֲלוּקוֹ--בֵּין שֶׁבָּא זֶה הַמַּשָּׂא שֶׁדַּרְכּוֹ לְהוֹצִיאוֹ בַּדֶּרֶךְ הַזֹּאת לְפָנָיו, בֵּין שֶׁבָּא לְאַחֲרָיו--חַיָּב:  שֶׁכֵּן דַּרְכּוֹ לִהְיוֹת חוֹזֵר.</P>


fic: 3101
nru: יד
thu:
יד  כָּל הַמִּתְכַּוֵּן לַעֲשׂוֹת מְלָאכָה בַּשַּׁבָּת, וְהִתְחִיל בָּהּ, וְעָשָׂה כַּשֵּׁעוּר--חַיָּב, אַף עַל פִּי שֶׁלֹּא הִשְׁלִים כָּל הַמְּלָאכָה שֶׁנִּתְכַּוַּן לְהַשְׁלִימָהּ.  כֵּיצַד:  הֲרֵי שֶׁנִּתְכַּוַּן לִכְתֹּב אִגֶּרֶת אוֹ שְׁטָר בַּשַּׁבָּת--אֵין אוֹמְרִים לֹא יִתְחַיַּב זֶה עַד שֶׁיַּשְׁלִים חֶפְצוֹ וְיִכְתֹב כָּל הָאִגֶּרֶת, אוֹ כָּל הַשְּׁטָר, אֵלָא מִשֶּׁיִּכְתֹּב שְׁתֵּי אוֹתִיּוֹת, יִתְחַיַּב.  וְכֵן אִם נִתְכַּוַּן לֶאֱרֹג בֶּגֶד שָׁלֵם--מִשֶּׁיֶּאֱרֹג שְׁנֵי חוּטִין, יִתְחַיַּב; וְאַף עַל פִּי שֶׁכַּוָּנָתוֹ לְהַשְׁלִים, הוֹאִיל וְעָשָׂה כַּשֵּׁעוּר בְּכַוָּנָה, חַיָּב.  וְכֵן כָּל כַּיּוֹצֶא בְּזֶה.</P>


fic: 3101
nru: טו
thu:
טו  כָּל מְלָאכָה שֶׁהַיָּחִיד יָכוֹל לַעֲשׂוֹת אוֹתָהּ לְבַדּוֹ, וְעָשׂוּ אוֹתָהּ שְׁנַיִם בְּשֻׁתָּפוּת--בֵּין שֶׁעָשָׂה זֶה מִקְצָתָהּ וְזֶה מִקְצָתָהּ, כְּגוֹן שֶׁעָקַר זֶה הַחֵפֶץ מֵרְשׁוּת זוֹ וְהִנִּיחוֹ הַשֵּׁנִי בִּרְשׁוּת אַחֶרֶת, בֵּין שֶׁעָשׂוּ אוֹתָהּ שְׁנֵיהֶם כְּאֶחָד מִתְּחִלָּה וְעַד סוֹף, כְּגוֹן שֶׁאָחֲזוּ שְׁנֵיהֶם בַּקֻּלְמוֹס וְכָתְבוּ אוֹ אָחֲזוּ כִּכָּר וְהוֹצִיאוּהוּ מֵרְשׁוּת לִרְשׁוּת--הֲרֵי אֵלּוּ פְּטוּרִין.</P>


fic: 3101
nru: טז
thu:
טז  וְאִם אֵין אֶחָד מֵהֶן יָכוֹל לַעֲשׂוֹתָהּ לְבַדּוֹ עַד שֶׁיִּצְטָרְפוּ, כְּגוֹן שְׁנַיִם שֶׁאָחֲזוּ קוֹרָה וְהוֹצִיאוּהָ לִרְשׁוּת הָרַבִּים--הוֹאִיל וְאֵין כּוֹחַ בְּאֶחָד מֵהֶן לַעֲשׂוֹתָהּ לְבַדּוֹ, וְעָשׂוּ אוֹתָהּ בְּשֻׁתָּפוּת מִתְּחִלָּה וְעַד סוֹף--שְׁנֵיהֶן חַיָּבִין, וְשֵׁעוּר אֶחָד לִשְׁנֵיהֶן.  הָיָה כּוֹחַ בְּאֶחָד לְהוֹצִיא קוֹרָה זוֹ לְבַדּוֹ, וְהַשֵּׁנִי אֵינוּ יָכוֹל לְהוֹצִיאָהּ לְבַדּוֹ, וְנִשְׁתַּתְּפוּ שְׁנֵיהֶם וְהוֹצִיאוּהָ--זֶה שֶׁיָּכוֹל, חַיָּב; וְהַשֵּׁנִי מְסַיֵּעַ הוּא, וּמְסַיֵּעַ אֵינוּ חַיָּב כְּלוּם.  וְכֵן כָּל כַּיּוֹצֶא בְּזֶה.</P>


fic: 3101
nru: יז
thu:
יז  כָּל הַמְּקַלְקְלִין, פְּטוּרִין.  כֵּיצַד:  הֲרֵי שֶׁחָבַל בַּחֲבֵרוֹ אוֹ בַּבְּהֵמָה דֶּרֶךְ הַשְׁחָתָה, וְכֵן אִם קָרַע בְּגָדִים אוֹ שְׂרָפָן אוֹ שִׁבַּר כֵּלִים דֶּרֶךְ הַשְׁחָתָה--הֲרֵי זֶה פָּטוּר; חָפַר גֻּמָּה וְאֵינוּ צָרִיךְ אֵלָא לַעֲפָרָהּ, הֲרֵי זֶה מְקַלְקֵל וּפָטוּר.  אַף עַל פִּי שֶׁעָשָׂה מְלָאכָה, הוֹאִיל וְכַוָּנָתוֹ לְקַלְקַל, פָּטוּר.</P>


fic: 3101
nru: יח
thu:
יח  כָּל הַמְּקַלְקֵל עַל מְנָת לְתַקַּן, חַיָּב.  כֵּיצַד:  הֲרֵי שֶׁסָּתַר כְּדֵי לִבְנוֹת בִּמְקוֹמוֹ, אוֹ שֶׁמָּחַק כְּדֵי לִכְתֹּב בִּמְקוֹם שֶׁמָּחַק, אוֹ שֶׁחָפַר גֻּמָּה כְּדֵי לִבְנוֹת בְּתוֹכָהּ יְסוֹדוֹת, וְכָל כַּיּוֹצֶא בְּזֶה--חַיָּב.  וְשֵׁעוּרוֹ, כְּשֵׁעוּר הַמְּתַקֵּן.</P>


fic: 3101
nru: יט
thu:
יט  כָּל הָעוֹשֶׂה מְלָאכָה בַּשַּׁבָּת, מִקְצָתָהּ בִּשְׁגָגָה וּמִקְצָתָהּ בְּזָדוֹן--בֵּין שֶׁהֵזִיד וּלְבַסּוֹף שָׁגַג, בֵּין שֶׁשָּׁגַג וּלְבַסּוֹף הֵזִיד--פָּטוּר:  עַד שֶׁיַּעֲשֶׂה שֵׁעוּר הַמְּלָאכָה כֻּלָּהּ מִתְּחִלָּה וְעַד סוֹף בְּזָדוֹן, וְאַחַר כָּךְ יִהְיֶה חַיָּב כָּרֵת וּסְקֵלָה; אוֹ יַעֲשֵׂהוּ כֻּלּוֹ בִּשְׁגָגָה מִתְּחִלָּה וְעַד סוֹף, וְאַחַר כָּךְ יִהְיֶה חַיָּב חַטָּאת קְבוּעָה.
<BR>


fic: 3102
nru: א
thu:
א  דְּחוּיָה הִיא שַׁבָּת, אֵצֶל סַכָּנַת נְפָשׁוֹת, כִּשְׁאָר כָּל הַמִּצְווֹת; לְפִיכָּךְ חוֹלֶה שֶׁיֵּשׁ בּוֹ סַכָּנָה--עוֹשִׂין לוֹ כָּל צְרָכָיו בַּשַּׁבָּת, עַל פִּי רוֹפֵא אֻמָּן שֶׁלְּאוֹתוֹ מָקוֹם.  סְפֵק שְׁהוּא צָרִיךְ לְחַלַּל עָלָיו אֶת הַשַּׁבָּת, סְפֵק שְׁאֵינוּ צָרִיךְ, וְכֵן אִם אָמַר רוֹפֵא לְחַלַּל עָלָיו אֶת הַשַּׁבָּת, וְרוֹפֵא אַחֵר אוֹמֵר אֵינוּ צָרִיךְ--מְחַלְּלִין עָלָיו אֶת הַשַּׁבָּת:  שֶׁסְּפֵק נְפָשׁוֹת, דּוֹחֶה אֶת הַשַּׁבָּת.</P>


fic: 3102
nru: ב
thu:
ב  אֲמָדוּהוּ בְּיוֹם הַשַּׁבָּת שְׁהוּא צָרִיךְ לְכָּךְ וְכָּךְ שְׁמוֹנָה יָמִים--אֵין אוֹמְרִים נַמְתִּין עַד הָעֶרֶב, כְּדֵי שֶׁלֹּא לְחַלַּל עָלָיו שְׁתֵּי שַׁבָּתוֹת; אֵלָא מַתְחִילִין מֵהַיּוֹם שְׁהוּא שַׁבָּת, וּמְחַלְּלִין עָלָיו אַפִלּוּ מֵאָה שַׁבָּתוֹת:  כָּל זְמָן שְׁהוּא צָרִיךְ וְיֵשׁ בּוֹ סַכָּנָה אוֹ סְפֵק סַכָּנָה, מְחַלְּלִין--מַדְלִיקִין לוֹ אֶת הַנֵּר, וּמְכַבִּין מִלְּפָנָיו אֶת הַנֵּר, וְשׁוֹחֲטִין לוֹ, וְאוֹפִין וּמְבַשְּׁלִין, וּמְחִמִּין לוֹ חַמִּין בֵּין לְהַשְׁקוֹתוֹ בֵּין לִרְחִיצַת גּוּפוֹ.  כְּלָלוֹ שֶׁלַּדָּבָר:  שַׁבָּת לְגַבֵּי חוֹלֶה שֶׁיֵּשׁ בּוֹ סַכָּנָה--הֲרֵי הִיא כַּחֹל, לְכָל הַדְּבָרִים שְׁהוּא צָרִיךְ לָהֶן.</P>


fic: 3102
nru: ג
thu:
ג  כְּשֶׁעוֹשִׂים דְּבָרִים אֵלּוּ, אֵין עוֹשִׂין אוֹתָן לֹא עַל יְדֵי גּוֹיִים, וְלֹא עַל יְדֵי קְטַנִּים, וְלֹא עַל יְדֵי עֲבָדִים, וְלֹא עַל יְדֵי נָשִׁים--כְּדֵי שֶׁלֹּא תְהֶא שַׁבָּת קַלָּה בְּעֵינֵיהֶם; אֵלָא עַל יְדֵי גְּדוֹלֵי יִשְׂרָאֵל וְחַכְמֵיהֶם.  וְאֵין מוֹרִין לַנָּשִׁים לַעֲשׂוֹת דְּבָרִים אֵלּוּ.  וְאָסוּר לְהִתְמַהְמַהּ בְּחִלּוּל שַׁבָּת, לְחוֹלֶה שֶׁיֵּשׁ בּוֹ סַכָּנָה, שֶׁנֶּאֱמָר "אֲשֶׁר יַעֲשֶׂה אֹתָם הָאָדָם וָחַי בָּהֶם" (<A HREF="t/a0318.htm#5">ויקרא יח,ה</A>), וְלֹא שֶׁיָּמוּת בָּהֶם.  הַא לָמַדְתָּ, שְׁאֵין מִשְׁפְּטֵי הַתּוֹרָה נְקָמָה בָּעוֹלָם, אֵלָא רַחֲמִים וְחֶסֶד וְשָׁלוֹם בָּעוֹלָם.  וְאֵלּוּ הַמִּינִים שֶׁאוֹמְרִים שֶׁזֶּה חִלּוּל וְאָסוּר, עֲלֵיהֶן הַכָּתוּב אוֹמֵר "וְגַם-אֲנִי נָתַתִּי לָהֶם, חֻקִּים לֹא טוֹבִים; וּמִשְׁפָּטִים--לֹא יִחְיוּ, בָּהֶם" (<A HREF="t/t1220.htm#25">יחזקאל כ,כה</A>).</P>


fic: 3102
nru: ד
thu:
ד  הַחוֹשֵׁשׁ בְּעֵינָיו--וְהוּא שֶׁיִּהְיֶה בִּשְׁתֵּיהֶן אוֹ בְּאַחַת מֵהֶן צִיר, אוֹ שֶׁהָיוּ דְּמָעוֹת שׁוֹתְתוֹת מֵרֹב הַכְּאֵב, אוֹ שֶׁהָיָה דָּם שׁוֹתֵת מֵהֶן, אוֹ שֶׁהָיָה בָּהֶן קֶדַח, וְכַיּוֹצֶא בָּחֳלָאִים אֵלּוּ--הֲרֵי זֶה בִּכְלַל חוֹלִים שֶׁיֵּשׁ בָּהֶן סַכָּנָה, וּמְחַלְּלִין עָלָיו אֶת הַשַּׁבָּת, וְעוֹשִׂין לוֹ כָּל צָרְכֵּי רְפוּאָה.</P>


fic: 3102
nru: ה
thu:
ה  וְכֵן כָּל שֶׁיֵּשׁ מַכָּה בַּחֲלַל גּוּפוֹ מִן הַשָּׂפָה וְלִפְנִים--בֵּין בְּפִיו, בֵּין בְּמֵעָיו, בֵּין בִּכְבֵדוֹ וּטְחוֹלוֹ אוֹ בִּשְׁאָר כָּל שֶׁיֵּשׁ בַּחֲלָלוֹ--הֲרֵי זֶה חוֹלֶה שֶׁיֵּשׁ בּוֹ סַכָּנָה.  וְאֵינוּ צָרִיךְ אֹמֶד, שֶׁחֹלִי כָּבֵד הוּא; לְפִיכָּךְ מְחַלְּלִין עָלָיו מִיָּד, בְּלֹא אֲמִידָה.  וּמַכָּה שְׁהִיא בְּגַב הַיָּד וְגַב הָרֶגֶל--הֲרֵי זוֹ כְּמַכָּה שֶׁלַּחֲלָל, וְאֵינָהּ צְרִיכָה אֹמֶד, וּמְחַלְּלִין עָלֶיהָ אֶת הַשַּׁבָּת.  וְהַחֹם שֶׁמְּצַמֵּר אֶת הַבָּשָׂר--כְּמַכָּה שֶׁלַּחֲלָל הוּא, וּמְחַלְּלִין עָלָיו אֶת הַשַּׁבָּת.  וְכֵן כָּל חֹלִי שֶׁהָרוֹפְאִים אוֹמְרִין שֶׁזֶּה יֵשׁ בּוֹ סַכָּנָה--אַף עַל פִּי שְׁהוּא בְּעוֹר הַבָּשָׂר מִבַּחוּץ, מְחַלְּלִין עָלָיו אֶת הַשַּׁבָּת עַל פִּיהֶם.</P>


fic: 3102
nru: ו
thu:
ו  הַבּוֹלֵעַ נִימָה שֶׁלְּמַיִם--מְחִמִּין לוֹ חַמִּין בַּשַּׁבָּת, וְעוֹשִׂין לוֹ כָּל צָרְכֵּי רְפוּאָה:  מִפְּנֵי שְׁהִיא סַכָּנַת נְפָשׁוֹת.  וְכֵן מִי שֶׁנְּשָׁכוֹ כֶּלֶב שׁוֹטֶה, אוֹ אֶחָד מִזּוֹחֲלֵי עָפָר שֶׁמְּמִיתִין--אַפִלּוּ הָיוּ סְפֵק מְמִיתִין, סְפֵק אֵין מְמִיתִין--עוֹשִׂין לוֹ כָּל צָרְכֵּי רְפוּאָה לְהַצִּילוֹ.</P>


fic: 3102
nru: ז
thu:
ז  חוֹלֶה שֶׁאֲמָדוּהוּ רוֹפְאִים לְהָבִיא לוֹ גְּרֹגֶּרֶת אַחַת, וְרָצוּ עֲשָׂרָה בְּנֵי אָדָם וְהֵבִיאוּ לוֹ עֶשֶׂר גְּרֹגְּרוֹת בְּבַת אַחַת--כֻּלָּן פְּטוּרִין מִכְּלוּם:  וְאַפִלּוּ הֵבִיאוּ בְּזֶה אַחַר זֶה, וְאַפִלּוּ הִבְרִיא בָּרִאשׁוֹנָה--שֶׁהֲרֵי כֻּלָּם בִּרְשׁוּת הֵבִיאוּ.</P>


fic: 3102
nru: ח
thu:
ח  חוֹלֶה שֶׁהָיָה צָרִיךְ לִשְׁתֵּי גְּרֹגְּרוֹת, וְלֹא מָצְאוּ אֵלָא שְׁתֵּי גְּרֹגְּרוֹת בִּשְׁנֵי עֻקְצִין וְשָׁלוֹשׁ גְּרֹגְּרוֹת בְּעֹקֶץ אֶחָד--כּוֹרְתִין הָעֹקֶץ שֶׁיֵּשׁ בּוֹ שָׁלוֹשׁ, אַף עַל פִּי שְׁאֵין צְרִיכִין אֵלָא לִשְׁתַּיִם, כְּדֵי שֶׁלֹּא יִרְבּוּ בִּבְצִירָה, אֵלָא יִכְרְתוּ עֹקֶץ אֶחָד וְלֹא יִכְרְתוּ שְׁנַיִם.  וְכֵן כָּל כַּיּוֹצֶא בְּזֶה.</P>


fic: 3102
nru: ט
thu:
ט  הַמְּבַשֵּׁל לַחוֹלֶה בַּשַּׁבָּת, וְאָכַל הַחוֹלֶה וְהוֹתִיר--אָסוּר לַבָּרִיא לֶאֱכֹל מִן הַמּוֹתָר:  גְּזֵרָה, שֶׁמֶּא יַרְבֶּה בִּשְׁבִילוֹ.  אֲבָל הַשּׁוֹחֵט לַחוֹלֶה בַּשַּׁבָּת, מֻתָּר לַבָּרִיא לֶאֱכֹל מִמֶּנּוּ בָּשָׂר חַי--שְׁאֵין בַּדָּבָר תּוֹסֶפֶת, כְּדֵי שֶׁנִּגְזֹר שֶׁמֶּא יַרְבֶּה בִּשְׁבִילוֹ.  וְכֵן כָּל כַּיּוֹצֶא בְּזֶה.</P>


fic: 3102
nru: י
thu:
י  חוֹלֶה שְׁאֵין בּוֹ סַכָּנָה, עוֹשִׂין לוֹ כָּל צְרָכָיו עַל יְדֵי גּוֹי.  כֵּיצַד:  אוֹמְרִין לַגּוֹי לַעֲשׂוֹת לוֹ, וְהוּא עוֹשֶׂה--לְבַשַּׁל לוֹ וְלֶאֱפוֹת, וּלְהָבִיא רְפוּאָה מֵרְשׁוּת לִרְשׁוּת, וְכַיּוֹצֶא בַּאֵלּוּ.  וְכֵן כּוֹחֵל עֵינָיו מִן הַגּוֹי בַּשַּׁבָּת, אַף עַל פִּי שְׁאֵין שָׁם סַכָּנָה.  וְאִם הָיוּ צְרָכָיו, אֵין בָּהֶן מְלָאכָה--עוֹשִׂין אוֹתָן אַפִלּוּ יִשְׂרָאֵל; לְפִיכָּךְ מַעֲלִין אָזְנַיִם בַּשַּׁבָּת, וּמַעֲלִין אֻנְקְלֵי, וּמַחְזִירִין אֶת הַשֶּׁבֶר.  וְכֵן כָּל כַּיּוֹצֶא בָּהֶן, מֻתָּר.</P>


fic: 3102
nru: יא
thu:
יא  הַיּוֹלֶדֶת, כְּשֶׁכּוֹרַעַת לֵילַד--הֲרֵי הִיא בְּסַכָּנַת נְפָשׁוֹת, וּמְחַלְּלִין עָלֶיהָ אֶת הַשַּׁבָּת:  קוֹרְאִין לָהּ חֲכָמָה מִמָּקוֹם לְמָקוֹם, וְחוֹתְכִים אֶת הַטַּבּוּר, וְקוֹשְׁרִין אוֹתוֹ.  וְאִם הָיְתָה צְרִיכָה לְנֵר בְּשָׁעָה שְׁהִיא מְצַעֶקֶת בַּחֲבָלֶיהָ--מַדְלִיקִין לָהּ אֶת הַנֵּר, וְאַפִלּוּ הָיְתָה סוֹמָה, מִפְּנֵי שֶׁדַּעְתָּהּ מִתְיַשֶּׁבֶת עָלֶיהָ בַּנֵּר, וְאַף עַל פִּי שְׁאֵינָהּ רוֹאָה.  וְאִם הָיְתָה צְרִיכָה לְשֶׁמֶן וְכַיּוֹצֶא בּוֹ, מְבִיאִין לָהּ.  וְכָל שֶׁאִפְשָׁר לְשַׁנּוֹת, מְשַׁנִּין בְּשָׁעַת הַבָּאָה, כְּגוֹן שֶׁתָּבִיא לָהּ חֲבִרְתָּהּ, כְּלִי תָּלוּי בִּשְׂעָרָהּ; וְאִם אֵי אִפְשָׁר, מְבִיאָה כְּדַרְכָּהּ.</P>


fic: 3102
nru: יב
thu:
יב  אֵין מְיַלְּדִין אֶת הַגּוֹיָה בַּשַּׁבָּת, וְאַפִלּוּ בְּשָׂכָר; וְאֵין חוֹשְׁשִׁין לְאֵיבָה, וְאַף עַל פִּי שְׁאֵין שָׁם חִלּוּל.  אֲבָל מְיַלְּדִין אֶת בַּת גֵּר תּוֹשָׁב, מִפְּנֵי שֶׁאָנוּ מְצֻוִּין לְהַחֲיוֹתוֹ; וְאֵין מְחַלְּלִין עָלֶיהָ, אֶת הַשַּׁבָּת.</P>


fic: 3102
nru: יג
thu:
יג  חָיָה--מִשֶּׁיַּתְחִיל הַדָּם לִהְיוֹת שׁוֹתֵת עַד שֶׁתֵּלֵד, וְאַחַר שֶׁתֵּלֵד עַד שְׁלוֹשָׁה יָמִים--מְחַלְּלִין עָלֶיהָ אֶת הַשַּׁבָּת, וְעוֹשִׂין לָהּ כָּל צְרָכֶיהָ, בֵּין שֶׁאָמְרָה צְרִיכָה אֲנִי, בֵּין שֶׁאָמְרָה אֵינִי צְרִיכָה.  וּמִשְּׁלוֹשָׁה וְעַד שִׁבְעָה--אִם אָמְרָה אֵין אֲנִי צְרִיכָה, אֵין מְחַלְּלִין עָלֶיהָ; וְאִם שָׁתְקָה, וְאֵין צָרִיךְ לוֹמַר אִם אָמְרָה צְרִיכָה אֲנִי--מְחַלְּלִין עָלֶיהָ אֶת הַשַּׁבָּת.  וּמִשִּׁבְעָה וְעַד שְׁלוֹשִׁים, הֲרֵי הִיא כְּחוֹלֶה שְׁאֵין בּוֹ סַכָּנָה; וְאַפִלּוּ אָמְרָה צְרִיכָה אֲנִי, אֵין עוֹשִׂין לָהּ מְלָאכָה אֵלָא עַל יְדֵי גּוֹי.</P>


fic: 3102
nru: יד
thu:
יד  עוֹשִׂין מְדוּרָה לֶחָיָה, וְאַפִלּוּ בִּימוֹת הַחַמָּה, מִפְּנֵי שֶׁהַצִּנָּה קָשָׁה לֶחָיָה הַרְבֵּה, בִּמְקוֹמוֹת הַקּוֹר; אֲבָל אֵין עוֹשִׂין מְדוּרָה לַחוֹלֶה, לְהִתְחַמַּם בָּהּ.  הִקִּיז דָּם וְנִצְטַנַּן--עוֹשִׂין לוֹ מְדוּרָה, אַפִלּוּ בִּתְקוּפַת תַּמּוּז.  וּמַרְחִיצִין אֶת הַוֶּלֶד בַּשַּׁבָּת בְּיוֹם שֶׁנֻּלַּד, אַחַר שֶׁחוֹתְכִין אֶת טַבּוּרוֹ, אַפִלּוּ בְּחַמִּין שֶׁהוּחַמּוּ בַּשַּׁבָּת; וּמוֹלְחִין אוֹתוֹ, וּמְלַפְּפִין אוֹתוֹ, מִפְּנֵי שֶׁסַּכָּנָה הִיא לוֹ, אִם לֹא יַעֲשׂוּ לוֹ כָּל אֵלֶּה.</P>


fic: 3102
nru: טו
thu:
טו  וְכֵן מַרְחִיצִים אוֹתוֹ לִפְנֵי הַמִּילָה, וּלְאַחַר הַמִּילָה, וּבַיּוֹם הַשְּׁלִישִׁי לַמִּילָה, בְּחַמִּין שֶׁהוּחַמּוּ בַּשַּׁבָּת--מִפְּנֵי הַסַּכָּנָה.  [טו] הָאִשָּׁה שֶׁיָּשְׁבָה עַל הַמַּשְׁבֵּר, וּמֵתָה--מְבִיאִין סַכִּין בַּשַּׁבָּת, אַפִלּוּ דֶּרֶךְ רְשׁוּת הָרַבִּים, וְקוֹרְעִין אֶת כְּרֵסָהּ, וּמוֹצִיאִין אֶת הַוֶּלֶד:  שֶׁמֶּא יִמָּצֵא חַי--שֶׁסְּפֵק נְפָשׁוֹת דּוֹחֶה אֶת הַשַּׁבָּת, וְאַפִלּוּ לְזֶה שְׁאֵין חֶזְקָתוֹ חָי.</P>


fic: 3102
nru: טז
thu:
טז  מְפַקְּחִין פִּקּוּחַ נֶפֶשׁ בַּשַּׁבָּת, וְאֵין צָרִיךְ לִטֹּל רְשׁוּת מִבֵּית דִּין; וְהַמַּקְדִּים לְהַצִּיל הַנֶּפֶשׁ, הֲרֵי זֶה מְשֻׁבָּח.  כֵּיצַד:  רָאָה תִּינוֹק שֶׁנָּפַל לַיָּם--פּוֹרֵס מְצוּדָה וּמַעֲלֵהוּ, וְאַף עַל פִּי שְׁהוּא צָד הַדָּגִים עִמּוֹ.  שָׁמַע שֶׁטָּבַע תִּינוֹק בַּיָּם, וּפָרַס מְצוּדָה לְהַעֲלוֹתוֹ, וְהֶעֱלָה דָּגִים בִּלְבָד--פָּטוּר מִכְּלוּם.  נִתְכַּוַּן לְהַעֲלוֹת דָּגִים, וְהֶעֱלָה דָּגִים וְתִינוֹק--פָּטוּר, אַפִלּוּ לֹא שָׁמַע שֶׁטָּבַע:  הוֹאִיל וְהֶעֱלָה תִּינוֹק עִם הַדָּגִים, פָּטוּר.</P>


fic: 3102
nru: יז
thu:
יז  נָפַל תִּינוֹק לַבּוֹר--עוֹקֵר חֻלְיָה וּמַעֲלֵהוּ, וְאַף עַל פִּי שְׁהוּא מְתַקֵּן בָּהּ מַדְרֵגָה בְּשָׁעַת עֲקִירָתָן.  נִנְעֲלָה דֶּלֶת בִּפְנֵי תִּינוֹק--שׁוֹבֵר אֶת הַדֶּלֶת וּמוֹצִיאוֹ, וְאַף עַל פִּי שְׁהוּא מְפַצֵּל אוֹתָהּ עֵצִים שֶׁרְאוּיִין לִמְלָאכָה:  שֶׁמֶּא יִבָּעֵת הַתִּינוֹק, וְיָמוּת.  נָפְלָה דְּלֵקָה, וְיֵשׁ שָׁם אָדָם שֶׁחוֹשְׁשִׁין שֶׁמֶּא יִשָּׂרֵף--מְכַבִּין אוֹתָהּ לְהַצִּילוֹ מִן הָאֵשׁ, וְאַף עַל פִּי שְׁהוּא כּוֹבֵשׁ דֶּרֶךְ וּמְתַקְּנָהּ בְּשָׁעַת כִּבּוּי.  וְכָל הַקּוֹדֵם לְהַצִּיל, הֲרֵי זֶה מְשֻׁבָּח; וְאֵינוּ צָרִיךְ לִטֹּל רְשׁוּת מִבֵּית דִּין, בְּכָל דָּבָר שֶׁיֵּשׁ בּוֹ סַכָּנָה.</P>


fic: 3102
nru: יח
thu:
יח  מִי שֶׁנָּפְלָה עָלָיו מַפֹּלֶת--סְפֵק הוּא שָׁם, סְפֵק אֵינוּ שָׁם--מְפַקְּחִין עָלָיו; מְצָאוּהוּ חַי--אַף עַל פִּי שֶׁנִּתְרוֹצֵץ, וְאֵי אִפְשָׁר שֶׁיַּבְרִיא, מְפַקְּחִין עָלָיו וּמוֹצִיאִין אוֹתוֹ, לְחַיֵּי אוֹתָהּ שָׁעָה.  [יט] בָּדְקוּ עַד חֻטְמוֹ, וְלֹא מָצְאוּ בּוֹ נְשָׁמָה--מַנִּיחִין אוֹתוֹ, שֶׁכְּבָר מֵת.</P>


fic: 3102
nru: יט
thu:
יט  בָּדְקוּ וּמָצְאוּ עֶלְיוֹנִים מֵתִים--לֹא יֹאמְרוּ כְּבָר מֵתוּ תַּחְתּוֹנִים, אֵלָא מְפַקְּחִין עַל הַכֹּל:  שֶׁאִפְשָׁר בְּמַפֹּלֶת שֶׁיָּמוּת הָעֶלְיוֹן, וְיִחְיֶה הַתַּחְתּוֹן.</P>


fic: 3102
nru: כ
thu:
כ  הָיְתָה חָצֵר שֶׁיֵּשׁ בָּהּ גּוֹיִים וְיִשְׂרְאֵלִיִּים, אַפִלּוּ יִשְׂרְאֵלִי אֶחָד וְאֶלֶף גּוֹיִים, וְנָפְלָה עֲלֵיהֶם--מְפַקְּחִין עַל הַכֹּל, מִפְּנֵי הַיִּשְׂרְאֵלִי.  פֵּרַשׁ אֶחָד מֵהֶם לְחָצֵר אַחֶרֶת, וְנָפְלָה עָלָיו אוֹתָהּ חָצֵר--מְפַקְּחִים עָלָיו:  שֶׁמֶּא זֶה שֶׁפֵּרַשׁ הוּא הַיִּשְׂרְאֵלִי, וְהַנִּשְׁאָרִים גּוֹיִים.</P>


fic: 3102
nru: כא
thu:
כא  נֶעְקְרוּ כֻּלָּן מֵחָצֵר זוֹ לֵילֵךְ לְחָצֵר אַחֶרֶת, וּבְעֵת עֲקִירָתָם פֵּרַשׁ אֶחָד מֵהֶן וְנִכְנַס לְחָצֵר אַחֶרֶת, וְנָפְלָה עָלָיו, וְאֵין יָדוּעַ מִי הוּא--אֵין מְפַקְּחִין עָלָיו:  שֶׁכֵּיוָן שֶׁנֶּעְקְרוּ כֻּלָּם, אֵין כָּאן יִשְׂרָאֵל קָבוּעַ, וְכָל הַפּוֹרֵשׁ מֵהֶן כִּשְׁהֶן מְהַלְּכִין, הֲרֵי הוּא בְּחֶזְקַת שֶׁפֵּרַשׁ מִן הָרֹב.  לְפִיכָּךְ אִם הָיָה הָרֹב יִשְׂרָאֵל--אַף עַל פִּי שֶׁנֶּעְקְרוּ כֻּלָּם, וּפֵרַשׁ אֶחָד מֵהֶם לְחָצֵר, וְנָפְלָה עָלָיו--מְפַקְּחִין עָלָיו.</P>


fic: 3102
nru: כב
thu:
כב  הַמְּהַלֵּךְ בַּמִּדְבָּר, וְלֹא יָדַע מָתַי הוּא יוֹם שַׁבָּת--מוֹנֶה מִיּוֹם שֶׁטָּעָה שִׁשָּׁה וּמְקַדֵּשׁ שְׁבִיעִי, וּמְבָרֵךְ בּוֹ בִּרְכַת הַיּוֹם וּמַבְדִּיל בְּמוֹצָאוֹ כַּשַּׁבָּת.  וּבְכָל יוֹם וָיוֹם, וְאַפִלּוּ בְּיוֹם זֶה שְׁהוּא מַבְדִּיל בּוֹ וּמְקַדֵּשׁ, מֻתָּר לוֹ לַעֲשׂוֹת כְּדֵי פַּרְנָסָתוֹ בִּלְבָד, כְּדֵי שֶׁלֹּא יָמוּת.  וְאָסוּר לוֹ לַעֲשׂוֹת יוֹתֵר עַל פַּרְנָסָתוֹ, שֶׁכָּל יוֹם וָיוֹם סְפֵק שַׁבָּת הוּא; וְאִם יָדַע שֶׁהַיּוֹם שְׁמִינִי לִיצִיאָתוֹ, אוֹ חֲמִשָּׁה עָשָׂר לִיצִיאָתוֹ, וְכַיּוֹצֶא בְּזֶה הַמִּנְיָן--הֲרֵי זֶה מֻתָּר לַעֲשׂוֹת כָּל מְלָאכָה בְּאוֹתוֹ הַיּוֹם, שֶׁהֲרֵי הַדָּבָר וַדַּאי שֶׁלֹּא יָצָא בִּשְׁיָרָה בַּשַּׁבָּת; וּשְׁאָר הַיָּמִים חוּץ מִיּוֹם זֶה, עוֹשֶׂה כְּדֵי פַּרְנָסָתוֹ בִּלְבָד.</P>


fic: 3102
nru: כג
thu:
כג  גּוֹיִים שֶׁצָּרוּ עַל עַיְרוֹת יִשְׂרָאֵל--אִם בָּאוּ עַל עִסְקֵי מָמוֹן--אֵין מְחַלְּלִין עֲלֵיהֶן אֶת הַשַּׁבָּת, וְאֵין עוֹשִׂין עִמָּהֶן מִלְחָמָה; וּבָעִיר הַסְּמוּכָה לַסְּפָר, אַפִלּוּ לֹא בָאוּ אֵלָא עַל עִסְקֵי תֶּבֶן וְקַשׁ, יוֹצְאִין עֲלֵיהֶן בִּכְלֵי זַיִן, וּמְחַלְּלִין עֲלֵיהֶן אֶת הַשַּׁבָּת.  וּבְכָל מָקוֹם, אִם בָּאוּ עַל עִסְקֵי נְפָשׁוֹת, אוֹ שֶׁעָרְכוּ מִלְחָמָה, אוֹ שֶׁצָּרוּ סְתָם--יוֹצְאִין עֲלֵיהֶן בִּכְלֵי זַיִן, וּמְחַלְּלִין עֲלֵיהֶן אֶת הַשַּׁבָּת.  וּמִצְוָה עַל כָּל יִשְׂרָאֵל שֶׁיְּכוּלִין לָבוֹא, לָצֵאת וְלַעְזֹר לַאֲחֵיהֶם שֶׁבַּמָּצוֹר וּלְהַצִּילָם מִיַּד הַגּוֹיִים בַּשַּׁבָּת; וְאָסוּר לָהֶן לְהִתְמַהְמַהּ לְמוֹצָאֵי שַׁבָּת.  וּכְשֶׁיַּצִּילוּ אֶת אֲחֵיהֶן, מֻתָּר לָהֶן לַחְזֹר בִּכְלֵי זַיִן שֶׁלָּהֶן לִמְקוֹמָם בַּשַּׁבָּת, כְּדֵי שֶׁלֹּא לְהַכְשִׁילָן, לָעֲתִיד לָבוֹא.</P>


fic: 3102
nru: כד
thu:
כד  וְכֵן סְפִינָה הַמִּטָּרֶפֶת בַּיָּם, אוֹ עִיר שֶׁהִקִּיפָהּ נָהָר--מִצְוָה לָצֵאת בַּשַּׁבָּת לְהַצִּילָן, בְּכָל דָּבָר שֶׁיָּכוֹל לְהַצִּילָן.  וְאַפִלּוּ יָחִיד הַנִּרְדָּף מִפְּנֵי הַגּוֹיִים, אוֹ מִפְּנֵי שְׁהוּא רוֹדֵף אַחֲרָיו לְהָרְגוֹ--מִצְוָה לְהַצִּילוֹ, וְאַפִלּוּ בַּעֲשִׂיַּת כַּמָּה מְלָאכוֹת בַּשַּׁבָּת; וְאַפִלּוּ לְתַקַּן כְּלֵי זַיִן לְהַצִּילוֹ, מֻתָּר.  וְזוֹעֲקִים עֲלֵיהֶן וּמִתְחַנְּנִים בַּשַּׁבָּת, וּמַתְרִיעִין עֲלֵיהֶן לַעְזֹר אוֹתָם; וְאֵין מִתְחַנְּנִים וְלֹא זוֹעֲקִין עַל הַדֶּבֶר, בַּשַּׁבָּת.</P>


fic: 3102
nru: כה
thu:
כה  צָרִין עַל עַיְרוֹת הַגּוֹיִים, שְׁלוֹשָׁה יָמִים קֹדֶם לַשַּׁבָּת; וְעוֹשִׂין עִמָּהֶן מִלְחָמָה בְּכָל יוֹם וָיוֹם, וְאַפִלּוּ בַּשַּׁבָּת, עַד שֶׁכּוֹבְשִׁין אוֹתָהּ, וְאַף עַל פִּי שְׁהִיא מִלְחֶמֶת הָרְשׁוּת:  מִפִּי הַשְּׁמוּעָה לָמְדוּ, "עַד רִדְתָּהּ" (<A HREF="t/a0520.htm#20">דברים כ,כ</A>), וְאַפִלּוּ בַּשַּׁבָּת.  וְאֵין צָרִיךְ לוֹמַר בְּמִלְחֶמֶת מִצְוָה; וְלֹא כָבַשׁ יְהוֹשׁוּעַ יְרִיחוֹ, אֵלָא בַּשַּׁבָּת.
<BR>


fic: 3103
nru: א
thu:
א  מֻתָּר לְהַתְחִיל בִּמְלָאכָה מֵעֶרֶב שַׁבָּת, אַף עַל פִּי שְׁהִיא נִגְמֶרֶת מֵאֵלֶיהָ בַּשַּׁבָּת:  שֶׁלֹּא נֶאֱסָר עָלֵינוּ, אֵלָא לַעֲשׂוֹת מְלָאכָה בְּעַצְמוֹ שֶׁלַּיּוֹם; אֲבָל שֶׁתֵּעָשֶׂה הַמְּלָאכָה מֵעַצְמָהּ בַּשַּׁבָּת, מֻתָּר לָנוּ לֵהָנוֹת בְּמַה שֶׁנַּעֲשָׂה בַּשַּׁבָּת מֵאֵלָיו.</P>


fic: 3103
nru: ב
thu:
ב  כֵּיצַד:  פּוֹתְקִין מַיִם לַגִּנָּה עֶרֶב שַׁבָּת עִם חָשֵׁכָה, וְהִיא מִתְמַלְּאָה וְהוֹלֶכֶת כָּל הַיּוֹם כֻּלּוֹ.  וּמַנִּיחִין מֻגְמָר תַּחַת הַכֵּלִים, וְהֶן מִתְגַּמְּרִין וְהוֹלְכִין כָּל הַשַּׁבָּת כֻּלָּהּ.  וּמַנִּיחִים קִלּוֹר עַל גַּבֵּי הָעַיִן, וְאַסְפְּלוֹנִית עַל גַּבֵּי הַמַּכָּה, וּמִתְרַפִּין וְהוֹלְכִין כָּל הַשַּׁבָּת כֻּלָּהּ.  וְשׁוֹרִין דְּיוֹ וְסַמָּמְנִין עִם חָשֵׁכָה, וְהֶן נִשְׁרִין וְהוֹלְכִין כָּל הַשַּׁבָּת כֻּלָּהּ.  וְנוֹתְנִין צֶמֶר לַיּוּרָה, וְאַוְנִין שֶׁלְּפִשְׁתָּן לַתַּנּוּר, וְהֶם מִשְׁתַּנִּין וְהוֹלְכִין כָּל הַשַּׁבָּת כֻּלָּהּ.  וּפוֹרְסִין מְצוּדוֹת לְחַיָּה וּלְעוֹפוֹת וּלְדָגִים עִם חָשֵׁכָה, וְהֶן צָדִין וְהוֹלְכִין כָּל הַשַּׁבָּת כֻּלָּהּ.  וְטוֹעֲנִין בְּקוֹרַת בֵּית הַבַּד וּבְעִגּוּלֵי הַגַּת עִם חָשֵׁכָה, וְהַמַּשְׁקִין זָבִין וְהוֹלְכִין כָּל הַשַּׁבָּת כֻּלָּהּ.  וּמַדְלִיקִין אֶת הַנֵּר אוֹ אֶת הַמְּדוּרָה מִבָּעֶרֶב, וְהִיא דּוֹלֶקֶת וְהוֹלֶכֶת כָּל הַשַּׁבָּת כֻּלָּהּ.</P>


fic: 3103
nru: ג
thu:
ג  מַנִּיחִין קְדֵרָה עַל גַּבֵּי הָאֵשׁ, אוֹ בָּשָׂר בַּתַּנּוּר אוֹ עַל גַּבֵּי גֶּחָלִים, וְהֶן מִתְבַּשְּׁלִים וְהוֹלְכִין כָּל הַשַּׁבָּת כֻּלָּהּ, וְאוֹכְלִין אוֹתָן בַּשַּׁבָּת.  וְיֵשׁ בְּדָבָר זֶה, דְּרָכִים שְׁהֶן אֲסוּרִין--גְּזֵרָה, שֶׁמֶּא יַחְתֶּה בַּגֶּחָלִים בַּשַּׁבָּת.</P>


fic: 3103
nru: ד
thu:
ד  כֵּיצַד:  תַּבְשִׁיל שֶׁלֹּא בָשַׁל כָּל צָרְכּוֹ, וְחַמִּין שֶׁלֹּא הוּחַמּוּ כָּל צָרְכָּן, אוֹ תַּבְשִׁיל שֶׁבָּשַׁל כָּל צָרְכּוֹ וְכָל זְמָן שֶׁמִּצְטַמֵּק הוּא יָפֶה לוֹ--אֵין מַשְׁהִין אוֹתוֹ עַל גַּבֵּי הָאֵשׁ בַּשַּׁבָּת, אַף עַל פִּי שֶׁהֻנַּח מִבְּעוֹד יוֹם:  גְּזֵרָה--שֶׁמֶּא יַחְתֶּה בַּגֶּחָלִים כְּדֵי לְהַשְׁלִים בִּשּׁוּלוֹ, אוֹ כְּדֵי לְצַמְּקוֹ.  לְפִיכָּךְ אִם גָּרַף הָאֵשׁ, אוֹ שֶׁכִּסָּה אֵשׁ הַכִּירָה בְּאֵפֶר אוֹ בִּנְעֹרֶת הַפִּשְׁתָּן הַדַּקָּה, אוֹ שֶׁעָמְמוּ הַגֶּחָלִים שֶׁהֲרֵי הֶן כִּמְכֻסּוֹת בְּאֵפֶר, אוֹ שֶׁהִסִּיקוּהָ בְּקַשׁ אוֹ בִּגְבַבָה אוֹ בְּגֶלְלֵי בְּהֵמָה דַּקָּה שֶׁהֲרֵי אֵין שָׁם גֶּחָלִים בּוֹעֲרוֹת--הֲרֵי זֶה, מֻתָּר לַשְׁהוֹת עָלֶיהָ:  שֶׁהֲרֵי הִסִּיחַ דַּעְתּוֹ מִזֶּה הַתַּבְשִׁיל, וְאֵין גּוֹזְרִין שֶׁמֶּא יַחְתֶּה בָּאֵשׁ.</P>


fic: 3103
nru: ה
thu:
ה  בַּמֶּה דְּבָרִים אֲמוּרִים, בַּכִּירָה שֶׁהֶבְלָהּ מוּעָט.  אֲבָל הַתַּנּוּר--אַף עַל פִּי שֶׁגָּרַף הָאֵשׁ, אוֹ חִפָּה בְּאֵפֶר, אוֹ שֶׁהִסִּיקוּהוּ בְּקַשׁ אוֹ בִּגְבַבָה--אֵין מַשְׁהִין בְּתוֹכוֹ, וְלֹא עַל גַּבָּיו, וְלֹא סוֹמְכִין לוֹ תַּבְשִׁיל שֶׁלֹּא בָשַׁל כָּל צָרְכּוֹ, אוֹ שֶׁבָּשַׁל כָּל צָרְכּוֹ וּמִצְטָמֵּק וְיָפֶה לוֹ:  הוֹאִיל וְהֶבְלוֹ חַם בְּיוֹתֵר, אֵינוּ מַסִּיחַ דַּעְתּוֹ; וְחוֹשְׁשִׁים שֶׁמֶּא יַחְתֶּה בְּזוֹ הָאֵשׁ הַמְּעוּטָה, אַף עַל פִּי שְׁהִיא אֵשׁ קַשׁ וּגְבַבָה אוֹ מְכֻסָּה.</P>


fic: 3103
nru: ו
thu:
ו  וְלָמָּה אָסְרוּ לַשְׁהוֹת בַּתַּנּוּר, אַף עַל פִּי שֶׁגָּרַף--מִפְּנֵי שֶׁהַגּוֹרֵף אֵינוּ גּוֹרֵף אֵלָא רֹב הָאֵשׁ וְעָצְמָה, וְאֵי אִפְשָׁר לִגְרֹף כָּל הָאֵשׁ עַד שֶׁלֹּא תִשָּׁאֵר נִיצוֹצָה אַחַת; וּמִפְּנֵי שֶׁהֶבְלוֹ חַם, שֶׁמֶּא יַחְתֶּה כְּדֵי לְנַעַר הַנִּיצוֹצוֹת הַנִּשְׁאָרוֹת.</P>


fic: 3103
nru: ז
thu:
ז  הַכֻּפָּח--הֶבְלוֹ רַב מֵהֶבֶל הַכִּירָה, וּמוּעָט מֵהֶבֶל הַתַּנּוּר.  לְפִיכָּךְ אִם הִסִּיקוֹ בְּגֶפֶת אוֹ בְּעֵצִים--הֲרֵי הוּא כַּתַּנּוּר, וְאֵין מַשְׁהִין בְּתוֹכוֹ וְלֹא עַל גַּבָּיו, וְלֹא סוֹמְכִין לוֹ תַּבְשִׁיל שֶׁלֹּא בָשַׁל כָּל צָרְכּוֹ, אוֹ מִצְטַמֵּק וְיָפֶה לוֹ:  אַף עַל פִּי שֶׁגָּרַף, אוֹ כִּסָּה בְּאֵפֶר.  וְאִם הִסִּיקוּהוּ בְּקַשׁ אוֹ בִּגְבַבָה--הֲרֵי הוּא כַּכִּירָה שֶׁהֻסְּקָה בְּקַשׁ וּבִגְבַבָה, וּמַשְׁהִין עָלָיו.  וּמֻתָּר לִסְמֹךְ לַכִּירָה מִבָּעֶרֶב, אַף עַל פִּי שְׁאֵינָהּ גְּרוּפָה.  וְאֵיזוֹ הִיא כִּירָה, וְאֵיזֶה הוּא כֻּפָּח--כִּירָה, מְקוֹם שְׁפִיתַת שְׁתֵּי קְדֵרוֹת; וְכֻפָּח, מְקוֹם שְׁפִיתַת קְדֵרָה אַחַת.</P>


fic: 3103
nru: ח
thu:
ח  תַּבְשִׁיל חַי שֶׁלֹּא בָשַׁל כְּלָל, אוֹ שֶׁבָּשַׁל כָּל צָרְכּוֹ וּמִצְטָמֵּק וְרַע לוֹ--מֻתָּר לַשְׁהוֹתוֹ עַל גַּבֵּי הָאֵשׁ, בֵּין בְּכִירָה וְכֻפָּח בֵּין בְּתַנּוּר.  וְכֵן תַּבְשִׁיל שֶׁבָּשַׁל וְלֹא בָשַׁל כָּל צָרְכּוֹ, אוֹ בָּשַׁל כָּל צָרְכּוֹ וּמִצְטָמֵּק וְיָפֶה לוֹ--אִם הִשְׁלִיךְ לְתוֹכוֹ אֵבֶר חַי סָמוּךְ לְבֵין הַשְּׁמָשׁוֹת, נַעֲשֶׂה הַכֹּל כְּתַבְשִׁיל חַי; וּמֻתָּר לַשְׁהוֹתוֹ עַל הָאֵשׁ, אַף עַל פִּי שֶׁלֹּא גָרַף וְלֹא כִסָּה, מִפְּנֵי שֶׁכְּבָר הִסִּיחַ דַּעְתּוֹ מִמֶּנּוּ, וְאֵינוּ בָּא לַחְתּוֹת בַּגֶּחָלִים.</P>


fic: 3103
nru: ט
thu:
ט  כָּל תַּבְשִׁיל שֶׁאָסוּר לַשְׁהוֹתוֹ--אִם עָבַר וְשִׁהָּה אוֹתוֹ--אָסוּר לְאָכְלוֹ עַד מוֹצָאֵי שַׁבָּת, וְיַמְתִין בִּכְדֵי שֶׁיֵּעָשֶׂה.  וְאִם שְׁכָחוֹ--אִם תַּבְשִׁיל שֶׁלֹּא בָשַׁל כָּל צָרְכּוֹ הוּא, אָסוּר עַד מוֹצָאֵי שַׁבָּת; וְאִם תַּבְשִׁיל שֶׁבָּשַׁל כָּל צָרְכּוֹ הוּא וּמִצְטָמֵּק וְיָפֶה לוֹ, מֻתָּר לְאָכְלוֹ בַּשַּׁבָּת.</P>


fic: 3103
nru: י
thu:
י  כָּל שֶׁמֻּתָּר לַשְׁהוֹתוֹ עַל גַּבֵּי הָאֵשׁ--כְּשֶׁנּוֹטְלִים אוֹתוֹ בַּשַּׁבָּת, אָסוּר לְהַחְזִירוֹ לִמְקוֹמוֹ.  וְאֵין מַחְזִירִין לְעוֹלָם, אֵלָא עַל גַּבֵּי כִּירָה גְּרוּפָה, אוֹ מְכֻסָּה, אוֹ בְּכִירָה וְכֻפָּח שֶׁהֻסְּקוּ בְּקַשׁ וּגְבַבָה:  וְהוּא, שֶׁלֹּא הִנִּיחַ הַקְּדֵרָה עַל גַּבֵּי קַרְקָע; אֲבָל מִשֶּׁהִנִּיחָהּ עַל גַּבֵּי הַקַּרְקָע, אֵין מַחְזִירִין אוֹתָהּ, וְאַפִלּוּ עַל גַּבֵּי גְּרוּפָה, אוֹ מְכֻסָּה.  וְאֵין מַחְזִירִין לַתַּנּוּר וְלֹא לַכֻּפָּח, שֶׁהֻסְּקוּ בְּגֶפֶת אוֹ בְּעֵצִים, אַף עַל פִּי שֶׁגָּרַף אוֹ כִּסָּה, מִפְּנֵי שֶׁהֶבְלָן חַם בְּיוֹתֵר.  וְכָל שְׁאֵין מַחְזִירִין עָלָיו, אֵין סוֹמְכִין לוֹ בַּשַּׁבָּת.</P>


fic: 3103
nru: יא
thu:
יא  אָסוּר לְהַכְנִיס מַגְרֵפָה לַקְּדֵרָה, וְהִיא עַל הָאֵשׁ, לְהוֹצִיא מִמֶּנָּה בַּשַּׁבָּת:  מִפְּנֵי שֶׁמַּגֵּס בָּהּ, וְזֶה מִצָּרְכֵּי הַבִּשּׁוּל הוּא; וְנִמְצָא כִּמְבַשֵּׁל בַּשַּׁבָּת.  וּמֻתָּר לְהַחְזִיר מִכִּירָה לְכִירָה, אַפִלּוּ מִכִּירָה שֶׁהֶבְלָהּ מוּעָט לְכִירָה שֶׁהֶבְלָהּ מְרֻבֶּה; אֲבָל לֹא מִכִּירָה לִטְמִינָה, וְלֹא מִטְּמִינָה לְכִירָה.</P>


fic: 3103
nru: יב
thu:
יב  לֹא יְמַלֵּא אָדָם קְדֵרָה עֲסָסִיּוֹת וְתֻרְמוֹסִין, אוֹ חָבִית שֶׁלְּמַיִם, וְיִתֵּן לְתוֹךְ הַתַּנּוּר עֶרֶב שַׁבָּת עִם חָשֵׁכָה, וְיַשְׁהֶה אוֹתָן--שֶׁאֵלּוּ וְכַיּוֹצֶא בָּהֶן, אַף עַל פִּי שֶׁלֹּא בָשְׁלוּ כָּל עִיקָר, כְּתַבְשִׁיל שֶׁלֹּא בָשַׁל כָּל צָרְכּוֹ הֶן, מִפְּנֵי שְׁאֵינָן צְרִיכִים בִּשּׁוּל הַרְבֵּה; וְדַעְתּוֹ עֲלֵיהֶן לְאָכְלָן לְאַלְתַּר, וּלְפִיכָּךְ אָסוּר לַשְׁהוֹתָן בַּתַּנּוּר.  וְאִם עָבַר וְשִׁהָּה--אֲסוּרִין עַד מוֹצָאֵי שַׁבָּת, וְיַמְתִין בִּכְדֵי שֶׁיֵּעָשׂוּ.</P>


fic: 3103
nru: יג
thu:
יג  תַּנּוּר שֶׁנָּתַן לְתוֹכוֹ בָּשָׂר מִבְּעוֹד יוֹם, וְשִׁהָּה אוֹתוֹ בַּשַּׁבָּת--אִם בְּשַׂר גְּדִי הוּא וְכַיּוֹצֶא בּוֹ, מֻתָּר, שְׁאִם יַחְתֶּה בַּגֶּחָלִים, יִתְחָרַךְ הַבָּשָׂר שְׁאֵינוּ צָרִיךְ אֵלָא חֲמִימוּת הָאֵשׁ בִּלְבָד; וְאִם בְּשַׂר עֵז אוֹ שׁוֹר הוּא, אָסוּר, שֶׁמֶּא יַחְתֶּה בַּגֶּחָלִים, לְבַשְּׁלוֹ.  וְאִם טָח פִּי הַתַּנּוּר בְּטִיט, מֻתָּר--שְׁאִם בָּא לִפְתֹּחַ הַתַּנּוּר וְלַחְתּוֹת, תִּכָּנֵס הָרוּחַ, וְיִתְקַשֶּׁה הַבָּשָׂר וְיִפָּסֵד, וְיִצְטַנַּן הַתַּנּוּר.</P>


fic: 3103
nru: יד
thu:
יד  וְכֵן כָּל דָּבָר שֶׁהָרוּחַ מַפְסֶדֶת אוֹתוֹ, אֵין גּוֹזְרִין עָלָיו שֶׁמֶּא יְגַלֵּהוּ וְיַחְתֶּה; וּמִפְּנֵי זֶה נוֹתְנִין אַוְנִין שֶׁלְּפִשְׁתָּן לְתוֹךְ הַתַּנּוּר עִם חָשֵׁכָה, שְׁאִם גִּלָּהוּ יִפָּסֵד.</P>


fic: 3103
nru: טו
thu:
טו  נָתַן גְּדִי שָׁלֵם לְתוֹךְ הַתַּנּוּר--הֲרֵי זֶה כִּבְשַׂר הָעֵז אוֹ בְּשַׂר שׁוֹר, וְאָסוּר לַשְׁהוֹתוֹ, שֶׁמֶּא יַחְתֶּה בַּגֶּחָלִים:  אֵלָא אִם כֵּן טָח הַתַּנּוּר.  וּמֻתָּר לְשַׁלְשַׁל כֶּבֶשׂ הַפֶּסַח לַתַּנּוּר עִם חָשֵׁכָה, אַף עַל פִּי שְׁאֵינוּ טָח, מִפְּנֵי שֶׁבְּנֵי חֲבוּרָה, זְרִיזִים הֶן.</P>


fic: 3103
nru: טז
thu:
טז  אֵין צוֹלִין בָּשָׂר בָּצֵל וּבֵיצָה עַל גַּבֵּי הָאֵשׁ--אֵלָא כְּדֵי שֶׁיִּצָּלוּ מִבְּעוֹד יוֹם, וְיִהְיוּ רְאוּיִין לַאֲכִילָה.  וְאִם נִשְׁאֲרוּ אַחַר כֵּן עַל הָאֵשׁ בַּשַּׁבָּת, עַד שֶׁיִּצָּלוּ הַרְבֵּה--מֻתָּר, מִפְּנֵי שְׁהֶן כְּמִצְטַמֵּק וְרַע לוֹ:  שְׁאִם חָתָה--יַחֲרֹךְ אוֹתָן, שֶׁעַל גּוּף הָאֵשׁ הֶם.  וּמִפְּנֵי זֶה מַנִּיחִין הַמֻּגְמָר תַּחַת הַכֵּלִים עִם חָשֵׁכָה--שְׁאִם חָתָה בַּגֶּחָלִים, יִשָּׂרֵף הַמֻּגְמָר וִיעַשַּׁן הַכֵּלִים.</P>


fic: 3103
nru: יז
thu:
יז  הַא לָמַדְתָּ, שֶׁכָּל דָּבָר שֶׁאָנוּ אוֹסְרִין בְּעִנְיָן זֶה, אֵינוּ אָסוּר מִשּׁוֹם שְׁהוּא נַעֲשָׂה בַּשַּׁבָּת; אֵלָא גְּזֵרָה, שֶׁמֶּא יַחְתֶּה בַּגֶּחָלִים.  לְפִיכָּךְ אֵין נוֹתְנִין צֶמֶר לַיּוּרָה, אֵלָא אִם כֵּן הָיְתָה עֲקוּרָה מֵעַל הָאֵשׁ--שֶׁמֶּא יַחְתֶּה בַּגֶּחָלִים:  וְהוּא, שֶׁיִּהְיֶה פִּיהָ טָח בְּטִיט--שֶׁמֶּא יַגֵּס בָּהּ, מִשֶּׁחָשֵׁכָה.</P>


fic: 3103
nru: יח
thu:
יח  אֵין נוֹתְנִין אֶת הַפַּת בַּתַּנּוּר עִם חָשֵׁכָה, וְלֹא חֲרָרָה עַל גַּבֵּי הַגֶּחָלִים--אֵלָא כְּדֵי שֶׁיִּקְרְמוּ פָּנִים שְׁאֵינָן מֻדְבָּקִים בַּתַּנּוּר אוֹ בָּאֵשׁ.  וְאִם נִשְׁאֲרוּ אַחַר כֵּן, עַד שֶׁיִּגְמֹר אֲפִיָּתָן--מֻתָּר:  שְׁאִם יַחְתֶּה, יַפְסִיד אוֹתָן.  וְאִם נָתַן סָמוּךְ לְחָשֵׁכָה, וְחָשֵׁכָה וַעֲדַיִן לֹא קָרְמוּ פָּנֶיהָ--אִם בְּמֵזִיד--אָסוּר לֶאֱכֹל מֵהֶן עַד מוֹצָאֵי שַׁבָּת, וְיַמְתִין בִּכְדֵי שֶׁיֵּעָשׂוּ.  וְאִם בְּשׁוֹגֵג--מֻתָּר לוֹ לִרְדּוֹת מִמֶּנָּה מְזוֹן שָׁלוֹשׁ סְעוֹדוֹת, בַּשַּׁבָּת; וְכִשְׁהוּא רוֹדֶה--לֹא יִרְדֶּה בְּמִרְדֶּה כְּדֶרֶךְ שְׁהוּא עוֹשֶׂה בַּחֹל, אֵלָא בְּסַכִּין וְכַיּוֹצֶא בָּהּ.</P>


fic: 3103
nru: יט
thu:
יט  עוֹשֶׂה אָדָם מְדוּרָה מִכָּל דָּבָר שֶׁיִּרְצֶה, בֵּין עַל גַּבֵּי קַרְקָע בֵּין עַל גַּבֵּי מְנוֹרָה, וּמַדְלִיקָהּ מִבְּעוֹד יוֹם, וּמִשְׁתַּמֵּשׁ לְאוֹרָהּ אוֹ מִתְחַמֵּם כְּנֶגְדָּהּ בַּשַּׁבָּת.  וְצָרִיךְ שֶׁיַּדְלִיק רֹב הַמְּדוּרָה קֹדֶם חָשֵׁכָה, עַד שֶׁתְּהֶא שַׁלְהֶבֶת עוֹלָה מֵאֵלֶיהָ קֹדֶם הַשַּׁבָּת; וְאִם לֹא הִדְלִיק רֻבָּהּ, אָסוּר לֵהָנוֹת בָּהּ בַּשַּׁבָּת--גְּזֵרָה, שֶׁמֶּא יַחְתֶּה בָּהּ וְיָנִיד הָעֵצִים כְּדֵי שֶׁתַּעֲלֶה הַשַּׁלְהֶבֶת.  וְאִם הִדְלִיק עֵץ יְחִידִי, צָרִיךְ לְהַדְלִיק רֹב עָבְיוֹ וְרֹב הֶקֵּפוֹ מִבְּעוֹד יוֹם.</P>


fic: 3103
nru: כ
thu:
כ  בַּמֶּה דְּבָרִים אֲמוּרִים, בַּגְּבוּלִין; אֲבָל בַּמִּקְדָּשׁ, מַאֲחִיזִין אֶת הָאוּר בָּעֵצִים בִּמְדוּרַת בֵּית הַמּוֹקֵד עִם חָשֵׁכָה, וְאֵין חוֹשְׁשִׁין שֶׁמֶּא יַחְתֶּה, שֶׁהַכּוֹהֲנִים זְרִיזִין הֶן.</P>


fic: 3103
nru: כא
thu:
כא  הָיְתָה מְדוּרָה שֶׁלְּקָנִים, אוֹ שֶׁלְּגַרְעִנִּין--אֵינוּ צָרִיךְ לְהַדְלִיק הָרֹב; אֵלָא כֵּיוָן שֶׁהִתְחִיל בָּהּ הָאֵשׁ קֹדֶם הַשַּׁבָּת, מֻתָּר לְהִשְׁתַּמַּשׁ בָּהּ, מִפְּנֵי שֶׁהָאֵשׁ נִתְלֵית בָּהֶן בִּמְהֵרָה, וְאֵינוּ צָרִיךְ לַחְתּוֹת.  לְפִיכָּךְ אִם אָגַד הַקָּנִים, אוֹ הִנִּיחַ הַגַּרְעִנִּין בְּחוֹתָלוֹת--הֲרֵי הֶן כְּעֵצִים, וְצָרִיךְ שֶׁתַּעֲלֶה בָּהֶן הַשַּׁלְהֶבֶת מֵאֵלֶיהָ קֹדֶם הַשַּׁבָּת.</P>


fic: 3103
nru: כב
thu:
כב  מְדוּרָה שֶׁלְּזֶפֶת, אוֹ שֶׁלְּגָפְרִית, אוֹ שֶׁלִּרְבָב, אוֹ שֶׁלְּקִירָה, אוֹ שֶׁלְּקַשׁ, אוֹ שֶׁלִּגְבַבָה--אֵינוּ צָרִיךְ לְהַדְלִיק רֻבָּהּ קֹדֶם הַשַּׁבָּת, מִפְּנֵי שֶׁהָאֵשׁ מַדְלֶקֶת אוֹתָם בִּמְהֵרָה.
<BR>


fic: 3104
nru: א
thu:
א  יֵשׁ דְּבָרִים שְׁאִם טָמַן בָּהֶן הַתַּבְשִׁיל, הוּא מִתְחַמֵּם וּמוֹסִיפִין בְּבִשּׁוּלוֹ כְּעֵין הָאֵשׁ--כְּגוֹן זֶפֶת, וְזֵבֶל, וּמֶלַח, וְסִיד, וְחוֹל, אוֹ זוֹגִין וּמוֹכִין וַעֲשָׂבִים בִּזְמָן שֶׁשְּׁלָשְׁתָּן לַחִים וְאַפִלּוּ מֵחֲמַת עַצְמָן; וּדְבָרִים אֵלּוּ, נִקְרָאִין דָּבָר הַמּוֹסִיף.  וְיֵשׁ דְּבָרִים שְׁאִם טָמַן בָּהֶן הַתַּבְשִׁיל, יִשָּׁאֵר בַּחֲמִימוּתוֹ בִּלְבָד, וְאֵינָן מוֹסִיפִין לוֹ בִּשּׁוּל, אֵלָא מוֹנְעִין אוֹתוֹ מִלְּהִצְטַנַּן--כְּגוֹן זוֹגִין וּמוֹכִין וַעֲשָׂבִים יְבֵשִׁין, וּכְסוּת, וּפֵרוֹת, וְכַנְפֵי יוֹנָה, וּנְעֹרֶת הַפִּשְׁתָּן, וְנָסֹרֶת חָרָשִׁים, וּשְׁלָחִין, וְגִזֵּי צֶמֶר; וּדְבָרִים אֵלּוּ, נִקְרָאִין דָּבָר שְׁאֵינוּ מוֹסִיף.</P>


fic: 3104
nru: ב
thu:
ב  מִן הַדִּין הָיָה, שֶׁטּוֹמְנִין בְּדָבָר הַמּוֹסִיף מִבְּעוֹד יוֹם, וְיִשָּׁאֵר הַתַּבְשִׁיל טָמוּן בַּשַּׁבָּת, שֶׁהֲרֵי מַשְׁהִין עַל גַּבֵּי הָאֵשׁ בַּשַּׁבָּת.  אֲבָל אָסְרוּ חֲכָמִים לְהַטְמִין בְּדָבָר הַמּוֹסִיף, מִבְּעוֹד יוֹם:  גְּזֵרָה, שֶׁמֶּא תִּרְתַּח הַקְּדֵרָה בַּשַּׁבָּת, וְיִצְטָרַךְ לְגַלּוֹתָהּ עַד שֶׁתָּנוּחַ הָרְתִיחָה, וְיַחְזֹר וִיכַסֶּה בַּשַּׁבָּת; וְנִמְצָא טוֹמֵן בְּדָבָר הַמּוֹסִיף בַּשַּׁבָּת, שְׁהוּא אָסוּר.  לְפִיכָּךְ מֻתָּר לִטְמֹן בְּדָבָר הַמּוֹסִיף, בֵּין הַשְּׁמָשׁוֹת--שֶׁסְּתָם קְדֵרוֹת בֵּין הַשְּׁמָשׁוֹת, כְּבָר רָתְחוּ וְנָחוּ מִבִּעְבּוּעָן, וְכֵיוָן שֶׁנָּחוּ, שׁוּב אֵינָן רוֹתְחִין.</P>


fic: 3104
nru: ג
thu:
ג  וְכֵן מִן הַדִּין הָיָה, לִטְמֹן הַתַּבְשִׁיל בְּדָבָר שְׁאֵינוּ מוֹסִיף, בַּשַּׁבָּת עַצְמָהּ; אֲבָל אָסְרוּ חֲכָמִים דָּבָר זֶה--גְּזֵרָה שֶׁמֶּא יַטְמִין בִּרְמָץ וְיִהְיֶה בּוֹ נִיצוֹצוֹת שֶׁלְּאֵשׁ, וְנִמְצָא חוֹתֶה בַּגֶּחָלִים; לְפִיכָּךְ אָסְרוּ לְהַטְמִין דָּבָר חַם בַּשַּׁבָּת, וְאַפִלּוּ בְּדָבָר שְׁאֵינוּ מוֹסִיף.</P>


fic: 3104
nru: ד
thu:
ד  סְפֵק חָשֵׁכָה סְפֵק לֹא חָשֵׁכָה, מֻתָּר לִטְמֹן אֶת דָּבָר חָם; וּמֻתָּר לִטְמֹן דָּבָר הַצּוֹנֵן בַּשַּׁבָּת, בְּדָבָר שְׁאֵינוּ מוֹסִיף, כְּדֵי שֶׁלֹּא יִצְטַנַּן בְּיוֹתֵר, אוֹ כְּדֵי שֶׁתָּפוּג צִנָּתוֹ.  חַמִּין שֶׁטְּמָנָן מֵעֶרֶב שַׁבָּת, וְנִתְגַּלּוּ בַּשַּׁבָּת--מֻתָּר לְכַסּוֹתָן, שֶׁהֲרֵי אֵינוּ מוֹסִיף; וּמֻתָּר לְהַחְלִיף הַכִּסּוּי בַּשַּׁבָּת.  כֵּיצַד--נוֹטֵל כְּסוּת וּמַנִּיחַ כַּנְפֵי יוֹנָה, אוֹ נוֹטֵל כַּנְפֵי יוֹנָה וּמַנִּיחַ הַכְּסוּת.</P>


fic: 3104
nru: ה
thu:
ה  פִּנָּה הַתַּבְשִׁיל אוֹ הַמַּיִם הַחַמִּין, מִכְּלִי לִכְלִי אַחֵר--מֻתָּר לְהַטְמִין הַכְּלִי הָאַחֵר בַּשַּׁבָּת בְּדָבָר שְׁאֵינוּ מוֹסִיף, כְּמוֹ הַדָּבָר הַצּוֹנֵן:  שֶׁלֹּא אָסְרוּ לְהַטְמִין בַּשַּׁבָּת, אֵלָא דָּבָר חַם שְׁהוּא בִּכְלִי רִאשׁוֹן שֶׁנִּתְבַּשַּׁל בּוֹ; אֲבָל אִם פִּנָּהוּ, מֻתָּר.</P>


fic: 3104
nru: ו
thu:
ו  מַנִּיחִין מֵחָם עַל גַּבֵּי מֵחָם בַּשַּׁבָּת, וּקְדֵרָה עַל גַּבֵּי קְדֵרָה, וּקְדֵרָה עַל גַּבֵּי מֵחָם, וּמֵחָם עַל גַּבֵּי קְדֵרָה; וְטָח פִּיהֶם בְּבָצֵק:  לֹא בִּשְׁבִיל שֶׁיֵּחַמּוּ, אֵלָא בִּשְׁבִיל שֶׁיַּעַמְדוּ עַל חֻמָּם--שֶׁלֹּא אָסְרוּ אֵלָא לְהַטְמִין בַּשַּׁבָּת; אֲבָל לְהַנִּיחַ כְּלִי חַם עַל גַּבֵּי כְּלִי חַם, כְּדֵי שֶׁיִּהְיוּ עוֹמְדִין בַּחֲמִימוּתָן--מֻתָּר.  אֲבָל אֵין מַנִּיחִין כְּלִי שֶׁיֵּשׁ בּוֹ דָּבָר צוֹנֵן, עַל גַּבֵּי כְּלִי חַם, בַּשַּׁבָּת--שֶׁהֲרֵי מוֹלִיד בּוֹ חֹם בַּשַּׁבָּת; וְאִם הִנִּיחוֹ, מִבָּעֶרֶב--מֻתָּר, וְאֵינוּ כְּטוֹמֵן בְּדָבָר הַמּוֹסִיף.
<BR>


fic: 3105
nru: א
thu:
א  הַדְלָקַת נֵר בַּשַּׁבָּת אֵינָהּ רְשׁוּת, אִם רָצָה מַדְלִיק וְאִם רָצָה אֵינוּ מַדְלִיק; וְלֹא מִצְוָה שְׁאֵינוּ חַיָּב לִרְדֹף אַחֲרֶיהָ עַד שֶׁיַּעֲשֶׂנָּה, כְּגוֹן עֵרוּבֵי חֲצֵרוֹת אוֹ נְטִילַת יָדַיִם לַאֲכִילָה:  אֵלָא חוֹבָה.  וְאֶחָד אֲנָשִׁים וְאֶחָד נָשִׁים, חַיָּבִין לִהְיוֹת בְּבָתֵּיהֶן נֵר דָּלוּק בַּשַּׁבָּת.  אַפִלּוּ אֵין לוֹ מַה יֹאכַל--שׁוֹאֵל עַל הַפְּתָחִים, וְלוֹקֵחַ שֶׁמֶן וּמַדְלִיק אֶת הַנֵּר:  שֶׁזֶּה בִּכְלַל עֹנֶג שַׁבָּת הוּא.  וְחַיָּב לְבָרַךְ קֹדֶם הַדְלָקָה, אֲשֶׁר קִדְּשָׁנוּ בְּמִצְווֹתָיו וְצִוָּנוּ לְהַדְלִיק נֵר שֶׁלַּשַּׁבָּת--כְּדֶרֶךְ שֶׁמְּבָרֵךְ עַל כָּל הַדְּבָרִים שְׁהוּא חַיָּב בָּהֶם מִדִּבְרֵי סוֹפְרִים.</P>


fic: 3105
nru: ב
thu:
ב  מֻתָּר לְהִשְׁתַּמַּשׁ לְנֵר הַשַּׁבָּת:  וְהוּא, שֶׁלֹּא יְהֶא הַדָּבָר צָרִיךְ עִיּוּן הַרְבֵּה; אֲבָל דָּבָר שֶׁצָּרִיךְ לְדַקְדַּק בִּרְאִיָּתוֹ, אָסוּר לְהַבְחִינוֹ לְאוֹר הַנֵּר--גְּזֵרָה, שֶׁמֶּא יַטֶּה.</P>


fic: 3105
nru: ג
thu:
ג  הַמַּדְלִיק צָרִיךְ לְהַדְלִיק מִבְּעוֹד יוֹם, קֹדֶם שְׁקִיעַת הַחַמָּה.  וְנָשִׁים מְצֻוּוֹת עַל דָּבָר זֶה, יוֹתֵר מִן הָאֲנָשִׁים, לְפִי שְׁהֶן מְצוּיוֹת בַּבָּתִּים, וְהֶן הָעֲסֵקוֹת בִּמְלֶאכֶת הַבַּיִת; וְאַף עַל פִּי כֵן, צָרִיךְ הָאִישׁ לְהַזְהִירָן וְלִבְדֹּק אוֹתָן עַל כָּךְ, וְלוֹמַר לְאַנְשֵׁי בֵּיתוֹ עֶרֶב שַׁבָּת קֹדֶם שֶׁתֶּחְשַׁךְ, הַדְלִיקוּ אֶת הַנֵּר.  סְפֵק חָשֵׁכָה וְנִכְנַס הַשַּׁבָּת, סְפֵק לֹא נִכְנַס--אֵין מַדְלִיקִין.</P>


fic: 3105
nru: ד
thu:
ד  מִשֶּׁתִּשְׁקַע הַחַמָּה עַד שֶׁיֵּרָאוּ שְׁלוֹשָׁה כּוֹכָבִים בֵּינוֹנִיִּים, הוּא הַזְּמָן הַנִּקְרָא בֵּין הַשְּׁמָשׁוֹת בְּכָל מָקוֹם; וְהוּא סְפֵק מִן הַיּוֹם, סְפֵק מִן הַלַּיְלָה, וְדָנִין בּוֹ לְהַחְמִיר, בְּכָל מָקוֹם.  וּלְפִיכָּךְ אֵין מַדְלִיקִין בּוֹ; וְהָעוֹשֶׂה מְלָאכָה בֵּין הַשְּׁמָשׁוֹת שַׁבָּת וּבֵין הַשְּׁמָשׁוֹת בְּמוֹצָאֵי שַׁבָּת, בְּשׁוֹגֵג--חַיָּב חַטָּאת מִכָּל מָקוֹם.  וְכוֹכָבִים אֵלּוּ--לֹא גְּדוֹלִים הַנִּרְאִים בַּיּוֹם, וְלֹא קְטַנִּים שְׁאֵין נִרְאִין אֵלָא בַּלַּיְלָה; וּמִשֶּׁיֵּרָאוּ שְׁלוֹשָׁה כּוֹכָבִים אֵלּוּ הַבֵּינוֹנִיִּים, הֲרֵי זֶה לַיְלָה וַדַּאי.</P>


fic: 3105
nru: ה
thu:
ה  פְּתִילָה שֶׁמַּדְלִיקִין בָּהּ לַשַּׁבָּת, אֵין עוֹשִׂין אוֹתָהּ מִדָּבָר שֶׁהָאוּר מְסַכְסֶכֶת בּוֹ--כְּגוֹן צֶמֶר, וְשֵׂעָר, וּמֶשִׁי, וְצֶמֶר הָאֶרֶז, וּפִשְׁתָּן שֶׁלֹּא נֻפַּץ, וְסִיב שֶׁלְּדֶקֶל, וּמִינֵי הָעֵץ הָרַכִּים, וְכַיּוֹצֶא בָּהֶן; אֵלָא מִדָּבָר שֶׁהָאוּר נִתְלֵית בּוֹ--כְּגוֹן פִּשְׁתָּה נְפוּצָה, וּבִגְדֵי שֵׁשׁ, וְצֶמֶר גֶּפֶן, וְכַיּוֹצֶא בָּהֶן.  וְהַמַּדְלִיק צָרִיךְ שֶׁיַּדְלִיק, בְּרֹב הַיּוֹצֶא מִן הַפְּתִילָה.</P>


fic: 3105
nru: ו
thu:
ו  הַכּוֹרֵךְ דָּבָר שֶׁמַּדְלִיקִין בּוֹ, עַל דָּבָר שְׁאֵין מַדְלִיקִין בּוֹ--אִם לְהַעֲבוֹת הַפְּתִילָה כְּדֵי לְהוֹסִיף אוֹרָהּ, אָסוּר; וְאִם לְהַקְשׁוֹת הַפְּתִילָה כְּדֵי שֶׁתְּהֶא עוֹמֶדֶת וְלֹא תִשְׁתַּלְשַׁל לְמַטָּה, מֻתָּר.</P>


fic: 3105
nru: ז
thu:
ז  נוֹתְנִין גַּרְגֵּר שֶׁלְּמֶלַח וְגָרִיס שֶׁלְּפוֹל עַל פִּי הַנֵּר בְּעֶרֶב שַׁבָּת, כְּדֵי שֶׁיְּהֶא דּוֹלֵק בְּלֵילֵי שַׁבָּת.  וְכָל הַפְּתִילוֹת שְׁאֵין מַדְלִיקִין בָּהֶן, עוֹשִׂין מֵהֶן מְדוּרָה--בֵּין לְהִתְחַמַּם כְּנֶגְדָּהּ, בֵּין לְהִשְׁתַּמַּשׁ לְאוֹרָהּ, בֵּין עַל גַּבֵּי מְנוֹרָה, בֵּין עַל גַּבֵּי קַרְקָע; וְלֹא אָסְרוּ אֵלָא לַעֲשׂוֹתָן פְּתִילָה לַנֵּר, בִּלְבָד.</P>


fic: 3105
nru: ח
thu:
ח  שֶׁמֶן שֶׁמַּדְלִיקִין בּוֹ לַשַּׁבָּת, צָרִיךְ שֶׁיְּהֶא נִמְשָׁךְ אַחַר הַפְּתִילָה; אֲבָל שְׁמָנִין שְׁאֵין נִמְשָׁכִין אַחַר הַפְּתִילָה--כְּגוֹן זֶפֶת, וְשַׁעְוָה, וְשֶׁמֶן קִיק, וְאַלְיָה, וְחֵלֶב--אֵין מַדְלִיקִין בָּהֶן.  וּמִפְּנֵי מַה אֵין מַדְלִיקִין בִּפְתִילוֹת שְׁאֵין הָאוּר נִתְלֵית בָּהֶן, וְלֹא בִּשְׁמָנִים שְׁאֵין נִמְשָׁכִים אַחַר הַפְּתִילָה--גְּזֵרָה, שֶׁמֶּא יִהְיֶה אוֹר הַנֵּר אָפֵל, וְיַטֶּה אוֹתָהּ, בְּשָׁעָה שֶׁיִּשְׁתַּמַּשׁ לְאוֹרָהּ.</P>


fic: 3105
nru: ט
thu:
ט  חֵלֶב שֶׁהִתִּיכוֹ, וְקִרְבֵי דָּגִים שֶׁנִּמּוֹחוּ--נוֹתֵן לְתוֹכָן שֶׁמֶן כָּל שְׁהוּא, וּמַדְלִיק; אֲבָל שְׁמָנִין שְׁאֵין מַדְלִיקִין בָּהֶן--אַפִלּוּ עֵרְבָן בְּשֶׁמֶן מִשְּׁמָנִים שֶׁמַּדְלִיקִין בָּהֶן--לֹא יַדְלִיק, מִפְּנֵי שְׁאֵין נִמְשָׁכִין.</P>


fic: 3105
nru: י
thu:
י  אֵין מַדְלִיקִין בְּעִטְרָן, מִפְּנֵי שֶׁרֵיחוֹ רָע--שֶׁמֶּא יַנִּיחֶנּוּ וְיֵצֵא, וְחוֹבָה עָלָיו לֵישֵׁב לְאוֹר הַנֵּר.  וְלֹא בְּצֹרִי, מִפְּנֵי שֶׁרֵיחוֹ טוֹב--שֶׁמֶּא יִקַּח מִמֶּנּוּ, מִן הַנֵּר; וְעוֹד, מִפְּנֵי שְׁהוּא עָף.  וְלֹא בִּנְפָט לָבָן, וְאַפִלּוּ בַּחֹל--מִפְּנֵי שְׁהוּא עָף, וְיָבוֹא לִידֵי סַכָּנָה.</P>


fic: 3105
nru: יא
thu:
יא  מֻתָּר לְהַדְלִיק לְכַתְּחִלָּה, בִּשְׁאָר שְׁמָנִים--כְּגוֹן שֶׁמֶן צְנוֹן, וְשֻׁמְשְׁמִין, וְלֶפֶת, וְכָל כַּיּוֹצֶא בָּהֶן:  אֵין אָסוּר אֵלָא אֵלּוּ שֶׁמָּנוּ חֲכָמִים, בִּלְבָד.</P>


fic: 3105
nru: יב
thu:
יב  לֹא יִתֵּן אָדָם כְּלִי מְנֻקָּב מָלֵא שֶׁמֶן עַל פִּי הַנֵּר, בִּשְׁבִיל שֶׁיְּהֶא מְנַטֵּף, וְלֹא יְמַלֵּא קְעָרָה שֶׁמֶן וְיִתְּנֶנָּה בְּצַד הַנֵּר וְיִתֵּן רֹאשׁ הַפְּתִילָה לְתוֹכָהּ, בִּשְׁבִיל שֶׁתְּהֶא שׁוֹאֶבֶת--גְּזֵרָה, שֶׁמֶּא יִקַּח מִן הַשֶּׁמֶן שֶׁבַּכְּלִי:  שֶׁהֲרֵי לֹא נִמְאָס בַּנֵּר; וְאָסוּר לֵהָנוֹת בַּשַּׁבָּת מִן הַשֶּׁמֶן שֶׁהֻדְלַק בּוֹ, וְאַפִלּוּ כָּבְתָה הַנֵּר, וְאַפִלּוּ נָטַף מִן הַנֵּר--מִפְּנֵי שְׁהוּא מֻקְצֶה מֵחֲמַת אִסּוּר.  וְאִם חִבַּר הַכְּלִי שֶׁיֵּשׁ בּוֹ הַשֶּׁמֶן אֶל הַנֵּר בְּסִיד, וּבְחַרְסִית, וְכַיּוֹצֶא בָּהֶן--מֻתָּר.</P>


fic: 3105
nru: יג
thu:
יג  אֵין נוֹתְנִין כְּלִי תַּחַת הַנֵּר לְקַבַּל בּוֹ שֶׁמֶן בַּשַּׁבָּת, שֶׁהֲרֵי מְבַטֵּל הַכְּלִי מֵהֲכֵנוֹ; וְאִם נְתָנוֹ מִבְּעוֹד יוֹם, מֻתָּר.  וְנוֹתְנִין כְּלִי תַּחַת הַנֵּר בַּשַּׁבָּת, לְקַבַּל נִיצוֹצוֹת--מִפְּנֵי שְׁאֵין בָּהֶן מַמָּשׁ, וַהֲרֵי לֹא בִטְּלוֹ מִלְּטַלְטְלוֹ; וְאָסוּר לִתֵּן לְתוֹכוֹ מַיִם, וְאַפִלּוּ מֵעֶרֶב שַׁבָּת--מִפְּנֵי שְׁהוּא מְקָרֵב אֶת כִּבּוּי הַנִּיצוֹצוֹת.</P>


fic: 3105
nru: יד
thu:
יד  אֵין פּוֹלִין לְאוֹר הַנֵּר, וְלֹא קוֹרִין לְאוֹר הַנֵּר, וְאַפִלּוּ גָּבוֹהַּ שְׁתֵּי קוֹמוֹת; וְאַפִלּוּ עֲשָׂרָה בָּתִּים זֶה עַל גַּב זֶה, וְהַנֵּר בָּעֶלְיוֹנָה--לֹא יִקְרָא וְלֹא יְפַלֶּה לְאוֹרוֹ בַּתַּחְתּוֹנָה, שֶׁמֶּא יִשְׁכַּח וְיַטֶּה.  וְאִם הָיוּ שְׁנַיִם קוֹרִין בְּעִנְיָן אֶחָד, מֻתָּרִין לִקְרוֹת לִפְנֵי הַנֵּר--שֶׁכָּל אֶחָד מֵהֶן מַזְכִּיר חֲבֵרוֹ, אִם שָׁכַח; אֲבָל לֹא בִּשְׁנֵי עִנְיָנוֹת, שֶׁכָּל אֶחָד מֵהֶן טָרוּד בְּעִנְיָנוֹ.</P>


fic: 3105
nru: טו
thu:
טו  הַתִּינוֹקוֹת--קוֹרִין לִפְנֵי רִבָּן לְאוֹר הַנֵּר, מִפְּנֵי שֶׁהָרָב מְשַׁמְּרָן; אֲבָל הוּא לֹא יִקְרָא, מִפְּנֵי שְׁאֵין אֵימָתָן עָלָיו.  וְיֵשׁ לוֹ לִרְאוֹת בַּסֵּפֶר לְאוֹר הַנֵּר, עַד שֶׁיִּרְאֶה רֹאשׁ הַפָּרָשָׁה שְׁהוּא צָרִיךְ לְהַקְרוֹתָן; וְאַחַר כָּךְ נוֹתֵן הַסֵּפֶר בְּיָדָן, וְהֶם קוֹרְאִין לְפָנָיו.</P>


fic: 3105
nru: טז
thu:
טז  כֵּלִים הַדּוֹמִים זֶה לְזֶה, וְאֵינָן נִכָּרִין אֵלָא בְּעִיּוּן הַרְבֵּה--אָסוּר לְהַקְרִיבָן לְאוֹר הַנֵּר, וּלְהַבְחִין בֵּינֵיהֶן:  שֶׁמֶּא יִשְׁכַּח, וְיַטֶּה.  לְפִיכָּךְ שַׁמָּשׁ שְׁאֵינוּ קָבוּעַ--אָסוּר לוֹ לִבְדֹּק כּוֹסוֹת וּקְעָרוֹת לְאוֹר הַנֵּר, מִפְּנֵי שְׁאֵינוּ מַכִּירָן, בֵּין בְּנֵר שֶׁלַּשֶּׁמֶן, בֵּין בְּנֵר שֶׁלַּנְּפָט שֶׁאוֹרוֹ רַב; אֲבָל שַׁמָּשׁ קָבוּעַ--מֻתָּר לוֹ לִבְדֹּק לְאוֹר הַנֵּר כּוֹסוֹת וּקְעָרוֹת, מִפְּנֵי שְׁאֵינוּ צָרִיךְ עִיּוּן הַרְבֵּה.  וְאִם הָיָה נֵר שֶׁלְּשֶׁמֶן זַיִת--אֵין מוֹרִין לוֹ לִבְדֹּק, וְאַף עַל פִּי שְׁהוּא מֻתָּר:  גְּזֵרָה, שֶׁמֶּא יִסְתַּפַּק מִמֶּנּוּ.</P>


fic: 3105
nru: יז
thu:
יז  נֵר שֶׁאֲחוֹרֵי הַדֶּלֶת--אָסוּר לִפְתֹּחַ הַדֶּלֶת וְלִנְעֹל כְּדַרְכּוֹ, מִפְּנֵי שְׁהוּא מְכַבֵּהוּ; אֵלָא יִזָּהֵר בְּשָׁעָה שֶׁפּוֹתֵחַ, וּבְשָׁעָה שֶׁנּוֹעֵל.  וְאָסוּר לִפְתֹּחַ אֶת הַדֶּלֶת כְּנֶגֶד הַמְּדוּרָה בַּשַּׁבָּת, כְּדֵי שֶׁתְּהֶא הָרוּחַ מְנַשֶּׁבֶת בָּהּ, וְאַף עַל פִּי שְׁאֵין שָׁם, אֵלָא רוּחַ הַמְּצוּיָה.  וּמַנִּיחִין הַנֵּר שֶׁלַּשַּׁבָּת עַל גַּבֵּי אִילָן הַמְּחֻבָּר לַקַּרְקָע, וְאֵינוּ חוֹשֵׁשׁ.</P>


fic: 3105
nru: יח
thu:
יח  כָּל מְדִינוֹת וַעֲיָרוֹת שֶׁלְּיִשְׂרָאֵל, תּוֹקְעִין בָּהֶן שֵׁשׁ תְּקִיעוֹת בְּעֶרֶב שַׁבָּת; וּבְמָקוֹם גָּבוֹהַּ הָיוּ תּוֹקְעִין, כְּדֵי לְהַשְׁמִיעַ כָּל אַנְשֵׁי הַמְּדִינָה, וְכָל אַנְשֵׁי הַמִּגְרָשׁ שֶׁלָּהּ.</P>


fic: 3105
nru: יט
thu:
יט  תְּקִיעָה רִאשׁוֹנָה, נִמְנְעוּ הָעוֹמְדִים בַּשָּׂדוֹת מִלַּחְרֹשׁ וּמִלַּעְדֹּר וּמִלַּעֲשׂוֹת מְלָאכָה שֶׁבַּשָּׂדֶה; וְאֵין הַקְּרוֹבִין רַשָּׁאִין לִכָּנֵס לָעִיר, עַד שֶׁיָּבוֹאוּ רְחוֹקִים וְיִכָּנְסוּ כֻּלָּם בְּבַת אַחַת.  וַעֲדַיִן הַחֲנִיּוֹת פְּתוּחוֹת, וְהַתָּרִיסִין מֻנָּחִין.  הִתְחִיל לִתְקֹעַ שְׁנִיָּה--נִסְתַּלְּקוּ הַתָּרִיסִין, וְנִנְעֲלוּ הַחֲנִיּוֹת; וַעֲדַיִן הַחַמִּין וְהַקְּדֵרוֹת מֻנָּחוֹת עַל גַּבֵּי כִּירָה.  הִתְחִיל לִתְקֹעַ תְּקִיעָה שְׁלִישִׁית--סִלַּק הַמְּסַלֵּק וְהִטְמִין הַמַּטְמִין, וְהִדְלִיקוּ אֶת הַנֵּרוֹת.  וְשׁוֹהֶה כְּדֵי לִצְלוֹת דָּג, אוֹ כְּדֵי לְהַדְבִּיק פַּת בַּתַּנּוּר; וְתוֹקֵעַ וּמֵרִיעַ, וְתוֹקֵעַ וְשׁוֹבֵת.</P>


fic: 3105
nru: כ
thu:
כ  תְּקִיעָה רִאשׁוֹנָה, תּוֹקֵעַ אוֹתָהּ בַּמִּנְחָה; וְהַשְּׁלִישִׁית, קֹדֶם לִשְׁקִיעַת הַחַמָּה.  וְכֵן תּוֹקְעִין בְּמוֹצָאֵי שַׁבָּת אַחַר צֵאת הַכּוֹכָבִים, לְהַתִּיר הָעָם לְמַעֲשֵׂיהֶן.</P>


fic: 3105
nru: כא
thu:
כא  יוֹם הַכִּפּוּרִים שֶׁחָל לִהְיוֹת בְּעֶרֶב שַׁבָּת, לֹא הָיוּ תּוֹקְעִין; חָל לִהְיוֹת בְּמוֹצָאֵי שַׁבָּת, לֹא תוֹקְעִין וְלֹא מַבְדִּילִין.  יוֹם טוֹב שֶׁחָל לִהְיוֹת בְּעֶרֶב שַׁבָּת, תּוֹקְעִין וְלֹא מַבְדִּילִין; חָל לִהְיוֹת לְאַחַר הַשַּׁבָּת, מַבְדִּילִין וְלֹא תוֹקְעִין.
<BR>


fic: 3106
nru: א
thu:
א  אָסוּר לוֹמַר לַגּוֹי, לַעֲשׂוֹת לָנוּ מְלָאכָה בַּשַּׁבָּת--אַף עַל פִּי שְׁאֵינוּ מְצֻוֶּה עַל הַשַּׁבָּת, וְאַף עַל פִּי שֶׁאָמַר לוֹ מִקֹּדֶם הַשַּׁבָּת, וְאַף עַל פִּי שְׁאֵינוּ צָרִיךְ לְאוֹתָהּ מְלָאכָה, אֵלָא לְאַחַר הַשַּׁבָּת; וְדָבָר זֶה, אִסּוּרוֹ מִדִּבְרֵי סוֹפְרִים, כְּדֵי שֶׁלֹּא תִהְיֶה שַׁבָּת קַלָּה בְּעֵינֵיהֶן, וַיָּבוֹאוּ לַעֲשׂוֹת בְּעַצְמָן.</P>


fic: 3106
nru: ב
thu:
ב  גּוֹי שֶׁעָשָׂה מְלָאכָה מֵעַצְמוֹ בַּשַּׁבָּת--אִם בִּשְׁבִיל יִשְׂרָאֵל עָשָׂה אוֹתָהּ--אָסוּר לֵהָנוֹת בְּאוֹתָהּ מְלָאכָה עַד מוֹצָאֵי שַׁבָּת, וְיַמְתִין בִּכְדֵי שֶׁתֵּעָשֶׂה:  וְהוּא שֶׁלֹּא יְהֶא הַדָּבָר בְּפַרְהֶסְיָה, עַד שֶׁיֵּדְעוּ בּוֹ רַבִּים שֶׁדָּבָר זֶה בִּשְׁבִיל פְּלוֹנִי הוּא נַעֲשָׂה בַּשַּׁבָּת.  וְאִם בִּשְׁבִיל עַצְמוֹ בִּלְבָד עָשָׂה, מֻתָּר לֵהָנוֹת בָּהּ בַּשַּׁבָּת.</P>


fic: 3106
nru: ג
thu:
ג  כֵּיצַד:  גּוֹי שֶׁהִדְלִיק אֶת הַנֵּר, מִשְׁתַּמֵּשׁ לְאוֹרוֹ יִשְׂרָאֵל; וְאִם בִּשְׁבִיל יִשְׂרָאֵל, אָסוּר.  עָשָׂה כֶּבֶשׁ לֵירַד בּוֹ מִן הַסְּפִינָה, יֵרֵד אַחֲרָיו יִשְׂרָאֵל; וְאִם בִּשְׁבִיל יִשְׂרָאֵל, אָסוּר.  מִלָּא מַיִם לְהַשְׁקוֹת בְּהֶמְתּוֹ, מַשְׁקֶה אַחֲרָיו יִשְׂרָאֵל; לִקַּט עֲשָׂבִים לְהַאֲכִיל לִבְהֶמְתּוֹ, מַנִּיחַ יִשְׂרָאֵל בְּהֶמְתּוֹ לֶאֱכֹל מֵהֶן:  וְהוּא, שֶׁלֹּא יְהֶא הַגּוֹי מַכִּיר לְאוֹתוֹ יִשְׂרָאֵל--שֶׁמֶּא יַרְבֶּה בִּמְלַאכְתּוֹ בִּשְׁבִילוֹ, וְנִמְצָא עוֹשֶׂה בִּשְׁבִיל יִשְׂרָאֵל.  וְכֵן כָּל דָּבָר שֶׁאִפְשָׁר לְהַרְבּוֹת בּוֹ--לֹא יֵהָנֶה בּוֹ בַּשַּׁבָּת, אֵלָא אִם כֵּן אֵינוּ מַכִּירוֹ.</P>


fic: 3106
nru: ד
thu:
ד  אֲבָל דָּבָר שְׁאֵין בּוֹ לְהַרְבּוֹת וּלְמַעַט, כְּגוֹן נֵר וְכֶבֶשׁ, הוֹאִיל וְעָשָׂה בִּשְׁבִיל עַצְמוֹ, נִהְנֶה אַחֲרָיו יִשְׂרָאֵל בַּשַּׁבָּת--וְאַף עַל פִּי שְׁהוּא מַכִּירוֹ.  נֵר הַדָּלוּק בִּמְסִבָּה בַּשַּׁבָּת--אִם רֹב יִשְׂרָאֵל, אָסוּר לְהִשְׁתַּמַּשׁ לְאוֹרָהּ, שֶׁהַמַּדְלִיק, עַל דַּעַת הָרֹב מַדְלִיק; וְאִם רֹב גּוֹיִים, מֻתָּר לְהִשְׁתַּמַּשׁ לְאוֹרָהּ; מֶחְצָה לְמֶחְצָה, אָסוּר.  נָפְלָה דְּלֵקָה בַּשַּׁבָּת, וּבָא גּוֹי לְכַבּוֹת--אֵין אוֹמְרִין לוֹ כַּבֵּה וְאַל תְּכַבֶּה, מִפְּנֵי שְׁאֵין שְׁבִיתָתוֹ עָלֵינוּ; וְכֵן כָּל כַּיּוֹצֶא בְּזֶה.</P>


fic: 3106
nru: ה
thu:
ה  מֵת שֶׁעָשׂוּ לוֹ גּוֹיִים אָרוֹן, וְחָפְרוּ לוֹ קֶבֶר בַּשַּׁבָּת, אוֹ הֵבִיאוּ לוֹ חֲלִילִין לִסְפֹּד בָּהֶן--אִם בְּצִנְעָה--יַמְתִּין בִּכְדֵי שֶׁיֵּעָשׂוּ לְמוֹצָאֵי שַׁבָּת, וְיִקָּבֵר בּוֹ.  וְאִם הָיָה הַקֶּבֶר בִּסְרַטְיָה גְּדוֹלָה, וְהָאָרוֹן עַל גַּבָּיו, וְכָל הָעוֹבְרִין וְהַשָּׁבִין אוֹמְרִים שֶׁזֶּה שֶׁהַנָּכְרִים עוֹשִׂין עַכְשָׁו בַּשַּׁבָּת, לִפְלוֹנִי הוּא--הֲרֵי זֶה לֹא יִקָּבֵר בּוֹ אוֹתוֹ יִשְׂרָאֵל עוֹלָמִית, מִפְּנֵי שְׁהוּא בְּפַרְהֶסְיָה.  וּמֻתָּר לִקְבֹּר בּוֹ יִשְׂרָאֵל אַחֵר--וְהוּא, שֶׁיַּמְתִּין בִּכְדֵי שֶׁיֵּעָשֶׂה.  וְכֵן כָּל כַּיּוֹצֶא בְּזֶה.</P>


fic: 3106
nru: ו
thu:
ו  גּוֹי שֶׁהֵבִיא חֲלִילִין בַּשַּׁבָּת לְמֵת--אַף עַל פִּי שֶׁהֱבִיאָן מִצַּד הַחוֹמָה--יַמְתִּין לְמוֹצָאֵי שַׁבָּת כְּדֵי שֶׁיָּבוֹאוּ מִמָּקוֹם קָרוֹב, וְאַחַר כָּךְ יִסְפְּדוּ בָּהֶן:  שֶׁמֶּא בַּלַּיְלָה הֱבִיאוּם מִמָּקוֹם אַחֵר עַד הַחוֹמָה, וּבַבֹּקֶר נִכְנְסוּ בָּהֶן.  וְאִם יָדַע בַּוַּדַּאי שֶׁמִּמָּקוֹם פְּלוֹנִי הֱבִיאוּם בַּשַּׁבָּת, יַמְתִּין כְּדֵי שֶׁיָּבוֹאוּ מֵאוֹתוֹ מָקוֹם אַחַר הַשַּׁבָּת--וְהוּא שֶׁלֹּא יְהֶא הַדָּבָר בְּפַרְהֶסְיָה גְּדוֹלָה, כְּמוֹ שֶׁאָמַרְנוּ.</P>


fic: 3106
nru: ז
thu:
ז  עִיר שֶׁיִּשְׂרָאֵל וְגוֹיִים דָּרִין בְּתוֹכָהּ, וְהָיְתָה בָּהּ מַרְחֵץ הַמַּרְחֶצֶת בַּשַּׁבָּת--אִם רֹב גּוֹיִים, מֻתָּר לִרְחֹץ בָּהּ לְמוֹצָאֵי שַׁבָּת מִיָּד; וְאִם רֹב יִשְׂרָאֵל, יַמְתִּין בִּכְדֵי שֶׁיֵּחַמּוּ חַמָּיו:  שֶׁבִּשְׁבִיל הָרֹב הוּחַמּוֹ.  מֶחְצָה לְמֶחְצָה, יַמְתִּין בִּכְדֵי שֶׁיֵּחַמּוּ חַמָּיו.  וְכֵן כָּל כַּיּוֹצֶא בְּזֶה.</P>


fic: 3106
nru: ח
thu:
ח  יִשְׂרָאֵל שֶׁאָמַר לַגּוֹי לַעֲשׂוֹת לוֹ מְלָאכָה זוֹ בַּשַּׁבָּת--אַף עַל פִּי שֶׁעָבַר וּמַכִּין אוֹתוֹ מַכַּת מַרְדּוּת--מֻתָּר לוֹ לֵהָנוֹת בְּאוֹתָהּ מְלָאכָה לָעֶרֶב, אַחַר שֶׁיַּמְתִּין בִּכְדֵי שֶׁתֵּעָשֶׂה.  וְלֹא אָסְרוּ בְּכָל מָקוֹם עַד שֶׁיַּמְתִּין בִּכְדֵי שֶׁיֵּעָשׂוּ, אֵלָא מִפְּנֵי דָּבָר זֶה:  שְׁאִם תֹּאמַר יְהֶא מֻתָּר מִיָּד--שֶׁמֶּא יֹאמַר לַגּוֹי לַעֲשׂוֹת לוֹ, וְיִמְצָא הַדָּבָר מוּכָן מִיָּד; וְכֵיוָן שֶׁאָסְרוּ עַד שֶׁיַּמְתִּין בִּכְדֵי שֶׁיֵּעָשׂוּ, לֹא יֹאמַר לַגּוֹי לַעֲשׂוֹת לוֹ, שֶׁהֲרֵי אֵינוּ מִשְׂתַּכַּר כְּלוּם, מִפְּנֵי שְׁהוּא מִתְעַכֵּב לָעֶרֶב בִּכְדֵי שֶׁיֵּעָשֶׂה דָּבָר זֶה שֶׁנַּעֲשָׂה בַּשַּׁבָּת.</P>


fic: 3106
nru: ט
thu:
ט  דָּבָר שְׁאֵינוּ מְלָאכָה, וְאֵין אָסוּר לַעֲשׂוֹתוֹ בַּשַּׁבָּת אֵלָא מִשּׁוֹם שְׁבֹת--מֻתָּר לְיִשְׂרָאֵל לוֹמַר לַגּוֹי לַעֲשׂוֹתוֹ בַּשַּׁבָּת:  וְהוּא, שֶׁיִּהְיֶה שָׁם מִקְצַת חֹלִי, אוֹ יִהְיֶה צָרִיךְ לַדָּבָר צֹרֶךְ הַרְבֵּה, אוֹ מִפְּנֵי מִצְוָה.</P>


fic: 3106
nru: י
thu:
י  כֵּיצַד:  אוֹמֵר יִשְׂרָאֵל לַגּוֹי לַעֲלוֹת בְּאִילָן בַּשַּׁבָּת אוֹ לָשׁוּט עַל פְּנֵי הַמַּיִם, כְּדֵי לְהָבִיא לוֹ שׁוֹפָר, אוֹ סַכִּין לְמִילָה; אוֹ מֵבִיא לוֹ מֵחָצֵר לְחָצֵר שְׁאֵין בֵּינֵיהֶן עֵרוּב, מַיִם חַמִּין לְהַרְחִיץ בָּהֶם קָטָן אוֹ מִצְטַעֵר.  וְכֵן כָּל כַּיּוֹצֶא בְּזֶה.</P>


fic: 3106
nru: יא
thu:
יא  הַלּוֹקֵחַ בַּיִת בְּאֶרֶץ יִשְׂרָאֵל, מֻתָּר לוֹ לוֹמַר לַגּוֹי לִכְתֹּב לוֹ הַשְּׁטָר בַּשַּׁבָּת--שֶׁאֲמִירָה לַגּוֹי, אִסּוּרָהּ מִדִּבְרֵי סוֹפְרִים, וּמִשּׁוֹם יִשּׁוּב אֶרֶץ יִשְׂרָאֵל, לֹא גָזְרוּ בְּדָבָר זֶה.  וְכֵן הַלּוֹקֵחַ בַּיִת מֵהֶם בְּסוּרְיָה, שֶׁסּוּרְיָה כְּאֶרֶץ יִשְׂרָאֵל לְדָבָר זֶה.</P>


fic: 3106
nru: יב
thu:
יב  פּוֹסֵק אָדָם עִם הַגּוֹי עַל הַמְּלָאכָה וְקוֹצֵץ דָּמִים, וְהַגּוֹי עוֹשֶׂה לְעַצְמוֹ; וְאַף עַל פִּי שְׁהוּא עוֹשֶׂה בַּשַּׁבָּת, מֻתָּר.  וְכֵן הַשּׂוֹכֵר אֶת הַגּוֹי לְיָמִים הַרְבֵּה--מֻתָּר, אַף עַל פִּי שְׁהוּא עוֹשֶׂה בַּשַּׁבָּת.  כֵּיצַד:  כְּגוֹן שֶׁשָּׂכַר הַגּוֹי לְשָׁנָה אוֹ לִשְׁתַּיִם, שֶׁיִּכְתֹּב לוֹ אוֹ יֶאֱרֹג לוֹ--הֲרֵי זֶה כּוֹתֵב וְאוֹרֵג בַּשַּׁבָּת, וּמֻתָּר, כְּאִלּוּ קָצַץ עִמּוֹ שֶׁיִּכְתֹּב לוֹ סֵפֶר אוֹ שֶׁיֶּאֱרֹג לוֹ בֶּגֶד, שְׁהוּא עוֹשֶׂה בְּכָל עֵת שֶׁיִּרְצֶה.  וְהוּא שֶׁלֹּא יַחְשֹׁב עִמּוֹ, יוֹם יוֹם.</P>


fic: 3106
nru: יג
thu:
יג  בַּמֶּה דְּבָרִים אֲמוּרִים, בְּצִנְעָה, שְׁאֵין הַכֹּל מַכִּירִים שֶׁזּוֹ הַמְּלָאכָה הַנַּעֲשֵׂית בַּשַּׁבָּת, שֶׁלְּיִשְׂרָאֵל הִיא; אֲבָל אִם הָיְתָה יְדוּעָה וּגְלוּיָה וּמְפֻרְסֶמֶת, אֲסוּרָה--שֶׁהָרוֹאֶה אֶת הַגּוֹי עוֹשֶׂה, אֵינוּ יוֹדֵעַ שֶׁקָּצַץ, וְאוֹמֵר שֶׁפְּלוֹנִי שָׂכַר הַגּוֹי לַעֲשׂוֹת לוֹ, בַּשַּׁבָּת.</P>


fic: 3106
nru: יד
thu:
יד  לְפִיכָּךְ הַפּוֹסֵק עִם הַגּוֹי לִבְנוֹת לוֹ חֲצֵרוֹ, אוֹ כּוֹתָלוֹ, אוֹ לִקְצֹר אֶת שָׂדֵהוּ, אוֹ שֶׁשְּׂכָרוֹ שָׁנָה אוֹ שְׁתַּיִם לִבְנוֹת לוֹ חָצֵר, אוֹ לִטַּע לוֹ כֶּרֶם--אִם הָיְתָה הַמְּלָאכָה בַּמְּדִינָה, אוֹ בְּתוֹךָ הַתְּחוּם--אָסוּר לוֹ לְהַנִּיחָן לַעֲשׂוֹת בַּשַּׁבָּת, מִפְּנֵי הָרוֹאִים שְׁאֵינָם יוֹדְעִים שֶׁפָּסַק; וְאִם הָיְתָה הַמְּלָאכָה חוּץ לַתְּחוּם--מֻתָּר, שְׁאֵין שָׁם יִשְׂרָאֵל שֶׁיִּרְאֶה אֶת הַפּוֹעֲלִין, כִּשְׁהֶן עוֹשִׂין בַּשַּׁבָּת.</P>


fic: 3106
nru: טו
thu:
טו  וְכֵן מֻתָּר לָאָדָם לְהַשְׂכִּיר כַּרְמוֹ אוֹ שָׂדֵהוּ לַגּוֹי, אַף עַל פִּי שְׁהוּא זוֹרְעָן וְנוֹטְעָן בַּשַּׁבָּת, שֶׁהָרוֹאֶה יוֹדֵעַ שֶׁשְּׂכוּרִין הֶן, אוֹ בַּאֲרִיסוּת יָרַד לָהֶן.  וְדָבָר שֶׁשֵּׁם יִשְׂרָאֵל בְּעָלָיו קָרוּי עָלָיו, וְאֵין דֶּרֶךְ רֹב אַנְשֵׁי אוֹתוֹ הַמָּקוֹם לְהַשְׂכִּירוֹ, אוֹ לִתְּנוֹ בַּאֲרִיסוּת--אָסוּר לְהַשְׂכִּירוֹ לַגּוֹי:  מִפְּנֵי שֶׁהַגּוֹי עוֹשֶׂה בְּאוֹתוֹ הַמָּקוֹם מְלָאכָה בַּשַּׁבָּת, וְהוּא נִקְרָא עַל שֵׁם הַיִּשְׂרְאֵלִי בְּעָלָיו.</P>


fic: 3106
nru: טז
thu:
טז  מֻתָּר לְהַשְׁאִיל כֵּלִים וּלְהַשְׂכִּירָן לַגּוֹי, וְאַף עַל פִּי שְׁהוּא עוֹשֶׂה בָּהֶן מְלָאכָה בַּשַּׁבָּת--מִפְּנֵי שְׁאֵין אָנוּ מְצֻוִּים עַל שְׁבִיתַת הַכֵּלִים; אֲבָל בְּהֶמְתּוֹ וְעַבְדוֹ, אָסוּר--מִפְּנֵי שֶׁאָנוּ מְצֻוִּין עַל שְׁבִיתַת בְּהֵמָה וְעֶבֶד.</P>


fic: 3106
nru: יז
thu:
יז  הַמִּשְׁתַּתֵּף עִם הַגּוֹי בִּמְלָאכָה, אוֹ בִּסְחוֹרָה, אוֹ בַּחֲנוּת--אִם הִתְנוּ בַּתְּחִלָּה שֶׁיִּהְיֶה שְׂכַר הַשַּׁבָּת לַגּוֹי לְבַדּוֹ אִם מְעַט אִם הַרְבֵּה, וּשְׂכַר יוֹם אֶחָד כְּנֶגֶד יוֹם הַשַּׁבָּת לְיִשְׂרָאֵל לְבַדּוֹ--מֻתָּר.  וְאִם לֹא הִתְנוּ מִבַּתְּחִלָּה--כְּשֶׁיָּבוֹאוּ לַחְלֹק, נוֹטֵל הַגּוֹי שְׂכַר הַשַּׁבָּתוֹת כֻּלָּן לְבַדּוֹ, וְהַשְּׁאָר חוֹלְקִין אוֹתוֹ; וְאֵינוּ מוֹצִיא לוֹ כְּלוּם כְּנֶגֶד יוֹם הַשַּׁבָּת, אֵלָא אִם כֵּן הִתְנָה בַּתְּחִלָּה.  וְכֵן אִם קִבְּלוּ שָׂדֶה בְּשֻׁתָּפוּת, דִּין אֶחָד הוּא.</P>


fic: 3106
nru: יח
thu:
יח  אִם לֹא הִתְנוּ, וּבָאוּ לַחְלֹק הַשָּׂכָר, וְלֹא הָיָה שְׂכַר שַׁבָּת יָדוּעַ--יֵרָאֶה לִי שֶׁהַגּוֹי נוֹטֵל לְבַדּוֹ שְׁבִיעַ הַשָּׂכָר, וְהַשְּׁאָר חוֹלְקִין.  הַנּוֹתֵן מָעוֹת לַגּוֹי לְהִתְעַסַּק בָּהֶן--אַף עַל פִּי שֶׁהַגּוֹי נוֹשֵׂא וְנוֹתֵן בַּשַּׁבָּת, חוֹלֵק עִמּוֹ שָׂכָר בְּשׁוֹוֶה; וְכֵן הוֹרוּ כָּל הַגְּאוֹנִים.</P>


fic: 3106
nru: יט
thu:
יט  לֹא יִתֵּן אָדָם בְּעֶרֶב שַׁבָּת כֵּלִים לְאֻמָּן גּוֹי לַעֲשׂוֹתָן, אַף עַל פִּי שֶׁפָּסַק עִמּוֹ--אֵלָא בִּכְדֵי שֶׁיֵּצֵא בָּהֶן מִבֵּיתוֹ, קֹדֶם שֶׁחָשֵׁכָה; וְכֵן לֹא יִמְכֹּר אָדָם חֶפְצוֹ לַגּוֹי, וְלֹא יַשְׂאִילֶנּוּ, וְלֹא יַלְוֶנּוּ, וְלֹא יְמַשְׁכְּנֶנּוּ, וְלֹא יִתֵּן לוֹ בְּמַתָּנָה--אֵלָא בִּכְדֵי שֶׁיֵּצֵא בְּאוֹתוֹ חֵפֶץ מִפֶּתַח בֵּיתוֹ, קֹדֶם הַשַּׁבָּת:  שֶׁכָּל זְמָן שְׁהוּא בְּבֵיתוֹ, אֵין אָדָם יוֹדֵעַ אֵימָתַי נָתַן לוֹ; וּכְשֶׁיֵּצֵא הַגּוֹי מִבֵּיתוֹ בַּשַּׁבָּת, וְחֵפֶץ יִשְׂרָאֵל בְּיָדוֹ, יֵרָאֶה כְּמִי שֶׁהִלְוָהוּ לַגּוֹי אוֹ מִשְׁכְּנוֹ אוֹ פָּסַק עִמּוֹ אוֹ מָכַר לוֹ, בַּשַּׁבָּת.</P>


fic: 3106
nru: כ
thu:
כ  הַנּוֹתֵן אִגֶּרֶת לַגּוֹי לְהוֹלִיכָהּ לְעִיר אַחֶרֶת--אִם קָצַץ עִמּוֹ שְׂכַר הוֹלָכָה--מֻתָּר, וְאַפִלּוּ נְתָנָהּ לוֹ עֶרֶב שַׁבָּת עִם חָשֵׁכָה:  וְהוּא שֶׁיֵּצֵא בָּהּ מִפֶּתַח בֵּיתוֹ, קֹדֶם הַשַּׁבָּת.  וְאִם לֹא קָצַץ--אִם יֵשׁ בַּמְּדִינָה אָדָם קָבוּעַ שְׁהוּא מְקַבֵּץ הָאִגְּרוֹת וְשׁוֹלֵחַ אוֹתָם לְכָל מְדִינָה וּמְדִינָה עִם שְׁלוּחָיו, מֻתָּר לִתֵּן לַגּוֹי הָאִגֶּרֶת:  וְהוּא שֶׁיִּהְיֶה שָׁהוּת בַּיּוֹם כְּדֵי שֶׁיַּגִּיעַ לְבַיִת הַסָּמוּךְ לַחוֹמָה, קֹדֶם הַשַּׁבָּת--שֶׁמֶּא זֶה שֶׁמְּקַבֵּץ הָאִגְּרוֹת וְשׁוֹלְחָן, בֵּיתוֹ סָמוּךְ לַחוֹמָה הוּא.  וְאִם אֵין שָׁם אָדָם קָבוּעַ לְכָּךְ, אֵלָא הַגּוֹי שֶׁנּוֹתְנִין לוֹ הָאִגֶּרֶת, הוּא שֶׁמּוֹלִיכָהּ לְעִיר אַחֶרֶת--אָסוּר לִשְׁלֹחַ בְּיַד גּוֹי הָאִגֶּרֶת לְעוֹלָם, אֵלָא אִם כֵּן קָצַץ לוֹ דָּמִים.</P>


fic: 3106
nru: כא
thu:
כא  גּוֹי שֶׁהֵבִיא חֲפָצָיו בַּשַּׁבָּת, וְהִכְנִיסָן לְבֵית יִשְׂרָאֵל--מֻתָּר; וְאַפִלּוּ אָמַר לוֹ הַנִּיחֵן בְּזָוִית זוֹ, הֲרֵי זֶה מֻתָּר.  וּמְזָמְנִין אֶת הַגּוֹי בַּשַּׁבָּת, וְנוֹתְנִין לְפָנָיו מְזוֹנוֹת לְאָכְלָן; וְאִם נְטָלָן וְיָצָא--אֵין נִזְקָקִין לוֹ, מִפְּנֵי שְׁאֵין שְׁבִיתָתוֹ עָלֵינוּ.  וְכֵן נוֹתְנִין מְזוֹנוֹת לִפְנֵי הַכֶּלֶב בֶּחָצֵר; וְאִם נְטָלָן וְיָצָא, אֵין נִזְקָקִין לוֹ.</P>


fic: 3106
nru: כב
thu:
כב  מִי שֶׁהָיָה בָּא בַּדֶּרֶךְ, וְקָדַשׁ עָלָיו הַיּוֹם, וְהָיָה עִמּוֹ מָעוֹת--נוֹתֵן כִּיסוֹ לְנָכְרִי לְהוֹלִיכוֹ לוֹ, וּלְמוֹצָאֵי שַׁבָּת לוֹקְחוֹ מִמֶּנּוּ.  וְאַף עַל פִּי שֶׁלֹּא נָתַן לוֹ שָׂכָר עַל זֶה, וְאַף עַל פִּי שֶׁנְּתָנוֹ לוֹ מִשֶּׁחָשֵׁכָה--מֻתָּר:  מִפְּנֵי שֶׁאָדָם בָּהוּל עַל מְמוֹנוֹ, וְאֵי אִפְשָׁר שֶׁיַּשְׁלִיכוֹ; וְאִם לֹא תַתִּיר לוֹ דָּבָר זֶה, שְׁאֵין אִסּוּרוֹ אֵלָא מִדִּבְרֵי סוֹפְרִים--יָבוֹא לַהֲבִיאוֹ בְּיָדוֹ, וְעוֹבֵר עַל מְלָאכָה שֶׁלַּתּוֹרָה.</P>


fic: 3106
nru: כג
thu:
כג  בַּמֶּה דְּבָרִים אֲמוּרִים, בְּכִיסוֹ; אֲבָל מְצִיאָה, לֹא יִתֵּן לְנָכְרִי, אֵלָא מוֹלִיכָהּ, פָּחוּת פָּחוּת מֵאַרְבַּע אַמּוֹת.</P>


fic: 3106
nru: כד
thu:
כד  [כג] יִשְׂרָאֵל שֶׁעָשָׂה מְלָאכָה בַּשַּׁבָּת--אִם עָבַר וְעָשָׂה בְּזָדוֹן, אָסוּר לוֹ לֵהָנוֹת בְּאוֹתָהּ מְלָאכָה לְעוֹלָם; וּשְׁאָר יִשְׂרָאֵל, מֻתָּר לָהֶם לֵהָנוֹת בָּהּ לְמוֹצָאֵי שַׁבָּת מִיָּד:  שֶׁנֶּאֱמָר "וּשְׁמַרְתֶּם, אֶת-הַשַּׁבָּת, כִּי קֹדֶשׁ הִיא" (<A HREF="t/a0231.htm#14">שמות לא,יד</A>)--הִיא קֹדֶשׁ, וְאֵין מַעֲשֶׂיהָ קֹדֶשׁ.  כֵּיצַד:  יִשְׂרָאֵל שֶׁבִּשַּׁל בַּשַּׁבָּת בְּמֵזִיד, לְמוֹצָאֵי שַׁבָּת יֵאָכֵל לַאֲחֵרִים; אֲבָל לוֹ, לֹא יֵאָכֵל עוֹלָמִית.  וְאִם בִּשַּׁל בִּשְׁגָגָה--לְמוֹצָאֵי שַׁבָּת יֹאכַל, בֵּין הוּא בֵּין אֲחֵרִים, מִיָּד.  וְכֵן כָּל כַּיּוֹצֶא בְּזֶה.</P>


fic: 3106
nru: כה
thu:
כה  [כד] פֵּרוֹת שֶׁיָּצְאוּ חוּץ לַתְּחוּם, וְחָזְרוּ--בְּשׁוֹגֵג, יֵאָכְלוּ בַּשַּׁבָּת, שֶׁהֲרֵי לֹא נַעֲשָׂה בְּגוּפָן מַעֲשֶׂה, וְלֹא נִשְׁתַּנּוּ; בְּמֵזִיד, לֹא יֵאָכְלוּ עַד מוֹצָאֵי שַׁבָּת.</P>


fic: 3106
nru: כו
thu:
כו  [כה] הַשּׂוֹכֵר אֶת הַפּוֹעֵל לִשְׁמֹר לוֹ אֶת הַפָּרָה וְאֶת הַתִּינוֹק, לֹא יִתֵּן לוֹ שְׂכָרוֹ שֶׁלַּשַּׁבָּת--לְפִיכָּךְ אֵין אַחְרָיוּת שַׁבָּת עָלָיו; וְאִם הָיָה הַשָּׂכִיר שְׂכִיר שַׁבָּת אוֹ שְׂכִיר שָׁנָה, נוֹתֵן לוֹ שְׂכָרוֹ מֻשְׁלָם--לְפִיכָּךְ אַחְרָיוּת שַׁבָּת עָלָיו.  וְלֹא יֹאמַר לוֹ, תֶּן לִי שְׂכָרִי שֶׁלַּשַּׁבָּת, אֵלָא אוֹמֵר לוֹ תֶּן לִי שְׂכָרִי שֶׁלְּשָׁנָה, אוֹ שֶׁלַּעֲשָׂרָה יָמִים.
<BR>


fic: 3107
nru: א
thu:
א  מְלָאכוֹת שֶׁחַיָּבִין עֲלֵיהֶן סְקֵלָה וְכָרֵת בְּמֵזִיד, אוֹ קָרְבַּן חַטָּאת בִּשְׁגָגָה--מֵהֶן אָבוֹת, וּמֵהֶן תּוֹלָדוֹת; וּמִנְיַן כָּל אָבוֹת מְלָאכוֹת, אַרְבָּעִים חָסֵר אַחַת.  וְאֵלּוּ הֶן--הַחֲרִישָׁה, וְהַזְּרִיעָה, וְהַקְּצִירָה, וְהָעִמּוּר, וְהַדִּישָׁה, וְהַזְּרִיָּה, וְהַבְּרִירָה, וְהַטְּחִינָה, וְהַהַרְקָדָה, וְהַלִּישָׁה, וְהָאֲפִיָּה, וְהַגְּזִיזָה, וְהַלִבּוּן, וְהַנִּפּוּץ, וְהַצְּבִיעָה, וְהַטְּוִיָּה, וַעֲשִׂיַּת הַנִּירִין, וְהַנְסָכַת הַמַּסֵּכָה, וְהָאֲרִיגָה, וְהַבְּצִיעָה, וְהַקְּשִׁירָה, וְהַהַתָּרָה, וְהַתְּפִירָה, וְהַקְּרִיעָה, וְהַבִּנְיָן, וְהַסְּתִירָה, וְהַהַכָּיָה בַּפַּטִּישׁ, וְהַצִּידָה, וְהַשְּׁחִיטָה, וְהַהַפְשָׁטָה, וְהַהַעְבָּדָה, וּמְחִיקַת הָעוֹר, וְחִתּוּכוֹ, וְהַכְּתִיבָה, וְהַמְּחִיקָה, וְהַשִּׁרְטוּט, וְהַהַבְעָרָה, וְהַכִּבּוּי, וְהַהוֹצָאָה מֵרְשׁוּת לִרְשׁוּת.</P>


fic: 3107
nru: ב
thu:
ב  כָּל אֵלּוּ הַמְּלָאכוֹת וְכָל שְׁהוּא מֵעִנְיָנָן, הֶן הַנִּקְרָאִין אָבוֹת מְלָאכוֹת.  כֵּיצַד הוּא עִנְיָנָן:  אֶחָד הַחוֹרֵשׁ, אוֹ הַחוֹפֵר, אוֹ הָעוֹשֶׂה חָרִיץ--הֲרֵי זֶה אָב מְלָאכָה:  שֶׁכָּל אַחַת וְאַחַת מֵהֶן חֲפִירָה בַּקַּרְקָע, וְעִנְיָן אֶחָד הוּא.</P>


fic: 3107
nru: ג
thu:
ג  וְכֵן אֶחָד הַזּוֹרֵעַ זְרָעִים, אוֹ הַנּוֹטֵעַ אִילָנוֹת, אוֹ הַמַּבְרִיךְ אִילָנוֹת, אוֹ הַמַּרְכִּיב, אוֹ הַזּוֹמֵר--כָּל אֵלּוּ אָב אֶחָד הֶן מֵאֲבוֹת מְלָאכוֹת, וְעִנְיָן אֶחָד הוּא:  שֶׁכָּל אַחַת מֵהֶן לְצַמַּח דָּבָר הוּא מִתְכַּוֵּן.</P>


fic: 3107
nru: ד
thu:
ד  וְכֵן אֶחָד הַקּוֹצֵר תְּבוּאָה אוֹ קָטְנִית, אוֹ הַבּוֹצֵר עֲנָבִים, אוֹ הַגּוֹדֵר תְּמָרִים, אוֹ הַמּוֹסֵק זֵיתִים, אוֹ הָאוֹרֶה תְּאֵנִים--כָּל אֵלּוּ אָב מְלָאכָה אַחַת הֶן:  שֶׁכָּל אַחַת מֵהֶן לַעְקֹר דָּבָר מִגִּדּוּלָיו מִתְכַּוֵּן.  וְעַל דֶּרֶךְ זוֹ, שְׁאָר הָאָבוֹת.</P>


fic: 3107
nru: ה
thu:
ה  הַתּוֹלָדָה, הִיא הַמְּלָאכָה הַדּוֹמָה לְאָב מֵאֵלּוּ הָאָבוֹת.  כֵּיצַד:  הַמְּחַתֵּךְ אֶת הַיָּרָק מְעַט מְעַט לְבַשְּׁלוֹ, הֲרֵי זֶה חַיָּב--שֶׁזּוֹ הַמְּלָאכָה תּוֹלֶדֶת טְחִינָה, שֶׁהַטּוֹחֵן לוֹקֵחַ גּוּף אֶחָד וּמְחַלְּקוֹ לְגוּפִים הַרְבֵּה; וְכָל הָעוֹשֶׂה דָּבָר הַדּוֹמֶה לְזֶה, הֲרֵי זֶה תּוֹלֶדֶת טוֹחֵן.  וְכֵן הַלּוֹקֵחַ לָשׁוֹן שֶׁלְּמַתֶּכֶת, וְשָׁף אוֹתוֹ כְּדֵי לִקַּח מֵעֲפָרוֹ כְּדֶרֶךְ שֶׁעוֹשִׂים צוֹרְפֵי הַזָּהָב--הֲרֵי זֶה תּוֹלֶדֶת טְחִינָה.</P>


fic: 3107
nru: ו
thu:
ו  וְכֵן הַלּוֹקֵחַ חָלָב, וְנָתַן בּוֹ קֵבָה כְּדֵי לְחַבְּצוֹ--הֲרֵי זֶה חַיָּב מִשּׁוֹם תּוֹלֶדֶת בּוֹרֵר, שֶׁהֲרֵי הִפְרִישׁ הַקּוֹס מִן הֶחָלָב; וְאִם גִּבְּנוֹ וְעָשָׂהוּ גְּבִינָה, חַיָּב מִשּׁוֹם בּוֹנֶה--שֶׁכָּל הַמְּקַבֵּץ חֵלֶק אֶל חֵלֶק וְדָבַק הַכֹּל עַד שֶׁיֵּעָשׂוּ גּוּף אֶחָד, הֲרֵי זֶה דּוֹמֶה לְבִנְיָן.  וְכֵן לְכָל מְלָאכָה וּמְלָאכָה מֵאֵלּוּ הָאָבוֹת, יֵשׁ לָהֶן תּוֹלָדוֹת עַל דֶּרֶךְ זוֹ שֶׁאָמַרְנוּ; וּמִגּוּף הַמְּלָאכָה הַנַּעֲשֵׂית בַּשַּׁבָּת, תֵּדַע מֵעֵין אֵיזֶה אָב הִיא, וְתוֹלֶדֶת אֵיזֶה אָב הִיא.</P>


fic: 3107
nru: ז
thu:
ז  אֶחָד הָעוֹשֶׂה אָב מֵאֲבוֹת מְלָאכוֹת, אוֹ תּוֹלָדָה מִן הַתּוֹלָדוֹת--בְּמֵזִיד, חַיָּב כָּרֵת, וְאִם בָּאוּ עֵדִים, נִסְקָל; בְּשׁוֹגֵג, חַיָּב חַטָּאת קְבוּעָה.  אִם כֵּן, מַה הֶפְרֵשׁ יֵשׁ בֵּין הָאָבוֹת וְהַתּוֹלָדוֹת:  אֵין בֵּינֵיהֶן הֶפְרֵשׁ, אֵלָא לְעִנְיַן הַקָּרְבָּן בִּלְבָד--שֶׁהָעוֹשֶׂה בְּשׁוֹגֵג--אִם עָשָׂה אָבוֹת הַרְבֵּה בְּהֶעְלֵם אֶחָד, חַיָּב חַטָּאת עַל כָּל אָב וְאָב; וְאִם עָשָׂה אָב וְתוֹלְדוֹתָיו בְּהֶעְלֵם אֶחָד, אֵינוּ חַיָּב אֵלָא חַטָּאת אַחַת.</P>


fic: 3107
nru: ח
thu:
ח  כֵּיצַד:  הֲרֵי שֶׁחָרַשׁ, וְזָרַע, וְקָצַר בַּשַּׁבָּת בְּהֶעְלֵם אֶחָד--חַיָּב שָׁלוֹשׁ חַטָּאוֹת; וְאַפִלּוּ עָשָׂה הָאַרְבָּעִים חָסֵר אַחַת בִּשְׁגָגָה, כְּגוֹן שֶׁשָּׁכַח שֶׁאֵלּוּ הַמְּלָאכוֹת אֲסוּרוֹת לַעֲשׂוֹת בַּשַּׁבָּת--חַיָּב עַל כָּל מְלָאכָה וּמְלָאכָה חַטָּאת אַחַת.  אֲבָל אִם טָחַן, וְחָתַךְ הַיָּרָק, וְשָׁף לָשׁוֹן שֶׁלְּמַתֶּכֶת בְּהֶעְלֵם אֶחָד--אֵינוּ חַיָּב אֵלָא חַטָּאת אַחַת, שֶׁהֲרֵי לֹא עָשָׂה אֵלָא אָב אֶחָד וְתוֹלְדוֹתָיו.  וְכֵן כָּל כַּיּוֹצֶא בְּזֶה.</P>


fic: 3107
nru: ט
thu:
ט  הָעוֹשֶׂה מְלָאכוֹת הַרְבֵּה מֵעֵין מְלָאכָה אַחַת בְּהֶעְלֵם אֶחָד, אֵינוּ חַיָּב אֵלָא חַטָּאת אַחַת.  כֵּיצַד:  הֲרֵי שֶׁזָּרַע, וְנָטַע, וְהִבְרִיךְ, וְהִרְכִּיב, וְזָמַר בְּהֶעְלֵם אֶחָד--אֵינוּ חַיָּב אֵלָא חַטָּאת אַחַת, שֶׁכֻּלָּן אָב אֶחָד הֶן.  וְכֵן כָּל כַּיּוֹצֶא בְּזֶה.
<BR>


fic: 3108
nru: א
thu:
א  הַחוֹרֵשׁ כָּל שְׁהוּא, חַיָּב.  הַמְּנַכֵּשׁ בְּעִיקְרֵי הָאִילָנוֹת, וְהַמְּקַרְסֵם עֲשָׂבִים, אוֹ הַמְּזָרֵד אֶת הַשָּׂרִיגִים, כְּדֵי לְיַפּוֹת הַקַּרְקָע--הֲרֵי זֶה תּוֹלֶדֶת חוֹרֵשׁ; וּמִשֶּׁיַּעֲשֶׂה כָּל שְׁהוּא, חַיָּב.  וְכֵן הַמַּשְׁוֶה פְּנֵי הַשָּׂדֶה--כְּגוֹן שֶׁהִשְׁפִּיל הַתֵּל וְרִדְּדוֹ, אוֹ מִלָּא הַגַּיְא--חַיָּב מִשּׁוֹם חוֹרֵשׁ; וְשֵׁעוּרוֹ, כָּל שְׁהוּא.  וְכֵן כָּל הַמַּשְׁוֶה גֻּמּוֹת, שֵׁעוּרוֹ כָּל שְׁהוּא.</P>


fic: 3108
nru: ב
thu:
ב  הַזּוֹרֵעַ כָּל שְׁהוּא, חַיָּב.  הַזּוֹמֵר אֶת הָאִילָן, כְּדֵי שֶׁיִּצְמַח--הֲרֵי זֶה מֵעֵין זוֹרֵעַ.  אֲבָל הַמַּשְׁקֶה צְמָחִין וְאִילָנוֹת בַּשַּׁבָּת--הֲרֵי זֶה תּוֹלֶדֶת זוֹרֵעַ, וְחַיָּב; וְכֵן הַשּׁוֹרֶה חִטִּין וּשְׂעוֹרִין וְכַיּוֹצֶא בָּהֶן בַּמַּיִם--הֲרֵי זֶה תּוֹלֶדֶת זוֹרֵעַ, וְחַיָּב.</P>


fic: 3108
nru: ג
thu:
ג  הַקּוֹצֵר כִּגְרֹגֶּרֶת, חַיָּב.  וְתוֹלֵשׁ, תּוֹלֶדֶת קוֹצֵר הוּא; וְכָל הָעוֹקֵר דָּבָר מִגִּדּוּלָיו, חַיָּב מִשּׁוֹם קוֹצֵר.  לְפִיכָּךְ צְרוֹר שֶׁעָלוּ בּוֹ עֲשָׂבִים, וְכִשּׁוּת שֶׁעָלָת בִּסְנֶה, וַעֲשָׂבִים שֶׁצָּמְחוּ עַל גַּב הֶחָבִית--הַתּוֹלֵשׁ מֵהֶן, חַיָּב:  שֶׁזֶּה הוּא מְקוֹם גִּדּוּלוֹ.  אֲבָל הַתּוֹלֵשׁ מֵעֲצִיץ שְׁאֵינוּ נָקוּב--פָּטוּר, מִפְּנֵי שְׁאֵין זֶה מְקוֹם גִּדּוּלוֹ.  וַעֲצִיץ נָקוּב בִּכְדֵי שֹׁרֶשׁ קָטָן, הֲרֵי הוּא כָּאָרֶץ; וְהַתּוֹלֵשׁ מִמֶּנּוּ, חַיָּב.</P>


fic: 3108
nru: ד
thu:
ד  כָּל זֶרַע שֶׁקְּצִירָתוֹ מְצַמַּחַת אוֹתוֹ וּמְגַדְּלַתּוּ, כְּגוֹן אַסְפַּסְתָּא וְסִלְקָא--הַקּוֹצְרוֹ בִּשְׁגָגָה, חַיָּב שְׁתֵּי חַטָּאוֹת:  אַחַת מִפְּנֵי שְׁהוּא קוֹצֵר, וְאַחַת מִפְּנֵי שְׁהוּא נוֹטֵעַ.  וְכֵן הַזּוֹמֵר, וְהוּא צָרִיךְ לָעֵצִים--חַיָּב מִשּׁוֹם קוֹצֵר, וּמִשּׁוֹם נוֹטֵעַ.  גַּבְשׁוּשִׁית שֶׁלְּעָפָר שֶׁעָלוּ בָּהּ עֲשָׂבִים--הִגְבִּיהָהּ מֵעַל הָאָרֶץ וְהִנִּיחָהּ עַל גַּבֵּי יְתֵדוֹת, חַיָּב מִשּׁוֹם תּוֹלֵשׁ; הָיְתָה עַל גַּבֵּי יְתֵדוֹת וְהִנִּיחָהּ עַל הָאָרֶץ, חַיָּב מִשּׁוֹם זוֹרֵעַ.  תְּאֵנִים שֶׁיָּבְשׁוּ בְּאִבֵּיהֶן, וְכֵן אִילָן שֶׁיָּבְשׁוּ פֵּרוֹתָיו בּוֹ--הַתּוֹלֵשׁ מֵהֶן בַּשַּׁבָּת חַיָּב, אַף עַל פִּי שְׁהֶן כַּעֲקוּרִין לְעִנְיַן טֻמְאָה.</P>


fic: 3108
nru: ה
thu:
ה  הַתּוֹלֵשׁ עֻלְשִׁין, וְהַמְּזָרֵד זְרָדִין--אִם לַאֲכִילָה, שֵׁעוּרוֹ כִּגְרֹגֶּרֶת; וְאִם לַבְּהֵמָה, שֵׁעוּרוֹ כִּמְלוֹא פִּי גְּדִי; וְאִם לְהַסָּקָה, שֵׁעוּרוֹ כְּדֵי לְבַשַּׁל בֵּיצָה.</P>


fic: 3108
nru: ו
thu:
ו  הַמְּעַמֵּר אֹכָלִין, שֵׁעוּרוֹ כִּגְרֹגֶּרֶת; וְאִם עִמַּר לַבְּהֵמָה, שֵׁעוּרוֹ כִּמְלוֹא פִּי גְּדִי; וְאִם לְהַסָּקָה, שֵׁעוּרוֹ כְּדֵי לְבַשַּׁל בֵּיצָה.  וּבֵיצָה הָאֲמוּרָה בְּכָל מָקוֹם, הִיא בֵּיצָה בֵּינוֹנִית שֶׁלַּתֻּרְנְגוֹלִין; וְכָל מָקוֹם שֶׁנֶּאֱמָר כְּדֵי לְבַשַּׁל בֵּיצָה, הוּא כְּדֵי לְבַשַּׁל כִּגְרֹגֶּרֶת מִבֵּיצָה; וּגְרֹגֶּרֶת, אֶחָד מִשְּׁלוֹשָׁה בְּבֵיצָה.  וְאֵין עִמּוּר, אֵלָא בְּגִדּוּלֵי קַרְקָע.  [ו] הַמְּקַבֵּץ דְּבֵלָה וְעָשָׂה מִמֶּנָּה עִגּוּל, אוֹ שֶׁנִּקַּב תְּאֵנִים וְהִכְנִיס הַחֶבֶל בָּהֶן עַד שֶׁנִּתְקַבְּצוּ גּוּף אֶחָד--הֲרֵי זֶה תּוֹלֶדֶת מְעַמֵּר, וְחַיָּב.  וְכֵן כָּל כַּיּוֹצֶא בְּזֶה.</P>


fic: 3108
nru: ז
thu:
ז  הַדָּשׁ כִּגְרֹגֶּרֶת, חַיָּב; וְאֵין דִּישָׁה, אֵלָא בְּגִדּוּלֵי קַרְקָע.  וְהַמְּפָרֵק, הֲרֵי הוּא תּוֹלֶדֶת הַדָּשׁ.  הַחוֹלֵב אֶת הַבְּהֵמָה, חַיָּב מִפְּנֵי שְׁהוּא מְפָרֵק.  וְכֵן הַחוֹבֵל בְּחַי שֶׁיֵּשׁ לוֹ עוֹר, חַיָּב מִשּׁוֹם מְפָרֵק--וְהוּא, שֶׁיִּהְיֶה צָרִיךְ לַדָּם שֶׁיֵּצֵא מִן הַחַבּוּרָה; אֲבָל אִם נִתְכַּוַּן לְהַזִּיק בִּלְבָד--פָּטוּר, מִפְּנֵי שְׁהוּא מְקַלְקֵל.  וְאֵינוּ חַיָּב, עַד שֶׁיִּהְיֶה בַּדָּם אוֹ בֶּחָלָב שֶׁהוֹצִיא, כִּגְרֹגֶּרֶת.</P>


fic: 3108
nru: ח
thu:
ח  בַּמֶּה דְּבָרִים אֲמוּרִים, בַּחוֹבֵל בִּבְהֵמָה וְחַיָּה וְכַיּוֹצֶא בָּהֶן.  אֲבָל הַחוֹבֵל בַּחֲבֵרוֹ--אַף עַל פִּי שֶׁנִּתְכַּוַּן לְהַזִּיק--חַיָּב, מִפְּנֵי נַחַת רוּחוֹ:  שֶׁהֲרֵי נִתְקָרְרָה דַּעְתּוֹ וְשָׁכְכָה חֲמָתוֹ, וַהֲרֵי הוּא כִּמְתַקֵּן; וְאַף עַל פִּי שְׁאֵינוּ צָרִיךְ לַדָּם שֶׁהוֹצִיא מִמֶּנּוּ, חַיָּב.</P>


fic: 3108
nru: ט
thu:
ט  שְׁמוֹנָה שְׁרָצִים הָאֲמוּרִים בַּתּוֹרָה, הֶן שֶׁיֵּשׁ לָהֶן עוֹרוֹת לְעִנְיַן שַׁבָּת כְּמוֹ חַיָּה וּבְהֵמָה וָעוֹף.  אֲבָל שְׁאָר שְׁקָצִים וּרְמָשִׂים, אֵין לָהֶן עוֹר; לְפִיכָּךְ הַחוֹבֵל בָּהֶן, פָּטוּר.  וְאֶחָד הַחוֹבֵל בִּבְהֵמָה חַיָּה וָעוֹף, אוֹ בִּשְׁמוֹנָה שְׁרָצִים, וְעָשָׂה חַבּוּרָה וְיָצָא הַדָּם, אוֹ שֶׁנִּצְרַר הַדָּם אַף עַל פִּי שֶׁלֹּא יָצָא--חַיָּב.</P>


fic: 3108
nru: י
thu:
י  הַסּוֹחֵט אֶת הַפֵּרוֹת, חַיָּב מִשּׁוֹם מְפָרֵק; וְאֵינוּ חַיָּב, עַד שֶׁיִּהְיֶה בַּמַּשְׁקִין שֶׁסָּחַט כִּגְרֹגֶּרֶת.  וְאֵין חַיָּבִים מִן הַתּוֹרָה, אֵלָא עַל דְּרִיכַת זֵיתִים וַעֲנָבִים בִּלְבָד.  וּמֻתָּר לִסְחֹט אֶשְׁכּוֹל שֶׁלַּעֲנָבִים, לְתוֹךְ הָאֹכֶל--שֶׁמַּשְׁקֶה הַבָּא לְאֹכֶל אֹכֶל הוּא, וְנִמְצָא כִּמְפָרֵק אֹכֶל מֵאֹכֶל; אֲבָל אִם סָחַט לִכְלִי שְׁאֵין בּוֹ אֹכֶל--הֲרֵי זֶה דּוֹרֵךְ, וְחַיָּב.  וְהַחוֹלֵב לְתוֹךְ הָאֹכֶל, אוֹ הַיּוֹנֵק בְּפִיו--פָּטוּר, וְאֵינוּ חַיָּב עַד שֶׁיַּחְלֹב לְתוֹךְ הַכְּלִי.</P>


fic: 3108
nru: יא
thu:
יא  הַזּוֹרֶה אוֹ הַבּוֹרֵר כִּגְרֹגֶּרֶת, חַיָּב; וְהַמְּחַבֵּץ, הֲרֵי הוּא תּוֹלֶדֶת הַבּוֹרֵר.  וְכֵן הַמְּמַחֶה שְׁמָרִים מִתּוֹךְ הַמַּשְׁקִין--הֲרֵי זֶה תּוֹלֶדֶת בּוֹרֵר אוֹ תּוֹלֶדֶת מְרַקֵּד, וְחַיָּב:  שֶׁהַזּוֹרֵה וְהַבּוֹרֵר וְהַמְּרַקֵּד, דּוֹמִין עִנְיָנֵיהֶם זֶה לְזֶה; וּמִפְּנֵי מַה מָנוּ אוֹתָן בִּשְׁלוֹשָׁה--מִפְּנֵי שֶׁכָּל מְלָאכָה שֶׁהָיְתָה בַּמִּשְׁכָּן, מוֹנִין אוֹתָהּ בִּפְנֵי עַצְמָהּ.</P>


fic: 3108
nru: יב
thu:
יב  הַבּוֹרֵר אֹכֶל מִתּוֹךְ פָּסֹלֶת, אוֹ שֶׁהָיוּ לְפָנָיו שְׁנֵי מִינֵי אֹכָלִין וּבֵרַר מִין מִמִּין אַחֵר--בְּנַפָה וּבִכְבָרָה, חַיָּב; בְּקָנוֹן וּבְתַמְחוּי, פָּטוּר; וְאִם בֵּרַר בְּיָדוֹ לֶאֱכֹל לְאַלְתַּר, מֻתָּר.</P>


fic: 3108
nru: יג
thu:
יג  וְהַבּוֹרֵר פָּסֹלֶת מִתּוֹךְ הָאֹכֶל, אַפִלּוּ בְּיָדוֹ--חַיָּב.  וְהַבּוֹרֵר תֻּרְמוֹסִין מִתּוֹךְ פָּסֹלֶת שֶׁלָּהֶן, חַיָּב--מִפְּנֵי שֶׁהַפָּסֹלֶת שֶׁלָּהֶן מְמַתֶּקֶת אוֹתָן, כְּשֶׁיִּשָּׁלְקוּ עִמָּהּ, וְנִמְצָא כְּבוֹרֵר פָּסֹלֶת מִתּוֹךְ אֹכֶל, וְחַיָּב.</P>


fic: 3108
nru: יד
thu:
יד  הַבּוֹרֵר אֹכֶל מִתּוֹךְ פָּסֹלֶת בְּיָדוֹ לְהַנִּיחוֹ, אַפִלּוּ לְבוֹ בַּיּוֹם--נַעֲשָׂה כְּבוֹרֵר לְאוֹצָר, וְחַיָּב.  הָיוּ לְפָנָיו שְׁנֵי מִינֵי אֹכָלִין מְעֹרָבִין--בּוֹרֵר אֶחָד מֵאֶחָד, וּמַנִּיחַ לֶאֱכֹל מִיָּד; וְאִם בֵּרַר וְהִנִּיחַ לְאַחַר זְמָן, אַפִלּוּ לְבוֹ בַּיּוֹם--כְּגוֹן שֶׁבֵּרַר בַּשַּׁחְרִית, לֶאֱכֹל בֵּין הָעַרְבַּיִם--חַיָּב.</P>


fic: 3108
nru: טו
thu:
טו  [יד] הַמְּשַׁמֵּר יַיִן אוֹ שֶׁמֶן אוֹ מַיִם, וְכֵן שְׁאָר הַמַּשְׁקִין, בַּמַּשְׁמֶרֶת שֶׁלָּהֶן--חַיָּב:  וְהוּא, שֶׁיְּשַׁמַּר כִּגְרֹגֶּרֶת.  אֲבָל מְסַנְּנִין יַיִן שְׁאֵין בּוֹ שְׁמָרִים, אוֹ מַיִם צְלוּלִין, בְּסוּדָרִין וּבִכְפִיפָה מִצְרִית, כְּדֵי שֶׁיְּהֶא צָלוּל בְּיוֹתֵר.  וְנוֹתְנִין מַיִם עַל גַּבֵּי שְׁמָרִים, בִּשְׁבִיל שֶׁיִּצָּלוּ.  וְנוֹתְנִין בֵּיצָה טְרוּפָה לְמַסְנֶנֶת שֶׁלַּחַרְדָּל, כְּדֵי שֶׁיֵּצַל; וְחַרְדָּל שֶׁלָּשׁוֹ מֵעֶרֶב שַׁבָּת--לְמָחָר מְמַחוֹ, בֵּין בַּיָּד בֵּין בִּכְלִי.  וְכֵן יַיִן מִגִּתּוֹ, כָּל זְמָן שְׁהוּא תּוֹסֵס--טוֹרֵף חָבִית בִּשְׁמָרֶיהָ, וְנוֹתֵן לְתוֹךְ הַסּוּדָרִין:  שֶׁעֲדַיִן לֹא נִפְרְשׁוּ הַשְּׁמָרִים מִן הַיַּיִן יָפֶה יָפֶה, וְכָל הַיַּיִן כְּגוּף אֶחָד הוּא.  וְכֵן הַחַרְדָּל, וְכָל כַּיּוֹצֶא בּוֹ.</P>


fic: 3108
nru: טז
thu:
טז  [טו] הַטּוֹחֵן כִּגְרֹגֶּרֶת, חַיָּב.  וְכָל הַשּׁוֹחֵק תְּבָלִין וְסַמָּנִין בְּמַכְתֶּשֶׁת--הֲרֵי זֶה טוֹחֵן, וְחַיָּב.  הַמְּחַתֵּךְ יָרָק תָּלוּשׁ, הֲרֵי זֶה תּוֹלֶדֶת טוֹחֵן.  וְכֵן הַנּוֹסֵר עֵצִים לֵהָנוֹת בְּנָסֹרֶת שֶׁלָּהֶן, אוֹ שֶׁשָּׁף לָשׁוֹן שֶׁלְּמַתֶּכֶת--חַיָּב, מִשֶּׁיָּשׁוּף כָּל שְׁהוּא; אֲבָל הַמְּחַתֵּךְ עֵצִים, אֵינוּ חַיָּב עַד שֶׁיְּדַקְדַּק מֵהֶן כְּדֵי לְבַשַּׁל כִּגְרֹגֶּרֶת מִבֵּיצָה.  [טז] וְהַמְּרַקֵּד כִּגְרֹגֶּרֶת, חַיָּב.</P>


fic: 3108
nru: יז
thu:
יז  הַלָּשׁ כִּגְרֹגֶּרֶת, חַיָּב.  וְהַמְּגַבֵּל אֶת הֶעָפָר, הֲרֵי זֶה תּוֹלֶדֶת לָשׁ; וְכַמָּה שֵׁעוּרוֹ, כְּדֵי לַעֲשׂוֹת פִּי כּוּר שֶׁלְּצוֹרְפֵי זָהָב.  וְאֵין גִּבּוּל בְּאֵפֶר, וְלֹא בְּחוֹל הַגַּס, וְלֹא בְּמֻרְסָן, וְלֹא בְּכַיּוֹצֶא בָּהֶן.  וְהַנּוֹתֵן זֶרַע שֻׁמְשְׁמִין אוֹ זֶרַע פִּשְׁתָּן וְכַיּוֹצֶא בָּהֶן בַּמַּיִם--חַיָּב מִשּׁוֹם לָשׁ, מִפְּנֵי שְׁהֶן מִתְעָרְבִין וְנִתְלִין זֶה בְּזֶה.
<BR>


fic: 3109
nru: א
thu:
א  הָאוֹפֶה כִּגְרֹגֶּרֶת, חַיָּב.  אֶחָד הָאוֹפֶה אֶת הַפַּת, אוֹ הַמְּבַשֵּׁל אֶת הַמַּאֲכָל אוֹ אֶת הַסַּמָּמְנִין, אוֹ הַמְּחַמֵּם אֶת הַמַּיִם--הַכֹּל עִנְיָן אֶחָד הוּא.  שֵׁעוּר הַמְּחַמֵּם אֶת הַמַּיִם, כְּדֵי לִרְחֹץ בָּהֶן אֵבֶר קָטָן; וְשֵׁעוּר מְבַשֵּׁל סַמָּמְנִין, כְּדֵי שֶׁיִּהְיוּ רְאוּיִין לַדָּבָר שֶׁמְּבַשְּׁלִין אוֹתָן לוֹ.</P>


fic: 3109
nru: ב
thu:
ב  הַנּוֹתֵן בֵּיצָה בְּצַד הַמֵּחָם בִּשְׁבִיל שֶׁתִּתְגַּלְגַּל, וְנִתְגַּלְגְּלָה--חַיָּב:  שֶׁהַמְּבַשֵּׁל בְּתוֹלֶדֶת הָאוּר, כִּמְבַשֵּׁל בָּאוּר עַצְמָהּ.  וְכֵן הַמֵּדִיחַ בְּחַמִּין מָלִיחַ הַיָּשָׁן, אוֹ קוּלְיָס הָאַסְפַּנִּין וְהוּא דָּג דַּק וְרַךְ בְּיוֹתֵר--הֲרֵי זֶה חַיָּב:  שֶׁהֲדָחָתָן בְּחַמִּין, זֶה הוּא גְּמָר בִּשּׁוּלָן.  וְכֵן כָּל כַּיּוֹצֶא בָּהֶן.</P>


fic: 3109
nru: ג
thu:
ג  הַמַּפְקִיעַ אֶת הַבֵּיצָה בְּבֶגֶד חַם, אוֹ בְּחוֹל וּבַאֲבַק דְּרָכִים, שְׁהֶן חַמִּים מִפְּנֵי הַשֶּׁמֶשׁ--אַף עַל פִּי שֶׁנִּצְלָת, פָּטוּר:  שֶׁתּוֹלְדוֹת חַמָּה, אֵינָם כְּתוֹלְדוֹת הָאֵשׁ; אֲבָל גָּזְרוּ עֲלֵיהֶן, מִפְּנֵי תּוֹלְדוֹת הָאוּר.  וְכֵן הַמְּבַשֵּׁל בְּחַמֵּי טְבֶרְיָה וְכַיּוֹצֶא בָּהֶם, פָּטוּר.  הַמְּבַשֵּׁל עַל הָאוּר דָּבָר שֶׁהָיָה מְבֻשָּׁל כָּל צָרְכּוֹ, אוֹ דָּבָר שְׁאֵינוּ צָרִיךְ בִּשּׁוּל כְּלָל--פָּטוּר.</P>


fic: 3109
nru: ד
thu:
ד  אֶחָד נָתַן אֶת הָאוּר, וְאֶחָד נָתַן אֶת הָעֵצִים, וְאֶחָד נָתַן אֶת הַקְּדֵרָה, וְאֶחָד נָתַן אֶת הַמַּיִם, וְאֶחָד נָתַן אֶת הַבָּשָׂר, וְאֶחָד נָתַן אֶת הַתְּבָלִין, וּבָא אַחֵר וְהֵגִיס--כֻּלָּם חַיָּבִים מִשּׁוֹם מְבַשֵּׁל:  שֶׁכָּל הָעוֹשֶׂה דָּבָר מִצָּרְכֵּי הַבִּשּׁוּל, הֲרֵי זֶה מְבַשֵּׁל.  אֲבָל אִם שָׁפַת אֶחָד אֶת הַקְּדֵרָה תְּחִלָּה, וּבָא אַחֵר וְנָתַן אֶת הַמַּיִם, וּבָא אַחֵר וְנָתַן אֶת הַבָּשָׂר, וּבָא אַחֵר וְנָתַן אֶת הַתְּבָלִין, וּבָא אַחֵר וְנָתַן אֶת הָאוּר, וּבָא אַחֵר וְנָתַן עֵצִים עַל הָאוּר, וּבָא אַחֵר וְהֵגִיס--שְׁנַיִם הָאַחֲרוֹנִים בִּלְבָד, חַיָּבִין מִשּׁוֹם מְבַשֵּׁל.</P>


fic: 3109
nru: ה
thu:
ה  הִנִּיחַ בָּשָׂר עַל גַּבֵּי גֶּחָלִים--אִם נִצְלָה בּוֹ כִּגְרֹגֶּרֶת, אַפִלּוּ בִּשְׁנַיִם וּשְׁלוֹשָׁה מְקוֹמוֹת--חַיָּב; לֹא נִצְלָה בּוֹ כִּגְרֹגֶּרֶת, אֲבָל נִתְבַּשַּׁל כֻּלּוֹ חֲצִי בִּשּׁוּל--חַיָּב.  נִתְבַּשַּׁל חֲצִי בִּשּׁוּל מִצַּד אֶחָד, פָּטוּר--עַד שֶׁיַּהְפֹּךְ בּוֹ, וְיִתְבַּשַּׁל חֲצִי בִּשּׁוּל מִשְּׁנֵי צְדָדָיו.  שָׁכַח וְהִדְבִּיק פַּת בַּתַּנּוּר בַּשַּׁבָּת, וְנִזְכַּר--מֻתָּר לוֹ לִרְדּוֹתָהּ, קֹדֶם שֶׁתֵּאָפֶה וְיָבוֹא לִידֵי מְלָאכָה.</P>


fic: 3109
nru: ו
thu:
ו  הַמַּתִּיךְ אֶחָד מִמִּינֵי מַתְּכוֹת כָּל שְׁהוּא, אוֹ הַמְּחַמֵּם אֶת הַמַּתֶּכֶת עַד שֶׁתֵּעָשֶׂה גַּחֶלֶת--הֲרֵי זֶה תּוֹלֶדֶת מְבַשֵּׁל.  וְכֵן הַמְּמַסֵּס אֶת הַדּוֹנַג, אוֹ אֶת הֶחֵלֶב, אוֹ אֶת הַזֶּפֶת, וְהַכֹּפֶר, וְהַגָּפְרִית, וְכַיּוֹצֶא בָּהֶם--הֲרֵי זֶה תּוֹלֶדֶת מְבַשֵּׁל.  וְכֵן הַמְּבַשֵּׁל כְּלֵי אֲדָמָה עַד שֶׁיֵּעָשׂוּ חֶרֶס, חַיָּב מִשּׁוֹם מְבַשֵּׁל.  כְּלָלוֹ שֶׁלַּדָּבָר:  בֵּין שֶׁרִפָּה גּוּף קָשֶׁה בָּאֵשׁ, אוֹ שֶׁהִקְשָׁה גּוּף רַךְ--הֲרֵי זֶה חַיָּב, מִשּׁוֹם מְבַשֵּׁל.</P>


fic: 3109
nru: ז
thu:
ז  הַגּוֹזֵז צֶמֶר אוֹ שֵׂעָר--בֵּין מִן הַבְּהֵמָה בֵּין מִן הַחַיָּה, בֵּין מִן הַחַי בֵּין מִן הַמֵּת, אַפִלּוּ מִן הַשֶּׁלַח שֶׁלָּהֶן--חַיָּב.  כַּמָּה שֵׁעוּרוֹ, כְּדֵי לִטְווֹת מִמֶּנּוּ חוּט שֶׁאָרְכּוֹ כְּרֹחַב הַסִּיט כָּפוּל; וְכַמָּה רֹחַב הַסִּיט--כְּדֵי לִמְתֹּחַ מִן בֹּהֶן שֶׁלַּיָּד עַד הָאֶצְבָּע הָרִאשׁוֹנָה, כְּשֶׁיִּפְתַּח בֵּינֵיהֶן בְּכָל כּוֹחוֹ, וְהוּא קָרוֹב לִשְׁנֵי שְׁלִישִׁי זֶרֶת.  הַתּוֹלֵשׁ כָּנָף מִן הָעוֹף, הֲרֵי זֶה תּוֹלֶדֶת גּוֹזֵז.  הַטּוֹוֶה אֶת הַצֶּמֶר מִן הַחַי, פָּטוּר--שְׁאֵין דֶּרֶךְ גְּזִיזָה בְּכָּךְ, וְאֵין דֶּרֶךְ נִפּוּץ בְּכָּךְ, וְאֵין דֶּרֶךְ טְוִיָּה בְּכָּךְ.</P>


fic: 3109
nru: ח
thu:
ח  הַנּוֹטֵל צִפָּרְנָיו, אוֹ שְׂעָרוֹ, אוֹ שְׂפָמוֹ, אוֹ זְקָנוֹ--הֲרֵי זֶה תּוֹלֶדֶת גּוֹזֵז, וְחַיָּב:  וְהוּא, שֶׁיִּטֹּל בִּכְלִי; אֲבָל אִם נְטָלָן בְּיָדוֹ, בֵּין לוֹ בֵּין לְאַחֵר--פָּטוּר.  וְכֵן הַחוֹתֵךְ יַבֹּלֶת מִגּוּפוֹ, בֵּין בַּיָּד בֵּין בִּכְלִי--פָּטוּר, בֵּין לוֹ בֵּין לְאַחֵר.  וּמֻתָּר לַחְתֹּךְ יַבֹּלֶת בַּמִּקְדָּשׁ בַּיָּד, אֲבָל לֹא בִּכְלִי; וְאִם הָיְתָה יְבֵשָׁה--חוֹתְכָהּ אַף בִּכְלִי, וְעוֹבֵד.</P>


fic: 3109
nru: ט
thu:
ט  הַנּוֹטֵל שְׂעָרוֹ בִּכְלִי, כַּמָּה יִטֹּל וְיִהְיֶה חַיָּב--שְׁתֵּי שְׂעָרוֹת; וְאִם לִקַּט לְבָנוֹת מִתּוֹךְ שְׁחוֹרוֹת, אַפִלּוּ אַחַת--חַיָּב.</P>


fic: 3109
nru: י
thu:
י  צִפֹּרֶן שֶׁפֵּרַשׁ רֻבָּהּ, וְצִיצִין שֶׁלְּעוֹר שֶׁפֵּרַשׁ רֻבָּן--אִם פֵּרְשׁוּ כְּלַפֵּי מַעְלָה, וּמְצַעֲרוֹת אוֹתוֹ--מֻתָּר לִטֹּל אוֹתָן בְּיָדוֹ, אֲבָל לֹא בִּכְלִי; וְאִם נְטָלָן בִּכְלִי, פָּטוּר.  וְאִם אֵינָן מְצַעֲרוֹת אוֹתוֹ, אַפִלּוּ בְּיָדוֹ אָסוּר.  וְאִם לֹא פֵרַשׁ רֻבָּן--אַפִלּוּ מְצַעֲרוֹת אוֹתוֹ, אָסוּר לִטְּלָן בְּיָדוֹ; וְאִם נְטָלָן בִּכְלִי, חַיָּב.</P>


fic: 3109
nru: יא
thu:
יא  [י] הַמְּלַבֵּן אֶת הַצֶּמֶר, אוֹ אֶת הַפִּשְׁתָּן, אוֹ אֶת הַשָּׁנִי, וְכֵן כָּל כַּיּוֹצֶא בָּהֶן מִמַּה שֶׁדַּרְכּוֹ לְהִתְלַבַּן--חַיָּב.  וְכַמָּה שֵׁעוּרוֹ--כְּדֵי לִטְווֹת מִמֶּנּוּ חוּט אֶחָד, אָרְכּוֹ כִּמְלוֹא רֹחַב הַסִּיט כָּפוּל, שְׁהוּא אֹרֶךְ אַרְבָּעָה טְפָחִים.  [יא] וְהַמְּכַבֵּס בְּגָדִים--הֲרֵי הוּא תּוֹלֶדֶת הַמְּלַבֵּן, וְחַיָּב.  וְהַסּוֹחֵט אֶת הַבֶּגֶד עַד שֶׁיּוֹצִיא הַמַּיִם שֶׁבּוֹ--הֲרֵי זֶה מְכַבְּסוֹ, וְחַיָּב:  שֶׁהַסְּחִיטָה מִצָּרְכֵּי כִּבּוּס הִיא, כְּמוֹ שֶׁהַהֲגָסָה מִצָּרְכֵּי הַבִּשּׁוּל.  וְאֵין סְחִיטָה בַּשֵּׂעָר; וְהוּא הַדִּין לָעוֹר, שְׁאֵין חַיָּבִין עַל סְחִיטָתוֹ.</P>


fic: 3109
nru: יב
thu:
יב  הַמְּנַפֵּץ אֶת הַצֶּמֶר, אוֹ אֶת הַפִּשְׁתָּן, אוֹ אֶת הַשָּׁנִי, וְכַיּוֹצֶא בָּהֶן--חַיָּב.  וְכַמָּה שֵׁעוּרוֹ--כְּדֵי לִטְווֹת מִמֶּנּוּ חוּט אֶחָד, אָרְכּוֹ אַרְבָּעָה טְפָחִים.  וְהַמְּנַפֵּץ אֶת הַגִּידִים עַד שֶׁיֵּעָשׂוּ כְּצֶמֶר, כְּדֵי לִטְווֹת אוֹתָן--הֲרֵי זֶה תּוֹלֶדֶת מְנַפֵּץ, וְחַיָּב.</P>


fic: 3109
nru: יג
thu:
יג  הַצּוֹבֵעַ חוּט שֶׁאָרְכּוֹ אַרְבָּעָה טְפָחִים, אוֹ דָּבָר שֶׁאִפְשָׁר לִטְווֹת מִמֶּנּוּ חוּט כְּזֶה--חַיָּב.  וְאֵין הַצּוֹבֵעַ חַיָּב, עַד שֶׁיְּהֶא צְבָע הַמִּתְקַיֵּם; אֲבָל צְבָע שְׁאֵינוּ מִתְקַיֵּם כְּלָל, כְּגוֹן שֶׁהִעְבִיר סָרָק אוֹ שָׁשַׁר עַל גַּבֵּי בַּרְזֶל אוֹ נְחֹשֶׁת וּצְבָעוֹ--פָּטוּר:  שֶׁהֲרֵי אַתָּה מַעְבִּירוֹ לְשָׁעָתוֹ, וְאֵינוּ צוֹבֵעַ כְּלוּם; וְכָל שְׁאֵין מְלַאכְתּוֹ מִתְקַיֶּמֶת בַּשַּׁבָּת, פָּטוּר.</P>


fic: 3109
nru: יד
thu:
יד  הָעוֹשֶׂה עֵין הַצְּבָע--הֲרֵי זֶה תּוֹלֶדֶת צוֹבֵעַ, וְחַיָּב.  כֵּיצַד:  כְּגוֹן שֶׁנָּתַן קַלְקַנְתּוֹס לְתוֹךְ מֵי עַפְצָא, שֶׁנַּעֲשָׂה הַכֹּל שָׁחוֹר; אוֹ שֶׁנָּתַן אִסְטִיס לְתוֹךְ מֵי כַּרְכֹּם, שֶׁנַּעֲשָׂה הַכֹּל יָרֹק; וְכֵן כָּל כַּיּוֹצֶא בְּזֶה.  וְכַמָּה שֵׁעוּרוֹ, כְּדֵי לִצְבֹּעַ בּוֹ חוּט שֶׁאָרְכּוֹ אַרְבָּעָה טְפָחִים.</P>


fic: 3109
nru: טו
thu:
טו  הַטּוֹוֶה אֹרֶךְ אַרְבָּעָה טְפָחִים מִכָּל דָּבָר הַנִּטְוֶה, חַיָּב:  אֶחָד הַטּוֹוֶה אֶת הַצֶּמֶר, אוֹ אֶת הַפִּשְׁתָּן, אוֹ אֶת הַשֵּׂעָר, אוֹ אֶת הַנּוֹצָה, אוֹ אֶת הַגִּידִין, וְכֵן כָּל כַּיּוֹצֶא בָּהֶן.  הָעוֹשֶׂה אֶת הַלֶּבֶד--הֲרֵי זֶה תּוֹלֶדֶת טוֹוֶה, וְחַיָּב:  וְהוּא, שֶׁיְּלַבַּד דָּבָר שֶׁאִפְשָׁר לִטְווֹת מִמֶּנּוּ אֹרֶךְ אַרְבָּעָה טְפָחִים בְּעֹבִי בֵּינוֹנִי.</P>


fic: 3109
nru: טז
thu:
טז  הָעוֹשֶׂה שְׁנֵי בָּתֵּי נִירִין, חַיָּב.  הָעוֹשֶׂה נַפָה, אוֹ כְּבָרָה, אוֹ סַל, אוֹ סְבָכָה, אוֹ שֶׁסָּרַג מִטָּה בַּחֲבָלִים--הֲרֵי זֶה תּוֹלֶדֶת עוֹשֶׂה נִירִין; וּמִשֶּׁיַּעֲשֶׂה שְׁנֵי בָּתִּים כְּאֶחָד מִכָּל אֵלּוּ, חַיָּב.  וְכֵן כָּל הָעוֹשֶׂה שְׁנֵי בָּתִּים בְּדָבָר שֶׁעוֹשִׂין אוֹתוֹ בָּתִּים בָּתִּים כְּגוֹן אֵלּוּ, חַיָּב.</P>


fic: 3109
nru: יז
thu:
יז  דֶּרֶךְ הָאוֹרְגִין, שֶׁמּוֹתְחִין הַחוּטִין תְּחִלָּה בְּאֹרֶךְ הַיְּרִיעָה וּבְרָחְבָּהּ; וּשְׁנַיִם אוֹחֲזִין זֶה מִכָּאן וְזֶה מִכָּאן, וְאֶחָד שׁוֹבֵט בַּשֵּׁבֶט עַל הַחוּטִין וּמְתַקֵּן אוֹתָן זֶה בְּצַד זֶה, עַד שֶׁתֵּעָשֶׂה כֻּלָּהּ שְׁתִי בְּלֹא עֵרֶב.  וּמְתִיחַת הַחוּטִין כְּדֶרֶךְ הָאוֹרְגִין, הִיא הַנְסָכַת הַמַּסֵּכָה; וְזֶה הַמּוֹתֵחַ, נִקְרָא מֵסֵךְ.  וּכְשֶׁכּוֹפְלִין אוֹתָהּ וּמַתְחִיל לְהַכְנִיס הָעֵרֶב בַּשְּׁתִי, נִקְרָא אוֹרֵג.</P>


fic: 3109
nru: יח
thu:
יח  הַמֵּסֵךְ חַיָּב, וְהִיא מְלָאכָה מֵאֲבוֹת מְלָאכוֹת.  וְהַשּׁוֹבֵט עַל הַחוּטִין עַד שֶׁיִּתְפָּרְקוּ וִיתַקְּנָם, הֲרֵי זֶה תּוֹלֶדֶת מֵסֵךְ.  וְכַמָּה שֵׁעוּרוֹ, מִשֶּׁיְּתַקַּן רֹחַב שְׁתֵּי אֶצְבָּעוֹת.  וְכֵן הָאוֹרֵג שְׁנֵי חוּטִין בְּרֹחַב שְׁתֵּי אֶצְבָּעוֹת, חַיָּב.  בֵּין שֶׁאֲרָגָן בַּתְּחִלָּה, בֵּין שֶׁהָיָה מִקְצַת הַבֶּגֶד אָרוּג וְאָרַג עַל הָאָרִיג--שֵׁעוּרוֹ שְׁנֵי חוּטִין; וְאִם אָרַג חוּט אֶחָד, וְהִשְׁלִים בּוֹ הַבֶּגֶד--חַיָּב.  אָרַג בִּשְׂפַת הַיְּרִיעָה, שְׁנֵי חוּטִין בְּרֹחַב שְׁלוֹשָׁה בָּתֵּי נִירִין--חַיָּב:  הַא לְמַה זֶה דּוֹמֶה, לְאוֹרֵג צִלְצוּל קָטָן בְּרֹחַב שְׁלוֹשָׁה בָּתֵּי נִירִין.</P>


fic: 3109
nru: יט
thu:
יט  הַמְּדַקְדֵּק אֶת הַחוּטִין, וּמַפְרִידָן בְּעֵת הָאֲרִיגָה--הֲרֵי זֶה תּוֹלֶדֶת אוֹרֵג.  וְכֵן הַקּוֹלֵעַ אֶת הַנִּימִין, הֲרֵי זֶה תּוֹלֶדֶת אוֹרֵג; וְשֵׁעוּרוֹ, מִשֶּׁיַּעֲשֶׂה קְלִיעָה בְּאֹרֶךְ שְׁתֵּי אֶצְבָּעוֹת.</P>


fic: 3109
nru: כ
thu:
כ  הַבּוֹצֵעַ שְׁנֵי חוּטִין, חַיָּב; וּבוֹצֵעַ, הוּא הַמַּפְרִיד אֶת הָאָרִיג.  בֵּין שֶׁהוֹצִיא הָעֵרֶב מִן הַשְּׁתִי אוֹ שֶׁהִעְבִיר הַשְּׁתִי מֵעַל הָעֵרֶב, הֲרֵי זֶה בּוֹצֵעַ וְחַיָּב--וְהוּא, שֶׁלֹּא יְהֶא מְקַלְקֵל, אֵלָא יִתְכַּוַּן לְתַקַּן, כְּדֶרֶךְ שֶׁעוֹשִׂין אֵלּוּ שֶׁמְּאַחִין אֶת הַבְּגָדִים הַקַּלִּים בְּיוֹתֵר:  שֶׁבּוֹצְעִין, וְאַחַר כָּךְ מְאַחִין, וְחוֹזְרִין וְאוֹרְגִין חוּטִין שֶׁבָּצְעוּ, עַד שֶׁיֵּעָשׂוּ שְׁנֵי הַבְּגָדִים אוֹ שְׁנֵי הַקְּרָעִים אֶחָד.  וְהַסּוֹתֵר אֶת הַקְּלִיעָה לְתַקַּן, הֲרֵי זֶה תּוֹלֶדֶת בּוֹצֵעַ; וְשֵׁעוּרוֹ, כְּשֵׁעוּר הַבּוֹצֵעַ.
<BR>


fic: 3110
nru: א
thu:
א  הַקּוֹשֵׁר קֶשֶׁר שֶׁלְּקַיָּמָה, וְהוּא מַעֲשֶׂה אֻמָּן--חַיָּב:  כְּגוֹן קֶשֶׁר הַגַּמָּלִין, וְקֶשֶׁר הַסַּפָּנִין, וְקִשְׁרֵי רְצוּעוֹת מַנְעָל וְסַנְדָּל שֶׁקּוֹשְׁרִין הָרַצְעָנִין בְּשָׁעַת עֲשִׂיָּתָן, וְכֵן כָּל כַּיּוֹצֶא בְּזֶה.  אֲבָל הַקּוֹשֵׁר קֶשֶׁר שֶׁלְּקַיָּמָה, וְאֵינוּ מַעֲשֶׂה אֻמָּן--פָּטוּר; וְקֶשֶׁר שְׁאֵינוּ שֶׁלְּקַיָּמָה, וְאֵינוּ מַעֲשֶׂה אֻמָּן--מֻתָּר לְקָשְׁרוֹ לְכַתְּחִלָּה.</P>


fic: 3110
nru: ב
thu:
ב  כֵּיצַד:  נִפְסְקָה לוֹ רְצוּעָה וּקְשָׁרָהּ, נִפְסַק הַחֶבֶל וּקְשָׁרוֹ, אוֹ שֶׁקָּשַׁר חֶבֶל בִּדְלִי, אוֹ שֶׁקָּשַׁר רֶסֶן בְּהֵמָה--הֲרֵי זֶה פָּטוּר; וְכֵן כָּל כַּיּוֹצֶא בְּאֵלּוּ הַקְּשָׁרִים, שְׁהֶן מַעֲשֵׂה הִדְיוֹט וְכָל אָדָם קוֹשֵׁר אוֹתָן לְקַיָּמָה.  וְכָל קֶשֶׁר שְׁאֵינוּ שֶׁלְּקַיָּמָה--אִם קְשָׁרוֹ קֶשֶׁר אֻמָּן, הֲרֵי זֶה אָסוּר.</P>


fic: 3110
nru: ג
thu:
ג  קוֹשֶׁרֶת אִשָּׁה מַפְתְּחֵי הַחֲלוּק, אַף עַל פִּי שֶׁיֵּשׁ לוֹ שְׁנֵי פְּתָחִים; וְחוּטֵי סְבָכָה, אַף עַל פִּי שְׁהוּא רָפוּי; וּרְצוּעוֹת מַנְעָל וְסַנְדָּל שֶׁקּוֹשְׁרִין אוֹתָן עַל הָרֶגֶל, בְּשָׁעַת מַלְבּוּשׁ; וְנוֹדוֹת יַיִן וְשֶׁמֶן, אַף עַל פִּי שֶׁיֵּשׁ לוֹ שְׁתֵּי אָזְנַיִם; וּקְדֵרָה שֶׁלְּבָשָׂר, אַף עַל פִּי שֶׁיְּכוּלָה לְהוֹצִיא הַבָּשָׂר וְלֹא תַתִּיר הַקֶּשֶׁר.  וְקוֹשְׁרִין דְּלִי בִּמְשִׁיחָה, אוֹ בְּאַבְנֵט, וְכַיּוֹצֶא בּוֹ--אֲבָל לֹא בְּחֶבֶל.  וְקוֹשְׁרִין לִפְנֵי בְּהֵמָה אוֹ בְּרַגְלָהּ, בִּשְׁבִיל שֶׁלֹּא תֵצֵא, אַף עַל פִּי שֶׁיֵּשׁ לָהּ שְׁנֵי אֵיסָרוֹת.  וְחֶבֶל שֶׁהָיָה קָשׁוּר בַּפָּרָה, קוֹשְׁרוֹ בָּאֵבוּס; הָיָה קָשׁוּר בָּאֵבוּס, קוֹשְׁרוֹ בַּפָּרָה.  אֲבָל לֹא יָבִיא חֶבֶל מִתּוֹךְ בֵּיתוֹ, וְיִקְשֹׁר בַּפָּרָה וּבָאֵבוּס; וְאִם הָיָה חֶבֶל גַּרָּדִי שֶׁמֻּתָּר לְטַלְטְלוֹ, הֲרֵי זֶה מֵבִיא וְקוֹשֵׁר בַּפָּרָה וּבָאֵבוּס.  מִפְּנֵי שֶׁכָּל אֵלּוּ הַקְּשָׁרִים, מַעֲשֵׂה הִדְיוֹט הֶן, וְאֵינָן לְקַיָּמָה, אֵלָא פַּעַם קוֹשֵׁר וּפַעַם מַתִּיר; וּלְפִיכָּךְ מֻתָּר לִקְשֹׁר אוֹתָן, לְכַתְּחִלָּה.  חוֹתָלוֹת שֶׁלִּתְמָרִים וְשֶׁלִּגְרֹגְּרוֹת--מַתִּיר, וּמַפְקִיעַ, וְחוֹתֵךְ, וְנוֹטֵל וְאוֹכֵל.</P>


fic: 3110
nru: ד
thu:
ד  כָּל שֶׁרָאוּי לְמַאֲכָל בְּהֵמָה, מֻתָּר לִקְשֹׁר אוֹתוֹ בַּשַּׁבָּת; לְפִיכָּךְ אִם נִפְסְקָה רְצוּעוֹת סַנְדָּלוֹ בְּכַרְמְלִית--נוֹטֵל גֳּמִי לַח הָרָאוּי לְמַאֲכָל בְּהֵמָה, וְכוֹרֵךְ עָלָיו וְקוֹשֵׁר הַגֳּמִי.  נִשְׁמְטָה לוֹ רְצוּעוֹת מַנְעָל וְסַנְדָּל, אוֹ שֶׁנִּשְׁמַט רֹב הָרֶגֶל--מֻתָּר לְהַחְזִיר הָרְצוּעוֹת לִמְקוֹמָן, וּבִלְבָד שֶׁלֹּא יִקְשֹׁר.</P>


fic: 3110
nru: ה
thu:
ה  הָעֲנִיבָה מֻתֶּרֶת, לְפִי שְׁאֵינָהּ מִתְחַלֶּפֶת בִּקְשִׁירָה; לְפִיכָּךְ הַחֶבֶל שֶׁנִּפְסַק--מְקַבֵּץ שְׁנֵי קְצוֹתָיו, וְכוֹרֵךְ עָלָיו מְשִׁיחָה, וְעוֹנֵב עֲנִיבָה.</P>


fic: 3110
nru: ו
thu:
ו  מֻתָּר לִקְשֹׁר קֶשֶׁר שְׁאֵינוּ שֶׁלְּקַיָּמָה, לִדְבַר מִצְוָה--כְּגוֹן שֶׁיִּקְשֹׁר לִמְדֹּד שֵׁעוּר, מִשֵּׁעוּרֵי הַתּוֹרָה.  נִימַת כִּנּוֹר שֶׁנִּפְסְקָה--קוֹשְׁרִין אוֹתָהּ בַּמִּקְדָּשׁ, אֲבָל לֹא בַּמְּדִינָה; וְלֹא יִקְשֹׁר נִימָה לְכַתְּחִלָּה, אַפִלּוּ בַּמִּקְדָּשׁ.</P>


fic: 3110
nru: ז
thu:
ז  כָּל קֶשֶׁר שֶׁחַיָּבִין עַל קָשְׁרוֹ, כָּךְ חַיָּבִין עַל הֶתֵּרוֹ; וְכָל קֶשֶׁר שֶׁהַקּוֹשֵׁר אוֹתוֹ פָּטוּר, כָּךְ הַמַּתִּיר אוֹתוֹ פָּטוּר; וְכָל קֶשֶׁר שֶׁמֻּתָּר לְקָשְׁרוֹ, כָּךְ מֻתָּר לְהַתִּירוֹ.</P>


fic: 3110
nru: ח
thu:
ח  הַפּוֹתֵל חֲבָלִים מִן הַהַוְצִין, וּמִן הַחֵלֶף, אוֹ מִחוּטֵי צֶמֶר, אוֹ מִחוּטֵי פִּשְׁתָּן, אוֹ חוּטֵי שֵׂעָר, וְכַיּוֹצֶא בָּהֶן--הֲרֵי זֶה תּוֹלֶדֶת קוֹשֵׁר, וְחַיָּב.  וְשֵׁעוּרוֹ, כְּדֵי שֶׁיַּעֲמֹד הַחֶבֶל בִּפְתִילָתוֹ בְּלֹא קְשִׁירָה--שֶׁנִּמְצֵאת מְלַאכְתּוֹ מִתְקַיֶּמֶת.  וְכֵן הַמַּפְרִיד אֶת הַפְּתִיל--הֲרֵי זֶה תּוֹלֶדֶת מַתִּיר, וְחַיָּב:  וְהוּא, שֶׁלֹּא יִתְכַּוַּן לְקַלְקַל בִּלְבָד.  וְשֵׁעוּרוֹ, כְּשֵׁעוּר הַפּוֹתֵל.</P>


fic: 3110
nru: ט
thu:
ט  הַתּוֹפֵר שְׁתֵּי תְּפִירוֹת, חַיָּב--וְהוּא שֶׁקָּשַׁר רָאשֵׁי הַחוּט מִכָּאן וּמִכָּאן, כְּדֵי שֶׁתַּעֲמֹד הַתְּפִירָה וְלֹא תִשָּׁמֵט.  אֲבָל אִם תָּפַר יָתֵר עַל שְׁתֵּי תְּפִירוֹת--אַף עַל פִּי שֶׁלֹּא קָשַׁר, חַיָּב:  שֶׁהֲרֵי מִתְקַיֶּמֶת הַתְּפִירָה.  וְהַמּוֹתֵחַ חוּט שֶׁלִּתְפִירָה בַּשַּׁבָּת--חַיָּב, מִפְּנֵי שְׁהוּא מִצָּרְכֵּי הַתְּפִירָה.</P>


fic: 3110
nru: י
thu:
י  הַקּוֹרֵעַ כְּדֵי לִתְפֹּר שְׁתֵּי תְּפִירוֹת, עַל מְנָת לִתְפֹּר שְׁתֵּי תְּפִירוֹת--חַיָּב; אֲבָל הַקּוֹרֵעַ לְהַפְסָדָה--פָּטוּר, מִפְּנֵי שְׁהוּא מְקַלְקֵל.  הַקּוֹרֵעַ בַּחֲמָתוֹ, אוֹ עַל מֵת שְׁהוּא חַיָּב לִקְרֹעַ עָלָיו--חַיָּב:  מִפְּנֵי שֶׁמְּיַשֵּׁב אֶת דַּעְתּוֹ בְּדָבָר זֶה, וְיָנוּחַ יִצְרוֹ; וְהוֹאִיל וַחֲמָתוֹ שׁוֹכֶכֶת בְּדָבָר זֶה, הֲרֵי הוּא כִּמְתַקֵּן וְחַיָּב.  וְהַפּוֹתֵחַ בֵּית הַצַּוָּאר בַּשַּׁבָּת, חַיָּב.</P>


fic: 3110
nru: יא
thu:
יא  הַמְּדַבֵּק נְיָרוֹת אוֹ עוֹרוֹת בְּקֻלָּן שֶׁלַּסּוֹפְרִים, וְכַיּוֹצֶא בּוֹ--הֲרֵי זֶה תּוֹלֶדֶת תּוֹפֵר, וְחַיָּב.  וְכֵן הַמְּפָרֵק נְיָרוֹת דְּבוּקִין אוֹ עוֹרוֹת דְּבוּקִין, וְלֹא נִתְכַּוַּן לְקַלְקַל בִּלְבָד--הֲרֵי זֶה תּוֹלֶדֶת קוֹרֵעַ.</P>


fic: 3110
nru: יב
thu:
יב  הַבּוֹנֶה כָּל שְׁהוּא, חַיָּב.  הַמַּשְׁוֶה פְּנֵי הַקַּרְקָע בַּבַּיִת, כְּגוֹן שֶׁהִשְׁפִּיל תֵּל, אוֹ מִלָּא גַּיא--הֲרֵי זֶה בּוֹנֶה, וְחַיָּב.  אֶחָד נָתַן אֶת הָאֶבֶן, וְאֶחָד נָתַן אֶת הַטִּיט--הַנּוֹתֵן אֶת הַטִּיט, חַיָּב; וּבַנִּדְבָּךְ הָעֶלְיוֹן, אַפִלּוּ הֶעֱלָה אֶת הָאֶבֶן וְהִנִּיחָהּ עַל גַּבֵּי הַטִּיט--חַיָּב, שֶׁהֲרֵי אֵין מַנִּיחִין עָלֶיהָ טִיט.  וְהַבּוֹנֶה עַל גַּבֵּי כֵּלִים, פָּטוּר.</P>


fic: 3110
nru: יג
thu:
יג  הָעוֹשֶׂה אֹהֶל קָבוּעַ--הֲרֵי זֶה תּוֹלֶדֶת בּוֹנֶה, וְחַיָּב.  וְכֵן הָעוֹשֶׂה כְּלֵי אֲדָמָה, כְּגוֹן תַּנּוּר וְחָבִית קֹדֶם שֶׁיִּשָּׂרְפוּ--הֲרֵי זֶה תּוֹלֶדֶת בּוֹנֶה, וְחַיָּב.  וְכֵן הַמְּגַבֵּן אֶת הַגְּבִינָה, הֲרֵי זֶה תּוֹלֶדֶת בּוֹנֶה; וְאֵינוּ חַיָּב, עַד שֶׁיְּגַבַּן כִּגְרֹגֶּרֶת.  הַמַּכְנִיס יַד הַקֻּרְדֹּם בְּתוֹךְ הָעַיִן שֶׁלּוֹ, הֲרֵי זֶה תּוֹלֶדֶת בּוֹנֶה; וְכֵן כָּל כַּיּוֹצֶא בּוֹ.  וְכֵן כָּל הַתּוֹקֵעַ עֵץ בְּעֵץ--בֵּין שֶׁתָּקַע בְּמַסְמֵר, בֵּין שֶׁתָּקַע בְּעֵץ עַצְמוֹ עַד שֶׁנִּתְאַחַד--הֲרֵי זֶה תּוֹלֶדֶת בּוֹנֶה, וְחַיָּב.</P>


fic: 3110
nru: יד
thu:
יד  הָעוֹשֶׂה נֶקֶב כָּל שְׁהוּא בְּלוּל שֶׁלַּתֻּרְנְגוֹלִים, כְּדֵי שֶׁיִּכָּנֵס לָהֶן הָאוֹר--חַיָּב מִשּׁוֹם בּוֹנֶה.  הַמַּחְזִיר דֶּלֶת שֶׁלְּבוֹר, וְשֶׁלְּדוּת, וְשֶׁלְּיָצִיעַ--חַיָּב מִשּׁוֹם בּוֹנֶה.</P>


fic: 3110
nru: טו
thu:
טו  הַסּוֹתֵר כָּל שְׁהוּא, חַיָּב:  וְהוּא, שֶׁיִּסְתֹּר עַל מְנָת לִבְנוֹת; אֲבָל אִם סָתַר דֶּרֶךְ הַשְׁחָתָה, פָּטוּר.  הַסּוֹתֵר אֹהֶל קָבוּעַ, אוֹ שֶׁפֵּרַק עֵץ תָּקוּעַ--הֲרֵי זֶה תּוֹלֶדֶת סוֹתֵר, וְחַיָּב:  וְהוּא, שֶׁיִּתְכַּוַּן לְתַקַּן.</P>


fic: 3110
nru: טז
thu:
טז  הַמַּכֶּה בַּפַּטִּישׁ הַכָּיָה אַחַת, חַיָּב.  וְכָל הָעוֹשֶׂה דָּבָר שְׁהוּא גְּמָר מְלָאכָה--הֲרֵי זֶה תּוֹלֶדֶת מַכֶּה בַּפַּטִּישׁ, וְחַיָּב.  כֵּיצַד:  הַמְּנַפֵּחַ בִּכְלִי זְכוֹכִית, וְהַצָּר בִּכְלִי צוּרָה אַפִלּוּ מִקְצַת הַצּוּרָה, וְהַמְּגָרֵד כָּל שְׁהוּא, וְהָעוֹשֶׂה נֶקֶב כָּל שְׁהוּא בֵּין בְּעֵץ בֵּין בְּבִנְיָן בֵּין בְּמַתֶּכֶת בֵּין בְּכֵלִים--הֲרֵי זֶה תּוֹלֶדֶת מַכֶּה בַּפַּטִּישׁ, וְחַיָּב.  וְכָל פֶּתַח שְׁאֵינוּ עָשׂוּי לְהַכְנִיס וּלְהוֹצִיא, אֵין חַיָּבִין עַל עֲשִׂיָּתוֹ.</P>


fic: 3110
nru: יז
thu:
יז  הַמֵּפִיס שְׁחִין בַּשַּׁבָּת, כְּדֵי לְהַרְחִיב פִּי הַמַּכָּה, כְּדֶרֶךְ שֶׁהָרוֹפְאִין עוֹשִׂין, שְׁהֶן מִתְכַּוְּנִין בָּרְפוּאָה לְהַרְחִיב פִּי הַמַּכָּה--הֲרֵי זֶה חַיָּב מִשּׁוֹם מַכֶּה בַּפַּטִּישׁ, שֶׁזּוֹ הִיא מְלֶאכֶת הָרוֹפֵא; וְאִם הֱפִיסָהּ לְהוֹצִיא מִמֶּנָּה הַלֵּחָה שֶׁבָּהּ, הֲרֵי זֶה מֻתָּר.</P>


fic: 3110
nru: יח
thu:
יח  הַמְּסַתֵּת אֶת הָאֶבֶן כָּל שְׁהוּא, חַיָּב מִשּׁוֹם מַכֶּה בַּפַּטִּישׁ; הַמְּצַדֵּד אֶת הָאֶבֶן בִּיסוֹד הַבִּנְיָן, וְתִקְּנָהּ בְּיָדוֹ וְהוֹשִׁיבָהּ בְּמָקוֹם הָרָאוּי לָהּ--חַיָּב מִשּׁוֹם מַכֶּה בַּפַּטִּישׁ.  הַלּוֹקֵחַ יַבֹּלֶת שֶׁעַל הַבְּגָדִים בְּיָדוֹ, כְּגוֹן אֵלּוּ הַיַּבּוֹלוֹת שֶׁבִּכְלֵי צֶמֶר--חַיָּב מִשּׁוֹם מַכֶּה בַּפַּטִּישׁ:  וְהוּא, שֶׁיַּקְפִּיד עֲלֵיהֶן; אֲבָל אִם הֱסִירָן דֶּרֶךְ עֲסָק, הֲרֵי זֶה פָּטוּר.  הַמְּנַעֵר טַלִּית חֲדָשָׁה שְׁחוֹרָה, כְּדֵי לְנָאוֹתָהּ וּלְהָסִיר הַצֵּהוּב הַלָּבָן הַנִּתְלֶה בָּהּ, כְּדֶרֶךְ שֶׁהָאֻמָּנִין עוֹשִׂין--חַיָּב חַטָּאת; וְאִם אֵינוּ מַקְפִּיד, מֻתָּר.</P>


fic: 3110
nru: יט
thu:
יט  הַצָּד דָּבָר שֶׁדֶּרֶךְ מִינוֹ לָצוּד אוֹתוֹ--חַיָּב, כְּגוֹן חַיָּה וְעוֹפוֹת וְדָגִים:  וְהוּא שֶׁיָּצוּד אוֹתָן, לִמְקוֹם שְׁאֵינוּ מְחֻסָּר צִידָה.  כֵּיצַד:  כְּגוֹן שֶׁרָדַף אַחַר צְבִי עַד שֶׁהִכְנִיסוֹ לַבַּיִת אוֹ לַגִּנָּה אוֹ לֶחָצֵר, וְנָעַל עָלָיו, אוֹ שֶׁהִפְרִיחַ אֶת הָעוֹף עַד שֶׁהִכְנִיסוֹ לַמִּגְדָּל, וְנָעַל עָלָיו, אוֹ שֶׁשָּׁלָה דָּג מִן הַיָּם, בְּתוֹךְ סֵפֶל שֶׁלְּמַיִם--הֲרֵי זֶה חַיָּב.  אֲבָל אִם הִפְרִיחַ צִפּוֹר לַבַּיִת, וְנָעַל עָלָיו, אוֹ שֶׁהִבְרִיחַ דָּג וַעֲקָרוֹ מִן הַיָּם, לִבְרֵכָה שֶׁלְּמַיִם, אוֹ שֶׁרָדַף אַחַר צְבִי עַד שֶׁנִּכְנַס לִטְרַקְלִין רָחֵב, וְנָעַל עָלָיו--הֲרֵי זֶה פָּטוּר:  שְׁאֵין זוֹ צִידָה גְּמוּרָה--שְׁאִם יָבוֹא לְקַחְתּוֹ, צָרִיךְ לִרְדֹּף אַחֲרָיו, וְלָצוּד אוֹתוֹ מִשָּׁם.  לְפִיכָּךְ הַצַּד אֲרִי, אֵינוּ חַיָּב עַד שֶׁיַּכְנִיסֶנּוּ לַכִּיפָה שֶׁלּוֹ שְׁהוּא נֶאֱסָר בָּהּ.</P>


fic: 3110
nru: כ
thu:
כ  כָּל מָקוֹם שְׁאִם יָרוּץ בּוֹ, יַגִּיעַ לַחַיָּה בִּשְׂחִיָּה אַחַת, אוֹ שֶׁהָיוּ הַכּוֹתָלִים קְרוֹבִין זֶה לְזֶה, עַד שֶׁיִּפֹּל צֵל שְׁנֵיהֶם לָאֶמְצָע כְּאֶחָד--הֲרֵי זֶה מָקוֹם קָטָן; וְאִם הִבְרִיחַ הַצְּבִי וְכַיּוֹצֶא בּוֹ לְתוֹכוֹ, חַיָּב.  וּמְקוֹם שְׁהוּא גָּדוֹל מִזֶּה--הַמַּבְרִיחַ חַיָּה לְתוֹכוֹ, פָּטוּר.</P>


fic: 3110
nru: כא
thu:
כא  אֶחָד שְׁמוֹנָה שְׁרָצִים הָאֲמוּרִין בַּתּוֹרָה, וְאֶחָד שְׁאָר שְׁקָצִים וּרְמָשִׂים שֶׁיֵּשׁ לְמִינוֹ צִידָה--הַצָּד אֶחָד מִכֻּלָּן, בֵּין לְצֹרֶךְ בֵּין שֶׁלֹּא לְצֹרֶךְ אֵלָא לְשַׂחַק בָּהֶן--חַיָּב, הוֹאִיל וְנִתְכַּוַּן לָצוּד וְצָד:  שֶׁמְּלָאכָה שְׁאֵינָהּ צְרִיכָה לְגוּפָהּ, חַיָּב עָלֶיהָ.  הַצָּד אֶת הַיָּשֵׁן, וְאֶת הַסּוֹמֶה--חַיָּב.</P>


fic: 3110
nru: כב
thu:
כב  הַמְּשַׁלֵּחַ כְּלָבִים כְּדֵי שֶׁיָּצוּדוּ צְבָאִים וְאַרְנָבִים וְכַיּוֹצֶא בָּהֶן, וּבָרַח הַצְּבִי מִפְּנֵי הַכֶּלֶב, וְהָיָה הוּא רוֹדֵף אַחַר הַצְּבִי אוֹ שֶׁעָמַד בְּפָנָיו וְהִבְהִילוֹ, עַד שֶׁהִגִּיעַ הַכֶּלֶב וְתָפַס--הֲרֵי זֶה תּוֹלֶדֶת הַצָּד, וְחַיָּב.  וְכֵן הָעוֹשֶׂה כַּדֶּרֶךְ הַזּוֹ, בְּעוֹפוֹת.</P>


fic: 3110
nru: כג
thu:
כג  צְבִי שֶׁנִּכְנַס לַבַּיִת, וְנָעַל אֶחָד בְּפָנָיו--חַיָּב.  נְעָלוּהוּ שְׁנַיִם, פְּטוּרִין; אִם אֵין אֶחָד יָכוֹל לִנְעֹל, וּנְעָלוּהוּ שְׁנַיִם--חַיָּבִין.  יָשַׁב אֶחָד עַל הַפֶּתַח וְלֹא מִלְּאָהוּ, וְיָשַׁב הַשֵּׁנִי וּמִלְּאָהוּ--הַשֵּׁנִי חַיָּב; יָשַׁב הָרִאשׁוֹן וּמִלְּאָהוּ, וּבָא הַשֵּׁנִי וְיָשַׁב בְּצִדּוֹ--אַף עַל פִּי שֶׁעָמַד הָרִאשׁוֹן וְהָלַךְ לוֹ, הָרִאשׁוֹן חַיָּב; וְהַשֵּׁנִי לֹא עָשָׂה כְּלוּם, וּמֻתָּר לוֹ לֵישֵׁב בִּמְקוֹמוֹ עַד הָעֶרֶב וְלִקַּח הַצְּבִי.  לְמַה זֶה דּוֹמֶה--לְנוֹעֵל בֵּיתוֹ לְשָׁמְרוֹ וְנִמְצָא צְבִי שָׁמוּר בְּתוֹכוֹ, שֶׁלֹּא עָשָׂה כְּלוּם.  נִכְנְסָה לוֹ צִפּוֹר תַּחַת כְּנָפָיו--יוֹשֵׁב וּמְשַׁמְּרָהּ עַד שֶׁתֶּחְשַׁךְ, וּמֻתָּר.</P>


fic: 3110
nru: כד
thu:
כד  הַצַּד צְבִי זָקֵן, אוֹ חִגֵּר, אוֹ חוֹלֶה, אוֹ קָטָן--פָּטוּר.  הַמְּפָרֵק בְּהֵמָה חַיָּה וָעוֹף מִן הַמְּצוּדָה, פָּטוּר.  הַצָּד חַיָּה וָעוֹף שֶׁבִּרְשׁוּתוֹ, כְּגוֹן אַוְזִין וְתֻרְנְגוֹלִין וְיוֹנֵי עֲלִיָּה--פָּטוּר.  הַצָּד דָּבָר שְׁאֵין בְּמִינוֹ צִידָה, כְּגוֹן חֲגָבִים חֲזִיזִין צִרְעִין וִיתוּשִׁין וּפַרְעוֹשִׁין וְכַיּוֹצֶא בְּאֵלּוּ--הֲרֵי זֶה פָּטוּר.</P>


fic: 3110
nru: כה
thu:
כה  רְמָשִׂים הַמַּזִּיקִין, כְּגוֹן נְחָשִׁים וְעַקְרַבִּים וְכַיּוֹצֶא בָּהֶן--אַף עַל פִּי שְׁאֵינָן מְמִיתִין--הוֹאִיל וְנוֹשְׁכִין, מֻתָּר לָצוּד אוֹתָם בַּשַּׁבָּת:  וְהוּא, שֶׁיִּתְכַּוַּן לְהִנָּצֵל מִנְּשִׁיכָתָן.  כֵּיצַד הוּא עוֹשֶׂה:  כּוֹפֶה כְּלִי עֲלֵיהֶן, אוֹ מַקִּיף עֲלֵיהֶן, אוֹ קוֹשְׁרָן--כְּדֵי שֶׁלֹּא יַזִּיקוּ.
<BR>


fic: 3111
nru: א
thu:
א  הַשּׁוֹחֵט, חַיָּב.  וְלֹא שׁוֹחֵט בִּלְבָד, אֵלָא כָּל הַנּוֹטֵל נְשָׁמָה לְאֶחָד מִכָּל מִינֵי חַיָּה וּבְהֵמָה וָעוֹף וְדָג וְשֶׁרֶץ--בֵּין בִּשְׁחִיטָה, בֵּין בִּנְחִירָה אוֹ בְּהַכָּיָה--חַיָּב.  הַחוֹנֵק אֶת הַחַי עַד שֶׁיָּמוּת, הֲרֵי זֶה תּוֹלֶדֶת שׁוֹחֵט; לְפִיכָּךְ אִם הֶעֱלָה דָּג מִסֵּפֶל שֶׁלְּמַיִם, וְהִנִּיחוֹ עַד שֶׁמֵּת--חַיָּב מִשּׁוֹם חוֹנֵק; וְלֹא עַד שֶׁיָּמוּת, אֵלָא כֵּיוָן שֶׁיָּבַשׁ בּוֹ כַּסֶּלַע בֵּין סְנַפִּירָיו--חַיָּב, שֶׁעֲדַיִן אֵינוּ יָכוֹל לִחְיוֹת.  הוֹשִׁיט יָדוֹ לִמְעֵי הַבְּהֵמָה, וְדִלְדַּל עֹבֶר שֶׁבְּמֵעֶיהָ--חַיָּב.</P>


fic: 3111
nru: ב
thu:
ב  רְמָשִׂים שְׁהֶן פָּרִין וְרָבִין מִזָּכָר וּנְקֵבָה, אוֹ נֶהֱוִין מִן הֶעָפָר כְּמוֹ הַפַּרְעוֹשִׁין--הַהוֹרֵג אוֹתָן, חַיָּב כְּהוֹרֵג בְּהֵמָה וְחַיָּה; אֲבָל רְמָשִׂים שֶׁהֲוָיָתָן מִן הַגְּלָלִים, וּמִן הַפֵּרוֹת שֶׁהִבְאִישׁוּ, וְכַיּוֹצֶא בָּהֶן--כְּגוֹן תּוֹלָעִים שֶׁלְּבָשָׂר, וְתוֹלָעִים שֶׁבְּתוֹךְ הַקָּטְנָיוֹת--הַהוֹרְגָן, פָּטוּר.</P>


fic: 3111
nru: ג
thu:
ג  הַמְּפַלֶּה כֵּלָיו בַּשַּׁבָּת--מוֹלֵל אֶת הַכִּנִּים, וְזוֹרְקָן; וּמֻתָּר לַהֲרֹג אֶת הַכִּנִּים בַּשַּׁבָּת, מִפְּנֵי שְׁהֶן מִן הַזִּיעָה.</P>


fic: 3111
nru: ד
thu:
ד  חַיָּה וְרֶמֶשׂ שְׁהֶן נוֹשְׁכִין וּמְמִיתִין וַדַּאי--כְּגוֹן זְבוּב שֶׁבְּמִצְרַיִם, וְצִרְעָה שֶׁבְּנִינְוֵה, וְעַקְרָב שֶׁבְּחִדְיַב, וְנָחָשׁ שֶׁבְּאֶרֶץ יִשְׂרָאֵל, וְכֶלֶב שׁוֹטֶה בְּכָל מָקוֹם--מֻתָּר לְהָרְגָן בַּשַּׁבָּת, כְּשֶׁיֵּרָאוּ.  וּשְׁאָר כָּל הַמַּזִּיקִין--אִם הָיוּ רָצִין אַחֲרָיו, מֻתָּר לְהָרְגָן; וְאִם הָיוּ יוֹשְׁבִין בִּמְקוֹמָן אוֹ בּוֹרְחִין מִלְּפָנָיו, אָסוּר לְהָרְגָן; וְאִם דְּרָסָן לְפִי תֻּמּוֹ בְּשָׁעַת הִלּוּכוֹ וַהֲרָגָן, מֻתָּר.</P>


fic: 3111
nru: ה
thu:
ה  הַמַּפְשִׁיט מִן הָעוֹר כְּדֵי לַעֲשׂוֹת קָמִיעַ, חַיָּב.  וְכֵן הַמְּעַבֵּד מִן הָעוֹר כְּדֵי לַעֲשׂוֹת קָמִיעַ, חַיָּב.  וְאֶחָד הַמְּעַבֵּד, וְאֶחָד הַמּוֹלֵחַ--שֶׁהַמְּלִיחָה, מִין עִבּוּד הִיא.  וְאֵין עִבּוּד בְּאֹכָלִין.  וְכֵן הַמּוֹחֵק מִן הָעוֹר כְּדֵי לַעֲשׂוֹת קָמִיעַ, חַיָּב.  וְאֵיזֶה הוּא מוֹחֵק--זֶה הַמַּעְבִּיר הַשֵּׂעָר אוֹ הַצֶּמֶר מֵעַל הָעוֹר אַחַר מִיתָה, עַד שֶׁיַּחְלִיק פְּנֵי הָעוֹר.</P>


fic: 3111
nru: ו
thu:
ו  הַמְּפָרֵק דּוּכְסוֹסְטוֹס מֵעַל הַקְּלָף--הֲרֵי זֶה תּוֹלֶדֶת מַפְשִׁיט, וְחַיָּב.  הַדּוֹרֵס עַל הָעוֹר בְּרַגְלוֹ עַד שֶׁיִּתְקַשֶּׁה, אוֹ הַמְּרַכְּכוֹ בְּיָדוֹ וּמוֹשְׁכוֹ וּמַשְׁוֶה אוֹתוֹ כְּדֶרֶךְ שֶׁהָרַצְעָנִין עוֹשִׂין--הֲרֵי זֶה תּוֹלֶדֶת מְעַבֵּד, וְחַיָּב.  הַמּוֹרֵט נוֹצָה מִן הָאֶבְרָה--הֲרֵי זֶה תּוֹלֶדֶת מוֹחֵק, וְחַיָּב.  וְכֵן הַמְּמָרֵחַ רְטִיָּה כָּל שְׁהוּא, אוֹ שַׁעְוָה, אוֹ זֶפֶת, וְכַיּוֹצֶא בָּהֶן מִדְּבָרִים הַמִּתְמָרְחִין, עַד שֶׁיַּחְלִיק פָּנִים--חַיָּב מִשּׁוֹם מוֹחֵק.  וְכֵן הַשָּׁף בְּיָדוֹ עַל הָעוֹר הַמָּתוּחַ בֵּין הָעַמּוּדִים, חַיָּב מִשּׁוֹם מוֹחֵק.</P>


fic: 3111
nru: ז
thu:
ז  הַמְּחַתֵּךְ מִן הָעוֹר כְּדֵי לַעֲשׂוֹת קָמִיעַ, חַיָּב:  וְהוּא שֶׁיִּתְכַּוַּן לְמִדַּת אָרְכּוֹ וּמִדַּת רָחְבּוּ, וְיַחְתֹּךְ בְּכַוָּנָה--הוּא שְׁהִיא מְלָאכָה; אֲבָל אִם חָתַךְ דֶּרֶךְ הֶפְסֵד, אוֹ בְּלֹא כַּוָּנָה לְמִדָּתוֹ, אֵלָא כְּמִתְעַסֵּק, אוֹ כִּמְשַׂחֵק--הֲרֵי זֶה פָּטוּר.  וְהַקּוֹמֵט אֶת הַכָּנָף--הֲרֵי זֶה תּוֹלֶדֶת מְחַתֵּךְ, וְחַיָּב.  וְכֵן הַמְּגָרֵד רָאשֵׁי כְּלֻנְסוֹת שֶׁלְּאֶרֶז, חַיָּב מִשּׁוֹם מְחַתֵּךְ.  וְכֵן כָּל חֲתִכָּה שֶׁיַּחְתֹּךְ חָרַשׁ הָעֵץ מִן הָעֵצִים, אוֹ חָרַשׁ מַתֶּכֶת מִן הַמַּתְּכוֹת--חַיָּב מִשּׁוֹם מְחַתֵּךְ.  הַנּוֹטֵל קֵיסָם שֶׁלְּעֵץ מִלְּפָנָיו וּקְטָמוֹ לַחְצוֹת בּוֹ שִׁנָּיו, אוֹ לִפְתֹּחַ בּוֹ אֶת הַדֶּלֶת--חַיָּב.</P>


fic: 3111
nru: ח
thu:
ח  כָּל דָּבָר שְׁהוּא רָאוּי לְמַאֲכָל בְּהֵמָה--כְּגוֹן תֶּבֶן, וַעֲשָׂבִים לַחִים, וְהַוְצִין, וְכַיּוֹצֶא בָּהֶן--מֻתָּר לִקְטֹם אוֹתָן בַּשַּׁבָּת, מִפְּנֵי שְׁאֵין בָּהֶן תִּקּוּן כֵּלִים.  וּמֻתָּר לִקְטֹם עֲצֵי בְּשָׂמִים לְהָרִיחַ בָּהֶן, וְאַף עַל פִּי שְׁהֶן קָשִׁים וִיבֵשִׁין; וּמְפַשֵּׁחַ מֵהֶן כָּל שֶׁיִּרְצֶה, בֵּין שֶׁפִּשַּׁח עֵץ גָּדוֹל, בֵּין שֶׁפִּשַּׁח עֵץ קָטָן.</P>


fic: 3111
nru: ט
thu:
ט  הַכּוֹתֵב שְׁתֵּי אוֹתוֹת, חַיָּב.  וְהַמּוֹחֵק כְּתָב עַל מְנָת לִכְתֹּב בִּמְקוֹם הַמְּחָק שְׁתֵּי אוֹתוֹת, חַיָּב.  הַכּוֹתֵב אוֹת אַחַת גְּדוֹלָה כִּשְׁתַּיִם, פָּטוּר; מָחַק אוֹת אַחַת גְּדוֹלָה, וְיֵשׁ בִּמְקוֹמָהּ כְּדֵי לִכְתֹּב שְׁתַּיִם--חַיָּב.  כָּתַב אוֹת אַחַת וְהִשְׁלִים בָּהּ אֶת הַסֵּפֶר, חַיָּב.  הַכּוֹתֵב עַל מְנָת לְקַלְקַל הָעוֹר, חַיָּב--שְׁאֵין חִיּוּבוֹ עַל מְקוֹם הַכְּתָב, אֵלָא עַל הַכְּתָב; אֲבָל הַמּוֹחֵק עַל מְנָת לְקַלְקַל, פָּטוּר.  נָפְלָה דְּיוֹ עַל גַּבֵּי סֵפֶר, וּמָחַק אוֹתָהּ, נָפְלָה שַׁעְוָה עַל גַּבֵּי הַפֵּנְקַס, וּמָחַק אוֹתָהּ--אִם יֵשׁ בִּמְקוֹמָהּ כְּדֵי לִכְתֹּב שְׁתֵּי אוֹתִיּוֹת, חַיָּב.</P>


fic: 3111
nru: י
thu:
י  הַכּוֹתֵב אוֹת כְּפוּלָה פַּעֲמַיִם, וְהוּא שֵׁם אֶחָד כְּגוֹן רַר תֵּת גָּג--חַיָּב.  וְהַכּוֹתֵב בְּכָל כְּתָב וּבְכָל לָשׁוֹן--חַיָּב, וְאַפִלּוּ מִשְּׁנֵי סִמְיוֹנוֹת.  [יא] הַכּוֹתֵב אוֹת אַחַת סָמוּךְ לִכְתָב, אוֹ כָּתַב עַל גַּבֵּי כְּתָב, הַמִּתְכַּוֵּן לִכְתֹּב חֵת וְכָתַב שְׁנֵי זַיְנִין, וְכֵן כָּל כַּיּוֹצֶא בְּזֶה מִשְּׁאָר אוֹתִיּוֹת, הַכּוֹתֵב אוֹת אַחַת בָּאָרֶץ וְאוֹת אַחַת בַּקּוֹרָה שֶׁהֲרֵי אֵין נִהְגִּין זֶה עִם זֶה, אוֹ שֶׁכָּתַב שְׁתֵּי אוֹתִיּוֹת בִּשְׁנֵי דַּפֵּי פֵּנְקַס וְאֵין נִהְגִּין זֶה עִם זֶה--פָּטוּר; כְּתָבָן בִּשְׁנֵי כּוֹתָלֵי זָוִית, אוֹ בִּשְׁנֵי דַּפֵּי פֵּנְקַס, וְהֶן נִהְגִּין זֶה עִם זֶה--חַיָּב.</P>


fic: 3111
nru: יא
thu:
יא  [יב] לָקַח גְּוִיל וְכַיּוֹצֶא בּוֹ, וְכָתַב עָלָיו אוֹת אַחַת בִּמְדִינָה זוֹ, וְהָלַךְ בְּאוֹתוֹ הַיּוֹם, וְכָתַב אוֹת שְׁנִיָּה בִּמְדִינָה אַחֶרֶת בִּמְגִלָּה אַחֶרֶת--חַיָּב:  שֶׁבִּזְמָן שֶׁמְּקָרְבָן, נִהְגִּין זֶה עִם זֶה, וְאֵין מְחֻסָּרִין מַעֲשֶׂה לִקְרִיבָתָן.</P>


fic: 3111
nru: יב
thu:
יב  [יג] הַכּוֹתֵב אוֹת אַחַת--אַף עַל פִּי שֶׁקּוֹרִים מִמֶּנָּה תֵּבָה שְׁלֵמָה, פָּטוּר.  כֵּיצַד:  כְּגוֹן שֶׁכָּתַב מִים, וְהַכֹּל קוֹרִין אוֹתָהּ מַעֲשֵׂר, אוֹ שֶׁכְּתָבָהּ בִּמְקוֹם מִנְיָן, שֶׁהֲרֵי הִיא כְּמִי שֶׁכָּתַב אַרְבָּעִים--הֲרֵי זֶה פָּטוּר.  הַמַּגִּיהַּ אוֹת אַחַת, וְעָשָׂה אוֹתָהּ שְׁתַּיִם--כְּגוֹן שֶׁחִלַּק גַּג הַחֵית, וְנַעֲשָׂת שְׁנֵי זַיְנִין--חַיָּב.  וְכֵן כָּל כַּיּוֹצֶא בְּזֶה.</P>


fic: 3111
nru: יג
thu:
יג  [יד] הַכּוֹתֵב בִּשְׂמֹאלוֹ, אוֹ לְאַחַר יָדוֹ, בְּרַגְלוֹ, בְּפִיו, וּבְמַרְפֵּקוֹ--פָּטוּר.  אִטֵּר שֶׁכָּתַב בִּימִינוֹ, שְׁהִיא לוֹ כִּשְׂמֹאל כָּל אָדָם--פָּטוּר; וְאִם כָּתַב בִּשְׂמֹאלוֹ, חַיָּב.  וְהַשּׁוֹלֵט בִּשְׁתֵּי יָדָיו בְּשׁוֹוֶה, וְכָתַב בֵּין בִּימִינוֹ בֵּין בִּשְׂמֹאלוֹ--חַיָּב.  קָטָן אוֹחֵז בְּקֻלְמוֹס, וְגָדוֹל אוֹחֵז בְּיָדוֹ וְכוֹתֵב--חַיָּב; גָּדוֹל אוֹחֵז בְּקֻלְמוֹס, וְקָטָן אוֹחֵז בְּיָדוֹ וְכוֹתֵב--פָּטוּר.</P>


fic: 3111
nru: יד
thu:
יד  [טו] אֵין הַכּוֹתֵב חַיָּב--עַד שֶׁיִּכְתֹּב בְּדָבָר הָרוֹשֵׁם וְעוֹמֵד, כְּגוֹן דְּיוֹ, וְשָׁחוֹר, וְסִקְרָה, וְקָמוֹס, וְקַלְקַנְתּוֹס, וְכַיּוֹצֶא בָּהֶם; וְיִכְתֹב עַל דָּבָר שֶׁמִּתְקַיֵּם הַכְּתָב עָלָיו, כְּגוֹן עוֹר, וּקְלָף, וּנְיָר, וְעֵץ, וְכַיּוֹצֶא בָּהֶם.  אֲבָל הַכּוֹתֵב בְּדָבָר שְׁאֵין רִשּׁוּמוֹ עוֹמֵד, כְּגוֹן מַשְׁקִין וּמֵי פֵּרוֹת, אוֹ שֶׁכָּתַב בַּדְּיוֹ וְכַיּוֹצֶא בּוֹ עַל עַלֵּי יְרָקוֹת, וְעַל כָּל דָּבָר שְׁאֵינוּ עוֹמֵד--פָּטוּר.  אֵינוּ חַיָּב--עַד שֶׁיִּכְתֹּב בְּדָבָר הָעוֹמֵד, עַל דָּבָר הָעוֹמֵד; וְכֵן אֵין הַמּוֹחֵק חַיָּב--עַד שֶׁיִּמְחֹק כְּתָב הָעוֹמֵד, מֵעַל דָּבָר הָעוֹמֵד.</P>


fic: 3111
nru: טו
thu:
טו  [טז] הַכּוֹתֵב עַל בְּשָׂרוֹ--חַיָּב, מִפְּנֵי שְׁהוּא עוֹר:  אַף עַל פִּי שֶׁחֲמִימוּת בְּשָׂרוֹ מַעְבֶּרֶת הַכְּתָב לְאַחַר זְמָן, הֲרֵי זֶה דּוֹמֶה לִכְתָב שֶׁנִּמְחַק.  אֲבָל הַמְּשָׂרֵט עַל בְּשָׂרוֹ צוּרַת כְּתָב, פָּטוּר.  הַקּוֹרֵעַ עַל הָעוֹר כְּתַבְנִית כְּתָב, חַיָּב מִשּׁוֹם כּוֹתֵב; הָרוֹשֵׁם עַל הָעוֹר כְּתַבְנִית כְּתָב, פָּטוּר.</P>


fic: 3111
nru: טז
thu:
טז  הַמַּעְבִּיר דְּיוֹ עַל גַּבֵּי סִקְרָה, חַיָּב שְׁתַּיִם--אַחַת מִשּׁוֹם כּוֹתֵב, וְאַחַת מִשּׁוֹם מוֹחֵק.  הִעְבִיר דְּיוֹ עַל גַּבֵּי דְּיוֹ, וְסִקְרָה עַל גַּבֵּי סִקְרָה, אוֹ סִקְרָה עַל גַּבֵּי דְּיוֹ--פָּטוּר.</P>


fic: 3111
nru: יז
thu:
יז  רוֹשֵׁם, תּוֹלֶדֶת כּוֹתֵב הוּא.  כֵּיצַד:  הָרוֹשֵׁם רְשָׁמִים וְצוּרוֹת בַּכֹּחַל וּבַשָּׁשַׁר וְכַיּוֹצֶא בָּהֶן, כְּדֶרֶךְ שֶׁהַצַּיָּרִין רוֹשְׁמִים--הֲרֵי זֶה חַיָּב מִשּׁוֹם כּוֹתֵב; וְכֵן הַמּוֹחֵק אֶת הָרָשׁוּם לְתַקַּן--הֲרֵי זֶה תּוֹלֶדֶת מוֹחֵק, וְחַיָּב.</P>


fic: 3111
nru: יח
thu:
יח  הַמְּשַׁרְטֵט כְּדֵי לִכְתֹּב שְׁתֵּי אוֹתִיּוֹת תַּחַת אוֹתוֹ שִׁרְטוּט, חַיָּב.  חָרָשֵׁי הָעֵצִים שֶׁמַּעְבִּירִין חוּט שֶׁלְּסִקְרָה עַל גַּבֵּי הַקּוֹרָה, כְּדֵי שֶׁיִּנְסֹר בְּשׁוֹוֶה--הֲרֵי זֶה תּוֹלֶדֶת מְשַׁרְטֵט; וְכֵן הַגַּבָּלִים שֶׁעוֹשִׂים כֵּן בָּאֲבָנִים, כְּדֵי שֶׁיְּפַצַּל הָאֶבֶן בְּשׁוֹוֶה.  וְאֶחָד הַמְּשַׁרְטֵט בִּצְבָע, אוֹ בְּלֹא צְבָע--הֲרֵי זֶה חַיָּב.
<BR>


fic: 3112
nru: א
thu:
א  הַמַּבְעִיר כָּל שְׁהוּא, חַיָּב:  וְהוּא, שֶׁיְּהֶא צָרִיךְ לָאֵפֶר; אֲבָל אִם הִבְעִיר דֶּרֶךְ הַשְׁחָתָה--פָּטוּר, מִפְּנֵי שְׁהוּא מְקַלְקֵל.  וְהַמַּבְעִיר גְּדִישׁוֹ שֶׁלַּחֲבֵרוֹ, אוֹ הַשּׂוֹרֵף דִּירָתוֹ--חַיָּב, אַף עַל פִּי שְׁהוּא מַשְׁחִית:  מִפְּנֵי שֶׁכַּוָּנָתוֹ לְהִנָּקֵם מִשּׂוֹנְאוֹ, וַהֲרֵי נִתְקָרְרָה דַּעְתּוֹ וְשָׁכְכָה חֲמָתוֹ; וְנַעֲשָׂה כַּקּוֹרֵעַ עַל מֵתוֹ אוֹ בַּחֲמָתוֹ, שְׁהוּא חַיָּב, וּכַחוֹבֵל בַּחֲבֵרוֹ, בְּשָׁעַת מְרִיבָה--שֶׁכָּל אֵלּוּ מְתַקְּנִים הֶן, אֵצֶל יִצְרָן הָרָע.  וְכֵן הַמַּדְלִיק אֶת הַנֵּר, אוֹ אֶת הָעֵצִים, בֵּין לְהִתְחַמַּם, בֵּין לְהָאִיר--הֲרֵי זֶה חַיָּב.  הַמְּחַמֵּם אֶת הַבַּרְזֶל כְּדֵי לְצָרְפוֹ בַּמַּיִם--הֲרֵי זֶה תּוֹלֶדֶת מַבְעִיר, וְחַיָּב.</P>


fic: 3112
nru: ב
thu:
ב  הַמְּכַבֶּה כָּל שְׁהוּא, חַיָּב.  אֶחָד הַמְּכַבֶּה אֶת הַנֵּר, וְאֶחָד הַמְּכַבֶּה אֶת הַגַּחֶלֶת שֶׁלְּעֵץ.  אֲבָל הַמְּכַבֶּה גַּחֶלֶת שֶׁלְּמַתֶּכֶת, פָּטוּר:  וְאִם נִתְכַּוַּן לְצָרַף, חַיָּב--שֶׁכֵּן לוֹטְשֵׁי הַבַּרְזֶל עוֹשִׂים, מְחִמִּין אֶת הַבַּרְזֶל עַד שֶׁיֵּעָשֶׂה גַּחֶלֶת, וּמְכַבִּין אוֹתוֹ בַּמַּיִם, כְּדֵי לְחַסְּמוֹ; וְזֶה הוּא לְצָרַף שֶׁהָעוֹשֶׂה אוֹתוֹ חַיָּב, וְהוּא תּוֹלֶדֶת הַמְּכַבֶּה.  וּמֻתָּר לְכַבּוֹת גַּחֶלֶת שֶׁלְּמַתֶּכֶת בִּרְשׁוּת הָרַבִּים, כְּדֵי שֶׁלֹּא יֻזְּקוּ בָּהּ רַבִּים.  הַנּוֹתֵן שֶׁמֶן לְתוֹךְ הַנֵּר הַדָּלוּק, חַיָּב מִשּׁוֹם מַבְעִיר; וְהַמִּסְתַּפֵּק מִן הַשֶּׁמֶן שֶׁבַּנֵּר, חַיָּב מִשּׁוֹם מְכַבָּה.</P>


fic: 3112
nru: ג
thu:
ג  דְּלֵקָה שֶׁנָּפְלָה בַּשַּׁבָּת--הַמְּכַבֶּה אוֹתָהּ מִפְּנֵי אִבּוּד הַמָּמוֹן, חַיָּב:  שְׁאֵין אִבּוּד הַמָּמוֹן דּוֹחֶה שַׁבָּת, אֵלָא אִבּוּד נְפָשׁוֹת.  לְפִיכָּךְ יֵצְאוּ בְּנֵי אָדָם, כְּדֵי שֶׁלֹּא יָמוּתוּ, וְיַנִּיחוּ הָאֵשׁ תְּלַהַט, וְאַפִלּוּ שׂוֹרֶפֶת כָּל הַמְּדִינָה כֻּלָּהּ.</P>


fic: 3112
nru: ד
thu:
ד  וּמֻתָּר לַעֲשׂוֹת מְחִצָּה בְּכָל הַכֵּלִים, בֵּין מְלֵאִים בֵּין רֵיקָנִים, כְּדֵי שֶׁלֹּא תַעֲבֹר הַדְּלֵקָה.  אַפִלּוּ כְּלֵי חֶרֶס חֲדָשִׁים מְלֵאִים מַיִם--עוֹשִׂין מֵהֶן מְחִצָּה, אַף עַל פִּי שֶׁוַּדַּאי מִתְבַּקְּעִין וּמְכַבִּים:  שֶׁגְּרָם כִּבּוּי, מֻתָּר.  וְכוֹפִין קְעָרָה עַל גַּבֵּי הַנֵּר, בִּשְׁבִיל שֶׁלֹּא תֶאֱחֹז בַּקּוֹרָה.</P>


fic: 3112
nru: ה
thu:
ה  תֵּבָה שִׁדָּה וּמִגְדָּל שֶׁאָחַז בָּהֶן הָאוּר--מֵבִיא עוֹר גְּדִי וְכַיּוֹצֶא בּוֹ מִדְּבָרִים שְׁאֵין הָאוּר מְלַהֶטֶת אוֹתָן, וּפוֹרְסוֹ עַל הַקָּצֶה שֶׁעֲדַיִן לֹא נִשְׂרַף, כְּדֵי שֶׁלֹּא תַעֲבֹר לוֹ הָאֵשׁ.</P>


fic: 3112
nru: ו
thu:
ו  טַלִּית שֶׁאָחַז בָּהּ הָאוּר, פּוֹשְׁטָהּ וּמִתְכַּסֶּה בָּהּ; וְאִם כָּבְתָה, כָּבְתָה.  וְכֵן סֵפֶר תּוֹרָה שֶׁאָחַז בּוֹ הָאוּר, פּוֹשְׁטוֹ וְקוֹרֶא בּוֹ; וְאִם כָּבָה, כָּבָה.  וְנוֹתֵן מַיִם, מִן הַצַּד שֶׁעֲדַיִן לֹא נִתְלֵית בּוֹ הָאוּר; וְאִם כָּבְתָה, כָּבְתָה.  שָׁכַח נֵר דָּלוּק עַל גַּבֵּי הַטַּבְלָה, נוֹעֵר אֶת הַטַּבְלָה וְהוּא נוֹפֵל; וְאִם כָּבָה, כָּבָה:  אֲבָל אִם הִנִּיחוֹ מִבָּעֶרֶב--אַף עַל פִּי שֶׁכָּבָה, אָסוּר לְטַלְטְלוֹ.</P>


fic: 3112
nru: ז
thu:
ז  נָכְרִי שֶׁבָּא לְכַבּוֹת--אֵין אוֹמְרִים לוֹ כַּבֵּה וְאַל תְּכַבֶּה, מִפְּנֵי שְׁאֵין שְׁבִיתָתוֹ עָלֵינוּ.  אֲבָל קָטָן שֶׁבָּא לְכַבּוֹת, אֵין שׁוֹמְעִין לוֹ--וְהוּא, שֶׁיִּהְיֶה עוֹשֶׂה עַל דַּעַת אָבִיו; אֲבָל מִדַּעַת עַצְמוֹ, אֵין בֵּית דִּין מְצֻוִּין עָלָיו לְהַפְרִישׁוֹ.  וּבִדְלֵקָה הִתִּירוּ לוֹמַר, כָּל הַמְּכַבֶּה אֵינוּ מַפְסִיד.</P>


fic: 3112
nru: ח
thu:
ח  הַהוֹצָאָה מֵרְשׁוּת לִרְשׁוּת, מְלָאכָה מֵאֲבוֹת מְלָאכוֹת הִיא.  וְאַף עַל פִּי שֶׁדָּבָר זֶה, עִם כָּל גּוּפֵי תּוֹרָה, מִפִּי מֹשֶׁה, מִסִּינַי נֶאְמְרוּ--הֲרֵי הוּא אוֹמֵר בַּתּוֹרָה "אִישׁ וְאִשָּׁה אַל-יַעֲשׂוּ-עוֹד מְלָאכָה, לִתְרוּמַת הַקֹּדֶשׁ; וַיִּכָּלֵא הָעָם, מֵהָבִיא" (<A HREF="t/a0236.htm#6">שמות לו,ו</A>):  הַא לָמַדְתָּ שֶׁהַהֲבָאָה, מְלָאכָה קוֹרֶא אוֹתָהּ.  וְכֵן לָמְדוּ מִפִּי הַשְּׁמוּעָה, שֶׁהַמַּעְבִּיר בִּרְשׁוּת הָרַבִּים מִתְּחִלַּת אַרְבַּע לְסוֹף אַרְבַּע--הֲרֵי הוּא כְּמוֹצִיא מֵרְשׁוּת לִרְשׁוּת, וְחַיָּב.</P>


fic: 3112
nru: ט
thu:
ט  אֵין הַמּוֹצִיא מֵרְשׁוּת לִרְשׁוּת חַיָּב, עַד שֶׁיּוֹצִיא כַּשֵּׁעוּר הַמּוֹעִיל, מֵרְשׁוּת הַיָּחִיד לִרְשׁוּת הָרַבִּים, אוֹ מֵרְשׁוּת הָרַבִּים לִרְשׁוּת הַיָּחִיד; וְיַעְקֹר מֵרְשׁוּת זוֹ, וְיַנִּיחַ בִּרְשׁוּת שְׁנִיָּה.  אֲבָל אִם עָקַר וְלֹא הִנִּיחַ, אוֹ הִנִּיחַ וְלֹא עָקַר, אוֹ שֶׁהוֹצִיא פָּחוּת מִכַּשֵּׁעוּר--פָּטוּר.  וְכֵן הַמַּעְבִּיר מִתְּחִלַּת אַרְבַּע לְסוֹף אַרְבַּע, בִּרְשׁוּת הָרַבִּים--אֵינוּ חַיָּב עַד שֶׁיַּעְקֹר כַּשֵּׁעוּר מִצַּד זֶה, וְיַנִּיחוֹ בְּצַד הָאַחֶרֶת.</P>


fic: 3112
nru: י
thu:
י  הַזּוֹרֵק מֵרְשׁוּת לִרְשׁוּת, אוֹ הַמּוֹשִׁיט--הֲרֵי זֶה תּוֹלֶדֶת הַמּוֹצִיא, וְחַיָּב.  וְכֵן הַזּוֹרֵק אוֹ הַמּוֹשִׁיט, מִתְּחִלַּת אַרְבַּע לְסוֹף אַרְבַּע--הֲרֵי זֶה תּוֹלֶדֶת הַמּוֹצִיא, וְחַיָּב.  וְהַזּוֹרֵק כִּלְאַחַר יָד, פָּטוּר.</P>


fic: 3112
nru: יא
thu:
יא  הַמּוֹצִיא מִקְצַת הַחֵפֶץ, מֵרְשׁוּת מִשְּׁתֵּי רְשִׁיּוּת אֵלּוּ לִרְשׁוּת שְׁנִיָּה--פָּטוּר עַד שֶׁיּוֹצִיא אֶת כָּל הַחֵפֶץ כֻּלּוֹ, מֵרְשׁוּת זוֹ לִרְשׁוּת זוֹ.  קֻפָּה שְׁהִיא מְלֵאָה חֲפָצִים, אַפִלּוּ מְלֵאָה חַרְדָּל, וְהוֹצִיא רֻבָּהּ מֵרְשׁוּת זוֹ לִרְשׁוּת זוֹ--פָּטוּר, עַד שֶׁיּוֹצִיא אֶת כָּל הַקֻּפָּה.  וְכֵן כָּל הַדּוֹמֶה לְזֶה, שֶׁהַכְּלִי מֵשִׂים כָּל שֶׁיֵּשׁ בּוֹ כְּחֵפֶץ אֶחָד.  [יב] הַמּוֹצִיא בֵּין בִּימִינוֹ, בֵּין בִּשְׂמֹאלוֹ, בֵּין בְּתוֹךְ חֵיקוֹ, אוֹ שֶׁיָּצָא בְּמָעוֹת צְרוּרִין לוֹ בִּסְדִינוֹ--חַיָּב, מִפְּנֵי שֶׁהוֹצִיא כְּדֶרֶךְ הַמּוֹצִיאִין.  וְכֵן הַמּוֹצִיא עַל כְּתֵפוֹ--חַיָּב, אַף עַל פִּי שֶׁהַמַּשּׂאוּי לְמַעְלָה מֵעֲשָׂרָה בִּרְשׁוּת הָרַבִּים:  שֶׁכֵּן הָיָה מַשָּׁא בְּנֵי קְהָת בַּמִּשְׁכָּן לְמַעְלָה מֵעֲשָׂרָה, שֶׁנֶּאֱמָר "בַּכָּתֵף יִשָּׂאוּ" (<A HREF="t/a0407.htm#9">במדבר ז,ט</A>); וְכָל הַמְּלָאכוֹת, מִמִּשְׁכָּן לוֹמְדִין אוֹתָן.</P>


fic: 3112
nru: יב
thu:
יב  [יג] אֲבָל הַמּוֹצִיא לְאַחַר יָדוֹ, בְּפִיו, וּבְמַרְפֵּקוֹ, בְּאָזְנוֹ, וּבִשְׂעָרוֹ, וּבְכִיס שֶׁתָּפוּר בְּבִגְדּוֹ וּפִי הַכִּיס לְמַטָּה, בֵּין בֶּגֶד וּבֶגֶד, בְּפִי בִּגְדּוֹ, בְּמַנְעָלוֹ, וּבְסַנְדָּלוֹ--פָּטוּר, שֶׁלֹּא הוֹצִיא כְּדֶרֶךְ הַמּוֹצִיאִין.</P>


fic: 3112
nru: יג
thu:
יג  [יד] הַמּוֹצִיא מַשּׂאוּי עַל רֹאשׁוֹ--אִם הָיָה מַשּׂאוּי כָּבֵד, כְּגוֹן שַׂק מָלֵא אוֹ תֵּבָה וּמִגְדָּל וְכַיּוֹצֶא בָּהֶן, שְׁהוּא מֵשִׂים עַל רֹאשׁוֹ, וְתוֹפֵס בְּיָדוֹ--חַיָּב, שֶׁכֵּן דֶּרֶךְ הַמּוֹצִיאִין, וְנִמְצָא כְּמוֹצִיא עַל כְּתֵפוֹ, אוֹ בְּיָדוֹ.  אֲבָל אִם לָקַח חֵפֶץ קַל, כְּגוֹן שֶׁהִנִּיחַ בֶּגֶד אוֹ סַכִּין אוֹ סֵפֶר עַל רֹאשׁוֹ, וְהוֹצִיאוֹ, וְהוּא אֵינוּ אוֹחֵז בְּיָדָיו--הֲרֵי זֶה פָּטוּר, שֶׁלֹּא הוֹצִיא כְּדֶרֶךְ הַמּוֹצִיאִין:  שְׁאֵין דֶּרֶךְ רֹב הָעוֹלָם לְהוֹצִיא הַחֲפָצִין מֻנָּחִין עַל רָאשֵׁיהֶם.  הַמַּעְבִּיר חֵפֶץ מִתְּחִלַּת אַרְבַּע לְסוֹף אַרְבַּע בִּרְשׁוּת הָרַבִּים--אַף עַל פִּי שֶׁהִעְבִירוֹ לְמַעְלָה מֵרֹאשׁוֹ, חַיָּב.</P>


fic: 3112
nru: יד
thu:
יד  [טו] מֻתָּר לָאָדָם לְטַלְטַל בִּרְשׁוּת הָרַבִּים, בְּתוֹךְ אַרְבַּע אַמּוֹת עַל אַרְבַּע אַמּוֹת שְׁהוּא עוֹמֵד בְּצִדָּן; וְיֵשׁ לוֹ לְטַלְטַל, בְּכָל הַמְּרֻבָּע הַזֶּה.  וּבְאַמָּה שֶׁלּוֹ, מוֹדְדִין לוֹ; וְאִם הָיָה נַנָּס בְּאֵבָרָיו, נוֹתְנִין לוֹ אַרְבַּע אַמּוֹת בְּבֵינוֹנִית שֶׁלְּכָל אָדָם.  וּמִפִּי הַקַּבָּלָה אָמְרוּ, שֶׁזֶּה שֶׁנֶּאֱמָר בַּתּוֹרָה "שְׁבוּ אִישׁ תַּחְתָּיו" (<A HREF="t/a0216.htm#29">שמות טז,כט</A>)--שֶׁלֹּא יְטַלְטַל חוּץ לִמְרֻבָּע זֶה; אֵלָא בִּמְרֻבָּע זֶה, שְׁהוּא כְּמִדַּת אֹרֶךְ הָאָדָם כְּשֶׁיִּפְשֹׁט יָדָיו וְרַגְלָיו--בּוֹ בִּלְבָד, יֵשׁ לוֹ לְטַלְטַל.</P>


fic: 3112
nru: טו
thu:
טו  [טז] הָיוּ שְׁנַיִם, מִקְצַת אַרְבַּע אַמּוֹת שֶׁלְּזֶה לְתוֹךְ אַרְבַּע אַמּוֹת שֶׁלְּזֶה--מְבִיאִין וְאוֹכְלִין בָּאֶמְצָע, וּבִלְבָד שֶׁלֹּא יוֹצִיא זֶה מִתּוֹךְ שֶׁלּוֹ לְתוֹךְ שֶׁלַּחֲבֵרוֹ; וְאִם הָיוּ שְׁלוֹשָׁה, וְהָאֶמְצָעִי מֻבְלָע בִּנְתַּיִם--הוּא מֻתָּר עִמָּהֶן וְהֶן מֻתָּרִין עִמּוֹ, וּשְׁנַיִם הַחִיצוֹנִים אֲסוּרִים זֶה עִם זֶה.</P>


fic: 3112
nru: טז
thu:
טז  [יז] לְפִיכָּךְ מֻתָּר לָאָדָם לַעְקֹר חֵפֶץ מֵרְשׁוּת הָרַבִּים, וְלִתְּנוֹ לַחֲבֵרוֹ שֶׁעִמּוֹ בְּתוֹךְ אַרְבַּע אַמּוֹת; וְכֵן חֲבֵרוֹ לַחֲבֵרוֹ הָאַחֵר שֶׁבְּצִדּוֹ, אַפִלּוּ הֶן מֵאָה:  וְאַף עַל פִּי שֶׁהַחֵפֶץ הוֹלֵךְ כַּמָּה מִילִין בַּשַּׁבָּת--מֻתָּר, מִפְּנֵי שֶׁכָּל אֶחָד מֵהֶן לֹא טִלְטַל אֵלָא בְּתוֹךְ אַרְבַּע אַמּוֹת שֶׁלּוֹ.</P>


fic: 3112
nru: יז
thu:
יז  [יח] הוֹאִיל וְיֵשׁ לוֹ לָאָדָם לְטַלְטַל, בְּכָל הַמְּרֻבָּע שְׁהוּא אַרְבַּע אַמּוֹת עַל אַרְבַּע אַמּוֹת, נִמְצָא מְטַלְטֵל בְּאֹרֶךְ אֲלַכְסוֹנוֹ שֶׁלִּמְרֻבָּע זֶה, חָמֵשׁ אַמּוֹת וּשְׁלוֹשָׁה חֻמְשֵׁי אַמָּה.  לְפִיכָּךְ אֵין הַמַּעְבִּיר אוֹ הַזּוֹרֵק בִּרְשׁוּת הָרַבִּים חַיָּב, עַד שֶׁיַּעְבִּיר חוּץ לְחָמֵשׁ אַמּוֹת וּשְׁלוֹשָׁה חֻמְשֵׁי אַמָּה.  וְכָל מָקוֹם שֶׁאָמַרְנוּ מִתְּחִלַּת אַרְבַּע לְסוֹף אַרְבַּע, אוֹ הַמַּעְבִּיר אַרְבַּע אַמּוֹת חַיָּב--הוּא מִתְּחִלַּת הָאֲלַכְסוֹן שֶׁלְּאַרְבַּע אַמּוֹת, עַד סוֹפוֹ; וְאִם הִעְבִיר פָּחוּת מִזֶּה, פָּטוּר.</P>


fic: 3112
nru: יח
thu:
יח  [יט] נִמְצָא כָּאן, שָׁלוֹשׁ מִדּוֹת; כֵּיצַד:  הָעוֹקֵר חֵפֶץ מֵרְשׁוּת הָרַבִּים מִמָּקוֹם זֶה, וְהִנִּיחוֹ בְּמָקוֹם אַחֵר בִּרְשׁוּת הָרַבִּים--אִם הָיָה בֵּין שְׁנֵי הַמְּקוֹמוֹת עַד אַרְבַּע אַמּוֹת, הֲרֵי זֶה מֻתָּר; הָיָה בֵּינֵיהֶן יָתֵר מֵאַרְבַּע אַמּוֹת וַעֲדַיִן הֶן בְּתוֹךְ חָמֵשׁ אַמּוֹת וּשְׁלוֹשָׁה חֻמְשֵׁי אַמָּה, פָּטוּר; הָיָה בֵּינֵיהֶן חָמֵשׁ אַמּוֹת וּשְׁלוֹשָׁה חֻמְשֵׁי אַמָּה בְּשׁוֹוֶה--הֲרֵי זֶה חַיָּב, שֶׁהֲרֵי הִעְבִיר הַחֵפֶץ חוּץ לַאֲלַכְסוֹנוֹ שֶׁלַּמְּרֻבָּע.
<BR>


fic: 3113
nru: א
thu:
א  אֵין הַמּוֹצִיא מֵרְשׁוּת לִרְשׁוּת אוֹ הַמַּעְבִּיר בִּרְשׁוּת הָרַבִּים חוּץ לְאַרְבַּע אַמּוֹת, חַיָּב--עַד שֶׁיַּעְקֹר מֵעַל גַּבֵּי מְקוֹם שֶׁיֵּשׁ בּוֹ אַרְבָּעָה טְפָחִים עַל אַרְבָּעָה טְפָחִים אוֹ יָתֵר, וְיַנִּיחַ עַל גַּבֵּי מְקוֹם שֶׁיֵּשׁ בּוֹ אַרְבָּעָה עַל אַרְבָּעָה.</P>


fic: 3113
nru: ב
thu:
ב  יָדוֹ שֶׁלָּאָדָם, חֲשׁוּבָה לוֹ כְּאַרְבָּעָה עַל אַרְבָּעָה; לְפִיכָּךְ אִם עָקַר הַחֵפֶץ מִיַּד אָדָם הָעוֹמֵד בִּרְשׁוּת זוֹ, וְהִנִּיחוֹ בְּיַד אָדָם אַחֵר הָעוֹמֵד בִּרְשׁוּת שְׁנִיָּה--חַיָּב.  וְכֵן אִם הָיָה עוֹמֵד בְּאַחַת מִשְּׁתֵּי רְשִׁיּוֹת אֵלּוּ, וּפָשַׁט יָדוֹ לִרְשׁוּת שְׁנִיָּה וְעָקַר הַחֵפֶץ מִמֶּנָּה, אוֹ מִיַּד אָדָם הָעוֹמֵד בָּהּ, וְהִחְזִיר יָדוֹ אֵלָיו--חַיָּב:  וְאַף עַל פִּי שֶׁלֹּא הִנִּיחַ הַחֵפֶץ בִּמְקוֹם שְׁהוּא עוֹמֵד בּוֹ, הוֹאִיל וְהוּא בְּיָדוֹ, הֲרֵי הוּא כְּמֻנָּח בָּאָרֶץ.</P>


fic: 3113
nru: ג
thu:
ג  הָיָה אוֹכֵל וְיוֹצֶא מֵרְשׁוּת לִרְשׁוּת, וְחָשַׁב לְהוֹצִיא הָאֹכֶל שֶׁבְּפִיו מֵרְשׁוּת לִרְשׁוּת--חַיָּב:  מִפְּנֵי שֶׁמַּחְשַׁבְתּוֹ מְשִׂימָה פִּיו מָקוֹם, אַף עַל פִּי שֶׁלֹּא הוֹצִיא כְּדֶרֶךְ הַמּוֹצִיאִין.  וְכֵן מִי שֶׁהָיָה עוֹמֵד בְּאַחַת מִשְּׁתֵּי רְשִׁיּוֹת אֵלּוּ, וְהִשְׁתִּין מַיִם אוֹ רָקַק בִּרְשׁוּת שְׁנִיָּה--חַיָּב:  שֶׁהֲרֵי עָקַר מֵרְשׁוּת, וְהִנִּיחַ בִּרְשׁוּת שְׁנִיָּה, וּמַחְשַׁבְתּוֹ עוֹשָׂה אוֹתוֹ, כְּאִלּוּ עָקַר מֵעַל גַּבֵּי מָקוֹם.  הָיָה עוֹמֵד בִּרְשׁוּת זוֹ, וּפִי אַמָּה בִּרְשׁוּת שְׁנִיָּה, וְהִשְׁתִּין בָּהּ--פָּטוּר.</P>


fic: 3113
nru: ד
thu:
ד  הָיָה עוֹמֵד בְּאַחַת מִשְּׁתֵּי רְשִׁיּוֹת, וּפָשַׁט יָדוֹ לִרְשׁוּת שְׁנִיָּה, וְנָטַל מִשָּׁם מַיִם מֵעַל גַּבֵּי גֻּמָּה מְלֵאָה מַיִם, וְהוֹצִיאָן--חַיָּב:  שֶׁהַמַּיִם כֻּלָּן, כְּאִלּוּ הֶן מֻנָּחִין עַל הָאָרֶץ.  אֲבָל אִם הָיָה כְּלִי צָף עַל גַּבֵּי הַמַּיִם, וּפֵרוֹת עַל גַּבֵּי הַכְּלִי, וּפָשַׁט יָדוֹ וְלָקַח מִן הַפֵּרוֹת, וְהוֹצִיא--פָּטוּר:  שֶׁהֲרֵי לֹא נָחוּ הַפֵּרוֹת עַל גַּבֵּי הָאָרֶץ, וְנִמְצָא שֶׁלֹּא עָקַר מֵעַל גַּבֵּי מְקוֹם אַרְבָּעָה.  וְאֵין צָרִיךְ לוֹמַר, אִם הָיוּ הַפֵּרוֹת צָפִין עַל פְּנֵי הַמַּיִם, וְהוֹצִיאָם--שְׁהוּא פָּטוּר.  וְכֵן אִם הָיָה שֶׁמֶן עַל גַּבֵּי הַמַּיִם, וְקָלַט מִן הַשֶּׁמֶן, וְהוֹצִיאוֹ--פָּטוּר.</P>


fic: 3113
nru: ה
thu:
ה  כְּבָר אָמַרְנוּ, שְׁאֵין הַמּוֹצִיא מֵרְשׁוּת לִרְשׁוּת חַיָּב, עַד שֶׁיַּעְקֹר, וְיַנִּיחַ; אֲבָל אִם עָקַר וְלֹא הִנִּיחַ, אוֹ הִנִּיחַ וְלֹא עָקַר--פָּטוּר.  לְפִיכָּךְ מִי שֶׁהָיָה עוֹמֵד בְּאַחַת מִשְּׁתֵּי רְשִׁיּוֹת, וּפָשַׁט יָדוֹ לִרְשׁוּת שְׁנִיָּה וְחֵפֶץ בְּיָדוֹ, וְנָטַל אַחֵר מִמֶּנּוּ; אוֹ שֶׁנָּתַן אַחֵר לְיָדוֹ חֵפֶץ, וְהִחְזִיר יָדוֹ אֵלָיו:  שְׁנֵיהֶם פְּטוּרִים--מִפְּנֵי שֶׁזֶּה עָקַר, וְזֶה הִנִּיחַ.</P>


fic: 3113
nru: ו
thu:
ו  בַּמֶּה דְּבָרִים אֲמוּרִים, בְּשֶׁהָיְתָה יָדוֹ לְמַעְלָה מִשְּׁלוֹשָׁה; אֲבָל אִם הָיְתָה יָדוֹ בְּתוֹךְ שְׁלוֹשָׁה סָמוּךְ לָאָרֶץ--הֲרֵי זֶה כְּמִי שֶׁהִנִּיחַ בָּאָרֶץ, וְחַיָּב.</P>


fic: 3113
nru: ז
thu:
ז  הָיָה עוֹמֵד בְּאַחַת מִשְּׁתֵּי רְשִׁיּוֹת אֵלּוּ, וּפָשַׁט חֲבֵרוֹ יָדוֹ מֵרְשׁוּת שְׁנִיָּה, וְנָטַל חֵפֶץ מִיַּד זֶה הָעוֹמֵד בִּרְשׁוּת זוֹ, וְהִכְנִיסוֹ אֶצְלוֹ; אוֹ שֶׁהוֹצִיא חֵפֶץ מֵאֶצְלוֹ, וְהִנִּיחוֹ בְּיַד זֶה הָעוֹמֵד:  זֶה הָעוֹמֵד לֹא עָשָׂה כְּלוּם--שֶׁהֲרֵי חֲבֵרוֹ נָתַן בְּיָדוֹ, אוֹ נָטַל מִיָּדוֹ; וַחֲבֵרוֹ חַיָּב--שֶׁהֲרֵי עָקַר, וְהִנִּיחַ.</P>


fic: 3113
nru: ח
thu:
ח  הָיָה עוֹמֵד בְּאַחַת מִשְּׁתֵּי רְשִׁיּוֹת אֵלּוּ, וְנָתַן חֲבֵרוֹ חֵפֶץ בְּיָדוֹ אוֹ עַל גַּבָּיו, וְיָצָא בְּאוֹתוֹ הַחֵפֶץ לִרְשׁוּת שְׁנִיָּה, וְעָמַד שָׁם--חַיָּב:  מִפְּנֵי שֶׁעֲקִירַת גּוּפוֹ בַּחֵפֶץ שֶׁעָלָיו, כַּעֲקִירַת הַחֵפֶץ מֵאוֹתָהּ רְשׁוּת; וַעֲמִידָתוֹ בְּאוֹתוֹ הַחֵפֶץ, כְּהַנָּחַת הַחֵפֶץ בַּקַּרְקָע שֶׁעָמַד בָּהּ.</P>


fic: 3113
nru: ט
thu:
ט  לְפִיכָּךְ אִם יָצָא בַּחֵפֶץ שֶׁבְּיָדוֹ, אוֹ עַל גַּבָּיו, וְלֹא עָמַד בִּרְשׁוּת שְׁנִיָּה, אֵלָא חָזַר וְנִכְנַס וְהוּא בְּיָדוֹ--אַפִלּוּ יָצָא וְנִכְנַס כָּל הַיּוֹם כֻּלּוֹ, עַד שֶׁיָּצָא הַיּוֹם--פָּטוּר:  לְפִי שֶׁעָקַר, וְלֹא הִנִּיחַ.  וְאַפִלּוּ עָמַד לְתַקַּן הַמַּשּׂאוּי עָלָיו, עֲדַיִן פָּטוּר הוּא--עַד שֶׁיַּעֲמֹד לָנוּחַ.</P>


fic: 3113
nru: י
thu:
י  [ט] וְכֵן מִי שֶׁהָיְתָה חֲבִלָּתוֹ עַל כְּתֵפוֹ--רָץ בָּהּ אַפִלּוּ כָּל הַיּוֹם כֻּלּוֹ, וְאֵינוּ חַיָּב עַד שֶׁיַּעֲמֹד:  וְהוּא, שֶׁיִּהְיֶה רָץ בָּהּ; אֲבָל אִם הָלַךְ מְעַט מְעַט--הֲרֵי זֶה כְּעוֹקֵר וּמַנִּיחַ, וְאָסוּר.  לְפִיכָּךְ מִי שֶׁקָּדַשׁ עָלָיו הַיּוֹם, וַחֲבִלָּתוֹ עַל כְּתֵפוֹ--רָץ בָּהּ עַד שֶׁיַּגִּיעַ לְבֵיתוֹ, וְזוֹרְקָהּ שָׁם כִּלְאַחַר יָד.</P>


fic: 3113
nru: יא
thu:
יא  [י] עָקַר חֵפֶץ מֵרְשׁוּת הָרַבִּים, וְהָלַךְ בּוֹ פָּחוּת מֵאַרְבַּע אַמּוֹת וְעָמַד, וְחָזַר וְהָלַךְ פָּחוּת מֵאַרְבַּע אַמּוֹת וְעָמַד--אַפִלּוּ כָּל הַיּוֹם כֻּלּוֹ--מֻתָּר.  בַּמֶּה דְּבָרִים אֲמוּרִים, בְּשֶׁעָמַד לָנוּחַ; אֲבָל אִם עָמַד לְתַקַּן מַשָּׂאוֹ, הֲרֵי זֶה כִּמְהַלֵּךְ, וּכְשֶׁיַּעֲמֹד חוּץ לְאַרְבַּע הַאַמּוֹת, חַיָּב:  וְהוּא שֶׁיַּעֲמֹד חוּץ לְאַרְבַּע אַמּוֹת, לָנוּחַ; אֲבָל אִם יַעֲמֹד לְתַקַּן מַשָּׂאוֹ, עֲדַיִּן הוּא כִּמְהַלֵּךְ, וְאֵינוּ חַיָּב, עַד שֶׁיַּעֲמֹד לָנוּחַ חוּץ לְאַרְבַּע הַאַמּוֹת.</P>


fic: 3113
nru: יב
thu:
יב  [יא] הָיָה קָנֶה אוֹ רֹמַח וְכַיּוֹצֶא בּוֹ מֻנָּח עַל הָאָרֶץ, וְהִגְבִּיהַּ הַקָּצֶה הָאֶחָד וְהָיָה הַקָּצֶה הַשֵּׁנִי מֻנָּח בָּאָרֶץ וְהִשְׁלִיכוֹ לְפָנָיו, וְחָזַר וְהִגְבִּיהַּ הַקָּצֶה שֶׁהָיָה מֻנָּח וְהִשְׁלִיכוֹ לְפָנָיו עַל דֶּרֶךְ זוֹ, עַד שֶׁהִעְבִיר הַחֵפֶץ כַּמָּה מִילִין--פָּטוּר:  לְפִי שֶׁלֹּא עָקַר הַחֵפֶץ כֻּלּוֹ, מֵעַל גַּבֵּי הָאָרֶץ.  וְאִם מָשַׁךְ הַחֵפֶץ, וּגְרָרוֹ עַל הָאָרֶץ מִתְּחִלַּת אַרְבַּע לְסוֹף אַרְבַּע--חַיָּב:  שֶׁהַמְּגַלְגֵּל, עוֹקֵר הוּא.</P>


fic: 3113
nru: יג
thu:
יג  [יב] עָקַר חֵפֶץ מִזָּוִית זוֹ לְהַנִּיחוֹ בְּזָוִית אַחֶרֶת, שֶׁנִּמְצֵאת זוֹ הָעֲקִירָה עֲקִירָה הַמֻּתֶּרֶת, וְנִמְלַךְ בַּדֶּרֶךְ, וְהוֹצִיאוֹ לִרְשׁוּת שְׁנִיָּה--פָּטוּר:  מִפְּנֵי שֶׁלֹּא הָיְתָה עֲקִירָה רִאשׁוֹנָה לְכָּךְ; וְנִמְצֵאת כָּאן הַנָּחָה, בְּלֹא עֲקִירָה.  וְכֵן הָעוֹקֵר חֵפֶץ וְהִנִּיחוֹ עַל חֲבֵרוֹ כִּשְׁהוּא מְהַלֵּךְ, וּבְעֵת שֶׁיִּרְצֶה חֲבֵרוֹ לַעֲמֹד, נוֹטְלוֹ מֵעַל גַּבֵּי חֲבֵרוֹ--הֲרֵי זֶה פָּטוּר:  שֶׁהֲרֵי יֵשׁ כָּאן עֲקִירָה, בְּלֹא הַנָּחָה.</P>


fic: 3113
nru: יד
thu:
יד  [יג] הַזּוֹרֵק חֵפֶץ מֵרְשׁוּת לִרְשׁוּת, אוֹ מִתְּחִלַּת אַרְבַּע לְסוֹף אַרְבַּע בִּרְשׁוּת הָרַבִּים, וְקֹדֶם שֶׁיָּנוּחַ קְלָטוֹ אַחֵר בְּיָדוֹ, אוֹ קְלָטוֹ כֵּלֶב, אוֹ נִשְׂרַף--פָּטוּר:  מִפְּנֵי שְׁאֵין זוֹ, הַנָּחָה שֶׁנִּתְכַּוַּן לָהּ.  לְפִיכָּךְ אִם נִתְכַּוַּן בְּשָׁעַת זְרִיקָה לְכָּךְ, חַיָּב.</P>


fic: 3113
nru: טו
thu:
טו  [יד] הַזּוֹרֵק חֵפֶץ מֵרְשׁוּת לִרְשׁוּת, וְהָיָה קָשׁוּר בְּחֶבֶל וֶאֱגוֹדוֹ בְּיָדוֹ--אִם יָכוֹל לִמְשֹׁךְ הַחֵפֶץ אֶצְלוֹ, פָּטוּר:  שֶׁהֲרֵי אֵין כָּאן הַנָּחָה גְּמוּרָה, וְנִמְצָא כְּמִי שֶׁעָקַר וְלֹא הִנִּיחַ.</P>


fic: 3113
nru: טז
thu:
טז  [טו] הַזּוֹרֵק, וְנָחָה בְּתוֹךְ יָדוֹ שֶׁלַּחֲבֵרוֹ--אִם עָמַד חֲבֵרוֹ בִּמְקוֹמוֹ, וְקִבְּלָהּ--הַזּוֹרֵק חַיָּב, שֶׁהֲרֵי עָקַר וְהִנִּיחַ; וְאִם נֶעְקַר חֲבֵרוֹ מִמְּקוֹמוֹ, וְקִבְּלָהּ--פָּטוּר.  זָרַק, וְרָץ הַזּוֹרֵק עַצְמוֹ אַחַר הַחֵפֶץ, וְקִבְּלוֹ בְּיָדוֹ בִּרְשׁוּת אַחֶרֶת, אוֹ חוּץ לְאַרְבַּע אַמּוֹת--פָּטוּר:  כְּאִלּוּ נֶעְקַר אַחֵר, וְקִבְּלוֹ--שְׁאֵין הַהַנָּחָה הַגְּמוּרָה, אֵלָא שֶׁיָּנוּחַ הַחֵפֶץ, בִּמְקוֹם שֶׁהָיָה לוֹ לָנוּחַ, בְּשָׁעַת עֲקִירָה.</P>


fic: 3113
nru: יז
thu:
יז  [טז] הַזּוֹרֵק מֵרְשׁוּת הַיָּחִיד לִרְשׁוּת הַיָּחִיד, וּרְשׁוּת הָרַבִּים בָּאֶמְצָע--אַף עַל פִּי שֶׁעָבַר הַחֵפֶץ בְּאַוֵּיר רְשׁוּת הָרַבִּים, פָּטוּר:  וְהוּא, שֶׁיַּעֲבֹר לְמַעְלָה מִשְּׁלוֹשָׁה; אֲבָל אִם עָבַר בְּפָחוּת מִשְּׁלוֹשָׁה סָמוּךְ לָאָרֶץ, וְנָח עַל גַּבֵּי מַשֶּׁהוּ--אַף עַל פִּי שֶׁנֶּעְקַר אוֹ נִתְגַּלְגַּל, וְיָצָא הַחֵפֶץ לִרְשׁוּת הַיָּחִיד הָאַחֶרֶת--הֲרֵי הוּא כְּמִי שֶׁנִּשְׁאָר עוֹמֵד בִּרְשׁוּת הָרַבִּים, וּלְפִיכָּךְ חַיָּב.</P>


fic: 3113
nru: יח
thu:
יח  וְכֵן הַזּוֹרֵק מֵרְשׁוּת הָרַבִּים לִרְשׁוּת הָרַבִּים, וּרְשׁוּת הַיָּחִיד בָּאֶמְצָע--פָּטוּר; וְאִם עָבַר הַחֵפֶץ בְּפָחוּת מִשְּׁלוֹשָׁה סָמוּךְ לָאָרֶץ, וְנָח עַל גַּבֵּי מַשֶּׁהוּ--אַף עַל פִּי שֶׁחָזַר וְנִתְגַּלְגַּל, וְיָצָא לִרְשׁוּת הָרַבִּים הַשְּׁנִיָּה--הֲרֵי הוּא כְּמִי שֶׁנִּשְׁאָר עוֹמֵד בִּרְשׁוּת הַיָּחִיד, וּלְפִיכָּךְ חַיָּב.</P>


fic: 3113
nru: יט
thu:
יט  [יז] הַמַּעְבִּיר אַרְבַּע אַמּוֹת, בִּרְשׁוּת הָרַבִּים זוֹ עִם רְשׁוּת הָרַבִּים הַשְּׁנִיָּה--חַיָּב:  מִפְּנֵי שֶׁאַרְבַּע אַמּוֹת בִּשְׁתֵּי רְשִׁיּוֹת הָרַבִּים מִצְטָרְפִים, מִפְּנֵי שֶׁלֹּא נָח הַחֵפֶץ בִּרְשׁוּת שֶׁבֵּינֵיהֶן.</P>


fic: 3113
nru: כ
thu:
כ  [יח] הַמּוֹשִׁיט מֵרְשׁוּת הַיָּחִיד לִרְשׁוּת הַיָּחִיד, וּרְשׁוּת הָרַבִּים בָּאֶמְצָע--חַיָּב, וְאַפִלּוּ הוֹשִׁיט לְמַעְלָה מֵאַוֵּיר רְשׁוּת הָרַבִּים:  שֶׁכֵּן הָיְתָה עֲבוֹדַת הַלְּוִיִּים בַּמִּשְׁכָּן, מוֹשִׁיטִין אֶת הַקְּרָשִׁים מֵעֲגָלָה לָעֲגָלָה--וּרְשׁוּת הָרַבִּים בֵּין שְׁתֵּי הָעֲגָלוֹת, וְכָל עֲגָלָה וַעֲגָלָה רְשׁוּת הַיָּחִיד הִיא.</P>


fic: 3113
nru: כא
thu:
כא  [יט] בַּמֶּה דְּבָרִים אֲמוּרִים, בְּשֶׁהָיוּ שְׁתֵּי רְשִׁיּוֹת הַיָּחִיד בְּאֹרֶךְ רְשׁוּת הָרַבִּים, כְּמוֹ שֶׁהָעֲגָלוֹת מְהַלְּכוֹת בִּרְשׁוּת הָרַבִּים, זוֹ אַחַר זוֹ; אֲבָל אִם הָיוּ שְׁתֵּי הַרְשִׁיּוֹת בִּשְׁנֵי צִדֵּי רְשׁוּת הָרַבִּים--אַף הַמּוֹשִׁיט מֵרְשׁוּת הַיָּחִיד זוֹ לִרְשׁוּת הַיָּחִיד שֶׁכְּנֶגְדָּהּ, פָּטוּר.</P>


fic: 3113
nru: כב
thu:
כב  [כ] שָׁכַח וּפָשַׁט יָדוֹ וְהִיא מְלֵאָה פֵּרוֹת, וְהוֹצִיאָהּ מֵחָצֵר זוֹ לְהַכְנִיסָהּ לֶחָצֵר שֶׁבְּצִדָּהּ, וְנִזְכַּר קֹדֶם שֶׁיַּכְנִיס, וַהֲרֵי יָדוֹ תְּלוּיָה בְּאַוֵּיר רְשׁוּת הָרַבִּים--מֻתָּר לְהַחְזִירָהּ אֵלָיו, לַחֲצֵרוֹ; אֲבָל לְהַכְנִיסָהּ לְאוֹתָהּ חָצֵר שְׁנִיָּה, אָסוּר, כְּדֵי שֶׁלֹּא יֵעָשֶׂה מַחְשַׁבְתּוֹ, שֶׁחָשַׁב בְּשָׁעַת שְׁגָגָה.  וְאִם הוֹצִיא יָדוֹ בְּמֵזִיד, הֲרֵי זֶה אָסוּר לְהַחְזִירָהּ אֶצְלוֹ; אֵלָא קָנְסוּ אוֹתוֹ, שֶׁתְּהֶא יָדוֹ תְּלוּיָה עַד שֶׁתֶּחְשַׁךְ.</P>


fic: 3113
nru: כג
thu:
כג  [כא] הַמִּתְכַּוֵּן לִזְרֹק שְׁמוֹנֶה אַמּוֹת בִּרְשׁוּת הָרַבִּים, וְנָח הַחֵפֶץ בְּסוֹף אַרְבַּע--חַיָּב:  שֶׁהֲרֵי נַעֲשָׂה שֵׁעוּר הַמְּלָאכָה, וְנַעֲשָׂת מַחְשַׁבְתּוֹ--שֶׁהַדָּבָר יָדוּעַ שְׁאֵין זֶה הַחֵפֶץ מַגִּיעַ לְסוֹף שְׁמוֹנֶה, עַד שֶׁיַּעֲבֹר עַל כָּל מָקוֹם וּמָקוֹם מִכָּל הַשְּׁמוֹנֶה.  אֲבָל אִם נִתְכַּוַּן לִזְרֹק אַרְבַּע, וְנָח הַחֵפֶץ בְּסוֹף שְׁמוֹנֶה--פָּטוּר:  לְפִי שֶׁנָּח בִּמְקוֹם שֶׁלֹּא חִשַּׁב שֶׁתַּעֲבֹר בּוֹ, וְכָל שֶׁכֵּן שֶׁתָּנוּחַ; לְפִיכָּךְ אִם חִשַּׁב בְּעֵת זְרִיקָה, שֶׁיָּנוּחַ הַחֵפֶץ בְּכָל מָקוֹם שֶׁיִּרְצֶה--חַיָּב.</P>


fic: 3113
nru: כד
thu:
כד  [כב] זָרַק לְתוֹךְ אַרְבַּע אַמּוֹת, וְנִתְגַּלְגַּל חוּץ לְאַרְבַּע אַמּוֹת--פָּטוּר.  זָרַק חוּץ לְאַרְבַּע אַמּוֹת, וְנִתְגַּלְגַּל לְתוֹךְ אַרְבַּע אַמּוֹת--אִם נָח עַל גַּבֵּי מַשֶּׁהוּ חוּץ לְאַרְבַּע אַמּוֹת וְאַחַר כָּךְ נִתְגַּלְגַּל וְנִכְנַס, חַיָּב; וְאִם לֹא נָח כְּלָל, הֲרֵי זֶה פָּטוּר.
<BR>


fic: 3114
nru: א
thu:
א  אֵיזוֹ הִיא רְשׁוּת הָרַבִּים--מִדְבָּרוֹת וִיעָרִים וְשָׂדוֹת, וּדְרָכִים הַמְּפֻלָּשִׁין לָהֶן:  וּבִלְבָד שֶׁיִּהְיֶה רֹחַב הַדֶּרֶךְ שֵׁשׁ עֶשְׂרֵה אַמָּה, וְלֹא תִהְיֶה עָלָיו תַּקְרָה.  וְאֵי זוֹ הִיא רְשׁוּת הַיָּחִיד--תֵּל שֶׁגָּבוֹהַּ עֲשָׂרָה טְפָחִים, וְרָחֵב אַרְבָּעָה טְפָחִים עַל אַרְבָּעָה טְפָחִים אוֹ יָתֵר עַל כֵּן; וְכֵן חָרִיץ שְׁהוּא עָמוֹק עֲשָׂרָה, וְרָחֵב אַרְבָּעָה עַל אַרְבָּעָה אוֹ יָתֵר עַל כֵּן; וְכֵן מְקוֹם שְׁהוּא מֻקָּף אַרְבַּע מְחִצּוֹת, גָּבְהָן עֲשָׂרָה וּבֵינֵיהֶן אַרְבָּעָה עַל אַרְבָּעָה אוֹ יָתֵר עַל כֵּן, אַפִלּוּ יֵשׁ בָּהּ כַּמָּה מִילִין, אִם הֻקַּף לְדִירָה כְּגוֹן מְדִינָה הַמֻּקֶּפֶת חוֹמָה שֶׁדַּלְתוֹתֶיהָ נִנְעָלוֹת בַּלַּיְלָה; וּמְבוֹאוֹת שֶׁיֵּשׁ לָהֶן שְׁלוֹשָׁה כּוֹתָלִים, וְלֶחִי בְּרוּחַ רְבִיעִית; וְכֵן חָצֵר וְדִיר וְסַהַר, שֶׁהֻקְּפוּ לְדִירָה:  כֻּלָּן, רְשׁוּת הַיָּחִיד גְּמוּרָה הֶן.</P>


fic: 3114
nru: ב
thu:
ב  אַפִלּוּ כֵּלִים, כְּגוֹן סְפִינָה אוֹ מִגְדָּל שֶׁלְּעֵץ וְכַוֶּרֶת וְכַיּוֹצֶא בָּהֶן--אִם יֵשׁ בָּהֶן אַרְבָּעָה עַל אַרְבָּעָה בְּגֹבַהּ עֲשָׂרָה, אוֹ יָתֵר עַל זֶה--הֲרֵי הֶן רְשׁוּת הַיָּחִיד גְּמוּרָה.</P>


fic: 3114
nru: ג
thu:
ג  עֹבִי הַכּוֹתָלִים שֶׁלִּרְשׁוּת הַיָּחִיד, כִּרְשׁוּת הַיָּחִיד--לַאֲחֵרִים עוֹשֶׂה מְחִצָּה, לְעַצְמוֹ לֹא כָּל שֶׁכֵּן.  אַוֵּיר רְשׁוּת הַיָּחִיד, כִּרְשׁוּת הַיָּחִיד; וּרְשׁוּת הַיָּחִיד, אַוֵּירָהּ כִּרְשׁוּת הַיָּחִיד עַד לָרָקִיעַ.  אֲבָל אַוֵּיר רְשׁוּת הָרַבִּים--אֵינוּ כִּרְשׁוּת הָרַבִּים, אֵלָא עַד עֲשָׂרָה טְפָחִים; וּלְמַעְלָה מֵעֲשָׂרָה בְּאַוֵּיר רְשׁוּת הָרַבִּים, מָקוֹם פָּטוּר הוּא.</P>


fic: 3114
nru: ד
thu:
ד  [תחילת א] אַרְבַּע רְשִׁיּוֹת לַשַּׁבָּת--רְשׁוּת הַיָּחִיד, וּרְשׁוּת הָרַבִּים, וְכַרְמְלִית, וּמָקוֹם פָּטוּר.  [ד] אֵיזוֹ הִיא כַּרְמְלִית--תֵּל שֶׁיֵּשׁ בּוֹ אַרְבָּעָה עַל אַרְבָּעָה אוֹ יָתֵר עַל כֵּן, וְגָבְהוֹ מִשְּׁלוֹשָׁה וְעַד עֲשָׂרָה, שֶׁהַכַּרְמְלִית אֵינָהּ תּוֹפֶסֶת אֵלָא עַד עֲשָׂרָה, וְאֵין רָחְבָּהּ פָּחוּת מֵאַרְבָּעָה עַל אַרְבָּעָה; וְכֵן חָרִיץ שֶׁיֵּשׁ בּוֹ אַרְבָּעָה עַל אַרְבָּעָה אוֹ יָתֵר עַל כֵּן, וְעָמוֹק מִשְּׁלוֹשָׁה עַד עֲשָׂרָה; וְכֵן מְקוֹם שֶׁהֻקַּף בְּאַרְבַּע מְחִצּוֹת, גָּבְהָן מִשְּׁלוֹשָׁה וְעַד עֲשָׂרָה וּבֵינֵיהֶן אַרְבָּעָה עַל אַרְבָּעָה אוֹ יָתֵר עַל כֵּן; וְכֵן קֶרֶן זָוִית הַסְּמוּכָה לִרְשׁוּת הָרַבִּים, וְהוּא הַמָּקוֹם שֶׁמֻּקָּף שָׁלוֹשׁ מְחִצּוֹת, וְהָרוּחַ הָרְבִיעִית רְשׁוּת הָרַבִּים, כְּגוֹן מָבוֹי שְׁאֵין לוֹ לֶחִי אוֹ קוֹרָה בְּרוּחַ רְבִיעִית; וְכֵן הַיַּמִּים וְהַבִּקְעָה, בֵּין בִּימוֹת הַחַמָּה בֵּין בִּימוֹת הַגְּשָׁמִים:  כָּל אֵלּוּ, כַּרְמְלִית הֶן.</P>


fic: 3114
nru: ה
thu:
ה  אַוֵּיר הַכַּרְמְלִית, הֲרֵי הוּא כְּכַרְמְלִית עַד עֲשָׂרָה טְפָחִים; וּלְמַעְלָה מֵעֲשָׂרָה בְּאַוֵּיר הַכַּרְמְלִית, הֲרֵי הוּא מָקוֹם פָּטוּר.  לְפִיכָּךְ מֵעַל פְּנֵי הַמַּיִם שֶׁבַּיַּמִּים וְשֶׁבַּנְּהָרוֹת, עַד עֲשָׂרָה טְפָחִים בְּאַוֵּיר כַּרְמְלִית; וּלְמַעְלָה מֵעֲשָׂרָה, מָקוֹם פָּטוּר.  אֲבָל כָּל הָעֹמֶק הַמָּלֵא מַיִם, הֲרֵי הוּא כְּקַרְקָע עָבָה.  [ו] בּוֹר שֶׁבְּכַרְמְלִית--הֲרֵי הוּא כְּכַרְמְלִית, אַפִלּוּ עָמוֹק מֵאָה אַמָּה וְרָחֵב מֵאָה אַמָּה.</P>


fic: 3114
nru: ו
thu:
ו  רְשׁוּת הָרַבִּים שֶׁהָיְתָה עָלֶיהָ תַּקְרָה, אוֹ שְׁאֵין בְּרָחְבָּהּ שֵׁשׁ עֶשְׂרֵה אַמָּה--הֲרֵי הִיא כְּכַרְמְלִית.  אִצְטְבָה שֶׁבֵּין הָעַמּוּדִים הָעוֹמְדִים בִּרְשׁוּת הָרַבִּים, הֲרֵי הִיא כְּכַרְמְלִית; וְצִדֵּי רְשׁוּת הָרַבִּים, כְּכַרְמְלִית.  אֲבָל בֵּין הָעַמּוּדִים--הוֹאִיל וְרַבִּים דּוֹרְסִין בֵּינֵיהֶן, הֲרֵי הֶן רְשׁוּת הָרַבִּים.</P>


fic: 3114
nru: ז
thu:
ז  אֵיזֶה הוּא מָקוֹם פָּטוּר--מְקוֹם שֶׁיֵּשׁ בּוֹ פָּחוּת מֵאַרְבָּעָה עַל אַרְבָּעָה, וְגָבְהוֹ שְׁלוֹשָׁה עַד לָרָקִיעַ:  שֶׁכָּל פָּחוּת מִשְּׁלוֹשָׁה, הֲרֵי הוּא כָּאָרֶץ.  אַפִלּוּ קוֹצִים וּבַרְקָנִים, אוֹ גְּלָלִים בִּרְשׁוּת הָרַבִּים, גָּבְהָן שְׁלוֹשָׁה, וְאֵין בָּהֶן אַרְבָּעָה עַל אַרְבָּעָה--הֲרֵי הֶן מָקוֹם פָּטוּר.  וְכֵן חָרִיץ שְׁאֵין בּוֹ אַרְבָּעָה עַל אַרְבָּעָה, וְעָמְקוֹ מִשְּׁלוֹשָׁה עַד הַתְּהוֹם, וְכֵן מָקוֹם הַמֻּקָּף שְׁאֵין בּוֹ אַרְבָּעָה עַל אַרְבָּעָה, אַפִלּוּ הָיָה אָרְכּוֹ אֶלֶף מִיל, וְרָחְבּוֹ אַרְבָּעָה פָּחוּת שְׂעוֹרָה, וְגָבְהוֹ מִשְּׁלוֹשָׁה וָמַעְלָה--הֲרֵי זֶה מָקוֹם פָּטוּר.  וְכֵן אַוֵּיר רְשׁוּת הָרַבִּים אוֹ אַוֵּיר כַּרְמְלִית, לְמַעְלָה מֵעֲשָׂרָה--הֲרֵי הוּא מָקוֹם פָּטוּר.</P>


fic: 3114
nru: ח
thu:
ח  מְקוֹם שֶׁיֵּשׁ בְּגָבְהוֹ תִּשְׁעָה טְפָחִים מְצֻמְצָמוֹת, לֹא פָּחוּת וְלֹא יָתֵר, בִּרְשׁוּת הָרַבִּים--הֲרֵי הוּא כִּרְשׁוּת הָרַבִּים:  וְאֵין מַשְׁגִּיחִין עַל מִדַּת אָרְכּוֹ וּמִדַּת רָחְבּוֹ, בֵּין רָחֵב בֵּין קָצֵר--מִפְּנֵי שֶׁרַבִּים מְכַתְּפִין עָלָיו.  אֲבָל אִם הָיָה יָתֵר עַל תִּשְׁעָה, אוֹ פָּחוּת--אִם הָיָה בּוֹ אַרְבָּעָה עַל אַרְבָּעָה אוֹ יָתֵר, הֲרֵי הוּא כַּרְמְלִית; וְאִם אֵין בּוֹ אַרְבָּעָה עַל אַרְבָּעָה, הֲרֵי הוּא מָקוֹם פָּטוּר.  [ט] גָּג הַסָּמוּךְ לִרְשׁוּת הָרַבִּים, בְּתוֹךְ עֲשָׂרָה טְפָחִים--הוֹאִיל וְרַבִּים מְכַתְּפִין עָלָיו, אָסוּר לְטַלְטַל בַּגָּג, עַד שֶׁיַּעֲשֶׂה לוֹ סֻלָּם קָבוּעַ לְהַתִּירוֹ.</P>


fic: 3114
nru: ט
thu:
ט  עַמּוּד בִּרְשׁוּת הָרַבִּים, גָּבוֹהַּ עֲשָׂרָה וְרָחֵב אַרְבָּעָה--הֲרֵי זֶה רְשׁוּת הַיָּחִיד.  נָעַץ בְּגָבְהוֹ יָתֵד כָּל שְׁהוּא, אַפִלּוּ אֵינָהּ גְּבוֹהָה שְׁלוֹשָׁה--הוֹאִיל וְרָאוּי לִתְלוֹת בַּיָּתֵד וּלְהִשְׁתַּמַּשׁ בּוֹ, הֲרֵי זֶה מְמַעֲטוֹ וְנַעֲשֶׂה כַּרְמְלִית, וְאֵין מוֹדְדִין לוֹ, אֵלָא מִן הַיָּתֵד וּלְמַעְלָה:  וְאַפִלּוּ מִלְּאָהוּ כֻּלּוֹ יְתֵדוֹת, הֲרֵי זֶה נִתְמַעַט גָּבְהוֹ, שֶׁהֲרֵי תּוֹלִין בְּאוֹתָן הַיְּתֵדוֹת, וּמִשְׁתַּמְּשִׁים בָּהֶן.</P>


fic: 3114
nru: י
thu:
י  חוֹרֵי רְשׁוּת הַיָּחִיד, הֲרֵי הֶן כִּרְשׁוּת הַיָּחִיד; אֲבָל חוֹרֵי רְשׁוּת הָרַבִּים--אֵינָם כִּרְשׁוּת הָרַבִּים, אֵלָא הֲרֵי הֶן כְּפִי מִדָּתָן.  כֵּיצַד:  חוֹר בְּצַד רְשׁוּת הָרַבִּים--אִם יֵשׁ בּוֹ אַרְבָּעָה עַל אַרְבָּעָה וְגָבוֹהַּ עֲשָׂרָה, הֲרֵי זֶה רְשׁוּת הַיָּחִיד; וְאִם אֵין גָּבוֹהַּ עֲשָׂרָה, הֲרֵי זֶה כַּרְמְלִית.  וְאִם אֵין בּוֹ אַרְבָּעָה עַל אַרְבָּעָה, הֲרֵי זֶה מָקוֹם פָּטוּר:  וְהוּא, שֶׁגָּבוֹהַּ שְׁלוֹשָׁה--שֶׁכָּל פָּחוּת מִשְּׁלוֹשָׁה, הֲרֵי הוּא כָּאָרֶץ.</P>


fic: 3114
nru: יא
thu:
יא  רְשׁוּת הַיָּחִיד וּמָקוֹם פָּטוּר, מֻתָּר לְטַלְטַל בְּכֻלָּן--אַפִלּוּ הָיָה אֹרֶךְ כָּל אַחַת מִשְּׁתֵּיהֶן כַּמָּה מִילִין, מְטַלְטֵל בְּכֻלָּהּ.  אֲבָל רְשׁוּת הָרַבִּים וְהַכַּרְמְלִית--אֵין מְטַלְטְלִין בָּהֶן, אֵלָא בְּאַרְבַּע אַמּוֹת:  וְאִם הִעְבִיר, אוֹ הוֹשִׁיט, אוֹ זָרַק חוּץ לְאַרְבַּע אַמּוֹת--בִּרְשׁוּת הָרַבִּים, חַיָּב.  וּבְכְרַמְלְיִת, פָּטוּר--שֶׁאִסּוּר הַכַּרְמְלִית מִדִּבְרֵיהֶם מִפְּנֵי שְׁהִיא דּוֹמָה לִרְשׁוּת הָרַבִּים, שֶׁמֶּא תִּתְחַלַּף בִּרְשׁוּת הָרַבִּים.  לְפִיכָּךְ אִם לֹא הָיָה צָרִיךְ לְגוּף הַהוֹצָאָה, כְּגוֹן שֶׁהִעְבִיר קוֹץ בְּכַרְמְלִית כְּדֵי שֶׁלֹּא יֻזְּקוּ בּוֹ רַבִּים--הֲרֵי זֶה מֻתָּר, וְאַפִלּוּ הִעְבִירוֹ כַּמָּה אַמּוֹת; וְכֵן כָּל כַּיּוֹצֶא בְּזֶה.</P>


fic: 3114
nru: יב
thu:
יב  כְּשֵׁם שֶׁמֻּתָּר לְטַלְטַל בְּכָל מָקוֹם פָּטוּר--כָּךְ מֻתָּר לְהַכְנִיס מִמֶּנּוּ לִרְשׁוּת הַיָּחִיד, אוֹ לִרְשׁוּת הָרַבִּים, וְאֵין צָרִיךְ לוֹמַר לְכַרְמְלִית; וּמוֹצִיאִין לוֹ מֵרְשׁוּת הַיָּחִיד, וּמֵרְשׁוּת הָרַבִּים, וְאֵין צָרִיךְ לוֹמַר מִן הַכַּרְמְלִית.</P>


fic: 3114
nru: יג
thu:
יג  כְּשֵׁם שֶׁאָסוּר לְטַלְטַל בְּכָל הַכַּרְמְלִית--כָּךְ אָסוּר לְהוֹצִיא מִמֶּנָּה לִרְשׁוּת הַיָּחִיד, אוֹ לִרְשׁוּת הָרַבִּים, אוֹ לְהַכְנִיס לְכַרְמְלִית מֵרְשׁוּת הַיָּחִיד, אוֹ מֵרְשׁוּת הָרַבִּים; וְאִם הוֹצִיא אוֹ הִכְנִיס, פָּטוּר.</P>


fic: 3114
nru: יד
thu:
יד  הַמּוֹצִיא מֵרְשׁוּת הַיָּחִיד לִרְשׁוּת הַיָּחִיד, אוֹ מֵרְשׁוּת הָרַבִּים לִרְשׁוּת הָרַבִּים, וְכַרְמְלִית בָּאֶמְצָע--פָּטוּר; וְכֵן הַמּוֹשִׁיט אוֹ הַזּוֹרֵק מִזּוֹ לְזוֹ, וְכַרְמְלִית בָּאֶמְצָע--פָּטוּר.  הַמּוֹצִיא חֵפֶץ מֵרְשׁוּת הָרַבִּים לְכַרְמְלִית וְהִנִּיחוֹ שָׁם, וְחָזַר וַעֲקָרוֹ מִכַּרְמְלִית וְהִכְנִיסוֹ לִרְשׁוּת הַיָּחִיד, אוֹ שֶׁהוֹצִיאוֹ מֵרְשׁוּת הַיָּחִיד לְכַרְמְלִית וְהִנִּיחוֹ שָׁם, וְחָזַר וַעֲקָרוֹ מִכַּרְמְלִית וְהוֹצִיאוֹ לִרְשׁוּת הָרַבִּים--הֲרֵי זֶה פָּטוּר.</P>


fic: 3114
nru: טו
thu:
טו  הַמּוֹצִיא מֵרְשׁוּת הַיָּחִיד לִרְשׁוּת הָרַבִּים, וְעָבַר עַל מָקוֹם פָּטוּר בֵּינֵיהֶן בַּהֲלִיכָתוֹ--חַיָּב, שֶׁהַמְּהַלֵּךְ אֵינוּ כָּעוֹמֵד; וְאֵין צָרִיךְ לוֹמַר, בְּזוֹרֵק שֶׁעָבַר הַחֵפֶץ בְּמָקוֹם פָּטוּר--שְׁאֵינוּ חָשׁוּב כְּמִי שֶׁנָּח שָׁם.  הָיָה עוֹמֵד בְּמָקוֹם פָּטוּר, וְנָטַל חֵפֶץ מֵרְשׁוּת הַיָּחִיד, אוֹ מֵאָדָם הָעוֹמֵד שָׁם, וְהִנִּיחוֹ בִּרְשׁוּת הָרַבִּים, אוֹ בְּיַד אָדָם הָעוֹמֵד שָׁם--פָּטוּר; וְכֵן אִם הִכְנִיס מֵרְשׁוּת הָרַבִּים לִרְשׁוּת הַיָּחִיד, וְעָמַד בְּמָקוֹם פָּטוּר--פָּטוּר.</P>


fic: 3114
nru: טז
thu:
טז  עַמּוּד בִּרְשׁוּת הָרַבִּים גָּבוֹהַּ עֲשָׂרָה וְרָחֵב אַרְבָּעָה, וְאֵין בְּעִיקָרוֹ אַרְבָּעָה, וְאֵין בְּגֹבַהּ הַקָּצֵר שֶׁלּוֹ שְׁלוֹשָׁה--הֲרֵי הוּא רְשׁוּת הַיָּחִיד; וְאִם זָרַק מֵרְשׁוּת הָרַבִּים, וְנָח עַל גַּבָּיו--חַיָּב.  תֵּל הַמִּתְלַקֵּט גֹּבַהּ עֲשָׂרָה טְפָחִים מִתּוֹךְ אֹרֶךְ אַרְבַּע אַמּוֹת, הֲרֵי הוּא רְשׁוּת הַיָּחִיד; וְאִם זָרַק מֵרְשׁוּת הָרַבִּים, וְנָח עַל גַּבָּיו--חַיָּב.</P>


fic: 3114
nru: יז
thu:
יז  נָעַץ קָנֶה בִּרְשׁוּת הַיָּחִיד, אַפִלּוּ גָּבוֹהַּ מֵאָה אַמָּה, וְזָרַק מֵרְשׁוּת הָרַבִּים, וְנָח עַל גַּבָּיו--חַיָּב:  שֶׁרְשׁוּת הַיָּחִיד, עוֹלָה עַד לָרָקִיעַ.  אִילָן שְׁהוּא עוֹמֵד בִּרְשׁוּת הַיָּחִיד, וְנוֹפוֹ נוֹטֶה לִרְשׁוּת הָרַבִּים, וְזָרַק וְנָח עַל נוֹפוֹ--פָּטוּר:  שְׁאֵין הַנּוֹף, הוֹלֵךְ אַחַר הָעִיקָר.</P>


fic: 3114
nru: יח
thu:
יח  נָעַץ קָנֶה בִּרְשׁוּת הָרַבִּים, וּבְרֹאשׁוֹ טְרַסְקַל, וְזָרַק וְנָח עַל גַּבָּיו--פָּטוּר:  שְׁאֵין רְשׁוּת הָרַבִּים, אֵלָא עַד עֲשָׂרָה.  הַזּוֹרֵק אַרְבַּע אַמּוֹת בִּרְשׁוּת הָרַבִּים, וְנָח הַחֵפֶץ בַּכּוֹתָל, כְּגוֹן שֶׁזָּרַק חֵלֶב אוֹ בָּצֵק, וְנִדְבַּק בַּכּוֹתָל--אִם נִדְבַּק לְמַעְלָה מֵעֲשָׂרָה טְפָחִים--כְּזוֹרֵק בָּאַוֵּיר, שֶׁלְּמַעְלָה מֵעֲשָׂרָה בִּרְשׁוּת הָרַבִּים מָקוֹם פָּטוּר הוּא; נִדְבַּק לְמַטָּה מֵעֲשָׂרָה טְפָחִים--כְּזוֹרֵק בָּאָרֶץ, וְחַיָּב.  זָרַק לְמַעְלָה מֵעֲשָׂרָה, וְנָח בְּחוֹר כָּל שְׁהוּא--פָּטוּר.</P>


fic: 3114
nru: יט
thu:
יט  זָרַק קָנֶה אוֹ רֹמַח מֵרְשׁוּת הַיָּחִיד, וְנִתְקַע בִּרְשׁוּת הָרַבִּים כִּשְׁהוּא עוֹמֵד--פָּטוּר, שֶׁהֲרֵי מִקְצָתוֹ בְּמָקוֹם פָּטוּר.  זָרַק כְּלִי מֵרְשׁוּת הַיָּחִיד לִרְשׁוּת הָרַבִּים, וְהָיָה אוֹתוֹ כְּלִי גָּדוֹל, וְיֵשׁ בּוֹ אַרְבָּעָה עַל אַרְבָּעָה בְּגֹבַהּ עֲשָׂרָה--פָּטוּר:  מִפְּנֵי שֶׁכְּלִי זֶה רְשׁוּת הַיָּחִיד גְּמוּרָה, וְנִמְצָא כְּמוֹצִיא מֵרְשׁוּת הַיָּחִיד לִרְשׁוּת הַיָּחִיד.</P>


fic: 3114
nru: כ
thu:
כ  בּוֹר תִּשְׁעָה בִּרְשׁוּת הָרַבִּים, וְעָקַר חֻלְיָה מִקַּרְקָעִיתוֹ וְהִשְׁלִימוֹ לַעֲשָׂרָה--אַף עַל פִּי שֶׁעֲקִירַת הַחֵפֶץ וַעֲשִׁיַּת הַמְּחִצָּה בָּאִין כְּאַחַת, פָּטוּר:  מִפְּנֵי שֶׁלֹּא הָיְתָה הַמְּחִצָּה עֲשָׂרָה, בַּתְּחִלָּה.  הָיָה הַבּוֹר עֲשָׂרָה, וְהִשְׁלִיךְ לוֹ חֻלְיָה, וּמִעֲטוֹ מֵעֲשָׂרָה--פָּטוּר, שֶׁהֲרֵי הַנָּחַת הַחֵפֶץ וְסִלּוּק הַמְּחִצָּה בָּאִין כְּאַחַת.</P>


fic: 3114
nru: כא
thu:
כא  הַזּוֹרֵק דַּף, וְנָח עַל גַּבֵּי יְתֵדוֹת בִּרְשׁוּת הָרַבִּים, וְנַעֲשָׂה רְשׁוּת הַיָּחִיד, אַפִלּוּ הָיָה כְּלִי עַל גַּבֵּי הַדַּף--פָּטוּר, שֶׁהֲרֵי עֲשִׂיַּת הַמְּחִצָּה עִם נִיחַת הַכְּלִי בָּאִין כְּאַחַת.</P>


fic: 3114
nru: כב
thu:
כב  בּוֹר שְׁהוּא עָמוֹק עֲשָׂרָה וְרָחֵב שְׁמוֹנָה בִּרְשׁוּת הָרַבִּים, וְזָרַק מַחְצֶלֶת מֵרְשׁוּת הָרַבִּים, וְחִלְּקָה הַבּוֹר בְּרָחְבּוֹ לִשְׁנַיִם--פָּטוּר:  שֶׁהֲרֵי עִם הַנָּחַת הַכְּלִי בָּטְלוּ הַמְּחִצּוֹת, וְנַעֲשָׂה כָּל מָקוֹם מֵהֶן פָּחוּת מֵאַרְבָּעָה עַל אַרְבָּעָה.</P>


fic: 3114
nru: כג
thu:
כג  בּוֹר בִּרְשׁוּת הָרַבִּים עָמוֹק עֲשָׂרָה וְרָחֵב אַרְבָּעָה, מָלֵא מַיִם, וְזָרַק לְתוֹכוֹ חֵפֶץ, וְנָח עַל גַּבֵּי הַמַּיִם--חַיָּב, שְׁאֵין הַמַּיִם מְבַטְּלִין הַמְּחִצּוֹת; הָיָה מָלֵא פֵּרוֹת, וְזָרַק לְתוֹכוֹ--פָּטוּר, שֶׁהֲרֵי מִעֲטוּ הַפֵּרוֹת אֶת שֵׁעוּרוֹ.</P>


fic: 3114
nru: כד
thu:
כד  רְקַק מַיִם שְׁהוּא עוֹבֵר בִּרְשׁוּת הָרַבִּים, וְרַבִּים מְהַלְּכִין בּוֹ--אִם אֵין בְּעָמְקוֹ עֲשָׂרָה טְפָחִים, הֲרֵי הוּא כִּרְשׁוּת הָרַבִּים, בֵּין שֶׁהָיָה רָחֵב אַפִלּוּ אַרְבַּע אַמּוֹת, בֵּין שֶׁלֹּא הָיָה בְּרָחְבּוֹ אַרְבָּעָה טְפָחִים:  שֶׁהֲרֵי רֹב הָעָם מְדַלְּגִין עָלָיו, וְאֵין מְהַלְּכִין בְּתוֹכוֹ, הוֹאִיל וְאֵין בְּעָמְקוֹ עֲשָׂרָה, הֲרֵי הוּא רְשׁוּת הָרַבִּים.  וְאִם יֵשׁ בְּעָמְקוֹ עֲשָׂרָה אוֹ יָתֵר, הֲרֵי הוּא כַּרְמְלִית כִּשְׁאָר הַיַּמִּים--וְהוּא שֶׁיֵּשׁ בְּרָחְבּוֹ אַרְבָּעָה טְפָחִים אוֹ יָתֵר עַל כֵּן, שְׁאֵין כַּרְמְלִית פְּחוּתָה מֵאַרְבָּעָה.
<BR>


fic: 3115
nru: א
thu:
א  עוֹמֵד אָדָם בִּרְשׁוּת הָרַבִּים, וּמְטַלְטֵל בִּרְשׁוּת הַיָּחִיד כֻּלָּהּ.  וְעוֹמֵד בִּרְשׁוּת הַיָּחִיד, וּמְטַלְטֵל בִּרְשׁוּת הָרַבִּים:  וּבִלְבָד שֶׁלֹּא יוֹצִיא חוּץ לְאַרְבַּע אַמּוֹת; וְאִם הוֹצִיא--פָּטוּר, מִפְּנֵי שְׁהוּא בִּרְשׁוּת אַחֶרֶת.  וְכֵן עוֹמֵד אָדָם בִּרְשׁוּת הַיָּחִיד, וּפוֹתֵחַ בִּרְשׁוּת הָרַבִּים; בִּרְשׁוּת הָרַבִּים, וּפוֹתֵחַ בִּרְשׁוּת הַיָּחִיד.  בְּהֵמָה שֶׁהָיְתָה בַּחוּץ, וְרֹאשָׁהּ בִּפְנִים--אוֹבְסִין אוֹתָהּ; וּבַגָּמָל--עַד שֶׁיְּהֶא רֹאשׁוֹ וְרֻבּוֹ בִּפְנִים, הוֹאִיל וְצַוָּארוֹ אָרוּךְ.</P>


fic: 3115
nru: ב
thu:
ב  לֹא יַעֲמֹד אָדָם בִּרְשׁוּת הַיָּחִיד, וְיִשְׁתֶּה בִּרְשׁוּת הָרַבִּים; בִּרְשׁוּת הָרַבִּים, וְיִשְׁתֶּה בִּרְשׁוּת הַיָּחִיד:  אֵלָא אִם כֵּן הִכְנִיס רֹאשׁוֹ וְרֻבּוֹ, לִמְקוֹם שְׁהוּא שׁוֹתֶה.  בַּמֶּה דְּבָרִים אֲמוּרִים, בְּשֶׁהָיָה שׁוֹתֶה בְּכֵלִים נָאִים שְׁהוּא צָרִיךְ לָהֶן--גְּזֵרָה, שֶׁמֶּא יוֹצִיאֵם; אֲבָל אִם הָיוּ כֵּלִים שְׁאֵינָן נָאִים, שְׁאֵינוּ צָרִיךְ לָהֶן, אוֹ שֶׁהָיָה הַבּוֹר בְּכַרְמְלִית, אַף עַל פִּי שֶׁהַכֵּלִים נָאִים--מַכְנִיס רֹאשׁוֹ בִּלְבָד וְשׁוֹתֶה בִּמְקוֹמוֹ, וְאַף עַל פִּי שֶׁלֹּא הִכְנִיס רֹאשׁוֹ וְרֻבּוֹ.</P>


fic: 3115
nru: ג
thu:
ג  עוֹמֵד אָדָם בִּרְשׁוּת הָרַבִּים, וְקוֹלֵט מִן הָאַוֵּיר מִן הַמַּיִם הַמְּקַלְּחִין מִן הַצִּנּוֹר אוֹ מִן הַכּוֹתָל, וְשׁוֹתֶה:  וּבִלְבָד שֶׁלֹּא יִגַּע בַּצִּנּוֹר אוֹ בַּכּוֹתָל, וְיִקְלֹט מֵעַל גַּבָּן.  וְאִם נָגַע--אִם הָיָה מְקוֹם שֶׁנָּגַע בּוֹ לְמַעְלָה מֵעֲשָׂרָה, בְּפָחוּת מִשְּׁלוֹשָׁה סָמוּךְ לַגָּג--הֲרֵי זֶה אָסוּר, שֶׁנִּמְצָא כְּעוֹקֵר מֵעַל הַגָּג שְׁהוּא רְשׁוּת הַיָּחִיד; וְכֵן אִם הָיָה בַּצִּנּוֹר אַרְבָּעָה עַל אַרְבָּעָה, בֵּין שֶׁהָיָה הַצִּנּוֹר בְּתוֹךְ עֲשָׂרָה בֵּין שֶׁהָיָה לְמַעְלָה מֵעֲשָׂרָה, וְקָלַט מִמֶּנּוּ מַיִם--הֲרֵי זֶה אָסוּר.  וְלָמָּה אֵינוּ חַיָּב--מִפְּנֵי שֶׁלֹּא נָחוּ הַמַּיִם, אֵלָא הֲרֵי הֶן נִזְחָלִין וְהוֹלְכִין.</P>


fic: 3115
nru: ד
thu:
ד  זִיז שֶׁלִּפְנֵי הַחַלּוֹן יוֹצֶא בָּאַוֵּיר שֶׁעַל רְשׁוּת הָרַבִּים--אִם הָיָה לְמַעְלָה מֵעֲשָׂרָה טְפָחִים--מֻתָּר לְהִשְׁתַּמַּשׁ עָלָיו, שְׁאֵין רְשׁוּת הָרַבִּים תּוֹפֶסֶת אֵלָא עַד עֲשָׂרָה טְפָחִים; לְפִיכָּךְ מֻתָּר לְהִשְׁתַּמַּשׁ בְּכָל הַכּוֹתָל, עַד עֲשָׂרָה טְפָחִים הַתַּחְתּוֹנִים.</P>


fic: 3115
nru: ה
thu:
ה  בַּמֶּה דְּבָרִים אֲמוּרִים, בְּשֶׁהָיָה זִיז אֶחָד יוֹצֶא בָּאַוֵּיר; אֲבָל אִם הָיוּ יוֹצְאִים בַּכּוֹתָל שְׁנֵי זִיזִין, זֶה לְמַטָּה מִזֶּה--אַף עַל פִּי שֶׁשְּׁנֵיהֶם לְמַעְלָה מֵעֲשָׂרָה--אִם יֵשׁ בַּזִּיז הָעֶלְיוֹן שֶׁלִּפְנֵי הַחַלּוֹן רֹחַב אַרְבָּעָה עַל אַרְבָּעָה, אָסוּר לְהִשְׁתַּמַּשׁ עָלָיו:  מִפְּנֵי שְׁהוּא רְשׁוּת בִּפְנֵי עַצְמוֹ, וְהַזִּיז שֶׁתַּחְתָּיו רְשׁוּת אַחֶרֶת; וְאָסְרוּ זֶה עַל זֶה, שְׁאֵין שְׁתֵּי רְשִׁיּוֹת מִשְׁתַּמְּשׁוֹת בִּרְשׁוּת אַחַת.</P>


fic: 3115
nru: ו
thu:
ו  אֵין בָּעֶלְיוֹן אַרְבָּעָה, וְאֵין בַּתַּחְתּוֹן אַרְבָּעָה--מִשְׁתַּמֵּשׁ בִּשְׁנֵיהֶן; וְכֵן בְּכָל הַכּוֹתָל, עַד עֲשָׂרָה טְפָחִים הַתַּחְתּוֹנִים.  הָיָה בַּתַּחְתּוֹן אַרְבָּעָה, וְהָעֶלְיוֹן אֵין בּוֹ אַרְבָּעָה--אֵינוּ מִשְׁתַּמֵּשׁ בָּעֶלְיוֹן, אֵלָא כְּנֶגֶד חַלּוֹנוֹ בִּלְבָד; אֲבָל בִּשְׁאָר הַזִּיז שֶׁבִּשְׁנֵי צְדַדֵי הַחַלּוֹן, אָסוּר לְהִשְׁתַּמַּשׁ, מִפְּנֵי זֶה שֶׁתַּחְתָּיו, שֶׁחָלַק רְשׁוּת לְעַצְמוֹ.</P>


fic: 3115
nru: ז
thu:
ז  כָּל זִיז הַיּוֹצֶא עַל אַוֵּיר רְשׁוּת הָרַבִּים שֶׁמֻּתָּר לְהִשְׁתַּמַּשׁ עָלָיו--כִּשְׁהוּא מִשְׁתַּמֵּשׁ בּוֹ, אֵין נוֹתְנִין עָלָיו וְאֵין נוֹטְלִין מִמֶּנּוּ אֵלָא כְּלֵי חֶרֶס וּזְכוֹכִית וְכַיּוֹצֶא בָּהֶן, שְׁאִם יִפְּלוּ לִרְשׁוּת הָרַבִּים, יִשָּׁבְרוּ; אֲבָל שְׁאָר כֵּלִים וְאֹכָלִין, אָסוּר--שֶׁמֶּא יִפְּלוּ לִרְשׁוּת הָרַבִּים, וִיבִיאֵם.</P>


fic: 3115
nru: ח
thu:
ח  שְׁנֵי בָּתִּים בִּשְׁנֵי צִדֵּי רְשׁוּת הָרַבִּים, זוֹרֵק מִזּוֹ לְזוֹ לְמַעְלָה מֵעֲשָׂרָה--וְהוּא שֶׁיִּהְיוּ שְׁנֵיהֶם שֶׁלּוֹ, אוֹ שֶׁיִּהְיֶה בֵּינֵיהֶם עֵרוּב; וְאַפִלּוּ בְּגָדִים וּכְלֵי מַתְּכוֹת, מֻתָּר לִזְרֹק.  וְאִם הָיוּ זֶה לְמַעְלָה מִזֶּה, וְלֹא הָיוּ בְּשׁוֹוֶה--אָסוּר לִזְרֹק בֶּגֶד וְכַיּוֹצֶא בּוֹ, שֶׁמֶּא יִפֹּל וִיבִיאֶנּוּ; אֲבָל כְּלֵי חֶרֶס וְכַיּוֹצֶא בָּהֶן, זוֹרֵק.</P>


fic: 3115
nru: ט
thu:
ט  בּוֹר בִּרְשׁוּת הָרַבִּים, וְחַלּוֹן עַל גַּבָּיו--הַבּוֹר וְחֻלְיָתוֹ מִצְטָרְפִים לַעֲשָׂרָה, וּמְמַלְּאִין מִמֶּנּוּ בַּשַּׁבָּת.  בַּמֶּה דְּבָרִים אֲמוּרִים, בְּשֶׁהָיָה סָמוּךְ לַכּוֹתָל בְּתוֹךְ אַרְבָּעָה טְפָחִים, שְׁאֵין אָדָם יָכוֹל לַעֲבֹר שָׁם.  אֲבָל אִם הָיָה מֻפְלָג--אֵין מְמַלְּאִין מִמֶּנּוּ, אֵלָא אִם כֵּן הָיְתָה חֻלְיָתוֹ גְּבוֹהָה עֲשָׂרָה:  שֶׁנִּמְצָא הַדְּלִי--כְּשֶׁיֵּצֵא מִן הַחֻלְיָה, יֵצֵא לְמָקוֹם פָּטוּר.</P>


fic: 3115
nru: י
thu:
י  אַשְׁפָּה בִּרְשׁוּת הָרַבִּים גְּבוֹהָה עֲשָׂרָה, וְחַלּוֹן עַל גַּבָּהּ--שׁוֹפְכִין לָהּ מַיִם בַּשַּׁבָּת.  בַּמֶּה דְּבָרִים אֲמוּרִים, בְּאַשְׁפָּה שֶׁלָּרַבִּים, שְׁאֵין דַּרְכָּהּ לְהִתְפַּנּוֹת; אֲבָל שֶׁלַּיָּחִיד, אֵין שׁוֹפְכִין עָלֶיהָ--שֶׁמֶּא תִּתְפַּנֶּה, וְנִמְצְאוּ שׁוֹפְכִין כְּדַרְכָּן בִּרְשׁוּת הָרַבִּים.</P>


fic: 3115
nru: יא
thu:
יא  אַמַּת הַמַּיִם שְׁהִיא עוֹבֶרֶת בֶּחָצֵר--אִם יֵשׁ בְּגָבְהָהּ עֲשָׂרָה טְפָחִים, וּבְרָחְבָּהּ אַרְבָּעָה אוֹ יָתֵר עַל כֵּן עַד עֶשֶׂר אַמּוֹת--אֵין מְמַלְּאִין מִמֶּנָּה בַּשַּׁבָּת, אֵלָא אִם כֵּן עָשׂוּ לָהּ מְחִצָּה, גְּבוֹהָה עֲשָׂרָה טְפָחִים, בַּכְּנִיסָה וּבַיְּצִיאָה; וְאִם אֵין בְּגָבְהָהּ עֲשָׂרָה, אוֹ שְׁאֵין בְּרָחְבָּהּ אַרְבָּעָה--מְמַלְּאִין מִמֶּנָּה, בְּלֹא מְחִצָּה.</P>


fic: 3115
nru: יב
thu:
יב  הָיָה בְּרָחְבָּהּ יָתֵר מֵעֶשֶׂר אַמּוֹת, אַף עַל פִּי שְׁאֵין בְּגָבְהָהּ עֲשָׂרָה--אֵין מְמַלְּאִין מִמֶּנָּה, עַד שֶׁיַּעֲשֶׂה לָהּ מְחִצָּה:  שֶׁכָּל יָתֵר עַל עֶשֶׂר פִּרְצָה הִיא, וּמַפְסֶדֶת הַמְּחִצּוֹת.  וּמַה הוּא לְטַלְטַל בְּכָל הֶחָצֵר:  אִם נִשְׁאָר מִצַּד הַפִּרְצָה פַּס מִכָּאן וּפַס מִכָּאן בְּכָל שְׁהוּא, אוֹ פַּס רָחֵב אַרְבָּעָה טְפָחִים מֵרוּחַ אַחַת--מֻתָּר לְטַלְטַל בְּכָל הֶחָצֵר, וְאֵין אָסוּר אֵלָא לְמַלֹּאות מִן הָאַמָּה בִּלְבָד.  אֲבָל אִם לֹא נִשְׁאָר פַּס כְּלָל--אָסוּר לְטַלְטַל בְּכָל הֶחָצֵר, שֶׁהֲרֵי נִפְרְצָה חָצֵר לַיָּם שְׁהוּא כַּרְמְלִית.</P>


fic: 3115
nru: יג
thu:
יג  וְהֵיאַךְ מַעְמִידִין אֶת הַמְּחִצָּה בַּמַּיִם:  אִם הָיְתָה לְמַעְלָה מִן הַמַּיִם, צָרִיךְ שֶׁיִּהְיֶה טֶפַח מִן הַמְּחִצָּה יוֹרֵד בְּתוֹךְ הַמַּיִם, וְאִם הָיְתָה הַמְּחִצָּה כֻּלָּהּ בְּתוֹךְ הַמַּיִם, צָרִיךְ שֶׁיִּהְיֶה טֶפַח מִמֶּנָּה יוֹצֶא לְמַעְלָה מִן הַמַּיִם--כְּדֵי שֶׁיִּהְיוּ הַמַּיִם שֶׁבֶּחָצֵר מֻבְדָּלִין; וְאַף עַל פִּי שְׁאֵין הַמְּחִצָּה מַגַּעַת עַד הַקַּרְקָע, הוֹאִיל וְיֵשׁ בָּהּ עֲשָׂרָה טְפָחִים, הֲרֵי זוֹ מֻתֶּרֶת.  וְלֹא הִתִּירוּ מְחִצָּה תְּלוּיָה, אֵלָא בַּמַּיִם בִּלְבָד:  מִפְּנֵי שֶׁאִסּוּר הַטִּלְטוּל בַּמַּיִם מִדִּבְרֵיהֶם, הֵקִילוּ בִּמְחִצָּתוֹ, שְׁאֵינָהּ אֵלָא כְּדֵי לַעֲשׂוֹת הֶכֵּר.</P>


fic: 3115
nru: יד
thu:
יד  אַמַּת הַמַּיִם הָעוֹבֶרֶת בֵּין הַחֲצֵרוֹת, וְהַחַלּוֹנוֹת פְּתוּחוֹת אֵלֶיהָ--אִם אֵין בָּהּ כַּשֵּׁעוּר, מְשַׁלְשְׁלִין דְּלִי מִן הַחַלּוֹנוֹת וּמְמַלְּאִים מִמֶּנָּה בַּשַּׁבָּת.  בַּמֶּה דְּבָרִים אֲמוּרִים, בִּשְׁאֵינָהּ מֻפְלֶגֶת מִן הַכּוֹתָל שְׁלוֹשָׁה; אֲבָל אִם הָיְתָה מֻפְלֶגֶת שְׁלוֹשָׁה, אֵין מְמַלְּאִים מִמֶּנָּה, אֵלָא אִם כֵּן הָיוּ פַּסִּין יוֹצְאִין מִן הַכּוֹתָלִים מִכָּאן וּמִכָּאן, שֶׁנִּמְצֵאת הָאַמָּה כְּאִלּוּ הִיא עוֹבֶרֶת בְּתוֹךְ הֶחָצֵר.</P>


fic: 3115
nru: טו
thu:
טו  כְּצוּצְטְרָה שְׁהִיא לְמַעְלָה מִן הַיָּם, וְחַלּוֹן בְּתוֹכָהּ עַל גַּבֵּי הַמַּיִם--אֵין מְמַלְּאִים מִמֶּנָּה בַּשַּׁבָּת, אֵלָא אִם כֵּן עָשׂוּ מְחִצָּה עֲשָׂרָה טְפָחִים גְּבוֹהָה עַל גַּבֵּי הַמַּיִם כְּנֶגֶד הַחַלּוֹן שֶׁבַּכְּצוּצְטְרָה, אוֹ תִּהְיֶה הַמְּחִצָּה יוֹרֶדֶת מִן הַכְּצוּצְטְרָה כְּנֶגֶד הַמַּיִם, וְרוֹאִין אוֹתָהּ כְּאִלּוּ יָרְדָה וְנָגְעָה עַד הַמַּיִם.  וּכְשֵׁם שֶׁמְּמַלְּאִין מִזּוֹ שֶׁעָשׂוּ לָהּ מְחִצָּה, כָּךְ שׁוֹפְכִין מִמֶּנָּה עַל הַיָּם--שֶׁהֲרֵי עַל הַכַּרְמְלִית הֶן שׁוֹפְכִין.</P>


fic: 3115
nru: טז
thu:
טז  חָצֵר שְׁהִיא פְּחוּתָה מֵאַרְבַּע אַמּוֹת עַל אַרְבַּע אַמּוֹת--אֵין שׁוֹפְכִין בְּתוֹכָהּ מַיִם בַּשַּׁבָּת, מִפְּנֵי שְׁהֶן יוֹצְאִין לִרְשׁוּת הָרַבִּים בִּמְהֵרָה.  לְפִיכָּךְ צָרִיךְ לַעֲשׂוֹת גֻּמָּה מַחְזֶקֶת סָאתַיִם בְּתוֹךְ הֶחָצֵר, אוֹ בִּרְשׁוּת הָרַבִּים בְּצַד הֶחָצֵר, כְּדֵי שֶׁיִּהְיוּ הַמַּיִם נִקְבָּצִים לְתוֹכָהּ; וְצָרִיךְ לִבְנוֹת עָלֶיהָ כִּיפָה מִבַּחוּץ, כְּדֵי שֶׁלֹּא תֵרָאֶה הָעוּקָה הַזֹּאת מֵרְשׁוּת הָרַבִּים.  וְהֶחָצֵר וְהָאַכְסַדְרָה, מִצְטָרְפִין לְאַרְבַּע אַמּוֹת; וְכַמָּה הוּא הַמָּקוֹם שֶׁמַּחְזִיק סָאתַיִם, חֲצִי אַמָּה עַל חֲצִי אַמָּה בְּרוּם שְׁלוֹשָׁה חֻמְשֵׁי אַמָּה.</P>


fic: 3115
nru: יז
thu:
יז  הָיְתָה הָעוּקָה פְּחוּתָה מִסָּאתַיִם, שׁוֹפְכִין לָהּ מְלוֹאָהּ; הָיְתָה סָאתַיִם, שׁוֹפְכִין לָהּ אַפִלּוּ שִׁשִּׁים סְאָה שֶׁלְּמַיִם, וְאַף עַל פִּי שֶׁהַמַּיִם יִתְגַּבְּרוּ, וְיָפוּצוּ מֵעַל הַגֻּמָּה לְחוּץ.  בַּמֶּה דְּבָרִים אֲמוּרִים, בִּימוֹת הַגְּשָׁמִים, שֶׁהַחֲצֵרוֹת מִתְקַלְקְלוֹת וּסְתָם צִנּוֹרוֹת מְקַלְּחִין, וְלֹא יָבוֹאוּ הָרוֹאִים לוֹמַר שֶׁזֶּה מִשְׁתַּמֵּשׁ וְהַמַּיִם יוֹצְאִים מִכּוֹחוֹ לִרְשׁוּת הָרַבִּים.  אֲבָל בִּימוֹת הַחַמָּה--אִם הָיְתָה מַחְזֶקֶת סָאתַיִם, אֵין שׁוֹפְכִין לָהּ אֵלָא סָאתַיִם; הָיְתָה פְּחוּתָה מִסָּאתַיִם, אֵין שׁוֹפְכִין לָהּ כָּל עִיקָר.</P>


fic: 3115
nru: יח
thu:
יח  בִּיב שֶׁשּׁוֹפְכִין לוֹ מַיִם, וְהֶן נִזְחָלִין וְהוֹלְכִין תַּחַת הַקַּרְקָע וְיוֹצְאִין לִרְשׁוּת הָרַבִּים, וְכֵן צִנּוֹר שֶׁשּׁוֹפְכִין עַל פִּיו מַיִם, וְהֶן נִזְחָלִין עַל הַכּוֹתָל וְיוֹרְדִין לִרְשׁוּת הָרַבִּים--אַפִלּוּ הָיָה אֹרֶךְ הַכּוֹתָל אוֹ אֹרֶךְ הַדֶּרֶךְ שֶׁתַּחַת הָאָרֶץ מֵאָה אַמָּה, אָסוּר לִשְׁפֹּךְ עַל פִּי הַבִּיב אוֹ עַל פִּי הַצִּנּוֹר, מִפְּנֵי שֶׁהַמַּיִם יוֹצְאִין מִכּוֹחוֹ לִרְשׁוּת הָרַבִּים; אֵלָא שׁוֹפֵךְ חוּץ לַבִּיב, וְהֶן יוֹרְדִין לַבִּיב.</P>


fic: 3115
nru: יט
thu:
יט  בַּמֶּה דְּבָרִים אֲמוּרִים, בִּימוֹת הַחַמָּה; אֲבָל בִּימוֹת הַגְּשָׁמִים, שׁוֹפֵךְ וְשׁוֹנֶה וְאֵינוּ נִמְנָע, שֶׁסְּתָם צִנּוֹרוֹת מְקַלְּחִין הֶן, וְאָדָם רוֹצֶה שֶׁיִּבָּלְעוּ הַמַּיִם בִּמְקוֹמָן.  הָיָה שׁוֹפֵךְ עַל פִּי הַבִּיב, וְהַמַּיִם יוֹצְאִין לְכַרְמְלִית--הֲרֵי זֶה מֻתָּר, וְאַפִלּוּ בִּימוֹת הַחַמָּה:  שֶׁלֹּא גָזְרוּ עַל כּוֹחוֹ בְּכַרְמְלִית.  לְפִיכָּךְ מֻתָּר לִשְׁפֹּךְ עַל כּוֹתַל הַסְּפִינָה, וְהֶם יוֹרְדִין לַיָּם.</P>


fic: 3115
nru: כ
thu:
כ  לֹא יְמַלֵּא מִן הַסְּפִינָה, אֵלָא אִם כֵּן עָשָׂה מְקוֹם אַרְבָּעָה עַל אַרְבָּעָה יוֹצֶא מִן הַסְּפִינָה עַל הַיָּם.  בַּמֶּה דְּבָרִים אֲמוּרִים, בְּשֶׁהָיָה בְּתוֹךְ עֲשָׂרָה; אֲבָל אִם הָיָה לְמַעְלָה מֵעֲשָׂרָה מִן הַיָּם, מוֹצִיא זִיז כָּל שְׁהוּא וּמְמַלֵּא, שֶׁהֲרֵי דֶּרֶךְ מָקוֹם פָּטוּר מְמַלֵּא, וְאֵינוּ צָרִיךְ לְזִיז זֶה אֵלָא מִשּׁוֹם הֶכֵּר.</P>


fic: 3115
nru: כא
thu:
כא  הַקּוֹרֶא בְּסֵפֶר בְּכַרְמְלִית, וְנִתְגַּלְגַּל מִקְצַת הַסֵּפֶר לִרְשׁוּת הָרַבִּים וּמִקְצָתוֹ בְּיָדוֹ--אִם נִתְגַּלְגַּל חוּץ לְאַרְבַּע אַמּוֹת, הוֹפְכוֹ עַל הַכְּתָב וּמַנִּיחוֹ:  גְּזֵרָה--שֶׁמֶּא יִשָּׁמֵט כֻּלּוֹ מִיָּדוֹ, וְיַעְבִּירֶנּוּ אַרְבַּע אַמּוֹת.  נִתְגַּלְגַּל לְתוֹךְ אַרְבַּע אַמּוֹת, גּוֹלְלוֹ אֶצְלוֹ; וְכֵן אִם נִתְגַּלְגַּל לִרְשׁוּת הַיָּחִיד, גּוֹלְלוֹ אֶצְלוֹ.  הָיָה קוֹרֶא בִּרְשׁוּת הַיָּחִיד, וְנִתְגַּלְגַּל לִרְשׁוּת הָרַבִּים--אִם נָח בָּהּ, הוֹפְכוֹ עַל הַכְּתָב; וְאִם לֹא נָח אֵלָא הָיָה תָּלוּי בְּאַוֵּיר רְשׁוּת הָרַבִּים וְלֹא הִגִּיעַ לָאָרֶץ, גּוֹלְלוֹ אֶצְלוֹ.</P>


fic: 3115
nru: כב
thu:
כב  הַמַּעְבִּיר קוֹץ כְּדֵי שֶׁלֹּא יֻזְּקוּ בּוֹ רַבִּים--אִם הָיָה בִּרְשׁוּת הָרַבִּים, מוֹלִיכוֹ פָּחוּת פָּחוּת מֵאַרְבַּע אַמּוֹת; וְאִם הָיָה בְּכַרְמְלִית, מוֹלִיכוֹ כְּדַרְכּוֹ אַפִלּוּ מֵאָה אַמָּה.  וְכֵן מֵת שֶׁהִסְרִיחַ וְנִתְבַּזָּה יָתֵר מִדַּי, וְלֹא יָכְלוּ שְׁכֵנִים לַעֲמֹד עִמּוֹ--מוֹצִיאִין אוֹתוֹ מֵרְשׁוּת הַיָּחִיד לְכַרְמְלִית.  הַיּוֹרֵד לִרְחֹץ בַּיָּם, כִּשְׁהוּא עוֹלֶה--מְנַגֵּב עַצְמוֹ, שֶׁמֶּא יַעְבִּיר מַיִם שֶׁעָלָיו אַרְבַּע אַמּוֹת בְּכַרְמְלִית.
<BR>


fic: 3116
nru: א
thu:
א  מְקוֹם שֶׁלֹּא הֻקַּף לְדִירָה אֵלָא שֶׁיִּהְיֶה תַּשְׁמִישׁוֹ לָאַוֵּיר--כְּגוֹן גִּנּוֹת וּפַרְדֵּסִים, וּכְגוֹן הַמַּקִּיף מָקוֹם מִן הָאָרֶץ לְשָׁמְרוֹ, וְכַיּוֹצֶא בָּהֶן--אִם יֵשׁ בְּגֹבַהּ הַמְּחִצּוֹת עֲשָׂרָה טְפָחִים אוֹ יָתֵר, הֲרֵי הוּא כִּרְשׁוּת הַיָּחִיד לְחַיַּב הַמּוֹצִיא וְהַזּוֹרֵק וְהַמּוֹשִׁיט מִמֶּנּוּ לִרְשׁוּת הָרַבִּים, אוֹ מֵרְשׁוּת הָרַבִּים לְתוֹכוֹ.  וְאֵין מְטַלְטְלִין בְּכֻלּוֹ, אֵלָא אִם כֵּן יֵשׁ בּוֹ בֵּית סָאתַיִם אוֹ פָּחוּת; אֲבָל אִם הָיָה בּוֹ יָתֵר עַל בֵּית סָאתַיִם, אָסוּר לְטַלְטַל בּוֹ אֵלָא בְּאַרְבַּע אַמּוֹת כְּכַרְמְלִית.</P>


fic: 3116
nru: ב
thu:
ב  וְכֵן עַמּוּד שֶׁגָּבוֹהַּ עֲשָׂרָה וְרָחֵב בֵּית סָאתַיִם, מְטַלְטְלִין עַל כֻּלּוֹ; הָיָה רָחֵב עַל בֵּית סָאתַיִם, אֵין מְטַלְטְלִין בּוֹ אֵלָא בְּאַרְבַּע אַמּוֹת.  סֶלַע שֶׁבַּיָּם--הָיָה גָּבוֹהַּ פָּחוּת מֵעֲשָׂרָה--מְטַלְטְלִין מִתּוֹכוֹ לַיָּם, וּמִן הַיָּם לְתוֹכוֹ:  שֶׁהַכֹּל כַּרְמְלִית.  הָיָה גָּבוֹהַּ עֲשָׂרָה--אִם רָחְבּוֹ מֵאַרְבָּעָה טְפָחִים עַד בֵּית סָאתַיִם, הוֹאִיל וּמֻתָּר לְטַלְטַל בְּכֻלּוֹ, אֵין מְטַלְטְלִין לֹא מִתּוֹכוֹ לַיָּם, וְלֹא מִן הַיָּם לְתוֹכוֹ.  הָיָה יָתֵר מִבֵּית סָאתַיִם--אַף עַל פִּי שְׁהוּא רְשׁוּת הַיָּחִיד, הוֹאִיל וְאָסוּר לְטַלְטַל בּוֹ אֵלָא בְּאַרְבַּע אַמּוֹת כְּכַרְמְלִית, הֲרֵי זֶה מֻתָּר לְטַלְטַל מִתּוֹכוֹ לַיָּם, וּמִן הַיָּם לְתוֹכוֹ:  שֶׁזֶּה דָּבָר שְׁאֵינוּ מָצוּי הוּא, וְלֹא גָזְרוּ בּוֹ.</P>


fic: 3116
nru: ג
thu:
ג  כַּמָּה הִיא בֵּית סְאָה, חֲמִשִּׁים אַמָּה עַל חֲמִשִּׁים אַמָּה; נִמְצָא בֵּית סָאתַיִם, מְקוֹם שֶׁיֵּשׁ בְּשִׁבּוּרוֹ חֲמֵשֶׁת אֲלָפִים אַמָּה.  וְכָל מָקוֹם שֶׁיֵּשׁ בּוֹ כַּמִּדָּה הַזֹּאת--בֵּין שֶׁהָיָה מְרֻבָּע שְׁהוּא שִׁבְעִים וּשְׁיָרַיִם עַל שִׁבְעִים וּשְׁיָרַיִם, בֵּין שֶׁהָיָה עָגוּל, בֵּין שְׁאָר הַצּוּרוֹת--הֲרֵי זֶה נִקְרָא בֵּית סָאתַיִם.</P>


fic: 3116
nru: ד
thu:
ד  מְקוֹם שֶׁלֹּא הֻקַּף לְדִירָה שֶׁיֵּשׁ בּוֹ בֵּית סָאתַיִם--אִם הָיָה אָרְכּוֹ כִּשְׁנַיִם בְּרָחְבּוֹ כְּדֵי שֶׁיִּהְיֶה מֵאָה עַל חֲמִשִּׁים כַּחֲצַר הַמִּשְׁכָּן, מֻתָּר לְטַלְטַל בְּכֻלּוֹ; אֲבָל אִם הָיָה אָרְכּוֹ יָתֵר עַל שְׁנַיִם בְּרָחְבּוֹ אַפִלּוּ אַמָּה אַחַת, אֵין מְטַלְטְלִין בּוֹ אֵלָא בְּאַרְבַּע אַמּוֹת:  שֶׁלֹּא עָשׂוּ בֵּית סָאתַיִם שֶׁתַּשְׁמִישׁוֹ לָאַוֵּיר כִּשְׁאָר הַחֲצֵרוֹת, אֵלָא מֵחֲצַר הַמִּשְׁכָּן.</P>


fic: 3116
nru: ה
thu:
ה  מְקוֹם שֶׁהֻקַּף שֶׁלֹּא לְשֵׁם דִּירָה--אִם פָּרַץ בּוֹ פִּרְצָה יָתֵר עַל עֶשֶׂר אַמּוֹת בְּגֹבַהּ עֲשָׂרָה טְפָחִים, וּגְדָרָהּ לְשֵׁם דִּירָה--מֻתָּר לְטַלְטַל בְּכֻלּוֹ; וְאַפִלּוּ פָּרַץ אַמָּה וּגְדָרָהּ לְשֵׁם דִּירָה, וּפָרַץ אַמָּה וּגְדָרָהּ לְשֵׁם דִּירָה, עַד שֶׁהִשְׁלִימָהּ לְיָתֵר מֵעֶשֶׂר--מֻתָּר לְטַלְטַל בְּכֻלּוֹ, אַף עַל פִּי שֶׁיֵּשׁ בּוֹ כַּמָּה מִילִין.</P>


fic: 3116
nru: ו
thu:
ו  מָקוֹם יָתֵר מִבֵּית סָאתַיִם שֶׁהֻקַּף לְדִירָה--אִם נִזְרַע רֻבּוֹ--הֲרֵי הוּא כְּגִנָּה, וְאָסוּר לְטַלְטַל בְּכֻלּוֹ.  נִזְרַע מֵעוּטוֹ--אִם נִזְרַע מִמֶּנּוּ בֵּית סָאתַיִם, מֻתָּר לְטַלְטַל בְּכֻלּוֹ; וְאִם הָיָה הַמָּקוֹם הַזָּרוּעַ יָתֵר מִבֵּית סָאתַיִם, אָסוּר לְטַלְטַל בְּכֻלּוֹ.  נִטַּע רֻבּוֹ--הֲרֵי הוּא כְּחָצֵר, וּמֻתָּר לְטַלְטַל בְּכֻלּוֹ.  נִתְמַלָּא מַיִם, אַפִלּוּ הָיוּ עֲמוּקִים הַרְבֵּה--אִם הָיוּ רְאוּיִין לְתַשְׁמִישׁ, הֲרֵי הֶן כִּנְטָעִים וּמֻתָּר לְטַלְטַל בְּכֻלּוֹ; וְאִם אֵינָן רְאוּיִין, אֵין מְטַלְטְלִין בּוֹ אֵלָא בְּאַרְבַּע אַמּוֹת.</P>


fic: 3116
nru: ז
thu:
ז  מְקוֹם שֶׁהֻקַּף שֶׁלֹּא לְשֵׁם דִּירָה שֶׁיֵּשׁ בּוֹ בֵּית שָׁלוֹשׁ סְאִין, וְקֵרוּ בּוֹ בֵּית סְאָה--קֵרוּיוֹ מַתִּירוֹ, שֶׁפִּי תַּקְרָה יוֹרֵד וְסוֹתֵם.</P>


fic: 3116
nru: ח
thu:
ח  נִפְרַץ בִּמְלוֹאוֹ לְחָצֵר, וְנִפְרְצָה חָצֵר כְּנֶגְדּוֹ--חָצֵר מֻתֶּרֶת כְּשֶׁהָיְתָה; וְהַקַּרְפֵּף אָסוּר כְּשֶׁהָיָה, שְׁאֵין אַוֵּיר הֶחָצֵר מַתִּירוֹ.</P>


fic: 3116
nru: ט
thu:
ט  [ח] הָיָה יָתֵר מִבֵּית סָאתַיִם, וּבָא לְמַעֲטוֹ בְּאִילָנוֹת--אֵינוּ מֵעוּט.  בָּנָה בּוֹ עַמּוּד בְּצַד הַכּוֹתָל גָּבוֹהַּ עֲשָׂרָה, וְרָחֵב שְׁלוֹשָׁה אוֹ יָתֵר--הֲרֵי זֶה מֵעוּט; פָּחוּת מִשְּׁלוֹשָׁה--אֵינוּ מֵעוּט, שֶׁכָּל פָּחוּת מִשְּׁלוֹשָׁה כְּלָבוּד הוּא.  וְכֵן אִם הִרְחִיק מִן הַכּוֹתָל שְׁלוֹשָׁה, וְעָשָׂה מְחִצָּה--מִעַט; פָּחוּת מִשְּׁלוֹשָׁה, לֹא עָשָׂה כְּלוּם.</P>


fic: 3116
nru: י
thu:
י  [ט] טָח אֶת הַכּוֹתָל בְּטִיט--אַף עַל פִּי שְׁאֵינוּ יָכוֹל לַעֲמֹד בִּפְנֵי עַצְמוֹ, הֲרֵי זֶה מֵעוּט.  הִרְחִיק מִן הַתֵּל שְׁלוֹשָׁה, וְעָשָׂה מְחִצָּה--הוֹעִיל; עָשָׂה מְחִצָּה עַל שְׂפַת הַתֵּל, אֵינוּ מוֹעִיל, שֶׁהָעוֹשֶׂה מְחִצָּה עַל גַּבֵּי מְחִצָּה, אֵינוּ מוֹעִיל.  נִבְלְעָה מְחִצָּה הַתַּחְתּוֹנָה, וַהֲרֵי הָעֶלְיוֹנָה קַיֶּמֶת--הוֹאִיל וְנַעֲשָׂת הָעֶלְיוֹנָה לְשֵׁם דִּירָה, וַהֲרֵי אֵין שָׁם נִרְאֶה אֵלָא הִיא--הֲרֵי זֶה הוֹעִיל, וּמֻתָּר לְטַלְטַל בְּכֻלָּהּ.</P>


fic: 3116
nru: יא
thu:
יא  [י] רְחָבָה שֶׁאֲחוֹרֵי בָּתִּים, יְתֵרָה עַל בֵּית סָאתַיִם--אֵין מְטַלְטְלִין בָּהּ אֵלָא בְּאַרְבַּע אַמּוֹת, וְאַפִלּוּ הָיָה פֶּתַח הַבַּיִת פָּתוּחַ לְתוֹכָהּ; וְאִם פָּתַח הַפֶּתַח לְשָׁם, וְאַחַר כָּךְ הִקִּיפָהּ--הֲרֵי זוֹ כְּמֻקֶּפֶת לְדִירָה, וּמֻתָּר לְטַלְטַל בְּכֻלָּהּ.</P>


fic: 3116
nru: יב
thu:
יב  [יא] רְחָבָה הַפְּתוּחָה לִמְדִינָה מִצַּד אֶחָד, וּמִצַּד אֶחָד פְּתוּחָה לִשְׁבִיל הַמַּגִּיעַ לְנָהָר--עוֹשֶׂה לָהּ לֶחִי מִצַּד הַמְּדִינָה, וְיִהְיֶה מֻתָּר לְטַלְטַל בְּכֻלָּהּ, וּמִתּוֹכָהּ לַמְּדִינָה, וּמִן הַמְּדִינָה לְתוֹכָהּ.</P>


fic: 3116
nru: יג
thu:
יג  [יב] יָחִיד שֶׁשָּׁבַת בְּבִקְעָה, וְעָשָׂה מְחִצָּה סָבִיב לוֹ--אִם יֵשׁ בָּהּ עַד בֵּית סָאתַיִם, מֻתָּר לְטַלְטַל בְּכֻלָּהּ; וְאִם הָיְתָה יָתֵר עַל בֵּית סָאתַיִם, אֵינוּ מְטַלְטֵל בָּהּ אֵלָא בְּאַרְבַּע אַמּוֹת.  וְכֵן, אִם הָיוּ שְׁנַיִם.  אֲבָל שְׁלוֹשָׁה יִשְׂרְאֵלִיִּים אוֹ יָתֵר עֲלֵיהֶן שֶׁשָּׁבְתוּ בְּבִקְעָה--הֲרֵי הֶן שְׁיָרָה, וּמֻתָּר לָהֶם לְטַלְטַל בְּכָל צָרְכָּן, אַפִלּוּ כַּמָּה מִילִין:  וְהוּא שֶׁלֹּא יִשָּׁאֵר מִן הַמְּחִצָּה שֶׁהִקִּיפוּ, בֵּית סָאתַיִם פָּנוּי בְּלֹא כֵּלִים; אֲבָל אִם נִשְׁאָר בֵּית סָאתַיִם פָּנוּי בְּלֹא כֵּלִים, וְלֹא הָיוּ צְרִיכִים לוֹ--אֲסוּרִים לְטַלְטַל בְּכָל הַמְּחִצָּה, אֵלָא בְּאַרְבַּע אַמּוֹת.  וְאֵין הַקָּטָן מַשְׁלִים לִשְׁיָרָה.</P>


fic: 3116
nru: יד
thu:
יד  [יג] שְׁלוֹשָׁה שֶׁהִקִּיפוּ כְּדֵי צָרְכָּן וְקָנוּ שְׁבִיתָה, וְאַחַר כָּךְ מֵת אֶחָד מֵהֶן--הֲרֵי הֶם מֻתָּרִין לְטַלְטַל בְּכֻלָּהּ; קָנוּ שְׁנַיִם שְׁבִיתָה בְּיָתֵר מִבֵּית סָאתַיִם, וְאַחַר כָּךְ בָּא לָהֶם שְׁלִישִׁי--אֲסוּרִין לְטַלְטַל אֵלָא בְּאַרְבַּע אַמּוֹת, כְּשֶׁהָיוּ קֹדֶם שֶׁיָּבוֹא זֶה:  שֶׁהַשְּׁבִיתָה הִיא הַגּוֹרֶמֶת, לֹא הַדִּיּוּרִין.</P>


fic: 3116
nru: טו
thu:
טו  [יד] שְׁלוֹשָׁה מְקוֹמוֹת הַמֻּקָּפִין שֶׁלֹּא לְשֵׁם דִּירָה זֶה בְּצַד זֶה וּפְתוּחִים זֶה לְזֶה, שְׁנַיִם הַחִיצוֹנִים רְחָבִים וְהָאֶמְצָעִי קָצֵר, שֶׁנִּמְצְאוּ לַשְּׁנַיִם הַחִיצוֹנִים פַּסִּין מִכָּאן וּמִכָּאן, וְהָיָה יָחִיד בְּזֶה וְיָחִיד בְּזֶה וְיָחִיד בְּזֶה--נַעֲשׂוּ כִּשְׁיָרָה, וְנוֹתְנִין לָהֶם כָּל צָרְכָּן.  הָיָה הָאֶמְצָעִי רָחֵב וּשְׁנַיִם הַחִיצוֹנִים קְצָרִים, שֶׁנִּמְצָא הָאֶמְצָעִי בְּפַסִּין מִשְּׁנֵי רוּחוֹתָיו--הֲרֵי הוּא מֻבְדָּל מִשְּׁנַיִם הַחִיצוֹנִים; לְפִיכָּךְ אִם שָׁבַת יָחִיד בְּזֶה וְיָחִיד בְּזֶה וְיָחִיד בְּזֶה, אֵין נוֹתְנִין לָהֶן כָּל צָרְכָּן, אֵלָא כָּל אֶחָד וְאֶחָד, יֵשׁ לוֹ בֵּית סָאתַיִם בִּמְקוֹמוֹ.  הָיָה יָחִיד בְּזֶה וְיָחִיד בְּזֶה וּשְׁנַיִם בָּאֶמְצָעִי, אוֹ שְׁנַיִם בְּזֶה וּשְׁנַיִם בְּזֶה וְאֶחָד בָּאֶמְצָעִי--נוֹתְנִין לָהֶן כָּל צָרְכָּן.</P>


fic: 3116
nru: טז
thu:
טז  [טו] כָּל מְחִצָּה שְׁאֵינָהּ יְכוּלָה לַעֲמֹד בְּרוּחַ מְצוּיָה, אֵינָהּ מְחִצָּה; וְכָל מְחִצָּה שְׁאֵינָהּ עֲשׂוּיָה לְנַחַת, אֵינָהּ מְחִצָּה; וְכָל מְחִצָּה שְׁאֵינָהּ עֲשׂוּיָה אֵלָא לִצְנִיעוּת בִּלְבָד, אֵינָהּ מְחִצָּה.  וְכָל מְחִצָּה שְׁאֵין בְּגָבְהָהּ עֲשָׂרָה טְפָחִים אוֹ יָתֵר, אֵינָהּ מְחִצָּה גְּמוּרָה; גִּדּוּר חֲמִשָּׁה וּמְחִצָּה חֲמִשָּׁה, מִצְטָרְפִין.</P>


fic: 3116
nru: יז
thu:
יז  [טז] כָּל מְחִצָּה שֶׁיֵּשׁ בָּהּ פָּרוּץ מְרֻבֶּה עַל הָעוֹמֵד, אֵינָהּ מְחִצָּה.  אֲבָל אִם הָיָה פָּרוּץ כְּעוֹמֵד, הֲרֵי זוֹ מֻתֶּרֶת--וּבִלְבָד שֶׁלֹּא יִהְיֶה בְּאוֹתָן הַפְּרָצוֹת, פִּרְצָה שְׁהִיא יָתֵר עַל עֶשֶׂר אַמּוֹת.  אֲבָל עֶשֶׂר אַמּוֹת, הֲרֵי הִיא כְּפֶתַח; וְאִם הָיָה לְפִרְצָה זוֹ צוּרַת פֶּתַח, אַף עַל פִּי שֶׁיֵּשׁ בָּהּ יוֹתֵר מֵעֶשֶׂר, אֵינָהּ מַפְסֶדֶת הַמְּחִצָּה--וְהוּא, שֶׁלֹּא יְהֶא הַפָּרוּץ מְרֻבֶּה.</P>


fic: 3116
nru: יח
thu:
יח  [יז] בַּמֶּה דְּבָרִים אֲמוּרִים, בִּזְמָן שֶׁהַפְּרָצוֹת מִשְּׁלוֹשָׁה טְפָחִים וָמַעְלָה; אֲבָל אִם הָיוּ הַפְּרָצוֹת, כָּל פִּרְצָה מֵהֶן פְּחוּתָה מִשְּׁלוֹשָׁה--הֲרֵי זוֹ מֻתֶּרֶת, וְאַף עַל פִּי שֶׁהַפָּרוּץ מְרֻבֶּה עַל הָעוֹמֵד:  שֶׁכָּל פָּחוּת מִשְּׁלוֹשָׁה, הֲרֵי הוּא כְּלָבוּד.</P>


fic: 3116
nru: יט
thu:
יט  [יח] כֵּיצַד:  הֲרֵי שֶׁהִקִּיף בְּקָנִים, וְאֵין בֵּין קָנֶה לַחֲבֵרוֹ שְׁלוֹשָׁה טְפָחִים, אוֹ שֶׁהִקִּיף בַּחֲבָלִים, וְאֵין בֵּין חֶבֶל לַחֲבֵרוֹ שְׁלוֹשָׁה טְפָחִים--הֲרֵי זוֹ מְחִצָּה גְּמוּרָה, אַף עַל פִּי שְׁהִיא שְׁתִי בְּלֹא עֵרֶב, אוֹ עֵרֶב בְּלֹא שְׁתִי.  וְצָרִיךְ שֶׁיִּהְיֶה גֹּבַהּ הַקָּנֶה עֲשָׂרָה, אוֹ שֶׁיִּהְיֶה מִן הָאָרֶץ עַד סוֹף עֹבִי הַחֶבֶל הָעֶלְיוֹן עֲשָׂרָה אִם הִקִּיף בַּחֲבָלִים--שְׁאֵין מְחִצָּה פְּחוּתָה מֵעֲשָׂרָה.  וְכָל הַשֵּׁעוּרִין הָאֵלּוּ, הֲלָכָה לְמֹשֶׁה מִסִּינַי הֶן.</P>


fic: 3116
nru: כ
thu:
כ  [יט] צוּרַת הַפֶּתַח הָאֲמוּרָה בְּכָל מָקוֹם--הִיא אַפִלּוּ קָנֶה וְכַיּוֹצֶא בּוֹ מִכָּאן, וְקָנֶה מִכָּאן, וְקָנֶה עַל גַּבֵּיהֶן:  גֹּבַהּ שְׁנֵי הַלְּחָיַיִם, עֲשָׂרָה טְפָחִים אוֹ יָתֵר; וְהַקָּנֶה וְכַיּוֹצֶא בּוֹ שֶׁעַל גַּבֵּיהֶן, אַף עַל פִּי שְׁאֵינוּ נוֹגֵעַ בִּשְׁנֵי הַלְּחָיַיִם אֵלָא יֵשׁ בֵּינֵיהֶן כַּמָּה אַמּוֹת, הוֹאִיל וְגֹבַהּ הַלְּחָיַיִם עֲשָׂרָה, הֲרֵי זוֹ צוּרַת הַפֶּתַח.  וְצוּרַת הַפֶּתַח שֶׁאָמְרוּ--צְרִיכָה שֶׁתְּהֶא בְּרִיאָה לְקַבַּל דֶּלֶת, אַפִלּוּ דֶּלֶת שֶׁלְּקַשׁ.</P>


fic: 3116
nru: כא
thu:
כא  [כ] פֶּתַח שֶׁצּוּרָתוֹ כִּיפָה--אִם יֵשׁ בְּאֹרֶךְ רַגְלֵי הַכִּיפָה עֲשָׂרָה טְפָחִים, הֲרֵי זֶה צוּרַת פֶּתַח; וְצוּרַת פֶּתַח שֶׁעָשָׂה אוֹתָהּ מִן הַצַּד--אֵינָהּ כְּלוּם, שְׁאֵין דֶּרֶךְ הַפְּתָחִים לִהְיוֹת בְּקֶרֶן זָוִית אֵלָא בָּאֶמְצָע.</P>


fic: 3116
nru: כב
thu:
כב  [כא] בַּכֹּל עוֹשִׂין מְחִצָּה--בֵּין בְּכֵלִים, בֵּין בְּאֹכָלִים, בֵּין בְּאָדָם; אַפִלּוּ בִּבְהֵמָה, וּשְׁאָר מִינֵי חַיָּה וָעוֹף--וְהוּא שֶׁיִּהְיוּ כְּפוּתִים, כְּדֵי שֶׁלֹּא יָנוּדוּ.</P>


fic: 3116
nru: כג
thu:
כג  [כב] מְחִצָּה הָעוֹמֶדֶת מֵאֵלֶיהָ, הֲרֵי זוֹ כְּשֵׁרָה.  וּמְחִצָּה הַנַּעֲשֵׂית בַּשַּׁבָּת, הֲרֵי זוֹ מְחִצָּה; וְאִם נַעֲשָׂת בִּשְׁגָגָה, מֻתָּר לְטַלְטַל בָּהּ בְּאוֹתָהּ שַׁבָּת--וְהוּא, שֶׁתֵּעָשֶׂה שֶׁלֹּא לְדַעַת הַמְּטַלְטֵל.  אֲבָל אִם נִתְכַּוַּן אָדָם לְזוֹ הַמְּחִצָּה שֶׁתֵּעָשֶׂה בַּשַּׁבָּת כְּדֵי לְטַלְטַל בָּהּ, אַף עַל פִּי שֶׁעָשָׂה אוֹתָהּ הָעוֹשֶׂה בִּשְׁגָגָה, וְכֵן אִם נַעֲשָׂת בְּמֵזִיד, אַף עַל פִּי שֶׁלֹּא נִתְכַּוַּן זֶה לְטַלְטַל בָּהּ--הֲרֵי זֶה, אָסוּר לְטַלְטַל בָּהּ.</P>


fic: 3116
nru: כד
thu:
כד  [כג] מֻתָּר לַעֲשׂוֹת מְחִצָּה שֶׁלִּבְנֵי אָדָם בַּשַּׁבָּת, שֶׁיַּעֲמֹד זֶה בְּצַד זֶה, וּבִלְבָד שֶׁלֹּא יֵדְעוּ אֵלּוּ הָעוֹמְדִין, שֶׁבִּשְׁבִיל לַעֲשׂוֹתָן מְחִצָּה הָעָמְדוּ; וְלֹא יַעְמִיד אוֹתָן אָדָם שְׁהוּא רוֹצֶה לְהִשְׁתַּמַּשׁ בִּמְחִצָּה זוֹ, אֵלָא יַעְמִיד אוֹתָן אַחֵר שֶׁלֹּא לְדַעְתּוֹ.</P>


fic: 3116
nru: כה
thu:
כה  [כד] אִילָן שְׁהוּא מֵסֵךְ עַל הָאָרֶץ--אִם אֵין נוֹפוֹ גָּבוֹהַּ מִן הָאָרֶץ שְׁלוֹשָׁה טְפָחִים--מְמַלֵּא בֵּין בַּדָּיו וְעַלָּיו תֶּבֶן וְקַשׁ וְכַיּוֹצֶא בָּהֶן, וְקוֹשְׁרָן בָּאָרֶץ, עַד שֶׁיַּעֲמֹד בְּרוּחַ מְצוּיָה וְלֹא יִתְנַדְנַד, וּמְטַלְטֵל תַּחַת כֻּלּוֹ:  וְהוּא שֶׁיִּהְיֶה תַּחְתָּיו, עַד בֵּית סָאתַיִם; אֲבָל אִם הָיָה יָתֵר מִבֵּית סָאתַיִם, אֵין מְטַלְטְלִין תַּחְתָּיו אֵלָא בְּאַרְבַּע אַמּוֹת, מִפְּנֵי שֶׁתַּחְתָּיו, מְקוֹם שֶׁלֹּא הֻקַּף לְדִירָה הוּא.
<BR>


fic: 3117
nru: א
thu:
א  מָבוֹי שֶׁיֵּשׁ לוֹ שְׁלוֹשָׁה כּוֹתָלִים, הוּא הַנִּקְרָא מָבוֹי סָתוּם; וּמָבוֹי שֶׁיֵּשׁ לוֹ שְׁנֵי כּוֹתָלִים בִּלְבָד זֶה כְּנֶגֶד זֶה, וְהָעָם נִכְנָסִין בְּרוּחַ זוֹ וְיוֹצְאִין בְּשֶׁכְּנֶגְדָּהּ--הוּא הַנִּקְרָא מָבוֹי מְפֻלָּשׁ.</P>


fic: 3117
nru: ב
thu:
ב  הֵיאַךְ מַתִּירִין מָבוֹי הַסָּתוּם--עוֹשֶׂה לוֹ בְּרוּחַ רְבִיעִית לֶחִי אֶחָד, אוֹ עוֹשֶׂה עָלָיו קוֹרָה, וְדַיּוֹ.  וְתֵחָשֵׁב אוֹתָהּ קוֹרָה, אוֹ אוֹתוֹ לֶחִי, כְּאִלּוּ סָתַם רוּחַ רְבִיעִית, וְיֵעָשֶׂה רְשׁוּת הַיָּחִיד וְיִהְיֶה מֻתָּר לְטַלְטַל בְּכֻלּוֹ:  שֶׁדִּין תּוֹרָה, בְּשָׁלוֹשׁ מְחִצּוֹת בִּלְבָד מֻתָּר לְטַלְטַל, וּמִדִּבְרֵי סוֹפְרִים הִיא, הָרוּחַ הָרְבִיעִית; וּלְפִיכָּךְ דַּי לָהּ בְּלֶחִי, אוֹ קוֹרָה.</P>


fic: 3117
nru: ג
thu:
ג  וְהֵיאַךְ מַתִּירִין מָבוֹי מְפֻלָּשׁ--עוֹשֶׂה לוֹ צוּרַת פֶּתַח מִכָּאן, וְלֶחִי אוֹ קוֹרָה מִכָּאן.  וּמָבוֹי עָקוּם, תּוֹרָתוֹ כִּמְפֻלָּשׁ.</P>


fic: 3117
nru: ד
thu:
ד  מָבוֹי שְׁהוּא שׁוֹוֶה מִתּוֹכוֹ וּמִדְרוֹן לִרְשׁוּת הָרַבִּים, אוֹ שׁוֹוֶה לִרְשׁוּת הָרַבִּים וּמִדְרוֹן לְתוֹכוֹ--אֵינוּ צָרִיךְ לֹא לֶחִי וְלֹא קוֹרָה, שֶׁהֲרֵי הוּא מֻבְדָּל מֵרְשׁוּת הָרַבִּים.</P>


fic: 3117
nru: ה
thu:
ה  מָבוֹי שֶׁצִּדּוֹ אֶחָד כֻּלָּהּ לַיָּם, וְצִדּוֹ אֶחָד כֻּלָּהּ לְאַשְׁפָּה שֶׁלָּרַבִּים--אֵינוּ צָרִיךְ כְּלוּם:  שֶׁאַשְׁפָּה שֶׁלָּרַבִּים אֵינָהּ עֲשׂוּיָה לְהִתְפַּנּוֹת, וְאֵין חוֹשְׁשִׁין שֶׁמֶּא יַעֲלֶה הַיָּם שִׁרְטוֹן.</P>


fic: 3117
nru: ו
thu:
ו  מָבוֹי מְפֻלָּשׁ שֶׁהָיָה כֻּלָּהּ לְאֶמְצַע רְחָבָה שֶׁלָּרַבִּים--אִם לֹא הָיָה מְכֻוָּן כְּנֶגֶד פֶּתַח הָרְחָבָה--הֲרֵי זֶה כְּסָתוּם, וְאֵין צָרִיךְ מִצַּד הָרְחָבָה כְּלוּם.  אֲבָל אִם הָיָה כֻּלָּהּ לִצְדַדֵי הָרְחָבָה, אָסוּר; וְאִם הָיְתָה שֶׁלַּיָּחִיד, אַף לְאֶמְצָעָהּ אָסוּר--פְּעָמִים בּוֹנֶה מִצַּד אֶחָד, וְנִמְצָא כֻּלָּהּ לְצִדָּהּ שֶׁלָּרְחָבָה.</P>


fic: 3117
nru: ז
thu:
ז  אֵין הַמָבוֹי נִתָּר בְּלֶחִי אוֹ קוֹרָה, עַד שֶׁיִּהְיוּ בָּתִּים וַחֲצֵרוֹת פְּתוּחוֹת לְתוֹכוֹ, וְיִהְיֶה אָרְכּוֹ מֵאַרְבַּע אַמּוֹת וָמַעְלָה, וְיִהְיֶה אָרְכּוֹ יָתֵר עַל רָחְבּוֹ; אֲבָל מָבוֹי שֶׁאָרְכּוֹ כְּרָחְבּוֹ, הֲרֵי הוּא כְּחָצֵר, וְאֵינוּ נִתָּר אֵלָא בִּשְׁנֵי לְחָיַיִם מִשְּׁנֵי רוּחוֹתָיו כָּל לֶחִי בְּמַשֶּׁהוּ, אוֹ בְּפַס רָחֵב אַרְבָּעָה מֵרוּחַ אַחַת.</P>


fic: 3117
nru: ח
thu:
ח  חָצֵר שֶׁאָרְכָּהּ יָתֵר עַל רָחְבָּהּ--הֲרֵי הִיא כְּמָבוֹי, וְנִתֶּרֶת בְּלֶחִי אוֹ קוֹרָה.  וּמָבוֹי שְׁאֵין בָּתִּים וַחֲצֵרוֹת פְּתוּחוֹת לְתוֹכוֹ, כְּגוֹן שֶׁלֹּא הָיָה בּוֹ אֵלָא בַּיִת אֶחָד אוֹ חָצֵר אַחַת, וְכֵן מָבוֹי שְׁאֵין בְּאָרְכּוֹ אַרְבַּע אַמּוֹת--אֵינוּ נִתָּר אֵלָא בִּשְׁנֵי לְחָיַיִם, אוֹ בְּפַס אַרְבָּעָה.</P>


fic: 3117
nru: ט
thu:
ט  מָבוֹי שְׁאֵין בְּרָחְבּוֹ שְׁלוֹשָׁה טְפָחִים--אֵינוּ צָרִיךְ לֹא לֶחִי וְלֹא קוֹרָה, וּמֻתָּר לְטַלְטַל בְּכֻלּוֹ:  שֶׁכָּל פָּחוּת מִשְּׁלוֹשָׁה, הֲרֵי הוּא כְּלָבוּד.  מָבוֹי שֶׁהִכְשִׁירוֹ בְּקוֹרָה--אַף עַל פִּי שֶׁמֻּתָּר לְטַלְטַל בְּכֻלּוֹ כִּרְשׁוּת הַיָּחִיד, הַזּוֹרֵק מִתּוֹכוֹ לִרְשׁוּת הָרַבִּים, אוֹ מֵרְשׁוּת הָרַבִּים לְתוֹכוֹ--פָּטוּר, שֶׁהַקּוֹרָה מִשּׁוֹם הֶכֵּר הִיא עֲשׂוּיָה.  אֲבָל אִם הִכְשִׁירוֹ בְּלֶחִי--הַזּוֹרֵק מִתּוֹכוֹ לִרְשׁוּת הָרַבִּים, אוֹ מֵרְשׁוּת הָרַבִּים לְתוֹכוֹ--חַיָּב, שֶׁהַלֶּחִי הֲרֵי הוּא כִּמְחִצָּה בְּרוּחַ רְבִיעִית.</P>


fic: 3117
nru: י
thu:
י  שְׁנֵי כּוֹתָלִים בִּרְשׁוּת הָרַבִּים, וְהָעָם עוֹבְרִים בֵּינֵיהֶם--כֵּיצַד מַכְשִׁיר בֵּינֵיהֶם:  עוֹשֶׂה דְּלָתוֹת מִכָּאן וּדְלָתוֹת מִכָּאן, וְאַחַר כָּךְ יֵעָשֶׂה בֵּינֵיהֶם רְשׁוּת הַיָּחִיד.  וְאֵינוּ צָרִיךְ לִנְעֹל הַדְּלָתוֹת, אֲבָל צָרִיךְ שֶׁיִּהְיוּ רְאוּיוֹת לְהִנָּעֵל; הָיוּ מֻשְׁקָעוֹת בֶּעָפָר, מְפַנֶּה אוֹתָן וּמְתַקְּנָן לְהִנָּעֵל.  אֲבָל צוּרַת פֶּתַח, אוֹ לֶחִי וְקוֹרָה--אֵינָן מוֹעִילִין בְּהֶכְשֵׁר רְשׁוּת הָרַבִּים.</P>


fic: 3117
nru: יא
thu:
יא  מֻתָּר לְטַלְטַל בְּמָבוֹי תַּחַת הַקּוֹרָה, אוֹ בֵּין הַלְּחָיַיִם.  בַּמֶּה דְּבָרִים אֲמוּרִים, בְּשֶׁהָיָה סָמוּךְ לִרְשׁוּת הָרַבִּים; אֲבָל אִם הָיָה סָמוּךְ לְכַרְמְלִית--אָסוּר לְטַלְטַל תַּחַת הַקּוֹרָה, אוֹ בֵּין הַלְּחָיַיִם, עַד שֶׁיַּעֲשֶׂה לֶחִי אַחֵר לְהַתִּיר תּוֹךְ הַפֶּתַח:  שֶׁהֲרֵי מָצָא מִין אֶת מִינוֹ, וְנֵעוֹר.</P>


fic: 3117
nru: יב
thu:
יב  בַּכֹּל עוֹשִׂין לְחָיַיִם--אַפִלּוּ בְּדָבָר שֶׁיֵּשׁ בּוֹ רוּחַ חַיִּים, וְאַפִלּוּ בְּאִסּוּרֵי הֲנָיָה:  עֲבוֹדָה זָרָה עַצְמָהּ אוֹ אֲשֵׁרָה, שֶׁעָשָׂה אוֹתָהּ לֶחִי--כָּשֵׁר, שֶׁהַלֶּחִי עָבְיוֹ כָּל שְׁהוּא.  גֹּבַהּ הַלֶּחִי, אֵין פָּחוּת מֵעֲשָׂרָה טְפָחִים; רָחְבּוֹ וְעָבְיוֹ, כָּל שְׁהוּא.</P>


fic: 3117
nru: יג
thu:
יג  בַּכֹּל עוֹשִׂין קוֹרָה; אֲבָל לֹא בַּאֲשֵׁרָה, לְפִי שֶׁיֵּשׁ לְרֹחַב הַקּוֹרָה שֵׁעוּר, וְכָל הַשֵּׁעוּרִין, אֲסוּרִים מִן הָאֲשֵׁרָה.  וְכֵן רֹחַב הַקּוֹרָה, אֵין פָּחוּת מִטֶּפַח; וְעָבְיָהּ, כָּל שְׁהוּא--וְהוּא שֶׁתִּהְיֶה בְּרִיאָה לְקַבַּל אָרִיחַ, שְׁהוּא חֲצִי לְבֵנָה שֶׁלִּשְׁלוֹשָׁה טְפָחִים עַל שְׁלוֹשָׁה טְפָחִים.  וּמַעְמִידֵי קוֹרָה, צְרִיכִין שֶׁיִּהְיוּ בְּרִיאִין כְּדֵי לְקַבַּל קוֹרָה וַחֲצִי לְבֵנָה.</P>


fic: 3117
nru: יד
thu:
יד  כַּמָּה יִהְיֶה פֶּתַח הַמָּבוֹי, וְיִהְיֶה דַּי לְהַכְשִׁירוֹ בְּלֶחִי אוֹ קוֹרָה--גָּבְהוֹ, אֵין פָּחוּת מֵעֲשָׂרָה טְפָחִים וְלֹא יָתֵר עַל עֶשְׂרִים אַמָּה; וְרָחְבּוֹ, עַד עֶשֶׂר אַמּוֹת.  בַּמֶּה דְּבָרִים אֲמוּרִים, שֶׁלֹּא הָיָה לוֹ צוּרַת פֶּתַח; אֲבָל אִם הָיָה לוֹ צוּרַת פֶּתַח--אַפִלּוּ הָיָה גָּבוֹהַּ מֵאָה אַמָּה, אוֹ פָּחוּת מֵעֲשָׂרָה, אוֹ רָחֵב מֵאָה אַמָּה--הֲרֵי זֶה מֻתָּר.</P>


fic: 3117
nru: טו
thu:
טו  וְכֵן אִם הָיָה בַּקּוֹרָה שֶׁלְּמָבוֹי כִּיּוּר וְצִיּוּר, עַד שֶׁיִּהְיוּ הַכֹּל מִסְתַּכְּלִין בָּהּ--אַף עַל פִּי שְׁהִיא לְמַעְלָה מֵעֶשְׂרִים אַמָּה, כְּשֵׁרָה:  שֶׁהַקּוֹרָה מִשּׁוֹם הֶכֵּר עֲשׂוּיָה, וְאִם הָיְתָה לְמַעְלָה מֵעֶשְׂרִים, אֵינָהּ נִכֶּרֶת; וְאִם יֵשׁ בָּהּ צִיּוּר וְכִיּוּר--מִסְתַּכְּלִים בָּהּ, וְנִמְצָא שָׁם הֶכֵּר.</P>


fic: 3117
nru: טז
thu:
טז  מָבוֹי שֶׁהָיָה גָּבְהוֹ מִן הָאָרֶץ עַד קַרְקָעִית קוֹרָה עֶשְׂרִים אַמָּה, וְעֹבִי הַקּוֹרָה לְמַעְלָה מֵעֶשְׂרִים--כָּשֵׁר; הָיָה גָּבְהוֹ יָתֵר מֵעֶשְׂרִים, וּבָא לְמַעֲטוֹ בַּקּוֹרָה שֶׁמַּנִּיחַ אוֹתָהּ לְמַטָּה--צָרִיךְ לִהְיוֹת בְּרָחְבָּהּ טֶפַח.  הָיָה גָּבְהוֹ פָּחוּת מֵעֲשָׂרָה--חוֹקֵק בּוֹ מֶשֶׁךְ אַרְבַּע אַמּוֹת עַל אַרְבַּע אַמּוֹת, וּמַעְמִיק כְּדֵי לְהַשְׁלִימוֹ לַעֲשָׂרָה.</P>


fic: 3117
nru: יז
thu:
יז  נִפְרַץ בּוֹ פִּרְצָה מִצִּדּוֹ כְּלַפֵּי רֹאשׁוֹ--אִם נִשְׁאַר עוֹמֵד בְּרֹאשׁוֹ פַּס רָחֵב אַרְבָּעָה טְפָחִים, מֻתָּר:  וְהוּא שֶׁלֹּא תִהְיֶה הַפִּרְצָה, יָתֵר עַל עֶשֶׂר.  וְאִם לֹא נִשְׁאָר פַּס אַרְבָּעָה--אָסוּר, אֵלָא אִם כֵּן הָיְתָה הַפִּרְצָה פָּחוּת מִשְּׁלוֹשָׁה:  שֶׁכָּל פָּחוּת מִשְּׁלוֹשָׁה כְּלָבוּד הוּא.</P>


fic: 3117
nru: יח
thu:
יח  נִפְרַץ הַמָּבוֹי בִּמְלוֹאוֹ לְחָצֵר, וְנִפְרְצָה חָצֵר כְּנֶגְדּוֹ לִרְשׁוּת הָרַבִּים--הֲרֵי זֶה אָסוּר, מִפְּנֵי שְׁהוּא מָבוֹי מְפֻלָּשׁ; וְהֶחָצֵר, מֻתֶּרֶת--שֶׁהַחָצֵר שֶׁרַבִּים בּוֹקְעִין בָּהּ וְנִכְנָסִין בְּזוֹ וְיוֹצְאִין בְּזוֹ, הֲרֵי הִיא רְשׁוּת הַיָּחִיד גְּמוּרָה.</P>


fic: 3117
nru: יט
thu:
יט  מָבוֹי שֶׁהָיוּ לוֹ שָׁבִילִים מִצַּד זֶה וְשָׁבִילִים מִצַּד הָאַחֵר, שֶׁנִּמְצְאוּ מְפֻלָּשִׁין לִרְשׁוּת הָרַבִּים--אַף עַל פִּי שְׁאֵינָן מְכֻוָּנִין זֶה כְּנֶגֶד זֶה, הֲרֵי כָּל אֶחָד מֵהֶן מָבוֹי מְפֻלָּשׁ.  וְכֵיצַד מַכְשִׁירָן:  עוֹשֶׂה צוּרַת פֶּתַח לְכָל אֶחָד וְאֶחָד מִן הַשָּׁבִילִים שֶׁבַּצַד הָאֶחָד, וְכֵן לַפֶּתַח הַגָּדוֹל; וְעוֹשֶׂה לְכָל הַשָּׁבִילִים שֶׁבְּצִדּוֹ הַשֵּׁנִי לֶחִי, אוֹ קוֹרָה.</P>


fic: 3117
nru: כ
thu:
כ  מָבוֹי שֶׁצִּדּוֹ אֶחָד אָרוּךְ וְצִדּוֹ הַשֵּׁנִי קָצֵר, מַנִּיחַ אֶת הַקּוֹרָה כְּנֶגֶד הַקָּצֵר.  הִעְמִיד לֶחִי בַּחֲצִי הַמָּבוֹי--מֵחֲצִי הַמָּבוֹי הַפְּנִימִי שְׁהוּא לִפְנִים מִן הַלֶּחִי, מֻתָּר לְטַלְטַל בּוֹ; וְהַחֲצִי הַחִיצוֹן שְׁהוּא חוּץ מִן הַלֶּחִי, אָסוּר.</P>


fic: 3117
nru: כא
thu:
כא  מָבוֹי שְׁהוּא רָחֵב עֶשְׂרִים אַמָּה--עוֹשֶׂה פַּס גָּבוֹהַּ עֲשָׂרָה טְפָחִים בְּמֶשֶׁךְ אַרְבַּע אַמּוֹת, שְׁהוּא שֵׁעוּר מֶשֶׁךְ הַמָּבוֹי, וּמַעְמִידוֹ בָּאֶמְצָע; וְנִמְצָא כִּשְׁנֵי מְבוֹאוֹת, שֶׁיֵּשׁ בְּפֶתַח כָּל אֶחָד מֵהֶן עֶשֶׂר אַמּוֹת.  אוֹ מַרְחִיק שְׁתֵּי אַמּוֹת מִכָּאן, וּמַעְמִיד פַּס שָׁלוֹשׁ אַמּוֹת, וּמַרְחִיק שְׁתֵּי אַמּוֹת מִכָּאן, וּמַעְמִיד פַּס שָׁלוֹשׁ אַמּוֹת; וְנִמְצָא פֶּתַח הַמָּבוֹי עֶשֶׂר אַמּוֹת, וְהַצְּדָדִין הֲרֵי הֶן כִּסְתוּמִין, שֶׁהֲרֵי עוֹמֵד מְרֻבֶּה עַל הַפָּרוּץ.</P>


fic: 3117
nru: כב
thu:
כב  לֶחִי הַבּוֹלֵט מִדָּפְנוֹ שֶׁלַּמָּבוֹי, כָּשֵׁר; וְלֶחִי הָעוֹמֵד מֵאֵלָיו--אִם סָמְכוּ עָלָיו מִקֹּדֶם הַשַּׁבָּת, כָּשֵׁר.  וְלֶחִי שְׁהוּא נִרְאֶה מִבִּפְנִים לֶחִי, וּמִבַּחוּץ אֵינוּ נִרְאֶה לֶחִי, אוֹ שֶׁהָיָה נִרְאֶה מִבַּחוּץ לֶחִי, וּמִבִּפְנִים נִרְאֶה שְׁהוּא שׁוֹוֶה וּכְאִלּוּ אֵין שָׁם לֶחִי--הֲרֵי זֶה נִדּוֹן מִשּׁוֹם לֶחִי.  לֶחִי שֶׁהִגְבִּיהוֹ מִן הַקַּרְקָע שְׁלוֹשָׁה טְפָחִים, אוֹ שֶׁהִפְלִיגוֹ מִן הַכּוֹתָל שְׁלוֹשָׁה--לֹא עָשָׂה כְּלוּם; אֲבָל פָּחוּת מִשְּׁלוֹשָׁה טְפָחִים--כָּשֵׁר, שֶׁכָּל פָּחוּת מִשְּׁלוֹשָׁה כְּלָבוּד.  לֶחִי שְׁהוּא רָחֵב הַרְבֵּה--בֵּין שֶׁהָיָה רָחְבּוֹ פָּחוּת מֵחֲצִי רֹחַב הַמָּבוֹי, בֵּין שֶׁהָיָה רָחְבּוֹ כַּחֲצִי רֹחַב הַמָּבוֹי--כָּשֵׁר, וְנִדּוֹן מִשּׁוֹם לֶחִי; אֲבָל אִם הָיָה יָתֵר עַל חֲצִי רֹחַב הַמָּבוֹי, נִדּוֹן מִשּׁוֹם עוֹמֵד מְרֻבֶּה עַל הַפָּרוּץ.</P>


fic: 3117
nru: כג
thu:
כג  קוֹרָה שֶׁפָּרַס עָלֶיהָ מַחְצֶלֶת--הֲרֵי בִּטְּלָהּ, שֶׁהֲרֵי אֵינָהּ נִכֶּרֶת; לְפִיכָּךְ אִם הָיְתָה הַמַּחְצֶלֶת מְסֻלֶּקֶת מִן הָאָרֶץ שְׁלוֹשָׁה טְפָחִים אוֹ יָתֵר, אֵינָהּ מְחִצָּה.  נָעַץ שְׁתֵּי יְתֵדוֹת בִּשְׁנֵי כּוֹתָלֵי מָבוֹי מִבַּחוּץ, וְהִנִּיחַ עֲלֵיהֶן הַקּוֹרָה--לֹא עָשָׂה כְּלוּם:  שֶׁצָּרִיךְ לִהְיוֹת הַקּוֹרָה עַל גַּבֵּי הַמָּבוֹי, לֹא סָמוּךְ לוֹ.</P>


fic: 3117
nru: כד
thu:
כד  קוֹרָה הַיּוֹצְאָה מִכּוֹתָל זֶה, וְאֵינָהּ נוֹגַעַת בַּכּוֹתָל הַשֵּׁנִי, וְכֵן שְׁתֵּי קוֹרוֹת אַחַת יוֹצְאָה מִכּוֹתָל זֶה וְאַחַת יוֹצְאָה מִכּוֹתָל זֶה, וְאֵין מַגִּיעוֹת זוֹ לְזוֹ--פָּחוּת מִשְּׁלוֹשָׁה, אֵין צָרִיךְ לְהָבִיא קוֹרָה אַחֶרֶת; הָיָה בֵּינֵיהֶן שְׁלוֹשָׁה, צָרִיךְ לְהָבִיא קוֹרָה אַחֶרֶת.</P>


fic: 3117
nru: כה
thu:
כה  וְכֵן שְׁתֵּי קוֹרוֹת הַמַּתְאִימוֹת, לֹא בְּזוֹ לְקַבַּל אָרִיחַ וְלֹא בְּזוֹ לְקַבַּל אָרִיחַ--אִם יֵשׁ בִּשְׁתֵּיהֶן כְּדֵי לְקַבַּל אָרִיחַ, אֵינוּ צָרִיךְ לְהָבִיא קוֹרָה אַחֶרֶת.  הָיוּ אַחַת לְמַטָּה וְאַחַת לְמַעְלָה--רוֹאִין אֶת הָעֶלְיוֹנָה כְּאִלּוּ הִיא לְמַטָּה, וְאֶת הַתַּחְתּוֹנָה כְּאִלּוּ הִיא לְמַעְלָה:  וּבִלְבָד שֶׁלֹּא תִהְיֶה עֶלְיוֹנָה לְמַעְלָה מֵעֶשְׂרִים, וְלֹא תַּחְתּוֹנָה לְמַטָּה מֵעֲשָׂרָה; וְלֹא יִהְיֶה בֵּינֵיהֶן שְׁלוֹשָׁה טְפָחִים, כְּשֶׁרוֹאִין אוֹתָן שֶׁיָּרְדָה זוֹ וְעָלְתָה זוֹ בְּכַוָּנָה, עַד שֶׁיֵּעָשׂוּ זוֹ בְּצַד זוֹ.</P>


fic: 3117
nru: כו
thu:
כו  הָיְתָה הַקּוֹרָה עֲקוּמָה, רוֹאִין אוֹתָהּ כְּאִלּוּ הִיא פְּשׁוּטָה; עֲגוּלָה, רוֹאִין אוֹתָהּ כְּאִלּוּ הִיא מְרֻבַּעַת--אִם הָיָה בְּהֶקֵּפָהּ שְׁלוֹשָׁה טְפָחִים, יֵשׁ בָּהּ רֹחַב טֶפַח.  הָיְתָה הַקּוֹרָה בְּתוֹךְ הַמָּבוֹי, וְעִקּוּמָהּ חוּץ לַמָּבוֹי, אוֹ שֶׁהָיָה עִקּוּמָהּ לְמַעְלָה מֵעֶשְׂרִים, אוֹ לְמַטָּה מֵעֲשָׂרָה--רוֹאִין:  כָּל שֶׁאִלּוּ יִנָּטֵל הָעִקּוּם, וְיִשָּׁאֲרוּ שְׁנֵי רָאשֶׁיהָ, אֵין בֵּין זֶה לְזֶה שְׁלוֹשָׁה, אֵינוּ צָרִיךְ לְהָבִיא קוֹרָה אַחֶרֶת; וְאִם לָאו, צָרִיךְ לְהָבִיא קוֹרָה אַחֶרֶת.</P>


fic: 3117
nru: כז
thu:
כז  בְּאֵר שֶׁעָשָׂה לָהּ שְׁמוֹנָה פַּסִּין מֵאַרְבַּע זָוִיּוֹת, שְׁנֵי פַּסִּין דְּבוּקִין בְּכָל זָוִית--הֲרֵי אֵלּוּ כִּמְחִצָּה; וְאַף עַל פִּי שֶׁהַפָּרוּץ מְרֻבֶּה עַל הָעוֹמֵד בְּכָל רוּחַ וְרוּחַ, הוֹאִיל וְאַרְבַּע הַזָּוִיּוֹת עוֹמְדוֹת, הֲרֵי זֶה מֻתָּר לְמַלֹּאות מִן הַבּוֹר, וּלְהַשְׁקוֹת לַבְּהֵמָה.  וְכַמָּה יִהְיֶה גֹּבַהּ כָּל פַּס מֵהֶן, עֲשָׂרָה טְפָחִים; וְרָחְבּוֹ, שִׁשָּׁה טְפָחִים; וּבֵין כָּל פַּס וּפַס, כִּמְלוֹא שְׁתֵּי רְבָקוֹת שֶׁלְּאַרְבָּעָה אַרְבָּעָה בָּקָר, אַחַת נִכְנֶסֶת וְאַחַת יוֹצְאָה--שֵׁעוּר רֹחַב זֶה, אֵין יָתֵר עַל שְׁלוֹשׁ עֶשְׂרֵה אַמָּה וּשְׁלִישׁ.</P>


fic: 3117
nru: כח
thu:
כח  הָיָה בְּמָקוֹם אֶחָד מִן הַזָּוִיּוֹת, אוֹ בְּכָל זָוִית מֵאַרְבַּעְתָּן, אֶבֶן גְּדוֹלָה, אוֹ אִילָן, אוֹ תֵּל הַמִּתְלַקֵּט עֲשָׂרָה מִתּוֹךְ אַרְבַּע אַמּוֹת, אוֹ חֲבִלָּה שֶׁלְּקָנִים--רוֹאִין:  כָּל שֶׁאִלּוּ יְחַלַּק יֵשׁ בּוֹ אַמָּה לְכָאן וְאַמָּה לְכָאן בְּגֹבַהּ עֲשָׂרָה, נִדּוֹן מִשּׁוֹם זָוִית שֶׁיֵּשׁ בָּהּ שְׁנֵי פַּסִּין.  חֲמִשָּׁה קָנִים, וְאֵין בֵּין זֶה לְזֶה שְׁלוֹשָׁה, וְיֵשׁ בָּהֶן שִׁשָּׁה טְפָחִים לְכָאן וְשִׁשָּׁה טְפָחִים לְכָאן--נִדּוֹנִים מִשּׁוֹם זָוִית שֶׁיֵּשׁ בָּהּ שְׁנֵי פַּסִּין.</P>


fic: 3117
nru: כט
thu:
כט  מֻתָּר לְהַקְרִיב אַרְבַּע הַזָּוִיּוֹת הָאֵלּוּ לִבְאֵר--וְהוּא, שֶׁתִּהְיֶה פָּרָה רֹאשָׁהּ וְרֻבָּהּ בִּפְנִים מִן הַפַּסִּין וְשׁוֹתָה:  אַף עַל פִּי שֶׁלֹּא יֶאֱחֹז רֹאשׁ הַבְּהֵמָה עִם הַכְּלִי שֶׁבּוֹ הַמַּיִם, הוֹאִיל וְרֹאשָׁהּ וְרֻבָּהּ בִּפְנִים, מֻתָּר, וְאַפִלּוּ לַגָּמָל.  הָיוּ קְרוֹבִים יוֹתֵר מִזֶּה--אָסוּר לְהַשְׁקוֹת מֵהֶן, אַפִלּוּ לִגְדִי שְׁהוּא כֻּלּוֹ נִכְנָס לִפְנִים.  וּמֻתָּר לְהַרְחִיק כָּל שְׁהוּא, וּבִלְבָד שֶׁיַּרְבֶּה בְּפַסִּים פְּשׁוּטִים שֶׁמַּנִּיחִין אוֹתָן בְּכָל רוּחַ וְרוּחַ, כְּדֵי שֶׁלֹּא יְהֶא בֵּין פַּס לַחֲבֵרוֹ, יָתֵר עַל שְׁלוֹשׁ עֶשְׂרֵה אַמָּה וּשְׁלִישׁ.</P>


fic: 3117
nru: ל
thu:
ל  לֹא הִתִּירוּ הַפַּסִּים הָאֵלּוּ, אֵלָא בְּאֶרֶץ יִשְׂרָאֵל, וּלְבֶהֱמַת עוֹלֵי רְגָלִים בִּלְבָד--וְהוּא, שֶׁיִּהְיֶה בְּאֵר מַיִם חַיִּים שֶׁלָּרַבִּים.  אֲבָל אָדָם יֵרֵד לַבְּאֵר, וְיִשְׁתֶּה; אוֹ יַעֲשֶׂה לוֹ מְחִצָּה מֻקֶּפֶת לַבְּאֵר גְּבוֹהָה עֲשָׂרָה טְפָחִים, וְיַעֲמֹד בְּתוֹכָהּ וְיִדְלֶה וְיִשְׁתֶּה.  וְאִם הָיָה הַבְּאֵר רָחֵב הַרְבֵּה, שְׁאֵין אָדָם יָכוֹל לֵירַד בּוֹ--הֲרֵי זֶה יִדְלֶה וְיִשְׁתֶּה בֵּין הַפַּסִּין.</P>


fic: 3117
nru: לא
thu:
לא  וְכֵן בּוֹר הָרַבִּים וּבְאֵר הַיָּחִיד, אַפִלּוּ בְּאֶרֶץ יִשְׂרָאֵל--אֵין מְמַלְּאִין מֵהֶן, אֵלָא אִם כֵּן עָשׂוּ לָהֶן מְחִצָּה גְּבוֹהָה עֲשָׂרָה טְפָחִים.</P>


fic: 3117
nru: לב
thu:
לב  הַמְּמַלֵּא לִבְהֶמְתּוֹ בֵּין הַפַּסִּים, מְמַלֵּא וְנוֹתֵן בִּכְלִי לְפָנֶיהָ; וְאִם הָיָה אֵבוּס רֹאשׁוֹ נִכְנָס לְבֵין הַפַּסִּים--הָיָה גָּבוֹהַּ עֲשָׂרָה, וְרָחֵב אַרְבָּעָה--לֹא יְמַלֵּא וְיִתֵּן לְפָנֶיהָ, שֶׁמֶּא יִתְקַלְקַל הָאֵבוּס, וְיוֹצִיא הַדְּלִי לָאֵבוּס, וּמִן הָאֵבוּס לְקַרְקַע רְשׁוּת הָרַבִּים:  אֵלָא מְמַלֵּא וְשׁוֹפֵךְ, וְהִיא שׁוֹתָה מֵאֵלֶיהָ.</P>


fic: 3117
nru: לג
thu:
לג  הַזּוֹרֵק מֵרְשׁוּת הָרַבִּים לְבֵין הַפַּסִּין, חַיָּב:  הוֹאִיל וְיֵשׁ בְּכָל זָוִית וְזָוִית מְחִצָּה גְּמוּרָה, שֶׁיֵּשׁ בָּהּ גֹּבַהּ עֲשָׂרָה וְיוֹתֵר מֵאַרְבָּעָה עַל אַרְבָּעָה, וַהֲרֵי הָרִבּוּעַ, נִכָּר וְנִרְאֶה--נַעֲשָׂה כֹּל שֶׁבֵּינֵיהֶם, רְשׁוּת הַיָּחִיד; וְאַפִלּוּ הָיָה בְּבִקְעָה, וְאֵין שָׁם בֵּינֵיהֶם בְּאֵר--שֶׁהֲרֵי בְּכָל רוּחַ וְרוּחַ פַּס מִכָּאן וּפַס מִכָּאן.  וְאַפִלּוּ הָיוּ רַבִּים בּוֹקְעִין וְעוֹבְרִין בֵּין הַפַּסִּין--לֹא בָטְלוּ הַמְּחִצּוֹת, וַהֲרֵי הֶן כְּחָצֵר שֶׁהָרַבִּים בּוֹקְעִין בָּהּ; וְהַזּוֹרֵק לְתוֹכָן, חַיָּב.  וּמֻתָּר לְהַשְׁקוֹת הַבְּהֵמָה בֵּינֵיהֶן, אִם הָיָה שָׁם בֵּינֵיהֶן בְּאֵר.</P>


fic: 3117
nru: לד
thu:
לד  חָצֵר שֶׁרֹאשָׁהּ אֶחָד נִכְנָס לְבֵין הַפַּסִּין--מֻתָּר לְטַלְטַל מִתּוֹכָהּ לְבֵין הַפַּסִּין, וּמִבֵּין הַפַּסִּין לְתוֹכָהּ; הָיוּ שְׁתֵּי חֲצֵרוֹת, אֲסוּרִין עַד שֶׁיְּעָרְבוּ.  יָבְשׁוּ הַמַּיִם בַּשַּׁבָּת, אָסוּר לְטַלְטַל בֵּין הַפַּסִּין, שֶׁלֹּא נֶחְשְׁבוּ מְחִצָּה לְטַלְטַל בְּתוֹכָן, אֵלָא מִשּׁוֹם הַמַּיִם; בָּאוּ לוֹ מַיִם בַּשַּׁבָּת, מֻתָּר לְטַלְטַל בֵּינֵיהֶן, שֶׁכָּל מְחִצָּה שֶׁנַּעֲשָׂת בַּשַּׁבָּת, שְׁמָהּ מְחִצָּה.  מָבוֹי שֶׁנִּטְּלָה קוֹרָתוֹ אוֹ לֶחְיוֹ בַּשַּׁבָּת--אָסוּר לְטַלְטַל בּוֹ, אַף עַל פִּי שֶׁנִּפְרַץ לְכַרְמְלִית.</P>


fic: 3117
nru: לה
thu:
לה  אַכְסַדְרָה בְּבִקְעָה--מֻתָּר לְטַלְטַל בְּכֻלָּהּ, וְאַף עַל פִּי שְׁהִיא שָׁלוֹשׁ מְחִצּוֹת וְתַקְרָה:  שֶׁאָנוּ רוֹאִין כְּאִלּוּ פִּי תַּקְרָה יָרַד וְסָתַם רוּחַ רְבִיעִית.  וְהַזּוֹרֵק מֵרְשׁוּת הָרַבִּים לְתוֹכָהּ--פָּטוּר, כְּזוֹרֵק לְמָבוֹי סָתוּם שֶׁיֵּשׁ לוֹ קוֹרָה.  בַּיִת אוֹ חָצֵר שֶׁנִּפְרַץ קֶרֶן זָוִית שֶׁלָּהּ בְּעֶשֶׂר אַמּוֹת, הֲרֵי זֶה אָסוּר לְטַלְטַל בְּכֻלּוֹ--אַף עַל פִּי שֶׁכָּל פִּרְצָה שְׁהִיא עַד עֶשֶׂר אַמּוֹת כְּפֶתַח, אֵין עוֹשִׂין פֶּתַח בְּקֶרֶן זָוִית; וְאִם הָיְתָה שָׁם קוֹרָה מִלְמַעְלָה עַל אֹרֶךְ הַפִּרְצָה--רוֹאִין אוֹתָהּ שֶׁיָּרְדָה וְסָתְמָה, וּמֻתָּר לְטַלְטַל בְּכֻלּוֹ.</P>


fic: 3117
nru: לו
thu:
לו  הָאֶצְבָּע שֶׁמְּשַׁעֲרִין בָּהּ בְּכָל מָקוֹם, הִיא רֹחַב הַגֻּדָּל שֶׁלַּיָּד; וְהַטֶּפַח, אַרְבַּע אֶצְבָּעוֹת.  וְכָל אַמָּה הָאֲמוּרָה בְּכָל מָקוֹם, בֵּין בַּשַּׁבָּת בֵּין בְּסֻכָּה וְכִלְאַיִם--הִיא אַמָּה בַּת שִׁשָּׁה טְפָחִים.  וּפְעָמִים מְשַׁעֲרִין בְּאַמָּה בַּת שִׁשָּׁה טְפָחִים דְּחוּקוֹת זוֹ לְזוֹ, וּפְעָמִים מְשַׁעֲרִין בְּאַמָּה בַּת שִׁשָּׁה טְפָחִים שׂוֹחֲקוֹת וְרוֹוְחוֹת; וְזֶה וְזֶה, לְהַחְמִיר.  כֵּיצַד:  מֶשֶׁךְ מָבוֹי, בְּאַרְבַּע אַמּוֹת שׂוֹחֲקוֹת; וְגָבְהוֹ, עֶשְׂרִים אַמָּה עֲצֵבוֹת; רֹחַב הַפִּרְצָה, עֶשֶׂר אַמּוֹת עֲצֵבוֹת.  וְכַיּוֹצֶא בְּזֶה, לְעִנְיַן סֻכָּה וְכִלְאַיִם.
<BR>


fic: 3118
nru: א
thu:
א  הַמּוֹצִיא דָּבָר מֵרְשׁוּת הַיָּחִיד לִרְשׁוּת הָרַבִּים, אוֹ מֵרְשׁוּת הָרַבִּים לִרְשׁוּת הַיָּחִיד--אֵינוּ חַיָּב, עַד שֶׁיּוֹצִיא מִמֶּנּוּ שֵׁעוּר שֶׁמּוֹעִיל כְּלוּם; וְאֵלּוּ הֶן, שֵׁעוּרֵי הַהוֹצָאָה.  הַמּוֹצִיא אֹכָלֵי אָדָם--כִּגְרֹגֶּרֶת, וּמִצְטָרְפִין זֶה עִם זֶה:  וְהוּא שֶׁיִּהְיֶה כִּגְרֹגֶּרֶת מִן הָאֹכֶל עַצְמוֹ, חוּץ מִן הַקְּלִפִּים וְהַגַּרְעִנִּין וְהָעֻקְצִין וְהַסֻּבִּין וְהַמֻּרְסָן.</P>


fic: 3118
nru: ב
thu:
ב  יַיִן, כְּדֵי רֹבַע רְבִיעִית; וְאִם הָיָה קָרוּשׁ, כַּזַּיִת.  חֲלֵב בְּהֵמָה טְהוֹרָה, כְּדֵי גְּמִיאָה; וַחֲלֵב טְמֵאָה, כְּדֵי לִכְחֹל עַיִן אַחַת.  חֲלֵב אִשָּׁה וְלֹבֶן בֵּיצָה, כְּדֵי לִתֵּן בִּמְשִׁיפָה.  שֶׁמֶן--כְּדֵי לָסוּךְ אֵבֶר קָטָן, שְׁהוּא אֶצְבָּע קְטַנָּה שֶׁלְּרֶגֶל קָטָן בֶּן יוֹמוֹ.  טַל, כְּדֵי לָשׁוּף אֶת הַקִּלּוֹרִית; וְקִלּוֹר, כְּדֵי לָשׁוּף בְּמַיִם.  וּמַיִם, כְּדֵי לִרְחֹץ פְּנֵי מְדוֹכָה.  דְּבַשׁ, כְּדֵי לִתֵּן עַל כָּל רֹאשׁ הַכָּתִית.  דָּם, וּשְׁאָר כָּל הַמַּשְׁקִין, וְכָל הַשּׁוֹפְכִין--כְּדֵי רְבִיעִית.</P>


fic: 3118
nru: ג
thu:
ג  תֶּבֶן תְּבוּאָה, כִּמְלוֹא פִּי פָּרָה.  תֶּבֶן קָטְנָיוֹת, כִּמְלוֹא פִּי גָּמָל.  וְאִם הוֹצִיא תֶּבֶן קָטְנָיוֹת לְהַאֲכִילוֹ לְפָרָה, כִּמְלוֹא פִּי פָּרָה--חַיָּב:  שֶׁאֲכִילָה עַל יְדֵי הַדֹּחַק, שְׁמָהּ אֲכִילָה.  עָמִיר, כִּמְלוֹא פִּי טָלֶה.  עֲשָׂבִים, כִּמְלוֹא פִּי גְּדִי.  עַלֵּי שׁוּם וְעַלֵּי בְּצָלִים--אִם הָיוּ לַחִים, כִּגְרֹגֶּרֶת מִפְּנֵי שְׁהֶן אֹכָלֵי אָדָם; וִיבֵשִׁים, כִּמְלוֹא פִּי גְּדִי.  וְאֵין מִצְטָרְפִין זֶה עִם זֶה לַחֹמֶר שֶׁבָּהֶן, אֲבָל מִצְטָרְפִין לַקַּל שֶׁבָּהֶן.  כֵּיצַד:  הוֹצִיא תֶּבֶן תְּבוּאָה וְקָטְנִית--אִם יֵשׁ בִּשְׁנֵיהֶם כִּמְלוֹא פִּי פָּרָה, פָּטוּר; כִּמְלוֹא פִּי גָּמָל, חַיָּב.  וְכֵן כָּל כַּיּוֹצֶא בְּזֶה, לְעִנְיַן הַשַּׁבָּת.</P>


fic: 3118
nru: ד
thu:
ד  הַמּוֹצִיא עֵצִים--כְּדֵי לְבַשַּׁל כִּגְרֹגֶּרֶת מִבֵּיצַת הַתֻּרְנְגוֹלִים, טְרוּפָה בְּשֶׁמֶן וּנְתוּנָה בְּאִלְפָס.  הַמּוֹצִיא קָנֶה, כְּדֵי לַעֲשׂוֹת קֻלְמוֹס הַמַּגִּיעַ לְרָאשֵׁי אֶצְבְּעוֹתָיו; וְאִם הָיָה עָבֶה אוֹ מְרֻסָּס, שֵׁעוּרוֹ כְּעֵצִים.</P>


fic: 3118
nru: ה
thu:
ה  הַמּוֹצִיא תְּבָלִין, כְּדֵי לְתַבַּל בֵּיצָה; וּמִצְטָרְפִין זֶה עִם זֶה.  פַּלְפֶּלֶת, כָּל שְׁהוּא.  עִטְרָן, כָּל שְׁהוּא.  רֵיחַ טוֹב, כָּל שְׁהוּא.  רֵיחַ רָע, כָּל שְׁהוּא.  מִינֵי בְּשָׂמִים, כָּל שְׁהֶן.  אַרְגָּמָן טוֹב, כָּל שְׁהוּא.  בְּתוּלַת הַוֶּרֶד, אַחַת.  מִינֵי מַתְּכוֹת הַקָּשִׁים כְּגוֹן נְחֹשֶׁת וּבַרְזֶל, כָּל שְׁהֶן.  מֵעָפָר הַמִּזְבֵּחַ, וּמֵאַבְנֵי הַמִּזְבֵּחַ, וּמִמְּקַק סְפָרִים, וּמִמְּקַק מִטְפְּחוֹתֵיהֶן--כָּל שְׁהֶן, מִפְּנֵי שֶׁמַּצְנִיעִין אוֹתָם לִגְנִיזָה.  גַּחֶלֶת, כָּל שְׁהוּא; וְהַמּוֹצִיא שַׁלְהֶבֶת, פָּטוּר.</P>


fic: 3118
nru: ו
thu:
ו  הַמּוֹצִיא זֵרְעוֹנֵי גִּנָּה שְׁאֵינָן נֶאֱכָלִין לָאָדָם, שֵׁעוּרָן פָּחוּת מִכִּגְרֹגֶּרֶת--מִזֶּרַע קִשּׁוּאִין, שְׁנַיִם; וּמִזֶּרַע הַדַּלּוּעִין, שְׁנַיִם; מִזֶּרַע פּוֹל הַמִּצְרִי, שְׁנַיִם.  הַמּוֹצִיא סֻבִּין, כְּדֵי לִתֵּן עַל פִּי כּוּר שֶׁלְּצוֹרְפֵי זָהָב.  הַמּוֹצִיא מֻרְסָן--אִם לַאֲכִילָה, שֵׁעוּרוֹ כִּגְרֹגֶּרֶת; לַבְּהֵמָה, שֵׁעוּרוֹ כִּמְלוֹא פִּי גְּדִי; לִצְבִיעָה, כְּדֵי לִצְבֹּעַ בֶּגֶד קָטָן.  לוֹלַבֵּי זְרָדִין וְהַחַרּוּבִין--עַד שֶׁלֹּא יַמְתִּיקוּ, כִּגְרֹגֶּרֶת; וּמִשֶּׁיַּמְתִּיקוּ, כִּמְלוֹא פִּי גְּדִי.  אֲבָל הַלּוּף וְהַחַרְדָּל וְהַתֻּרְמוֹסִין וּשְׁאָר כָּל הַנִּכְבָּשִׁין--בֵּין שֶׁיַּמְתִּיקוּ בֵּין שֶׁלֹּא יַמְתִּיקוּ, כִּגְרֹגֶּרֶת.</P>


fic: 3118
nru: ז
thu:
ז  הַמּוֹצִיא גַּרְעִנִּין--אִם לַאֲכִילָה, חָמֵשׁ; וְאִם לְהַסָּקָה, הֲרֵי הֶן כְּעֵצִים; וְאִם לְחֶשְׁבּוֹן, שְׁתַּיִם; וְאִם לִזְרִיעָה, שְׁתַּיִם.  הַמּוֹצִיא אֵזוֹב לְאֹכָלִים, כִּגְרֹגֶּרֶת; לַבְּהֵמָה, כִּמְלוֹא פִּי גְּדִי; לְעֵצִים, כְּשֵׁעוּר הָעֵצִים; לְהַזָּיָה, כְּשֵׁעוּר הַזָּיָה.</P>


fic: 3118
nru: ח
thu:
ח  הַמּוֹצִיא קְלִפֵּי אֱגוֹזִין, וּקְלִפֵּי רִמּוֹנִים, אִסְטִיס, וּפוּאָה, וּשְׁאָר הַצּוֹבְעִין--כְּדֵי לִצְבֹּעַ בָּהֶן בֶּגֶד קָטָן, כַּסְּבָכָה שֶׁמַּנִּיחִין הַבָּנוֹת עַל רָאשֵׁיהֶן.  וְכֵן הַמּוֹצִיא מֵי רַגְלַיִם בֶּן אַרְבָּעִים יוֹם, אוֹ נֶתֶר אֲלֶכְסַנְדַּרְיָה, אוֹ בּוֹרִית, קִימוּנְיָא, וְאַשְׁלָג, וּשְׁאָר כָּל הַמְּנַקִּין--כְּדֵי לְכַבַּס בָּהֶן בֶּגֶד קָטָן, כַּסְּבָכָה.  הוֹצִיא סַמָּמְנִין שְׁרוּיִין, כְּדֵי לִצְבֹּעַ בָּהֶן דֻּגְמָה לְאוֹרֵג.</P>


fic: 3118
nru: ט
thu:
ט  הַמּוֹצִיא דְּיוֹ עַל הַקֻּלְמוֹס, שֵׁעוּרוֹ כְּדֵי לִכְתֹּב מִמֶּנּוּ שְׁתֵּי אוֹתִיּוֹת; אֲבָל אִם הוֹצִיא הַדְּיוֹ בִּפְנֵי עַצְמוֹ, אוֹ בְּקֶסֶת--צָרִיךְ שֶׁיִּהְיֶה בּוֹ יָתֵר עַל זֶה, כְּדֵי שֶׁיַּעֲלֶה מִמֶּנּוּ עַל הַקֻּלְמוֹס כְּדֵי לִכְתֹּב שְׁתֵּי אוֹתִיּוֹת.  הָיָה בַּקֶּסֶת כְּדֵי אוֹת אַחַת, וּבַקֻּלְמוֹס כְּדֵי אוֹת אַחַת, אוֹ בַּדְּיוֹ לְבַדּוֹ כְּדֵי אוֹת אַחַת, וּבַקֻּלְמוֹס כְּדֵי אוֹת אַחַת--הֲרֵי זֶה סָפֵק.  הוֹצִיא שְׁתֵּי אוֹתִיּוֹת וּכְתָבָן כִּשְׁהוּא מְהַלֵּךְ, חַיָּב--כְּתִיבָתָן, זוֹ הִיא הַנָּחָתָן.  הוֹצִיא אוֹת אַחַת וּכְתָבָהּ, וְחָזַר וְהוֹצִיא אוֹת שְׁנִיָּה וּכְתָבָהּ--פָּטוּר, שֶׁכְּבָר חֲסֵרָה הָאוֹת הָרִאשׁוֹנָה.</P>


fic: 3118
nru: י
thu:
י  הַמּוֹצִיא כֹּחַל בֵּין לִרְפוּאָה בֵּין לְתַכְשִׁיט, כְּדֵי לִכְחֹל עַיִן אַחַת; וּבִמְקוֹם שְׁאֵין דַּרְכָּן לְהִתְקַשַּׁט אֵלָא בִּכְחִילַת שְׁתֵּי עֵינַיִם, וְהוֹצִיאוֹ לְהִתְקַשַּׁט--עַד שֶׁיּוֹצִיא כְּדֵי לִכְחֹל שְׁתֵּי עֵינַיִם.  זֶפֶת וְגָפְרִית, כְּדֵי לַעֲשׂוֹת נֶקֶב.  שַׁעְוָה, כְּדֵי לִתֵּן עַל פִּי נֶקֶב קָטָן.  דֶּבֶק, כְּדֵי לִתֵּן בְּרֹאשׁ הַשַּׁבְשֶׁבֶת.  רְבָב, כְּדֵי לִמְשֹׁחַ תַּחַת רָקִיק כַּסֶּלַע.</P>


fic: 3118
nru: יא
thu:
יא  הַמּוֹצִיא אֲדָמָה, כְּדֵי לַעֲשׂוֹת חוֹתָם הָאִגֶּרֶת.  טִיט, כְּדֵי לַעֲשׂוֹת פִּי כּוּר.  זֵבֶל אוֹ חוֹל דַּק, כְּדֵי לְזַבַּל כְּרֵשָׁה.  חוֹל גָּס, כְּדֵי לְעָרַב עִם מְלוֹא כַּף שֶׁלַּסַּיָּדִין סִיד.  חַרְסִית, כְּדֵי לַעֲשׂוֹת פִּי כּוּר שֶׁלְּצוֹרְפֵי זָהָב.  שֵׂעָר, כְּדֵי לְגַבַּל טִיט לַעֲשׂוֹת פִּי כּוּר שֶׁלְּצוֹרְפֵי זָהָב.  סִיד, כְּדֵי לָסוּד אֶצְבָּע קְטַנָּה שֶׁבַּבָּנוֹת.  עָפָר וְאֵפֶר, כְּדֵי לְכַסּוֹת דַּם צִפּוֹר קְטַנָּה.  צְרוֹר אֶבֶן, כְּדֵי לִזְרֹק בַּבְּהֵמָה וְתַרְגִּישׁ--וְהוּא, מִשְׁקַל עֲשָׂרָה זוּזִים.  חֶרֶס, כְּדֵי לְקַבַּל בּוֹ רְבִיעִית.</P>


fic: 3118
nru: יב
thu:
יב  הַמּוֹצִיא חֶבֶל, כְּדֵי לַעֲשׂוֹת אֹזֶן לַקֻּפָּה.  גֳּמִי, כְּדֵי לַעֲשׂוֹת תְּלוּי לְנַפָה וְלִכְבָרָה.  הַוְצִין, כְּדֵי לַעֲשׂוֹת אֹזֶן לִכְפִיפָה מִצְרִית.  סִיב, כְּדֵי לִתֵּן עַל פִּי מַשְׁפֵּךְ קָטָן שֶׁלַּיַּיִן.  מוֹכִין, כְּדֵי לַעֲשׂוֹת כַּדּוּר כָּאֱגוֹז.  עֶצֶם, כְּדֵי לַעֲשׂוֹת תַּרְוָד.  זְכוֹכִית--כְּדֵי לִגְרֹד בָּהּ רֹאשׁ הַכַּדְכַּד, עַד שֶׁיִּפְצַע שְׁתֵּי נִימוֹת כְּאַחַת.</P>


fic: 3118
nru: יג
thu:
יג  הַמּוֹצִיא שְׁתֵּי נִימִין מִזְּנַב הַסּוּס וּמִזְּנַב הַפָּרָה, חַיָּב.  הוֹצִיא אַחַת מִן הַקָּשָׁה שֶׁבַּחֲזִיר, חַיָּב.  נִצְרֵי דֶּקֶל, וְהֶן חוּטֵי הָעֵץ--שְׁתַּיִם; חוֹרֵי דֶּקֶל, וְהֶן קְלִפֵּי הֶחָרִיּוֹת--אַחַת.  מִצֶּמֶר גֶּפֶן, וּמִצֶּמֶר כָּלָךְ, וְצֶמֶר גְּמַלִּים וְאַרְנָבִים וְחַיָּה שֶׁבַּיָּם, וּשְׁאָר כָּל הַנִּטְוִין--כְּדֵי לִטְווֹת חוּט אֹרֶךְ אַרְבָּעָה טְפָחִים.  הַמּוֹצִיא מִן הַבֶּגֶד, אוֹ מִן הַשָּׂק, אוֹ מִן הָעוֹר--כְּשֵׁעוּרָן לַטֻּמְאָה, כָּךְ שֵׁעוּרָן לַהוֹצָאָה:  הַבֶּגֶד, שְׁלוֹשָׁה עַל שְׁלוֹשָׁה; הַשָּׂק, אַרְבָּעָה עַל אַרְבָּעָה; הָעוֹר, חֲמִשָּׁה עַל חֲמִשָּׁה.</P>


fic: 3118
nru: יד
thu:
יד  הַמּוֹצִיא עוֹר שֶׁלֹּא נִתְעַבַּד כְּלָל, אֵלָא עֲדַיִן הוּא רַךְ--שֵׁעוּרוֹ, כְּדֵי לָצוּר מִשְׁקֹלֶת קְטַנָּה שֶׁמִּשְׁקָלָהּ שֶׁקֶל.  הָיָה מָלוּחַ, וַעֲדַיִן לֹא נַעֲשָׂה בְּקֶמַח וְלֹא בְּעַפְצָא--שֵׁעוּרוֹ, כְּדֵי לַעֲשׂוֹת קָמִיעַ.  הָיָה עָשׂוּי בְּקֶמַח, וַעֲדַיִן לֹא נִתְעַבַּד בְּעַפְצָא--שֵׁעוּרוֹ, כְּדֵי לִכְתֹּב עָלָיו אֶת הַגֶּט.  נִגְמַר עִבּוּדוֹ--שֵׁעוּרוֹ, חֲמִשָּׁה עַל חֲמִשָּׁה.</P>


fic: 3118
nru: טו
thu:
טו  הַמּוֹצִיא קְלָף מְעֻבָּד, כְּדֵי לִכְתֹּב עָלָיו פָּרָשַׁת שְׁמַע עַד וּבִשְׁעָרֶיךָ.  דּוּכְסוּסְטוֹס, כְּדֵי לִכְתֹּב עָלָיו מְזוּזָה.  נְיָר--כְּדֵי לִכְתֹּב עָלָיו שְׁתֵּי אוֹתִיּוֹת שֶׁלְּקֶשֶׁר הַמּוֹכְסִין, שְׁהֶן גְּדוֹלוֹת מֵאוֹתִיּוֹת שֶׁלָּנוּ.  הַמּוֹצִיא קֶשֶׁר מוֹכְסִין--חַיָּב, אַף עַל פִּי שֶׁכְּבָר הֶרְאָהוּ לַמּוֹכֵס וְנִפְטַר בּוֹ:  שֶׁהֲרֵי רְאָיָה הוּא לְעוֹלָם.  הַמּוֹצִיא שְׁטָר פָּרוּעַ, וּנְיָר מָחוּק--כְּדֵי לִכְרֹךְ עַל פִּי צְלוֹחִית קְטַנָּה שֶׁלְּפַלְיָטוֹן; וְאִם יֵשׁ בַּלֹּבֶן שֶׁלּוֹ כְּדֵי לִכְתֹּב שְׁתֵּי אוֹתִיּוֹת שֶׁלְּקֶשֶׁר מוֹכְסִין, חַיָּב.</P>


fic: 3118
nru: טז
thu:
טז  הַמּוֹצִיא בְּהֵמָה חַיָּה וָעוֹף--אַף עַל פִּי שְׁהֶן חַיִּים, חַיָּב.  אֲבָל אָדָם חַי, אֵינוּ מַשּׂאוּי; וְאִם הָיָה כָּפוּת אוֹ חוֹלֶה, הַמּוֹצִיא אוֹתוֹ חַיָּב.  וְהָאִשָּׁה מְדַדָּה אֶת בְּנָהּ, בִּזְמָן שֶׁנּוֹטֵל אַחַת וּמַנִּיחַ אַחַת.</P>


fic: 3118
nru: יז
thu:
יז  הַמּוֹצִיא תִּינוֹק חַי, וְכִיס תָּלוּי בְּצַוָּארוֹ--חַיָּב מִשּׁוֹם הַכִּיס, שְׁאֵין הַכִּיס טְפֵלָה לַתִּינוֹק; אֲבָל אִם הוֹצִיא אֶת הַגָּדוֹל, אַף עַל פִּי שְׁהוּא מְלֻבָּשׁ בְּכֵלָיו וְטַבְּעוֹתָיו בְּיָדוֹ--פָּטוּר, שֶׁהַכֹּל טְפֵלָה לוֹ.  הָיוּ כֵּלָיו מְקֻפָּלִין עַל כְּתֵפוֹ--הַנּוֹשֵׂא אוֹתוֹ, חַיָּב.</P>


fic: 3118
nru: יח
thu:
יח  הַמּוֹצִיא חָגָב חַי, כָּל שְׁהוּא; וּמֵת, כִּגְרֹגֶּרֶת.  צִפֹּרֶת כְּרָמִים, בֵּין חַיָּה בֵּין מֵתָה--כָּל שְׁהוּא, מִפְּנֵי שֶׁמַּצְנִיעִין אוֹתָהּ לִרְפוּאָה; וְכֵן כָּל כַּיּוֹצֶא בָּהּ.  הַמֵּת, וְהַנְּבֵלָה, וְהַשֶּׁרֶץ--כְּשֵׁעוּר טֻמְאָתָן, כָּךְ שֵׁעוּר הוֹצָאָתָן:  מֵת וּנְבֵלָה, בְּכַזַּיִת; וְשֶׁרֶץ, כַּעֲדָשָׁה.</P>


fic: 3118
nru: יט
thu:
יט  הָיָה שָׁם כַּזַּיִת מְצֻמְצָם, וְהוֹצִיא מִמֶּנּוּ כַּחֲצִי זַיִת--חַיָּב, שֶׁהֲרֵי הוֹעִיל בְּמַעֲשָׂיו:  שֶׁנִּתְמַעַט הַשֵּׁעוּר מִלְּטַמֵּא.  אֲבָל אִם הוֹצִיא כַּחֲצִי זַיִת מִכַּזַּיִת וּמֶחְצָה, פָּטוּר.  וְכֵן כָּל כַּיּוֹצֶא בְּזֶה, בִּשְׁאָר הַטְּמָאוֹת.</P>


fic: 3118
nru: כ
thu:
כ  בַּמֶּה דְּבָרִים אֲמוּרִים שְׁאֵינוּ חַיָּב אֵלָא עַל הוֹצָאַת כַּשֵּׁעוּר, בְּשֶׁהוֹצִיא סְתָם; אֲבָל הַמּוֹצִיא לְזֶרַע, אוֹ לִרְפוּאָה, אוֹ לְהַרְאוֹת מִמֶּנּוּ דֻּגְמָה, וּלְכָל כַּיּוֹצֶא בְּזֶה--חַיָּב בְּכָל שְׁהוּא.</P>


fic: 3118
nru: כא
thu:
כא  הַמַּצְנִיעַ דָּבָר לִזְרִיעָה, אוֹ לִרְפוּאָה, אוֹ לְדֻגְמָה, וְשָׁכַח לְמַה הִצְנִיעוֹ, וְהוֹצִיאוֹ סְתָם--חַיָּב עָלָיו בְּכָל שְׁהוּא, שֶׁעַל דַּעַת מַחְשָׁבָה רִאשׁוֹנָה הוֹצִיא; וּשְׁאָר הָאָדָם, אֵין חַיָּבִין עָלָיו אֵלָא בְּשֵׁעוּרוֹ.  זָרַק זֶה שֶׁהוֹצִיא כְּבָר לְתוֹךְ הָאוֹצָר--אַף עַל פִּי שֶׁמְּקוֹמוֹ נִכָּר, כְּבָר בָּטְלָה מַחְשַׁבְתּוֹ הָרִאשׁוֹנָה; לְפִיכָּךְ אִם חָזַר וְהִכְנִיסוֹ, אֵינוּ חַיָּב עַד שֶׁיַּכְנִיס כַּשֵּׁעוּר.</P>


fic: 3118
nru: כב
thu:
כב  דָּבָר שְׁאֵין דֶּרֶךְ בְּנֵי אָדָם לְהַצְנִיעוֹ וְאֵינוּ רָאוּי לְהַצְנִיעַ, כְּגוֹן דַּם הַנִּדָּה--אִם הִצְנִיעוֹ אֶחָד וְהוֹצִיאוֹ, חַיָּב; וּשְׁאָר הָאָדָם, פְּטוּרִין עָלָיו, שְׁאֵין חַיָּבִין אֵלָא עַל הוֹצָאַת דָּבָר הַכָּשֵׁר לְהַצְנִיעַ, וּמַצְנִיעִין כָּמוֹהוּ.</P>


fic: 3118
nru: כג
thu:
כג  הַמּוֹצִיא חֲצִי שֵׁעוּר, פָּטוּר; וְכֵן כָּל הָעוֹשֶׂה מִמְּלָאכָה מִן הַמְּלָאכוֹת חֲצִי שֵׁעוּר, פָּטוּר.  הוֹצִיא חֲצִי שֵׁעוּר וְהִנִּיחוֹ, וְחָזַר וְהוֹצִיא הַחֲצִי הָאַחֵר--חַיָּב; וְאִם קָדַם וְהִגְבִּיהַּ הַחֲצִי הָרִאשׁוֹן, קֹדֶם הַנָּחַת הַחֲצִי הַשֵּׁנִי--נַעֲשָׂה כְּמִי שֶׁנִּשְׂרַף, וּפָטוּר.  הוֹצִיא חֲצִי שֵׁעוּר וְהִנִּיחוֹ, וְחָזַר וְהוֹצִיא חֲצִי אַחֵר וְהִעְבִירוֹ עַל הָרִאשׁוֹן בְּתוֹךְ שְׁלוֹשָׁה--חַיָּב, שֶׁהַמַּעְבִּיר כְּמִי שֶׁנָּח עַל גַּבֵּי מַשֶּׁהוּ; אֲבָל אִם זְרָקוֹ--אֵינוּ חַיָּב, עַד שֶׁיָּנוּחַ שָׁם עַל גַּבֵּי מַשֶּׁהוּ.</P>


fic: 3118
nru: כד
thu:
כד  הוֹצִיא חֲצִי שֵׁעוּר, וְחָזַר וְהוֹצִיא חֲצִי שֵׁעוּר בְּהֶעְלֵם אֶחָד--לִרְשׁוּת אַחַת, חַיָּב.  לִשְׁתֵּי רְשִׁיּוֹת, אִם יֵשׁ בֵּינֵיהֶן רְשׁוּת שֶׁחַיָּבִין עָלֶיהָ--פָּטוּר; הָיְתָה בֵּינֵיהֶן כַּרְמְלִית--הֲרֵי הֶן כִּרְשׁוּת אַחַת, וְחַיָּב חַטָּאת.</P>


fic: 3118
nru: כה
thu:
כה  הַמּוֹצִיא פָּחוּת מִכַּשֵּׁעוּר, וְקֹדֶם שֶׁיַּנִּיחוֹ נִתְפַּח וְחָזַר כַּשֵּׁעוּר, וְכֵן הַמּוֹצִיא כַּשֵּׁעוּר, וְקֹדֶם שֶׁהִנִּיחַ צָמַק וְחָזַר פָּחוּת מִכַּשֵּׁעוּר--פָּטוּר.</P>


fic: 3118
nru: כו
thu:
כו  הַמּוֹצִיא כִּגְרֹגֶּרֶת לַאֲכִילָה, וְצָמְקָה קֹדֶם הַנָּחָה, וְחָשַׁב עָלֶיהָ לִזְרִיעָה אוֹ לִרְפוּאָה, שְׁאֵינוּ צָרִיךְ שֵׁעוּר--הֲרֵי זֶה חַיָּב, כְּמַחְשַׁבְתּוֹ שֶׁלְּעֵת הַנָּחָה.  הוֹצִיא פָּחוּת מִכִּגְרֹגֶּרֶת לִזְרִיעָה, וְקֹדֶם הַנָּחָה חָזַר וְחָשַׁב לַאֲכִילָה--פָּטוּר; וְאִם תָּפְחָה קֹדֶם הַנָּחָה וְנַעֲשָׂת כִּגְרֹגֶּרֶת קֹדֶם שֶׁיִּמָּלֵךְ עָלֶיהָ לַאֲכִילָה, חַיָּב, שֶׁאַפִלּוּ לֹא חָשַׁב, הָיָה מִתְחַיֵּב עַל מַחְשֶׁבֶת הַהוֹצָאָה.</P>


fic: 3118
nru: כז
thu:
כז  הוֹצִיא כִּגְרֹגֶּרֶת לַאֲכִילָה, וְצָמְקָה וְחָזְרָה וְתָפְחָה קֹדֶם הַנָּחָה--הֲרֵי זֶה סְפֵק אִם נִדְחָה, אוֹ לֹא נִדְחָה.  זָרַק כַּזַּיִת אֹכָלִין לְבַיִת טָמֵא, וְהִשְׁלִים כַּזַּיִת זֶה לְאֹכָלִים שֶׁהָיוּ שָׁם וְנַעֲשָׂה הַכֹּל כַּבֵּיצָה--הֲרֵי זֶה סְפֵק אִם נִתְחַיַּב עַל כַּזַּיִת, מִפְּנֵי שֶׁהִשְׁלִים הַשֵּׁעוּר לְעִנְיַן טֻמְאָה, אוֹ לֹא נִתְחַיַּב.</P>


fic: 3118
nru: כח
thu:
כח  הַמּוֹצִיא פָּחוּת מִכַּשֵּׁעוּר--אַף עַל פִּי שֶׁהוֹצִיאוֹ בִּכְלִי, פָּטוּר:  שֶׁהַכְּלִי טְפֵלָה לוֹ, וְאֵין כַּוָּנָתוֹ לְהוֹצָאַת הַכְּלִי, אֵלָא לְהוֹצָאַת מַה שֶׁבְּתוֹכוֹ, וַהֲרֵי אֵין בּוֹ כַּשֵּׁעוּר.  לְפִיכָּךְ אִם הוֹצִיא אָדָם חַי שְׁאֵינוּ כַּפּוֹת בַּמִּטָּה--פָּטוּר אַף עַל הַמִּטָּה, שֶׁהַמִּטָּה טְפֵלָה לוֹ.  וְכֵן כָּל כַּיּוֹצֶא בְּזֶה.  הַמּוֹצִיא קֻפַּת הָרוֹכְלִים--אַף עַל פִּי שֶׁיֵּשׁ בָּהּ מִינִין הַרְבֵּה, וְאַפִלּוּ הוֹצִיאָן בְּתוֹךְ כַּפּוֹ--אֵינוּ חַיָּב אֵלָא אַחַת:  שֵׁם הוֹצָאָה אֶחָד הוּא.
<BR>


fic: 3119
nru: א
thu:
א  כָּל כְּלֵי הַמִּלְחָמָה, אֵין יוֹצְאִין בָּהֶן בַּשַּׁבָּת.  וְאִם יָצָא--אִם הָיוּ כֵּלִים שְׁהֶן דֶּרֶךְ מַלְבּוּשׁ, כְּגוֹן שִׁרְיוֹן וְכוֹבַע וּמַגָּפַיִם שֶׁעַל הָרַגְלַיִם--הֲרֵי זֶה פָּטוּר; וְאִם יָצָא בַּכֵּלִים שְׁאֵינָן דֶּרֶךְ מַלְבּוּשׁ, כְּגוֹן רֹמַח וְסַיִף וְקֶשֶׁת וְאַלָּה וְתָרִיס--הֲרֵי זֶה חַיָּב.</P>


fic: 3119
nru: ב
thu:
ב  אֵין יוֹצְאִין בְּסַנְדָּל מְסֻמָּר, שֶׁסִּמְּרוּ לְחַזְּקוֹ; וְאַפִלּוּ בְּיוֹם טוֹב, גָּזְרוּ שֶׁלֹּא יֵצֵא בּוֹ.  וּמֻתָּר לָצֵאת בְּאַבְנֵט שֶׁיֵּשׁ עָלָיו חֲתִכּוֹת קְבוּעוֹת שֶׁלְּכֶסֶף וְשֶׁלְּזָהָב, כְּמוֹ שֶׁהַמְּלָכִים עוֹשִׂין, מִפְּנֵי שְׁהוּא תַּכְשִׁיט, וְכָל שְׁהוּא תַּכְשִׁיט מֻתָּר:  וְהוּא, שֶׁלֹּא יְהֶא רָפוּי--שֶׁמֶּא יִפֹּל בִּרְשׁוּת הָרַבִּים, וְיָבוֹא לַהֲבִיאוֹ.</P>


fic: 3119
nru: ג
thu:
ג  טַבַּעַת שֶׁיֵּשׁ עָלֶיהָ חוֹתָם--מִתַּכְשִׁיטֵי הָאִישׁ, וְאֵינָהּ מִתַּכְשִׁיטֵי הָאִשָּׁה; וּשְׁאֵין עָלֶיהָ חוֹתָם--מִתַּכְשִׁיטֵי אִשָּׁה, וְאֵינָהּ מִתַּכְשִׁיטֵי הָאִישׁ.  לְפִיכָּךְ אִשָּׁה שֶׁיָּצַאת בְּטַבַּעַת שֶׁיֵּשׁ עָלֶיהָ חוֹתָם, וְאִישׁ שֶׁיָּצָא בְּטַבַּעַת שְׁאֵין עָלֶיהָ חוֹתָם--חַיָּבִין.  וּמִפְּנֵי מַה הֶן חַיָּבִין, וַהֲרֵי הוֹצִיאוּ אוֹתָן שֶׁלֹּא כְּדֶרֶךְ הַמּוֹצִיאִין, שְׁאֵין דֶּרֶךְ הָאִישׁ לְהוֹצִיא בְּאֶצְבָּעוֹ אֵלָא טַבַּעַת הָרְאוּיָה לוֹ, וְכֵן הָאִשָּׁה אֵין דַּרְכָּהּ לְהוֹצִיא בְּאֶצְבָּעָהּ אֵלָא טַבַּעַת הָרְאוּיָה לָהּ:  מִפְּנֵי שֶׁפְּעָמִים נוֹתֵן הָאִישׁ טַבַּעְתּוֹ לְאִשְׁתּוֹ לְהַצְנִיעָהּ בַּבַּיִת, וּמַנַּחַת אוֹתָהּ בְּאֶצְבָּעָהּ בְּעֵת הוֹלָכָה, וְכֵן הָאִשָּׁה נוֹתֶנֶת טַבַּעְתָּהּ לְבַעְלָהּ לְתַקְּנָהּ אֵצֶל הָאֻמָּן, וּמַנִּיחַ אוֹתָהּ בְּאֶצְבָּעוֹ עַד חֲנוּת הָאֻמָּן; וְנִמְצְאוּ שֶׁהוֹצִיאוּ אוֹתָן כְּדֶרֶךְ שֶׁדַּרְכָּן לְהוֹצִיאָן, וּלְפִיכָּךְ חַיָּבִין.</P>


fic: 3119
nru: ד
thu:
ד  לֹא תֵצֵא אִשָּׁה בְּטַבַּעַת שְׁאֵין עָלֶיהָ חוֹתָם, אַף עַל פִּי שְׁהִיא מִתַּכְשִׁיטֶיהָ:  גְּזֵרָה--שֶׁמֶּא תּוֹצִיאָהּ בִּרְשׁוּת הָרַבִּים לְהַרְאוֹת לְחַבְרוֹתֶיהָ, כְּדֶרֶךְ שֶׁהַנָּשִׁים עוֹשׂוֹת תָּמִיד; וְאִם יָצַאת בָּהּ, פְּטוּרָה.  אֲבָל הָאִישׁ, מֻתָּר לָצֵאת בְּטַבַּעַת שֶׁיֵּשׁ עָלֶיהָ חוֹתָם, מִפְּנֵי שְׁהוּא תַּכְשִׁיט, וְאֵין דַּרְכּוֹ לְהַרְאוֹת; וְנָהֲגוּ כָּל הָעָם, שֶׁלֹּא יֵצְאוּ בְּטַבַּעַת כְּלָל.</P>


fic: 3119
nru: ה
thu:
ה  אִשָּׁה שֶׁיָּצַאת בְּמַחַט נְקוּבָה, חַיֶּבֶת; וְהָאִישׁ, פָּטוּר.  וְאִישׁ שֶׁיָּצָא בְּמַחַט שְׁאֵינָהּ נְקוּבָה, חַיָּב; וְהָאִשָּׁה, פְּטוּרָה--מִפְּנֵי שְׁהִיא מִתַּכְשִׁיטֶיהָ, וְאֵינָהּ אֲסוּרָה, אֵלָא גְּזֵרָה, שֶׁמֶּא תַּרְאֶה לְחַבְרוֹתֶיהָ.  זֶה הַכְּלָל:  כָּל הַיּוֹצֶא בְּדָבָר שְׁאֵינוּ מִתַּכְשִׁיטוֹ, וְאֵינוּ דֶּרֶךְ מַלְבּוּשׁ, וְהוֹצִיאוֹ כְּדֶרֶךְ שֶׁמּוֹצִיאִין אוֹתוֹ דָּבָר--חַיָּב; וְכָל הַיּוֹצֶא בְּדָבָר שְׁהוּא מִתַּכְשִׁיטָיו, וְהָיָה רָפוּי וְאִפְשָׁר שֶׁיִּפֹּל בִּמְהֵרָה וְיָבוֹא לַהֲבִיאוֹ בִּרְשׁוּת הָרַבִּים, וְכֵן אִשָּׁה שֶׁיָּצַאת בְּתַכְשִׁיטִין שֶׁדַּרְכָּהּ לִשְׁלֹף אוֹתָן וּלְהַרְאוֹתָן--הֲרֵי אֵלּוּ פְּטוּרִין; וְכָל דָּבָר שְׁהוּא תַּכְשִׁיט, וְאֵינוּ נוֹפֵל וְאֵין דַּרְכָּהּ לְהַרְאוֹתוֹ--הֲרֵי זֶה מֻתָּר לָצֵאת בּוֹ.  לְפִיכָּךְ אֶצְעָדָה שֶׁמַּנִּיחִין בִּזְרוֹעַ אוֹ בַּשּׁוֹק, יוֹצְאִין בָּהּ בַּשַּׁבָּת--וְהוּא שֶׁתִּהְיֶה דְּבוּקָה לַבָּשָׂר, וְלֹא תִשָּׁמֵט.  וְכֵן כָּל כַּיּוֹצֶא בְּזֶה.</P>


fic: 3119
nru: ו
thu:
ו  לֹא תֵצֵא אִשָּׁה בְּחוּטֵי צֶמֶר, אוֹ בְּחוּטֵי פִּשְׁתָּן, אוֹ בִּרְצוּעוֹת הַקְּשׁוּרִין לָהּ עַל רֹאשָׁהּ--שֶׁמֶּא תַּחְלֹץ אוֹתָן בְּשָׁעַת טְבִילָה, וְתַעְבִּירֵם בִּרְשׁוּת הָרַבִּים.  וְלֹא בַּצִּיץ שֶׁמַּנַּחַת בֵּין עֵינֶיהָ; וְלֹא בַּלְּחָיַיִם שֶׁלְּזָהָב שֶׁיּוֹרְדִין מִן הַצִּיץ עַל לְחָיֶיהָ, בִּזְמָן שְׁאֵינָן תְּפוּרִין זֶה בְּזֶה; וְלֹא בַּעֲטֶרֶת שֶׁלְּזָהָב שֶׁמַּנַּחַת בְּרֹאשָׁהּ; וְלֹא בַּכְּבָלִים שֶׁיּוֹצְאִין בָּהֶן הַבָּנוֹת בְּרַגְלֵיהֶן, כְּדֵי שֶׁלֹּא יִפְסְעוּ פְּסִיעָה גַּסָּה:  כָּל אֵלּוּ, אֲסוּרִין לָצֵאת בָּהֶן--שֶׁמֶּא יִפֹּלוּ, וּתְבִיאֵן בְּיָדָהּ.</P>


fic: 3119
nru: ז
thu:
ז  לֹא תֵצֵא אִשָּׁה בַּקַּטְלָה שֶׁבְּצַוָּארָהּ, וְלֹא בְּנִזְמֵי הָאַף; וְלֹא בִּצְלוֹחִית שֶׁלְּפַלְיָטוֹן הַקְּבוּעָה עַל זְרוֹעָהּ; וְלֹא בַּכִּיס הַקָּטָן הֶעָגוּל שֶׁמַּנִּיחִין בּוֹ שֶׁמֶן הַטּוֹב, וְהוּא הַנִּקְרָא כּוֹכֶלֶת; וְלֹא בְּפֵאָה שֶׁלְּשֵׂעָר שֶׁמַּנַּחַת עַל רֹאשָׁהּ, כְּדֵי שֶׁתֵּרָאֶה בַּעֲלַת שֵׂעָר הַרְבֵּה; וְלֹא בְּכָבוּל שֶׁלְּצֶמֶר, שֶׁמַּקֶּפֶת אוֹתוֹ סָבִיב לְפָנֶיהָ; וְלֹא בְּשֵׁן שֶׁמַּנַּחַת בְּפִיהָ, בִּמְקוֹם שֵׁן שֶׁנָּפַל; וְלֹא בְּשֵׁן שֶׁלְּזָהָב שֶׁמַּנַּחַת עַל שֵׁן שָׁחוֹר אוֹ אָדֹם שֶׁיֵּשׁ בְּשִׁנֶּיהָ--אֲבָל שֵׁן שֶׁלְּכֶסֶף מֻתָּר, מִפְּנֵי שְׁאֵינוּ נִכָּר.  כָּל אֵלּוּ, אֲסוּרִין לָצֵאת בָּהֶן--שֶׁמֶּא תַּחְלֹץ, וְתַרְאֶה לְחַבְרוֹתֶיהָ.</P>


fic: 3119
nru: ח
thu:
ח  כָּל שֶׁאָסְרוּ חֲכָמִים לָצֵאת בּוֹ לִרְשׁוּת הָרַבִּים, אָסוּר לָצֵאת בּוֹ אַפִלּוּ בְּחָצֵר שְׁאֵינָהּ מְעֹרֶבֶת:  חוּץ מִכָּבוּל וּפֵאָה שֶׁלְּשֵׂעָר, שֶׁמֻּתָּר לָצֵאת בָּהֶן לְחָצֵר--כְּדֵי שֶׁלֹּא תִתְגַּנֶּה עַל בַּעְלָהּ.  וְהַיּוֹצֵאת בִּצְלוֹחִית שֶׁלְּפַלְיָטוֹן שְׁאֵין בָּהּ בֹּשֶׂם כְּלָל, חַיֶּבֶת.</P>


fic: 3119
nru: ט
thu:
ט  יוֹצְאָה אִשָּׁה בְּחוּטֵי שֵׂעָר הַקְּשׁוּרִים לָהּ עַל רֹאשָׁהּ--מִפְּנֵי שֶׁהַמַּיִם בָּאִין בָּהֶן וְאֵינָן חוֹצְצִין, אֵינָהּ חוֹלְצַתָּן אִם אֵרְעָה לָהּ טְבִילָה, עַד שֶׁנִּגְזֹר, שֶׁמֶּא תְּבִיאֵם בִּרְשׁוּת הָרַבִּים:  בֵּין שֶׁהָיוּ הַחוּטִין שֶׁלָּהּ, בֵּין שֶׁלַּחֲבִרְתָּהּ, בֵּין שֶׁלִּבְהֵמָה.  וְלֹא תֵצֵא הַזְּקֵנָה בְּשֶׁלְּיַלְדָּה, שֶׁשְּׁבָח הֶן לָהּ, וְשֶׁמֶּא תַּחְלֹץ וְתַרְאֵם לְחַבְרוֹתֶיהָ; אֲבָל יַלְדָּה, יוֹצְאָה בְּחוּטֵי זְקֵנָה.  וְכָל שְׁהוּא אָרִיג, יוֹצְאָה בּוֹ עַל רֹאשָׁהּ.</P>


fic: 3119
nru: י
thu:
י  יוֹצְאָה אִשָּׁה בְּחוּטִין שֶׁבְּצַוָּארָהּ--מִפְּנֵי שְׁאֵינָהּ חוֹנֶקֶת עַצְמָהּ בָּהֶן, אֵינָן חוֹצְצִין; וְאִם הָיוּ צְבוּעִין--אֲסוּרִים, שֶׁמֶּא תַּרְאֶה אוֹתָן לְחַבְרוֹתֶיהָ.  וְיוֹצְאָה אִשָּׁה בִּכְלִיל שֶׁלְּזָהָב בְּרֹאשָׁהּ, שְׁאֵין יוֹצְאָה בּוֹ אֵלָא אִשָּׁה חֲשׁוּבָה שְׁאֵין דַּרְכָּהּ לַחְלֹץ וּלְהַרְאוֹת; וְיוֹצְאָה בְּצִיץ וּבִלְחָיַיִם שֶׁלְּזָהָב, בִּזְמָן שְׁהֶן תְּפוּרִין בַּסְּבָכָה שֶׁעַל רֹאשָׁהּ, כְּדֵי שֶׁלֹּא יִפֹּלוּ.  וְכֵן כָּל כַּיּוֹצֶא בְּזֶה.</P>


fic: 3119
nru: יא
thu:
יא  יוֹצְאָה אִשָּׁה בְּמוֹךְ שֶׁבְּאָזְנָהּ--וְהוּא, שֶׁיִּהְיֶה קָשׁוּר בְּאָזְנָהּ; וּבְמוֹךְ שֶׁבְּסַנְדָּלָהּ--וְהוּא, שֶׁיִּהְיֶה קָשׁוּר בְּסַנְדָּלָהּ; וּבְמוֹךְ שֶׁהִתְקִינָה לְנִדָּתָהּ, וְאַף עַל פִּי שְׁאֵינוּ קָשׁוּר, וְאַפִלּוּ עָשְׂתָה לוֹ בֵּית יָד--שְׁאִם נָפַל, אֵינָהּ מְבִיאָה אוֹתוֹ מִפְּנֵי מְאִיסוּתוֹ.</P>


fic: 3119
nru: יב
thu:
יב  וְיוֹצְאָה בְּפַלְפַּל, וּבְגַרְגֶּר מֶלַח, וּבְכָל דָּבָר שֶׁתִּתֵּן לְתוֹךְ פִּיהָ מִפְּנֵי רֵיחַ הַפֶּה; וְלֹא תִתֵּן לְכַתְּחִלָּה, בַּשַּׁבָּת.  וְיוֹצְאוֹת הַנָּשִׁים בַּקִּסְמִין שֶׁבְּאָזְנֵיהֶן, וּבָרְעָלוֹת שֶׁבְּצַוָּארָן אוֹ שֶׁבִּכְסוּתָן, וּבָרָדִיד הַפָּרוּף.  וּפוֹרֶפֶת כַּתְּחִלָּה בַּשַּׁבָּת עַל הָאֶבֶן וְעַל הָאֱגוֹז, וְיוֹצְאָה; וְלֹא תַעְרִים וְתִפְרֹף עַל הָאֱגוֹז, כְּדֵי לְהוֹצִיאוֹ לִבְנָהּ הַקָּטָן.  וְכֵן לֹא תִפְרֹף עַל הַמַּטְבֵּעַ לְכַתְּחִלָּה, מִפְּנֵי שֶׁאָסוּר לְטַלְטְלוֹ; וְאִם פָּרְפָה, יוֹצְאָה בּוֹ.</P>


fic: 3119
nru: יג
thu:
יג  יוֹצֶא אָדָם בַּקֵּיסָם שֶׁבְּשִׁנָּיו וְשֶׁבְּסַנְדָּלוֹ, לִרְשׁוּת הָרַבִּים, וְאִם נָפַל, לֹא יַחְזִיר; וּבַמּוֹךְ וּבַסְּפוֹג שֶׁעַל גַּבֵּי הַמַּכָּה, וּבִלְבָד שֶׁלֹּא יִכְרֹךְ עֲלֵיהֶן חוּט אוֹ מְשִׁיחָה, שֶׁהֲרֵי הַחוּט וְהַמְּשִׁיחָה חֲשׁוּבִין אֶצְלוֹ, וְאֵינָם מוֹעִילִין לַמַּכָּה.  וְיוֹצֶא בִּקְלִפַּת הַשּׁוּם, וּבִקְלִפַּת הַבָּצֵל שֶׁעַל הַמַּכָּה; וּבָאֶגֶד שֶׁעַל גַּבֵּי הַמַּכָּה, וְקוֹשְׁרוֹ וּמַתִּירוֹ בַּשַּׁבָּת; וּבְאַסְפְּלוֹנִית, וּמְלֻגְמָה, וּרְטִיָּה שֶׁעַל גַּבֵּי הַמַּכָּה; וּבַסֶּלַע שֶׁעַל גַּבֵּי הַצִּנִּית, וּבְבֵיצַת הַחַרְגּוֹל, וּבְשֵׁן הַשּׁוּעָל, וּבְמַסְמֵר הַצָּלוּב, וּבְכָל דָּבָר שֶׁתּוֹלִין אוֹתוֹ מִשּׁוֹם רְפוּאָה--וְהוּא שֶׁיֹּאמְרוּ הָרוֹפְאִים, שְׁהוּא מוֹעִיל.</P>


fic: 3119
nru: יד
thu:
יד  יוֹצְאָה הָאִשָּׁה בְּאֶבֶן תְּקוּמָה, וּבְמִשְׁקַל אֶבֶן תְּקוּמָה שֶׁנִּתְכַּוַּן וּשְׁקָלוֹ לִרְפוּאָה; וְלֹא אִשָּׁה עֻבְרָה בִּלְבָד, אֵלָא שְׁאָר הַנָּשִׁים--שֶׁמֶּא תִּתְעַבַּר, וְתַפִּיל.  וְיוֹצְאִין בְּקָמִיעַ מֻמְחֶה.  וְאֵי זֶה הוּא מֻמְחֶה--זֶה שֶׁרִפָּא שְׁלוֹשָׁה בְּנֵי אָדָם, אוֹ שֶׁעָשָׂהוּ אָדָם שֶׁרִפָּא שְׁלוֹשָׁה בְּנֵי אָדָם בְּקָמִיעִין אֲחֵרִים.  וְאִם יָצָא בְּקָמִיעַ שְׁאֵינוּ מֻמְחֶה--פָּטוּר, מִפְּנֵי שֶׁהוֹצִיאוֹ דֶּרֶךְ מַלְבּוּשׁ.  וְכֵן הַיּוֹצֶא בַּתְּפִלִּין, פָּטוּר.</P>


fic: 3119
nru: טו
thu:
טו  מִי שֶׁיֵּשׁ בְּרַגְלוֹ מַכָּה, יוֹצֶא בְּסַנְדָּל יְחִידִי בְּרַגְלוֹ הַבְּרִיאָה; וְאִם אֵין בְּרַגְלוֹ מַכָּה, לֹא יֵצֵא בְּיָחִיד.  וְלֹא יֵצֵא קָטָן בְּמַנְעָל גָּדוֹל, אֲבָל יוֹצֶא הוּא בַּחֲלוּק גָּדוֹל.  וְלֹא תֵצֵא אִשָּׁה בְּמַנְעָל רָפוּי, וְלֹא בְּמַנְעָל חָדָשׁ שֶׁלֹּא יָצְאָה בּוֹ שָׁעָה אַחַת מִבְּעוֹד יוֹם.  וְאֵין הַקִּטֵּעַ יוֹצֶא בְּקָב שֶׁלּוֹ.  אַנְקַטְמִין שֶׁלְּעֵץ--אֵין יוֹצְאִין בָּהֶן בַּשַּׁבָּת, מִפְּנֵי שְׁאֵינָן מִדַּרְכֵי הַמַּלְבּוּשׁ; וְאִם יָצְאוּ, פְּטוּרִין.</P>


fic: 3119
nru: טז
thu:
טז  יוֹצְאִין בְּפִקַּרְיוֹן וּבְצִפָּה שֶׁבְּרָאשֵׁי בַּעֲלֵי חֲטָטִין.  אֵימָתַי--בִּזְמָן שֶׁצְּבָעָן וּכְרָכָן, אוֹ שֶׁיָּצָא בָּהֶן שָׁעָה אַחַת מִבְּעוֹד יוֹם; אֲבָל אִם לֹא עָשָׂה בָּהֶן מַעֲשֶׂה, וְלֹא יָצָא בָּהֶן קֹדֶם הַשַּׁבָּת--אָסוּר לָצֵאת בָּהֶן.</P>


fic: 3119
nru: יז
thu:
יז  יוֹצְאִין בְּשַׂק עָבֶה, וּבִסְגוֹס עָבֶה, וּבִירִיעָה, וּבַחֲמִילָה--מִפְּנֵי הַגְּשָׁמִים; אֲבָל לֹא בְּתֵבָה, וְלֹא בְּקֻפָּה, וְלֹא בְּמַחְצֶלֶת--מִפְּנֵי הַגְּשָׁמִים.  הַכַּר וְהַכֶּסֶת--אִם הָיוּ רַכִּין וְדַקִּין כְּמוֹ הַבְּגָדִים--מֻתָּר לְהוֹצִיאָן מֻנָּחִין עַל רֹאשׁוֹ בַּשַּׁבָּת, דֶּרֶךְ מַלְבּוּשׁ; וְאִם הָיוּ קָשִׁין--הֲרֵי הֶן כְּמַשּׂאוּי, וַאֲסוּרִין.</P>


fic: 3119
nru: יח
thu:
יח  יוֹצְאִין בַּזּוֹגִין הָאֲרוּגִין בַּבְּגָדִים.  וְיוֹצֶא הָעֶבֶד בְּחוֹתָם שֶׁלְּטִיט שֶׁבְּצַוָּארוֹ; אֲבָל לֹא בְּחוֹתָם שֶׁלְּמַתֶּכֶת, שֶׁמֶּא יִפֹּל וִיבִיאֶנּוּ.  הַמִּתְעַטֵּף בְּטַלִּיתוֹ, וְקִפְּלָהּ מִכָּאן וּמִכָּאן בְּיָדוֹ אוֹ עַל כְּתֵפוֹ--אִם נִתְכַּוַּן לְקַבַּץ כְּנָפָיו, כְּדֵי שֶׁלֹּא יִקָּרְעוּ אוֹ שֶׁלֹּא יִתְלַכְלְכוּ--אָסוּר; וְאִם קִבְּצָן לְהִתְנָאוֹת בָּהֶן, כְּמִנְהַג אַנְשֵׁי הַמָּקוֹם בְּמַלְבּוּשָׁן--מֻתָּר.</P>


fic: 3119
nru: יט
thu:
יט  הַיּוֹצֶא בְּטַלִּית מְקֻפֶּלֶת וּמֻנַּחַת עַל כְּתֵפוֹ, חַיָּב.  אֲבָל יוֹצֶא הוּא בַּסּוּדָר שֶׁעַל כְּתֵפוֹ, אַף עַל פִּי שְׁאֵין נִימָה קְשׁוּרָה לוֹ בְּאֶצְבָּעוֹ; וְכָל סוּדָר שְׁאֵינוּ חוֹפֶה רֹאשׁוֹ וְרֻבּוֹ, אָסוּר לָצֵאת בּוֹ.  הָיְתָה סַבְנִית קְצָרָה שְׁאֵינָהּ רְחָבָה, קוֹשֵׁר שְׁנֵי רָאשֶׁיהָ לְמַטָּה מִכְּתֵפַיִם; וְנִמְצֵאת כְּמוֹ אַבְנֵט, וּמֻתָּר לָצֵאת בָּהּ.</P>


fic: 3119
nru: כ
thu:
כ  מֻתָּר לְהִתְעַטַּף בְּטַלִּית שֶׁיֵּשׁ בִּשְׂפָתֶיהָ מְלָל, אַף עַל פִּי שְׁהֶן חוּטִין אֲרוּכִין, וְאַף עַל פִּי שְׁאֵינָן נוֹאי לַטַּלִּית--מִפְּנֵי שְׁהֶן בְּטֵלִים לְגַבֵּי הַטַּלִּית, וְאֵינוּ מַקְפִּיד עֲלֵיהֶן בֵּין הָיוּ בֵּין לֹא הָיוּ.  לְפִיכָּךְ הַיּוֹצֶא בְּטַלִּית שְׁאֵינָהּ מְצֻיֶּצֶת כְּהִלְכָּתָהּ, חַיָּב--מִפְּנֵי שֶׁאוֹתָן הַחוּטִין חֲשׁוּבִין הֶן אֶצְלוֹ, וְדַעְתּוֹ עֲלֵיהֶן, עַד שֶׁיַּשְׁלִים חֶסְרוֹנָן, וְיֵעָשׂוּ צִיצִית.  אֲבָל טַלִּית הַמְּצֻיֶּצֶת כְּהִלְכָּתָהּ--מֻתָּר לָצֵאת בָּהּ, בֵּין בַּיּוֹם בֵּין בַּלַּיְלָה:  שְׁאֵין הַצִּיצִית הַגְּמוּרָה מַשּׂאוּי, אֵלָא הֲרֵי הִיא מִנּוֹאי הַבֶּגֶד וּמִטַּכְסִיסָיו כְּמוֹ הָאִמְרָה וְכַיּוֹצֶא בָּהּ.  וְאִלּוּ הָיוּ חוּטֵי הַצִּיצִית שְׁהִיא מְצֻיֶּצֶת כְּהִלְכָּתָהּ מַשּׂאוּי--הָיָה חַיָּב הַיּוֹצֶא בָּהּ אַפִלּוּ בְּיוֹם הַשַּׁבָּת, שְׁאֵין מִצְוַת עֲשֵׂה שְׁאֵין בָּהּ כָּרֵת דּוֹחָה שַׁבָּת.</P>


fic: 3119
nru: כא
thu:
כא  לֹא יֵצֵא הַחַיָּט בַּשַּׁבָּת, בַּמַּחַט הַתְּחוּבָה לוֹ בְּבִגְדוֹ; וְלֹא נַגָּר, בַּקֵּיסָם שֶׁבְּאָזְנוֹ; וְלֹא גַּרָּדִי, בָּאִירָא שֶׁבְּאָזְנוֹ; וְלֹא סוֹרֵק, בַּמְּשִׁיחָה שֶׁבְּצַוָּארוֹ; וְלֹא שֻׁלְחָנִי, בַּדֵּינָר שֶׁבְּאָזְנוֹ; וְלֹא צַבָּע, בַּדֻּגְמָה שֶׁבְּאָזְנוֹ.  וְאִם יָצָא--פָּטוּר, אַף עַל פִּי שֶׁיָּצָא דֶּרֶךְ אֻמָּנוּתוֹ:  מִפְּנֵי שֶׁלֹּא הוֹצִיא כְּדֶרֶךְ הַמּוֹצִיאִין.</P>


fic: 3119
nru: כב
thu:
כב  הַזָּב שֶׁיָּצָא בַּכִּיס שֶׁלּוֹ--חַיָּב, מִפְּנֵי שְׁאֵין דֶּרֶךְ כִּיס זֶה לְהוֹצִיאוֹ אֵלָא כַּדֶּרֶךְ הַזֹּאת:  וְאַף עַל פִּי שְׁאֵינוּ צָרִיךְ לְגוּף הַהוֹצָאָה, אֵלָא כְּדֵי שֶׁלֹּא יִתְלַכְלְכוּ בְּגָדָיו--שֶׁהַמְּלָאכָה שְׁאֵינָהּ צְרִיכָה לְגוּפָהּ, חַיָּב עָלֶיהָ.</P>


fic: 3119
nru: כג
thu:
כג  הַמּוֹצֶא תְּפִלִּין בַּשַּׁבָּת בִּרְשׁוּת הָרַבִּים, כֵּיצַד הוּא עוֹשֶׂה:  לוֹבְשָׁן כְּדַרְכָּן, מַנִּיחַ שֶׁלָּרֹאשׁ בְּרֹאשׁוֹ וְשֶׁלַּיָּד בְּיָדוֹ, וְנִכְנָס, וְחוֹלְצָן בַּבַּיִת; וְחוֹזֵר וְיוֹצֶא וְלוֹבֵשׁ זוֹג שֵׁנִי וְחוֹלְצוֹ, עַד שֶׁיַּכְנִיס אֶת כֻּלָּן.  וְאִם הָיוּ הַרְבֵּה, וְלֹא נִשְׁאָר מִן הַיּוֹם כְּדֵי לְהַכְנִיסָן דֶּרֶךְ מַלְבּוּשׁ--הֲרֵי זֶה מַחְשִׁיךְ עֲלֵיהֶם, וּמַכְנִיסָן בְּמוֹצָאֵי שַׁבָּת.  וְאִם הָיָה בִּימֵי הַשְּׁמָד, שֶׁמִּתְיָרֵא לֵישֵׁב וּלְשָׁמְרָן עַד הָעֶרֶב מִפְּנֵי הַגּוֹיִים--מְכַסָּן בִּמְקוֹמָן, וּמַנִּיחָן וְהוֹלֵךְ.</P>


fic: 3119
nru: כד
thu:
כד  הָיָה מִתְיָרֵא לְהַחְשִׁיךְ עֲלֵיהֶן מִפְּנֵי הַלִּסְטִים--נוֹטֵל אֶת כֻּלָּן כְּאַחַת, וּמוֹלִיכָן פָּחוּת פָּחוּת מֵאַרְבַּע אַמּוֹת, אוֹ נוֹתְנָן לַחֲבֵרוֹ בְּתוֹךְ אַרְבַּע אַמּוֹת וַחֲבֵרוֹ לַחֲבֵרוֹ, עַד שֶׁמַּגִּיעַ לֶחָצֵר הַחִיצוֹנָה.  בַּמֶּה דְּבָרִים אֲמוּרִים, בְּשֶׁהָיוּ בָּהֶן רְצוּעוֹתֵיהֶן, וְהָיוּ מְקֻשָּׁרִין קֶשֶׁר תְּפִלִּין--שֶׁוַּדַּאי תְּפִלִּין הֶן; אֲבָל אִם לֹא הָיוּ רְצוּעוֹתֵיהֶן מְקֻשָּׁרוֹת, אֵינוּ נִזְקָק לָהֶן.</P>


fic: 3119
nru: כה
thu:
כה  הַמּוֹצֶא סֵפֶר תּוֹרָה--יוֹשֵׁב וּמְשַׁמְּרוֹ, וּמַחְשִׁיךְ עָלָיו; וּבְסַכָּנָה, מַנִּיחוֹ וְהוֹלֵךְ לוֹ.  וְאִם הָיוּ גְּשָׁמִים יוֹרְדִין, מִתְעַטֵּף בָּעוֹר, וְחוֹזֵר וּמְכַסֶּה אוֹתוֹ, וְנִכְנָס בּוֹ.</P>


fic: 3119
nru: כו
thu:
כו  לֹא יֵצֵא הַחַיָּט בְּמַחְטוֹ בְּיָדוֹ, וְלֹא הַלַּבְלָר בְּקֻלְמוֹסוֹ, עֶרֶב שַׁבָּת, סָמוּךְ לְחָשֵׁכָה--שֶׁמֶּא יִשְׁכַּח, וְיוֹצִיא.  וְחַיָּב אָדָם לְמַשְׁמַשׁ בְּבִגְדוֹ, עֶרֶב שַׁבָּת עִם חָשֵׁכָה--שֶׁמֶּא יִהְיֶה שָׁם דָּבָר שָׁכוּחַ, וְיֵצֵא בּוֹ בַּשַּׁבָּת.  וּמֻתָּר לָצֵאת בַּתְּפִלִּין, עֶרֶב שַׁבָּת עִם חָשֵׁכָה--הוֹאִיל וְחַיָּב אָדָם לְמַשְׁמַשׁ בִּתְפִלָּיו בְּכָל עֵת, אֵינוּ שׁוֹכְחָן.  שָׁכַח וְיָצָא בָּהֶן לִרְשׁוּת הָרַבִּים, וְנִזְכַּר שֶׁיֵּשׁ לוֹ תְּפִלִּין בְּרֹאשׁוֹ--מְכַסֶּה אֶת רֹאשׁוֹ עַד שֶׁמַּגִּיעַ לְבֵיתוֹ, אוֹ לְבֵית הַמִּדְרָשׁ.
<BR>


fic: 3120
nru: א
thu:
א  אָסוּר לְהוֹצִיא מַשָּׂא עַל הַבְּהֵמָה בַּשַּׁבָּת, שֶׁנֶּאֱמָר "לְמַעַן יָנוּחַ, שׁוֹרְךָ וַחֲמֹרֶךָ" (<A HREF="t/a0223.htm#12">שמות כג,יב</A>)--אֶחָד שׁוֹר וְאֶחָד חֲמוֹר, וְאֶחָד כָּל בְּהֵמָה וְחַיָּה וָעוֹף.  וְאִם הוֹצִיא עַל הַבְּהֵמָה--אַף עַל פִּי שְׁהוּא מְצֻוֶּה עַל שְׁבִיתָתָהּ--אֵינוּ לוֹקֶה, לְפִי שֶׁאִסּוּרוֹ בָּא מִכְּלַל עֲשֵׂה; לְפִיכָּךְ הַמְּחַמֵּר אַחַר בְּהֶמְתּוֹ בַּשַּׁבָּת, וְהָיָה עָלֶיהָ מַשּׂאוּי--פָּטוּר.</P>


fic: 3120
nru: ב
thu:
ב  וַהֲלוֹא לָאו מְפֹרָשׁ בַּתּוֹרָה, שֶׁנֶּאֱמָר "לֹא-תַעֲשֶׂה כָל-מְלָאכָה אַתָּה וּבִנְךָ וּבִתֶּךָ, עַבְדְּךָ וַאֲמָתְךָ וּבְהֶמְתֶּךָ" (<A HREF="t/a0220.htm#9">שמות כ,ט</A>)--שֶׁלֹּא יַחְרֹשׁ בָּהּ, וְכַיּוֹצֶא בַּחֲרִישָׁה; וְנִמְצָא לָאו שֶׁנִּתַּן לְאַזְהָרַת מִיתַת בֵּית דִּין, וְאֵין לוֹקִין עָלָיו.</P>


fic: 3120
nru: ג
thu:
ג  אָסוּר לְיִשְׂרָאֵל לְהַשְׁאִיל אוֹ לְהַשְׂכִּיר בְּהֵמָה גַּסָּה לַגּוֹי--שֶׁלֹּא יַעֲשֶׂה בָּהּ מְלָאכָה בַּשַּׁבָּת, וַהֲרֵי הוּא מְצֻוֶּה עַל שְׁבִיתַת בְּהֶמְתּוֹ; וְאָסְרוּ חֲכָמִים לִמְכֹּר בְּהֵמָה גַּסָּה לַגּוֹי, שֶׁמֶּא יַשְׁאִיל אוֹ יַשְׂכִּיר.  וְאִם מָכַר--קוֹנְסִין אוֹתוֹ עַד עֲשָׂרָה בְּדָמֶיהָ, וּמַחְזִירָהּ; וְאַפִלּוּ שְׁבוּרָה, אֵין מוֹכְרִין.  וּמֻתָּר לוֹ לִמְכֹּר עַל יְדֵי סִרְסוּר, שֶׁהַסִּרְסוּר אֵינוּ מַשְׁאִיל וְאֵינוּ מַשְׂכִּיר.</P>


fic: 3120
nru: ד
thu:
ד  וּמֻתָּר לִמְכֹּר לָהֶם סוּס--שְׁאֵין הַסּוּס אֵלָא לִרְכִיבַת אָדָם, לֹא לְמַשּׂאוּי, וְהַחַי, נוֹשֵׂא אֶת עַצְמוֹ.  וּכְדֶרֶךְ שֶׁאָסְרוּ לִמְכֹּר לַגּוֹי, כָּךְ אָסְרוּ לִמְכֹּר לְיִשְׂרָאֵל הֶחָשׁוּד לִמְכֹּר לַגּוֹי.  וּמֻתָּר לִמְכֹּר לָהֶם פָּרָה לִשְׁחִיטָה, וְשׁוֹחֵט אוֹתָהּ בְּפָנָיו; וְלֹא יִמְכֹּר סְתָם, אַפִלּוּ שׁוֹר שֶׁלְּפַטָּם--שֶׁמֶּא יַשְׁהֶה אוֹתוֹ, וְיַעֲבֹד בּוֹ.</P>


fic: 3120
nru: ה
thu:
ה  מְקוֹם שֶׁנָּהֲגוּ לִמְכֹּר לָהֶן בְּהֵמָה דַּקָּה, מוֹכְרִין; מְקוֹם שֶׁנָּהֲגוּ שֶׁלֹּא לִמְכֹּר, אֵין מוֹכְרִין.  וּבְכָל מָקוֹם, אֵין מוֹכְרִין לָהֶם חַיָּה גַּסָּה, כְּמוֹ שְׁאֵין מוֹכְרִין לָהֶם בְּהֵמָה גַּסָּה--אֵלָא עַל יְדֵי סִרְסוּר.</P>


fic: 3120
nru: ו
thu:
ו  מִי שֶׁהִחְשִׁיךְ בַּדֶּרֶךְ, וְלֹא הָיָה עִמּוֹ נָכְרִי שֶׁיִּתֵּן לוֹ כִּיסוֹ, וְהָיְתָה עִמּוֹ בְּהֵמָה--מַנִּיחַ כִּיסוֹ עָלֶיהָ כִּשְׁהִיא מְהַלֶּכֶת, וּכְשֶׁתִּרְצֶה לַעֲמֹד נוֹטְלוֹ מֵעָלֶיהָ, כְּדֵי שֶׁלֹּא תַעֲמֹד וְהוּא עָלֶיהָ, עַד שֶׁלֹּא תִהְיֶה שָׁם לֹא עֲקִירָה וְלֹא הַנָּחָה.  וְאָסוּר לוֹ לְהַנְהִיגָהּ, וְאַפִלּוּ בְּקוֹל, כָּל זְמָן שֶׁהַכִּיס עָלֶיהָ, כְּדֵי שֶׁלֹּא יִהְיֶה מְחַמֵּר בַּשַּׁבָּת.  וּגְזֵרַת חֲכָמִים הִיא, שֶׁלֹּא יַנִּיחַ כִּיסוֹ עַל גַּבֵּי בְּהֵמָה, אֵלָא אִם אֵין עִמּוֹ נָכְרִי.</P>


fic: 3120
nru: ז
thu:
ז  הָיָה עִמּוֹ חֵרֵשׁ שׁוֹטֶה וְקָטָן, מַנִּיחַ כִּיסוֹ עַל הַחֲמוֹר, וְאֵינוּ נוֹתְנוֹ לְאֶחָד מֵהֶן, מִפְּנֵי שְׁהֶן אָדָם מִיִּשְׂרָאֵל.  הָיָה עִמּוֹ חֵרֵשׁ וְשׁוֹטֶה, וְאֵין עִמּוֹ בְּהֵמָה--נוֹתְנוֹ לַשּׁוֹטֶה; שׁוֹטֶה וְקָטָן, נוֹתְנוֹ לַשּׁוֹטֶה; חֵרֵשׁ וְקָטָן, נוֹתְנוֹ לְאֵי זֶה מֵהֶן שֶׁיִּרְצֶה.  לֹא הָיְתָה עִמּוֹ בְּהֵמָה, וְלֹא נָכְרִי, וְלֹא אֶחָד מִכָּל אֵלּוּ--מְהַלֵּךְ בּוֹ פָּחוּת פָּחוּת מֵאַרְבַּע אַמּוֹת.  וְאַפִלּוּ מְצִיאָה שֶׁבָּאָה לְיָדוֹ, מְהַלֵּךְ בָּהּ פָּחוּת פָּחוּת מֵאַרְבַּע אַמּוֹת:  אֲבָל קֹדֶם שֶׁתָּבוֹא לְיָדוֹ--אִם יָכוֹל לְהַחְשִׁיךְ עָלֶיהָ, מַחְשִׁיךְ; וְאִם לָאו, מוֹלִיכָהּ פָּחוּת פָּחוּת מֵאַרְבַּע אַמּוֹת.</P>


fic: 3120
nru: ח
thu:
ח  מֻתָּר לִמְשֹׁךְ אֶת הַבְּהֵמָה בְּמֶתֶג וְרֶסֶן שֶׁלָּהּ, לִרְשׁוּת הָרַבִּים--וְהוּא שֶׁתִּהְיֶה רְאוּיָה לְאוֹתוֹ הָרֶסֶן, כְּגוֹן שֵׁיר לַסּוּס וְאַפְסָר לַגָּמָל וַחֲטָם לַנָּאקָה וְסוּגַר לַכֶּלֶב.  אֲבָל אִם הוֹצִיא בְּהֵמָה בְּמֶתֶג שְׁאֵין מִשְׁתַּמֶּרֶת בּוֹ, כְּגוֹן שֶׁקָּשַׁר חֶבֶל בְּפִי הַסּוּס, אוֹ בְּמֶתֶג שְׁאֵינָהּ צְרִיכָה לוֹ אֵלָא מִשְׁתַּמֶּרֶת בְּפָחוּת מִמֶּנּוּ, כְּגוֹן שֶׁהוֹצִיא חֲמוֹר בַּשֵּׁיר שֶׁלְּסוּס אוֹ חָתוּל בַּסּוּגַר--הֲרֵי זֶה מַשּׂאוּי:  שֶׁכָּל שְׁמִירָה מְעֻלָּה אוֹ שְׁמִירָה פְּחוּתָה, מַשּׂאוּי הוּא לָהּ.</P>


fic: 3120
nru: ט
thu:
ט  לֹא יִקְשֹׁר גְּמַלִּים זֶה בְּזֶה, וְיִמְשֹׁךְ; אַפִלּוּ הָיוּ קְשׁוּרִין מֵעֶרֶב שַׁבָּת, אֵינָן נִמְשָׁכִין בַּשַּׁבָּת.  אֲבָל מַכְנִיס הוּא חֲבָלִים לְתוֹךְ יָדוֹ--וְהוּא, שֶׁלֹּא יֵצֵא חֶבֶל מִתַּחַת יָדוֹ טֶפַח; וְצָרִיךְ שֶׁיִּהְיֶה הַחֶבֶל שֶׁמִּפִּי הַבְּהֵמָה עַד יָדוֹ, גָּבוֹהַּ מִן הָאָרֶץ טֶפַח אוֹ יוֹתֵר.  וּמִפְּנֵי מַה לֹא יִמְשֹׁךְ הַגְּמַלִּים הַקְּשׁוּרִים זֶה בְּזֶה, מִפְּנֵי שְׁהוּא נִרְאֶה כְּמִי שֶׁמּוֹלִיכָן לַשּׁוּק שֶׁמּוֹכְרִין בּוֹ הַבְּהֵמוֹת אוֹ שֶׁמְּשַׂחֲקִין בָּהֶן שָׁם; וּמִפְּנֵי זֶה, לֹא תֵצֵא בְּהֵמָה בַּזּוֹג שֶׁבְּצַוָּארָהּ, וְאַפִלּוּ הָיָה פָּקוּק, שְׁאֵין לוֹ קוֹל.</P>


fic: 3120
nru: י
thu:
י  לֹא תֵצֵא בְּהֵמָה בַּזּוֹג שֶׁבִּכְסוּתָהּ, וְלֹא בַּחוֹתָם שֶׁבְּצַוָּארָהּ, וְלֹא בַּחוֹתָם שֶׁבִּכְסוּתָהּ, וְלֹא בָּרְצוּעָה שֶׁבְּרַגְלָהּ, וְלֹא בַּסֻּלָּם שֶׁבְּצַוָּארָהּ.  וְאֵין חֲמוֹר יוֹצֶא בַּמַּרְדַּעַת, אֵלָא אִם כֵּן הָיְתָה קְשׁוּרָה לוֹ מֵעֶרֶב שַׁבָּת.  וְלֹא יֵצֵא הַגָּמָל בַּמְּטֻלְטֶלֶת הַתְּלוּיָה לוֹ בְּדַבַּשְׁתּוּ אוֹ בִּזְנָבוֹ, אֵלָא אִם כֵּן הָיְתָה קְשׁוּרָה בִּזְנָבוֹ וְחוֹטַרְתּוֹ; וְלֹא יֵצֵא הַגָּמָל עֲקוּד יָד, וְלֹא עֲקוּד רֶגֶל.  וְכֵן שְׁאָר כָּל הַבְּהֵמָה.</P>


fic: 3120
nru: יא
thu:
יא  אֵין הַתֻּרְנְגוֹלִים יוֹצְאִין בַּחוּטִין, וְלֹא בָּרְצוּעוֹת שֶׁבְּרַגְלֵיהֶם.  וְאֵין הַכְּבָשִׂין יוֹצְאִין בָּעֲגָלָה שֶׁתַּחַת הָאַלְיָה; וְאֵין הַכְּבָשׂוֹת יוֹצְאוֹת בָּעֵצִים שֶׁמַּנִּיחִים לָהֶן בְּחֻטְמָן, כְּדֵי שֶׁיִּתְעַטְּשׁוּ הַתּוֹלָעִין שֶׁבְּמוֹחָן.  וְאֵין הָעֵגֶל יוֹצֶא בְּעֹל קָטָן שֶׁמַּנִּיחִין לוֹ עַל צַוָּארוֹ, כְּדֵי שֶׁיִּכָּנַע וְיִהְיֶה נוֹחַ לַחֲרִישָׁה.  וְלֹא תֵצֵא בְּהֵמָה בַּשְּׂבָכָה שֶׁמַּנִּיחִין לָהּ בְּפִיהָ, כְּדֵי שֶׁלֹּא תִשֹּׁךְ אוֹ לֹא תֹאכַל.  וְלֹא תֵצֵא הַפָּרָה בְּעוֹר הַקֻּפָּד שֶׁמַּנִּיחִין לָהּ עַל דַּדֶּיהָ, כְּדֵי שֶׁלֹּא יִינַק מִמֶּנָּה הַשֶּׁרֶץ כִּשְׁהִיא יְשֵׁנָה; וְלֹא תֵצֵא בָּרְצוּעָה שֶׁבֵּין קַרְנֶיהָ, בֵּין לְנוֹאי בֵּין לְשַׁמַּר.  עֵז שֶׁחָקַק לָהּ בְּקַרְנֶיהָ, יוֹצְאָה בָּאַפְסָר הַקָּשׁוּר בַּחֲקָק בַּשַּׁבָּת; וְאִם תְּחָבוֹ בִּזְקָנָהּ, אָסוּר--שֶׁמֶּא תְּנַתְּחֶנּוּ, וִיבִיאֶנּוּ בְּיָדוֹ בִּרְשׁוּת הָרַבִּים.  וְכֵן כָּל כַּיּוֹצֶא בְּזֶה.</P>


fic: 3120
nru: יב
thu:
יב  הַזְּכָרִים יוֹצְאִים בָּעוֹר הַקָּשׁוּר לָהֶן עַל זַכְרוּתָן, כְּדֵי שֶׁלֹּא יַעֲלוּ עַל הַנְּקֵבוֹת; וּבָעוֹר הַקָּשׁוּר לָהֶם עַל לִבֵּיהֶם, כְּדֵי שֶׁלֹּא יִפְּלוּ עֲלֵיהֶם זְאֵבִים; וּבַמַּטְלָנִיּוֹת הַמְּרֻקָּמוֹת, שֶׁמְּיַפִּין אוֹתָן בָּהֶן.  וְהָרְחֵלוֹת יוֹצְאוֹת, וְאַלְיָה שֶׁלָּהֶן קְשׁוּרָה לְמַעְלָה עַל גַּבָּן, כְּדֵי שֶׁיַּעֲלוּ עֲלֵיהֶן הַזְּכָרִים, אוֹ קְשׁוּרָה לְמַטָּה, כְּדֵי שֶׁלֹּא יַעֲלוּ עֲלֵיהֶן הַזְּכָרִים; וְיוֹצְאוֹת מְלֻפָּפוֹת בְּמַטְלָנִיּוֹת, כְּדֵי שֶׁיִּהְיֶה הַצֶּמֶר שֶׁלָּהֶן נָקִי.  וְהָעִזִּים יוֹצְאוֹת וְדַדֵּיהֶן קְשׁוּרוֹת, כְּדֵי שֶׁיִּיבַשׁ מֵהֶן הֶחָלָב; אֲבָל אִם קְשָׁרָן כְּדֵי שֶׁלֹּא יֵצֵא הֶחָלָב עַד שֶׁיַּחְלֹב אוֹתוֹ לָעֶרֶב, הֲרֵי אֵלּוּ לֹא יֵצְאוּ.</P>


fic: 3120
nru: יג
thu:
יג  אֵין חֲמוֹר יוֹצֶא בָּאֻכָּף, אַף עַל פִּי שֶׁקָּשׁוּר לוֹ מֵעֶרֶב שַׁבָּת; וְלֹא יֵצֵא הַסּוּס בִּזְנַב שׁוּעָל, וְלֹא בִּזְהוֹרִית שֶׁבֵּין עֵינָיו.  וְלֹא תֵצֵא בְּהֵמָה בַּקַּלַּסְטָר שֶׁבְּפִיהָ, וְלֹא בַּסַּנְדָּל שֶׁבְּרַגְלָהּ, וְלֹא בְּקָמִיעַ שְׁאֵינוּ מֻמְחֶה לַבְּהֵמָה; אֲבָל יוֹצְאָה הִיא בָּאֶגֶד שֶׁעַל גַּבֵּי הַמַּכָּה, וּבַכַּבְשִׁישִׁין שֶׁעַל גַּבֵּי הַשֶּׁבֶר, וּבַשִּׁלְיָה הַמְּדֻלְדֶּלֶת בָּהּ; וּפוֹקֵק לָהּ זוֹג שֶׁבְּצַוָּארָהּ, וּמִטַּיֶּלֶת בּוֹ בֶּחָצֵר.  וְנוֹתֵן מַרְדַּעַת עַל הַחֲמוֹר בַּשַּׁבָּת, וּמִטַּיֵּל בֶּחָצֵר; אֲבָל אֵין תּוֹלִין לָהּ קַלַּסְטָר בְּפִיהָ בַּשַּׁבָּת.</P>


fic: 3120
nru: יד
thu:
יד  כְּשֵׁם שֶׁאָדָם מְצֻוֶּה עַל שְׁבִיתַת בְּהֶמְתּוֹ בַּשַּׁבָּת, כָּךְ הוּא מְצֻוֶּה עַל שְׁבִיתַת עַבְדּוֹ וַאֲמָתוֹ; וְאַף עַל פִּי שְׁהֶן בְּנֵי דַּעַת, וּלְדַעַת עַצְמָן עוֹשִׂין, מִצְוָה עָלָיו לְשָׁמְרָן וּלְמָנְעָן מַעֲשִׂיַּת מְלָאכָה בַּשַּׁבָּת, שֶׁנֶּאֱמָר "לְמַעַן יָנוּחַ, שׁוֹרְךָ וַחֲמֹרֶךָ, וְיִנָּפֵשׁ בֶּן-אֲמָתְךָ, וְהַגֵּר" (<A HREF="t/a0223.htm#12">שמות כג,יב</A>).</P>


fic: 3120
nru: טו
thu:
טו  עֶבֶד וְאָמָה שֶׁאָנוּ מְצֻוִּין עַל שְׁבִיתָתָן--הֶם עֲבָדִים שֶׁמָּלוּ וְטָבְלוּ לְשֵׁם עַבְדוּת, וְקִבְּלוּ מִצְווֹת שֶׁהָעֲבָדִים חַיָּבִין בָּהֶן.  אֲבָל עֲבָדִים שֶׁלֹּא מָלוּ וְלֹא טָבְלוּ, אֵלָא קִבְּלוּ שֶׁבַע מִצְווֹת שֶׁנִּצְטַוּוּ בְּנֵי נוֹחַ בִּלְבָד--הֲרֵי הֶן כְּגֵר תּוֹשָׁב; וּמֻתָּרִין לַעֲשׂוֹת מְלָאכָה בַּשַּׁבָּת לְעַצְמָן בְּפַרְהֶסְיָה, כְּיִשְׂרָאֵל בַּחֹל.  וְאֵין מְקַבְּלִין גֵּר תּוֹשָׁב, אֵלָא בִּזְמָן שֶׁהַיּוֹבֵל נוֹהֵג.</P>


fic: 3120
nru: טז
thu:
טז  הוֹאִיל וְגֵר תּוֹשָׁב עוֹשֶׂה מְלָאכָה לְעַצְמוֹ בַּשַּׁבָּת, וְגֵר צֶדֶק הֲרֵי הוּא כְּיִשְׂרָאֵל לְכָל דָּבָר, בְּמִי נֶאֱמָר "וְיִנָּפֵשׁ בֶּן-אֲמָתְךָ, וְהַגֵּר" (<A HREF="t/a0223.htm#12">שמות כג,יב</A>)--זֶה גֵּר תּוֹשָׁב שְׁהוּא לְקִיטוֹ וּשְׂכִירוֹ שֶׁלְּיִשְׂרָאֵל, כְּמוֹ בֶּן אֲמָתוֹ:  שֶׁלֹּא יַעֲשֶׂה מְלָאכָה לְיִשְׂרָאֵל רִבּוֹ בַּשַּׁבָּת, אֲבָל לְעַצְמוֹ עוֹשֶׂה; וְאַפִלּוּ הָיָה זֶה הַגֵּר עַבְדּוֹ, הֲרֵי זֶה עוֹשֶׂה לְעַצְמוֹ.
<BR>


fic: 3121
nru: א
thu:
א  נֶאֱמָר בַּתּוֹרָה "תִּשְׁבֹּת" (<A HREF="t/a0223.htm#12">שמות כג,יב</A>; <A HREF="t/a0234.htm#21">שמות לד,כא</A>)--אַפִלּוּ מִדְּבָרִים שְׁאֵינָן מְלָאכָה, חַיָּב לִשְׁבֹּת מֵהֶן.  וּדְבָרִים הַרְבֵּה הֶן, שֶׁאָסְרוּ חֲכָמִים מִשּׁוֹם שְׁבֹת--מֵהֶן דְּבָרִים, אֲסָרוּם מִפְּנֵי שְׁהֶן דּוֹמִים לַמְּלָאכוֹת, וּמֵהֶן דְּבָרִים, אֲסָרוּם גְּזֵרָה שֶׁמֶּא יָבוֹא מֵהֶן אִסּוּר סְקֵלָה; וְאֵלּוּ הֶן:</P>


fic: 3121
nru: ב
thu:
ב  כָּל הַמַּשְׁוֶה גֻּמּוֹת, הֲרֵי זֶה חַיָּב מִשּׁוֹם חוֹרֵשׁ; לְפִיכָּךְ אָסוּר לְהִפָּנוֹת בִּשְׂדֵה הַנִּירָה בַּשַּׁבָּת, שֶׁמֶּא יַשְׁוֶה גֻּמּוֹת.  הַמְּפַנֶּה אֶת הָאוֹצָר בַּשַּׁבָּת, מִפְּנֵי שְׁהוּא צָרִיךְ לוֹ לִדְבַר מִצְוָה, כְּגוֹן שֶׁיַּכְנִיס בּוֹ אוֹרְחִים, אוֹ יִקְבַּע בּוֹ מִדְרָשׁ--לֹא יִגְמֹר אֶת כָּל הָאוֹצָר, שֶׁמֶּא יָבוֹא לְהַשְׁווֹת הַגֻּמּוֹת.  טִיט שֶׁעַל גַּבֵּי רַגְלוֹ, מְקַנְּחוֹ בַּכּוֹתָל אוֹ בַּקּוֹרָה; אֲבָל לֹא בַּקַּרְקָע, שֶׁמֶּא יָבוֹא לְהַשְׁווֹת הַגֻּמּוֹת.  לֹא יָרֹק בַּקַּרְקָע וְיָשׁוּף בְּרַגְלוֹ, שֶׁמֶּא יַשְׁוֶה גֻּמּוֹת; וּמֻתָּר לִדְרֹס הָרֹק שֶׁעַל גַּבֵּי הַקַּרְקָע, וְהוֹלֵךְ לְפִי תֻּמּוֹ.</P>


fic: 3121
nru: ג
thu:
ג  נָשִׁים הַמְּשַׂחֲקוֹת בֶּאֱגוֹזִים וּשְׁקֵדִים וְכַיּוֹצֶא בָּהֶן--אֲסוּרוֹת לְשַׂחַק בָּהֶן בַּשַּׁבָּת, שֶׁמֶּא יָבוֹא לְהַשְׁווֹת הַגֻּמּוֹת; וְאָסוּר לְכַבַּד אֶת הַקַּרְקָע, שֶׁמֶּא יַשְׁוֶה גֻּמּוֹת, אֵלָא אִם כֵּן הָיָה רָצוּף בַּאֲבָנִים.  וּמֻתָּר לְזַלַּף מַיִם עַל גַּבֵּי הַקַּרְקָע, וְאֵינוּ חוֹשֵׁשׁ שֶׁמֶּא יַשְׁוֶה גֻּמּוֹת, שֶׁהֲרֵי אֵינוּ מִתְכַּוֵּן לְכָּךְ.  אֵין סָכִין אֶת הַקַּרְקָע, וְאַפִלּוּ הָיָה רָצוּף בַּאֲבָנִים; וְאֵין נוֹפְחִין אוֹתוֹ, וְאֵין מְדִיחִין אוֹתוֹ, אַפִלּוּ בְּיוֹם טוֹב, קַל וְחֹמֶר בַּשַּׁבָּת--שֶׁלֹּא יַעֲשֶׂה כְּדֶרֶךְ שְׁהוּא עוֹשֶׂה בַּחֹל, וְיָבוֹא לְהַשְׁווֹת הַגֻּמּוֹת, בִּזְמָן שְׁהוּא עוֹשֶׂה כֵּן, בִּמְקוֹם שְׁאֵינוּ רָצוּף.</P>


fic: 3121
nru: ד
thu:
ד  חָצֵר שֶׁנִּתְקַלְקְלָה בִּימֵי הַגְּשָׁמִים, מֵבִיא תֶּבֶן וּמְרַדֶּה בָּהּ; וְכִשְׁהוּא מְרַדֶּה, לֹא יְרַדֶּה לֹא בַּסַּל, וְלֹא בַּקֻּפָּה, אֵלָא בְּשׁוּלֵי הַקֻּפָּה--שֶׁלֹּא יַעֲשֶׂה כְּדֶרֶךְ שְׁהוּא עוֹשֶׂה בַּחֹל, וְיָבוֹא לְהַשְׁווֹת גֻּמּוֹת.</P>


fic: 3121
nru: ה
thu:
ה  הַמַּשְׁקֶה אֶת הַזְּרָעִים, חַיָּב מִשּׁוֹם זוֹרֵעַ; לְפִיכָּךְ אָסוּר לִשְׁאֹב מִן הַבּוֹר, בְּגַלְגַּל--גְּזֵרָה, שֶׁמֶּא יְמַלֵּא לְגִנָּתוֹ וּלְחָרְבָתוֹ.  וּמִפְּנֵי זֶה, אִם הָיָה הַבּוֹר שֶׁלַּגַּלְגַּל בֶּחָצֵר, מֻתָּר לְמַלֹּאות מִמֶּנּוּ בַּגַּלְגַּל.</P>


fic: 3121
nru: ו
thu:
ו  הַתּוֹלֵשׁ, חַיָּב מִשּׁוֹם קוֹצֵר; לְפִיכָּךְ אָסוּר לִרְדּוֹת דְּבַשׁ מִכַּוַּרְתּוֹ בַּשַּׁבָּת, מִפְּנֵי שְׁהוּא כְּתוֹלֵשׁ.  אֵין עוֹלִין בָּאִילָן, בֵּין לַח בֵּין יָבֵשׁ; וְאֵין נִתְלִין בָּאִילָן, וְאֵין נִסְמָכִין בָּאִילָן.  וְלֹא יַעֲלֶה מִבְּעוֹד יוֹם, לֵישֵׁב שָׁם כָּל הַיּוֹם כֻּלּוֹ.  וְאֵין מִשְׁתַּמְּשִׁין בַּמְּחֻבָּר לַקַּרְקָע כְּלָל--גְּזֵרָה, שֶׁמֶּא יִתְלֹשׁ.</P>


fic: 3121
nru: ז
thu:
ז  פֵּרוֹת שֶׁנָּשְׁרוּ בַּשַּׁבָּת, אָסוּר לְאָכְלָן עַד מוֹצָאֵי שַׁבָּת--גְּזֵרָה, שֶׁמֶּא יִתְלֹשׁ.  הֲדָס הַמְּחֻבָּר, מֻתָּר לְהָרִיחַ בּוֹ, שְׁאֵין הֲנָיָתוֹ אֵלָא לְהָרִיחַ בּוֹ, וַהֲרֵי רֵיחוֹ מָצוּי; אֲבָל אֶתְרוֹג וְתַפּוּחַ וְכָל הָרָאוּי לַאֲכִילָה, אָסוּר לְהָרִיחַ בּוֹ בַּמְּחֻבָּר--גְּזֵרָה, שֶׁמֶּא יָקֹץ אוֹתוֹ לְאָכְלוֹ.</P>


fic: 3121
nru: ח
thu:
ח  אִילָן שֶׁהָיוּ שָׁרָשָׁיו גְּבוֹהִין מִן הָאָרֶץ שְׁלוֹשָׁה טְפָחִים, אָסוּר לֵישֵׁב עֲלֵיהֶן; וְאִם אֵינָן גְּבוֹהִין שְׁלוֹשָׁה, הֲרֵי הֶן כָּאָרֶץ.  הָיוּ בָּאִין מִלְמַעְלָה מִשְּׁלוֹשָׁה לְתוֹךְ שְׁלוֹשָׁה, מֻתָּר לְהִשְׁתַּמַּשׁ בָּהֶן; הָיוּ גְּבוֹהִין שְׁלוֹשָׁה, אַף עַל פִּי שֶׁצִּדָּן אֶחָד שׁוֹוֶה לָאָרֶץ, אוֹ שֶׁיֵּשׁ חֲלָל תַּחְתֵּיהֶן שְׁלוֹשָׁה--אָסוּר לֵישֵׁב עֲלֵיהֶן.</P>


fic: 3121
nru: ט
thu:
ט  אֵין רוֹכְבִין עַל גַּבֵּי בְּהֵמָה בַּשַּׁבָּת--גְּזֵרָה, שֶׁמֶּא יַחְתֹּךְ זְמוֹרָה לְהַנְהִיגָהּ.  וְאֵין נִתְלִין בַּבְּהֵמָה, וְלֹא יַעֲלֶה מִבְּעוֹד יוֹם לֵישֵׁב עָלֶיהָ בַּשַּׁבָּת.  וְאֵין נִסְמָכִין לְצִדֵּי בְּהֵמָה; וְצִדֵּי צְדָדִין, מֻתָּרִין.  עָלָה בָּאִילָן בַּשַּׁבָּת--בְּשׁוֹגֵג, מֻתָּר לֵירַד; בְּמֵזִיד, אָסוּר לֵירַד.  וּבַבְּהֵמָה--אַפִלּוּ בְּמֵזִיד--יֵרֵד, מִשּׁוֹם צַעַר בַּעֲלֵי חַיִּים.  וְכֵן פּוֹרְקִין הַמַּשּׂאוּי מֵעַל הַבְּהֵמָה בַּשַּׁבָּת, מִשּׁוֹם צַעַר בַּעֲלֵי חַיִּים.</P>


fic: 3121
nru: י
thu:
י  כֵּיצַד:  הָיְתָה בְּהֶמְתּוֹ טְעוּנָה שָׁלִיף שֶׁלִּתְבוּאָה--מַכְנִיס רֹאשׁוֹ תַּחְתָּיו, וּמְסַלְּקוֹ לְצַד אַחֵר, וְהוּא נוֹפֵל מֵאֵלָיו.  הָיָה בָּא בַּדֶּרֶךְ בְּלֵילֵי שַׁבָּת, וּבְהֶמְתּוֹ טְעוּנָה--כְּשֶׁיַּגִּיעַ לֶחָצֵר הַחִיצוֹנָה, נוֹטֵל אֶת הַכֵּלִים הַנִּטָּלִין בַּשַּׁבָּת; וּשְׁאֵינָן נִטָּלִין, מַתִּיר הַחֲבָלִים וְהַשַּׂקִּין נוֹפְלִין.  הָיוּ בַּשַּׂקִּין דְּבָרִים הַמִּשְׁתַּבְּרִין--אִם הָיוּ שַׂקִּין קְטַנִּים, מֵבִיא כַּרִּים וּכְסָתוֹת וּמַנִּיחַ תַּחְתֵּיהֶן, וְהַשַּׂקִּין נוֹפְלִין עַל הַכַּרִּים:  שֶׁהֲרֵי אִם יִרְצֶה לִשְׁלֹף הַכַּר, שׁוֹלֵף, מִפְּנֵי שֶׁהַשַּׂקִּים קְטַנִּים וְקַלִּים, וְנִמְצָא שֶׁלֹּא בִטַּל כְּלִי.  הָיְתָה טְעוּנָה עֲשָׁתוֹת שֶׁלִּזְכוֹכִית, מַתִּיר הַשַּׂקִּים וְהֶן נוֹפְלִין--שֶׁאַף עַל פִּי שֶׁיִּשָּׁבְרוּ, אֵין בְּכָּךְ הֶפְסֵד גָּדוֹל:  שֶׁהֲרֵי הַכֹּל לְהַתָּכָה עוֹמֵד, וּלְהֶפְסֵד מוּעָט לֹא חָשְׁשׁוּ.  הָיוּ הַשַּׂקִּים גְּדוֹלִים וּמְלֵאִים כְּלֵי זְכוֹכִית וְכַיּוֹצֶא בָּהֶם, פּוֹרֵק בְּנַחַת.  וּמִכָּל מָקוֹם, לֹא יַנִּיחֵן שָׁם עַל גַּבֵּי בְּהֵמָה--מִשּׁוֹם צַעַר בַּעֲלֵי חַיִּים.</P>


fic: 3121
nru: יא
thu:
יא  הַמְּדַבֵּק פֵּרוֹת עַד שֶׁיֵּעָשׂוּ גּוּף אֶחָד, חַיָּב מִשּׁוֹם מְעַמֵּר.  לְפִיכָּךְ מִי שֶׁנִּתְפַּזְּרוּ לוֹ פֵּרוֹת בַּחֲצֵרוֹ, מְלַקֵּט עַל יָד עַל יָד וְאוֹכֵל; אֲבָל לֹא יִתֵּן לֹא לְתוֹךְ הַסַּל וְלֹא לְתוֹךְ הַקֻּפָּה, כְּדֶרֶךְ שְׁהוּא עוֹשֶׂה בַּחֹל:  שְׁאִם יַעֲשֶׂה כְּדֶרֶךְ שְׁהוּא עוֹשֶׂה בַּחֹל--שֶׁמֶּא יִכְבְּשֵׁם בְּיָדוֹ בְּתוֹךְ הַקֻּפָּה, וְיָבוֹא לִידֵי עִמּוּר.  וְכֵן אֵין מְקַבְּצִין אֶת הַמֶּלַח וְכַיּוֹצֶא בּוֹ, מִפְּנֵי שֶׁנִּרְאֶה כִּמְעַמֵּר.</P>


fic: 3121
nru: יב
thu:
יב  מְפָרֵק, חַיָּב מִשּׁוֹם דָּשׁ, וְהַסּוֹחֵט זֵיתִים וַעֲנָבִים, חַיָּב מִשּׁוֹם מְפָרֵק; לְפִיכָּךְ אָסוּר לִסְחֹט תֻּתִּים וְרִמּוֹנִים, הוֹאִיל וּמִקְצַת בְּנֵי אָדָם סוֹחֲטִים אוֹתָם כְּזֵיתִים וַעֲנָבִים--שֶׁמֶּא יָבוֹא לִסְחֹט זֵיתִים וַעֲנָבִים.  אֲבָל שְׁאָר פֵּרוֹת, כְּגוֹן פָּרִישִׁין וְתַפּוּחִים וְעַזְרוּרִין--מֻתָּר לְסָחְטָן בַּשַּׁבָּת, מִפְּנֵי שְׁאֵינָן בְּנֵי סְחִיטָה.</P>


fic: 3121
nru: יג
thu:
יג  כְּבָשִׁין וּשְׁלָקוֹת שֶׁסְּחָטָן--אִם לְרַכַּךְ גּוּפָן, מֻתָּר; וְאִם לְהוֹצִיא מֵימֵיהֶן, אָסוּר.  וְאֵין מְרַסְּקִין אֶת הַשֶּׁלֶג, שֶׁיָּזוּבוּ מֵימָיו; אֲבָל מְרַסֵּק הוּא לְתוֹךְ הַכּוֹס, אוֹ לְתוֹךְ הַקְּעָרָה.  הַשּׁוּם וְהַבֹּסֶר וְהַמְּלִילוֹת שֶׁרִסְּקָן מִבְּעוֹד יוֹם--אִם מְחֻסָּרִין דִּיכָה, אָסוּר לוֹ לִגְמֹר דִּיכָתָן בַּשַּׁבָּת; וְאִם מְחֻסָּרִין שְׁחִיקָה בַּיָּד, מֻתָּר לוֹ לִגְמֹר שְׁחִיקָתָן בַּשַּׁבָּת.  לְפִיכָּךְ מֻתָּר לִגְמֹר שְׁחִיקַת הָרִיפוֹת בְּעֵץ הַפָּרוּר בְּתוֹךְ הַקְּדֵרָה בַּשַּׁבָּת, אַחַר שֶׁמּוֹרִידִין אוֹתָהּ מֵעַל הָאֵשׁ.</P>


fic: 3121
nru: יד
thu:
יד  הַמּוֹלֵל מְלִילוֹת--מוֹלֵל בְּשִׁנּוּי, כְּדֵי שֶׁלֹּא יֵרָאֶה כְּדָשׁ.  הַיּוֹנֵק בְּפִיו, פָּטוּר; וְאִם הָיָה גּוֹנֵחַ--מֻתָּר לוֹ לִינַק בְּפִיו, מִפְּנֵי שְׁהוּא מְפָרֵק כִּלְאַחַר יָד, וּמִשּׁוֹם צַעֲרוֹ לֹא גָזְרוּ, וְאַף עַל פִּי שְׁאֵין שָׁם סַכָּנָה.</P>


fic: 3121
nru: טו
thu:
טו  פֵּרוֹת שֶׁזָּבוּ מֵהֶן מַשְׁקִין בַּשַּׁבָּת--אִם זֵיתִים וַעֲנָבִים הֶן--אָסוּר לִשְׁתּוֹת אוֹתָן הַמַּשְׁקִין, עַד מוֹצָאֵי שַׁבָּת:  גְּזֵרָה--שֶׁמֶּא יִתְכַּוַּן, וְיִסְחֹט אוֹתָן בַּשַּׁבָּת.  וְאִם תֻּתִּים וְרִמּוֹנִים הֶן--אִם הִכְנִיסָן לַאֲכִילָה, מַשְׁקִין שֶׁזָּבוּ מֵהֶן מֻתָּרִין; וְאִם הִכְנִיסָן לְדָרְכָן, מַשְׁקִין שֶׁזָּבוּ מֵהֶן אֲסוּרִין עַד מוֹצָאֵי שַׁבָּת.</P>


fic: 3121
nru: טז
thu:
טז  זֵיתִים וַעֲנָבִים שֶׁרִסְּקָן מֵעֶרֶב שַׁבָּת, וְיָצְאוּ מֵהֶן מַשְׁקִין מֵעַצְמָן--מֻתָּרִין; וְכֵן חַלּוֹת דְּבַשׁ שֶׁרִסְּקָן מֵעֶרֶב שַׁבָּת--מַשְׁקִין הַיּוֹצְאִין מֵהֶן בַּשַּׁבָּת, מֻתָּרִין:  שְׁאֵין כָּאן מָקוֹם לִגְזֵרָה, שֶׁכְּבָר רִסְּקָן מִבָּעֶרֶב.</P>


fic: 3121
nru: יז
thu:
יז  זוֹרֶה וּבוֹרֵר, מֵאֲבוֹת מְלָאכוֹת הֶן.  לְפִיכָּךְ אַף עַל פִּי שֶׁמֻּתָּר לִמְלֹל מְלִילוֹת, בְּרָאשֵׁי אֶצְבְּעוֹתָיו, כִּשְׁהוּא מְנַפֵּחַ, מְנַפֵּחַ בְּיָדוֹ אַחַת בְּכָל כּוֹחוֹ--אֲבָל לֹא בַּקָּנוֹן, וְלֹא בַּתַּמְחוּי:  גְּזֵרָה--שֶׁמֶּא יְנַפֶּה בְּנַפָה וּבִכְבָרָה, שְׁהוּא חַיָּב.  וְהַמְּשַׁמֵּר שְׁמָרִים, תּוֹלֶדֶת בּוֹרֵר אוֹ מְרַקֵּד הוּא; לְפִיכָּךְ אַף עַל פִּי שֶׁמֻּתָּר לְסַנַּן יַיִן צָלוּל אוֹ מַיִם צְלוּלִין, בְּסוּדָרִין אוֹ בִּקְפִיפָה מִצְרִית, לֹא יַעֲשֶׂה גֻּמָּה, בַּסּוּדָר--שֶׁלֹּא יַעֲשֶׂה כְּדֶרֶךְ שְׁהוּא עוֹשֶׂה בַּחֹל, וְיָבוֹא לְשַׁמַּר בַּמַּשְׁמֶרֶת.  וְכֵן אָסוּר לִתְלוֹת אֶת הַמַּשְׁמֶרֶת, כְּדֶרֶךְ שְׁהוּא עוֹשֶׂה בַּחֹל--שֶׁמֶּא יָבוֹא לְשַׁמַּר.  וְכֵן הַמְּחַבֵּץ, תּוֹלֶדֶת בּוֹרֵר הוּא; לְפִיכָּךְ אַף עַל פִּי שֶׁנּוֹתְנִין שֻׁמְשְׁמִין וֶאֱגוֹזִים לַדְּבַשׁ, לֹא יְחַבַּץ בְּיָדוֹ.</P>


fic: 3121
nru: יח
thu:
יח  הַמְּחַתֵּךְ אֶת הַיָּרָק דַּק דַּק, כְּדֵי לְבַשְּׁלוֹ--הֲרֵי זֶה תּוֹלֶדֶת טוֹחֵן, וְחַיָּב; לְפִיכָּךְ אֵין מְרַסְּקִין לֹא אֶת הַשַּׁחַת, וְלֹא אֶת הַחַרּוּבִין, לִפְנֵי בְּהֵמָה, בֵּין דַּקָּה בֵּין גַּסָּה--מִפְּנֵי שֶׁנִּרְאֶה כְּטוֹחֵן.  אֲבָל מְחַתְּכִין אֶת הַדַּלּוּעִין לִפְנֵי הַבְּהֵמָה, וְאֶת הַנְּבֵלָה לִפְנֵי הַכְּלָבִים--שְׁאֵין טְחִינָה בַּפֵּרוֹת.  וּמַתִּירִין אֲלֻמּוֹת שֶׁלְּעָמִיר לִפְנֵי בְּהֵמָה, וּמְפַסְפֵּס בְּיָדוֹ אֲלֻמּוֹת קְטַנּוֹת; אֲבָל לֹא אֲלֻמּוֹת גְּדוֹלוֹת, מִפְּנֵי הַטֹּרַח שֶׁבָּהֶן.</P>


fic: 3121
nru: יט
thu:
יט  חֲבִלֵּי סִיאָה וְאֵזוֹב וְקָרְנִית וְכַיּוֹצֶא בָּהֶן, שֶׁהִכְנִיסָן לְמַאֲכָל בְּהֵמָה--מִסְתַּפֵּק בָּהֶן, וְקוֹטֵם וְאוֹכֵל בְּרָאשֵׁי אֶצְבְּעוֹתָיו; אֲבָל לֹא בְּיָדוֹ הַרְבֵּה--שֶׁלֹּא יַעֲשֶׂה כְּדֶרֶךְ שְׁהוּא עוֹשֶׂה בַּחֹל, וְיָבוֹא לָדֹק.</P>


fic: 3121
nru: כ
thu:
כ  הַצָּרִיךְ לָדֹק פַּלְפְּלִים וְכַיּוֹצֶא בָּהֶן, לִתֵּן לְתוֹךְ הַמַּאֲכָל בַּשַּׁבָּת--הֲרֵי זֶה כּוֹתֵשׁ בְּיַד הַסַּכִּין, וּבַקְּעָרָה.  אֲבָל בַּמַּכְתֶּשֶׁת--חַיָּב, מִפְּנֵי שְׁהוּא טוֹחֵן; לְפִיכָּךְ אָסוּר לַבָּרִיא, לְהִתְרַפֹּאות בַּשַּׁבָּת--גְּזֵרָה, שֶׁמֶּא יִשְׁחֹק סַמָּמְנִין.</P>


fic: 3121
nru: כא
thu:
כא  כֵּיצַד:  לֹא יֹאכַל אָדָם דְּבָרִים שְׁאֵינָן מַאֲכַל בְּרִיאִים, כְּגוֹן אֵזוֹבְיוּן וּפוּאָה; וְלֹא דְּבָרִים הַמְּשַׁלְשְׁלִים, כְּגוֹן לַעֲנָה וְכַיּוֹצֶא בָּהּ.  וְכֵן לֹא יִשְׁתֶּה דְּבָרִים שְׁאֵין דֶּרֶךְ הַבְּרִיאִים לִשְׁתּוֹתָן, כְּגוֹן מַיִם שֶׁבִּשְּׁלוּ בּוֹ סַמָּמְנִין וַעֲשָׂבִים.</P>


fic: 3121
nru: כב
thu:
כב  אוֹכֵל אָדָם אֹכָלִין וּמַשְׁקִין שֶׁדֶּרֶךְ הַבְּרִיאִים לְאָכְלָן וְלִשְׁתּוֹתָן, כְּגוֹן הַכֻּסְבַּר וְהַכִּישׁוּת וְהָאֵזוֹב; אַף עַל פִּי שְׁהֶן מְרַפְּאִין, וַאֲכָלָן כְּדֵי לְהִתְרַפֹּאות בָּהֶם--מֻתָּר, הוֹאִיל וְהֶם מַאֲכַל בְּרִיאִים.  שָׁתָה חִלְתִּית מִקֹּדֶם הַשַּׁבָּת, וַהֲרֵי הוּא שׁוֹתֶה וְהוֹלֵךְ--מֻתָּר לִשְׁתּוֹתָן בַּשַּׁבָּת, בִּמְקוֹמוֹת שֶׁנָּהֲגוּ הַבְּרִיאִים לִשְׁתּוֹת הַחִלְתִּית; וְשׁוֹתִין זַיְתּוּס הַמִּצְרִי, בְּכָל מָקוֹם.</P>


fic: 3121
nru: כג
thu:
כג  וְכֵן שְׁמָנִים שֶׁדֶּרֶךְ הַבְּרִיאִים לָסוּךְ בָּהֶן--מֻתָּר לָסוּךְ בָּהֶן בַּשַּׁבָּת, וְאַף עַל פִּי שֶׁנִּתְכַּוַּן לִרְפוּאָה; וּשְׁאֵין הַבְּרִיאִים סָכִין בָּהֶן, אֲסוּרִין.  הַחוֹשֵׁשׁ בְּמָתְנָיו--לֹא יָסוּךְ יַיִן וְחֹמֶץ, אֲבָל סָךְ הוּא אֶת הַשֶּׁמֶן; וְלֹא שֶׁמֶן וֶרֶד, אֵלָא בִּמְקוֹם שֶׁהַבְּרִיאִים סָכִין אוֹתוֹ.  וּמֻתָּר לָסוּךְ שֶׁמֶן וּמֶלַח, בְּכָל מָקוֹם.  נִגְּפָה יָדוֹ אוֹ רַגְלוֹ, צוֹמְתָהּ בַּיַּיִן; וְאֵינוּ צוֹמְתָהּ, בַּחֹמֶץ:  וְאִם הָיָה עָנֹג, אַף בַּיַּיִן אָסוּר.</P>


fic: 3121
nru: כד
thu:
כד  הַחוֹשֵׁשׁ בְּשִׁנָּיו--לֹא יְגַמַּע בָּהֶן אֶת הַחֹמֶץ, וְיִפְלֹט; אֲבָל מְגַמֵּעַ הוּא, וּבוֹלֵעַ.  הַחוֹשֵׁשׁ בִּגְרוֹנוֹ, לֹא יְעַרְעֲרֶנּוּ בְּשֶׁמֶן; אֲבָל בּוֹלֵעַ הוּא שֶׁמֶן הַרְבֵּה--וְאִם נִתְרַפָּא, נִתְרַפָּא.  אֵין לוֹעֲסִין אֶת הַמַּצְטִכֵּי, וְאֵין שָׁפִין אֶת הַשִּׁנַּיִם בְּסַם בַּשַּׁבָּת, בִּזְמָן שֶׁמִּתְכַּוֵּן לִרְפוּאָה; וְאִם נִתְכַּוַּן לְרֵיחַ הַפֶּה, מֻתָּר.</P>


fic: 3121
nru: כה
thu:
כה  אֵין נוֹתְנִין יַיִן, לְתוֹךְ הָעַיִן; אֲבָל נוֹתֵן הוּא, עַל גַּב הָעַיִן.  וְרֹק תָּפֵל, אַפִלּוּ עַל גַּב הָעַיִן אָסוּר.  קִלּוֹר שֶׁשָּׁרָה אוֹתוֹ מֵעֶרֶב שַׁבָּת--מַעְבִּירוֹ עַל גַּב עֵינָיו בַּשַּׁבָּת, וְאֵינוּ חוֹשֵׁשׁ.  מִי שֶׁלָּקָה בְּאֶצְבָּעוֹ, לֹא יִכְרֹךְ עָלָיו גֳּמִי כְּדֵי לְרַפֹּאותוֹ; וְלֹא יִדְחֲקֶנּוּ בְּיָדוֹ, כְּדֵי לְהוֹצִיא מִמֶּנּוּ דָּם.</P>


fic: 3121
nru: כו
thu:
כו  אֵין נוֹתְנִין חֹמֶץ וְשֶׁמֶן עַל גַּבֵּי הַמַּכָּה, וְלֹא עַל גַּבֵּי מוֹךְ שֶׁעַל הַמַּכָּה, וְלֹא עַל גַּבֵּי מוֹךְ לִתְּנוֹ עַל הַמַּכָּה בַּשַּׁבָּת; אֲבָל נוֹתֵן הוּא חוּץ לַמַּכָּה, וְשׁוֹתֵת וְיוֹרֵד לַמַּכָּה.  וְנוֹתְנִין מוֹךְ יָבֵשׁ עַל גַּבֵּי הַמַּכָּה; וְאִם הָיָה עַתִּיק--אָסוּר, מִפְּנֵי שְׁהוּא כִּרְטִיָּה.</P>


fic: 3121
nru: כז
thu:
כז  רְטִיָּה שֶׁפֵּרְשָׁה עַל גַּבֵּי כְּלִי, מַחְזִירִין אוֹתָהּ; וְאִם פֵּרְשָׁה עַל גַּבֵּי קַרְקָע, אָסוּר לְהַחְזִירָהּ.  וּמַנִּיחִין רְטִיָּה עַל גַּבֵּי הַמַּכָּה לְכַתְּחִלָּה בַּמִּקְדָּשׁ, שְׁאֵין אִסּוּר שְׁבֹת בַּמִּקְדָּשׁ.  וּבְכָל מָקוֹם, מְקַנְּחִין פִּי הַמַּכָּה; וְאֵין מְקַנְּחִין אֶת הָרְטִיָּה, שֶׁמֶּא יְמָרַח.</P>


fic: 3121
nru: כח
thu:
כח  סָכִין וּמִתְמַשִּׁין בִּבְנֵי מֵעַיִם בַּשַּׁבָּת--וְהוּא שֶׁיָּסוּךְ וִימַשְׁמַשׁ בְּבַת אַחַת, כְּדֵי שֶׁלֹּא יַעֲשֶׂה כְּדֶרֶךְ שְׁהוּא עוֹשֶׂה בַּחֹל.  וְאֵין מִתְעַמְּלִין בַּשַּׁבָּת.  אֵי זֶה הוּא מִתְעַמֵּל:  זֶה שֶׁדּוֹרְסִים עַל גּוּפוֹ בְּכוֹחַ, עַד שֶׁיִּיגַע וְיָזִיעַ, אוֹ שֶׁיְּהַלַּךְ, עַד שֶׁיִּיגַע וְיָזִיעַ--שֶׁאָסוּר לְיַגַּע אֶת עַצְמוֹ כְּדֵי שֶׁיָּזִיעַ בַּשַּׁבָּת, מִפְּנֵי שְׁהוּא רְפוּאָה.  וְכֵן אָסוּר לַעֲמֹד בְּקַרְקַע דִּימוֹסוֹת שֶׁבְּאֶרֶץ יִשְׂרָאֵל, מִפְּנֵי שֶׁמְּעַמֶּלֶת וּמְרַפְּאָה.</P>


fic: 3121
nru: כט
thu:
כט  אֵין רוֹחֲצִין בְּמַיִם שֶׁמְּשַׁלְשְׁלִין, וְלֹא בְּטִיט שֶׁטּוֹבְעִין בּוֹ, וְלֹא בְּמֵי הַמִּשְׁרָה הַבְּאוּשִׁים, וְלֹא בְּיַם סְדוֹם, וְלֹא בַּמַּיִם הָרָעִים שֶׁבַּיָּם הַגָּדוֹל--מִפְּנֵי שֶׁכָּל אֵלּוּ צַעַר הֶן, וְכָתוּב "וְקָרָאתָ לַשַּׁבָּת עֹנֶג" (<A HREF="t/t1058.htm#13">ישעיהו נח,יג</A>); לְפִיכָּךְ אִם לֹא נִשְׁתָּהָה בָּהֶם, אֵלָא עָלָה מִיָּד--אַף עַל פִּי שֶׁיֵּשׁ לוֹ חֲטָטִין בְּרֹאשׁוֹ, מֻתָּר.</P>


fic: 3121
nru: ל
thu:
ל  אֵין מִתְגָּרְדִין בְּמִגְרֶדֶת; וְאִם הָיוּ יָדָיו מְלֻכְלָכוֹת בְּצוֹאָה אוֹ בְּטִיט, גּוֹרֵד כְּדַרְכּוֹ וְאֵינוּ חוֹשֵׁשׁ.  סָכִין וּמְפָרְכִין לָאָדָם לְעַנְּגוֹ, אֲבָל לֹא לַבְּהֵמָה; וְאִם הָיָה לָהּ צַעַר, מֻתָּר לְהָסִיר צַעֲרָהּ בְּסִיכָה וּפֵרוּךְ.  בְּהֵמָה שֶׁאָכְלָה כַּרְשִׁינִין הַרְבֵּה, מְרִיצִין אוֹתָהּ בֶּחָצֵר בִּשְׁבִיל שֶׁתִּתְרַפָּא; וְאִם אֲחָזָהּ דָּם, מַעְמִידִין אוֹתָהּ בַּמַּיִם בִּשְׁבִיל שֶׁתִּצְטַנַּן, וְאֵין חוֹשְׁשִׁין, שֶׁמֶּא יִשְׁחֹק לָהּ סַמָּמְנִין.</P>


fic: 3121
nru: לא
thu:
לא  אֵין מְקִיאִין אֶת הָאֹכֶל בַּשַּׁבָּת.  בַּמֶּה דְּבָרִים אֲמוּרִים, בְּסַם--שֶׁמֶּא יִשְׁחֹק סַמָּמְנִין; אֲבָל לְהַכְנִיס יָדוֹ לְתוֹךְ פִּיו וּלְהָקִיא, מֻתָּר.  וְאָסוּר לִדְחֹק כְּרֵסוֹ שֶׁלַּתִּינוֹק, כְּדֵי לְהוֹצִיא הָרְאִי שֶׁלּוֹ--שֶׁמֶּא יָבוֹא לְהַשְׁקוֹתוֹ סַמָּנִין הַמְּשַׁלְשְׁלִין.  וּמֻתָּר לִכְפּוֹת כּוֹס עַל הַטַּבּוּר בַּשַּׁבָּת, כְּדֵי לְהַעֲלוֹתוֹ.  וְכֵן מֻתָּר לְחַנַּק וְלִלְפֹּף אֶת הַקָּטָן, וּלְהַעֲלוֹת אָזְנַיִם בֵּין בַּיָּד בֵּין בִּכְלִי, וּלְהַעֲלוֹת אֻנְקְלֵי:  שֶׁכָּל אֵלּוּ וְכַיּוֹצֶא בָּהֶן--אֵין עוֹשִׂין אוֹתָן בְּסַמָּנִין כְּדֵי לָחוּשׁ לִשְׁחִיקָה, וְיֵשׁ לוֹ צַעַר מֵהֶן.</P>


fic: 3121
nru: לב
thu:
לב  הַמְּרַקֵּד, מֵאֲבוֹת מְלָאכוֹת.  לְפִיכָּךְ אֵין כּוֹבְרִין אֶת הַתֶּבֶן בַּכְּבָרָה; וְלֹא יַנִּיחַ הַכְּבָרָה שֶׁיֵּשׁ בָּהּ תֶּבֶן בְּמָקוֹם גָּבוֹהַּ, בִּשְׁבִיל שֶׁיֵּרֵד הַמּוֹץ--מִפְּנֵי שְׁהוּא כִּמְרַקֵּד.  אֲבָל נוֹטֵל הַתֶּבֶן בַּכְּבָרָה וּמוֹלִיךְ לָאֵבוּס, אַף עַל פִּי שֶׁיֵּרֵד הַמּוֹץ בְּשָׁעַת הוֹלָכָה--שֶׁהֲרֵי אֵינוּ מִתְכַּוֵּן לְכָּךְ.</P>


fic: 3121
nru: לג
thu:
לג  מְגַבֵּל, חַיָּב מִשּׁוֹם לָשׁ; לְפִיכָּךְ אֵין מְגַבְּלִין קֶמַח קָלִי הַרְבֵּה, שֶׁמֶּא יָבוֹא לָלוּשׁ קֶמַח שְׁאֵינוּ קָלִי.  וּמֻתָּר לְגַבַּל אֶת הַקָּלִי, מְעַט מְעַט.  אֲבָל תְּבוּאָה שֶׁלֹּא הֵבִיאָה שְׁלִישׁ שֶׁקָּלוּ אוֹתָהּ, וְאַחַר כָּךְ טָחֲנוּ אוֹתָהּ טְחִינָה גַּסָּה, שֶׁהֲרֵי הִיא כְּחוֹל, וְהִיא הַנִּקְרֵאת שְׁתִית--מֻתָּר לְגַבַּל מִמֶּנָּה בְּחֹמֶץ וְכַיּוֹצֶא בּוֹ הַרְבֵּה בְּבַת אַחַת:  וְהוּא, שֶׁיִּהְיֶה רַךְ; אֲבָל קָשֶׁה, אָסוּר--מִפְּנֵי שֶׁנִּרְאֶה כְּלָשׁ.  וְצָרִיךְ לְשַׁנּוֹת; כֵּיצַד--נוֹתֵן אֶת הַשְּׁתִית, וְאַחַר כָּךְ נוֹתֵן אֶת הַחֹמֶץ.</P>


fic: 3121
nru: לד
thu:
לד  הַמֻּרְסָן--אַף עַל פִּי שְׁאֵינוּ רָאוּי לִגְבֹּל, אֵין גּוֹבְלִין אוֹתוֹ:  שֶׁמֶּא יָבוֹא לְגַבַּל הֶעָפָר, וְכַיּוֹצֶא בּוֹ.  וְנוֹתְנִין מַיִם עַל גַּבֵּי הַמֻּרְסָן, וּמוֹלִיךְ בּוֹ הַתַּרְוָד שְׁתִי וְעֵרֶב; אֲבָל אֵינוּ מְמָרֵס בְּיָדוֹ, שֶׁלֹּא יֵרָאֶה כְּלָשׁ.  אִם לֹא נִתְעָרַב, מְנַעֲרוֹ מִכְּלִי לִכְלִי עַד שֶׁיִּתְעָרַב; וְנוֹתֵן לִפְנֵי הַתֻּרְנְגוֹלִין, אוֹ לִפְנֵי הַשְּׁוָרִים.  וּמֻתָּר לְעָרַב הַמֻּרְסָן עַל דֶּרֶךְ זוֹ בִּכְלִי אֶחָד, וּמְחַלֵּק אוֹתוֹ בְּכֵלִים הַרְבֵּה, וְנוֹתֵן לִפְנֵי כָּל בְּהֵמָה וּבְהֵמָה; וּמְעָרֵב בִּכְלִי אֶחָד אַפִלּוּ כּוֹר, וְאַפִלּוּ כּוֹרַיִם.</P>


fic: 3121
nru: לה
thu:
לה  אֵין מַאֲכִילִין בְּהֵמָה חַיָּה וָעוֹף בַּשַּׁבָּת, כְּדֶרֶךְ שְׁהוּא מַאֲכִיל בַּחֹל--שֶׁמֶּא יָבוֹא לִידֵי כְּתִישַׁת קָטְנָיוֹת, אוֹ לִידֵי לִישַׁת קֶמַח וְכַיּוֹצֶא בּוֹ.  כֵּיצַד:  לֹא יַאֲכִיל הַגָּמָל בַּשַּׁבָּת מַאֲכַל שְׁלוֹשָׁה אַרְבָּעָה יָמִים, וְלֹא יַרְבִּיץ עֵגֶל וְכַיּוֹצֶא בּוֹ וְיִפְתַּח פִּיו וְיִתֵּן לְתוֹכוֹ כַּרְשִׁינִין וּמַיִם בְּבַת אַחַת.  וְכֵן לֹא יִתֵּן לְתוֹךְ פִּי יוֹנִים וְתֻרְנְגוֹלִים, לִמְקוֹם שְׁאֵינָן יְכוּלִין לְהַחְזִיר; אֲבָל מַאֲכִיל הוּא אֶת הַבְּהֵמָה מֵעוֹמֵד, וּמַשְׁקֶה אוֹתָהּ מֵעוֹמֵד, אוֹ נוֹתֵן לְתוֹךְ פִּיהָ מַיִם בִּפְנֵי עַצְמָן וְכַרְשִׁינִין בִּפְנֵי עַצְמָן, בִּמְקוֹם שֶׁיְּכוּלָה לְהַחְזִיר.  וְכֵן מַאֲכִיל הָעוֹף בְּיָדוֹ, בִּמְקוֹם שֶׁיָּכוֹל לְהַחְזִיר.  וְאֵין צָרִיךְ לוֹמַר, שֶׁיִּתֵּן לִפְנֵיהֶן וְהֶן אוֹכְלִין.</P>


fic: 3121
nru: לו
thu:
לו  בַּמֶּה דְּבָרִים אֲמוּרִים, בְּמִי שֶׁמְּזוֹנוֹתָיו עָלָיו, כְּגוֹן בְּהֶמְתּוֹ וְחַיָּתוֹ וְיוֹנֵי הַבַּיִת וְאַוְזִין וְתֻרְנְגוֹלִין; אֲבָל מִי שְׁאֵין מְזוֹנוֹתָיו עָלָיו, כְּגוֹן חֲזִיר וְיוֹנֵי שׁוֹבָךְ וּדְבוֹרִים--לֹא יִתֵּן לִפְנֵיהֶם, לֹא מָזוֹן וְלֹא מַיִם.  וּמֻתָּר לָאָדָם לְהַעְמִיד בְּהֶמְתּוֹ עַל גַּבֵּי עֲשָׂבִים, וְהִיא אוֹכֶלֶת.  אֲבָל לֹא יַעְמִיד אוֹתָהּ, עַל גַּבֵּי דָּבָר שֶׁהֻקְצָה; וְעוֹמֵד בְּפָנֶיהָ, כְּדֵי שֶׁתַּחְזִיר פָּנֶיהָ לַדָּבָר הַמֻּקְצֶה וְתֹאכַל מִמֶּנּוּ.  וְכֵן בְּיוֹם טוֹב.
<BR>


fic: 3122
nru: א
thu:
א  רְדִיַּת הַפַּת--אַף עַל פִּי שְׁאֵינָהּ מְלָאכָה--אָסְרוּ אוֹתָהּ חֲכָמִים, שֶׁמֶּא יָבוֹא לֶאֱפוֹת.  הַמַּדְבִּיק פַּת בַּתַּנּוּר מִבְּעוֹד יוֹם, וְקָדַשׁ עָלָיו הַיּוֹם--מַצִּיל מִמֶּנּוּ מְזוֹן שָׁלוֹשׁ סְעוֹדוֹת, וְאוֹמֵר לַאֲחֵרִים בּוֹאוּ וְהַצִּילוּ לָכֶם.  וְאַף עַל פִּי שֶׁהָרְדִיָּה אֵינָהּ מְלָאכָה, כִּשְׁהוּא מַצִּיל, לֹא יִרְדֶּה בַּמִּרְדֶּה אֵלָא בַּסַּכִּין, כְּדֵי לְשַׁנּוֹת.</P>


fic: 3122
nru: ב
thu:
ב  מִפְּנֵי מַה אָסְרוּ חֲכָמִים לְהִכָּנֵס לַמַּרְחֵץ בַּשַּׁבָּת--מִפְּנֵי הַבַּלָּנִין שֶׁהָיוּ מְחִמִּין חַמִּין בַּשַּׁבָּת, וְאוֹמְרִין מֵעֶרֶב שַׁבָּת הוּחַמּוּ; לְפִיכָּךְ גָּזְרוּ שֶׁלֹּא יִכָּנֵס אָדָם לַמַּרְחֵץ בַּשַּׁבָּת, אַפִלּוּ לְהָזִיעַ.  וְגָזְרוּ שֶׁלֹּא יִשְׁתַּטַּף כָּל גּוּפוֹ בְּחַמִּין, וְאַפִלּוּ בְּחַמִּין שֶׁהוּחַמּוּ מֵעֶרֶב שַׁבָּת; אֲבָל פָּנָיו יָדָיו וְרַגְלָיו, מֻתָּר.  בַּמֶּה דְּבָרִים אֲמוּרִים, בְּחַמֵּי הָאוּר--גְּזֵרָה, מִשּׁוֹם מַרְחֵץ; אֲבָל בְּחַמֵּי טְבֶרְיָה וְכַיּוֹצֶא בָּהֶן, מֻתָּר לְהִשְׁתַּטַּף בָּהֶן כָּל גּוּפוֹ.  וְאָסוּר לִרְחֹץ בְּמַיִם חַמִּין שֶׁבַּמְּעָרוֹת, מִפְּנֵי שֶׁהַמְּעָרָה יֵשׁ בָּהּ הֶבֶל, וְיָבוֹא לִידֵי זִיעָה; וְנִמְצֵאת כַּמַּרְחֵץ.</P>


fic: 3122
nru: ג
thu:
ג  מִתְחַמֵּם אָדָם כְּנֶגֶד הַמְּדוּרָה, וְיוֹצֶא וּמִשְׁתַּטֵּף כָּל גּוּפוֹ בְּצוֹנֵן; אֲבָל אֵינוּ מִשְׁתַּטֵּף כָּל גּוּפוֹ בְּצוֹנֵן, וּבָא וּמִתְחַמֵּם כְּנֶגֶד הַמְּדוּרָה, מִפְּנֵי שֶׁמַּפְשִׁיר מַיִם שֶׁעָלָיו, וְנִמְצָא כְּרוֹחֵץ כָּל גּוּפוֹ בְּחַמִּין.  הַמֵּבִיא סִילוֹן שֶׁלְּצוֹנֵן בְּתוֹךְ מַיִם חַמִּין, אַפִלּוּ בְּתוֹךְ חַמֵּי טְבֶרְיָה--הֲרֵי אֵלּוּ כְּחַמִּין שֶׁהוּחַמּוּ בַּשַּׁבָּת, וַאֲסוּרִין בִּרְחִיצָה וּבִשְׁתִיָּה.</P>


fic: 3122
nru: ד
thu:
ד  מֵבִיא אָדָם קִתּוֹן שֶׁלְּמַיִם, וּמַנִּיחוֹ כְּנֶגֶד הַמְּדוּרָה--לֹא בִּשְׁבִיל שֶׁיֵּחַמּוּ, אֵלָא כְּדֵי שֶׁתָּפוּג צִנָּתָן.  וְכֵן מַנִּיחַ פַּךְ שֶׁלְּשֶׁמֶן כְּנֶגֶד הַמְּדוּרָה--כְּדֵי שֶׁיִּפְשַׁר, לֹא שֶׁיֵּחַם.  וְסָךְ אָדָם יָדוֹ בַּמַּיִם אוֹ בְּשֶׁמֶן, וּמְחַמֵּם כְּנֶגֶד הַמְּדוּרָה--וְהוּא שֶׁלֹּא יֵחַמּוּ הַמַּיִם שֶׁעַל יָדוֹ, עַד שֶׁתְּהֶא כְּרֵסוֹ שֶׁלַּתִּינוֹק נִכְוֵית בָּהֶן.  וּמְחַמֵּם בֶּגֶד, וּמַנִּיחוֹ עַל גַּבֵּי מֵעָיו בַּשַּׁבָּת.</P>


fic: 3122
nru: ה
thu:
ה  אַמְבָּטֵי שֶׁלְּמַרְחֵץ שְׁהִיא מְלֵאָה מַיִם חַמִּים--אֵין נוֹתְנִין לָהּ מַיִם צוֹנֵן, שֶׁהֲרֵי מְחַמְּמָן הַרְבֵּה; וְכֵן לֹא יִתֵּן לְתוֹכָהּ פַּךְ שֶׁלְּשֶׁמֶן, מִפְּנֵי שְׁהוּא כִּמְבַשְּׁלוֹ.  אֲבָל נוֹתֵן הוּא מַיִם חַמִּין, לְתוֹךְ אַמְבָּטֵי שֶׁלְּצוֹנֵן.</P>


fic: 3122
nru: ו
thu:
ו  מֵחָם שֶׁפִּנָּה מִמֶּנּוּ מַיִם--מֻתָּר לִתֵּן לְתוֹכוֹ מַיִם צוֹנֵן, כְּדֵי לְהַפְשִׁירָן; וּמֻתָּר לִצֹּק מַיִם חַמִּין לְתוֹךְ מַיִם צוֹנֵן, אוֹ צוֹנֵן לְתוֹךְ הַחַמִּין--וְהוּא שֶׁלֹּא יִהְיוּ בִּכְלִי רִאשׁוֹן, מִפְּנֵי שְׁהוּא מְחַמְּמָן הַרְבֵּה.  וְכֵן קְדֵרָה רוֹתַחַת--אַף עַל פִּי שֶׁהוֹרִידָהּ מֵעַל הָאֵשׁ, לֹא יִתֵּן לְתוֹכָהּ תְּבָלִין; אֲבָל נוֹתֵן לְתוֹכָהּ מֶלַח, שֶׁהַמֶּלַח אֵינוּ מִתְבַּשֵּׁל אֵלָא עַל גַּבֵּי אֵשׁ גְּדוֹלָה.  וְאִם צָק הַתַּבְשִׁיל מִקְּדֵרָה לִקְעָרָה--אַף עַל פִּי שְׁהוּא רוֹתֵחַ בַּקְּעָרָה, מֻתָּר לוֹ לִתֵּן לְתוֹךְ הַקְּעָרָה תְּבָלִין:  שֶׁכְּלִי שֵׁנִי אֵינוּ מְבַשֵּׁל.</P>


fic: 3122
nru: ז
thu:
ז  אֵין שׁוֹרִין אֶת הַחִלְתִּית, בֵּין בְּפוֹשְׁרִין בֵּין בְּצוֹנֵן; אֲבָל שׁוֹרֶה אוֹתוֹ, בְּתוֹךְ הַחֹמֶץ.  וְאִם שָׁתָה יוֹם חֲמִישִׁי וְשִׁשִּׁי, הֲרֵי זֶה שׁוֹרֶה בַּשַּׁבָּת בְּצוֹנֵן, וּמַנִּיחוֹ בַּחַמָּה עַד שֶׁיֵּחַם, וְשׁוֹתֶה--כְּדֵי שֶׁלֹּא יֶחֱלֶה, אִם פָּסַק מִלִּשְׁתּוֹת.</P>


fic: 3122
nru: ח
thu:
ח  דָּבָר שֶׁנִּתְבַּשַּׁל קֹדֶם הַשַּׁבָּת, אוֹ נִשְׁרָה בְּחַמִּין מִלִּפְנֵי הַשַּׁבָּת--אַף עַל פִּי שְׁהוּא עַכְשָׁו צוֹנֵן, מֻתָּר לִשְׁרוֹתוֹ בְּחַמִּין בַּשַּׁבָּת.  וְדָבָר שְׁהוּא צוֹנֵן מֵעִיקָרוֹ, וְלֹא בָא בְּחַמִּין מֵעוֹלָם--מְדִיחִין אוֹתוֹ בְּחַמִּין בַּשַּׁבָּת, אִם לֹא הָיְתָה הֲדָחָתוֹ גְּמָר מְלַאכְתּוֹ; אֲבָל אִם הָיְתָה הֲדָחָתוֹ גְּמָר מְלַאכְתּוֹ, אֵין שׁוֹרִין אוֹתוֹ בְּחַמִּין.</P>


fic: 3122
nru: ט
thu:
ט  מֻתָּר לְהָחֵם בַּחַמָּה, אַף עַל פִּי שֶׁאָסוּר לְהָחֵם בְּתוֹלְדוֹת הָאֵשׁ--שְׁאֵינוּ בָּא לִטְעוֹת מֵחַמָּה, לָאֵשׁ; לְפִיכָּךְ מֻתָּר לִתֵּן מַיִם צוֹנֵן בַּשֶּׁמֶשׁ, כְּדֵי שֶׁיֵּחַמּוּ.  וְכֵן נוֹתְנִין מַיִם יָפִים לְתוֹךְ מַיִם רָעִים, בִּשְׁבִיל שֶׁיִּצּוֹנוּ.  וְנוֹתְנִין תַּבְשִׁיל לְתוֹךְ הַבּוֹר, בִּשְׁבִיל שֶׁיְּהֶא שָׁמוּר.</P>


fic: 3122
nru: י
thu:
י  מְעָרֵב אָדָם מַיִם וּמֶלַח וְשֶׁמֶן, וְטוֹבֵל בּוֹ פִּתּוֹ, אוֹ נוֹתְנוֹ לְתוֹךְ הַתַּבְשִׁיל--וְהוּא, שֶׁיַּעֲשֶׂה מְעַט; אֲבָל הַרְבֵּה--אָסוּר, מִפְּנֵי שֶׁנִּרְאֶה כְּעוֹשֶׂה מְלָאכָה מִמְּלֶאכֶת הַתַּבְשִׁיל.  וְכֵן לֹא יַעֲשֶׂה מֵי מֶלַח עַזִּין, וְהֶן שְׁנֵי שְׁלִישִׁי מֶלַח וּשְׁלִישׁ מַיִם, מִפְּנֵי שֶׁנִּרְאֶה כְּעוֹשֶׂה מֻרְיָס.  וּמֻתָּר לִמְלֹחַ בֵּיצָה; אֲבָל צְנוֹן וְכַיּוֹצֶא בּוֹ, אָסוּר--מִפְּנֵי שֶׁנִּרְאֶה כְּכוֹבֵשׁ כְּבָשִׁים בַּשַּׁבָּת, וְהַכּוֹבֵשׁ אָסוּר, מִפְּנֵי שְׁהוּא כִּמְבַשֵּׁל.  וּמֻתָּר לִטְבֹּל צְנוֹן וְכַיּוֹצֶא בּוֹ בְּמֶלַח, וְאוֹכֵל.</P>


fic: 3122
nru: יא
thu:
יא  מֻתָּר לְעָרַב יַיִן וּדְבַשׁ וּפַלְפְּלִין בַּשַּׁבָּת, לְאָכְלָן; אֲבָל יַיִן וּמַיִם וְשֶׁמֶן אֲפַרְסְמוֹן--אָסוּר, שְׁאֵין זֶה רָאוּי לַאֲכִילַת בְּרִיאִים.  וְכֵן כָּל כַּיּוֹצֶא בְּזֶה.</P>


fic: 3122
nru: יב
thu:
יב  חַרְדָּל שֶׁלָּשׁוֹ מֵעֶרֶב שַׁבָּת--לְמָחָר מַמְחוֹ בֵּין בַּיָּד בֵּין בִּכְלִי, וְנוֹתֵן לְתוֹכוֹ דְּבַשׁ; וְלֹא יִטְרֹף, אֵלָא מְעָרֵב.  שִׁחְלַיִם שֶׁטְּרָפָן מֵעֶרֶב שַׁבָּת, לְמָחָר נוֹתֵן לְתוֹכָן שֶׁמֶן וְחֹמֶץ וּתְבָלִין; וְלֹא יִטְרֹף, אֵלָא מְעָרֵב.  שׁוּם שֶׁרִסְּקוֹ מֵעֶרֶב שַׁבָּת, לְמָחָר נוֹתְנוֹ לְתוֹךְ הַגָּרִיסִין; וְלֹא יִשְׁחֹק, אֵלָא מְעָרֵב.</P>


fic: 3122
nru: יג
thu:
יג  הַנּוֹטֵל שֵׂעָר מִגּוּף הָאָדָם, חַיָּב מִשּׁוֹם גּוֹזֵז; לְפִיכָּךְ אָסוּר לִרְחֹץ אֶת הַיָּדַיִם בְּדָבָר שֶׁמַּשִּׁיר אֶת הַשֵּׂעָר וַדַּאי, כְּגוֹן אַהֲלָא וְכַיּוֹצֶא בּוֹ.  וּמֻתָּר לָחֹף אֶת הַיָּדַיִם בַּעֲפַר לְבוֹנָה, וְעֲפַר פַּלְפְּלִין, וַעֲפַר יַסְמִין, וְכַיּוֹצֶא בָּהֶן; וְאֵינוּ חוֹשֵׁשׁ שֶׁמֶּא יַשִּׁיר שֵׂעָר שֶׁעַל יָדוֹ, שֶׁהֲרֵי אֵינוּ מִתְכַּוֵּן.  עֵרַב דָּבָר שֶׁמַּשִּׁיר אֶת הַשֵּׂעָר וַדַּאי, עִם דָּבָר שְׁאֵינוּ מַשִּׁיר וַדַּאי--אִם הָיָה הָרֹב מִדָּבָר שְׁאֵינוּ מַשִּׁיר, מֻתָּר לָחֹף בּוֹ; וְאִם לָאו, אָסוּר.</P>


fic: 3122
nru: יד
thu:
יד  אָסוּר לִרְאוֹת בְּמַרְאָה שֶׁלְּמַתֶּכֶת בַּשַּׁבָּת--גְּזֵרָה שֶׁמֶּא יַשִּׁיר בָּהּ נִימִין הַמְּדֻלְדָּלִין מִן הַשֵּׂעָר, וְאַפִלּוּ קְבוּעָה בַּכּוֹתָל; אֲבָל מַרְאָה שְׁאֵינָהּ שֶׁלְּמַתֶּכֶת--מֻתָּר לִרְאוֹת בָּהּ, אַפִלּוּ אֵינָהּ קְבוּעָה.</P>


fic: 3122
nru: טו
thu:
טו  הַמְּכַבֵּס, חַיָּב מִשּׁוֹם מְלַבֵּן, וְהַסּוֹחֵט כְּסוּת, חַיָּב מִפְּנֵי שְׁהוּא מְכַבֵּס; לְפִיכָּךְ אָסוּר לִדְחֹק מַטְלִית אוֹ מוֹךְ וְכַיּוֹצֶא בָּהֶן, בִּפְנֵי הָאֲשִׁישָׁה וְכַיּוֹצֶא בָּהּ, כְּדֵי לְסָתְמָהּ--שֶׁמֶּא יָבוֹא לִידֵי סְחִיטָה.  וְאֵין מְקַנְּחִין בִּסְפוֹג, אֵלָא אִם כֵּן יֵשׁ לוֹ בֵּית אֲחִיזָה--שֶׁלֹּא יִסְחֹט.  וְאֵין מְכַסִּין חָבִית שֶׁלְּמַיִם וְכַיּוֹצֶא בָּהּ, בְּבֶגֶד שְׁאֵינוּ מוּכָן לָהּ--גְּזֵרָה, שֶׁמֶּא יִסְחֹט.</P>


fic: 3122
nru: טז
thu:
טז  נִשְׁבְּרָה לוֹ חָבִית בַּשַּׁבָּת, מַצִּיל מִמֶּנָּה מַה שְׁהוּא צָרִיךְ לַשַּׁבָּת לוֹ וּלְאוֹרְחָיו, וּבִלְבָד שֶׁלֹּא יְסַפַּג בַּיַּיִן, אוֹ יְטַפַּח בַּשֶּׁמֶן:  שְׁאִם יַעֲשֶׂה כְּדֶרֶךְ שְׁהוּא עוֹשֶׂה בַּחֹל, שֶׁמֶּא יָבוֹא לִידֵי סְחִיטָה.  וְכֵיצַד מַצִּיל מִמֶּנָּה, מֵבִיא כְּלִי וּמַנִּיחַ תַּחְתֶּיהָ; וְלֹא יָבִיא כְּלִי אַחֵר וְיִקְלֹט, כְּלִי אַחֵר וִיצָרַף--גְּזֵרָה, שֶׁמֶּא יָבִיא כְּלִי דֶּרֶךְ רְשׁוּת הָרַבִּים.  נִזְדַּמְּנוּ לוֹ אוֹרְחִים--מֵבִיא מִבֵּיתוֹ כְּלִי אַחֵר וְקוֹלֵט, כְּלִי אַחֵר וּמְצָרְפוֹ לָרִאשׁוֹן.  וְלֹא יִקְלֹט וְאַחַר כָּךְ יַזְמִין, אֵלָא יַזְמִין וְאַחַר כָּךְ יִקְלֹט; וְאִם הִעְרִים בְּדָבָר זֶה, מֻתָּר.</P>


fic: 3122
nru: יז
thu:
יז  טִיט שֶׁעַל בִּגְדוֹ, מְכַסְכְּסוֹ מִבִּפְנִים; וְאֵינוּ מְכַסְכְּסוֹ מִבַּחוּץ--גְּזֵרָה, שֶׁמֶּא יְכַבַּס.  וּמֻתָּר לְגָרְדוֹ בַּצִּפֹּרֶן, וְאֵינוּ חוֹשֵׁשׁ שֶׁמֶּא יְלַבְּנוֹ.  הַמְּכַסְכֵּס אֶת הַסּוּדָר--אָסוּר, מִפְּנֵי שְׁהוּא מְלַבְּנוֹ; אֲבָל הַחֲלוּק--מֻתָּר, מִפְּנֵי שְׁאֵין כַּוָּנָתוֹ אֵלָא לְרַכְּכוֹ.</P>


fic: 3122
nru: יח
thu:
יח  מַנְעָל אוֹ סַנְדָּל שֶׁנִּתְלַכְלַךְ בְּטִיט וּבְצוֹאָה, מֻתָּר לְשַׁכְשְׁכוֹ בַּמַּיִם; אֲבָל לְכַבְּסוֹ, אָסוּר.  וְאֵין מְגָרְדִין לֹא מַנְעָלִים וְלֹא סַנְדָּלִים, אֲבָל סָכִין וּמְקַנְּחִין אֶת הַיְּשָׁנִים.  כַּר אוֹ כֶּסֶת שֶׁהָיָה עֲלֵיהֶן צוֹאָה אוֹ טִנּוּף, מְקַנְּחוֹ בִּסְמַרְטוּט; וְאִם הָיְתָה עַל שֶׁלְּעוֹר, נוֹתְנִין עָלֶיהָ מַיִם עַד שֶׁתִּכְלֶה.</P>


fic: 3122
nru: יט
thu:
יט  מִי שֶׁנִּתְלַכְלְכָה יָדוֹ בְּטִיט--מְקַנְּחָהּ בִּזְנַב הַסּוּס, וּבִזְנַב הַפָּרָה, וּבְמַפָּה הַקָּשָׁה הָעֲשׂוּיָה לֶאֱחֹז בָּהּ הַקּוֹצִים; אֲבָל לֹא בְּמַפָּה שֶׁמְּקַנְּחִין בָּהּ אֶת הַיָּדַיִם--שֶׁלֹּא יַעֲשֶׂה כְּדֶרֶךְ שְׁהוּא עוֹשֶׂה בַּחֹל, וְיָבוֹא לְכַבַּס אֶת הַמַּפָּה.</P>


fic: 3122
nru: כ
thu:
כ  מִי שֶׁרָחַץ בַּמַּיִם--מִסְתַּפֵּג בְּלֻנְטִיתוֹ וּמְבִיאָהּ בְּיָדוֹ, וְאֵין חוֹשְׁשִׁין שֶׁמֶּא יִסְחֹט.  וְכֵן מִי שֶׁנָּשְׁרוּ כֵּלָיו בַּדֶּרֶךְ--מְהַלֵּךְ בָּהֶן, וְאֵין חוֹשְׁשִׁין שֶׁמֶּא יִסְחֹט.  וְאָסוּר לוֹ לְשָׁטְחָן, וְאַפִלּוּ בְּתוֹךְ בֵּיתוֹ:  גְּזֵרָה שֶׁמֶּא יֹאמַר הָרוֹאֶה, הֲרֵי זֶה כִּבַּס כְּסוּתוֹ בַּשַּׁבָּת, וּשְׁטָחָהּ לְיַבְּשָׁהּ; וְכָל מָקוֹם שֶׁאָסְרוּ חֲכָמִים מִפְּנֵי מַרְאִית הָעַיִן, אַפִלּוּ בְּחַדְרֵי חֲדָרִים אָסוּר.</P>


fic: 3122
nru: כא
thu:
כא  שְׁתֵּי מְטַהֲרוֹת זוֹ עַל גַּבֵּי זוֹ--נוֹטֵל אֶת הַפְּקָק מִבִּנְתַּיִם וּמַשִּׁיקָן, וּמַחְזִיר אֶת הַפְּקָק לִמְקוֹמוֹ, מִפְּנֵי שְׁאֵינוּ בָּא לִידֵי סְחִיטָה, שֶׁהֲרֵי דַּעְתּוֹ שֶׁיֵּצְאוּ הַמַּיִם.  וּפוֹקְקִין אֶת הַבִּיב בְּסוּדָרִין וּבְכָל דָּבָר הַמִּטַּלְטֵל, כְּדֵי שֶׁלֹּא יָצוּפוּ הַמַּיִם עַל הָאֹכָלִים וְעַל הַכֵּלִים; אֲבָל אֵין פּוֹקְקִין אֶת הַבִּיב, כְּדֵי שֶׁיֵּרְדוּ הַמַּיִם לַבּוֹר--שֶׁמֶּא יִסְחֹט בְּעֵת שֶׁדּוֹחֵק, שֶׁהֲרֵי הַפְּקָק שָׁרוּי בַּמַּיִם.</P>


fic: 3122
nru: כב
thu:
כב  אָסוּר לְתַקַּן בֵּית יָד שֶׁלַּבְּגָדִים, וּלְשָׁבְרָם שְׁבָרִים שְׁבָרִים, כְּדֶרֶךְ שֶׁמְּתַקְּנִין בַּחֹל הַבְּגָדִים, כְּשֶׁמְּכַבְּסִין אוֹתָן; וְכֵן אֵין מְקַפְּלִים אֶת הַכֵּלִים בַּשַּׁבָּת, כְּדֶרֶךְ שֶׁעוֹשִׂין בַּחֹל בַּבְּגָדִים כְּשֶׁיְּכַבְּסוּ אוֹתָן.  וְאִם לֹא הָיָה לוֹ כְּלִי אַחֵר לְהַחְלִיפוֹ, מֻתָּר לְקַפְּלוֹ וּלְפַשְּׁטוֹ וּלְהִתְכַּסּוֹת בּוֹ, כְּדֵי שֶׁיִּתְנָאֶה בּוֹ בַּשַּׁבָּת--וְהוּא שֶׁיִּהְיֶה בֶּגֶד חָדָשׁ לָבָן, שֶׁהֲרֵי הוּא מִתְמַעֵךְ וּמִתְלַכְלֵךְ מִיָּד.  וּכְשֶׁיְּקַפַּל, לֹא יְקַפַּל אֵלָא אִישׁ אֶחָד; אֲבָל לְקַפַּל בִּשְׁנַיִם, אָסוּר.</P>


fic: 3122
nru: כג
thu:
כג  הַצּוֹבֵעַ, מֵאֲבוֹת מְלָאכוֹת; לְפִיכָּךְ אָסוּר לָאִשָּׁה לְהַעְבִּיר סָרָק עַל פָּנֶיהָ, מִפְּנֵי שְׁהִיא כְּצוֹבַעַת.  וְהַתּוֹפֵר, מֵאֲבוֹת מְלָאכוֹת; לְפִיכָּךְ אָסוּר לְמַלֹּאות הַכַּר וְהַכֶּסֶת הַחֲדָשִׁים בְּמוֹכִין--גְּזֵרָה, שֶׁמֶּא יִתְפֹּר; אֲבָל מוֹכִין שֶׁנָּשְׁרוּ מִן הַכַּר אוֹ מִן הַכֶּסֶת, מַחְזִירִין אוֹתָן בַּשַּׁבָּת.</P>


fic: 3122
nru: כד
thu:
כד  הַקּוֹרֵעַ, מֵאֲבוֹת מְלָאכוֹת.  לְפִיכָּךְ מִי שֶׁנִּסְתַּבְּכוּ בְּגָדָיו בְּקוֹצִים--מַפְרִישָׁן בְּצִנְעָה, וּמִתְמַהְמֵהַּ כְּדֵי שֶׁלֹּא יִקָּרַע; וְאִם נִקְרְעוּ--אֵינוּ חַיָּב כְּלוּם, שֶׁהֲרֵי לֹא נִתְכַּוַּן.  וּמֻתָּר לִלְבֹּשׁ כֵּלִים חֲדָשִׁים; וְאִם נִקְרְעוּ, נִקְרְעוּ.  פּוֹצְעִין אֶת הָאֱגוֹז בְּמַטְלִית, וְאֵין חוֹשְׁשִׁין שֶׁמֶּא תִּקָּרַע.</P>


fic: 3122
nru: כה
thu:
כה  הַתּוֹקֵעַ, חַיָּב מִשּׁוֹם בּוֹנֶה; לְפִיכָּךְ כָּל הַדְּלָתוֹת הַמְּחֻבָּרוֹת לַקַּרְקָע, לֹא נוֹטְלִין אוֹתָן וְלֹא מַחְזִירִין--גְּזֵרָה, שֶׁמֶּא יִתְקַע.  אֲבָל דֶּלֶת שִׁדָּה תֵּבָה וּמִגְדָּל, וּשְׁאָר דַּלְתוֹת הַכֵּלִים--נוֹטְלִין, וְלֹא מַחְזִירִין.  וְאִם נִשְׁמַט צִיר הַתַּחְתּוֹן שֶׁלָּהֶן--דּוֹחֲקִין אוֹתוֹ לִמְקוֹמוֹ, וּבַמִּקְדָּשׁ מַחְזִירִין אוֹתוֹ; אֲבָל צִיר הָעֶלְיוֹן שֶׁנִּשְׁמַט, אָסוּר לְהַחְזִירוֹ בְּכָל מָקוֹם--גְּזֵרָה, שֶׁמֶּא יִתְקַע.</P>


fic: 3122
nru: כו
thu:
כו  אֵין גּוֹדְלִין אֶת שְׂעַר הָרֹאשׁ, וְאֵין פּוֹקְסִין אוֹתוֹ, מִפְּנֵי שֶׁנִּרְאֶה כְּבוֹנֶה.  וְאֵין מַחְזִירִין מְנוֹרָה שֶׁלְּחֻלְיוֹת, וְלֹא כִּסֵּא הַמְּפֻצָּל, וְלֹא שֻׁלְחָן הַמְּפֻצָּל, וְכַיּוֹצֶא בָּהֶן--מִפְּנֵי שֶׁנִּרְאֶה כְּבוֹנֶה; וְאִם הִחְזִיר, פָּטוּר--שְׁאֵין בִּנְיָן בְּכֵלִים, וְאֵין סְתִירָה בְּכֵלִים; וְאִם הָיָה רָפוּי, מֻתָּר לְהַחְזִירוֹ.  וְאֵין מְתַקְּנִין חֻלְיוֹת שֶׁלְּשִׁדְרָה שֶׁלְּקָטָן זוֹ בְּצַד זוֹ, מִפְּנֵי שֶׁנִּרְאֶה כְּבוֹנֶה.</P>


fic: 3122
nru: כז
thu:
כז  הָעוֹשֶׂה אֹהֶל קָבוּעַ, חַיָּב מִשּׁוֹם בּוֹנֶה.  לְפִיכָּךְ אֵין עוֹשִׂין אֹהֶל עֲרַאי לְכַתְּחִלָּה, וְלֹא סוֹתְרִין אֹהֶל עֲרַאי--גְּזֵרָה, שֶׁמֶּא יַעֲשֶׂה אוֹ יִסְתֹּר אֹהֶל קָבוּעַ; וְאִם עָשָׂה אוֹ סָתַר אֹהֶל עֲרַאי, פָּטוּר.  וּמֻתָּר לְהוֹסִיף אֹהֶל עֲרַאי בַּשַּׁבָּת.  כֵּיצַד:  טַלִּית שֶׁהָיְתָה פְּרוּסָה עַל הָעַמּוּדִים אוֹ עַל הַכּוֹתָלִים, וְהָיְתָה כְּרוּכָה קֹדֶם הַשַּׁבָּת--אִם נִשְׁאָר מִמֶּנָּה גַּג טֶפַח מָתוּחַ--הֲרֵי זֶה מוֹתֵחַ אֶת כֻּלָּהּ בַּשַּׁבָּת, עַד שֶׁיֵּעָשֶׂה אֹהֶל גָּדוֹל.  וְכֵן כָּל כַּיּוֹצֶא בְּזֶה.</P>


fic: 3122
nru: כח
thu:
כח  אֵין תּוֹלִין אֶת הַכִּילָה, שֶׁהֲרֵי נַעֲשֵׂית תַּחְתֶּיהָ אֹהֶל עֲרַאי; וּמֻתָּר לְהַנִּיחַ מִטָּה וְכִסֵּא וּטְרַסְקַל, וְאַף עַל פִּי שֶׁיֵּעָשֶׂה תַּחְתֵּיהֶן אֹהֶל--שְׁאֵין זֶה דֶּרֶךְ עֲשִׂיַּת אֹהֶל, לֹא קְבָע וְלֹא עֲרַאי.</P>


fic: 3122
nru: כט
thu:
כט  כָּל אֹהֶל מְשֻׁפָּע שְׁאֵין בְּגַגּוֹ טֶפַח, וְלֹא בְּפָחוּת מִשְּׁלוֹשָׁה סָמוּךְ לְגַגּוֹ רֹחַב טֶפַח--הֲרֵי זֶה אֹהֶל עֲרַאי; וְהָעוֹשֶׂה אוֹתוֹ לְכַתְּחִלָּה בַּשַּׁבָּת, פָּטוּר.  טַלִּית כְּפוּלָה שֶׁהָיוּ עָלֶיהָ חוּטִין שְׁהִיא תְּלוּיָה בָּהֶן מֵעֶרֶב שַׁבָּת, מֻתָּר לִנְטוֹתָהּ.  וְכֵן הַפָּרֹכֶת, מֻתָּר לִנְטוֹתָהּ וּמֻתָּר לְפָרְקָהּ.</P>


fic: 3122
nru: ל
thu:
ל  כִּילַת חֲתָנִים שְׁאֵין בְּגַגָּהּ טֶפַח, וְאֵין בְּפָחוּת מִשְּׁלוֹשָׁה סָמוּךְ לְגַגָּהּ רֹחַב טֶפַח--הוֹאִיל וְהִיא מְתֻקֶּנֶת לְכָּךְ, מֻתָּר לִנְטוֹתָהּ וּמֻתָּר לְפָרְקָהּ:  וְהוּא, שֶׁלֹּא תְהֶא מְשֻׁלְשֶׁלֶת מֵעַל הַמִּטָּה טֶפַח.  פְּקַק הַחַלּוֹן--בִּזְמָן שְׁהוּא מְתֻקָּן לְכָּךְ--אַף עַל פִּי שְׁאֵינוּ קָשׁוּר וְאֵינוּ תָּלוּי, מֻתָּר לִפְקֹק בּוֹ הַחַלּוֹן.</P>


fic: 3122
nru: לא
thu:
לא  כּוֹבַע שֶׁעוֹשִׂין עַל הָרֹאשׁ, וְיֵשׁ לוֹ שָׂפָה מֻקֶּפֶת שְׁהִיא עוֹשָׂה צֵל כְּמוֹ אֹהֶל עַל לוֹבְשׁוֹ--מֻתָּר לְלָבְשׁוֹ; וְאִם הוֹצִיא מִן הַבְּגָדִים סָבִיב לְרֹאשׁוֹ אוֹ כְּנֶגֶד פָּנָיו כְּמוֹ אֹהֶל, וְהָיָה מְהֻדָּק עַל הָרֹאשׁ, וְהָיְתָה הַשָּׂפָה שֶׁהוֹצִיאָהּ קָשָׁה בְּיוֹתֵר כְּמוֹ גָּג--אָסוּר, מִפְּנֵי שְׁהוּא עוֹשֶׂה אֹהֶל עֲרַאי.</P>


fic: 3122
nru: לב
thu:
לב  הַנּוֹטֶה פָּרֹכֶת וְכַיּוֹצֶא בָּהּ, צָרִיךְ לְהִזָּהֵר כְּדֵי שֶׁלֹּא יַעֲשֶׂה אֹהֶל בְּשָׁעָה שֶׁנּוֹטֶה; לְפִיכָּךְ אִם הָיְתָה פָּרֹכֶת גְּדוֹלָה--תּוֹלִין אוֹתָהּ שְׁנַיִם, אֲבָל אֶחָד אָסוּר.  וְאִם הָיְתָה כִּילָה שֶׁיֵּשׁ לָהּ גָּג, אֵין מוֹתְחִין אוֹתָהּ וְאַפִלּוּ עֲשָׂרָה:  שְׁאֵי אִפְשָׁר שֶׁלֹּא תִגְבַּהּ מְעַט מֵעַל הָאָרֶץ, וְתֵעָשֶׂה אֹהֶל עֲרַאי.</P>


fic: 3122
nru: לג
thu:
לג  בֶּגֶד שֶׁמְּכַסֶּה בּוֹ פִּי הֶחָבִית--לֹא יְכַסֶּה בּוֹ אֶת כֻּלָּהּ, מִפְּנֵי שֶׁנַּעֲשֶׂה אֹהֶל; אֲבָל מְכַסֶּה הוּא, מִקְצַת פִּיהָ.  הַמְּסַנֵּן בִּכְפִיפָה מִצְרִית--לֹא יַגְבִּיהַּ קַרְקָעִית הַכְּפִיפָה מִן הַכְּלִי טֶפַח, כְּדֵי שֶׁלֹּא יַעֲשֶׂה אֹהֶל עֲרַאי.
<BR>


fic: 3123
nru: א
thu:
א  הָעוֹשֶׂה נֶקֶב שְׁהוּא עָשׂוּי לְהַכְנִיס וּלְהוֹצִיא, כְּגוֹן נֶקֶב שֶׁלְּלוּל הַתֻּרְנְגוֹלִין שְׁהוּא עָשׂוּי לְהַכְנִיס הָאוֹרָה וּלְהוֹצִיא הַהֶבֶל--הֲרֵי זֶה חַיָּב מִשּׁוֹם מַכֶּה בַּפַּטִּישׁ; לְפִיכָּךְ גָּזְרוּ עַל כָּל נֶקֶב, אַפִלּוּ הָיָה עָשׂוּי לְהוֹצִיא בִּלְבָד, אוֹ לְהַכְנִיס בִּלְבָד--שֶׁמֶּא יָבוֹא לַעֲשׂוֹת נֶקֶב שֶׁחַיָּבִין עָלָיו.  וּמִפְּנֵי זֶה אֵין נוֹקְבִין בֶּחָבִית נֶקֶב חָדָשׁ, וְאֵין מוֹסִיפִין בּוֹ.  אֲבָל פּוֹתְחִין נֶקֶב יָשָׁן--וְהוּא, שֶׁלֹּא יִהְיֶה הַנֶּקֶב לְמַטָּה מִן הַשְּׁמָרִים:  שְׁאִם הָיָה לְמַטָּה מִן הַשְּׁמָרִים--הֲרֵי זֶה עָשׂוּי לְחַזַּק, וְאָסוּר לְפָתְחוֹ.</P>


fic: 3123
nru: ב
thu:
ב  נוֹקְבִין מְגוּפָה שֶׁלֶּחָבִית לְהוֹצִיא מִמֶּנָּה יַיִן, וּבִלְבָד שֶׁיִּקְּבֶנָּה לְמַעְלָה; אֲבָל מִצִּדָּהּ--אָסוּר, מִפְּנֵי שְׁהוּא כִּמְתַקֵּן כְּלִי.  שׁוֹבֵר אָדָם אֶת הֶחָבִית לֶאֱכֹל מִמֶּנָּה גְּרֹגְּרוֹת, וּבִלְבָד שֶׁלֹּא יִתְכַּוַּן לַעֲשׂוֹת כְּלִי; וּמֵבִיא אָדָם חָבִית שֶׁלְּיַיִן, וּמַתִּיז אֶת רֹאשָׁהּ בְּסַיִף לִפְנֵי הַאוֹרְחִין, וְאֵינוּ חוֹשֵׁשׁ, שְׁאֵין כַּוָּנָתוֹ אֵלָא לְהַרְאוֹת נְדִיבוּת לִבּוֹ.</P>


fic: 3123
nru: ג
thu:
ג  וּכְשֵׁם שֶׁאָסוּר לִפְתֹּחַ כָּל נֶקֶב, כָּךְ אָסוּר לִסְתֹם כָּל נֶקֶב; לְפִיכָּךְ אָסוּר לִסְתֹם נֶקֶב הֶחָבִית--וְאַפִלּוּ בְּדָבָר שְׁאֵינוּ מִתְמָרֵחַ, וְאֵינוּ בָּא לִידֵי סְחִיטָה, כְּגוֹן שֶׁיִּסְתֹּם בְּקֵיסָם, אוֹ בִּצְרוֹר קָטָן.  אֲבָל אִם הִנִּיחַ שָׁם אֹכֶל כְּדֵי לְהַצְנִיעוֹ, וְנִמְצָא הַנֶּקֶב נִסְתָּם--מֻתָּר; וּמֻתָּר לְהַעְרִים, בְּדָבָר זֶה.</P>


fic: 3123
nru: ד
thu:
ד  כָּל דָּבָר שְׁהוּא גְּמָר מְלָאכָה, חַיָּב עָלָיו מִשּׁוֹם מַכֶּה בַּפַּטִּישׁ.  וּמִפְּנֵי זֶה, הַגּוֹרֵד כָּל שְׁהוּא, אוֹ הַמְּתַקֵּן כְּלִי בְּאֵיזֶה דָּבָר שֶׁיְּתַקַּן--חַיָּב; לְפִיכָּךְ אָסוּר לְהַשְׁמִיעַ קוֹל שֶׁלְּשִׁיר בַּשַּׁבָּת, בֵּין בִּכְלֵי שִׁיר כְּגוֹן כִּנּוֹרוֹת וּנְבָלִים, בֵּין בִּשְׁאָר דְּבָרִים.  אַפִלּוּ לְהַכּוֹת בְּאֶצְבָּע עַל הַקַּרְקָע, אוֹ עַל הַלּוּחַ, אַחַת כְּנֶגֶד אַחַת כְּדֶרֶךְ הַמְּשׁוֹרְרִים, אוֹ לְקַרְקַשׁ אֶת הָאֱגוֹז לַתִּינוֹק, אוֹ לְשַׂחַק לוֹ בַּזּוֹג כְּדֵי שֶׁיִּשְׁתֹּק--כָּל זֶה וְכַיּוֹצֶא בּוֹ, אָסוּר:  גְּזֵרָה, שֶׁמֶּא יְתַקַּן כְּלִי שִׁיר.</P>


fic: 3123
nru: ה
thu:
ה  אֵין מְסַפְּקִין, וְלֹא מְרַקְּדִין, וְלֹא מְטַפְּחִין בַּשַּׁבָּת--גְּזֵרָה, שֶׁמֶּא יְתַקַּן כְּלִי שִׁיר; וּלְסַפַּק לְאַחַר יָדוֹ, מֻתָּר.  אֵין שָׁטִין עַל פְּנֵי הַמַּיִם--גְּזֵרָה, שֶׁמֶּא יְתַקַּן חָבִית שֶׁלְּשַׁיָּטִין.  בְּרֵכָה שֶׁבְּחָצֵר--מֻתָּר לָשׁוּט בָּהּ, שְׁאֵינוּ בָּא לַעֲשׂוֹת בָּהּ חָבִית שֶׁלְּשַׁיָּטִין:  וְהוּא שֶׁתִּהְיֶה לָהּ שָׂפָה מֻקֶּפֶת, שֶׁלֹּא יֵעָקֵר מִמֶּנָּה הַמַּיִם, כְּדֵי שֶׁיִּהְיֶה הֶכֵּר וְהֶפְרֵשׁ בֵּינָהּ, וּבֵין הַיָּם.</P>


fic: 3123
nru: ו
thu:
ו  אֵין חוֹתְכִין שְׁפוֹפֶרֶת שֶׁלְּקָנֶה, מִפְּנֵי שְׁהוּא כִּמְתַקֵּן כְּלִי; הָיְתָה חֲתוּכָה--אַף עַל פִּי שְׁאֵינָהּ מְתֻקֶּנֶת--מֻתָּר לְהַכְנִיסָהּ בְּנֶקֶב הֶחָבִית בַּשַּׁבָּת לְהוֹצִיא מִמֶּנָּה יַיִן, וְאֵין חוֹשְׁשִׁין שֶׁמֶּא יְתַקַּן.  וְאָסוּר לְהַנִּיחַ עַלֶּה שֶׁלַּהֲדָס וְכַיּוֹצֶא בּוֹ בְּתוֹךְ הַנֶּקֶב שֶׁלֶּחָבִית, כְּדֵי שֶׁיְּקַלַּח אֶת הַיַּיִן, מִפְּנֵי שְׁהוּא כְּעוֹשֶׂה מַרְזֵב בַּשַּׁבָּת.  וְאֵין שׁוֹבְרִין אֶת הַחֶרֶס, וְאֵין קוֹרְעִין אֶת הַנְּיָר, מִפְּנֵי שְׁהוּא כִּמְתַקֵּן כְּלִי.</P>


fic: 3123
nru: ז
thu:
ז  זְמוֹרָה שְׁהִיא קְשׁוּרָה בְּטָפִיחַ, מְמַלְּאִין בָּהּ בַּשַּׁבָּת; וְאִם אֵינָהּ קְשׁוּרָה, אֵין מְמַלְּאִין בָּהּ--גְּזֵרָה, שֶׁמֶּא יִקְטֹם אוֹתָהּ וִיתַקְּנָהּ.</P>


fic: 3123
nru: ח
thu:
ח  אָסוּר לָחֹף כְּלֵי כֶּסֶף בִּגְרֵתִקּוֹן, מִפְּנֵי שְׁהוּא מְלַבְּנָן כְּדֶרֶךְ שֶׁהָאֻמָּנִין עוֹשִׂין, וְנִמְצָא כִּמְתַקֵּן כְּלִי, וְגוֹמֵר מְלַאכְתּוֹ בַּשַּׁבָּת; אֲבָל חוֹפְפִין אוֹתוֹ בְּחוֹל, וּבְנֶתֶר.  וְכֵן כָּל הַכֵּלִים, חוֹפְפִין אוֹתָן בְּכָל דָּבָר.  וְאָסוּר לְהָדִיחַ קְעָרוֹת וְאִלְפָסִין וְכַיּוֹצֶא בָּהֶן, מִפְּנֵי שְׁהוּא כִּמְתַקֵּן, אֵלָא אִם כֵּן הֱדִיחָן לֶאֱכֹל בָּהֶן סְעוֹדָה אַחֶרֶת, בְּאוֹתָהּ שַׁבָּת; אֲבָל כְּלֵי שְׁתִיָּה כְּגוֹן כּוֹסוֹת וְקִתּוֹנוֹת--מֻתָּר לַהֲדִיחָן בְּכָל עֵת, שְׁאֵין קְבָע לִשְׁתִיָּה.  וְאֵין מַצִּיעִין אֶת הַמִּטּוֹת בַּשַּׁבָּת, כְּדֵי לִישַׁן עֲלֵיהֶן לְמוֹצָאֵי שַׁבָּת; אֲבָל מַצִּיעִין מִלֵּילֵי שַׁבָּת, לַשַּׁבָּת.</P>


fic: 3123
nru: ט
thu:
ט  [ח] אָסוּר לְהַטְבִּיל כֵּלִים טְמֵאִין בַּשַּׁבָּת, מִפְּנֵי שְׁהוּא כִּמְתַקֵּן כְּלִי.  אֲבָל אָדָם טָמֵא--מֻתָּר לִטְבֹּל, מִפְּנֵי שֶׁנִּרְאֶה כְּמֵקֵר; וְאֵין מַזִּין עָלָיו בַּשַּׁבָּת.  הַמַּטְבִּיל כֵּלִים בַּשַּׁבָּת--בְּשׁוֹגֵג, יִשְׁתַּמַּשׁ בָּהֶן; בְּמֵזִיד, לֹא יִשְׁתַּמַּשׁ בָּהֶן עַד לְמוֹצָאֵי שַׁבָּת.  וּמֻתָּר לְהַטְבִּיל אֶת הַמַּיִם הַטְּמֵאִים בַּשַּׁבָּת; כֵּיצַד יַעֲשֶׂה--נוֹתְנָן בִּכְלִי שְׁאֵינוּ מְקַבֵּל טֻמְאָה, כְּגוֹן כְּלֵי אֲבָנִים, וּמַטְבִּיל הַכְּלִי בְּמִקְוָה עַד שֶׁיַּעֲלֶה מֵי הַמִּקְוָה עֲלֵיהֶן, וְיִטְהֲרוּ.  [ט] וְאֵין מַגְבִּיהִין תְּרוּמוֹת וּמַעַשְׂרוֹת בַּשַּׁבָּת, מִפְּנֵי שֶׁנִּרְאֶה כִּמְתַקֵּן דָּבָר שֶׁלֹּא הָיָה מְתֻקָּן.</P>


fic: 3123
nru: י
thu:
י  מְעַבֵּד, מֵאֲבוֹת מְלָאכוֹת הוּא; וְהַמְּרַכֵּךְ עוֹר בְּשֶׁמֶן כְּדֶרֶךְ שֶׁהָעַבְּדָנִים עוֹשִׂים--הֲרֵי זֶה מְעַבֵּד, וְחַיָּב.  לְפִיכָּךְ לֹא יָסוּךְ אָדָם אֶת רַגְלוֹ שֶׁמֶן, וְהִיא בְּתוֹךְ הַמַּנְעָל אוֹ בְּתוֹךְ הַסַּנְדָּל הַחֲדָשִׁים; אֲבָל סָךְ הוּא אֶת רַגְלוֹ שֶׁמֶן, וְלוֹבֵשׁ מַנְעָלוֹ אוֹ סַנְדָּלוֹ, אַף עַל פִּי שְׁהֶן חֲדָשִׁים.  וְסָךְ כָּל גּוּפוֹ שֶׁמֶן, וּמִתְעַגֵּל עַל גַּבֵּי קַטְבֻּלְיָה חֲדָשָׁה, וְאֵינוּ חוֹשֵׁשׁ.  בַּמֶּה דְּבָרִים אֲמוּרִים, בְּשֶׁהָיָה הַשֶּׁמֶן מוּעָט, כְּדֵי שֶׁיְּצַחְצַח הָעוֹר בִּלְבָד; אֲבָל אִם הָיָה בִּבְשָׂרוֹ שֶׁמֶן הַרְבֵּה, כְּדֵי שֶׁיְּרַכַּךְ הָעוֹר--הֲרֵי זֶה אָסוּר, מִפְּנֵי שְׁהוּא כִּמְעַבְּדוֹ.  וְהַכֹּל בַּחֲדָשִׁים; אֲבָל בִּישָׁנִים, מֻתָּר.</P>


fic: 3123
nru: יא
thu:
יא  הַמְּמָרֵחַ רְטִיָּה, חַיָּב מִשּׁוֹם מוֹחֵק אֶת הָעוֹר; לְפִיכָּךְ אֵין סוֹתְמִין נֶקֶב בְּשַׁעְוָה וְכַיּוֹצֶא בָּהּ, שֶׁמֶּא יְמָרַח.  וְאַפִלּוּ בְּשֻׁמָּן, אֵין סוֹתְמִין אֶת הַנֶּקֶב--גְּזֵרָה, מִשּׁוֹם שַׁעְוָה.</P>


fic: 3123
nru: יב
thu:
יב  כּוֹתֵב, מֵאֲבוֹת מְלָאכוֹת; לְפִיכָּךְ אָסוּר לִכְחֹל בַּפּוּךְ וְכַיּוֹצֶא בּוֹ בַּשַּׁבָּת, מִפְּנֵי שְׁהוּא כְּכוֹתֵב.  וְאָסוּר לִלְווֹת, וּלְהַלְווֹת--גְּזֵרָה, שֶׁמֶּא יִכְתֹּב.  וְכֵן אָסוּר לִקְנוֹת וְלִמְכֹּר, וְלִשְׂכֹּר וּלְהַשְׂכִּיר--שֶׁמֶּא יִכְתֹּב.  לֹא יִשְׂכֹּר אָדָם פּוֹעֲלִים בַּשַּׁבָּת, וְלֹא יֹאמַר לַחֲבֵרוֹ לִשְׂכֹּר לוֹ פּוֹעֲלִין.  אֲבָל לִשְׁאֹל וּלְהַשְׁאִיל, מֻתָּר:  שׁוֹאֵל אָדָם מֵחֲבֵרוֹ כַּדֵּי יַיִן וְכַדֵּי שֶׁמֶן, וּבִלְבָד שֶׁלֹּא יֹאמַר לוֹ הַלְוֵנִי.</P>


fic: 3123
nru: יג
thu:
יג  אֶחָד הַמּוֹכֵר בַּפֶּה אוֹ בִּמְסִירָה--אָסוּר, בֵּין בְּמֹאזְנַיִם בֵּין שֶׁלֹּא בְּמֹאזְנַיִם; וּכְשֵׁם שֶׁאָסוּר לִשְׁקֹל--כָּךְ אָסוּר לִמְנוֹת וְלִמְדֹּד, בֵּין בִּכְלֵי מִדָּה בֵּין בַּיָּד בֵּין בַּחֶבֶל.</P>


fic: 3123
nru: יד
thu:
יד  אֵין דָּנִין בַּשַּׁבָּת, וְלֹא חוֹלְצִין, וְלֹא מְיַבְּמִין, וְלֹא מְקַדְּשִׁין--גְּזֵרָה, שֶׁמֶּא יִכְתֹּב.  וְאֵין מַקְדִּישִׁין, וְלֹא מַעְרִיכִין, וְלֹא מַחְרִימִין--מִפְּנֵי שְׁהוּא כְּמַקָּח וּמִמְכָּר; וְאֵין מַגְבִּיהִין תְּרוּמָה וּמַעַשְׂרוֹת, שֶׁזֶּה דּוֹמֶה לְמַקְדִּישׁ אוֹתָן פֵּרוֹת שֶׁהִפְרִישׁ, וְעוֹד, מִפְּנֵי שְׁהוּא כִּמְתַקֵּן אוֹתָן בַּשַּׁבָּת.  וְאֵין מְעַשְּׂרִין אֶת הַבְּהֵמָה--גְּזֵרָה, שֶׁמֶּא יִרְשֹׁם בְּסִקְרָה.  וּמַקְדִּישׁ אָדָם פִּסְחוֹ בַּשַּׁבָּת, וַחֲגִיגָתוֹ בְּיוֹם טוֹב--שֶׁזּוֹ מִצְוַת הַיּוֹם.  וּכְשֵׁם שְׁאֵין מַקְדִּישִׁין, כָּךְ אֵין מְקַדְּשִׁין מֵי חַטָּאת.</P>


fic: 3123
nru: טו
thu:
טו  הַמַּגְבִּיהַּ תְּרוּמָה וּמַעַשְׂרוֹת בַּשַּׁבָּת אוֹ בְּיוֹם טוֹב--בְּשׁוֹגֵג, יֹאכַל מִמַּה שֶׁתִּקַּן; בְּמֵזִיד, לֹא יֹאכַל עַד מוֹצָאֵי שַׁבָּת.  וּבֵין כָּךְ וּבֵין כָּךְ, תִּקַּן אֶת הַפֵּרוֹת.  וְכֵן הַמַּקְדִּישׁ אוֹ הִעְרִיךְ אוֹ הִחְרִים בַּשַּׁבָּת, בֵּין בְּשׁוֹגֵג בֵּין בְּמֵזִיד--מַה שֶׁעָשָׂה עָשׂוּי; וְאֵין צָרִיךְ לוֹמַר, בְּיוֹם טוֹב.  וְכֵן הַמַּקְנֶה לַחֲבֵרוֹ בַּשַּׁבָּת, קָנָה.</P>


fic: 3123
nru: טז
thu:
טז  מְעַשְּׂרִין אֶת הַדֳּמַאי, בֵּין הַשְּׁמָשׁוֹת; אֲבָל לֹא אֶת הַוַּדַּאי.  [טז] מִי שֶׁקָּרָא שֵׁם לִתְרוּמַת מַעֲשֵׂר שֶׁלַּדֳּמַאי אוֹ לְמַעְשַׂר עָנִי שֶׁלַּוַדַּאי, לֹא יִטְּלֵם בַּשַּׁבָּת, וְאַף עַל פִּי שֶׁיֵּחַד מְקוֹמָן מִקֹּדֶם הַשַּׁבָּת, וַהֲרֵי הֶן יְדוּעִין וּמֻנָּחִין בְּצַד הַפֵּרוֹת.  וְאִם הָיָה כּוֹהֵן אוֹ עָנִי לְמוּדִים לֶאֱכֹל אֶצְלוֹ, יָבוֹאוּ וְיֹאכְלוּ, וּבִלְבָד שֶׁיּוֹדִיעַ לַכּוֹהֵן שֶׁזּוֹ שֶׁאֲנִי מַאֲכִילָךְ תְּרוּמַת מַעֲשֵׂר, וְיוֹדִיעַ לֶעָנִי שֶׁזֶּה שֶׁאֲנִי מַאֲכִילָךְ מַעְשַׂר עָנִי.</P>


fic: 3123
nru: יז
thu:
יז  אָסוּר לְהָפִיס וּלְשַׂחַק בַּקֻּבְיָה בַּשַּׁבָּת, מִפְּנֵי שְׁהוּא כְּמַקָּח וּמִמְכָּר; וּמֵפִיס אָדָם עִם בָּנָיו וְעִם בְּנֵי בֵּיתוֹ, עַל מָנָה גְּדוֹלָה כְּנֶגֶד מָנָה קְטַנָּה, מִפְּנֵי שְׁאֵין מַקְפִּידִין.</P>


fic: 3123
nru: יח
thu:
יח  אָסוּר לְחַשַּׁב חֶשְׁבּוֹנוֹת שְׁהוּא צָרִיךְ לָהֶן, בַּשַּׁבָּת, בֵּין שֶׁעָבַר, בֵּין שֶׁעֲתִיד לִהְיוֹת--גְּזֵרָה, שֶׁמֶּא יִכְתֹּב; לְפִיכָּךְ חֶשְׁבּוֹנוֹת שְׁאֵין בָּהֶן צֹרֶךְ, מֻתָּר לְחַשְּׁבָן.  כֵּיצַד:  כַּמָּה סְאָה הָיָה לָנוּ בְּשָׁנָה פְּלוֹנִית, כַּמָּה דֵּינָרִין הוֹצִיא בַּחֲתָנוּת בְּנוֹ, וְכַיּוֹצֶא בְּאֵלּוּ, שְׁהֶן בִּכְלַל שִׂיחָה בְּטֵלָה שְׁאֵין בָּהֶן צֹרֶךְ כְּלָל--הַמְּחַשֵּׁב אוֹתָן בַּשַּׁבָּת, כִּמְחַשֵּׁב בַּחֹל.</P>


fic: 3123
nru: יט
thu:
יט  אָסוּר לִקְרוֹת בְּשִׁטְרֵי הִדְיוֹטוֹת בַּשַּׁבָּת--שֶׁלֹּא יִהְיֶה כַּחֹל, וְיָבוֹא לִמְחֹק.  מוֹנֶה אָדָם אֶת אוֹרְחָיו וְאֶת פַּרְפְּרוֹתָיו, מִפִּיו; אֲבָל לֹא מִן הַכְּתָב, כְּדֵי שֶׁלֹּא יִקְרָא בְּשִׁטְרֵי הִדְיוֹטוֹת.  לְפִיכָּךְ אִם הָיוּ הַשֵּׁמוֹת חֲקוּקִין עַל הַטַּבְלָה, אוֹ עַל הַכּוֹתָל--מֻתָּר לִקְרוֹתָן, מִפְּנֵי שְׁאֵינוּ מִתְחַלֵּף בַּשְּׁטָר.  וְאָסוּר לִקְרוֹת בִּכְתָב הַמְּהַלֵּךְ תַּחַת הַצּוּרָה וְתַחַת הַדְּיוֹקָנִי בַּשַּׁבָּת.  אַף לִקְרוֹת בַּכְּתוּבִים בַּשַּׁבָּת בְּשָׁעַת בֵּית הַמִּדְרָשׁ, אָסוּר--גְּזֵרָה, מִשּׁוֹם בִּטּוּל בֵּית הַמִּדְרָשׁ:  שֶׁלֹּא יִהְיֶה כָּל אֶחָד יוֹשֵׁב בְּבֵיתוֹ וְקוֹרֶא, וְיִמָּנַע מִבֵּית הַמִּדְרָשׁ.</P>


fic: 3123
nru: כ
thu:
כ  נָפְלָה דְּלֵקָה בֶּחָצֵר בַּשַּׁבָּת--אֵינוּ מַצִּיל כָּל מַה שֶׁיֵּשׁ בֶּחָצֵר לְחָצֵר אַחֶרֶת שֶׁבְּאוֹתוֹ הַמָּבוֹי, אַף עַל פִּי שֶׁעֵרְבוּ:  גְּזֵרָה--שֶׁמֶּא יְכַבֶּה הַדְּלֵקָה כְּדֵי שֶׁיַּצִּיל, מִפְּנֵי שֶׁאָדָם בָּהוּל עַל מְמוֹנוֹ.  לְפִיכָּךְ גָּזְרוּ שֶׁלֹּא יַצִּיל אֵלָא מָזוֹן שְׁהוּא צָרִיךְ לוֹ לְאוֹתָהּ שַׁבָּת, וְכֵלִים שֶׁצָּרִיךְ לְהִשְׁתַּמַּשׁ בָּהֶן בַּשַּׁבָּת, וּבְגָדִים שֶׁיָּכוֹל לִלְבֹּשׁ:  שֶׁנִּמְצָא מִתְיָאֵשׁ מִן הַכֹּל, וְאֵינוּ בָּא לִידֵי כִּבּוּי.  וְאִם לֹא עֵרְבוּ, אַף מְזוֹנוֹ וְכֵלָיו אֵינוּ מַצִּיל.</P>


fic: 3123
nru: כא
thu:
כא  וּמַה הוּא מַצִּיל לִמְזוֹנוֹ:  אִם נָפְלָה דְּלֵקָה בְּלֵילֵי שַׁבָּת, מַצִּילִין מְזוֹן שָׁלוֹשׁ סְעוֹדוֹת--הָרָאוּי לָאָדָם לָאָדָם, וְהָרָאוּי לַבְּהֵמָה לַבְּהֵמָה; נָפְלָה בַּשַּׁחְרִית, מַצִּילִין מִמֶּנָּה מְזוֹן שְׁתֵּי סְעוֹדוֹת; בַּמִּנְחָה, מַצִּילִין מְזוֹן סְעוֹדָה אַחַת.</P>


fic: 3123
nru: כב
thu:
כב  בַּמֶּה דְּבָרִים אֲמוּרִים, בְּמַצִּיל בְּכֵלִים הַרְבֵּה, אוֹ שֶׁהָיָה מְמַלֵּא כְּלִי וּמוֹצִיאוֹ וּמְעַרֶּה וְחוֹזֵר וּמְמַלֵּא אוֹתוֹ שְׁנִיָּה--הוּא שְׁאֵין מַצִּיל, אֵלָא מַה שְׁהוּא צָרִיךְ לוֹ; אֲבָל אִם הוֹצִיא כְּלִי אֶחָד הוֹצָאָה אַחַת--אַף עַל פִּי שֶׁיֵּשׁ בּוֹ כַּמָּה סְעוֹדוֹת, מֻתָּר.</P>


fic: 3123
nru: כג
thu:
כג  כֵּיצַד:  מַצִּיל סַל מָלֵא כִּכָּרוֹת, אַף עַל פִּי שֶׁיֵּשׁ בּוֹ כַּמָּה סְעוֹדוֹת; וְעִגּוּל שֶׁלִּדְבֵלָה, וְחָבִית שֶׁלְּיַיִן.  וְכֵן אִם פָּרַס טַלִּיתוֹ, וְקִבַּץ בָּהּ כָּל שֶׁיָּכוֹל לְהוֹצִיא, וְהוֹצִיאָהּ מְלֵאָה בְּבַת אַחַת--מֻתָּר.</P>


fic: 3123
nru: כד
thu:
כד  אָמַר לַאֲחֵרִים בּוֹאוּ וְהַצִּילוּ לָכֶם--כָּל אֶחָד וְאֶחָד מַצִּיל מָזוֹן שְׁהוּא צָרִיךְ לוֹ, אוֹ כְּלִי אֶחָד שֶׁמַּחְזִיק אַפִלּוּ דָּבָר גָּדוֹל; וַהֲרֵי הוּא שֶׁלַּמַּצִּיל.  אִם לֹא רָצָה הַמַּצִּיל לְקַחְתּוֹ, וּנְתָנוֹ לִבְעָלָיו--מֻתָּר לוֹ לִטֹּל מִמֶּנּוּ אַחַר הַשַּׁבָּת, שְׂכַר עֲמָלוֹ; וְאֵין זֶה שְׂכַר שַׁבָּת--שֶׁהֲרֵי אֵין שָׁם מְלָאכָה וְלֹא אִסּוּר, שֶׁלֹּא הוֹצִיאוֹ אֵלָא בְּמָקוֹם מְעֹרָב.</P>


fic: 3123
nru: כה
thu:
כה  הִצִּיל פַּת נְקִיָּה, אֵינוּ חוֹזֵר וּמַצִּיל פַּת שְׁאֵינָהּ נְקִיָּה; אֲבָל אִם הִצִּיל פַּת שְׁאֵינָהּ נְקִיָּה בַּתְּחִלָּה, חוֹזֵר וּמַצִּיל פַּת נְקִיָּה.  וּמַצִּיל בְּיוֹם הַכִּפּוּרִים מַה שְׁהוּא צָרִיךְ לַשַּׁבָּת, אִם הָיָה יוֹם הַכִּפּוּרִים בְּעֶרֶב שַׁבָּת.  אֲבָל אֵינוּ מַצִּיל בַּשַּׁבָּת, לְיוֹם הַכִּפּוּרִים, וְאֵין צָרִיךְ לוֹמַר, לְיוֹם טוֹב; וְלֹא מִשַּׁבָּת זוֹ, לְשַׁבָּת הַבָּאָה.</P>


fic: 3123
nru: כו
thu:
כו  וּמַה הוּא מַצִּיל לִלְבוּשׁוֹ--לוֹבֵשׁ כָּל שְׁהוּא יָכוֹל לִלְבֹּשׁ וְעוֹטֵף כָּל שְׁהוּא יָכוֹל לַעְטֹף, וּמוֹצִיא.  וְאוֹמֵר לַאֲחֵרִים בּוֹאוּ וְהַצִּילוּ לָכֶם, וְכָל אֶחָד וְאֶחָד לוֹבֵשׁ וּמִתְעַטֵּף יָכְלוֹ, וּמוֹצִיא; וַהֲרֵי הוּא שֶׁלּוֹ כְּמוֹ הַמַּאֲכָל, שֶׁהֲרֵי מִן הַהֶפְקֵר זוֹכִין.</P>


fic: 3123
nru: כז
thu:
כז  [כו] מֻתָּר לְהַצִּיל כָּל כִּתְבֵי הַקֹּדֶשׁ שֶׁיֵּשׁ בֶּחָצֵר, לְחָצֵר אַחֶרֶת שֶׁבְּאוֹתוֹ הַמָּבוֹי, וְאַף עַל פִּי שֶׁלֹּא עֵרְבוּ--וּבִלְבָד שֶׁיִּהְיֶה לַמָּבוֹי שָׁלוֹשׁ מְחִצּוֹת, וְלֶחִי אֶחָד:  וְהוּא שֶׁיִּהְיוּ כְּתוּבִין אַשּׁוּרִי, וּבִלְשׁוֹן הַקֹּדֶשׁ.  אֲבָל אִם הָיוּ כְּתוּבִין בְּכָל לָשׁוֹן, אוֹ בִּכְתָב אַחֵר--אֵין מַצִּילִין אוֹתָן, אַפִלּוּ הָיָה שָׁם עֵרוּב; וּבַחֹל, אָסוּר לִקְרוֹת בָּהֶם, אֵלָא מַנִּיחָן בִּמְקוֹם הַתֹּרֶף, וְהֶן מִתְאַבְּדִין מֵאֵלֵיהֶן.</P>


fic: 3123
nru: כח
thu:
כח  [כז] הָיוּ כְּתוּבִין בְּסַם וּבְסִקְרָה--אַף עַל פִּי שְׁאֵינוּ כְּתָב שֶׁלְּקַיָּמָה, הוֹאִיל וְהֶן כְּתוּבִין אַשּׁוּרִי וּבִלְשׁוֹן הַקֹּדֶשׁ, מַצִּילִין אוֹתָן.  הַגִּלָּיוֹן שֶׁלַּסְּפָרִים שֶׁלְּמַעְלָה וְשֶׁלְּמַטָּה, וְשֶׁבֵּין פָּרָשָׁה לְפָרָשָׁה, וְשֶׁבֵּין דַּף לְדַף, וְשֶׁבִּתְחִלַּת הַסֵּפֶר, וְשֶׁבְּסוֹף הַסֵּפֶר--אֵין מַצִּילִין אוֹתָן.  הַבְּרָכוֹת וְהַקָּמִיעִין--אַף עַל פִּי שֶׁיֵּשׁ בָּהֶן אוֹתִיּוֹת שֶׁלַּשֵּׁם, וּמֵעִנְיָנוֹת הַרְבֵּה שֶׁלַּתּוֹרָה--אֵין מַצִּילִין אוֹתָן מִפְּנֵי הַדְּלֵקָה.</P>


fic: 3123
nru: כט
thu:
כט  [כח] סֵפֶר תּוֹרָה שֶׁיֵּשׁ בּוֹ לְלַקַּט שְׁמוֹנִים וְחָמֵשׁ אוֹתִיּוֹת מִתּוֹךְ תֵּבוֹת שְׁלֵמוֹת, וְאַפִלּוּ בִּכְלָלָן "יְגַר שָׂהֲדוּתָא" (<A HREF="t/a0131.htm#47">בראשית לא,מז</A>), וְכֵן אִם הָיְתָה בּוֹ פָּרָשָׁה שְׁאֵין בָּהּ שְׁמוֹנִים וְחָמֵשׁ אוֹתִיּוֹת, וְיֵשׁ בָּהּ הַזְכָּרוֹת כְּגוֹן "וַיְהִי בִּנְסֹעַ הָאָרֹן" (<A HREF="t/a0410.htm#35">במדבר י,לה</A>)--מַצִּילִין אוֹתוֹ מִפְּנֵי הַדְּלֵקָה.  וּמַצִּילִין תִּיק הַסֵּפֶר עִם הַסֵּפֶר, וְתִיק תְּפִלִּין עִם הַתְּפִלִּין--אַף עַל פִּי שֶׁיֵּשׁ בְּתוֹכָן מָעוֹת.
<BR>


fic: 3124
nru: א
thu:
א  יֵשׁ דְּבָרִים שְׁהֶן אֲסוּרִין בַּשַּׁבָּת, אַף עַל פִּי שְׁאֵינָן דּוֹמִין לִמְלָאכָה, וְאֵינָם מְבִיאִין לִידֵי מְלָאכָה; וּמִפְּנֵי מַה נֶאְסְרוּ--מִשּׁוֹם שֶׁנֶּאֱמָר "אִם-תָּשִׁיב מִשַּׁבָּת רַגְלֶךָ, עֲשׂוֹת חֲפָצֶךָ בְּיוֹם קָדְשִׁי" (<A HREF="t/t1058.htm#13">ישעיהו נח,יג</A>), וְנֶאֱמָר "וְכִבַּדְתּוֹ מֵעֲשׂוֹת דְּרָכֶיךָ, מִמְּצוֹא חֶפְצְךָ וְדַבֵּר דָּבָר" (שם).  לְפִיכָּךְ אָסוּר לָאָדָם לְהַלַּךְ בַּחֲפָצָיו בַּשַּׁבָּת, וְאַפִלּוּ לְדַבַּר בָּהֶן, כְּגוֹן שֶׁיְּדַבַּר עִם שֻׁתָּפוֹ מַה יִמְכֹּר לְמָחָר אוֹ מַה יִקְנֶה, אוֹ הֵיאַךְ יִבְנֶה בַּיִת זֶה, וּבְאֵי זוֹ סְחוֹרָה יֵלֵךְ לְמָקוֹם פְּלוֹנִי--כָּל זֶה וְכַיּוֹצֶא בּוֹ, אָסוּר:  שֶׁנֶּאֱמָר "וְדַבֵּר דָּבָר", דִּבּוּר אָסוּר; וְהִרְהוּר מֻתָּר.</P>


fic: 3124
nru: ב
thu:
ב  אָסוּר לָאָדָם לִפְקֹד גִּנּוֹתָיו וּשְׂדוֹתָיו בַּשַּׁבָּת, כְּדֵי לִרְאוֹת מַה הֶן צְרִיכִין, אוֹ הֵיאַךְ הֶן פֵּרוֹתֵיהֶן--שֶׁהֲרֵי זֶה מְהַלֵּךְ, לַעֲשׂוֹת חֶפְצוֹ.  וְכֵן אָסוּר לָאָדָם שֶׁיֵּצֵא בַּשַּׁבָּת עַד סוֹף הַתְּחוּם וְיֵשֵׁב שָׁם עַד שֶׁתֶּחְשַׁךְ, כְּדֵי שֶׁיִּהְיֶה קָרוֹב לַעֲשׂוֹת חֲפָצָיו בְּמוֹצָאֵי שַׁבָּת--שֶׁהֲרֵי נִמְצָא הִלּוּכוֹ בַּשַּׁבָּת, לַעֲשׂוֹת חֲפָצָיו.</P>


fic: 3124
nru: ג
thu:
ג  בַּמֶּה דְּבָרִים אֲמוּרִים, בְּשֶׁהִחְשִׁיךְ עַל הַתְּחוּם לַעֲשׂוֹת דָּבָר שֶׁאָסוּר לַעֲשׂוֹתוֹ בַּשַּׁבָּת; אֲבָל אִם הִחְשִׁיךְ לַעֲשׂוֹת דָּבָר שֶׁמֻּתָּר לַעֲשׂוֹתוֹ בַּשַּׁבָּת, הֲרֵי זֶה מֻתָּר.  כֵּיצַד:  אֵין מַחְשִׁיכִין עַל הַתְּחוּם לְהָבִיא פֵּרוֹת מְחֻבָּרִין, אוֹ לִשְׂכֹּר פּוֹעֲלִין; אֲבָל מַחְשִׁיךְ הוּא לִשְׁמֹר פֵּרוֹת, שֶׁהֲרֵי מֻתָּר לִשְׁמֹר בַּשַּׁבָּת.  וּמַחְשִׁיךְ לְהָבִיא בְּהֵמָה אוֹ פֵּרוֹת תְּלוּשִׁין:  שֶׁהַבְּהֵמָה--קוֹרֶא לָהּ וְהִיא בָּאָה, אַף עַל פִּי שְׁהִיא חוּץ לַתְּחוּם; וּפֵרוֹת תְּלוּשִׁין--אִלּוּ הָיוּ שָׁם מְחִצּוֹת, הָיָה מֻתָּר לַהֲבִיאָן בַּשַּׁבָּת.  וְכֵן אוֹמֵר אָדָם לַחֲבֵרוֹ, לִכְּרָךְ פְּלוֹנִי אֲנִי הוֹלֵךְ לְמָחָר, שְׁאִם הָיוּ שָׁם בֻּרְגְּנִים, הָיָה הוֹלֵךְ לְשָׁם בַּשַּׁבָּת.  וְכֵן כָּל כַּיּוֹצֶא בְּזֶה.</P>


fic: 3124
nru: ד
thu:
ד  מֻתָּר לָאָדָם לוֹמַר לַפּוֹעֵל, הֲנִרְאֶה שֶׁתַּעֲמֹד עִמִּי לָעֶרֶב; אֲבָל לֹא יֹאמַר לוֹ, הֱיֵה נָכוֹן לִי לָעֶרֶב--שֶׁנִּמְצָא עוֹשֶׂה חֶפְצוֹ בַּשַּׁבָּת.  וְאָסוּר לָרוּץ וּלְדַלַּג בַּשַּׁבָּת, שֶׁנֶּאֱמָר "מֵעֲשׂוֹת דְּרָכֶיךָ" (<A HREF="t/t1058.htm#13">ישעיהו נח,יג</A>)--שֶׁלֹּא יְהֶא הִלּוּכָךְ בַּשַּׁבָּת כְּהִלּוּכָךְ שֶׁלַּחֹל.  וְיוֹרֵד אָדָם בּוֹר וְשִׁיחַ וּמְעָרָה, אַפִלּוּ הֶן מֵאָה אַמָּה; וּמְטַפֵּס וְיוֹרֵד וְשׁוֹתֶה, וּמְטַפֵּס וְעוֹלֶה.  וְאָסוּר לְהַרְבּוֹת בְּשִׂיחָה בְּטֵלָה בַּשַּׁבָּת, שֶׁנֶּאֱמָר "וְדַבֵּר דָּבָר" (שם)--שֶׁלֹּא יְהֶא דִּבּוּרָךְ שֶׁלַּחֹל כְּדִבּוּרָךְ שֶׁלַּשַּׁבָּת.</P>


fic: 3124
nru: ה
thu:
ה  מֻתָּר לָרוּץ בַּשַּׁבָּת לִדְבַר מִצְוָה, כְּגוֹן שֶׁיָּרוּץ לְבֵית הַכְּנֶסֶת, אוֹ לְבֵית הַמִּדְרָשׁ; וּמְחַשְּׁבִין חֶשְׁבּוֹנוֹת שֶׁלְּמִצְוָה, וּמוֹדְדִין מְדִידָה שֶׁלְּמִצְוָה, כְּגוֹן מִקְוָה לֵידַע אִם יֵשׁ כַּשֵּׁעוּר, אוֹ בֶּגֶד לֵידַע אִם מְקַבֵּל טֻמְאָה.  וּפוֹסְקִין צְדָקָה לָעֲנִיִּים.  וְהוֹלְכִין לְבָתֵּי כְּנָסִיּוֹת וּלְבָתֵּי מִדְרָשׁוֹת, וְאַפִלּוּ לְתַרְטְיָאוֹת וּטְרַקְלִין שֶׁלַּגּוֹיִים, לְפַקַּח עַל עִסְקֵי רַבִּים בַּשַּׁבָּת.  וּמְשַׁדְּכִין עַל הַתִּינֹקֶת לֵאָרֵס, וְעַל הַתִּינוֹק לְלַמְּדוֹ סֵפֶר וּלְלַמְּדוֹ אֻמָּנוּת.  וּמְבַקְּרִין חוֹלִין, וּמְנַחֲמִים אֲבֵלִים; וְהַנִּכְנָס לְבַקַּר אֶת הַחוֹלֶה, אוֹמֵר שַׁבָּת הִיא מִלִּזְעֹק, וּרְפוּאָה קְרוֹבָה לָבוֹא.  וּמַחְשִׁיכִין עַל הַתְּחוּם לְפַקַּח עַל עִסְקֵי כַּלָּה, וְעַל עִסְקֵי הַמֵּת לְהָבִיא לוֹ אָרוֹן וְתַכְרִיכִין.  וְאוֹמֵר לוֹ לֵךְ לְמָקוֹם פְּלוֹנִי, לֹא מָצָאתָ שָׁם הָבֵא מִמְּקוֹם פְּלוֹנִי, לֹא מָצָאתָ בְּמָנֶה הָבֵא בְּמָאתַיִם--וּבִלְבָד שֶׁלֹּא יִזְכֹּר לוֹ סְכוּם מַקָּח.  שֶׁכָּל אֵלּוּ וְכַיּוֹצֶא בָּהֶן--מִצְוָה הֶן, וְנֶאֱמָר "עֲשׂוֹת חֲפָצֶךָ" (<A HREF="t/t1058.htm#13">ישעיהו נח,יג</A>):  חֲפָצֶיךָ אֲסוּרִין, חֶפְצֵי שָׁמַיִם מֻתָּרִין.</P>


fic: 3124
nru: ו
thu:
ו  מַפְלִיגִין בַּיָּם הַגָּדוֹל בְּעֶרֶב שַׁבָּת, לִדְבַר מִצְוָה; וּפוֹסֵק עִמּוֹ לִשְׁבֹּת, וְאֵינוּ שׁוֹבֵת.  וּמְפִירִין נְדָרִים בַּשַּׁבָּת, בֵּין לְצֹרֶךְ שַׁבָּת בֵּין שֶׁלֹּא לְצֹרֶךְ שַׁבָּת; וְנִשְׁאָלִין לֶחָכָם עַל נְדָרִים שְׁהֶן לְצֹרֶךְ הַשַּׁבָּת וּמַתִּירִין, אַף עַל פִּי שֶׁהָיָה לָהֶן פְּנָאי לְהַתִּירָן קֹדֶם הַשַּׁבָּת:  שֶׁדְּבָרִים אֵלּוּ, דִּבְרֵי מִצְוָה הֶן.</P>


fic: 3124
nru: ז
thu:
ז  אֵין עוֹנְשִׁין בַּשַּׁבָּת; אַף עַל פִּי שֶׁהַעֹנֶשׁ מִצְוַת עֲשֵׂה, אֵינָהּ דּוֹחָה שַׁבָּת.  כֵּיצַד--הֲרֵי שֶׁנִּתְחַיַּב בְּבֵית דִּין מַלְקוּת אוֹ מִיתָה, אֵין מַלְקִין אוֹתוֹ וְאֵין מְמִיתִין אוֹתוֹ בַּשַּׁבָּת:  שֶׁנֶּאֱמָר "לֹא-תְבַעֲרוּ אֵשׁ, בְּכֹל מֹשְׁבֹתֵיכֶם, בְּיוֹם, הַשַּׁבָּת" (<A HREF="t/a0235.htm#3">שמות לה,ג</A>)--זוֹ אַזְהָרָה לְבֵית דִּין, שֶׁלֹּא יִשְׂרְפוּ בַּשַּׁבָּת מִי שֶׁנִּתְחַיַּב שְׂרֵפָה; וְהוּא הַדִּין, לִשְׁאָר עֻנְשִׁין.</P>


fic: 3124
nru: ח
thu:
ח  מֻתָּר לָאָדָם לִשְׁמֹר פֵּרוֹתָיו בַּשַּׁבָּת, בֵּין תְּלוּשִׁים בֵּין מְחֻבָּרִין; וְאִם בָּא אָדָם לִטֹּל מֵהֶן, אוֹ בְּהֵמָה וְחַיָּה לֶאֱכֹל מֵהֶן--גּוֹעֵר בָּהֶן וּמַכֶּה בָּהֶן, וּמַרְחִיק.  וַהֲלוֹא דָּבָר זֶה מֵחֲפָצָיו הוּא, וְלָמָּה הוּא מֻתָּר--מִפְּנֵי שֶׁלֹּא נֶאֱסָר אֵלָא לְהַקְנוֹת לְעַצְמוֹ חֲפָצִים שְׁאֵינָן עַתָּה מְצוּיִים, אוֹ לְהִשְׂתַּכַּר וּלְהַרְוִיחַ וּלְהִטַּפַּל בַּהֲנָאָה שֶׁתָּבוֹא לְיָדוֹ; אֲבָל לִשְׁמֹר מְמוֹנוֹ שֶׁכְּבָר בָּא לְיָדוֹ, עַד שֶׁיַּעֲמֹד כְּמוֹת שְׁהוּא--מֻתָּר:  הַא לְמַה זֶה דּוֹמֶה, לְנוֹעֵל בֵּיתוֹ מִפְּנֵי הַגַּנָּבִים.</P>


fic: 3124
nru: ט
thu:
ט  הַמְּשַׁמֵּר זְרָעָיו מִפְּנֵי הָעוֹפוֹת, וּמִקְשָׁאָיו וּמִדְלָעָיו מִפְּנֵי הַחַיָּה--לֹא יְסַפַּק וְלֹא יְרַקַּד, כְּדֶרֶךְ שֶׁעוֹשֶׂה בַּחֹל:  גְּזֵרָה, שֶׁמֶּא יִטֹּל צְרוֹר וְיִזְרֹק אַרְבַּע אַמּוֹת בִּרְשׁוּת הָרַבִּים.</P>


fic: 3124
nru: י
thu:
י  כָּל הַדְּבָרִים שְׁהֶן אֲסוּרִין מִשּׁוֹם שְׁבֹת, לֹא גָזְרוּ עֲלֵיהֶן בֵּין הַשְּׁמָשׁוֹת, אֵלָא בְּעַצְמוֹ שֶׁלַּיּוֹם הוּא, שְׁהֶן אֲסוּרִין; אֲבָל בֵּין הַשְּׁמָשׁוֹת, מֻתָּרִין:  וְהוּא, שֶׁיִּהְיֶה שָׁם דְּבַר מִצְוָה אוֹ דֹּחַק.  כֵּיצַד:  מֻתָּר לוֹ בֵּין הַשְּׁמָשׁוֹת לַעֲלוֹת בָּאִילָן אוֹ לָשׁוּט עַל פְּנֵי הַמַּיִם, לְהָבִיא לוֹלָב אוֹ שׁוֹפָר; וְכֵן מוֹרִיד מִן הָאִילָן אוֹ מוֹצִיא מִן הַכַּרְמְלִית, עֵרוּב שֶׁעָשָׂה.  וְכֵן אִם הָיָה טָרוּד וְנֶחְפָּז, וְנִצְרָךְ לְדָבָר שְׁהוּא מִשּׁוֹם שְׁבֹת בֵּין הַשְּׁמָשׁוֹת--הֲרֵי זֶה מֻתָּר.  אֲבָל אִם לֹא הָיָה שָׁם דֹּחַק, וְלֹא דְּבַר מִצְוָה--אָסוּר.  לְפִיכָּךְ אֵין מְעַשְּׂרִין אֶת הַוַּדַּאי בֵּין הַשְּׁמָשׁוֹת, אַף עַל פִּי שֶׁאִסּוּר הַפְרָשַׁת הַמַּעֲשֵׂר בַּשַּׁבָּת מִשּׁוֹם שְׁבֹת; אֲבָל מְעַשְּׂרִים אֶת הַדֳּמַאי.</P>


fic: 3124
nru: יא
thu:
יא  קָטָן שֶׁעָשָׂה בַּשַּׁבָּת דָּבָר שְׁהוּא מִשּׁוֹם שְׁבֹת, כְּגוֹן שֶׁתָּלַשׁ מֵעֲצִיץ שְׁאֵינוּ נָקוּב, אוֹ טִלְטַל בְּכַרְמְלִית--אֵין בֵּית דִּין מְצֻוִּין לְהַפְרִישׁוֹ.  וְכֵן אִם הִנִּיחוֹ אָבִיו, אֵין מְמַחִין בְּיָדוֹ.</P>


fic: 3124
nru: יב
thu:
יב  אָסְרוּ חֲכָמִים לְטַלְטַל מִקְצַת דְּבָרִים בַּשַּׁבָּת, כְּדֶרֶךְ שְׁהוּא עוֹשֶׂה בַּחֹל.  וּמִפְּנֵי מַה נָגְעוּ בְּאִסּוּר זֶה--אָמְרוּ, וּמַה אִם הִזְהִירוּ נְבִיאִים וְצִוּוּ שֶׁלֹּא יִהְיֶה הִלּוּכָךְ בַּשַּׁבָּת כְּהִלּוּכָךְ בַּחֹל, וְלֹא שִׂיחַת הַשַּׁבָּת כְּשִׂיחַת הַחֹל, שֶׁנֶּאֱמָר "וְדַבֵּר דָּבָר" (<A HREF="t/t1058.htm#13">ישעיהו נח,יג</A>); קַל וְחֹמֶר, שֶׁלֹּא יִהְיֶה טִלְטוּל בַּשַּׁבָּת כְּטִלְטוּל בַּחֹל--כְּדֵי שֶׁלֹּא יִהְיֶה כְּיוֹם חֹל בְּעֵינָיו, וְיָבוֹא לְהַגְבִּיהַּ וּלְתַקַּן כֵּלִים מִפִּנָּה לְפִנָּה, אוֹ מִבַּיִת לְבַיִת, אוֹ לְהַצְנִיעַ אֲבָנִים וְכַיּוֹצֶא בָּהֶן:  שֶׁהֲרֵי הוּא בָּטֵל וְיוֹשֵׁב בְּבֵיתוֹ, וִיבַקַּשׁ דָּבָר שֶׁיִּתְעַסַּק בּוֹ; וְנִמְצָא שֶׁלֹּא שָׁבַת, וּבִטַּל הַטַּעַם שֶׁנֶּאֱמָר בַּתּוֹרָה "לְמַעַן יָנוּחַ" (<A HREF="t/a0223.htm#12">שמות כג,יב</A>; <A HREF="t/a0505.htm#13">דברים ה,יג</A>).</P>


fic: 3124
nru: יג
thu:
יג  וְעוֹד, כְּשֶׁיְּבַקַּר וִיטַלְטַל כֵּלִים שֶׁמְּלַאכְתָּן לְאִסּוּר, אִפְשָׁר שֶׁיִּתְעַסַּק בָּהֶן מְעַט, וְיָבוֹא לִידֵי מְלָאכָה.  וְעוֹד, מִפְּנֵי שֶׁמִּקְצַת הָעָם אֵינָם בַּעֲלֵי אֻמָּנִיּוֹת, אֵלָא בְּטֵלִין כָּל יְמֵיהֶן, כְּגוֹן הַטַּיָּלִין וְיוֹשְׁבֵי קְרָנוֹת, שֶׁכָּל יְמֵיהֶן הֶן שׁוֹבְתִים מִמְּלָאכָה; וְאִם הָיָה מֻתָּר לְהַלַּךְ וּלְדַבַּר וּלְטַלְטַל כִּשְׁאָר הַיָּמִים, נִמְצָא שֶׁלֹּא שָׁבַת שְׁבִיתָה הַנִּכֶּרֶת; לְפִיכָּךְ שְׁבִיתָה מִדְּבָרִים אֵלּוּ, הִיא שְׁבִיתָה הַשּׁוֹוָה בְּכָל אָדָם.  וּמִפְּנֵי דְּבָרִים אֵלּוּ, נָגְעוּ בְּאִסּוּר הַטִּלְטוּל; וְאָסְרוּ שֶׁלֹּא יְטַלְטַל אֵלָא כֵּלִים הַצָּרִיךְ לָהֶם, כְּמוֹ שֶׁיִּתְבָּאֵר.
<BR>


fic: 3125
nru: א
thu:
א  יֵשׁ כְּלִי שֶׁמְּלַאכְתּוֹ לְהֶתֵּר, וְהוּא הַכְּלִי שֶׁמֻּתָּר לַעֲשׂוֹת בּוֹ בַּשַּׁבָּת דָּבָר שֶׁנַּעֲשֶׂה לוֹ--כְּגוֹן כּוֹס לִשְׁתּוֹת בּוֹ, וּקְעָרָה לֶאֱכֹל בָּהּ, וְסַכִּין לַחְתֹּךְ בּוֹ בָּשָׂר וּפַת, וְקֻרְדֹּם לִפְצֹעַ בּוֹ אֱגוֹזִים, וְכַיּוֹצֶא בָּהֶן.</P>


fic: 3125
nru: ב
thu:
ב  וְיֵשׁ כְּלִי שֶׁמְּלַאכְתּוֹ לְאִסּוּר, וְהוּא הַכְּלִי שֶׁאָסוּר לַעֲשׂוֹת בּוֹ בַּשַּׁבָּת דָּבָר שֶׁנַּעֲשֶׂה לוֹ--כְּגוֹן מַכְתֶּשֶׁת וְרֵחַיִם וְכַיּוֹצֶא בָּהֶן, שֶׁאָסוּר לִכְתֹּשׁ וְלִטְחֹן בַּשַּׁבָּת.</P>


fic: 3125
nru: ג
thu:
ג  כָּל כְּלִי שֶׁמְּלַאכְתּוֹ לְהֶתֵּר--בֵּין הָיָה שֶׁלְּעֵץ, אוֹ שֶׁלְּחֶרֶס, אוֹ שֶׁלְּאֶבֶן, אוֹ שֶׁלְּמַתֶּכֶת--מֻתָּר לְטַלְטְלוֹ בַּשַּׁבָּת, בֵּין בִּשְׁבִיל עַצְמוֹ שֶׁלַּכְּלִי, בֵּין לְצֹרֶךְ מְקוֹמוֹ, בֵּין לְצֹרֶךְ גּוּפוֹ.  וְכָל כְּלִי שֶׁמְּלַאכְתּוֹ לְאִסּוּר--בֵּין הָיָה שֶׁלְּעֵץ, אוֹ שֶׁלְּחֶרֶס, אוֹ שֶׁלַּאֲבָנִים, אוֹ שֶׁלְּמַתֶּכֶת--מֻתָּר לְטַלְטְלוֹ בַּשַּׁבָּת, בֵּין לְצֹרֶךְ גּוּפוֹ, בֵּין לְצֹרֶךְ מְקוֹמוֹ; אֲבָל בִּשְׁבִיל עַצְמוֹ שֶׁלַּכְּלִי, אָסוּר.</P>


fic: 3125
nru: ד
thu:
ד  כֵּיצַד:  מְטַלְטֵל הוּא אֶת הַקְּעָרָה שֶׁלְּעֵץ לֶאֱכֹל בָּהּ, אוֹ לֵישֵׁב בִּמְקוֹמָהּ; אוֹ כְּדֵי שֶׁלֹּא תִגָּנֵב, וְזֶה הוּא בִּשְׁבִיל עַצְמוֹ.  וְכֵן אִם טִלְטַל אוֹתָהּ מִן הַחַמָּה, כְּדֵי שֶׁלֹּא תִיבַשׁ וְתִשָּׁבֵר, אוֹ מִן הַגְּשָׁמִים, כְּדֵי שֶׁלֹּא תִתְפַּח וְתִפָּסֵד--הֲרֵי זֶה טִלְטוּל בִּשְׁבִיל עַצְמָהּ; וּמֻתָּר, מִפְּנֵי שֶׁמְּלַאכְתָּהּ לְהֶתֵּר.</P>


